
BUCOLICON 

L  I  B  E  R. 


TITYRUS.     ECLOGA  I. 

MELIBOEUS.      TITYRUS. 

MELIBOEUS. 

lityre,  tu  patulae  recubans  sub  tegmine  fagi 

Siivestrem  tenui  Musam  meditaris  avena ; 

Nos  patriae  fines  et  dulcia  linquimus  arva. 

Nos  patriam  fugimus ;  tu,  Tityre,  lentus  in  umbra 

Formosam  resonare  doces  Amaryllida  silvas.  5 

TITYRUS. 
0  Meliboee,  deus  nobis  haec  otia  fecit : 
Namque  erit  ille  mihi  semper  deus ;  illius  aram 
Saepe  tener  nostris  ab  ovilibus  imbuet  agnus. 
Ille  meas  errare  boves,  ut  cernis,  et  ipsum 
Ludere,  quae  vellem,  calamo  permisit  agresti.  10 

MELIBOEUS. 
Non  equidem  invideo ;  miror  magis :  undique  totis 
Usque  adeo  turbatur  agris.  En,  ipse  capellas 
Protenus  aeger  ago ;  hanc  etiam  vix,  Tityre,  duco. 
Hic  inter  densas  corulos  modo  namque  gemellos, 
Spem  gregis,  ah,  silice  in  nuda  connixa  reliquit.         15 
Saepe  malum  hoc  nobis,  si  mens  non  laeva  fuisset, 
De  coelo  tactas  memini  praedicere  quercus. 
Sed  tamen,  iste  deus  qui  sit,  da,  Tityre,  nobis. 

TITYRUS. 
Urbem,  quam  dicunt  Romam,  Meliboee,  putavi 
Stultus  ego  huic  nostrae  similem,  quo  saepe  solemus  20 

VIRGIIIUS.  1 

Pastores  ovium  teneros  depellere  fetus. 
Sic  canibus  catulos  similes,  sic  matribus  haedos 
Noram ;  sic  parvis  componere  magna  solebam. 
Verum  haec  tantum  alias  inter  caput  extulit  urbes, 
Quantum  lenta  solent  inter  viburna  cupressi.  25 

MELIBOEUS. 
Et  quae  tanta  fuit  Romam  tibi  causa  videndi  ? 

TITYRUS. 
Libertas,  quae  sera,  tamen  respexit  inertem, 
Candidior  postquam  tondenti  barba  cadebat; 
Respexit  tamen  et  longo  post  tempore  venit, 
Postquam  nos  Amaryllis  habet,  Galatea  reliquil.  60 

Namque-fatebor  enim-dum  me  Galatea  tenebat, 
Nec  spes  libertatis  erat,  nec  eura  peculi. 
Quamvis  multa  meis  exiret  victima  -septis, 
Pinguis  et  ingratae  premeretur  caseus  urbi ; 
Non  umquam  gravis  aere  domum  mihi  dextra  redibat.  35 

MELIBOEUS. 
Mirabar,  quid  maesta  deos,  Amarylli,  vocares ; 
Cui  pendere  sua  patereris  in  arbore  poma. 
Tityrus  hinc  aberat.    Ipsae  te,  Tityre,  pinus, 
Ipsi  te  fontes,  ipsa  haec  arbusta  vocabant. 

TITYRUS. 
Quid  facerem?  neque  servitio  me  exire  licebat,  40 

Nec  tam  praesentes  alibi  cognoscere  divos. 
Hic  ilium  vidi  iuvenem,  Meliboee,  quotannis 
Bis  senos  cui  nostra  dies  altaria  fumant. 
Hic  mihi  responsum  primus  dedit  ille  petenti: 
„Pascite  ut  ante  boves,  pueri;  submittite  tauros."       45 

MELIBOEUS. 
Fortunate  senex,  ergo  lua  rura  manebunt, 
Et  tibi  magna  satis,  quamvis  lapis  omnia  nudus 
Limosoque  palus  obducat  pascua  iunco. 
Non  insueta  graves  tentabunt  pabula  fetas, 
Nec  mala  vicini  pecoris  contagia  laedent.  50 

Fortunate  senex,  hic  inter  flumina  nota 
Et  fontes  sacros  frigus  captabis  opacum. 
Hinc  tibi,  quae  semper  vicino  ab  limite  sepcs 

Hyblaeis  apibus  florem  depasta  salicti, 

Saepe  levi  somnum  suadebit  inire  susurro ;  55 

Hinc  alta  sub  rupe  canet  frondator  ad  auras, 

Nec  tamen  interea  raucae,  tua  cura,  palumbes, 

Nec  gemere  aeria  cessabit  turtur  ab  ulmo. 

TITYRUS. 
Ante  leves  ergo  pascentur  in  aethere  cervi, 
Et  freta  destituent  nudos  in  litore  pisces;  60 

Ante,  pererratis  amborum  finibus,  exsul 
Aut  Ararim  Parthus  bibet  aut  Germania  Tigrim, 
Quam  nostro  illius  labatur  pectore  vultus. 

MELIBOEUS. 
At  nos  hinc  alii  sitientes  ibimus  Afros, 
Pars  Scythiam  et  rapidum  Cretae  veniemus  Oaxen      65 
Et  penitus  toto  divisos  orbe  Britannos. 
En  umquam  patrios  longo  post  tempore  fines, 
Pauperis  et  tuguri  congestum  caespite  culmen 
Post  aliquot,  mea  regna,  videns  mirabor  aristas  ? 
Impius  haec  tam  culta  novalia  miles  habebit,  70 

Barbarus  has  segetes :  en,  quo  discordia  cives 
Perduxit  miseros ;  en,  quis  consevimus  agros ! 
Insere  nunc,  Meliboee,  piros,  pone  ordine  vites! 
Ite  meae,  felix  quondam  pecus,  ite  capeHae! 
Non  ego  vos  posthac,  viridi  proiectus  in  antro,  75 

Dumosa  pendere  procul  de  rupe  videbo; 
Carmina  nulla  canam ;  non,  mepascente,  capellae, 
Florentem  cytisum  et  salices  carpetis  amaras. 

TITYRUS. 
Hic  tamen  hanc  mecum  poteras  requiescere  noctem 
Fronde  super  viridi:  sunt  nobis  mitia  poma,  80 

Castaneae  molles  et  pressi  copia  lactis, 
Et  iam  summa  procul  villarum  culmina  fumant, 
Maioresque  cadunt  altis  de  montibus  umbrae. 


ALEXIS.     ECLOGA  II. 

Formosum  pastor  Corydon  ardebat  Alexim, 
Delicias  domini,  nec,  quid  speraret,  habebat; 
Tantum  inter  densas  umbrosa  cacumina  fagos 

1* 

Assidue  veniebat.    Ibi  haec  incondita  solus 

Montibus  et  silvis  studio  iactabat  inani:  5 

0  crudelis  Alexi,  nihil  mea  carmina  curas  ? 
Nil  nostri  miserere?  mori  me  denique  coges. 
Nunc  etiam  pecudes  umbras  et  frigora  captant, 
Nunc  virides  etiam  occultant  spineta  lacertos, 
Thestylis  et  rapido  fessis  messoribus  aestu  10 

Allia  serpyllumque  herbas  contundit  olentes ; 
At  mecum  raucis,  tua  dum  vestigia  lustro, 
Sole  sub  ardenti  resonant  arbusta  cicadis. 
Nonne  fuit  satius,  tristes  Amaryllidis  iras 
Atque  superba  pati  fastidia?  nonne  Menaican,  15 

Quamvis  ille  niger,  quamvis  tu  candidus  esses? 
0  formose  puer,  nimium  ne  crede  colori : 
Alba  ligustra  cadunt,  vaccinia  nigra  leg;untur. 

Despectus  tibi  sum,  nec,  qui  sim,  quaeris,  Alexi, 
Quam  dives  pecoris,  nivei  quam  lactis  abundans.        20 
MiJle  meae  Siculis  errant  in  montibus  agnae; 
Lac  mihi  non  aestate  novum,  non  frigore  defit. 
Canto,  quae  solitus,  si  quando  armenta  vocabat, 
Amphion  Dircaeus  in  Actaeo  Aracyntho. 
Nec  sum  adeo  informis :  nuper  me  in  litore  vidi,  25 

Quum  placidum  ventis  staret  mare.    Non  eg-o  Daphnim 
Iudice  te  metuam,  si  numquam  fallit  imag-o. 

0  tantum  libeat  mecum  tibi  sordida  rura 
Atque  humiles  habitare  casas,  et  figere  cervos, 
Haedorumque  greg-em  viridi  compellere  hibisco :         30 
Mecum  una  in  silvis  imitabere  Pana  canendo. 
Pan  primus  calamos  cera  coniungere  plures 
Instituit:  Pan  curat  oves  oviumque  magistros. 
Nec  te  poeniteat  calamo  trivisse  labellum : 
Haec  eadem  ut  sciret,  quid  non  faciebat  Amyntas?      35 
Est  mihi  disparibus  septem  compacta  cicutis 
Fistula,  Damoetas  dono  mihi  quam  dedit  olim, 
Et  dixit  rnoriens:  ,,Te  nunc  habet  ista  secundum." 
Dixit  Damoetas;  invidit  stultus  Amyntas. 
Praeterea  duo,  nec  tuta  mihi  valle  reperti,  40 

Capreoli,  sparsis  etiam  nunc  pellibus  aibo, 

Bina  die  siccant  ovis  ubera:  quos  tibi  servo. 

lam  pridem  a  me  illos  abducere  Thestylis  orat, 

Et  faciet,  quoniam  sordent  tibi  munera  nostra. 

Huc  ades,  o  formose  puer:  tibi  lilia  plenis  45 

Ecce  ferunt  Nymphae  calathis ;  tibi  candida  Nais, 

Pallentes  violas  et  summa  papavera  carpens, 

Narcissum  et  florem  iungit  bene  olentis  anethi; 

Tum,  casia  atque  aliis  intexens  suavibus  herbis, 

Mollia  luteola  pingit  vaccinia  caltha.  50 

Ipse  ego  cana  legam  tenera  lanugine  mala 

Castaneasque  nuces,  mea  quas  Amaryllis  amabat; 

Addam  cerea  pruna-honos  erit  lluic  quoque  pomo-, 

Et  vos,  o  lauri,  carpam  et  te,  proxima  myrte : 

Sic  positae  quoniam  suaves  miscetis  odores.  55 

Rusticus  es,  Corydon;  nec  munera  curat  Alexis, 
Nec,  si  muneribus  certes,  concedat  IolJas. 
Heu  heu,  quid  volui  misero  mihi  ?  floribus  Austrum 
Perditus  et  liquidis  immisi  fontibus  apros. 
Quem  fugis,  ah,  demens  ?  habitarunt  di  quoque  silvas  60 
Dardaniusque  Paris.    Pallas,  quas  condidit  arces, 
Ipsa  colat;  nobis  placeant  ante  omnia  silvae. 
Torva  leaena  iupum  sequitur,  lupus  ipse  capellam, 
Florentem  cytisum  sequitur  lasciva  capella; 
Te  Corydon,  o  Alexi:  trahit  sua  quemque  voluptas.    65 
Adspice,  aratra  iugo  referunt  suspensa  iuvenci, 
Et  sol  crescentes  decedens  duplicat  umbras ; 
Me  tamen  urit  amor:  quis  enim  modus  adsit  amori? 

Ah,  Corydon,  Corydon,  quae  te  dementia  cepit ! 
Semiputata  tibi  frondosavitis  in  ulmo  est.  70 

Quin  tu  aliquid  saltem  potius,  quorum  indiget  usus, 
Viminibus  mollique  paras  detexere  iunco  ? 
Invenies  alium,  si  te  hic  fastidit,  Alexim. 


P  AL  AEMON.  ECLOGA  III. 

MENALCAS.  DAMOETAS.  PALAEMON. 

MENALCAS. 

Dic  mihi,  Damoeta,  cuium  pecus?  an  Meliboei? 

DAMOETAS. 
Non,  verum  Aegonis :  nuper  mihi  tradidit  Aegon. 

MENALCAS. 
Infelix  o  semper,  oves,  pecus !  ipse  Neaeram 
Dum  fovet  ac,  ne  me  sibi  praeferat  illa,  veretur, 
Hic  alienus  oves  custos  bis  mulget  in  hora,  5 

Et  succus  pecori  et  lac  subducitur  agnis. 

DAMOETAS. 
Parcius  ista  viris  tamen  obiicienda  memento : 
Novimus,  et  qui  te,  transversa  tuentibus  hircis, 
Et  quo-sed  faeiles  Nymphae  risere-saceilo  ... 

MENALCAS. 
Tum,  credo,  quumme  arbustum  videre  Miconis  10 

Atque  mala  vites  incidere  falce  novellas. 

DAMOETAS. 
Aut  hic  ad  veteres  fagos  quum  Daphnidis  arcum 
Fregisti  et  calamos :  quae  tu,  perverse  Menaica, 
Et,  quum  vidisti  puero  donata,  dolebas, 
Et,  si  non  aliqua  nocuisses,  mortuus  esses.  15 

MENALCAS. 
Quid  domini  faciant,  audent  quum  talia  fures? 
Non  ego  te  vidi  Damonis,  pessime,  caprum 
Excipere  insidiis,  multum  latrante  Lycisca? 
Et  quum  clamarem  „Quo  nunc  se  proripit  ille? 
„Tityre,  coge  pecus!",  tu  post  carecta  Jatebas.  20 

DAMOETAS. 
An  mihi  cantando  victus  non  redderet  iiie, 
Quem  mea  carminibus  meruisset  fistula  caprum? 
Si  nescis,  meus  ille  caper  fuit;  et  mihi  Damon 
Ipse  fatebatur,  sed  reddere  posse  negabat. 

MENALCAS. 
Cantando  tu  illum..?  aut  unquam  tibi  fistula  cera         25 
Iuncta  fuit?  Non  tu  in  triviis,  indocte,  solebas 
Stridenti  miserum  stipula  disperdere  carmen? 

DAMOETAS. 
Vis  ergo,  inter  nos,  quid  possit  uterque,  vicissim 
Experiamur?  Ego  hanc  vitulam-ne  forte  recuses, 

Bis  venit  ad  mulctram,  binos  alit  ubere  fetus  30 

Depono ;  tu  dic,  mecum  quo  pignore  certes. 

MENALCAS. 
t)e  grege  non  ausim  quidquam  deponere  tecum: 
Est  mihi  namque  domi  pater,  est  iniusta  noverca, 
Bisque  die  numerant  ambo  pecus,  alter  et  haedos. 
Verum  id,  quod  multo  tute  ipse  fateberc  maius-  35 

hisanire  libet  quoniam  tibi-,  pocula  ponam 
Fagina,  caelatum  divini  opus  Alcimedontis, 
Lenta  quibus  torno  facili  superaddita  vitis 
Diffusos  hedera  vestit  pallente  corymbos. 
ln  medio  duo  signa,  Conon,  et  quis  fuit  alter,  40 

Descripsit  radio  totum  qui  gentibus  orbem, 
Tempora  quae  messor,  quae  curvus  arator  haberet. 
Necdum  illis  labra  admovi,  sed  condita  servo. 

DAMOETAS. 
Et  nobis  idem  Alcimedon  duo  pocula  fecit, 
Et  molii  circum  est  ansas  amplexus  acantho,  45 

Orpheaque  in  medio  posuit  silvasque  sequentes. 
Necdum  illis  Iabra  admovi,  sed  condita  servo. 
Si  ad  vitulam  spectas,  nihil  est  quod  pocula  laudes. 

MENALCAS. 
Nunquam  hodie  effugies ;  veniam,  quocumque  vocaris. 
Audiat  haec  tantum...  vel  qui  venit,  ecce,  Palaemon.    50 
Efficiam,  posthac  ne  quemquam  voce  lacessas. 

DAMOETAS. 
Quin  age,  si  quid  habes ;  in  me  mora  non  erit  ulla, 
Nec  quemquam  fugio :  tantum,  vicine  Palaemon, 
Sensibus  haec  imis-res  est  non  parva-reponas. 

PALAEMON. 
Dicite,  quandoquidem  in  molli  consedimus  herba,       55 
Et  nunc  omnis  ager,  nunc  omnis  parturit  arbos, 
Nunc  frondent  silvae,  nunc  formosissimus  annus. 
lncipe,  Damoeta,  tu  deinde  sequere,  Menalca, 
Alternis  dicetis :  amant  alterna  Camoenae. 

DAMOETAS. 
Ab  Iove  principium,  Musae:  Iovis  omnia  plena;         60 
Ille  colit  terras,  illi  mea  carmina  curae. 

MENALCAS. 
£t  me  Phoebus  amat:  Phoebo  sua  semper  apud  me 
Munera  sunt,  lauri  et  suave  rubens  hyacinthus. 

DAMOETAS. 
Malo  me  Galatea  petit,  lasciva  puella, 
Et  fugit  ad  salices,  et  se  cupit  ante  videri.  65 

MENALCAS. 
At  mihi  sese  offert  ultro  meus  ignis,  Amyntas, 
Notior  ut  iam  sit  canibus  non  Delia  nostris. 

DAMOETAS. 
Parta  meae  Veneri  sunt  munera :  namque  notavi 
Ipse  locum,  aeriae  quo  congessere  palumbes. 

MENALCAS. 
Quod  potui,  puero  silvestri  ex  arbore  lecta  70 

Aurea  mala  decem  misi;  cras  altera  mittam. 

DAMOETAS. 
0  quoties  et  quae  nobis  Galatea  locuta  est ! 
Partem  aliquam,  venti,  divum  referatis  ad  aures. 

MENALCAS. 
Quid  prodest,  quod  me  ipse  animo  non  spernis,  Amynta, 
Si,  dum  tu  sectaris  apros,  ego  retia  servo  ?  75 

DAMOETAS. 
Phyllida  mitle  mihi:  meus  est  nataiis,  IolJa; 
Quum  faciam  vitula  pro  frugibus,  ipse  venito. 

MENALCAS. 
Phyllida  amo  ante  alias :  nam  me  discedere  flevit, 
Et  „Longum,  formose,  vale,  vale!"  inquit,  Iolla. 

DAMOETAS. 
Triste  lupus  stabulis,  maturis  frugibus  imbres,  80 

Arboribus  venti,  nobis  Amaryliidis  irae. 

MENALCAS. 
Dulce  satis  humor,  depulsis  arbutus  haedis, 
Lenta  salix  feto  pecori,  mihi  solus  Amyntas. 

DAMOETAS. 
Pollio  amat  nostram,  quamvis  est  rustica,  Musam : 
Pierides,  vitulam  lectori  pascite  vestro.  85 

MENALCAS. 
Pollio  et  ipse  facit  nova  carmina:  pascite  taurum, 

Iam  cornu  petat  et  pedibus  qui  spargat  arenam. 

DAMOETAS. 
Qui  te,  Pollio,  amat,  veniat,  quo  te  quoque  gaudet; 
Mella  fluant  illi,  ferat  et  rubus  asper  amomum. 

MJiNALCAS. 
Qui  Bavium  non  odit,  amet  tua  carmina,  Maevi,  <)0 

Atque  idem  iungat  vulpes  et  mulgeat  hircos. 

DAMOETAS. 
Qui  legilis  flores  et  humi  nascentia  fraga, 
Frigidus,  o  pueri,  fugite  hinc,  latet  anguis  m  herbsu 

*       MENALCAS. 
Parcite,  oves,  nimium  procedere:  non  bene  ripae 
Creditur;  ipse  aries  etiam  nunc  veilera  siccat.  95 

DAMOETAS. 
Tityre,  pascentes  a  flumine  reice  capellas : 
Ipse,  ubi  tempus  erit,  omnes  in  fonte  lavabo. 

MENALCAS. 
Cogite  oves,  pueri :  si  lac  praeceperit  aestus, 
Ut  nuper,  frustra  pressabimus  ubera  palmis. 

DAMOETAS. 
Heu  heu,  quam  pingui  macer  est  mihi  taurus  in  ervo !  100 
Idem  amor  exitium  pecori  pecorisque  magistro. 

MENALCAS. 
His  certe  neque  amor  caussa  est:  vix  ossibus  haerent. 
Nescio  quis  teneros  oculus  mihi  fascinat  ag-nos. 

DAMOETAS. 
Dic,  quibus  in  terris,  et  eris  mihi  magmis  Apollo, 
Tres  pateat  coeli  spatium  non  amplius  ulnas.  105 

MENALCAS. 
Dic,  quibus  in  terris  inscripti  nomina  regum 
Nascantur  flores,  et  Phyllida  solus  habeto. 

PALAEMON. 
Non  nostrum  inter  vos  tantas  componere  lites. 
Et  vitula  tu  dignus,  et  hic,  et  quisquis  amores 
Aut  metuet  duices,  aut  experietur  amaros.  uo 

Claudite  iam  rivos,  pueri :  sat  prata  biberunt. 

POLLIO.     ECLOGAIV. 

Sicelides  Musae,  paullo  maiora  canamus ! 
Non  omnes  arbusta  iuvant  humilesque  myricae; 
Si  canimus  silvas,  silvae  sint  Consule  dignae. 

Ultima  Cumaei  venit  iam  carminis  aetas, 
Magnus  ab  integro  saeclorum  nascitur  ordo  ^  S 

Iam  redit  et  Virgo,  redeunt  Saturnia  regna ; 
Iam  nova  progenies  coelo  demittitur  alto. 
Tu  modo  nascenti  puero,  quo  ferrea  primum 
Desinet  ac  toto  surget  gens  aurea  mundo, 
Casta  fave  Lucina:  tuus  iam  regnat  Apollo.  10 

Teque  adeo  decus  hoc  aevi,  te  Consule,  inibit,' 
Poliio,  et  incipient  magni  procedere  menses ; 
Te  duce,  si  qua  manent,  sceleris  vestigia  nostri 
Irrita  perpetua  solvent  formidine  terras. 

Ille  detim  vitam  accipiet,  divisque  videbit  15 

Permixtos  heroas,  et  ipse  videbitur  illis, 
Pacatumque  reget  patriis  virtutibus  orbem. 

At  tibi  prima,  puer,  nullo  munuscula  cullu, 
Errantes  hederas  passim  cum  baccare  tellus 
Mixtaque  ridenti  colocasia  fundet  acantho.  20 

Ipsae  laqje  domum  referent  distenta  capellae 
Ubera,  nec  magnos  metuent  armenta  leones. 
tpsa  tibi  blandos  fundent  cunabula  flores. 
Occidet  et  serpens,  et  fallax  herba  veneni 
Occidet;  Assyrium  vulgo  nascetur  amomum.  25 

At  simul  heroum  laudes  et  facta  parentis 
lam  legere  et  quae  sit  poteris  cognoscere  virtus; 
Molii  paullatim  flavescet  campus  arista, 
Incultisque  rubens  pendebit  sentibus  uva, 
Et  durae  quercus  sudabunt  roscida  mella.  30 

Pauca  tamen  suberunt  priscae  vestigia  fraudis, 
Quae  tentare  Thetim  ratibus,  quae  cingere  muris 
Oppida,  quae  iubeant  telluri  infindere  sulcos. 
Alter  erit  tum  Tiphys,  et  altera  quae  vehat  Argo 
Delectos  heroas;  erunt  etiam  altera  bella,  35 

Atque  iterum  ad  Troiam  magnus  mittetur  Achilles. 
Hinc,  ubi  iam  firmata  virum  te  fecerit  aetas, 

Cedei  el  ipse  mari  vector,  nec  nautica  pinus 

Mutabit  merces :  omnis  feret  omnia  tellus. 

Non  rastros  patietur  humus,  non  vinea  falcem;  40 

Robustus  quoque  iam  tauris  iuga  solvet  arator ; 

Nec  varios  discet  mentiri  lana  colores, 

Ipse  sed  in  pratis  aries  iam  suave  mbenti 

Murice,  iam  croceo  mutabit  vellera  luto ; 

Sponte  sua  sandyx  pascentes  vestiet  agnos.  45 

„Talia  saecla",  suis  dixerunt,  „currite",  fusis 

Concordes  stabili  fatorum  numine  Parcae. 

Aggredere  o  magnos-aderit  iam  tempus-honores, 
Cara  deum  suboles,  magnum  Iovis  incrementum! 
Adspice  convexo  nutantem  pondere  mundum,  50 

Terrasque  tractusque  maris  coelumque  profundum; 
Adspice,  venturo  laetantur  ut  omnia  saeclo ! 
0  mihi  tam  longae  maneat  pars  ultima  vitae, 
Spiritus  et,  quantum  sat  erit  tua  dicere  facta: 
Non  me  carminibus  vincet  nec  Thracius  Orpheus)        55 
Nec  Linus ;  huic  mater  quamvis  atque  huic  pater  adsit, 
Orphei  Calliopea,  Lino  formosus  Apollo. 
Pan  etiam,  Arcadia  mecum  si  iudice  certet, 
Pan  etiam  Arcadia  dicat  se  iudice  victum. 

Incipe,  parve  puer,  risu  cog;noscere  matrem :  60 

Matri  longa  decem  tulerunt  fastidia  menses. 
Incipe,  parve  puer :  cui  non  risere  parentes, 
Nec  deus  hunc  mensa,  dea  nec  dignata  cubili  est. 


D  APHNIS.     ECLOGA  V. 

MENALCAS.       MOPSUS. 

MENALCAS. 

Cur  non,  Mopse,  boni  quoniam  convenimus*  ambo, 
Tu  calamos  inflare  leves,  eg-o  dicere  versus, 
Hic  corulis  mixtas  inter  considimus  ulmos? 

MOPSUS. 
Tu  maior:  tibi  me  est  aequum  parere,  Menalca, 
Sive  sub  incertas  Zephyris  motantibus  umbras, 

Sive  antro  potius  succedimus.     Adspice,  ut  antrum 
Silvestris  raris  sparsit  labrusca  racemis. 

MENALCAS. 
Monlibus  in  nostris  solus  tibi  certet  Amyntas. 

MOPSUS. 
Quid,  si  idem  certet  Phoebum  superare  canendo  ? 

MENALCAS. 
Incipe,  Mopse,  prior,  si  quos  aut  Phyllidis  ignes         10 
Aut  Alconis  habes  laudes  aut  iurgia  Codri, 
Incipe :  pascentes  servabit  Tityrus  haedos. 

MOPSUS. 
immo  haec,  in  viridi  nuper  quae  cortice  fagi 
Carmina  descripsi  et  modulans  alterna  notavi, 
Experiar;  tu  deinde  iubeto  ut  certet  Amyntas.  15 

MENALCAS. 
Lenta  salix  quantum  pallenti  cedit  olivae, 
Puniceis  humilis  quantum  saliunca  rosetis ; 
Iudicio  nostro  tantum  tibi  cedit  Amyntas. 

MOPSUS. 
Sed  tu  desine  plura,  puer:  successimus  antro. 

Exstinctum  Nymphae  crudeli  funere  Daphnim  20 

Flebant;  vos  coruli  testes  et  flumina  Nymphis; 
Quum  complexa  sui  corpus  miserabile  nati, 
Atque  deos  atque  astra  vocat  crudelia  mater. 
Non  villi  pastos  illis  egere  diebus 
Frigida,  Daphni,  boves  ad  flumina;  nuila  nec  amnem  25 
Libavit  quadrupes,  nec  graminis  attigit  herbam. 
Daphni,  tuum  Poenos  etiam  ingemuisse  leones 
Interitum,  montesque  feri  silvaeque  loquuntur. 
Daphnis  et  Armenias  curru  subiungere  tigres 
Instituit,  Daphnis  thiasos  inducere  Bacchi,  30 

Et  foliis  lentas  intexere  mollibus  hastas. 
Vitis  ut  arboribus  decori  est,  ut  vitibus  uvae, 
Ut  gregibus  tauri,  segetes  ut  pinguibus  arvis ; 
Tu  decus  omne  tuis.     Postquam  te  fata  tulerunt, 
Ipsa  Pales  agros  atque  ipse  reliquit  Apollo;  35 

Grandia  saepe  quibus  mandavimus  hordea  sulcis, 
Infelix  lolium  et  steriles  nascuntur  avenae; 

Pro  molli  vioia,  pro  purpureo  narcisso 

Carduus  et  spinis  surgit  paliurus  aeutis. 

Spargite  humum  foliis,  inducite  fontibus  umbras,         40 

Pastores-mandat  fieri  sibi  talia  Daphnis- 

Et  tumulum  facite,  et  tumulo  superaddite  carmen : 

Daphnis  ego  in  silvis,  hinc  usque  ad  sidera  notus, 

Formosi  pecoris  custos,  formosior  ipse. 

MENALCAS. 
Tale  tuum  carmen  nobis,  divine  poeta,  45 

Quale  sopor  fessis  in  gramine,  quale  per  aestum 
Dulcis  aquae  saliente  sitim  restinguere  rivo. 
Nec  calamis  solum  aequiparas,  sed  voce  magistrum. 
Fortunate  puer,  tu  nunc  eris  alter  ab  illo. 
Nos  tamen  haec  quocumque  modo  tibi  nostra  vicissim  50 
Dicemus,  Daphnimque  tuum  tollemus  ad  astra, 
Daphnin  ad  astra  feremus:  amavit  nos  quoque  Daphnis. 

MOPSUS. 
An  quidquam  nobis  tali  sit  munere  maius  ? 
Et  puer  ipse  fuit  cantari  dignus,  et  ista 
Iam  pridem  Stimicon  laudavit  carmina  nobis.  .   55 

MENALCAS. 
Candidus  insuetum  miratur  limen  Olympi, 
Sub  pedibusque  videt  nubes  et  sidera  Daphnis. 
Ergo  alacris  silvas  et  cetera  rura  voluptas 
Panaque  pastoresque  tenet  Dryadasque  puellas. 
Nec  lupus  insidias  pecori,  nec  retia  cervis  60 

Ulla  dolum  meditantur:  amat  bonus  otia  Daphnis. 
lpsi  laetitia  voces  ad  sidera  iactant 
Intonsi  montes,  ipsae  iam  carmina  rupes ; 
Ipsa  sonant  arbusta  „Deus,  deus  ille",  Menalca. 
Sis  bonus  o  felixque  tuis!  en.qualuor  aras:  65 

Ecce  duas  tibi,  Daphni,  duas  altaria  Phoebo. 
Pocula  bina  novo  spumantia  lacte  quotannis 
Craterasque  duos  statuam  tibi  pinguis  olivi, 
Et  muito  iri  primis  hilarans  convivia  Baccho, 
Ante  focum,  si  frigus  erit,  si  messis,  in  umbra,  70 

Vina  novum  fundam  calathis  Ariusia  nectar. 
Cantabunt  mihi  Damoetas  et  Lyctius  Aegon; 

Saltantes  Satyros  imitabitur  Alphesiboeus. 
Haec  tibi  semper  erunt,  et  quum  solemnia  vota 
Reddemus  Nymphis,  et  quum  lustrabimus  agros.         75 
Dum  iuga  montis  aper,  fluvios  dum  piseis  amabit, 
Dumque  thymo  pascentur  apes,  dum  rore  cicadae ; 
Semper  honos  nomenque  tuum  laudesque  manebunt, 
Ut  Baccho  Cererique,  tibi  sic  vota  quotannis 
Agricolae  facient:  damnabis  tu  quoque  votis.  80 

MOPSUS. 
Quae  tibi,  quae  tali  reddam  pro  carmine  dona? 
Nam  neque  me  tantum  venientis  sibilus  Austri, 
Nec  percussa  iuvant  fluctu  tam  litora,  nec  quae 
Saxosas  inter  decurrunt  flumina  valles. 

MENALCAS. 
Hac  tc  nos  fragili  donabimus  ante  cicuta;  85 

Haee  nos  *Formosum  Corydon  ardebat  Alexim? 
Haec  eadem  docuit  *Cuium  pecus?  an  Meliboei?9 

MOPSUS. 
At  tu  sume  pedum,  quod,  me  quum  saepe  rogarel, 
Non  tulit  Antig-enes-et  erat  tum  dignus  amari-, 
Formosum  paribus  nodis  atque  aere,  Menalca.  90 

SILENI       CARMEN. 

Prima  Syracosio  dignata  est  ludere  versu 
Nostra  neque  erubuit  silvas  habitare  Thalia : 
Quum  canerem  reges  et  proelia,  Cynthius  aurem 
Vellit  et  admonuit  „Pastorem,  Tityre,  pingues 
.,Pascere  oportet  oves,  deductum  dicere  cannen."        5 
Nunc  ego-namque  super  tibi  erunt,  qui  dicere  laudes, 
Vare,  tuas  cupiant  et  tristia  condere  bella- 
Agrestem  tenui  meditabor  arundine  Musam. 
Non  iniussa  cano.     Si  quis  tamen  haec  quoque,  si  quis 
Captus  amore  leget;  te  nostrae,  Vare,  myricae,  10 

Te  nemus  omne  canet;  nec  Phoebo  gratior  ulla  est, 
Quam  sibi  quae  Vari  praescripsit  pagina  nomen. 

Pergite,  Pierides.     Chromis  et  Mnasylos  in  antro 
Silenum  pueri  somno  videre  iacentem, 
Inflatum  hesterno  venas,  ut  semper,  Iaccho ;  15 

Serta  procul,  tantum  capiti  delapsa,  iacebant, 
Et  gravis  attrita  pendebat  cantharus  ansa. 
Adgressi-nam  saepe  senex  spe  carminis  ambo 
Luserat-iniiciunt  ipsis  ex  vincula  sertis. 
Addit  se  sociam  timidisque  supervenit  Aegle,  20 

Aegle  Naiadum  pulcherrima,  iamque  videnti 
Sanguineis  frontem  moris  et  tempora  pingit. 
Ille  dolum  ridens  „Quo  vincula  nectitis?"  inquit. 
„Solvite  me,  pueri:  satis  est  potuisse  videri. 
„Carmina,  quae  vultis,  cognoscite:  carmina  vobis,      25 
„Huic  aliud  mercedis  erit";  simul  incipit  ipse. 
Tum  vero  in  numerum  Faunosque  ferasque  videres 
Ludere,  tum  rigidas  motare  cacumina  quercus ; 
Nec  tantum  Phoebo  gaudet  Parnasia  rupes,* 
Nec  tantum  Rhodope  mirantur  et  Ismarus  Orphea.      30 
Namque  canebat,  uti  magnum  per  inane  coacta 
Semina  terrarumque  animaeque  marisque  fuissent 
Et  liquidi  simul  ignis,  ut  his  exordia  primis 
Omnia  et  ipse  tener  mundi  concreverit  orbis; 
Tum  durare  solum  et  discludere  Nerea  ponto  35 

Coeperit,  et  rerum  paullatim  sumere  formas ; 
Iamque  novum  terrae  stupeant  lucescere  solem, 
Altius  atque  cadant  summotis  nubibus  imbres, 
Incipiant  silvae  quum  primum  surg-ere,  quumque 
Rara  per  ignaros  errent  animalia  montes.  40 

Hinc  lapides  Pyrrhae  iactos,  Saturnia  regna, 
Caucasiasque  refert  volucres  furtumque  Promethei. 
His  adiungit,  Hylan  nautae  quo  fonte  relictum 
Clamassent,  ut  litus  „Hyla,  Hyla"  omne  sonaret; 
£t  fortunatam,  si  nunquam  armenta  fuissent,  45 

Pasiphaen  nivei  solatur  amore  iuvenci. 
„Ah,  virgo  infelix,  quae  te  dementia  cepit? 
„Proetides  implerunt  falsis  mugitibus  agros; 
„At  non  tam  turpes  pecudum  tamen  ulla  secuta  est 
,;Concubitus,  quamvis  collo  timuisset  aratrum,  50 

„Et  saepe  in  levi  quaesisset  cornua  fronte. 

„Ah,  virgo  infelix,  tu  nunc  in  montibus  erras; 

„Ille,  latus  niveum  molli  fultus  hyacintho, 

„Ilice  sub  nigra  pallentes  ruminat  herbas,  [phae, 

„Aut  aliquam  in  magno  sequitur  grege.    Claudite,  Nym- 

„Dictaeae  Nymphae,  nemorum  iam  claudite  saltus,       56 

,,Si  qua  forte  ferant  oculis  sese  obvia  nostris 

„Errabunda  bovis  vestigia;  forsitan  illum, 

„Aut  herba  captum  viridi  aut  armenta  secutum, 

,,Perducant  aliquae  stabula  ad  Gortynia  vaccae."        60 

Tum  canit  Hesperidum  miratam  mala  puellam ; 

Tum  Phaethontiadas  musco  circumdat  amarae 

Corticis,  atque  solo  proceras  erigit  alnos. 

Tum  canit,  errantem  Permessi  ad  flumina  Gallum 

Aonas  in  montes  ut  duxerit  una  soromm,  65 

Utque  viro  Phoebi  chorus  adsurrexerit  omnis; 

Ut  Linus  hcPec  illi  divino  carmine  pastor, 

Floribus  atque  apio  crines  ornatus  amaro, 

Dixerit  ,,Hos  tibi  dant  calamos,  en  accipe,  Musae, 

„Ascraeo  quos  ante  seni,  quibus  ille  solebat  70 

„Cantando  rigidas  deducere  montibus  ornos. 

„His  tibi  Grynei  nemoris  dicatur  origo, 

„Ne  quis  sit  lucus,  quo  se  plus  iactet  Apollo." 

Quid  loquar  aut  Scyllam  Nisi,  quam  fama  secuta  est 

Candida  succinctam  latrantibus  inguina  monstris         75 

Dulichias  vexasse  rates,  et  gurgite  in  alto 

Ah,  timidos  nautas  canibus  lacerasse  marinis; 

Aut  ut  mutatos  Terei  narraverit  artus: 

Quas  illi  Philomela  dapes,  quae  dona  pararit, 

Quo  cursu  deserta  petiverit,  et  quibus  ante  80 

Infelix  sua  tecta  supervolitaverit  alis  ? 

Omnia  quae,  Phoebo  quondam  meditante,  beatus 

Audiit  Eurotas  iussitque  cdiscere  lauros, 

Ille  canit;  pulsae  referunt  ad  sidera  valles, 

Cogere  donec  oves  stabulis  numerumque  referre         85 

lussit,  et  invito  processit  Vesper  Olympo. 

MELIBOEUS.     ECLOGA  VII. 

MELIBOEUS.      CORYDON.      TIIYRSIS. 

MELIBOEUS. 

Forte  sub  arguta  consederat  ilice  Daphnis, 

Compulerantque  greges  Corydon  et  Thyrsis  in  unum, 

Thyrsis  oves,  Corydon  distentas  lacte  capeias, 

Ambo  florentes  aetatibus,  Arcades  ambo, 

Et  cantare  pares  et  respondere  parati.  5 

Huc  mihi,  dum  teneras  defendo  a  frigore  myrtos, 

Vir  gregis  ipse  caper  deerraverat;  atque  ego  Daphnin 

Adspicio.    Ille  ubi  me  contra  videt,  „Ocius"  inquit 

,,Huc  ades,  o  Meliboee,-caper  tibi  salvus  et  haedi- 

?,Et,  si  quid  cessare  potes,  requiesce  sub  umbra.  10 

„Huc  ipsi  potum  venient  per  prata  iuvenci; 

„Hic  virides  tenera  praetexit  arundine  ripas 

„Mincius,  eque  sacra  resonant  examina  quercu."    [bam, 

Quid  facerem?  Neque  ego  Aicippen  nec  Phyllida  habe- 

Depulsos  a  lacte  domi  quae  clauderet  agnos;  15 

Et  certamen  erat  Corydon  cum  Thyrside  magnum. 

Posthabui  tamen  illorum  mea  seria  ludo. 

Alternis  igitur  contendere  versibus  ambo 

Coepere;  alternos  Musae  meminisse  volebant. 

Hos  Corydon,  illos  referebat  in  ordine  Thyrsis.  20 

CORYDON. 
Nymphae,  noster  amor,  Libethrides,  aut  mihi  carmen, 
Quale  meo  Codro,  concedite-proxima  Phoebi 
Versibus  ilie  facit-,  aut,  si  non  possumus  omnes, 
Hic  arguta  sacra  pendebit  fistula  pinu. 

THYRSIS. 
Pastores,  hedera  crescentem  ornate  poetam,  25 

Arcades,  invidia  rumpantur  ut  ilia  Codro ; 
Aut,  si  ultra  placitum  laudarit,  baccare  frontem 
Cingite,  ne  vati  noceat  mala  ling-ua  futuro. 

CORYDON. 
Saetosi  caput  hoc  apri  tibi,  Delia,  parvus 
Et  ramosa  Micon  vivacis  cornua  cervi.  30 

Si  proprium  hoc  fuerit,  levi  de  marmore  tota 

VIRGILIUS.  2 

Puniceo  stabis  suras  evincta  cothurno. 

THYRSIS. 
Sinum  lactis  et  haec  te  liba,  Priape,  quotaanis 
Exspectare  sat  est :  custos  es  pauperis  horti. 
Nunc  te  marmoreum  pro  tempore  fecimus;  at  tu,         35 
Si  fetura  greg-em  suppleverit,  aureus  esto. 

CORYDON. 
Nerine  Galatea,  thymo  mihi  dulcior  Hyblae, 
Candidior  cycnis,  hedera  formosior  alba, 
Quum  primum  pasti  repetent  praesepia  tauri, 
Si  qua  tui  Corydonis  habet  te  cura,  venito.  40 

THYRSIS. 
Immo  ego  Sardoniis  videar  tibi  amarior  herbis, 
Horridior  rusco,  proiecta  vilior  alga, 
Si  mihi  non  haec  lux  toto  iam  longior  anno  est. 
Ite  domum  pasti,  si  quis  pudor,  ite  iuvenci. 

CORYDON. 
Muscosi  fontes  et  somnO  moilior  herba,  45 

Et  quae  vos  rara  viridis  tegit  arbutus  umbra, 
Solstitium  peeori  defendite:  iam  venit  aestas 
Torrida,  iam  laeto  turg-ent  in  palmite  g-emmae. 

THYRSIS. 
Hic  focus  et  taedae  pingues,  hic  plurimus  ignis 
Semper,  et  assidua  postes  fuligine  nigri :  50 

Hic  tantum  Boreae  curamus  frig-ora,  quantum 
Aut  numerum  lupus,  aut  torrentia  flumina  ripas. 

CORYDON. 
Stant  et  iuniperi  et  castaneae  hirsutae, 
Strata  iacent  passim  sua  quaeque  sub  arbore  poma, 
Omnia  nunc  rident;  at  si  formosus  Alexis  55 

Montibus  his  abeat,  videas  et  flumina  sicca. 

THYRSIS. 
Aret  ager,  vitio  moriens  sitit  aeris  herba, 
Liber  pampineas  invidit  collibus  umbras; 
Phyllidis  adventu  nostrae  nemus  omne  virebit, 
lupiter  et  laeto  descendet  plurimus  imbri.  60 

CORYDON. 
Populus  Alcidae  gratissima,  vitis  Iaccho, 

Formosae  myrtus  Veneri,  sua  laurea  Phoebo ; 
Phyllis  amat  corulos:  illas  dum  Phyllis  amabit, 
Nec  myrtus  vincet  corulos,  nec  laurea  Phoebi. 

THYRSIS. 
Fraxinus  in  silvis  pulcherrima,  pinus  in  hortis,  65 

Populus  in  fluviis,  abies  in  montibus  aftis; 
Saepius  at  si  me,  Lycida  formose,  revisas, 
Fraxinus  in  silvis  cedat  tibi,  pinus  in  hortis. 

MELIBOEUS. 
Haec  memini,  et  victum  frustra  contendere  Thyrsim. 
Ex  illo  Corydon  Corydon  est  tempore  nobis.  70 


PHARMACEUTRIA.     ECLOGA  VIII. 

DAMON.     ALPHESIBOEUS. 

Pastorum  Musam  Damonis  et  Alphesiboei, 

Immemor  herbarum  quos  est  mirata  iuvenca 

Certantes,  quorum  stupefactae  carmine  lynces, 

Et  mutata  suos  requierunt  flumina  cursus, 

Damonis  Musam  dicemus  et  Alphesiboei.  5 

Tu  rnihi  seu  magni  superas  iam  saxa  Timavi, 
Sive  oram  Illyrici  Iegis  aequoris :  en  erit  umquam 
Ille  dies,  mihi  quum  lieeat  tua  dicere  facta? 
En  erit,  ut  liceat  totum  mihi  ferre  per  orbem 
Sola  Sophocleo  tua  carmina  digna  cothurno?  io 

A  te  principium,  tibi  desinet:  accipe  iussis 
Carmina  coepta  tuis,  atque  hanc  sine  tempora  circum 
Inter  victrices  hederam  tibi  serpere  lauros. 

Frigida  vix  coelo  noctis  decesserat  umbra, 
Quum  ros  in  tenera  pecori  gratissimus  herba;  15 

Incumbens  tereti  Damon  sic  coepit  olivae: 
DAMON. 

Nascere  praeque  diem  veniens  age,  Lucifer,  aimum, 
Qoniugis  indigno  Nisae  deceptus  amore 
Dum  queror,  et  divos-quamquam  nil  testibus  illis 
Profeci-extrema  moriens  tamen  ailoquor  hora.  20 

Incipe  Maenalios  mecum,  mea  tibia,  versus. 
Maenalus  argutumque  nemus  pinosque  loquentes 

2* 

Semper  habet,  semper  pastorum  ille  audit  amores 
Panaque,  qui  primus  calamos  non  passus  inertes. 
Incipe  Maenalios  mecum,  mea  tibia,  versus.  25 

Mopso  Nisa  datur:  quid  non  speremus  amantes? 
Iungentur  iam  gryphes  equis,  aevoque  sequenti 
Cum  canibus  timidi  venient  ad  pocula  damae. 
Mopse,  novas  incide  faces:  tibi  ducitur  uxor; 
Sparge,  marite,  nuces:  tibi  deserit  Hesperus  Oetam.  30 
Incipe  Maenalios  mecum,  mea  tibia,  versus. 

0  digno  coniuncta  viro,  dum  despicis  omnes, 
Dumque  tibi  est  odio  mea  fistula,  dumque  capellae 
Hirsutumque  supercilium  promissaque  barba; 
Nec  curare  deum  credis  mortalia  quemquam.  35 

Incipe  Maenalios  mecum,  mea  tibia,  versus. 
Sepibus  in  nostris  parvam  te  roscida  mala- 
Dux  eg-o  vester  eram-vidi  cum  matre  leg-entem. 
Alter  ab  undecimo  tum  me  iam  acceperat  annus, 
Iam  fragiies  poteram  ab  terra  conting-ere  ramos.  40 

Ut  vidi,  ut  perii,  ut  me  malus  abstulit  error! 
Incipe  Maenalios  mecum,  mea  tibia,  versus. 
Nunc  scio,  quid  sit  Amor:  duris  in  cotibus  ilium 
Aut  Tmaros,  aut  Rhodope,  aut  extremi  Garamantes 
Nec  g-eneris  nostri  puerum  nec  sang-uinis  edunt.  45 

lncipe  Maenalios  mecum,  mea  tibia,  versus. 

Saevus  Amor  docuit  natorum  sanguine  matrem 
Commaculare  manus.    Crudelis  tu  quoque,  mater. 
Crudelis  mater  magis,  an  puer  improbus  flle  ? 
Improbus  ille  puer;  crudelis  tu  quoque,  mater.  50 

lncipe  Maenalios  mecum,  mea  tibia,  versus. 
Nunc  et  oves  ultro  fugiat  lupus,  aurea  durae 
Mala  ferant  quercus,  narcisso  floreat  ainus, 
Pinguia  corticibus  sudent  electra  myricae, 
Certent  et  cycnis  ululae,  sit  Tityrus  Orpheus.  55 

Orpheus  in  silvis,  inter  deiphinas  Arion. 
Incipe  Maenalios  mecum,  mea  tibia,  versus. 
Omnia  vel  medium  fiant  mare.    Vivite  silvae: 
Praeceps  aerii  specula  de  montis  in  undas 
Deferar;  extremum  hoc  munus  morientis  habeto.        60 

Desine  Maenalios,  iam  desine,  tibia,  versus. 

Haec  Damon;  vos,  quae  responderit  Alphesiboeus, 
Dicite,  Pierides :  non  omnia  possumus  omnes. 
ALPHESIBOEUS. 

Effer  aquam,  et  molli  cing-e  haec  altaria  vitta, 
Verbenasque  adole  pingues  et  mascula  tura,  65 

Coniugis  ut  magicis  sanos  avertere  sacris 
Experiar  sensus :  nihil  hic  nisi  carmina  desunt. 
Ducite  ab  urbe  domum,  mea  carmina,  ducite  Daphnim. 
Carmina  vel  coelo  possunt  deducere  Lunam, 
Carminibus  Circe  socios  mutavit  Ulixi,  70 

Frigidus  in  pratis  cantando  rumpitur  anguis.. 
Ducite  ab  urbe  domum,  mea  carmina,  ducite  Daphnim. 
Terna  tibi  haec  primum  triplici  diversa  colore 
Licia  circumdo,  terque  haec  altaria  circum 
Effigiem  duco :  numero  deus  impare  g-audet.  75 

[Ducite  ab  urbe  domum,  mea  carmina,  ducite  Daphnim.] 
Necte  tribus  nodis  ternos,  Amarylli,  colores ; 
Necte,  Amarylli,  modo,  et  „Veneris"  dic  „vinculanecto." 
Ducite  ab  urbe  domum,  mea  carmina,  ducite  Daphnim. 

Limus  ut  hic  durescit,  et  haec  ut  cera  liquescit        80 
Uno  eodemque  ig-ni,  sic  nostro  Daphnis  amore. 
Sparge  molam,  et  fraglles  incende  bitumine  lauros : 
Daphnis  me  malus  urit,  ego  hanc  in  Daphnide  laurum. 
Ducite  ab  urbe  domum,  mea  carmina,  ducite  Daphnim. 
Talis  amor  Daphnim,  qualis,  quum  fessa  iuvencum      85 
Per  nemora  atque  altos  quaerendo  bucula  lucos 
Propter  aquae  rivum  viridi  procumbit  in  ulva, 
Perdita,  nec  serae  meminit  decedere  nocti, 
Talis  amor  teneat,  nec  sit  mihi  cura  mederi. 
Ducite  ab  urbe  domum,  mea  carmina,  duciteDaphnim.  90 
Has  olim  exuvias  mihi  perfidus  ille  reliquit, 
Pignora  cara  sui,  quae  nunc  ego  limine  in  ipso, 
Terra,  tibi  mando :  debent  haec  pignora  Daphnim. 
Ducite  ab  urbe  domum,  mea  carmina,  ducite  Daphnim. 

Has  herbas  atque  haec  Ponto  mihi  lecta  venena       9& 
Ipse  dedit  Moeris;  nascuntur  plurima  Ponto. 
His  ego  saepe  lupum  fieri  et  se  condere  silvis 

Moerim,  saepe  animas  imis  excire  sepulcris, 

Atque  satas  alio  vidi  tradiicere  messes. 

Ducite  ab  urbe  domum,  mea  carmina,  duciteDaphnim.  100 

Fer  cineres,  Amarylli,  foras,  rivoque  fluenti 

Transque  caput  iace;  nec  respexeris!  His  egoDaphnim 

Adgrediar:  nihil  ille  deos,  nil  carmina  curat. 

Ducite  ab  urbe  domum,  mea  carmina,  ducite  Daphnim. 

Adspice,  corripuit  tremuiis  aitaria  flammis  105 

Sponte  sua,  dum  ferre  moror,  cinis  ipse.    Bonum  sit!' 

Nescio  quid  certe  est,  et  Hylax  in  limine  latrat. 

Credimus?  an,  qui  amant,  ipsi  sibi  somnia  fingunt? 

Parcite,  ab  urbe  venit,  iam  parcite  carmina,  Daphnis. 


MOERIS.     ECLOGA  IX. 

LYCIDAS.       MOERIS. 

LYCIDAS. 

Quo  te,  Moeri,  pedes?  an,  quo  via  ducit,  in  urbem? 

MOERIS. 
0  Lycida,  vivi  pervenimus,  advena  nostri, 
Quod  numquam  veriti  sumusv  ut  possessor  agelli 
Diceret  ,,Haec  mea  sunt:  veteres  migrate  coloni!" 
Nunc  victi,  tristes,  quoniam  Fors  omnia  versat,  5 

Hos  illi-quod  nec  vertat  bene-mittimus  haedos. 

LYCIDAS. 
Certe  equidem  audieram,  qua  se  subducere  colles 
lncipiunt  mollique  iugum  demittere  clivo, 
Usque  ad  aquam  et  veteres  iam  fracta  cacumina  fagos 
Omnia  carminibus  vestrum  servasse  Menalcan.  10 

MOERIS. 
Audieras,  et  fama  fuit;  sed  carmina  tantum 
Nostra  valent,  Lycida,  tela  inter  Martia,  quantum 
Chaonias  dicunt  aquila  veniente  columbas. 
Quod  nisi  me  quacumque  novas  incidere  lites 
Ante  sinislra  cava  monuisset  ab  ilice  cornix,  15 

Nec  tuus  hic  Moeris,  nec  viveret  ipse  Menalcas. 

LYCIDAS. 
Heu,  cadit  in  quemquam  tantum  scelus  ?  heu,  tua  nobis 

Paene  simul  tecum  solatia  rapta,  Menalca? 
Quis  caneret  Nymphas?  quis  humum  florentibus  -herbis 
Sparg-eret,  aut  viridi  fontes  induceretumbra;  20 

Vel ...  quae  sublegi  tacitus  tibi  carmina  nuper, 
Quum  te  ad  delicias  ferres,  Amaryllida,  nostras, 
„T.ityre,  dum  redeo-brevis  est  via-,  pasce  capellas, 
„Et  potum  pastas  age,  Tityre,  et  inter  ag-endum 
„Occursare  capro-cornu  ferit  ille-caveto."  — ?  25 

MOERIS. 
Immo  haec,  quae  Varo  necdum  perfecta  canebat: 
„Vare,  tuum  nomen-superet  modo  Mantua  nobis, 
„Mantua  vae  miserae  nimium  vicina  Cremonae!  - 
„Cantantes  subiime  ferent  ad  sidera  cycni." 

LYCIDAS. 
Sic  tua  Cyrneas  fugiant  examina  taxos,  3C 

Sic  cytiso  pastae  distendant  ubera  vaccae : 
Incipe,  si  quid  habes.    Et  me  fecere  poetam 
Pierides,  sunt  et  mihi  carmina,  me  quoque  dicunt 
Vatem  pastores ;  sed  non  e^o  credulus  illis : 
Nam  neque  adhuc  Vario  videor  nec  dicere  Cinna        35 
Digna,  sed  argutos  inter  strepere  anser  olores. 

MOERIS. 
Id  quidem  ago  et  tacitus,  Lycida,  mecum  ipse  voluto, 
Si  valeam  meminisse;  neque  est  ignobile  carmen. 
,,Huc  ades,  o  Galatea :  quis  est  nam  ludus  in  undis  ? 
„Hic  ver  purpureum,  varios  hic  flumina  circum  40 

„Fundit  humus  flores,  hic  candida  populus  antro 
„Imminet,  et  lentae  texunt  umbracula  vites : 
„Huc  ades;  insani  feriant  sine  litora  fluctus." 

LYCIDAS. 
Quid,  quae  te  pura  solum  sub  nocte  canentem 
Audieram?  numeros  m*emini,  si  verba  tenerem.  45 

MOERIS. 
„Daphni,  quid  antiquos  signorum  suspicis  ortus? 
„Ecce  Dionaei  processit  Caesaris  astrum, 
„Astrum,  quo  segetes  ^auderent  frugibus,  et  quo 
„Duceret  apricis  in  collibus  uva  colorem. 
„Insere,  Daphni,  piros:  carpent  tua  poma  nepotes."   50 

Omnia  fert  aetas,  animum  quoque:  saepe  ego  longos 

Cantando  puerum  memini  me  condere  soles; 

Nunc  oblita  mihi  tot  carmina,  vox  quoque  Moerim 

lam  fugit  ipsa:  lupi  Moerim  videre  priores. 

Sed  tamen  ista  satis  referet  tibi  saepe  Menalcas,  55 

LYCIDAS. 
Causando  nostros  in  longum  ducis  amores; 
Et  nunc  omne  tibi  stratum  silet  aequor,  et  omnes, 
Adspice,  ventosi  ceciderunt  murmuris  aurae. 
Hinc  adeo  media  est  nobis  via:  namque  sepulcrum 
Incipit  apparere  Bianoris.    Hic,  ubi  densas  60 

Agricoiae  string-unt  frondes,  hic,  Moeri,  canamus : 
Hic  haedos  depone;-tamen  veniemus  in  urbem-; 
Aut  si.  nox  pluviam  ne  collig-at  ante,  veremur, 
Cantantes  licet  usque-minus  via  laedit-eamus. 
Cantantes  ut  eamus,  ego  hoc  te  fasce  levabo.  65 

MOERIS. 
Desine  plura,  puer,  et,  quod  nunc  instat,  agamus: 
Carmina  tum  melius,  quum  venerit  ipse,  canemus. 


GALLUS.     ECLOGA  X. 

Extremum  hunc,  Arethusa,  mihi  concede  laborem : 
Pauca  meo  Gallo,  sed  quae  legat  ipsa  Lycoris, 
Carmina  sunt  dicenda.    Neget  quis  carmina  Gallo? 
Sic  tibi,  quum  fluctus  subterlabere  Sicanos, 
Doris  amara  suam  non  intermisceat  undam. 
lncipe :  sollicitos  Galli  dicamus  amores,  5 

Dum  tenera  attondent  simae  virg-ulta  capellae. 
Non  canimus  surdis :  respondent  omnia  silvae. 

Quae  nemora  aut  qui  vos  saltus  habuere,  puellae 
Naides,  indigno  quum  Gallus  amore  peribat?  io 

Nam  neque  Parnasi  vobis  iug-a,  nam  neque  Pindi 
Ulla  moram  fecere,  neque  Aonie  Ag-anippe. 
Illum  etiam  lauri,  etiam  flevere  myricae; 
Pinifer  illum  etiam  sola  sub  rupe  iacentem 
Maenalus,  et  gelidi  fleverunt  saxa  Lycaei.  15 

Stant  et  oves  circum-nostri  nec  poenitet  illas, 

Nec  te  poeniteat  pecoris,  divine  poeta : 

Et  formosus  oves  ad  flumina  pavit  Adonis-; 

Venit  et  upilio,  tardi  venere  subulci, 

Uvidus  hiberna  venit  de  glande  Menalcas.  20 

Omnes  „Unde  amor  iste"  rogant  „tibi?"  Venit  Apollo, 

„Galle,  quid  insanis?"  inquit:  „tua  cura  Lycoris 

„Perque  nives  alium  perque  horrida  castra  secuta  est." 

Venit  et  agresti  capitis  Siivanus  honore, 

Florentes  ferulas  et  grandia  iilia  quassans.  25 

Pan  deus  Arcadiae  venit,  quem  vidimus  ipsi 

Sanguineis  ebuli  baccis  minioque  rubentem; 

„Ecquis  erit  modus?"  inquit:  „Amor  non  talia  curat; 

.,Nec  lacrimiscrudelis  Amor;  nec  gramina  rivis, 

„Nec  cytiso  saturantur  apes,  nec  fronde  capellae."      30 

Tristis  at  ille  „Tamen  cantabitis,  Arcades,"  inquit 

„Montibus  haec  vestris,  soli  cantare  periti 

„Arcades.    0  mihi  tum  quam  molliter  ossa  quiescant, 

„Vestra  meos  olim  si  fistula  dicat  amores  ! 

„Atque  utinam  ex  vobis  unus,  vestrique  fuissem         35 

„Aut  custos  gregis  aut  maturae  vinitor  uvae! 

„Certe  sive  mihi  Phyllis  sive  esset  Amyntas 

„Seu  quicumque  furor-quid  tum,  si  fuscus  Amyntas? 

„Et  nigrae  violae  sunt  et  vaccinia  nigra-, 

„Mecum  inter  salices,  lenta  sub  vite  iaceret;  40 

„Serta  mihi  Phyllis  legeret,  cantaret  Amyntas. 

„Hic  gelidi  fontes,  hic  mollia  prata,  Lycori, 

„Hic  nemus:  hic  ipso  tecum  consumerer  aevo. 

„Nunc  insanus  amor  duri  me  Martis  in  armis 

„Tela  inter  media  atque  adversos  detinet  hostes;        45 

„Tu  procul  a  patria-nec  sit  mihi  credere  tantum !  - 

„Alpinas,  ah,  dura,  nives  et  frigora  Rheni 

„Me  sine  sola  vides.    Ah,.te  ne  frig-ora^laedant ! 

„Ah,  tibi  ne  teneras  glacies  secet  aspera  plantas ! 

„Ibo  et,  Chalcidico  quae  sunt  mihi  condita  versu         50 

„Carmina,  pastoris  Siculi  modulabor  avena. 

„Certum  est  in  silvis  inter  spelaea  ferarum 

„Malie  pati,  tenerisque  meos  incidere  amores 

„Arboribus:  crescent  illae,  crescetis,  amores. 

„lnterea  mixtis  lustrabo  Maenala  Nymphis,  55 

„Aut  acres  venabor  apros ;  non  me  ulla  vetabunt 
„Frigora  Parthenios  canibus  circumdare  saltus. 
„Iam  mihi  per  rupes  videor  lucosque  sonantes 
„Ire ;  libet  Partho  torquere  Cydonia  cornu 
„Spicula,  tamquam  haec  sit  nostri  medicina  furoris.     60 
„Aut  deus  ille  malis  hominum  mitescere  discat. 
„Iam  neque  Hamadryades  rursus  nec  carmina  nobis 
„Ipsa  piacent:  ipsae  rursus  coneedite  silvae. 
„Non  illum  nostri  possunt  mutare  labores, 
„Nec  si  frig-oribus  mediis  Hebrumque  bibamus,  65 

„Sithoniasque  nives  hiemis  subeamus  aquosae; 
„Nec  si,  quum  moriens  alta  liber  aret  in  ulmo, 
„Aethiopum  versemus  oves  sub  sidere  Cancri. 
„0mnia  vincit  Amor:  et  nos  cedamus  Amori." 

Haec  sat  erit,  divae,  vestrum  cecinisse  poetam,        70 
Dum  sedet  et  gracili  fiscellam  texit  hibisco, 
Pierides;  vos  haec  facietis  maxima  Gallo, 
Gallo,  cuius  amor  tantum  mihi  crescit  in  horas, 
Quantum  vere  novo  viridis  se  subiicit  alnus. 
Surgamus:  solet  esse  gravis  cantantibus  umbra;         75 
Iuniperi  gravis  umbra;  nocent  et  frugibus  umbrae. 
Ite  domum  saturae,  venit  Hesperus,  ite  capellae. 

Quid  faciat  laetas  segetes,  quo  sidere  terram 
Vertere,  Maecenas,  ulmisque  adiungere  vites 
Conveniat,  quae  cura  boum,  qui  cultus  habendo 
Sit  pecori,  apibus  quanta  experientia  parcis, 
Hinc  canere  incipiam.    Vos,  o  clarissima  mundi 
Lumina,  labentem  coelo  quae  ducitis  annum; 
Liber  et  alma  Ceres,  vestro  si  munere  tellus 
Chaoniam  pingui  g-landem  mutavit  arista, 

Poculaque  inventis  Acheloia  miscuit  uvis; 

Et  vos,  agrestum  praesentia  numina,  Fauni,  10 

Ferte  simul  Faunique  pedem  Dryadesque  puellae: 

Munera  vestra  cano.    Tuque  o,  cui  prima  frementem 

Fudit  equum  mag-no  tellus  percussa  tridente, 

Neptune;  et  cultor  nemorum,  cui  pinguia  Ceae 

Ter  centum  nivei  tondent  dumeta  iuvenci;  15 

Ipse  nemus  linquens  patrium  saltusque  Lycaei, 

Pan,  ovium  custos,  tua  si  tibi  Maenala  curae, 

Adsis,  o  Tegeaee,  favens;  oleaeque  Minerva 

Inventrix;  uncique  puer  monstrator  aratri; 

Et  teneram  ab  radice  ferens,  Silvane,  cupressum;        20 

Dique  deaeque  omnes,  studium  quibus  arva  tueri, 

Quique  novas  alitis  non  ullo  semine  frug-es, 

Quique  satis  largum  coelo  demittitis  imbrem. 

Tuque  adeo,  quem  mox  quae  sint  habitura  deorum 

Concilia  incertum  est:  urbesne  invisere,  Caesar,  25 

Terrarumque  velis  curam,  et  te  maximus  orbis 

Auctorem  frug-um  tempestatumque  potentem 

A.ccipiat,  cingens  materna  tempora  myrto ; 

An  deus  immensi  venias  maris,  ac  tua  nautae 

Numina  sola  solant,  tibi  serviat  ultima  Thule,  30 

Teque  sibi  generum  Tethys  emat  omnibus  undis ; 

Anne  novum  tardis  sidus  te  mensibus  addas, 

Qua  locus  Erigonen  inter  Chelasque  sequentes 

Panditur-ipse  tibi  iam  brachia  contrahit  ardens 

Scorpios,  et  coeli  iusta  plus  parte  reiiquit-:  35 

Quidquid  eris-nam  te  nec  sperent  Tartara  regem, 

Nec  tibi  regnandi  veniat  tam  dira  cupido, 

Quamvis  Elysios  miretur  Graecia  campos, 

Nec  repetita  sequi  curet  Proserpina  matrem-,     % 

Da  facilem  cursum,  atque  audacibus  annue  coeptis,     40 

Ignarosque  viae  mecum  miseratus  agrestes, 

Ingredere,  et  votis  iam  nunc  adsuesce  vocari. 

Vere  novo,  gelidus  canis  quum  montibus  humor 
Liquitur  et  Zephyro  putris  se  gleba  resolvit, 
Depresso  incipiat  iam  tum  mihi  taurus  aratro  4» 

Ingemere,  et  sulco  attritus  splendescere  vomer. 

Illa  seges  demum  votis  respondet  avari 

Agricolae,  bis  quae  solem,  bis  frigora  sensit; 

Illius  immensae  ruperunt  horrea  rnesses. 

Ac  prius,  ignotum  ferro  quam  scindimus  aequor,         50 

Ventos  et  varium  coeli  praediscere  morem 

Cura  sit  ac  patrios  cultusque  habitusque  locorum, 

Et  quid  quaeque  ferat  regio,  et  quid  quaeque  recuset. 

Hic  segetes,  illic  veniunt  felicius  uvae, 

Arborei  fetus  alibi  atque  iniussa  virescunt  55 

Gramina.    Nonne  vides,  croceos  ut  Tmolus  odores, 

India  mittit  ebur,  molles  sua  tura  Sabaei ; 

At  Chalybes  nudi  ferrum,  virosaque  Pontus 

Castorea,  Eliadum  palmas  Epiros  equarum? 

Continuo  has  leges  aeternaque  foedera  certis  60 

imposuit  Natura  locis,  quo  tempore  primum 

Deucalion  vacuum  lapides  iactavit  in  orbem: 

Unde  homines  nati,  durum  genus.    Ergo  age,  terrae 

Ping-ue  solum  primis  extemplo  a  mensibus  anni 

Fortes  invertant  tauri,  g-lebasque  iacentes  65 

Pulverulenta  coquat  maturis  solibus  aestas; 

At  si  non  fuerit  tellus  fecunda,  sub  ipsum 

Arcturuni  tenui  sat  erit  suspendere  sulco : 

lllic,  officiant  laetis  ne  frugibus  herbae, 

Hic,  sterilem  exiguus  ne  deserat  humor  arenam.  70 

Alternis  idem  tonsas  cessare  novales, 
Et  segnem  patiere  situ  durescere  campum ; 
Aut  ibi  flava  seres,  mutato  sidere,  farra, 
Unde  prius  laetum  siliqua  quassante  leg;umen, 
Aut  tenuis  fetus  viciae  tristisque  lupini  75 

Sustuleris  fragiles  calamos  silvamque  sonantem. 
Urit  enim  lini  campum  seg-es,  urit  avenae, 
Urunt  Lethaeo  perfusa  papavera  somno. 
Scd  tamen  alternis  facilis  labor:  arida  tantum 
Ne  saturare  fimo  pingui  pudeat  sola,  neve  80 

Effetos  cinerem  immunduin  iactare  per  agros. 
Sic  quoque  mutatis  requiescunt  fetibus  arva, 
Nec  nulla  interea  est  inaratae  grratia  terrae. 
Saepe  etiam  steriles  incendcre  profuit  agros, 

Atque  levem  stipulam  crepitanlibus  urere  flammis  :      85 
Sive  inde  occultas  vires  et  pabula  terrae 
Pinguia  concipiunt;  sive  illis  omne  per  ig-nem 
Excoquitur  vitium,  atque  exsudat  inutilis  humor; 
Seu  plures  calor  ille  vias  et  caeca  relaxat 
Spiramenta,  novas  veniat  qua  succus  in  herbas ;  90 

Seu  durat  magis  et  venas  adstringit  hiantes, 
Ne  tenues  pluviae,  rapidive  potentia  solis 
Acrior,  aut  Boreae  penetrabile  frigus  adurat. 
Multum  adeo,  rastris  glebas  qui  frangit  inertes 
Vimineasque  trahit  crates,  iuvat  arva,  neque  illum      95 
Flava  Ceres  alto  nequidquam  spectat  Olympo ; 
Et  qui,  proscisso  quae  suscitat  aequore  terga, 
Rursus  in  obliquum  verso  perrumpit  aratro, 
Exercetque  frequens  tellurem  atque  imperat  arvis. 

Humida  solstitia  atque  hiemes  orate  serenas,  100 

Agricolae;  hiberno  laetissima  pulvere  farra, 
Laetus  ager:  nullo  tantum  se  Mysia  cultu 
Iactat,  et  ipsa  suas  mirantur  Garg-ara  messes. 
Quid  dicam,  iacto  qui  semine  comminus  arva 
Insequitur  cumulosque  ruit  male  pinguis  arenae;       105 
Deinde  satis  fluvium  inducit  rivosque  sequentes 
Et,  quum  exustus  ager  morientibus  aestuat  herbis, 
Ecce,  supercilio  clivosi  tramitis  undam 
Elieit?  illa  cadens  raucum  per  levia  murmur 
Saxa  ciet,  scatebrisque  arenlia  temperat  arva.  lio 

Ouid,  qui,  ne  gravidis  procumbat  culmus  aristis, 
Luxuriem  segetum  tenera  depascit  in  herba, 
Quum  primum  sulcos  aequant  sata;  quique  paludis 
Collectum  humorem  bibula  deducit  arena, 
Praesertim  incertis  si  mensibus  amnis  abundans        115 
Exit  et  obducto  late  tenet  omnia  limo, 
Unde  cavae  tepido  sudant  humore  lacunae?  [bores 

Nec  tamen,  haec  quum  sint  hominumque  boumque  la- 
Versando  terram  experti,  nihil  improbus  anser 
Strymoniaeque  grues  et  amaris  intuba  fibris  120 

Officiunt,  aut  umbra  nocet.    Pater  ipse  colendi 
Haud  facilem  esse  viam  voluit,  primusque  per  artem 

Movii  agros,  curis  acuens  mortalia  corda, 

Nec  torpere  gravi  passus  sua  Tegna  veterno. 

Ante  Iovem  nulli  subigebant  arva  coloni;  125 

Ne  signare  quidem  aut  partiri  limite  campum 

Fas  erat:  in  medium  quaerebant,  ipsaque  tellus 

Omnia  liberius,  nullo  poscente,  ferebat. 

Ille  malum  virus  serpentibus  addidit  atris. 

Praedarique  lupos  iussit,  pontumque  moveri,  130 

Mellaque  decussit  foliis,  ignemque  removit, 

Et  passim  rivis  currentia  vina  repressit: 

Ut  varias  usus  meditando  extunderet  artes 

Paullatim,  et  sulcis  frumenti  quaereret  herbam, 

Ut  silicis  venis  abstrusum  excuderet  ignem.  135 

Tunc  alnos  primum  fluvii  sensere  cavatas; 

Navita  tum  stellis  numeros  et  nomina  fecit, 

Pleiadas,  Hyadas,  claramque  Lycaonis  Arcton ; 

Tum  laqueis  captare  feras  et  fallere  visco 

Inventum,  et  magnos  canibus  circumdare  saltus ;        140 

Atque  alius  latum  funda  iam  verberat  amnem, 

Alta  petens,  pelagoque  alius  trahit  humida  lina; 

Tum  ferri  rigor  atque  argutae  lamina  serrae- 

Nam  primi  cuneis  scindebant  fissile  lignum-, 

Tum  variae  venere  artes.    Labor  omnia  vicit  145 

Improbus  et  duris  urgens  in  rebus  egestas. 

Prima  Ceres  ferro  mortales  vertere  terram 

Instituit,  quum  iam  glandes  atque  arbuta  sacrae 

Deficerent  silvae,  et  victum  Dodona  negaret. 

Mox  et  frumentis  labor  additus,  ut  mala  culmos         J50 

Esset  robigo,  segnisque  horreret  in  arvis 

Carduus :  intereunt  segetes,  subit  aspera  silva 

Lappaeque  tribulique,  interque  nitentia  culla 

Infelix  lolium  et  steriles  dominantur  avenae. 

Quod  nisi  et  assiduis  herbam  insectabere  rastris,        155 

Et  sonitu  terrebis  aves,  et  ruris  opaci 

Falce  premes  umbram  votisque  vocaveris  imbrem ; 

Heu,  magnum  alterius  frustra  spectabis  acervum, 

Concussaque  famem  in  silvis  solabere  quercu. 

Dicendum  et,  quae  sint  duris  agrestibus  arma,        160 

Quis  sine  nec  potuere  seri  nec  surgere  messes. 

Vomis  et  inflexi  primum  grave  robur  aratri, 

Tardaque  Eleusinae  matris  volventia  plaustra, 

Tribulaque  traheaeque,  et  iniquo  pondere  rastri; 

Virgea  praeterea  Celei  vilisque  supellex,  165 

Arbuteae  crates  et  mystica  vannus  Iacchi : 

Omnia  quae  multo  ante  memor  provisa  repones, 

Si  te  digna  manet  divini  gloria  furis. 

Continuo  in  silvis  magna  vi  flexa  domatur 

In  burirn  et  curvi  formam  accipit  ulmus  aratri;  170 

Huic  a  stirpe  pedes  temo  protentus  in  octo, 

Binae  aures,  duplici  aptantur  dentaiia  dorso ; 

Caeditur  et  tilia  ante  iugo  levis  altaque  fag-us, 

Stivaque,  quae  currus  a  tergo  torqueat  imos : 

Et  suspensa  focis  explorat  robora  fumus.  175 

Possum  multa  tibi  veterum  praecepta  referre, 
Ni  refugis  tenuesque  piget  cognoscere  curas. 

Area  cum  primis  ingenti  aequanda  cyiindro 
Et  vertenda  manu  et  creta  solidanda  tenaci, 
Ne  subeant  herbae,  neu  pulvere  victa  fatiscat,  180 

Tum  variae  iiludant  pestes :  saepe  exiguus  mus 
Sub  terris  posuitque  domos  atque  horrea  fecit, 
Aut  oculis  capti  fodere  cubilia  talpae, 
Inventusque  cavis  bufo,  et  quae  plurima  terrae 
Monslra  ferunt,  populatque  ingentem  farris  acervum  185 
Curculio  atque  inopi  metuens  formica  senectae. 

Contemplator  item,  quum  se  nux  plurima  silvis 
Induet  in  florem  et  ramos  curvabit  olentes. 
Si  superant  fetus,  pariter  frumenta  sequentur 
Magnaque  cum  magno  veniet  tritura  calore;  190 

At  si  luxuria  foliorum  exuberat  umbra, 
Nequidquam  pingues  palea  teret  area  culmos. 

Semina  vidi  equidem  multos  medicare  serentes 
Et  nitro  prius  et  nigra  perfundere  amurca, 
Grandior  ut  fetus  siliquis  fallacibus  esset  J95 

Et,  quamvis  igni  exiguo,  properata  maderent. 
Vidi  lecta  dtu  et  multo  spectata  labore 
Degenerare  tamen,  ni  -vis  humana  quotannis 

Maxima  quaequc  manu  legeret:  sic  omnia  fatis 

In  peius  ruere  ac  retro  sublapsa  referri,  200 

Non  aliter,  quam  qui  adverso  vix  flumine  lembum 

Remigiis  subigit,  si  brachia  forte  remisit, 

Atque  illum  in  praeceps  prono  rapit  alveus  amni. 

Praeterea  tam  sunt  Arcturi  sidera  nobis 
Haedorumque  dies  servandi  et  lucidus  Anguis,  206 

Quam  quibus  in  patriam  ventosa  per  aequora  vectis 
Pontus  et  ostriferi  fauces  tentantur  Abydi. 
Libra  die  somnique  pares  Ubi  fecerit  horas, 
Et  medium  luci  atque  umbris  iam  dividit  orbem; 
Exercete,  viri,  tauros,  serite  hordea  campis  210 

Usque  sub  extremum  bmmae  intractabiiis  imbrem. 
Nec  non  et  lini  segetem  et  Cereale  papaver 
Tempus  humo  tegere,  et  iamdudum  incumbere  aratris, 
Dum  sicca  tellure  licet,  dum  nubila  pendent. 
Vere  fabis  satio ;  tum  te  quoque,  Medica,  putres        215 
Accipiunt  sulci,  et  milio  venit  annua  cura, 
Candidus  auratis  aperit  quum  cornibus  annum 
Taurus  et  adverso  cedens  Canis  occidit  astro, 
At  si  triticeam  in  messem  robustaque  farra 
Exercebis  humum,  solisque  instabis  aris*is;  220 

Ante  tibi  Eoae  Atlantides  abscondantur, 
Gnosiaque  ardentis  decedat  stella  Coronae, 
Debita  quam  sulcis  committas  semina,  quamque 
Invitae  properes  anni  spem  credere  terrae. 
Multi  ante  occasum  Maiae  coepere;  sed  illos  225 

Exspectata  seges  vanis  elusit  aristis. 
Si  vero  viciamque  seres  vilemque  faselum, 
Nec  Pelusiacae  curam  adspernabere  lentis; 
Haud  obscura  cadens  mittet  tibi  signa  Bootes: 
Incipe  et  ad  medias  sementem  extende  pruinas.         230 

Idcirco  certis  dimensum  partibus  orbem 
Per  duodena  regit  mundi  Sol  aureus  astra. 
Quinque  tenent  coelum  zonae,  quarum  una  corusco 
Semper  sole  rubens  et  torrida  semper  ab  igni; 
Quam  circum  extremae  dextra  laevaque  trahuntur,     235 
Caerulea  glacie  concretae  atque  imbribus  atris; 

Has  inter  mediamque  duae  mortalibus  aegris 

Munere  concessae  divum,  et  via  secta  per  ambas, 

Obliquus  qua  se  signorum  verteret  ordo. 

Mundus  ut  ad  Scythiam  Rhipaeasque  arduus  arces    240 

Consurgit,  premitur  Libyae  devexus  in  Austros. 

Hic  vertex  nobis  semper  sublimis ;  at  illum 

Sub  pedibus  Styx  atra  videt  Manesque  profundi. 

Maximus  hic  flexu  sinuoso  elabitur  Ang-uis 

Circum  perque  duas  in  morem  fluminis  Arctos,  245 

Arctos  Oceani  metuentes  aequore  tingui; 

Illic,  ut  perhibent,  aut  intempesta  silet  nox, 

Semper  et  obtenta  densantur  nocte  tenebrae, 

Aut  redit  a  nobis  Aurora  diemque  reducit, 

Nosque  ubi  primus  equis  Oriens  afflavit  anhelis,        250 

Illic  sera  rubens  accendit  lumina  Vesper. 

Hinc  tempestates  dubio  praediscere  coelo 

Possumus,  hinc  messisque  diem  tempusque  serendi, 

Et  quando  infidum  remis  impellere  marmor 

Conveniat,  quando  armatas  deducere  classes,  255 

Aut  tempestivam  silvis  evertere  pinuni. 

Nec  frustra  signorum  obitus  speculamur  et  ortus, 
Temporibusque  parem  diversis  quatuor  annum. 
Frigidus  agricolam  si  quando  continet  imber; 
Multa,  forent  quae  mox  coelo  properanda  sereno,      260 
Maturare  datur.    Durum  procudit  arator 
VOmeris  obtusi  dentem,  cavat  arbore  lintres, 
Aut  pecori  signum  aut  numeros  impressit  acervis. 
Exacuunt  alii  vallos  furcasque  bicornes,  ' 
Atque  Amerina  parant  lentae  retinacula  viti.  265 

Nunc  facilis  rubea  texatur  fiscina  virga; 
Nunc  torrete  igni  fruges,  nunc  frangite  saxo. 
Quippe  etiam  festis  quaedam  exercere  diebus 
Fas  et  iura  sinunt.    Rivos  deducere  nulla 
Religio  vetuit,  segeti  praetendere  sepem,  270 

Insidias  avibus  moliri,  incendere  vepres, 
Balantumque  gregem  fluvio  mersare  salubri. 
Saepe  oleo  tardi  costas  agitator  aselli 
Vilibus  aut  onerat  pomis,  lapidemque  revertens 

vjrgilius.  3 

Incusum  aut  atrae  massam  picis  urbe  reportat.  275 

Ipsa  dies  alios  alio  dedit  ordine  Luna 
Felices  operum.    Quintam  fug-e:  pallidus  Orcus 
Eumenidesque  satae;  tum  partu  Terra  nefando 
Coeumque  Iapetumque  creat,  saevumque  Typhoea, 
Et  coniuratos  coelum  rescindere  fratres-  280 

Ter  sunt  conati  imponere  Pelio  Ossam 
Scilicet,  atque  Ossae  frpndosum  involvere  Olympum ; 
Ter  Pater  exstructos  disiecit  fulmine  montes-. 
Septima  post  decimam  felix  et  ponere  vitem 
Et  prensos  domitare  boves  et  licia  telae  285 

Addere;  nona  fugae  melior,  contraria  furtis. 

Multa  adeo  gelida  melius  se  nocte  dedere, 
Aut  quum  sole  novo  terras  irrorat  Eous. 
Nocte  leves  melius  stipuJae,  nocte  arida  prata 
Tondentur:  noctes  lentus  non  deficit  humor.  290 

Et  quidam  seros  hiberni  ad  luminis  ignes 
Pervigilat,  ferroque  faces  inspicat  acuto; 
interea,  longum  cantu  solata  laborem, 
Arguto  coniux  percurrit  pectine  telas, 
Aut  dulcis  musti  Vulcano  decoquit  humorem  295 

Et  foliis  undam  trepidi  despumat  aheni. 
At  rubicunda  Ceres  medio  succiditur  aestu, 
Et  medio  tostas  aestu  terit  area  fruges. 
Nudus  ara,  sere  nudus :  hiems  ignava  colono. 
Frigoribus  parto  agricolae  plerumque  fruuntur,  300 

Mutuaque  inter  se  laeti  convivia  curant. 
Invitat  genialis  hiems  curasque  resolvit, 
Ceu  pressae  quum  iam  portum  tetigere  carinae, 
Puppibus  et  laeti  nautae  imposuere  coronas. 
Sed  tamen  et  quernas  glandes  tum  stringere  tempus  305 
Et  lauri  baccas  oleamque  cruentaque  myrta, 
Tum  gruibus  pedicas  et  retia  ponere  cervis, 
Auritosque  sequi  lepores,  tum  figere  damas 
Stuppea  torquentem  Balearis  verbera  fundae : 
Quum  nix  alta  iacet,  glaciem  quum  flumina  trudunt.  310 

Quid  tempestates  auctumni  et  sidera  dicam, 
Atque,  ubi  iam  breviorque  dies  et  mollior  aestas, 

Quae  vigilanda  viris ;  vel  quum  ruit  imbriferum  ver, 
Spicea  iam  campis  quum  messis  inhorruit,  et  quum 
Frumenta  in  viridi  stipula  lactentia  turgent?  315 

Saepe  ego,  quum  flavis  messorem  induceret  arvis 
Agricola  et  fragili  iam  stringeret  hordea  culmo, 
Omnia  ventorum  concurrere  proelia  vidi, 
Quae  gravidam  late  segetem  ab  radicibus  imis 
Sublime  expulsam  eruerent :  ita  turbine  nigro  320 

Ferret  hiems  culmumque  levem  stipulasque  volantes. 
Saepe  etiam  immensum  coelo  venit  agmen  aquarum, 
Et  foedam  g-lomerant  tempestatem  imbribus  atris 
Collectae  ex  alto  nubes;  ruit  arduus  aether, 
Et  pluvia  ingenti  sata  laeta  boumque  labores  325 

Diluit;  implentur  fossae,  et  cava  flumina  crescunt 
Cum  sonitu,  fervetque  fretis  spirantibus  aequor. 
5pse  Pater  media  nimborum  in  nocte  corusca 
Fulmina  molitur  dextra,  quo  maxima  motu 
Terra  tremit,  fugere  ferae  et  mortalia  corda  330 

Per  gentes  humilis  stravit  pavor;  ille  flagranti 
Aut  Athon  aut  Rhodopen  aut  alta  Ceraunia  telo 
Deiicit;  ingeminant  Austri  et  densissimus  imber, 
Nunc  nemqra  ingenti  vento,  nunc  litora  plangunt. 
Hoc  metuens,  coeli  menses  et  sidera  serva :  335 

Frigida  Saturni  sese  quo  stella  receptet, 
Quos  ig-nis  coelo  Cyllenius  erret  in  orbes. 

Inprimis  venerare  deos,  atque  annua  magnae 
Sacra  refer  Cereri  laetis  operatus  in  herbis 
Extremae  sub  casum  hiemis,  iam  vere  sereno.  340 

Tum  pingues  agni  et  tum  mollissima  vina, 
Tum  somni  dulces  densaeque  in  montibus  umbrae. 
Cuncta  tibi  Cererem  pubes  agrestis  adoret; 
Cui  tu  lacte  favos  et  miti  dilue  Baccho, 
Terque  novas  circum  felix  eat  hostia  frug-es,  345 

Omnis  quam  chorus  et  socii  comitentur  ovantes, 
Et  Cererem  clamore  vocent  in  tecta.    Neque  ante 
Falcem  maturis  quisquam  supponat  aristis, 
Quam  Cereri  torta  redimitus  tempora  quercu 
Det  motus  incompositos  et  carmina  dicat.  350 

3*  " 

Atque  haec  ut  certis  possemus  discere  signis, 
Aestusque  pluviasque  et  agentes  frigora  ventos : 
Ipse  Pater  statuit,  quid  menstrua  Luna  moneret, 
Ouo  signo  caderent  Austri,  quid  saepe  videntes 
Agricolae  propius  stabulis  armenta  tenerent.  355 

Continuo,  ventis  surgentibus,  aut  freta  ponti 
Incipiunt  agitata  tumescere  et  aridus  altis 
Montibus  audiri  fragor,  aut  resonantia  longe 
Litora  misceri  et  nemorum  increbrescere  murmur. 
Iam  sibi  lum  a  curvis  male  temperat  unda  carinis,     360 
Quum  medio  celeres  revoiant  ex  aequore  mergi 
Clamoremque  ferunt  ad  litora,  quumque  marinae 
In  sicco  Judunt  fulicae,  notasque  paludes 
Deserit  atque  altam  supra  volat  ardea  nubem. 
Saepe  etiam  stellas,  vento  impendente,  videbis  365 

Praecipites  coelo  labi,  noctisque  per  umbram 
Fiammarum  longos  a  terg-o  albescere  tractus; 
Saepe  levem  paleam  et  frondes  volitare  caducas, 
Aut  summa  nantes  in  aqua  coliudere  plumas. 
At  Boreae  de  paile  trucis  quum  fulminat,  et  quum     370 
Eurique  Zephyrique  tonat  domus ;  omnia  plenis 
Rura  natant  fossis,  atque  omnis  navita  ponto 
Humida  vela  legit.    Numquam  imprudentibus'  imber 
Obfuit :  aut  illum  surgentem  vallibus  imis 
Aeriae  fugere  grues,  aut  bucula  coelum  375 

Suspiciens  patulis  captavit  naribus  auras.; 
Aut  arg-uta  lacus  circumvolitavit  hirundo, 
Et  veterem  in  limo  ranae  cecinere  quereiam. 
Saepius  et  tectis  penetralibus  extulit  ova 
Angustum  formica  terens  iter,  et  bibit  ingens  380 

Arcus,  et  e  pastu  decedens  agmine  magno 
Corvorum  increpuit  densis  exercitus  alis. 
lam  varias  pelagi  volucres,  et  quae  Asia  circum 
Dulcibus  in  stagnis  rimantur  prata  Caystri, 
Certatim  largos  humeris  infundere  rores,  386 

Nunc  caput  obiectare  fretis,  nunc  currere  in  undas, 
Et  studio  incassum  videas  g-estire  lavandi. 
Tum  cornix  plena  pluviam  vocat  improba  voce, 

Et  sola  in  sicca  secum  spatjatur  arena. 
Ne  nocturna  quidem  carpentes  pensa  puellae  390 

Nescivere  hiemem,  testa  quum  ardente  viderent 
Scintillare  oleum  et  putres  concrescere  fungos. 

Nec  minus  ex  imbri  soles  et  aperta  serena 
Prospicere  et  certis  poteris  cognoscere  signis. 
Nam  neque  tum  stellis  acies  obtusa  videtur,  395 

Nec  fratris  radiis  obnoxia  surgere  Luna, 
Tenuia  nec  lanae  per  coelum  vellera  ferri; 
Non  tepidum  ad  solem  pennas  in  litore  pandunt 
Dilectae  Thetidi  alcyones,  non  ore  solutos 
Immundi  meminere  sues  iaetare  maniplos.  400 

At  nebulae  magis  ima  petunt  campoque  recumbunt, 
Solis  et  occasum  servans  de  culmine  summo 
Nequidquam  seros  exercet  noctua  cantus ; 
Apparet  liquido  sublimis  in  aere  Nisus, 
Et  pro  purpureo  poenas  dat  Scylla  capillo-  405 

Quacumque  illa  levem  fugiens  secat  aethera  pennis, 
Ecce  inimicus,  atrox,  magno  stridore  per  auras 
Insequitur  Nisus ;  qua  se  fert  Nisus  ad  auras, 
Illa  levem  fugiens  raptim  secat  aethera  peiinis-; 
Tum  liquidas  corvi  presso  ter  gutture  voces  410 

Aut  quater  ingeminant,  et  saepe  cubilibus  altis, 
Nescio  qua  praeter  solitum  duicedine  laeti, 
Inter  se  in  foliis  strepitant,  iuvat  imbribus  actis 
Progeniem  parvam  dulcesque  revisere  nidos. 
Haud  equidem  credo,  quia  sit  divinitus  illis  415 

Ingenium  aut  rerum  fato  prudentia  maior; 
Verum,  ubi  tempestas  et  coeli  mobilis  humor 
Mutavere  vias  et  Iupiter  uvidus  Austris 
Densat,  erant  quae  rara  modo,  et,  quae  densa,  relaxat, 
Vertuntur  species  animorum  et  pectora  motus  4*20 

Nunc  alios,  alios,  dum  nubila  ventus  agebat, 
Concipiunt:  hinc  ille  avium  concentus  m  agris, 
Et  laetae  pecudes  et  ovantes  gutture  corvi. 

Si  vero  solem  ad  rapidum  lunasque  sequentes 
Ordine  respicies ;  numquam  te  crastina  fallet  425 

Hora,  neque  insidiis  noctis  capiere  serenae. 

Luna,  rcvertentes  quum  primum  colligit  ig-nes, 

Si  nigrum  obscuro  comprenderit  aera  cormi; 

Maximus  agricolis  pelag-oque  parabitur  imber. 

At  si  virgineum  suffuderit  ore  ruborem ;  430 

Ventus  erit:  vento  semper  rubet  aurea  Phoebe. 

Sin  ortu  quarto-namque  is  certissimus  auctor- 

Pura  neque  obtusis  per  coelum  cornibus  ibit; 

Totus  et  iile  dies,  et  qui  nascentur  ab  iJlo 

Exactum  ad  mensem,  pluvia  ventisque  carebunt,        435 

Votaque  servati  solvent  in  litore  nautae 

Glauco  et  Panopeae  et  Inoo  Melicertae. 

Sol  quoque,  et  exoriens,  et  quum  se  condet  in  undas, 
Signa  dabit:  solem  certissima  sig^na  sequuntur, 
Et  quae  mane  refert,  et  quae  surgentibus  astris.         440 
Iiie  ubi  nascentem  maculis  variaverjt  ortum, 
Conditus  in  nubem,  medioque  refugerit  orbe; 
Suspecti  tibi  sint  imbres:  namque  urg-et  ab  alto 
Arboribusque  satisque  Notus  pecorique  sinister. 
Aut  ubi  sub  lucem  densa  inter  nubila  sese  445 

Diversi  rumpent  radii,  aut  ubi  pallida  surget 
Tithoni  croceum  linquens  Aurora  cubile; 
Heu,  male  tum  mites  defendet  pampinus  uvas : 
Tam  multa  in  tectis  crepitans  salit  horrida  grando. 
Hoc  etiam,  emenso  quum  iam  decedit  Olympo,  450 

Profuerit  meminisse  magis :  nam  saepe  videmus 
Ipsius  in  vultu  varios  errare  colores. 
Caeruleus  pluviam  denuntiat,  igneus  Euros; 
Sin  maculae  incipient  rutilo  immiscerier  igni, 
Omnia  tum  pariter  vento  nimbisque  videbis  455 

Fervere:  non  illa  quisquam  me  nocte  per  altum 
Ire,  neque  ab  terra  moneat  convellere  funem. 
At  si,  quum  referetque  diem  condetque  relatum, 
Lucidus  orbis  erit;  frustra  terrebere  nimbis, 
Et  claro  silvas  cernes  Aquilone  moveri.  .  460 

Denique,  quid  vesper  serus  vehat,  unde  serenas 
Ventus  ag-at  nubes,  quid  cogitet  humidus  Auster, 
Sol  tibi  signa  dabit.    Solem  quis  dicere  falsum 
Audeat?  Ille  etiam  caecos  instare  tumuitus 

Saepe  monet,  fraudemque  et  operta  tumescere  bella;  465 

Ille  etiam  exstincto  miseratus  Caesare  Romam, 

Quum  caput  obscura  nitidum  ferrugine  texit, 

Impiaque  aeternam  timuerunt  saecula  noctem. 

Tempore  quamquam  illo  tellus  quoque  et  aequora  ponti, 

Obscenaeque  canes  importunaeque  volucres  470 

Sig-na  dabant.    Quoties  Cyclopum  effervere  in  agros 

Vidimus  undantem  ruptis  fornacibus  Aetnam, 

Flammarumque  globos  liquefactaque  volvere  saxa. 

Armorum  sonitum  toto  Germania  coelo 

Audiit,  insolitis  tremuerunt  motibus  Alpes ;  475 

Vox  quoque  per  lucos  vulgo  exaudita  silentes 

Ingens,  et  simulacra  modis  pallentia  miris 

Visa  sub  obscurum  noctis,  pecudesque  locutae; 

Infandum !  sistunt  amnes,  tlrraeque  dehiscunt, 

Et  maestum  illacrimat  templis  ebur,  aeraque  sudant;  480 

Proluit  insano  contorquens  vertice  silvas 

Fluviorum  rex  Eridanus,  camposque  per  omnes 

Cum  stabulis  armenta  tulit;  nec  tempore  eodem 

Tristibus  aut  extis  fibrae  apparere  minaces, 

Aut  puteis  manare  cruor  cessavit,  et  altae  485 

Per  noctem  resonare  lupis  ululantibus  urbes ; 

Non  alias  coelo  ceciderunt  plura  sereno 

Fulgura,  nec  diri  toties  arsere  cometae. 

Ergo  inter  sese  paribus  concurrere  telis 

Romanas  acies  iterum  videre  Philippi,  490 

Nec  fuit  indignum  superis,  bis  sangrrine  nostro 

Emathiam  et  latos  Haemi  pinguescere  campos. 

Scilicet  et  tempus  veniet,  quum  finibus  illis 

Agricola,  incurvo  terram  molitus  aratro, 

Exesa  inveniet  scabra  robigine  pila,  495 

Aut  gravibus  rastris  g-aleas  pulsabit  inanes, 

Grandiaque  effossis  mirabitur  ossa  sepulcris. 

Di  patrii,  Indigetes,  et  Romule  Vestaque  mater, 

Quae  Tuscum  Tiberim  et  Romana  Palatia  servas, 

Hunc  saltem  everso  iuvenem  succurrere  saeclo  500 

Ne  prohibete!  Satis  iam  pridem  sanguine  nostro 

Laomedonteae  luimus  periuria  Troiae. 

Iam  pridem  nobis  coeli  te  regia,  Caesar, 
Invidet,  atque  hominum  queritur  curare  triumphos : 
Quippe  ubi  fas  versum  atque  nefas,  tot  bella  per  orbem, 
Tam  multae  scelerum  facies ;  non  ullus  aratro  506 

Dignus  honos,  squalent  abductis  arva  colonis, 
Et  curvae  rigidum  falces  conflantur  in  ensem; 
Hinc  movet  Euphrates,  illinc  Germania  bellum ; 
Vicinae  ruptis  inter  se  legibus  urbes  510 

Arma  ferunt;  saevit  toto  Mars  impius  orbe, 
Ut  quum  carceribus  scse  effudere  quadrigae, 
Addunt  in  spatia,  et,  frustra  retinacula  tendens, 
Fertur  equis  auriga,  neque  aUdit  Currus  habenas. 

Hactenus  arvorum  cultus  et  sidera  coeli ; 

Nunc  te,  Bacche,  canam,  nec  non  silvestria  tecum 

Virgulta  et  prolem  tarde  crescentis  olivae. 

Huc,  pater  o  Lenaee-tuis  hic  omnia  piena 

Muneribus,  tibi  pampineo  gravidus  auctumno  5 

Floret  ager,  spumat  plenis  vindemia  labris-, 

Huc,  pater  0  Lenaee,  veni,  nudataque  musto 

Tingue  novo  mecum  direptis  crura  cothurnis. 

Principio  arboribus  varia  est  natura  creandis. 
Namque  aliae,  nullis  hominum  cogentibus,  ipsae  10 

Sponte  sua  veniunt,  camposque  et  flumina  late 
Curva  tenent,  ut  molle  siler  lentaeque  genestae, 
Populus  et  glauca  canentia  fronde  salicta ; 
Pars  autem  posito  surgunt  de  seminc,  ut  altae 
Castaneae,  nemorumque  Iovi  quae  maxima  frondet     15 
Aesculus,  atquc  habitac  Graiis  oracula  quercus. 
Pullulat  ab  radice  aliis  densissima  silva, 
Ut  cerasis  ulmisque;  etiam  Parnasia  laurus 
Parva  sub  ingenti  matris  se  subiicit  umbra 

Hos  nalura  moctos  primum  dedit,  his  genus  omne       20 
Silvarum  fruticumque  viret  nemorumque  sacrorum. 

Sunt  alii,  quos  ipse  via  sibi  reperit  usus. 
Hic  plantas  tenero  abscindens  de  corpore  matrum 
Deposuit  sulcis;  hic  stirpes  obruit  arvo 
Quadrifidasque  sudes  et  acuto  robore  vallos ;  25 

Silvarumque  aliae  pressos  propaginis  arcus 
Exspectant  et  viva  sua  plantaria  terra; 
Nil  radicis  egent  aliae,  summumque  putator 
Haud  dubitat  terrae  referens  mandare  cacumen. 
Quin  et  caudicibus  sectis-mirabile  dictu!-  30 

Truditur  e  sicco  radix  oleagina  Jigno; 
Et  saepe  alterius  ramos  impune  videmus 
Vertere  in  alterius,  mutatamque  insita  mala 
Ferre  pirum,  et  prunis  iapidosa  rubescere  corna. 

Quare  agite,  0,  proprios  generatim  discite  cultus,     35 
Agricolae,  fructusque  feros  mollite  colendo, 
Neu  segnes  iaceant  terrae.  Iuvat  IsmaraBaccho 
Conserere,  atque  olea  magnum  vestire  Taburnum. 
Tuque  ades,  inceptumque  una  decurre  laborem, 
0  decus,  0  famae  merito  pars  maxima  nostrae,  ,         40 
Maecenas,  pelag-oque  volans  da  vela  patenti ! 
Non  ego  cuncta  meis  ampiecti  versibus  opto, 
Non,  mihi  si  linguae  centum  sint,  oraque  centum, 
Ferrea  vox;  ades,  et  primi  lege  litoris  oram; 
In  manibus  terrae ;  non  hic  te  carmine  ii  cto  45 

Atque  per  ambages  et  longa  exorsa  tenebo. 

Spo.nte  sua  quae  se  tollunt  in  luminis  oras, 
Infecunda  quidem,  sed  laeta  et  fortia  surg^unt: 
Quippe  solo  natura  subest.  Tamen  haec  quoque  si  quis 
Inserat  aut  scrobibus  mandet  mutata  subactis,  50 

Exuerint  silvestrem  animum,  cultuque  frequenti 
In  quascumque  voces  artes  haud  tarda  sequentur. 
Nec  non  et  sterilis,  quae  stirpibus  exit  ab  imis, 
Hoc  faciet,  vacuos  si  sit  digesta  per  agros : 
Nunc  altae  frondes  et  rami  matris  opacant,  ft!i 

Crescentique  adimunt  fetus  uruntque  ferentem.  • 
lam,  quae  seminibus  iactis  se  sustulit  arbos. 

Tarda  venit,  seris  factura  nepotibus  umbram; 

Pomaque  degenerant  succos  oblita  priores, 

Et  turpes  avibus  praedam  fert  uva  racemos.  60 

Scilicet  omnibus  est  labor  impendendus,  et  omnes 
Cogendae  in  sulcum  ac  multa  mercede  domandae. 
Sed  truncis  oleae  melius,  propagine  vites 
Respondent,  solido  Paphiae  de  robore  myrtus  ; 
Piantis  et  durae  coruli  nascuntur  et  ingens  65 

Fraxinus,  Herculeaeque  arbos  umbrosa  coronae 
Chaoniique  patris  glandes,  etiam  ardua  palma 
Nascitur,  et  casus  abies  visura  marinos. 
Inseritur  vero  et  nucis  arbutus  horrida  fetu, 
Et  steriles  platani  malos  g-essere  valentes ;  70 

Castaneae  fagus,  ornusque  incanuit  albo 
Flore  piri,  glandemque  sues  freg-ere  sub  ulmis. 

Nec  modus  inserere  atque  oculos  imponere  simplex. 
Nam  qua  se  medio  trudunt  de  cortice  gemmae 
Et  tenues  rumpunt  tunicas,  ang-ustus  in  ipso  75 

Fit  nodo  sinus  :  huc  aliena  ex  arbore  germen 
Includunt,  udoque  docent  inolescere  libro. 
Aut  rursum  enodes  trunci  resecantur  et  alte 
Finditur  in  solidum  cuneis  via,  deinde  feraces 
Plantae  immittuntur :  nec  longum  tempus,  et  ingens    80 
Exiit  ad  coelum  ramis  felicibus  arbos, 
Miraturque  novas  frondes  et  non  sua  poma. 

Praeterea  genus  haud  unum  nec  fortibus  ulmis, 
Nec  salici  lotoque,  neque  Idaeis  cyparissis; 
Nec  pingues  unam  in  faciem  nascuntur  olivae-  85 

Orchades,  et  radii,  et  amara  pausia  baeca-, 
Pomaque  et  Alcinoi  silvae;  nec  surculus  idem 
Crustumiis  Syriisque  piris,  gravibusque  volemis. 
Non  eadem  arboribus  pendet  vindemia  nostris, 
Quam  Methymnaeo  carpit  de  palmite  Lesbos.  90 

Sunt  Thasiae  vites,  sunt  et  Mareotides  albae- 
Pinguibus  hae  terris  habiles,  levioribus  illae-, 
Et  passo  Psithia  utilior,  tenuisque  Lageos 
Tentatura  pedes  olim  vincturaque  linguam; 
Purpureae  preciaeque ;  et  quo  te  carmine  dicam,        95 

Rhaetica?  nec  cellis  ideo  contende  Faiemis. 
Sunt  et  Aminaeae  vites-firmissima  vina, 
Tmolius  assurgit  quibus  et  rex  ipse  Phanaeus-, 
Argitisque  minor,  cui  non  certaverit  ulla 
Aut  tantum  fluere  aut  totidem  durare  per  annos.  *     100 
Non  ego  te,  dis  et  mensis  accepta  secundis, 
Transierim,  Rhodia,  et  tumidis,  Bumaste,  racemis. 
Sed  neque,  quam  multae  species,  nec,  nomina  quae  sint, 
Est  numerus ;  neque  enim  numero  comprendere  refert : 
Quem  qui  scire  velit,  Libyci  velit  aequoris  idem        105 
Discere  quam  multae  Zephyro  turbentur  arenae, 
Aut,  ubi  navigiis  violentior  incidit  Eurus, 
Nosse,  quot  lonii  veniant  ad  litora  fluctus. 

Nec  vero  terrae  ferre  omnes  omnia  possunt. 
Fluminibus  salices,  crassisque  paludibus  alni  110 

Nascuntur,  steriles  saxosis  montibus  orni; 
Litora  myrtetis  laetissima;  denique  apertos 
Baechus  amat  colles,  Aquilonem  et  frigora  taxi. 
Adspice  et  extremis  domitum  cultoribus  orbem, 
Eoasque  domos  Arabum  pictosque  Gelonos:  115 

Divisae  arboribus  patriae.   Sola  India  nigrum 
Fert  ebenum,  solis  est  turea  virga  Sabaeis. 
Quid  tibi  odorato  referam  sudantia  ligno 
Balsamaque  et  baccas  semper  frondentis  acanthi? 
Quid  nemora  Aethiopum,  molli  canentia  lana,  120 

Velleraque  ut  foliis  despectant  tenuia  Seres ; 
Aut  quos  Oceano  propior  gerit  India  lucos, 
Extremi  sinus  orbis,  ubi  aera  vincere  summum 
Arboris  haud  ullae  iactu  potuere  sagittae- 
Et  gens  illa  quidem  sumtis  non  tarda  pharetris-?       125 
Media  fert  tristes  succos  tardumque  saporem 
Felicis  mali,  quo  non  praesentius  ullum, 
Pocula  si  quando  saevae  infecere  novercae 
Miscueruntque  herbas  et  non  innoxia  verba, 
Auxilium  venit,  ac  membris  agit  atra  venena.  130 

Ipsa  ingens  arbos  faciemque  simillima  lauro, 
Et,  si  non  alium  late  iactaret  odorem, 
Laurus  erat;  folia  haud  ullis  labentia  ventis, 


44  P.  VIRGILII  MARONIS 

Flos  ad  prima  tenax :  animas  et  olentia  Medi 

Ora  fovent  illo  et  senibus  medicantur  anhelis.  135 

Sed  neque  Medorum,  silvae  ditissima,  terra, 
Nec  pulcher  Ganges  atque  auro  turbidus  Hermus 
Laudibus  Italiae  certent,  non  Bactra,  neque  Indi 
Totaque  turiferis  Panchaia  pinguis  arenis. 
Haec  loca  non  tauri  spirantes  naribus  ignem  140 

Invertere  satis  immanis  dentibus  hydri, 
Nec  g-aleis  densisque  vimm  seges  horruit  hastis ; 
Sed  gravidae  fruges  et  Bacchi  Massicus  humor 
Implevere,  tenent  oleae  armentaque  laeta. 
Hinc  bellator  equus  campo  sese  arduus  infert;  145 

Hinc  albi,  Clitumne,  greg-es  et  maxima  taurus 
Victima,  saepe  tuo  perfusi  flumine  sacro, 
Romanos  ad  templa  deum  duxere  triumphos. 
Hic  ver  assiduum  atque  alienis  mensibus  aestas, 
Bis  gravidae  pecudes,  bis  pomis  utilis  arbos.  150 

At  rabidae  tigres  absunt  et  saeva  leonum 
Semina;  nec  miseros  fallunt  aconita  legentes; 
Nec  rapit  immensos  orbes  per  humum,  neque  tanto 
Squameus  in  spiram  tractu  se  colligit  anguis. 
Adde  tot  egregias  urbes  opcrumque  laborem,  155 

Tot  congesta  manu  praeruptis  oppida  saxis, 
Fluminaque  antiquos  subterlabentia  muros. 
An  mare,  quod  supra,  memorem,  quodque  alluit  infra? 
Anne  lacus  tantos  ?  te,  Lari  maxime,  teque, 
Fluctibus  et  fremitu  assurgens  Benace  marino?  160 

An  memorem  portus  Lucrinoque  addita  claustra, 
Atque  indignatum  magnis  stridoribus  aequor, 
lulra  qua  ponto  longe  sonat  unda  refuso, 
Tyrrhenusque  fretis  immittitur  aestus  Avernis? 
Haec  eadem  argenti  rivos  aerisque  metalla  165 

Ostendit  venis,  atque  auro  plurima  fluxit. 
Haec  genus  acre  viriim,  Marsos  pubemque  Sabellam, 
Adsuetumque  malo  Ligurem,  Volscosque  verutos, 
Extulit;  haec  Decios,  Marios  magnosque  Camillos, 
Scipiadas  duros  ballo,  et  te,  maxime  Caesar,  170 

Qui  nunc  exlremis  Asiae  iam  victor  in  oris 

Imbellem  avertis  Romanis  arcibus  Indum. 
Salve,  magna  parens  frugum,  Saturnia  tellus, 
Magna  virum :  tibi  res  antiquae  laudis  et  artis 
Ingredior,  sanctos  ausus  recludere  fontes,  175 

Ascraeumque  cano  Romana  per  oppida  carmen. 

Nunc  locus  arvorum  ing-eniis :  quae  robora  cuique, 
Quis  color  et  quae  sit  rebus  natura  ferendis. 
Difficiles  primum  terrae  collesque  maligni, 
Tenuis  ubi  argilia  et  dumosis  calculus  arvis :  180 

Palladia  gaudent  silva  vivacis  olivae. 
Indicio  est  tractu  surg-ens  oleaster  eodem 
Plurimus,  et  strati  baccis  silvestribus  agri. 
At  quae  pinguis  humus  dulcique  uligine  laeta, 
Quique  frequens  herbis  et  fertilis  ubere  campus-        185 
Qualem  saepe  cava  montis  convalle  solemus 
Despicere :  huc  summls  liquuntur  rupibus  amnes, 
Felicemque  trahunt  limum-,  quique  editus  Austro, 
£t  filicem  curvis  invisam  pascit  aratris ; 
Hic  tibi  praevalidas  olim  multoque  fluentes  190 

Sufficiet  Baccho  vites,  hic  fertilis  uvae, 
Hic  laticis,  qualem  pateris  libamus  et  auro, 
Inflavit  quum  ping;uis  ebur  Tyrrhenus  ad  aras, 
Lancibus  et  pandis  fumantia  reddimus  exta. 
Sin  armenta  magis  studium  vitulosque  tueri,  195 

Aut  fetus  ovium,  aut  urentes  culta  capellas ) 
Saltus  et  saturi  petito  longinqua  Tarenti, 
Et  qualem  infelix  amisit  Mantua  campum, 
Pascentem  niveos  herboso  flumine  cycnos: 
Non  liquidi  gregibus  fontes,  non  gramina  deerunt,     200 
Et  quantum  long-is  carpent  armenta  diebus, 
Exigua  tantum  gelidus  ros  nocte  reponet. 
Nigra  fere  et  presso  pinguis  sub  vomere  terra, 
Et  cui  putre  solum-namque  hoc  imitamur  arando-, 
Optima  frumentis  - :  non  ullo  ex  aequore  cernes        205 
Plura  domum  tardis  decedere  plaustra  iuvencis- ; 
Aut,  unde  iratus  silvam  devexit  arator, 
Et  nemora  evertit  multos  ignava  per  annos, 
Antiquasque  domos  avium  cum  stirpibus  imis 

Eruit:  —  illae  altum  nidis  petiere  relictis,  210 

At  rudis  enituit  impulso  vomere  campus. 
Nam  ieiuna  quidem  clivosi  glarea  ruris 
Vix  humiles  apibus  casias  roremque  ministrat; 
Et  tophus  scaber  et  nigris  exesa  chelydris 
Creta  negant  alios  aeque  serpentibus  agros  215 

Dulcem  ferre  cibum  et  curvas  praebere  latebras. 
Quae  tenuem  exhalat  nebulam  fumosque  volucres, 
Et  bibit  humorem  et,  quum  vult,  ex  se  ipsa  remittit; 
Quaeque  suo  semper  viridi  se  gramine  vestit, 
Nec  scabie  et  salsa  laedit  robigine  ferrum:  220 

Illa  tibi  laetis  intexet  vitibus  ulmos, 
lila  ferax  oleo  est,  illam  experiere  colendo 
Et  facilem  pecori  et  patientem  vomeris  unci. 
Talem  dives  arat  Capua  et  vicina  Vesevo 
9ra  iugo,  et  vacuis  Clanius  non  aequus  Acerris.         225 
Nunc,  quo  quamque  modo  possis  cognoscere,  dicam. 
Rara  sit  an  supra  morem  si  densa  requires- 
Altera  frumentis  quoniam  favet,  altera  Baccho : 
Densa  magis  Cereri,  rarissima  quaeque  Lyaeo-; 
Ante  locum  capies  oculis,  alteque  iubebis  230 

In  solido  puteum  demitti,  omnemque  repones 
Rursus  humum  et  pedibus  summas  aequabis  arenas. 
Si  deerunt,  rarum,  pecorique  et  vitibus  almis 
Aptius  uber  erit;  sin  in  sua  posse  negabunt 
Ire  loca  et  scrobibus  superabit  terra  repletis,  235 

Spissus  ager:  glebas  cunctantes  crassaque  terga 
Exspecta,  et  validis  terram  proscinde  iuvencis. 
Salsa  autem  tcllus  et  quae  perhibetur  amara- 
Frugibus  infelix  ea  nec  mansuescit  arando, 
Nec  Baccho  genus  aut  pomis  sua  nomina  servat-      240 
Tale  dabit  specimen:  Tu  spisso  vimine  qualos 
Colaquc  praelorum  fumosis  deripe  tectis ; 
Huc  ager  ille  malus  dulcesque  a  fontibus  undae 
Ad  plenum  calcentur :  aqua  eluctabitur  omnis 
Scilicet,  et  grandes  ibunt  per  vimina  guttae;  245 

At  sapor  indicium  faciet,  manifestus  et  ora 
Tristia  tentanturn  sensu  torquebit  amaror. 

Pinguis  item  quae  sit  tellus,  hoc  denique  pacto 
Discimus:  Haud  umquam  manibus  iactata  fatiscit, 
Sed  picis  in  morem  ad  digitos  lentescit  habendo.       250 
Humida  maiores  herbas  alit,  ipsaque  iusto 
Laetior.  Ah  nimium  ne  sit  mihi  fertilis  illa, 
Neu  se  praevalidam  primis  ostendat  aristis ! 
Quae  gravis  est,  ipso  tacitam  se  pondere  prodit,       254 
Quaeque  levis.  Promtum  est  oculis  praediscere  nigram, 
Et  quis  cui  color.  At  sceleratum  exquirere  frigus      256 
Difficile  est :  piceae  tantum  taxique  nocentes 
Interdum,  aut  hederae  pandunt  vestigia  nigrae. 

His  animadversis,  terram  multo  ante  memento 
Excoquere  et  magnos  scrobibus  concidere  montes,  260 
Ante  supinatais  Aquiloni  ostendere  glebas, 
Quam  laetum  infodias  vitis  genus.  Optima  putri 
Arva  solo :  id  venti  curant  gelidaeque  pruinae, 
Et  labefacta  movens  robustus  iugera  fossor. 
At,  si  quos  haud  ulla  viros  vigilantia  fugit,  265 

Ante  locum  similem  exquirunt,  ubi  prima  paretur 
Arboribus  seges  et  quo  mox  digesta  feratur, 
Mutatam  ignorent  subito  ne  semina  matrem. 
Quin  etiam  coeli  regionem  in  cortice  signant, 
Ut,  quo  quaeque  modo  steterit,  qua  parte  calores     270 
Austrinos  tulerit,  quae  terga  obverterit  axi, 
Restituant:  adeo  in  teneris  consuescere  multum  est. 

Collibus  an  plano  melius  sit  ponere  vitem, 
Quaere  prius.   Si  pinguis  agros  metabere  campi, 
Densa  sere:  in  denso  non  segnior  ubere  Bacchus;    275 
Sin  tumulis  acclive  solum  collesque  supmos, 
Indulge  ordinibus;  nec  secius  omnis,  in  unguem 
Arboribus  positis,  secto  via  limite*  quadret. 
Ut  saepe  ingenti  bello  quum  longa  cohortes 
Explicuit  legio,  et  campo  stetit  agmen  aperto,  28o 

Directaeque  acies,  ac  late  fluctuat  omnis 
Aere  renidenti  tellus,  necdum  horrida  miscent 
Proelia,  sed  dubius  mediis  Mars  errat  in  armis : 
Omnia  sint  paribus  numeris  dimensa  viarurn, 
Non  animum  modo  uti  pascat  prospectus  inanem,      285 


48  P.  VIRGILH  MARONIS 

Sed  quia  non  aliter  vires  dabit  omnibus  aequas 
Terra,  neque  in  vacuum  poterunt  se  extendere  rami. 

Forsitan  et  scrobibus  quae  sint  fastigia,  quaeras. 
Ausim  vel  tenui  vitem  committere  sulco ; 
Altior  ac  penitus  terrae  defigitur  arbos,  290 

Aesculus  in  primis,  quae  quantum  vertice  ad  auras 
Aetherias,  tantum  radice  in  Tartara  tendit. 
Ergo  non  hiemes  illam,  non  flabra  neque  imbres 
Convellunt;  immota  manet,  multosque  nepotes, 
Multa  vinim  volvens  durando  saecula  vincit;  "  295 

Tum  fortes  late  ramos  et  brachia  tendens 
Huc  illuc,  media  ipsa  ingentem  sustinet  umbram. 

Neve  tibi  ad  solem  vergant  vineta  cadentem, 
Neve  inter  vites  corulum  sere;  neve  flagella 
Summa  pete  aut  summa  destringe  ex  arbore  plantas-  300 
Tantus  amor  terrae-,  neu  ferro  laede  retuso 
Semina;  neve  olea  silvestres  insere  truncos: 
Nam  saepe  incautis  pastoribus  excidit  ignis, 
Qui,  furtim  pingui  primum  sub  cortice  tectus, 
Robora  comprendit,  frondesque  elapsus  in  altas        305 
Ingentem  coelo  sonitum  dedit,  inde  secutus 
Per  ramos  victor  perque  alta  cacumina  regnat, 
Et  totum  involvit  flammis  nemus,  et  ruit  atram 
Ad  coelum  picea  crassus  caligine  nubem, 
Praesertim  si  tempestas  a  vertice  silvis  310 

Incubuit  glomeratqne  ferens  incendia  ventus. 
Hoc  ubi,  non  a  stirpe  valent  caesaeque  reverti 
Possunt  atque  ima  similes  revirescere  terra : 
Infelix  superat  foliis  oleaster  amaris. 

Nec  tibi  tam  prudens  quisquam  persuadeat  auctor,  315 
Tellurem  Borea  rigidam  spirante  movere : 
Rura  gelu  tum  claudit  hiems,  necremine  iacto 
Concretam  patitur  radicem  affigere  terrae. 
Optima  vinetis  satio,  quum  vere  rubenti 
Candida  venit  avis,  longis  hivisa  colubris,  320 

Prima  vel  auctumni  sub  frigora,  quum  rapidus  Sol 
Nondum  hieniem  contingit  equis,  iam  praeterit  aestas. 
Ver  adeo  frondi  nemorum,  ver  utile  silvis : 

Vere  tument  terrae  et  genitalia  semina  poscunt. 

Tum  pater  omnipotens  fecundis  imbribus  Aether       325 

Coniugis  in  gremium  laetae  descendit,  et  omnes 

Magnus  alit,  magno  commixtus  corpore,  fetus. 

Avia  tum  resonant  avibus  virgulta  canoris, 

Et  Venerem  certis  repetunt  armenta  diebus ; 

Parturit  almus  ager,  Zephyrique  tepentibus  auris        330 

Laxant  arva  sinus ;  superat  tener  omnibus  humor, 

Inque  novos  soles  audent  se  germina  tuto 

Credere,  nec  metuit  surgentes  pampinus  Austros, 

Aut  actum  coelo  magnis  Aquilonibus  imbrem, 

Sed  trudit  gemmas  et  frondes  explicat  omnes.  335 

Non  alios  prima  crescentis  origine  mundi 

Illuxisse  dies  aliumve  habuisse  tenorem 

Crediderim :  ver  illud  erat,  ver  magnus  agebat 

Orbis,  et  hibernis  parcebant  flatibus  Euri, 

Quum  primae  lucem  pecudes  hausere,  viriimque        340 

Terrea  prog-enies  duris  caput  extulit  arvis, 

tmmissaeque  ferae  silvis  et  sidera  coelo. 

Nec  res  hunc  tenerae  possent  perferre  laborem, 

Si  non  tanta  quies  iret  frigusque  caloremque 

Inter,  et  exciperet  coeli  indulg^entia  terras.  345 

Quod  superest,  quaecumque  premes  virgultaper  agros, 
Sparge  fimo  pingui  et  multa  memor  occule  terra, 
Aut  lapidem  bibulum  aut  squalentes  infode  conchas : 
Inter  enim  labentur  aquae,  tenuisque  subibit 
Halitus,  atque  animos  tollent  sata.    Iamque  reperti,  350 
Qui  saxo  super  atque  ingentis  pondere  testae 
Urgerent:  hoc  effusos  munimen  ad  imbres, 
Hoc,  ubi  hiulca  siti  findit  canis  aestifer  arva. 

Seminibus  positis,  superest  diducere  terram 
Saepius  ad  capita,  et  duros  iactare  bidentes,  355 

Aut  presso  exercere  solum  sub  vomere,  et  ipsa 
Flectere  luctantes  inter  vineta  iuvencos ; 
Tum  leves  calamos  et  rasae  hastilia  virgae 
Fraxineasque  aptare  sudes  furcasque  valentes, 
Viribus  eniti  quarum  et  contemnere  ventos  360 

Adsuescant,  summasque  sequi  tabulata  per  ulmos. 

virgilius.  4 

Ac  dum  prima  novis  adolescit  frondibus  aetas, 
Parcendum  teneris,  et  dum  se  laetus  ad  auras 
Palmes  agit,  laxis  per  purum  immissus  habenis, 
Ipsa  acie  nondum  falcis  tentanda,  sed  uncis  365 

Carpendae  manibus  frondes  interque  leg-endae. 
Inde  ubi  iam  validis  amplexae  stirpibus  ulmos 
Exierint,  tum  stringe  comas.  tum  brachia  tonde- 
Ante  reformidant  ferrum  - ,  tum  denique  dura 
Exerce  imperia  et  ramos  compesce  fluentes.  370 

Texendae  sepes  etiam  et  pecus  omne  tenendum, 
Praecipue  dum  frons  tenera  imprudensque  laborum, 
Cui,  super  indigiias  hiemes  solemque  potentem, 
Silvestres  uri  assidue  capreaeque  sequaces 
iliudunt,  pascuntur  oves  avidaeque  iuvencae.  375 

Frigora  nec  tantum  cana  concreta  pruina, 
Aut  gravis  incumbens  scopulis  arentibus  aestas, 
Quantum  illi  nocuere  greg-es,  durique  venenum 
Dentis  et  admorso  signata  in  stirpe  cicatrix. 
Non  aliam  ob  culpam  Bacclio  caper  omnibus  aris      380 
Caeditur,  et  veteres  ineunt  proscenia  ludi, 
Praemiaque  ingeniis  pag-os  et  compita  circum 
Thesidae  posuere,  atque  inter  pocula  laeti 
Mollibus  in  pratis  unctos  saluere  per  utres. 
Nec  non  Ausonii,  Troia  gens  missa,  coloni  385 

Versibus  incomtis  ludunt  risuque  soluto, 
Oraque  corticibus  sumunt  horrenda  cavatis, 
Et  te,  Bacche,  vocant  per  carmina  laeta,  tibique 
Oscilla  ex  alta  suspendunt  mollia  pinu. 
Hinc  omnis  largo  pubescit  vinea  fetu,  390 

Complentur  vallesque  cavae  saltusque  profundi, 
Et  quocumque  deus  circum  caput  egil  honestum. 
Ergo  rite  suum  Baccho  dicemus  honorem 
Carminibus  patriis,  lancesque  et  liba  feremus, 
Et  ductus  cornu  stabit  sacer  hircus  ad  aram,  395 

Pinguiaque  in  veribus  torrebimus  exta  coiurnis 

Est  etiam  ille  labor  curandis  vitibus  alter, 
Cui  numquam  exhausti  satis  est  i  namque  omne  quotannis 
Terque  quaterque  solum  scindendum,  glebaque  versis 

Aeternum  frangenda  bidentibus,  omne  levandum       400 
Fronde  nemus.    Redit  agricolis  labor  actus  in  orbem, 
Atque  in  se  sua  per  vestigia  volvitur  annus. 
Ac  iam  olim,  seras  posuit  quum  vinea  frondes, 
Frigidus  et  silvis  Aquilo  decussit  honorem, 
Iam  tum  acer  curas  venientem  extendit  in  annum       405 
Rusticus,  et  curvo  Saturni  dente  relictam 
Persequitur  vitem  attondens  fingitque  putando. 
Primus  humum  fodito,  primus  devecta  cremato 
Sarmenta,  et  vallos  primus  sub  tecta  referto ; 
Postremus  metito.  Bis  vitibus  ingruit  umbra,  410 

Bis  segetem  densis  obducunt  sentibus  herbae : 
Durus  uterque  labor.   Laudato  ingentia  rura ; 
Exiguum  colito.  Nec  non  etiam  aspera  rusci 
Vimina  per  silvam,  et  ripis  fluvialis  arundo 
Caeditur,  incultique  exercet  cura  salicti.  415 

Iam  vinctae  vites,  iam  falcem  arbusta  reponunt, 
lam  canit  effectos  extremus  vinitor  antes ; 
Sollicitanda  tamen  tellus,  pulvisque  movendus, 
Et  iam  maturis  metuendus  Iupiter  uvis. 

Contra  non  ulla  est  oleis  cultura,  neque  illae  420 

Procurvam  exspectant  falcem  rastrosque  tenaces, 
Quum  semel  haeserunt  arvis  aurasque  tulerunt: 
Ipsa  satis  tellus,  quum  dente  recluditur  unco, 
Sufficit  humorem,  et  gravidas,  quum  vomere,  fruges. 
Hoc  pinguem  et  placitam  paci  nutritor  olivam.  425 

Poma  quoque,  ut  primum  truncos  sensere  valentes 
Et  vires  habuere  suas,  ad  sidera  raptim 
Vi  propria  nituntur  opisque  haud  indiga  nostrae. 
Nec  minus  interea  fetu  nemus  omne  gravescit, 
Sanguineisque  inculta  rubent  aviaria  baccis.  430 

Tondentur  cytisi,  taedas  silva  alta  ministrat, 
Pascunturque  ignes  nocturni  et  lumina  fundunt. 
Et  dubitant  homines  serere  atque  impendere  curam? 
Quid  maiora  sequar?-Salices  humilesque  genestae, 
Aut  illae  pecori  frondem  aut  pastoribus  umbras         435 
Sufficiunt,  sepemque  satis,  et  pabula  melli.- 
Et  iuvat  undantem  buxo  spectare  Cytoruin, 

4* 

Naryciaeque  picis  lucos ;  iuvat  arva  videre 

Non  rastris  hominum,  non  ulli  obnoxia  curae. 

Ipsae  Caucasio  steriles  in  vertice  silvae,  440 

Quas  animosi  Euri  assidue  franguntque  feruntque, 

Dant  alios  aliae  fetus;  dant  utile  ligmim 

Navigiis  pinos,  domibus  cedrumque  cupressbsque. 

Hinc  radios  trivere  rotis,  hinc  tympana  piaustris 

Agricolae,  et  pandas  ratibus  posuere  carinas.  445 

Viminibus  salices  fecundae,  frondibus  ulmi; 

At  myrtus  validis  hastilibus,  et  bona  bello 

Cornus;  Ituraeos  taxi  torquentur  in  arcus. 

Nec  tiiiae  leves  aut  torno  rasile  buxum 

Non  formam  accipiunt  ferroque  cavantur  acuto ;         450 

Nec  non  et  torrentem  undam  levis  innatat  alnus, 

Missa  Pado ;  nec  non  et  apes  examina  condunt 

Corticibusque  cavis  vitiosaeque  ilicis  alveo. 

Quid  memorandum  aeque  Baccheia  dona  tulerunt? 

Bacchus  et  ad  culpam  causas  dedit ;  ille  furentes      455 

Centauros  leto  domuit,  Rhoetumque  Pholumque 

Et  magno  Hylaeum  Lapithis  cratere  minantem. 

0  fortunatos  nimium,  sua  si  bona  norint, 
Agricolas,  quibus  ipsa,  procul  discordibus  armis, 
Fundit  humo  facilem  victum  iustissima  tellus !  460 

Si  non  ingentem  foribus  domus  alta  superbis 
Mane  salutantum  totis  vomit  aedibus  undam, 
Nec  varios  inhiant  pulchra  testudine  postes 
Iilusasque  auro  vestes  Ephyrelaque  aera, 
Alba  neque  Assyrio  fucatur  lana  veneno,  465 

Nec  casia  liquidi  corrumpitur  usus  olivi; 
At  secura  quies  et  nescia  fallere  vita, 
Dives  opum  variarum,  at  latis  otia  fundis, 
Speluncae  vivique  lacus,  at  frigida  Tempe 
Mugitusque  boum  mollesque  sub  arbore  somni  470 

Non  absunt.  Illic  saltus  ac  lustra  ferarum, 
Et  patiens  operum  parvoque  adsueta  iuventus, 
Sacra  deiim,  sanctique  patres  jj  extrema  per  illos 
Iustitia  excedens  tcrris  vestigia  fecit. 

Me  vero  primum  dulces  ante  omnia  Musae,  475 

Quarum  sacra  fero  ingenti  percussus  amore, 

Accipiant,  coelique  vias  et  sidera  monstrent, 

Defectus  solis  varios  lunaeque  labores, 

Unde  tremor  terris,  qua  vi  maria  alta  tumescant 

Obiicibus  ruptis  rursusque  in  se  ipsa  residant,  480 

Quid  tantum  Oceano  properent  se  tinguere  soles 

Hiberni,  vel  quae  tardis  mora  noctibus  dbstet. 

Sin,  has  ne  possim  naturae  accedere  partes, 

Frigidus  obstiterit  circum  praecordia  sang-uis; 

Rura  mihi  et  rigui  placeant  in  vallibus  amnes,  486 

Flumina  amem  silvasque  inglorius.    0,  ubi  campi, 

Spercheosque  et  virginibus  bacchata  Lacaenis 

Taygeta!  o,  qui  me  gelidis  in  vallibus  Haemi 

Sistat,  et  ingenti  ramorum  protegat  umbra ! 

Felix,  qui  potuit  rerum  cognoscere  caussas,  490 

Atque  metus  omnes  et  inexorabile  fatum 

Subiecit  pedibus  strepitumque  Acherontis  avari ! 

Fortunatus  et  ille,  deos  qui  novit  agrestes, 

Panaque  Silvanumque  senem  Nymphasque  sorores! 

Ulum  non  populi  fasces,  non  purpura  regum  495 

Flexit  et  infidos  agitans  discordia  fratres, 

Aut  coniurato  desGendens  Dacus  ab  Istro, 

Non  res  Romanae  perituraque  regna;  neque  ille 

Aut  doluit  miserans  inopem,  aut  invidit  habenti. 

Quos  rami  fructus,  quos  ipsa  volentia  rura  500 

Sponte  tulere  sua,  carpsit,  nec  ferrea  iura 

Insanumque  forum  aut  populi  tabularia  vidit. 

Sollicitant  alii  remis  freta  caeca,  ruuntque 

In  ferrum,  penetrant  aulas  et  limina  regum ; 

Hic  petit  excidiis  urbem  miserosque  Penates,  505 

Ut  gemma  bibat  et  Sarrano  dormiat  ostro ; 

Condit  opes  alius,  defossoque  incubat  auro ; 

Hic  stupet  attonitus  Rostris ;  hunc  plausus  hiantem 

Per  cuneos  -  geminatus  enim,  plebisque  patrumque- 

Corripuit;  gaudent  perfusi  sanguine  fratrum,  510 

Exsilioque  domos  et  dulcia  limina  mutant, 

Atque  alio  patriam  quaerunt  sub  sole  iacentem. 

Agricola  incurvo  terram  dimovit  aratro : 

Hinc  anni  labor,  hinc  patriam  parvosque  nepotes 

Sustinet,  hinc  armenta  boum  meritosque  iuvencos.     515 

Nec  requies,  quin  aut  pomis  exuberet  annus, 

Aut  fetu  pecorum,  aut  Cerealis  mergite  culmi, 

Proventuque  oneret  sulcos  atque  horrea  vincat. 

Venit  hiems :  teritur  Sicyonia  bacca  trapetis, 

Glande  sues  laeti  redeunt,  dant  arbuta  silvae,  520 

Et  varios  ponit  fetus  auctumnus,  et  alte 

Mitis  in  apricis  coquitur  vindemia  saxis. 

Interea  dulces  pendent  circum  oscula  nati, 

Casta  pudicitiam  servat  domus,  ubera  vaccae 

Lactea  demittunt,  pinguesque  in  gramine  laeto  525 

Inter  se  adversis  luctantur  cornibus  haedi ;    . 

Ipse  dies  agitat  festos,  fususque  per  herbam, 

Ignis  ubi  in  medio  et  socii  cratera  coronant, 

Te,  libans,  Lenaee,  vocat,  pecorisque  magistris 

Velocis  iaculi  certamina  ponit  in  ulmoT  530 

Corporaque  agresti  nudant  praedura  palaestrae. 

Hanc  olim  veteres  vitam  coluere  Sabini, 
Hanc  Remus  et  frater ;  sic  fortis  Etruria  crevit 
Scilicet  et  rerum  facta  est  pulcherrima  Roma, 
Septemque  una  sibi  muro  circumdedit  arces.  535 

Ante  etiam  sceptrum  Dictaei  regis,  et  ante 
Impia  quam  caesis  gens  est  epulata  iuvencis, 
Aureus  hanc  vitam  in  terris  Saturnus  agebat; 
Necdum  etiam  audierant  inflari  classica,  necdum 
Impositos  duris  crepitare  incudibus  enses.  540 

Sed  nos  immensum  spatiis  confecimus  aequor, 
Et  iam  tempus  equum  famantia  solvere  colla. 

Te  quoque,  magna  Pales,  et  te  memorande  canemus 
Pastor  ab  Amphryso,  vos,  silvae  amnesque  Lycaei. 

Cetera,  quae  vacuas  tenuissent  carmine  mentes, 
Omnia  iam  vulgata.  Quis  aut  Eurysthea  durum, 
Aut  illaudati  nescit  Busiridis  aras?  5 

Cui  non  dictus  Hylas  puer,  et  Latonia  Delos, 
Hippodameque,  humeroque  Pelops  insignis  eburno, 
Acer  equis?  Tentanda  via  est,  qua  me  quoque  possim 
Tollere  humo,  victorque  virum  volitare  per  ora. 
Primus  ego  in  patriam  mecum,  modo  vita  supersit,      10 
Aonio  rediens  deducam  vertice  Musas; 
Primus  Idumaeas  referam  tibi,  Mantua,  palmas, 
Et  viridi  in  campo  templum  de  marmore  ponam 
Propter  aquam,  tardis  ingens  ubi  flexibus  errat 
Mincius  et  tenera  praetexit  arundine  ripas.  15 

In  medio  mihi  Caesar  erit  templumque  tenebit : 
Illi  victor  ego  et  Tyrio  conspectus  in  ostro 
Centum  quadriiugos  agitabo  ad  flumina  currus. 
Cuncta  mihi,  Alpheum  linquens  lucosque  Molorchi. 
Cursibus  et  crudo  decernet  Graecia  caestu;  20 

Ipse,  caput  tonsae  foliis  ornatus  olivae, 
Dona  feram.   Iam  nunc  soiemnes  ducere  pompas 
Ad  delubra  iuvat,  caesosque  videre  iuvencos ; 
Vel  scena  ut  versis  discedat  frontibus,  utque 
Purpurea  intexti  tollant  aulaea  Britanni.  25 

In  foribus  pugnam  ex  auro  solidoque  elephanto 
Gangaridum  faciam,  victorisque  arma  Quirini, 
Atque  hic  undantem  bello  magnumque  fluentem 
Nilum,  ac  navaii  surgentes  aere  columnas. 
Addam  urbes  Asiae  domitas,  pulsumque  Niphaten,      30 
Fidentemque  fuga  Parthum  versisque  sagittis, 
Et  duo  rapta  manu  diverso  ex  hoste  tropaea, 
Bisque  triumphatas  utroque  ab  litore  gentes. 
Stabunt  et  Parii  lapides,  spirantia  signa, 
Assaraci  proles,  demissaeque  ab  Iove  gentis  35 

Nomina,  Trosque  parens  et  Troiae  Cynthius  auctor, 
Invidia  infelix  Furias  amnemque  severum 
Cocyti  metuet,  tortosque  Ixionis  angues 
Immanemque  rotam,  et  non  exsuperabile  saxuni. 
Interea  Dryadum  silvas  saltusque  sequamur  40 

Intactos,  tua,  Maecenas,  haud  mollia  iussa. 
Te  sine  nil  altum  mens  inchoat:  en,  ag-e,  segnes 
Rumpe  moras;  vocat  ingenti  clamore  Cithaeron, 
Taygetique  canes,  domitrixque  Epidaurus  equoruin, 
Et  vox  assensu  nemorum  ingeminata  remugit.  45 

Mox  tamen  ardentes  accingar  dicere  pugnas 
Caesaris,  et  nomen  fama  tot  ferre  per  annos, 
Tithoni  prima  quot  abest  ab  origine  Caesar. 

Seu  quis,  OJympiacae  miratus  praemia  palmae, 
Pascit  equos,  seu  quis  fortes  ad  aratra  iuvencos ;         50 
Corpora  praecipue  matrum  legat.    Optima  torvae 
Forma  bovis,  cui  turpe  caput,  cui  plurima  cervix, 
Et  crurum  tenus  a  mento  palearia  pendent; 
Tum  longo  nullus  lateri  modus;  omnia  magna, 
Pes  etiam;  et  camuris  hirtae  sub  cornibus  aures.        55 
Nec  mihi  displiceat  maculis  insignis  et  albo, 
Aut  iuga  detrectans,  interdumque  aspera  cornu, 
Et  faciem  tauro  propior,  quaeque  ardua  tota, 
Et  gradiens  ima  verrit  vestigia  cauda. 
Aetas  Lucinam  iustosque  pati  hymenaeos  60 

Desinit  ante  decem,  post  quatuor  incipit  annos ; 
Cetera  nec  feturae  habilis,  nec  fortis  aratris. 
Interea,  superat  gregibus  dum  laeta  iuventas, 
Solve  mares,  mitte  in  Venerem  pecuaria  primus, 
Atque  aliam  ex  alia  generando  suffiee  prolem.  65 

Optima  quaeque  dies  miseris  mortalibus  aevi 
Prima  fugit;  subeunt  morbi  tristisque  senectus; 
Et  labor  et  durae  rapit  inclementia  mortis. 
Semper  erunt,  quarum  mutari  corpora  malis: 
Semper  enim  refice,  ac,  ne  post  amissa  requiras,        70 
Anteveni,  et  subolem  armento  sortire  quotannis. 

Nec  non  et  pecori  est  idem  delectus  equino. 
Tu  modo,  quos  in  spem  statues  submittere  gentis, 
Praecipuum  iam  inde  a  teneris  impende  laborem. 
Continuo  pecoris  generosi  pullus  in  arvis  75 

Altius  ingreditur,  et  mollia  crura  reponit, 
Primus  et  ire  viam  et  fluvios  tentare  minaces 
Audet  et  ignoto  sese  committere  ponti, 


GEORGICON  LIB.  III.  57 

Nec  vanos  horret  strepitus.    llli  ardua  cervix 
Argutumque  caput,  brevis  alvus  obesaque  terga,         80 
Luxuriatque  toris  animosum  pectus.    Honesti 
Spadices  giaucique,  color  deterrimus  albis 
Et  giivo.    Tum,  si  qua  sonum  procul  arma  dedere, 
Stare  loco  nescit,  micat  auribus  et  tremit  artus, 
Collectumque  fremens  volvit  sub  naribus  ignem.  85 

Densa  iuba,  et  dextro  iactata  recumbit  in  armo; 
At  duplex  agitur  per  lumbos  spina,  cavatque 
Teilurem  et  solido  graviter  sonat  ungula  cornu. 
Talis  Amyclaei  domitus  Pollucis  habenis 
Cyllarus  et,  quorum  Graii  meminere  poetae,  90 

Martis  equi  biiuges,  et  magni  currus  Achilii ; 
Talis  et  ipse  iubam  cervice  effudit  equina 
Coniugis  adventu  pernix  Saturnus,  et  altum 
Pelion  hinnitu  fugiens  implevit  acuto.  [annis 

Hunc  quoque,  ubiaut  morbo  gravis  aut  iam  segnior 
Deficit,  abde  domo,  nec  turpi  ignosce  senectae:  96 

Frigidus  in  Venerem  senior,  frustraque  laborem 
Ingratum  trahit,  et,  si  quando  ad  proelia  ventum  est, 
Ut  quondam  in  stipulis  magnus  sine  viribus  ignis, 
Incassum  furit.    Ergo  animos  aevumque  notabis        100 
Praecipue ;  hinc  alias  artes,  prolemque  parentum, 
Et  quis  cuique  dolor  victo,  quae  gloria  palmae. 
Nonne  vides,  quum  praecipiti  certamine  campum 
Corripuere  ruuntque  effusi  carcere  currus, 
Quum  spes  arrectae  iuvenum,  exsultantiaque  haurit  105 
Corda  pavor  pulsans:  illi  instant  verbere  torto, 
Et  proni  dant  lora ;  volat  vi  fervidus  axis ; 
Iamque  humiles,  iamque  elati  sublime  videntur 
Aera  per  vacuum  ferri  atque  assurgere  in  auras ; 
Nec  mora,  nec  requies ;  at  fulvae  nimbus  arenae        110 
Tollitur;  humescunt  spumis  flatuque  sequentum: 
Tantus  amor  laudum,  tantae  est  victoria  curae. 
Primus  Erichthonius  currus  et  quatuor  ausus 
lungere  equos,  rapidusque  rotis  insistere  victor. 
Frena  Pelethronii  Lapithae  gyrosque  dedere,  115 

Impositi  dorso.  atque  equitem  docuere  sub  armis 

Insultare  solo  et  gressus  glomerare  superbos, 
Aequus  uterque  labor;  aeque  iuvenemque  magistn 
Exquirunt  calidumque  animis  et  cursibus  acrem, 
Quamvis  saepe  fuga  versos  ille  egerit  hostes,  120 

Et  patriam  Epirum  referat  fortesque  Mycenas, 
Neptunique  ipsa  deducat  origine  gentem. 

His  animadversis  instant  sub  tempus,  et  omnes 
Impendunt  curas  denso  distendere  pingui, 
Quem  legere  ducem  et  pecori  dixere  maritum,  125 

Florentesque  secant  herbas,  fluviosque  ministrant 
Farraque,  ne  blando  nequeat  superesse  labori, 
Invalidique  patrum  referant  ieiunia  nati. 
Ipsa  autem  macie  tenuant  armenta  volentes, 
x^tque,  ubi  concubitus  primos  iam  nota  voluptas         130 
Soliicitat,  frondesque  negant  et  fontibus  arcent; 
Saepe  etiam  cursu  quatiunt  et  sole  fatigant, 
Quum  graviter  tunsis  gemit  area  frugibus,  et  quum 
Surgentem  ad  Zephyrum  paleae  iactantur  inanes. 
Hoc  faciunt,  nimio  ne  luxu  obtusior  usus  135 

Sit  genitali  arvo  et  sulcos  oblimet  inertes, 
Sed  rapiat  sitiens  Venerem  interiusque  recondat. 

Rursus  cura  patrum  cadere,  et  succedere  matrum 
Incipit.    Exactis  gravidae  quum  mensibus  errant; 
Non  illas  gravibus  quisquam  iuga  ducere  plaiistris,    140 
Non  saltu  superare  viam  sit  passus  et  acri 
Carpere  prata  fuga  fluviosque  innare  rapaces. 
Saltibus  in  vacuis  pascunt  et  plena  secundum 
Flumina,  muscus  ubi  et  viridissima  gramine  ripa, 
Speiuncaeque  tegant  et  saxea  procubet  umbra.  145 

Est  lucos  Silari  circa  ilicibusque  virentem 
Plurimus  Alburnum  volitans,-  cui  nomen  asilo 
Romanum  est,  oestrum  Graii  vertere  vocantes-, 
Asper,  acerba  sonans,  quo  tota  exterrita  silvis 
Diffugiunt  armenta:  furit  mugitibus  aether  150 

Concussus  silvaeque  et  sicci  ripa  Tanagri. 
Hoc  quondam  monstro  horribiles  exercuit  iras 
Inachiae  Iuno  pestem  meditata  iuvencae. 
Hunc  quoque-nam  mediis  fervoribus  acrior  instat- 

Arcebis  gravido  pecori,  armentaque  pasces  155 

Sole  recens  orto  aut  noctem  ducentibus  astris. 

Post  partum  cura  in  vitulos  traducitur  omnis ; 
Continuoque  notas  et  nomina  gentis  murunt, 
Et,  quos  aut  pecori  malint  submittere  habendo, 
Aut  aris  servare  sacros,  aut  scindere  terram  160 

Et  campum  horrentem  fractis  invertere  glebis. 
Cetera  pascuntur  virides  armenta  per  herbas. 
Tu  quos  ad  studium  atque  usum  formabis  agrestem, 
Iam  vitulos  hortare,  viamque  insiste  domandi, 
Dum  faciles  animi  iuvenum,  dum  mobilis  aetas.  165 

Ac  primum  laxos  tenui  de  vimine  circlos 
Cervici  subnecte;  dehinc,  ubi  libera  colla 
Servitio  adsuerint,  ipsis  e  torquibus  aptos 
Iunge  pares,  et  coge  gradum  conferre  iuvencos, 
Atque  illis  iam  saepe  rotae  ducantur  inanes  170 

Per  terram,  et  summo  vestigia  pulvere  signent; 
Post  valido  nitens  sub  pondere  faginus  axis 
Instrepat,  et  iunctos  temo  trahat  aereus  orbes.  - 
Interea  pubi  indomitae  non  gramina  tantum, 
Nec  vescas  salicum  frondes  ulvamque  palustrem,       175 
Sed  frumenta  manu  earpes  sata.    Nec  tibi  fetae 
More  patrum  nivea  implebunt  mulctraria  vaccae, 
Sed  tota  in  dulces  consument  ubera  natos. 

Sin  ad  bella  rnagis  studium  turmasque  feroces, 
Aut  Alphea  rotis  praelabi  flumina  Pisae,  180 

Et  Iovis  in  luco  currus  agitare  volantes : 
Primus  equi  labor  est  animos  atque  arma  videre 
Bellantum,  lituosque  pati,  tractuque  gementem 
Ferre  rotam  et  stabulo  frenos  audire  sonantes; 
Tum  magis  atque  magis  blandis  gaudere  magistri       185 
Laudibus,  et  plausae  sonitum  cervicis  amare. 
Atque  haec  iam  primo  depulsus  ab  ubere  matris 
Audeat,  inque  vicem  det  mollibus  ora  capistris 
Invalidus,  etiamque  tremens,  etiam  inscius  aevi. 
At  tribus  exactis  ubi  quarta  acceperit  aestas,  190 

Carpere  mox  gyrum  incipiat  gradibusque  sonare 
Compositis,  sinuetque  alterna  volumina  crurum, 


60  P.  VIRGILIl  MAR0N1S 

Sitque  laboranti  similis;  tum  cursibus  auras, 
Tum  vocet,  ac  per  aperta  volans,  ceu  liber  habenis, 
Aequora,  vix  summa  vestigia  ponat  arena:  195 

Qualis  Hyperboreis  Aquilo  quum  densus  ab  oris 
Incubuit,  Scythiaeque  hiemes  atque  arida  differt 
Nubila :  tum  segetes  altae  campique  natantes 
Lenibus  horrescunt  flabris,  summaeque  sonorem 
Dant  silvae,  longique  urgent  ad  litora  fluctus ;  200 

llle  volat,  simul  arva  fuga,  simul  aequora  verrens. 
Hic  vel  ad  Elei  metas  et  maxima  campi 
Sudabit  spatia  et  spumas  aget  ore  cruentas, 
Belgica  vel  molli  meiius  feret  esseda  collo.  - 
Tum  demum  crassa  magnum  farragine  corpus  205 

Crescere,  iam  domitis,  sinito :  namque  ante  domandum 
Ingentes  tollent  animos,  prensique  negabunt 
Verbera  lenta  pati  et  duris  parere  lupatis. 

Sed  non  ulla  magis  vires  industria  firmat, 
Quam  Venerem  et  caeci  stimulos  avertere  amoris,     210 
Sive  boum  sive  est  cui  gratior  usus  equorum. 
Atque  ideo  tauros  procul  atque  in  sola  relegant 
Pascua  post  montem  oppositum  et  trans  flumina  lata, 
Aut  intus  clausos  satura  ad  praesepia  servant. 
Carpit  enim  vires  pauliatim  uritque  videndo  215 

Femina,  nec  nemorum  patitur  meminisse  nec  herbae 
Dulcibus  ilJa  quidem  illecebris  et  saepe  superbos 
Cornibus  inter  se  subigit  decernere  amantes.      \ 
Pascitur  in  magna  Sila  formosa  iuvenca: 
Illi  alternantes  multa  vi  proelia  miscent  220 

Vulneribus  crebris ;  lavit  ater  corpora  sanguis, 
Versaque  in  obnixos  urgentur  cornua  vasto 
Cum  gemitu;  reboant  silvaeque  et  longus  Olympus. 
Nec  mos  bellantes  una  stabulare;  sed  alter 
Victus  abit,  longeque  ignotis  exsulat  oris,  225 

Multa  gemens  ignominiam  plag-asque  superbi 
Victoris,  tum,  quos  amisit  inultus,  amores, 
Et  stabula  adspectans  reg-nis  excessit  avitis. 
Ergo  omni  cura  vires  exercet  et  inter 
Dura  iacet  pernix  instrato  saxa  cubili,  230 

Frondibus  hirsutis  et  carice  pastus  acuta, 

Et  tentat  sese,  atque  irasci  in  cornua  discit 

Arboris  obnixus  trunco,  ventosque  lacessit 

lctibus  et  sparsa  ad  pugnam  proludit  arena. 

Post,  ubi  collectum  robur  viresque  refectae,  235 

Signa  movet  praecepsque  oblitum  fertur  in  hostem : 

Fluctus  uti  medio  coepit  quum  albescere  ponto, 

Longius  ex  altoque  sinum  trahit,  utque,  volutus 

Ad  terras,  immane  sonat  per  saxa,  neque  ipso 

Monte  minor  procumbit;  at  ima  exaestuat  unda         240 

Verticibus,  nigramque  alte  subvectat  arenam. 

Omne  adeo  genus  in  terris  hominumque  ferarumque, 
£t  genus  aequoreum,  pecudes  pictaeque  volucres, 
In  furias  ignemque  ruunt:  amor  omnibus  idem. 
Tempore  non  alio  catulorum  oblita  leaena  245 

Saevior  erravit  campis,  nec  funera  vulg-o 
Tam  muita  informes  ursi  stragemque  dedere 
Per  silvas ;  tum  saevus  aper,  tum  pessima  tigris : 
Heu,  male  tum  Libyae  solis  erratur  in  agris. 
Nonne  vides,  ut  tota  tremor  pertentet  equorum  250 

Corpora,  si  tantum  notas  odor  attulit  auras? 
Ac  neque  eos  iam  frena  viriim  neque  verbera  saeva, 
Non  scopuli  rupesque  cavae  atque  obiecta  retardant 
Flumina,  cofreptosque  unda  torquentia  montes. 
Ipse  ruit  dentesqne  Sabellicus  exacuit  sus,  255 

Et  pede  prosubigit  terram,  fricat  arbore  costas, 
Atque  hinc  atque  illinc  humeros  ad  vulnera  durat. 
Quid  iuvenis,  magnum  cui  versat  in  ossibus  ignem 
Durus  amor?  Nempe  abruptis  turbata  procellis 
Nocte  natat  caeca  serus  freta;  quem  super  ingens     260 
Porta  tonat  coeli  et  scopulis  illisa  reclamant 
Aequora,  nec  miseri  possunt  revocare  parentes, 
Nec  nioritura  super  crudeli  funere  virgo. 
Quid  lynces  Bacchi  variae  et  genus  acre  luporum 
Atquecanum?  quid,  quaeimbellesdantproeliacervi?  265 
Scilicet  ante  omnes  furor  est  insigiiis  equarum; 
Et  mentem  Venus  ipsa  dedit,  quo  tempore  Glauci 
Potniades  malis  membra  absumsere  quadrigue. 

lllas  ducit  amor  trans  Gargara  transque  sonantem 
Ascanium,  superant  montes  et  flumina  tranant;  270 

Continuoque,  avidis  ubi  subdita  flamma  medullis- 
Vere  magis,  quia  vere  calor  redit  ossibus-,  illae 
Ore  omnes  versae  in  Zephyrum  stant  rupibus  altis, 
Exceptantque  leves  auras,  et  saepe  sine  ullis 
Coniugiis,  vento  gravidae-mirabile  dictu-  275 

Saxa  per  et  scopulos  et  depressas  convalles 
Diffugiunt,  —  non,  Eure,  tuos  neque  Solis  ad  ortus; 
In  Borean  Caurumque,  aut  unde  nigerrimus  Auster 
Nascitur  et  pluvio  contristat  frig-ore  coelum. 
Hic  demum,  hippomanes  vero  quod  nomine  dicunt    280 
Pastores,  lentum  destillat  ab  inguine  virus, 
Hippomanes,  quod  saepe  malae  legere  novercae, 
Miscueruntque  herbas  et  non  innoxia  verba. 

Sed  fugit  interea,  fugit  irreparabile  tempus, 
Singula  dum  capti  circumvectamur  amore.  285 

Hoc  satis  armentis :  superat  pars  altera  curae, 
Lanigeros  agitare  greges  hirtasque  capellas. 
Hic  labor;  hinc  laudem  fortes  sperate  coloni. 
Nec  sum  animi  dubius,  verbis  ea  vincere  magnum 
Quam  sit,  et  angustis  hunc  addere  rebus  honorem;    290 
Sed  me  Parnasi  deserta  per  ardua  dulcis 
Raptat  amor,  iuvat  ire  iugis,  qua  nulla  priorum 
Castaliam  molli  devertitur  orbita  clivo. 
Nunc,  veneranda  Pales,  magno  nunc  ore  sonandum! 

Incipiens  stabulis  edico  in  mollibus  herbam  295 

Carpere  oves,  dum  mox  frondosa  reducitur  aestas, 
Et  multa  duram  stipula  iilicumque  maniplis 
Sternere  subter  humum,  glacies  ne  frigida  Jaedat 
Molle  pecus,  scabiemque  ferat  turpesque  podagras. 
T^ost  hinc  digressus  iubeo  frondentia  capris  300 

Arbuta  sufficere  et  fluvios  praebere  recentes, 
Et  stabula  a  ventis  hiberno  opponere  soli 
Ad  medium  conversa  diem,  dum  frigidus  olim 
Iam  cadit  extremoque  irrorat  Aquarius  anno. 
Hae  quoque  non  cura  nobis  leviore  tuendae,  305 

Nec  minor  usus  erit  t  quamvis  Milesia  magno 

Vellera  mutentur  Tyrios  incocta  rubores. 

Densior  hinc  suboles;  hinc  largi  copia  lactis; 

Quam  magis  exhausto  spumaverit  ubere  mulctra, 

Laeta  magis  pressis  manabunt  flumina  mammis.        310 

Nec  minus  interea  barbas  incanaque  menta 

Cinyphii  tondent  hirci  setasque  comantes, 

Usum  in  castrorum  et  miseris  velamina  nautis. 

Pascuntur  vero  silvas  et  summa  Lycaei, 

Horrentesque  rubos  et  amantes  ardua  dumos;  315 

Atque  ipsae  memores  redeunt  in  tecta,  suosque 

Ducunt,  et  gravido  superant  vix  ubere  limen. 

Ergo  omni  studio  glaciem  ventosque  nivales, 

Quo  minor  est  illis  curae  mortalis  eg-estas, 

Avertes,  victumque  feres  et  virgea  laetus  320 

Pabula,  nec  tota  claudes  foenilia  bruma. 

At  vero  Zephyris  quum  laeta  vocantibus  aestas 
In  saitus  utrumque  gregem  atque  in  pascua  mittet; 
Luciferi  primo  cum  sidere  frigida  rura 
Carpamus,  dum  mane  novum,  dum  gramina  canent,  325 
Et  ros  in  tenera  pecori  gratissimus  herba. 
Inde  ubi  quarta  sitim  coeli  collegerit  hora 
Et  eantu  querulae  rumpent  arbusta  cicadae, 
Ad  puteos  aut  alta  greges  ad  stagna  iubeto 
Currentem  ilignis  potare  canalibus  undam;  330 

Aestibus  at  mediis  umbrosam  exquirere  vallem, 
Sicubi  magna  Iovis  antiquo  robore  quercus 
Ingentes  tendat  ramos,  aut  sicubi  nigrum 
Uicibus  crebris  sacra  nemus  accubet  umbra; 
Tum  tenues  dare  rursus  aquas  et  pascere  rursus       335 
Solis  ad  oceasum,  quum  frigidus  aera  vesper 
Temperat  et  saltus  reficit  iam  roscida  luna, 
Litoraque  halcyonen  resonant,  acalanthida  dumi. 

Quid  tibi  pastores  Libyae,  quid  pascua  versu 
Prosequar,  et  raris  habitata  mapalia  tectis  ?  340 

Saepe  diem  noctemque  et  totum  ex  ordine  mensem 
Pascitur  itque  pecus  longa  in  deserta  sine  ullis 
Hospitiis :  tantum  campi  iacet.    Omnia  secum 
Armentarius  Afer  agit,  tectumque  laremque  344 

Armaque  Amyclaeumque  canem  Cressamque  pharetram, 

Non  secus  ac  patriis  acer  Romanus  in  armis  346 

Iniusto  sub  fasce  viam  quum  carpit  et  hosti 

Ante  exspectatum  positis  stat  in  agmine  castris. 

At  non,  qua  Scythiae  gentes  Maeotiaque  unda, 

Turbidus  et  torquens  flaventes  Ister  arenas,  350 

Quaque  redit  medium  Rhodope  porrecta  sub  axem. 

Illic  clausa  tenent  stabulis  armenta,  neque  ullae 

Aut  herbae  campo  apparent  aut  arbore  frondes; 

Sed  iacet  aggeribus  niveis  informis  et  alto 

Terra  gelu  late,  septemque  assurgit  in  ulnas.  355 

Semper  hiems,  semper  spirantes  frigora  Cauri. 

Tum  sol  pallentes  haud  umquam  discutit  umbras, 

Nec  quum  invectus  equis  altum  petit  aethera,  nec  quum 

Praecipitem  Oceani  rubro  lavit  aequore  currum. 

Concrescunt  subitae  currenti  in  flumine  crustae,         360 

Undaque  iam  tergo  ferratos  sustinet  orbes, 

Puppibus  illa  prius,  patulis  nunc  hospita  plaustris ; 

Aeraque  dissiliunt  vulgo,  vestesque  rigescunt 

Indutae,  caeduntque  securibus  humida  vina, 

Et  totae  solidam  in  glaeiem  vertere  laeunae,  365 

Stiriaque  impexis  induruit  horrida  barbis. 

Interea  toto  non  secius  aere  ninguit: 

Intereunt  pecudes,  stant  circumfusa  pruinis 

Corpora  magna  boum,  confertoque  agmine  cervi 

Torpent  mole  nova  et  summis  vix  cornibus  exstant.  370 

Hos  non  immissis  canibus,  non  cassibus  ullis 

Puniceaeve  agitant  pavidos  formidine  pinnae; 

Sed  frustra  oppositum  trudentes  pectore  montem 

Comminus  obtruncant  ferro,  graviterque  rudentes 

Caedunt  et  magno  laeti  clamore  reportant.  375 

Ipsi  in  defossis  specubus  secura  sub  alta 

Otia  agunt  terra,  congestaque  robora  totasque 

Advolvere  focis  ulmos  ig-nique  dedere. 

Hic  noctem  ludo  ducunt  et  pocula  laeti 

Fermento  atque  acidis  imitantur  vitea  sorbis.  380 

Talis  Hyperboreo  Septem  subiecta  trioni 

Gens  effrena  virum  Rhipaeo  tunditur  Euro, 

Et  pecudum  fulvis  velatur  corpora  setis. 

Si  tibi  lanitium  curae :  primum  aspera  silva 
Lappaeque  tribulique  absint,  fuge  pabuia  laeta,  385 

Continuoque  greges  villis  lege  mollibus  albos. 
Illum  autem,  quamvis  aries  sit  candidus  ipse, 
Nigra  subest  udo  tantum  cui  lingua  palato, 
Reiice,  ne  macuiis  infuscet  vellera  pullis 
Nascentum,  plenoque  alium  circumspice  campo.         390 
Munere  sic  niveo  lanae,  si  credere  dig-num  est, 
Pan  deus  Arcadiae  captam  te,  Luna,  fefellit, 
In  nemora  alta  vocans;  nec   tu  aspernata  vocantem. 

At  cui  lactis  amor,  cytisum  iotosque  frequentes 
Ipse  manu  salsasque  ferat  praesepibus  herbas.  395 

Hinc  et  amant  fluvios  magis,  et  magis  ubera  tendunt, 
Et  salis  occuitum  referunt  in  lacte  saporem. 
Multi  iam  excretos  prohibent  a  matribus  haedos, 
Primaque  ferratis  praefigunt  ora  capistris. 
Quod  surgente  die  mulsere  horisque  diurnis,  40C 

Nocte  premunt;  quod  iam  tenebris  et  sole  cadente, 
Sub  lucem  exportant  calathis-adit  oppida  pastor-, 
Aut  parco  saie  contingunt  hiemique  reponunt. 

Nec  tibi  cura  canum  fuerit  postrema,  sed  una 
Veloces  Spartae  catulos  acremque  Molossum  405 

Pasce  sero  pingui.    Numquam  custodibus  iliis 
Nocturnum  stabulis  furem  incursusque  luporum, 
Aut  impacatos  a  tergo  horrebis  [beros. 
Saepe  etiam  cursu  timidos  agitabis  onagros, 
Et  canibus  leporem,  canibus  venabere  damas ;  410 

Saepe  voiutabris  pulsos  silvestribus  apros 
Latratu  turbabis  agens,  montesque  per  altos 
Tngentem  clamore  premes  ad  retia  cervum. 

Disce  et  odoratam  stabulis  accendere  cedrum, 
Galbaneoque  agitare  graves  nidore  chelydios.  415 

Saepe  sub  immotis  praesepibus  aut  maia  tactu 
Vipera  delituit  coelumque  exterrita  fugit, 
Aut  tecto  adsuetus  coluber  succedere  et  umbrae, 
Pestis  acerba  boum,  pecbrique  adspergere  virus, 
Fovit  humum.  Cape  saxamanu,  cape  robora,  pastor,  420 

Tollentemque  minas  et  sibila  colla  tumentem 
Deiice;  iamque  fuga  timidum  caput  abdidit  alte, 
Quum  medii  nexus  extremaeque  agmina  caudae 
Solvuntur,  tardosque  trahit  sinus  ultimus  orbes. 
Est  etiam  ille  malus  Calabris  in  saltibus  anguis,         425 
Squamea  eonvolvens  sublato  pectore  terga 
Atque  notis  longam  maculosus  grandibus  alvum, 
Qui,  dum  amnes  ulli  rumpuntur  fontibus  et  dum 
Vere  madent  udo  terrae  ac  pluvialibus  Austris, 
Stagna  colit,  ripisque  habitans,  hic  piscibus  atram     430 
Improbus  ingluviem  ranisque  loquacibus  explet; 
Postquam  exusta  palus  terraeque  ardore  dehiscunt, 
Exsilit  in  siccum,  et  flammantia  lumina  torquens 
Saevit  agris  asperque  siti  atque  exterritus  aestu. 
Nec  mihi  tum  molles  sub  divo  carpere  somnos,  435 

Neu  dorso  nemoris  iibeat  iacuisse  per  herbas, 
Quum  positis  novus  exuviis  nitidusque  iuventa 
Volvitur,  aut  catulos  tectis  aut  ova  relinquens, 
Arduus  ad  solem  et  linguis  micat  ore  trisulcis. 

Morborum  quoque  te  causas  et  signa  docebo.        440 
Turpis  oves  tentat  scabies,  ubi  frigidus  imber 
Altius  ad  vivum  persedit  et  horrida  cano 
Bruma  gelu,  vel  quum  tonsis  illotus  adhaesit 
Sudor,  et  hirsuti  secuerunt  corpora  vepres. 
Dulcibus  idcirco  fluviis  pecus  omne  magistri  445 

Perfundunt,  udisque  aries  in  gurgite  viJlis 
Mersatur,  missusque  secundo  defluit  amni; 
Aut  tonsum  tristi  contingunt  corpus  amurca, 
Et  spumas  miscent  argenti  et  sulfura  viva, 
Idaeasque  pices  et  pingues  ungnine  ceras  450 

Scillamque  elleborosque  graves  nigrumque  bitumen. 
Non  tamen  ulla  magis  praesens  fortuna  laborum  est, 
Quam  si  quis  ferro  potuit  rescindere  summum 
Ulceris  os:  alitur  vitium  vivitque  tegendo, 
Dum  medicas  adhibere  manus  ad  vulnera  pastor       455 
Abnegat,  aut  meliora  deos  sedet  omina  poscens. 
Quin  etiam,  ima  dolor  balantum  lapsus  ad  ossa 
Quum  furit  atque  artus  depascitur  arida  febris, 

Profuit  incensos  aestus  avertere  et  inter 

Ima  ferire  pedis  salientem  sanguine  venam:  460 

Bisaltae  quo  more  solent  acerque  Gelonus, 

Quum  fugit  in  Rhodopen  atque  in  deserta  Getarum, 

Et  lac  concretum  cum  sanguine  potat  equino. 

Quam  procul  aut  molli  succedere  saepius  umbrae 
Videris,  aut  summas  carpentem  ignavius  herbas,       465 
Extremamque  sequi,  aut  medio  procumbere  campo 
Pascentem  et  serae  solam  decedere  nocti; 
Continuo  culpam  ferro  compesce,  prius  quam 
Dira  per  incautum  serpant  contagia  vulgus. 
Non  tam  creber  agens  hiemem  ruit  aequore  turbo,     470 
Quam  multae  pecudum  pestes ;  nec  sing-ula  morbi 
Corpora  corripiunt,  sed  tota  aestiva  repente  [tem. 

Spemque  gregemque  simul  cunctamque  ab  origine  gen- 
Tum  sciat,  aerias  Alpes  et  Norica  si  quis 
Castella  in  tumulis  et  Iapydis  arva  Timavi  475 

Nunc  quoque  post  tanto  videat  desertaque  regna 
Pastorum  et  longe  saltus  lateque  vacantes. 

Hic  quondam  morbo  coeli  miseranda  coorta  est 
Tempestas,  totoque  auctumni  incanduit  aestu, 
Et  genus  omne  neci  pecudum  dedit,  omne  ferarum,    480 
Corrupitque  lacus,  infecit  pabula  tabo. 
Nec  via  mortis  erat  simplex,  sed  ubi  ignea  venis 
Omnibus  acta  sitis  miseros  adduxerat  artus, 
Rursus  abundabat  fluidus  liquor,  omniaque  in  se 
Ossa  minutatim  morbo  collapsa  trahebat.  485 

Saepe  in  honore  deum  medio  stans  hostia  ad  aram, 
Lanea  dum  nivea  circumdatur  infula  vitta, 
Inter  cunctantes  cecidit  moribunda  ministros ; 
Aut  si  quam  ferro  mactaverat  ante  sacerdos, 
Inde  neque  impositis  ardent  altaria  fibris,  490 

Nec  responsa  potest  consultus  reddere  vates, 
Ac  vix  suppositi  tinguuntur  sang-uine  cultri 
Summaque  ieiuna  sanie  infuscatur  arena. 
Hinc  laetis  vituli  vulg-o  moriuntur  in  herbis, 
Et  dulces  animas  plena  ad  praesepia  reddunt;  495 

Hinc  canibus  b  andis  rabies  venit,  et  quatit  aegros 

Tussis  anhela  sues  ae  faucibus  angit  obesis. 

Labitur,  infelix  studiorum  atque  immemor  herbae, 

Victor  equus,  fontesque  avertitur  et  pede  terram 

Crebra  ferit :  demissae  aures,  incertus  ibidem  500 

Sudor  et  ille  quidem  morituris  frigidus,  aret 

Pellis  et  ad  tactum  tractanti  dura  resistit. 

Haec  ante  exitium  primis  dant  sig-na  diebus ; 

Sin  in  processu  coepit  crudescere  morbus, 

Tum  vero  ardentes  oculi  atque  attractus  ab  alto         505 

Spiritus,  interdum  gemitu  gravis,  imaque  longo 

Ilia  sing-ultu  tendunt,  it  naribus  ater 

Sanguis,  et  obsessas  fauces  premit  aspera  lingua. 

Profuit  inserto  latices  infundere  cornu 

Lenaeos:  ea  visa  salus  morientibus  una ;  510 

Mox  erat  hoc  ipsum  exitio,  furiisque  refecti 

Ardebant,  ipsique  suos  iam  morte  sub  aegra- 

Di  meliora  piis,  erroremque  hostibus  ilium !  - 

Discissos  nudis  laniabant  dentibus  artus. 

Ecce  autem  duro  fumans  sub  vomere  taurus  515 

Concidit  et  mixtum  spumis  vomit  ore  cruorem, 

Extremosque  ciet  gemitus.    It  tristis  arator, 

Maerentem  abiungens  fraterna  morte  iuvencum, 

Atque  opere  in  medio  defixa  relinquit  aratra. 

Non  umbrae  altorum  nemorum,  non  mollia  possunt    520 

Prata  movere  animum,  non  qui  per  saxa  volutus 

Purior  electro  campum  petit  amnis ;  at  ima 

Solvuntur  latera,  atque  oculos  stupor  urget  inertes, 

Ad  terramque  fluit  devexo  pondere  cervix. 

Quid  labor  aut  benefacta  iuvant?  quid  vomere  terras   525 

Invertisse  graves  ?  atqui  non  Massica  Bacchi 

Munera,  non  illis  epulae  nocuere  repostae: 

Frondibus  et  victu  pascuntur  simplicis  herbae, 

Pocula  sunt  fontes  liquidi  atque  exercita  cursu 

Flumina,  nec  somnos  abrumpit  cura  salubres.  530 

Tempore  non  alio  dicunt  regionibus  illis 

Quaesitas  ad  sacra  boves  Iunonis,  et  uris 

Imparibus  ductos  alta  ad  donaria  currus. 

Ergo  aegre  rastris  terram  rimantur  et  ipsis 


GEORGICON  LIB.  11!.  69 

Unguibus  infodiunt  fruges,  montesque  per  altos         535 
Contenta  cerviee  trahunt  stridentia  plaustra. 
Non  lupus  insidias  explorat  ovilia  circum, 
Nec  gregibus  nocturnus  obambulat-acrior  illum 
Cura  domat-;  timidi  damae  cervique  fugaces 
Nunc  interque  canes  et  circum  tecta  vagantur.  540 

Iam  maris  immensi  prolem  et  genus  omne  natantum 
Litore  in  extremo,  ceu  naufraga  corpora,  fluctus 
Proluit;  insolitae  fugiunt  in  flumina  phocae. 
Interit  et  curvis  frustra  defensa  latebris 
Vipera,  et  attoniti  squamis-adstantibus  hydri.  545 

Ipsis  est  aer  avibus  non  aequus,  et  illae 
Praecipites  alta  vitam  sub  nube  relinquunt. 
Praeterea  iam  nec  mutari  pabula  refert, 
^uaesitaeque  nocent  artes;  cessere  magistri, 
Phiilyrides  Chiron  Amythaoniusque  Melampus.  550 

Saevit  ct  in  lucem  Stygiis  emissa  tenebris 
Pallida  Tisiphone  Morbos  agit  ante  Metumque, 
Inque  dies  avidum  surgens  caput  altius  effert. 
Balatu  pecorum  et  crebris  mugitibus  amnes 
Arentesque  sonant  ripae  collesque  supini.  555 

Iamque  catervatim  dat  stragem  atque  aggerat  ipsis 
In  stabulis  turpi  dilapsa  cadavera  tabo, 
Donec  humo  tegere  ae  foveis  abscondere  discunt. 
Nam  neque  erat  coriis  usus,  nec  viscera  quisquam 
Aut  undis  abolere  potest  aut  vincere  flamma.  560 

Ne  tondere  quidem  morbo  illuvieque  peresa 
Vellera  nec  telas  possunt  attingere  putres; 
Verum  etiani  invisos  si  quis  teutarat  amictus, 
Ardentes  papulae  atque  immundus  olentia  sudor 
Membra  sequebatur,  nec  longo  deinde  moranti  565 

Tempore  contactos  artus  sacer  ignis  edebat. 

Protenus  aerii  meliis  coelestia  dona 

Exsequar.    Hanc  etiam,  Maecenas,  adspice  partem. 

Admiranda  tibi  levium  spectacula  rerum, 

Magnanimosque  duces,  totiusque  ordine  gentis 

Mores  et  studia  et  populos  et  proelia  dicam.  5 

In  tenui  labor;  at  tenuis  non  gloria,  si  quem 

Numina  laeva  sinunt  auditque  vocatus  Apollo. 

Principio  sedes  apibus  statioque  petenda, 
Quo  neque  sit  ventis  aditus-nam  pabula  venti 
Ferre  domum  prohibent-,  neque  oves  haedique  petulci  10 
Floribus  insultent,  aut  errans  bucula  campo 
Decutiat  rorem  et  surgentes  atterat  herbas. 
Absint  et  picti  squalentia  terga  lacerti 
Pingnibus  a  stabulis,  mcropesque  aliaeque  volucres, 
Et  manibus  Procne  pectus  signata  cruentis :  It 

Omnia  nam  late  vastant,  ipsasque  volantes 
Ore  ferunt  dulcem  nidis  immitibus  escam. 
At  liquidi  fontes  et  stagna  virentia  musco 
Adsint  et  tenuis  fugiens  per  gramina  rivus, 
Palmaque  vestibuium  aut  ingens  oleaster  inumbret,      20 
Ut,  quum  prima  novi  ducent  examina  reges 
Vere  suo  ludetque  favis  emissa  iuventus, 
Vicina  invitet  decedere  ripa  calori, 
Obviaque  hospitiis  teneat  frondentibus  arbos. 
In  medium,  seu  stabit  iners  seu  profluet  humor,  25 

Transversas  salices  et  grandia  coniice  saxa, 
Pontibus  ut  crebris  possint  consistere  et  alas 
Pandere  ad  aestivum  solem,  si  forte  morantes 
Sparserit  aut  praeceps  Neptuno  immerserit  Eurus. 
Haec  circum  casiae  virides  et  olentia  late  30 

Serpylla  et  gravitcr  spirantis  copia  thymbrae 
Floreat,  irriguumque  bibant  violaria  fontem. 

Ipsa  autem,  seu  corticibus  tibi  suta  cavatis 

Seu  lento  fuerint  alvearia  vimine  texta, 

Angustos  habeant  aditus :  nam  frigore  melia  35 

Cogit  hiems,  eademque  calor  liquefacta  remittit. 

Utraque  vis  apibus  pariter  metuenda ;  neque  illae 

Nequidquam  in  tectis  certatim  tenuia  cera 

Spiramenta  linunt,  fucoque  et  floribus  oras 

Explent,  collectumque  haec  ipsa  ad  munera  gluten      40 

Et  visco  et  Phrygiae  servant  pice  lentius  Idae. 

Saepe  etiam  effossis,  si  vera  est  fama,  latebris 

Sub  terra  fovere  larem,  penitusque  repertae 

Pumicibusque  cavis  exesaeque  arboris  antro. 

Tu  tamen  et  levi  rimosa  cubiiia  limo  45 

Ungue  fovens  circum,  et  raras  superiniice  frondes ; 

Neu  propius  tectis  taxum  sine,  neve  rubentes 

Ufle  foco  cancros,  altae  neu  crede  paludi, 

Aut  ubi  odor  coeni  gravis,  aut  ubi  concava  pulsu 

Saxa  sonant  vocisque  offensa  resultat  imago.  50 

Quod  superest,  ubi  pulsam  hiemem  sol  aureus  egit 
Sub  terras  coelumque  aestiva  luce  reclusit, 
Illae  continuo  saltus  silvasque  peragrant, 
Purpureosque  metunt  flores,  et  flumina  libant 
Summa  leves.    Hinc  nescio  qua  duicedine  laetae        55 
Progeniem  nidosque  fovent,  hinc  arte  recentes 
Excudunt  ceras  et  mella  tenacia  fingunt. 
Hinc  ubi  iam  emissum  caveis  ad  sidera  coeli 
Nare  per  aestatem  liquidam  suspexeris  agmen, 
Obscuramque  trahi  vento  mirabere  nubem;  60 

Contemplator-.  aquas  dulces  et  frondea  semper 
Tecta  petunt.    Huc  tu  iussos   adsperge  sapores, 
Trita  melisphylla  et  cerinthae  ignobile  gramen, 
Tinnitusque  cie  et  Matris  quate  cymbala  circum: 
Ipsae  consident  medicatis  sedibus,  ipsae  65 

Intima  more  suo  sese  in  cunabula  condent. 

Sin  autem  ad  pugnam  exierint-nam  saepe  duobus 
Regibus  incessit  magno  discordia  motu; 
Continuoque  animos  vulgi  et  trepidantia  bello 
Corda  licet  longe  praesciscere :  namque  morantes       70 
Martius  ille  aeris  rauci  canor  increpat,  et  vox 


72  P.  VIRGILII  MARONIS 

Auditur  fractos  sonitus  imitata  tubarum ; 

Tum  trepidae  inter  se  coeunt  pennisque  coruscant, 

Spiculaque  exacuunt  rostris,  aptantque  lacenos, 

Et  circa  reg-em  atque  ipsa  praetoria  densae  75 

Miscentur,  magnisque  vocant  clamoribus  hostem-; 

Ergo  ubi,  ver  nactae  sudum  camposque  patentes, 

Erumpunt  portis,  concurritur,  aethere  in  alto 

Fit  sonitus,  magnum  mixtae  glomerantur  in  orbem, 

Praecipitesque  cadunt-non  densior  aere  grando,         80 

Nec  de  concussa  tantum  pluit  ilice  giandis  - ; 

Ipsi  per  medias  acies,  insignibus  alis, 

Ingentes  animos  angnsto  in  pectore  versant, 

Usque  adeo  obnixi  non  cedere,  dum  gravis  aut  hos 

Aut  hos  versa  fuga  victor  dare  terg-a  subegit:  85 

Hi  motus  animorum  atque  haec  certamina  tanta  • 

Pulveris  exigui  iactu  compressa  quiescunt. 

Verum  ubi  ductores  acie  revocaveris  ambo, 

Deterior  qui  visus,  eum,  ne  prodigus  obsit, 

Dede  neci ;  melior  vacua  sine  regnet  in  aula.  90 

Alter  erit  maculis  auro  squalentibus  ardens- 

Nam  duo  sunt  genera-:  hic  melior,  insignis  et  ore, 

Et  rutilis  clarus  squamis ;  ille  horridus  alter 

Desidia,  latamque  trahens  inglorius  alvum. 

Ut  binae  regum  facies,  ita  corpora  plebis:  95 

Namque  aliae  turpes  horrent,  ceu  pulvere  ab  alto 

Quum  venit  et  sicco  terram  spuit  ore  viator 

Aridus ;  elucent  aliae  et  fulgore  coruscant, 

Ardentes  auro  et  paribus  lita  corpora  guttis. 

Haec  potior  suboles ;  hinc  coeli  tempore  certo  100 

Dulcia  mella  premes,  nec  tantum  dulcia,  quantum 

Et  liquida  et  durum  Bacchi  domitura  saporem. 

-    At  quum  incerta  volant  coeloque  examina  ludunt, 

Contemnuntque  favos  et  frigida  tecta  relinquunt; 

Instabiles  animos  ludo  prohibebis  inani.  105 

Nec  mag-nus  prohibere  labor:  tu  regibus  alas 

Eripe:  non  illis  quisquam  cunctantibus  altum 

Ire  iter  aut  castris  audebit  vellere  signa. 

Invitent  croceis  halantes  floribus  horti. 

Et  custos  furum  atque  avium  cum  falce  saligna  110 

Hellespontiaci  servet  tutela  Priapi. 

Ipse  thymum  pinosque  ferens  de  montibus  altis 

Tecta  serat  late  circum,  cui  talia  curae; 

Ipse  labore  manum  duro  terat,  ipse  feraces 

Figat  humo  plantas  et  amicos  irriget  imbres.  115 

Atque  equidem,  extremo  ni  iam  sub  fine  laborum 
Vela  traham  et  terris  festinem  advertere  proram, 
Forsitan  et,  pingues  hortos  quae  cura  colendi 
Ornaret,  canerem,  biferique  rosaria  Paesti, 
Quoque  modo  potis  gauderent  intuba  rivis  120 

Et  viridis  apio  ripae,  tortusque  per  herbam 
Cresceret  in  ventrem  cucumis ;  nec  sera  comantem 
Narcissum  aut  flexi  tacuissem  vimen  acanthi 
Pallentesque  hederas  et  amantes  litora  myrtos. 
Namque  sub  Oebaliae  memini  me  turribus  altis,         125 
Qua  niger  humectat  flaventia  culta  Galaesus, 
Corycium  vidisse  senem,  cui  pauea  relicti 
lugera  ruris  erant,  nec  fertilis  illa  iuvencis, 
Nec  pecori  opportuna  seg-es,  nec  commoda  Baccho. 
Hic  rarum  tamen  in  dumis  olus  albaque  circum         130 
Lilia  verbenasque  premens  vescumque  papaver, 
Regum  aequabat  opes  animo,  seraque  revertens 
Nocte  domum  dapibus  mensas  onerabat  inemtis ; 
Primus  vere  rosam  atque  auctumno  carpere  poma, 
Et  quum  tristis  hiems  etiamnum  frig-ore  saxa  135 

Rumperet  et  glacie  cursus  frenaret  aquarum, 
Ille  comam  mollis  iam  tondebat  hyacinthi, 
Aestatem  increpitans  seram  Zephyrosque  morantes. 
Ergo  apibus  fetis  idem  atque  examine  multo 
Primus  abundare,  et  spumantia  cogere  pressis  140 

Mella  favis ;  illi  tiliae  atque  uberrima  pinus ; 
Quotque  in  flore  novo  pomis  se  fertilis  arbos 
Induerat,  totidem  auctumno  matura  tenebat. 
Ille  etiam  seras  in  versum  distulit  ulmos, 
Eduramque  pirum  et  spinos  iam  pruna  ferentes,        145 
Iamque  ministrantem    platanum  potantibus  umbras. 
Verum  haec  ipse  equidem  spatiis  exclusus  iniquis 


U  V.  VJRGILII  MARONIS 

Praetereo  atque  aliis  post  me  memoranda  relinquo. 

Nunc  age,  naturas  apibus  quas  Iupiter  ipse 
Addidit,  expediam,  pro  qua  mercede,  canoros  150 

Curetum  sonitus  crepitantiaque  aera  secutae, 
Dictaeo  coeli  regem  pavere  sub  antro. 
Solae  communes  natos,  consortia  tecta 
Urbis  habent,  mag-nisque  agitant  sub  legibus  aevum, 
Et  patriam  solae  et  certos  novere  Penates ;  155 

Venturaeque  hiemis  memores  aestate  laborem 
Experiuntur  et  in  medium  quaesita  reponunt. 
Namque  aliae  victu  invigilant  et  foedere  pacto 
Exercentur  agris ;  pars  intra  septa  domorum 
Narcissi  lacrimam  et  lentum  de  cortice  g-luten  160 

Prima  favis  ponunt  fundamina,  deinde  tenaces 
Suspendunt  ceras;  aliae  spem  g-entis  adultos 
Educunt  fetus ;  aliae  purissima  mella 
Stipant  et  liquido  distendunt  nectare  cellas. 
Sunt,  quibus  ad  portas  cecidit  custodia  sorti,  165 

Inque  vicem  speculantur  aquas  et  nubila  coeli, 
Aut  onera  accipiunt  venientum,  aut  agmine  facto 
Ignavum,  fucos,  pecus  a  praesepibus  arcent. 
Fervet  opus,  redolentque  thymo  fragrantia  mella; 
Ac  veluti,  lentis  Cyclopes  fulmina  massis  170 

$uum  properant,  alii  taurinis  follibus  auras 
Accipiunt  redduntque,  alii  stridentia  tinguunt 
Aera  lacu-g-emit  impositis  incudibus  Aetna; 
Illi  inter  sese  magna  vi  brachia  tollunt 
In  numerum,  versantque  tenaci  forcipe  ferrum-:        175 
Non  aiiter,  si  parva  licet  componere  magnis, 
Cecropias  innatus  apes  amor  urg-et  habendi, 
Munere  quamque  suo.   Grandaevis  oppida  curae 
Et  munire  favos  et  daedala  fingere  tecta; 
At  fessae  multa  referunt  se  nocte  minores,  J^o 

Crura  thymo  plenae,  pascuntur  et  arbuta  passim 
Et  g-laucas  salices  casiamque  crocumque  rubentem 
Et  pinguem  tiliam  et  ferrugineos  hyacinthos. 
Omnibus  una  quies  operum,  labor  omnibus  unus : 
Mane  ruunt  portis,  nusquam  mora;  rursus  easdem   185 

Vesper  ubi  e  pastu  tandem  decedere  campis 

Admonuit,  tum  tecta  petunt,  tum  corpora  curant; 

Fit  sonitus,  mussantque  oras  et  limina  circum; 

Post,  ubi  iam  thalamis  se  composuere,  siletur 

In  noctem,  fessosque  sopor  suus  occupat  artus.         190 

Nec  vero  a  stabulis  pluvia  impendente  recedunt 

Longius,  aut  credunt  coelo  adventantibus  Euris ; 

Sed  circum  tutae  sub  moenibus  urbis  aquantur, 

Excursusque  breves  tentant,  et  saepe  lapillos, 

Ut  cymbae  instabiles  fluctu  iactante  saburrain,  195 

Tollunt,  his  sese  per  inania  nubila  librant. 

Ulum.  adeo  placuisse  apibus  mirabere  morem, 

Quod  neque  concubitu  indulgent,  nec  corpora  segnes 

In  Venerem  solvunt,  aut  fetus  nixibus  edunt; 

Verum  ipsae  e  foliis  natos  et  suavibus  herbis  200 

Ore  legunt,  ipsae  regem  parvosque  Quirites 

Sufficiunt,  aulasque  et  cerea  reg-na  refingunt. 

Saepe  etiam  duris  errando  in  cotibus  alas 

Attrivere,  ultroque  animam  sub  fasce  dedere : 

Tantus  amor  florum,  et  generandi  gloria  mellis.  205 

Ergo  ipsas  quamvis  angusti  terminus  aevi 

Excipiat-neque  enim  plus  septima  ducitur  aestas-, 

At  genus  immortale  manet,  multosque  per  annos 

Stat  fortuna  domus,  et  avi  numerantur  avorum. 

Praeterea  reg-em  non  sic  Aegyptos  et  ingens  210 

Lydia,  nec  populi  Parthorum  aut  Medus  Hydaspes 

Observant.   Rege  mcolumi  mens  omnibus  una  est ; 

Amisso  rupere  fidem,  constructaque  mella 

Diripuere  ipsae  et  crates  solvere  favorum. 

Ille  operum  custos ;  illum  admirantur  et  omnes  215 

Circumstant  fremitu  denso,  stipantque  frequentes, 

Et  saepe  attollunt.humeris,  et  corpora  bello 

Obiectant  pulchramque  petunt  per  vulnera  mortem. 

His  quidam  signis,  atque  haec  exempla  secuti, 
Esse  apibus  partem  divinae  mentis  et  haustus  220 

Aetherios  dixere:  deum  namque  ire  per  omnes 
Terrasque  tractusque  maris  coelumque  profundun) ; 
Hinc  pecudes,  armenta,  viros,  g-enus  omne  ferarum, 

Quemque  sibi  tenues  nascentem  arcessere  vitas : 
Scilicet  huc  reddi  deinde  ac  resoluta  referri  225 

Omnia,  nec  morti  esse  locum,  sed  viva  volare 
Sideris  in  numerum  atque  alto  succedere  coelo. 

Si  quando  sedem  angustam  servataque  mella 
Thesauris  relines ;  prius  haustu  sparsus  aquarum 
Ora  fove,  fumosque  manu  praetende  sequaces.  230 

Bis  gravidos  cogunt  fetus,  duo  tempora  messis 
Taygete  simul  os  terris  ostendit  honestum 
Plias  et  Oceani  spretos  pede  repulit  amnes ; 
Aut  eadem  sidus  fugiens  ubi  Piscis  aquosi 
Tristior  hibernas  coelo  descendit  in  undas.  235 

Illis  ira  modum  supra  est,  laesaeque  venenum 
Morsibus  inspirant,  et  spicula  caeca  relinquunt 
Affixae  venis,  animasque  in  vulnere  ponunt. 
Sin  duram  metues  hiemem  parcesque  futuro, 
Contusosque  animos  et  res  miserabere  fractas ;  240 

At  suffire  thymo  cerasqu^  recidere  inanes 
Quis  dubitet?  nam  saepe  favos  ignotus  adedit 
Stellio,  et  lucifugis  congesta  cubilia  blattis, 
Immunisque  sedens  aliena  ad  pabula  fucus; 
Aut  asper  crabro  imparibus  se  immiscuit  armis,         245 
Aut  dirum,  tineae,  genus ;  aut  invisa  Minervae 
Laxos  in  foribus  suspendit  aranea  casses. 
Quo  magis  exhaustae  fuerint,  hoc  acrius  omnes 
Incumbent  generis  lapsi  sarcire  ruinas, 
Complebuntque  foros  et  flonbus  horrea  texent.  250 

Si  vero,  quoniam  casus  apibus  quoque  nostros 
Vita  tulit,  tristi  languebant  corpora  morbo, 
Quod  iam  non  dubiis  poteris  cognoscere  signis- 
Continuo  est  aegris  alius  color;  horrida  vultum 
Deformat  macies;  tum  corpora  luce  carentum  255 

Exportant  tectis  et  tristia  funera  ducunt ; 
Aut  illae  pedibus  connexae  ad  limina  pendent, 
Aut  intus  clausis  cunctantur  in  aedibus,  omnes 
Ignavaeque  fame  et  contracto  frigore  pig-rae : 
Tum  sonus  auditur  gravior,  tractimque  susurrant,      260 
Frigidus  ut  quondam  silvis  immurmurat  Auster, 

Ut  mare  sollicitum  stridit  refluentibus  undis, 
Aestuat  ut  clausis  rapidus  fornacibus  ignis  - ; 
Hic  iam  galbaneos  suadebo  incendere  odores, 
Mellaque  arundineis  inferre  eanalibus,  ultro  265 

Hortantem  et  fessas  ad  pabula  nota  vocantem. 
Proderit  et  tunsum  gallae  admiscere  saporem 
Arentesque  rosas,  aut  igni  pinguia  multo 
Defruta,  vei  Psythia  passOs  de  vite  racemos 
Cecropiumque  thymum  et  grave  olentia  centaurea.     270 
Est  etiam  flos  in  pratis,  cui  nomen  amello 
Fecere  agricolae,  facilis  qua^erentibus  herba- 
Namque  uno  ingentem  tollit  de  cespite  silvam, 
Aureus  ipse,  sed  in  foliis,  quae  plurima  eircum 
Funduntur,  violae  sublucet  purpura  nigrae;  275 

[Saepe  deum  nexis  ornatae  torquibus  arae;] 
Asper  in  ore  sapor;  tonsis  in  vallibus  illum 
Pastores  et  curva  legunt  prope  flumina  Mellae  - ; 
Huius  odorato  radices  incoque  Baccho, 
Pabulaque  in  foribus  plenis  appone  canistris.  280 

Sed  si  quem  proles  subito  defecerit  omnis, 
Nec,  genus  unde  novae  stirpis  revocetur,  habebit; 
Tempus  et  Arcadii  memoranda  inventa  magistri 
Pandere,  quoque  modo  caesis  iam  saepe  iuvencis 
Insincerus  apes  tulerit  cruor.  Aitius  omnem  285 

Expediam  prima  repetens  ab  origine  famam. 
Nam  qua  Pelfaei  gens  fortunata  Canopi 
Accolit  effuso  stagnantem  flumine  Niium, 
Et  circum  pictis  vehitur  sua  rura  faselis ; 
Quaque  pharetratae  vicinia  Persidis  urget,  2&0 

Et  diversa  ruens  septem  discurrit  in  ora 
Usque  coloratis  amnis  devexus  ab  Indis, 
Et  viridem  Aegyptum  nigra  foecundat  arena ; 
Omnis  rn  hae  certam  reg-io  iacit  arte  salutem. 

Exiguus  primum  atque  ipsos  contractus  ad  usus    295 
Eligitur  locus :  hunc  ang-ustique  imbrice  tecti 
Parietibusque  premunt  artis,  et  quatuor  addunt 
Quatuor  a  ventis  obliqua  luce  fenestras. 
Tum  vitulus  bima  curvans  iam  cornua  fronte 

Quaeritur :  huic  geminae  nares  et  spiritus  oris  300 

Multa  reluctanti  obstruitur,  plagisque  peremto 
Tunsa  per  integram  solvuntur  viscera  pellem. 
Sic  positum  in  clauso  linquunt,  et  ramea  costis 
Subiiciunt  fragmenta,  thymum  casiasque  recentes. 
Hoc  geritur,  Zephyris  primum  impellentibus  undas,  305 
Ante  novis  rubeant  quam  prata  coloribus,  ante 
Garrula  quam  tignis  nidum  suspendat  hirundo. 
Interea  teneris  tepefactus  in  ossibus  humor 
Aestuat,  et  visenda  modis  animalia  miris, 
Trunca  pedum  primo,  mox,,£t  stridentia  pennis,         310 
Miscentur,  tenuemque  magis  magis  aera  carpunt, 
Donec,  ut  aestivis  effusus  nubibus  imber, 
Erupere,  aut  ut,  nervo  pulsante,  sag-ittae, 
Prima  leves  ineunt  si  quando  proelia  Parthi. 

Quis  deus  hanc,  Musae,  quis  nobis  extudit  artem?  315 
Unde  nova  ingressus  hominum  experientia  cepit? 
Pastor  Aristaeus  fugiens  Peneia  Tempe, 
Amissis,  ut  fama,  apibus  morboque  fameque, 
Tristis  ad  extremi  saerum  caput  adstitit  amnis, 
Multa  querens  atque  hac  affatus  voce  parentem :        320 
„Mater,  Cyrene  mater,  quae  gurgitis  huius 
,,Ima  tenes,  quid  me  praeclara  stirpe  deorum- 
„Si  modo,  quem  perhibes,  pater  est  Thymbraeus  Apollo- 
„Invisum  fatis  g-enuisti,  aut  quo  tibi  nostri 
„Pulsus  amor?  quid  me  coelum  sperare  iubebas?     325 
„En  etiam  hunc  ipsum  vitae  mortalis  honorem, 
„Quem  mihi  vix  frugnm  et  pecudum  custodia  sollers 
„Omnia  tentanti  extuderat,  te  matre,  relinquo. 
„Quin  age,  et  ipsa  manu  felices  erue  silvas, 
„Fer  stabulis  inimicum  ignem  atque  interfice  messes,  330 
„Ure  sata  et  validam  in  vites  molire  bipennem ; 
„Tanta  meae  si  te  ceperunt  taedia  laudis." 
At  mater  sonitum  thalamo  sub  fluminis  alti 
Sensit.  Eam  circum  Milesia  vellera  Nymphae 
Carpebant,  hyali  saturo  fucata  colore,  335 

Di-ymoque,  Xanthoque,  Ligeaque,  Phyllodoceque, 
Caesariem  effusae  nitidam  per  candida  colJa, 

[Nesaee,  Spioque,  Thaliaque,  CymodocequeJ 

Cydippeque  et  flava  Lycorias,  altera  virgo, 

Altera  tum  primos  Lucinae  experta  labores,  340 

Clioque  et  Beroe  soror,  Oceanitides  ambae, 

Ambae  auro,  pictis  incinctae  peilibus  ambae, 

Atque  Ephyre,  atque  Opis,  atque  Asia  Deiopea, 

Et  tandem  positis  velox  Arethusa  sagittis. 

Inter  quas  curam  Clymene  narrabat  inanem  345 

Vulcani,  Martisque  dolos  et  dulcia  furta, 

Aque  Chao  densos  diviim  numerabat  amores. 

Carmine  quo  captae  dum  fusis  mollia  pensa 

Devolvunt,  iterum  maternas  impulit  aures 

Luctus  Aristaei,  vitreisque  sedilibus  omnes  350 

Obstupuere ;  sed  ante  aiias  Arethusa  sorores 

Prospiciens  summa  flavum  caput  extulit  unda, 

Et  procul:  „0  gemitu  non  frustra  exterrita  tanto 

„Cyrene  soror,  ipse  tibi,  tua  maxima  cura, 

„Tristis  Aristaeus  Penei  genitoris  ad  undam  355 

„Stat  lacrimans  et  te  crudeiem  nomine  dicit." 

Huic  percussa  nova  mentem  formidine  mater 

„Duc,  age,  duc  ad  nos :  fas  illi  limina  divum 

„Tangere!  "  ait;  simul  alta  iubet  discedere  late 

Flumina,  qua  iuvenis  gressus  inferret.  At  iilum         360 

Curvata  in  montis  faciem  circumstetit  unda, 

Accepitque  sinu  vasto  misitque  sub  amnem. 

Iamque  domum  mirans  genetricis  et  humida  regna 

Speluncisque  lacus  clauso.s  lucosque  sonantes, 

Ibat  et,  ingenti  motu  stupefactus  aquarum,  365 

Omnia  sub  magna  labentia  flumina  terra 

Spectabat  diversa  locis,  Phasimque,  Lycumque, 

Et  caput,  unde  altus  primum  se  erumpit  Enipeus, 

Unde  pater  Tiberinus  et  unde  Aniena  fluenta, 

Saxosusque  sonans  Hypanis,  Mysusque  Caicus,         370 

Et  gemina  auratus  taurino  cornua  vultu 

Eridanus,  quo  non  alius  per  pinguia  culta 

In  mare  purpureum  violentior  effluit  amnis. , 

Postquam  est  in  thalami  pendentia  pumice  tecta 

Perventum  et  nati  fletus  cognovit  inanes  375 

Cyrene :  manibus  liquidos  dant  ordine  fontes 
Germanae,  tonsisque  ferunt  mantelia  viliis ; 
Pars  epulis  onerant  mensas  et  plena  reponunt 
Pocula,  Panchaeis  adolescunt  ignibus  arae; 
Et  mater  „Cape  Maeonii  carchesia  Bacchi :  380 

Oceano  libemus!  u  ait.   Simul  ipsa  precatur 
Oceanumque  patrem  rerum,  Nymphasque  sorores, 
Centum  quae  silvas,  centum  quae  flumina  servant. 
Ter  liquido  ardenterh  perfudit  nectare  Vestam, 
Ter  flamma  ad  summum  tecti  subiecta  reluxit;  385 

Omine  quo  firmans  animum,  sic  incipit  ipsa: 
„Et  in  Carpathio  Neptuni  gurgite  vates, 
„Caeruleus  Proteus,  magnum  qui  piscibus  aequor 
„Et  iuncto  bipedum  curru  metitur  equorum. 
„Hic  nunc  Emathiae  portus  patriamque  revisit  390 

„Pallenen ;  hunc  et  Nymphae  veneramur,  et  ipse 
„Grandaevus  Nereus:  novit  namque  omnia  vates, 
,,Quae  sint,  quae  fuerint,  quae  mox  ventura  trahantur. 
„Quippe  ita  Neptuno  visum  est,  immania  cuius 
„Armenta  et  turpes  pascit  sub  gurgite  phocas.  395 

„Hic  tibi,  nate,  prius  vinclis  capiendus,  ut  omnem 
„Expediat  morbi  causam,  eventusque  secundet: 
„Nam  sine  vi  non  ulla  dabit  praecepta,  neque  illum 
„0rando  flectes :  vim  duram  et  vincula  capto 
„Tende ;  doli  circum  haec  demum  frangentur  inanes.  400 
„Ipsa  ego  te,  medios  quum  sol  accenderit  aestus, 
„Quum  sitiunt  herbae  et  pecori  iam  gratior  umbra  est, 
„In  secreta  senis  ducam,  quo  fessus  ab  undis 
„Se  recipit,  facile  utsomno  aggrediare  iacentem. 
„Verum  ubi  correptum  manibus  vinclisque  tenebis,    405 
„Tum  variae  eludent  species  atque  ora  ferarum : 
„Fiet  enim  subito  sus  horridus  atraque  tigris 
„Squamosusque  draco  et  fulva  cervice  leaena, 
„Aut  acrem  flammae  sonitum  dabit  atque  ita  vinclis 
„Excidet,  aut  in  aquas  tenues  dilapsus  abibit.  410 

„Sed  quanto  ille  magis  formas  se  vertet  in  omnes, 
„Tanto,  nate,  magis  contende  tenacia  vincla, 
„Donec  talis  erit  mutato  corpore,  qualem 

„Videris,  incepto  tegeret  quum  lumina  somno." 

Haec  ait,  et  liquidum  ambrosiae  diffundit  odorem,      415 

Quo  totum  nati  corpus  perduxit;  at  illi 

Dulcis  compositis  spiravit  crinibus  aura, 

Atque  habilis  membris  venit  vig-or.  Est  specus  ingens 

Exesi  latere  in  montis,  quo  piurima  vento 

Cogitur  inque  sinus  scindit  sese  unda  reductos,  420 

Deprensis  olim  statio  tutissima  nautiS; 

Intus  se  vasti  Proteus  tegit  obiice  saxi. 

Hic  iuvenem  in  latebris  aversum  a  iumine  Nympha 

Coliocat ;  ipsa  procul  nebulis  obscura  resistit 

Iam  rapidus  torrens  sitientes  Sirius  Indos  425 

Ardebat,  coelo  et  medium  sol  igneus  orbem 

Hauserat,  arebant  herbae,  et  cava  flumina  siccis 

Faucibus  ad  limum  radii  tepefacta  coquebant: 

Quum  Proteus  consueta  petens  e  fluctibus  antra 

Ibat ;  eum  vasti  circum  gens  humida  ponti  430 

Exsultans  rorem  late  dispersit  amsrrum. 

Sternunt  se  somno  diversae  in  litore  phocae ; 

Ipse,  velut  stabuli  custos  in  montibus-  olim, 

Vesper  ubi  e  pastu  vitulos  ad  tecta  reducit 

Auditisque  lupos  acuunt  balatibus  agni,  435 

Considit  scopuio  medius  numerumque  recenset. 

Cuius  Aristaeo  quoniam  est  oblata  facultas ; 

Vix  defessa  senem  passus  componere  membra, 

Cum  ciamore  ruit  magno  manicisque  iacentem 

Occupat.   Ille  suae  contra  non  immemor  artis,  440 

Omnia  transformat  sese  in  miracula  rerum, 

Ignemque,  horribilemque  feram,  fluviumque  iiquentem. 

Verum  ubi  nulla  fugam  reperit  fallacia;  victus 

In  sese  redit,  atque  hominis  tandem  ore  locutus, 

„Nam  quis  te,  iuvenum  confidentissime,  nostras         445 

„Iussit  adire  domos  ?  quidve  hinc  petis  ?"  inquit.   At  ilie : 

„Scis,  Proteu,  scis  ipse,  neque  est  te  fallere  quidquam ; 

„Sed  tu  desine  velle.  Deiim  praecepta  secuti 

„Venimus,  hinc  lapsis  quaesitum  oracula  rebus." 

Tantum  effatus.  Ad  haec  vates  vi  denique  multa       450 

Ardentes  oculos  intorsit  lumine  glauco, 

VIRCTLITJS  6 

Et  graviter  frendens  sic  fatis  ora  resolvit: 

,Non  te  nullius  exereent  numinis  irae ; 

,Magna  luis  commissa:  tibi  has  miserabilis  Orpheus 

,Haudquaquam  ob  meritum  poenas,  ni  fata  resistant,  455 

,Suscitat,  et  rapta  graviter  pro  coniug-e  saevit. 

,Illa  quidem,  dum  te  fug-eret  per  flumina  praeceps, 

,Immanem  ante  pedes  hydrum  moritura  puella 

,Servantem  ripas  alta  non  vidit  in  herba. 

,At  chorus  aequalis  Dryadum  clamore  supremos       460 

,Implerunt  montes ;  flerunt  Rhodopeiae  arces, 

,Altaque  Pangaea  et  Rhesi  Mavortia  tellus, 

,Atque  Getae,  atque  Hebrus  et  Actias  Orithyia. 

,Ipse,  cava  solans  aegrum  testudine  amorem, 

,Te,  dulcis  coniux,  te  solo  in  litore  secum,  465 

,Te  veniente  die,  te  decedente  canebat. 

,Taenarias  etiam  fauces,  alta  ostia  Ditis, 

,Et  caligantem  nigra  formidine  lucum 

,Ingressus,  Manesque  adiit  reg-emque  tremendum, 

,Nesciaque  humanis  precibus  mansuescere  corda.     470 

,At  cantu  commotae  Erebi  de  sedibus  imis 

,Umbrae  ibant  tenues  simulacraque  luce  carentum, 

,Quam  multa  in  foliis  avium  se  millia  condunt, 

,Vesper  ubi  aut  hibernus  agit  de  montibus  imber, 

,Matres  atque  viri,  defunctaque  corpora  vita  475 

,Magnanimum  heroum,  pueri  innuptaeque  puellae, 

,Impositique  rogis  iuvenes  ante  ora  parentum; 

,Quos  circum  limus  niger  et  deformis  arundo 

,Cocyti  tardaque  palus  inamabilis  unda 

,Alligat,  et  novies  Styx  interfusa  cocrcet.  480 

,Quin  ipsae  stupuere  domus  atque  intima  Leti 

,Tartara,  caeruleosque  implexae  crinibus  angues 

,,Eumenides,  tenuitque  inhians  tria  Cerberus  ora, 

,,Atque  Ixionii  vento  rota  constitit  orbis. 

„Iamque  pedem  referens  casus  evaserat  omnes,        485 

,,Redditaque  Eurydice  superas  veniebat  ad  auras, 

„Pone  sequens-namque  hanc  dederat  Proserpina  legem-, 

„Quum  subita  incautum  dementia  cepit  amantem, 

„Ignoscenda  quidem,  scirent  si  ignoscere  Manes: 

,,Restitit,  Eurydicenque  suam,  iam  luce  sub  ipsa,       490 

„Immemor,  heu,  victusque  animi  respexit.   Ibi  omnis 
„Effusus  labor  atque  immitis  rupta  tyranni 
„Foedera,  terque  fragor  stagnis  auditus  Avernis. 
„Ula  „Quis  et  me"  inquit  „miseram  ette  perdidit,  Orpheu, 
„„Quis  tantus  furor?  En  iterum  crudelia  retro  495 

„„Fata  vocant,  conditque  natantia  lumina  somnus.       * 
„„Iamque  vale:  feror  ingenti  circumdata  nocte, 
,„,Invalidasque  tibi  tendens,  heu  non  tua,  palmas!" 
„Dixit,  et  ex  oculis  subito,  ceu  fumus  in  auras 
„Commixtus  tenues,  fugit  diversa,  neque  illum,  500 

„Prensantem  nequidquam  umbras  et  multa  volentem 
„Dicere,  praeterea  vidit,  nec  portitor  Orci 
„Amplius  obiectam  passus  transire  paludem. 
.,Quid  faceret?  quo  se  rapta  bis  coniuge  ferret? 
„Quo  fletu  Manes,  qua  Numina  voce  moveret?  505 

„Ula  quidem  Stygia  nabat  iam  frigida  cymba. 
„Septem  illum  totos  perhibent  ex  ordine  menses 
„Rupe  sub  aeria  deserti  ad  Strymonis  undam 
j,Flevisse  et  gelidis  haec  evolvisse  sub  antris, 
„Mulcentem  tigres  et  agentem  carmine  quercus :         5J0 
„Qualis  populea  maerens  philomela  sub  umbra 
„Amissos  queritur  fetus,  quos  durus  arator 
„Observans  nido  implumes  detraxit;  at  illa 
„Flet  noctem,  ramoque  sedens  miserabile  carmen 
„Integrat  et  maestis  late  loca  questibus  implet.  515 

„Nulla  Venus,  non  ulli  animum  flexere  Hymenaei ; 
„Solus  Hyperboreas  glacies  Tanaimque  nivalem 
„Arvaque  Rhipaeis  numqnam  viduata  pruinis 
„Lustrabat,  raptam  Eurydicen  atque  irrita  Ditis 
,Donaquerens:  spretae  Ciconum  quo  munere  matres  520 
„Inter  sacra  deum  nocturnique  org-ia  Bacchi 
„Discerptum  latos  iuvenem  sparsere  per  agros. 
„Tum  quoque,  marmorea  caput  a  cervice  revulsum 
„Gurg-ite  quum  medio  portans  Oeagrius  Hebrus 
„Volveret,  Eurydicen  vox  ipsa  et  frigida  lingua,        525 
„Ah  miseram  Eurydicen,  anima  fugiente  vocabat; 
„Eurydicen  toto  referebant  flumine  ripae." 
Haec  Proteus,  et  se  iactu  dedit  aequor  in  altum, 

6* 

Quaque  dedit,  spumantem  undam  sub  vertice  torsit. 
At  non  Cyrene :  namque  ultro  affata  timentem  ?  530 

„Nate,  licet  tristes  animo  deponere  curas. 
„Haec  omnis  morbi  causa;  hinc  miseraliile  Nymphac, 
„Cum  quibus  iila  choros  lucis  agitabat  in  aitis, 
„Exitium  misere  apibus.   Tu  munera  supplex 
„Tende,  petens  pacern,  et  faciles  venerare  Napaeas :  535 
„Namque  dabunt  veniam  votis,  irasque  remittent. 
„Sed,  modus  orandi  qui  sit,  prius  ordine  dicam. 
„Quatuor  eximios  praestanti  corpore  tauros, 
„Qui  tibi  nunc  viridis  depascunt  summa  Lycaei, 
„Delige,  et  intacta  totidem  cervice  iuvencas.  540 

„Quatuor  his  aras  alta  ad  delubra  dearum 
„Constitue,  et  sacrum  iugulis  demitte  cruorem, 
„Corporaque  ipsa  boum  frondoso  desere  luco. 
„Post,  ubi  nona  suos  Aurora  ostenderit  ortus, 
„Inferias  Orphei  Lethaea  papavera  mittes  545 

„Et  nigram  mactabis  ovem,  lucumque  revises. 
„Placatam  Eurydicen  vitula  venerabere  caesa.'f 
Haud  mora :  continuo  matris  praecepta  facessit. 
Ad  delubra  venit,  monstratas  excitat  aras, 
Quatuor  eximio  praestanti  corpore  tauros  550 

Ducit,  et  intacta  totidem  cervice  iuvencas. 
Post,  ubi  nona  suos  Aurora  induxerat  ortus, 
Inferias  Orphei  mittit,  lucumque  revisit. 
Hic  vero  subitum  ac  dictu  mirabile  monstrum 
Adspiciunt,  liquefacta  boum  per  viscera  toto  555 

Stridere  apes  utero  et  ruptis  effervere  costis, 
Immensasque  trahi  nubes,  iamque  arbore  summa 
Confluere  et  lentis  uvam  demittere  ramis. 

Haec  super  arvorum  cultu  pecorumque  canebam 
Et  super  arboribus,  Caesar  dum  magnus  ad  altum      560 
Fulminat  Euphraten  bello,  victorque  volentes 
Per  populos  dat  iura,  viamque  affectat  Olympo. 
lllo  Virgilium  me  tempore  dulcis  alebat 
Parthenope,  studiis  florentem  ignobilis  oti, 
Carmina  qui  lusi  pastorum,  audaxque  iuventa,  565 

Tityre,  te  patulae  cecini  sub  tegmine  fag-i. 

A    E    N    E    I    D    0    S 

LIBER  PRIMUS. 

\Ille  ego,  qui  qwmdam  gracili  modulatus  avena 
Carmen,  et,  egressus  silvis,  vicina  coegi 
Ut  quamvis  avido  parerent  arva  colono, 
Gratum  opus  agricolis,  at  nunc  horrentia  Martis  ] 

Arma  virumque  cano,  Troiae  qui  primus  ab  oris 

Italiam  fato  profugus  Lavinaque  venit 

Litora,  multum  ille  et  terris  iactatus  et  alto 

Vi  superum  saevae  memorem  Iunonis  ob  iram, 

Multa  quoque  et  bello  passus,  dum  conderet  urbem      5 

Inferretque  deos  Latio :  genus  unde  Latinum 

Albanique  patres  atque  altae  moenia  Romae. 

Musa,  mihi  causas  memora,  quo  numine  laeso, 
Quidve  dolens  regina  deum  tot  volvere  casus 
Insignem  pietate  virum,  tot  adire  labores  10 

Impulerit.   Tantaene  animis  coelestibus  irae? 

Urbs  antiqua  fuit-Tyrii  tenuere  coloni-, 
Carthago,  Italiam  contra  Tiberinaque  longe 
Ostia,  dives  opum  studiisque  asperrima  beili, 
Ouam  Iuno  fertur  terris  magis  omnibus  unam  15 

Posthabita  coluisse  Samo :  hic  illius  arma, 
Hic  currus  fuit;  hoc  regnum  dea  gentibus  esse, 
Si  qua  fata  sinant,  iam  tum  tenditque  fovetque. 
Progeniem  sed  enim  Troiano  a  sangaiine  duci 
Audierat,  Tyrias  olim  quae  verteret  arces ;  20 

Hinc  populum  late  regem  belloque  superbum 
Venturum  excidio  Libyae :  sic  volvere  Parcas. 
Id  metuens  veterisque  memor  Saturnia  belli, 
Prima  quod  ad  Troiam  pro  caris  gesserat  Argis.., 
Nec  dum  etiam  causae  irarum  saevique  dolores        '  ^ 
Exciderant  animo ;  manet  alta  mente  repostum 
Iudicium  Paridis  spretaeque  iniuria  formae, 
Et  genus  nwisum,  et  rapti  Ganymedis  honores 

His  accensa  super,  iactatos  aequore  toto 

Troas,  reliquias  Danaum  atque  immitis  Achilli,  30 

Arcebat  longe  Latio;  multosque  per  annos 

Errabant  acti  fatis  maria  omnia  circum. 

Tantae  molis  efat  Romanam  condere  gentem. 

Vix  e  conspectu  Siculae  telluris  in  altum 
Vela  dabant  laeti  et  spurnas  salis  aere  ruebant,  35 

Quum  Iuno,  aeternum  servans  sub  pectore  vulnus, 
Haec  secum :  „Mene  incepto  desistere  victam, 
„Nec  posse  Italia  Teucrorum  avertere  regem? 
„Quippe  vetor  fatis.    Pallasne  exurere  classem 
„Argivum  atque  ipsos  potuit  submergere  ponto  40 

„Unius  ob  noxam  et  furias  Aiacis  Oiiei? 
„Ipsa,  Iovis  rapidum  iaculata  e  nubibus  ignem, 
„Disiecitque  rates  evertitque  aequora  ventis; 
„Illum  exspirantem  transfixo  pectore  flammas 
„Turbine  corripuit,  scopuloque  infixit  acuto.  45 

„Ast  egx),  quae  diviim  incedo  regina,  Iovisque 
„Et  soror  et  coniux,  una  cum  gente  tot  annos 
„Bella  gero?  Et  quisquam  numen  Iunonis  adorat 
^Praeterea,  aut  supplex  aris  imponet  honorem?" 
Talia  flammato  secum  dea  corde  volutans  50 

Nimborum  in  patriam,  loca  feta  furentibus  Austris, 
Aeoliam  venit.    Hic  vasto  rex  Aeolus  antro 
Luctantes  ventos  tempestatesque  sonoras 
lmpcrio  premit,  ac  vinclis  et  carcere  frenat. 
Illi  indignantes,  magno  cum  murmure  montis,  55 

Circum  claustra  fremunt;  celsa  sedet  Aeolus  arce, 
Sceptra  tenens,  mollitque  animos  et  temperat  iras : 
Ni  faciat,  maria  ac  terras  coelumque  profundum 
Quippe  ferant  rapidi  secum  verrantque  per  auras. 
Sed  pater  omnipotens  speluncis  abdidit  atris,  60 

Hoc  metuens,  molemque  et  montes  insuper  altos 
Imposuit,  regemque  dedit,  qui  foedere  certo 
Et  premere  et  laxas  sciret  dare  iussus  habenas. 
Ad  quem  tum  Iuno  supplex  his  vocibus  usa  est: 
,,Aeole-namque  tibi  divum  pater  atque  hominum  rex  65 
MEt  mulcerc  dedit  fluctus  et  toilere  vento-, 

„Gens  inimica  mihi  Tyrrhenum  navigat  aequor 
„Ilium  in  Italiam  portans  victosque  Penates : 
„lncute  vim  ventis  submersasque  obrue  puppes, 
„Aut  age  diversos  et  disiice  corpora  ponto.  70 

„Sunt  mihi  bis  septem  praestanti  corpore  Nymphae, 
„Quarum,  quae  forma  pulcherrima  Deiopea, 
„Connubio  iungam  stabili  propriamque  dicabo, 
„0mnes  ut  tecum  meritis  pro  talibus  annos 
„Exigat  et  pulchra  faciat  te  proie  parentem."  75 

Aeolus  haec  contra:  „Tuus,  o  regina,  quid  optes, 
„Explorare  labor,  mihi  iussa  capessere  fas  est. 
„Tu  mihi,  quodcumque  hoc  regni,  tu  sceplra  Iovemque 
„Concilias,  tu  das  epulis  accumbere  divum, 
„Nimborumque  facis  tempestatumque  potentem."         80 
Haec  ubi  dicta,  cavum  conversa  cuspide  montem 
Impulit  in  latus,  ac  venti,  velut  agmine  facto, 
Qua  data  porta,  ruunt  et  terras  turbine  perflant. 
Incubuere  mari,  totumque  e  sedibus  imis 
Una  Eurusque  Notusque  ruunt  creberque  procellis       85 
Africus,  et  vastos  volvunt  ad  litora  fluctus. 
insequitur  clamorque  virum  stridorque  rudentum. 
Eripiunt  subito  nubes  coelumque  diemque 
Teucrorum  ex  oculis:  ponto  nox  incubat  atra; 
lntonuere  poli,  et  crebris  micat  ig-nibus  aether,  90 

Praesentemque  viris  intentant  omnia  mortem. 
Extemplo  Aeneae  solvuntur  frigore  membra; 
Ingemit  et,  duplices  tendens  ad  sidera  palmas, 
Talia  voce  refert:  „0  terque  quaterque  beati, 
„Quis  ante  ora  patrum  Troiae  sub  moenibus  altis         95 
„Contigit  oppetere!  0  Danaum  fortissime  gentis, 
„Tydide,  mene  Iiiacis  occumbere  campis 
„Non  potuisse,  tuaque  animam  hanc  effundere  dextra : 
„Saevus  ubi  Aeacidae  telo  iacet  Hector,  ubi  ingens 
„Sarpedon,  ubi  tot  Simois  correpta  sub  undis  100 

„Scuta  virum  galeasque  et  fortia  corpora  volvit?" 
Talia  iactanti  stridens  Aquilone  procella 
Velum  adversa  ferit,  fluctusque  ad  sidera  lollii, 
Franguntur  remi ;  tum  proram  avertit  et  undis 

I)at  latus,  insequitur  cumulo  praeruptus  aquae  mons.  105 

Hi  summo  in  fluctu  pendent,  his  unda  dehiscens 

Terram  inter  fluctus  aperit,  furit  aestus  arenis. 

Tres  Notus  abreptas  in  saxa  latentia  torquet- 

Saxa  vocant  Itali.  mediis  quae  in  fluctibus,  Aras. 

Dorsum  immane  mari  summo-;  tres  Eurus  ab  alto     110 

In  brevia  et  Syrtes  urget-miserabile  visu-, 

Illiditque  vadis  atque  aggere  cingit  arenae. 

Unam,  quae  Lycios  fidumque  vehebat  Oronten, 

Ipsius  ante  oculos  ingens  a  vertice  pontus 

in  puppim  ferit:  excutitur  pronusque  magister  115 

Volvitur  in  caput,  ast  illam  ter  fluctus  ibidem 

Torquet  agens  circum  et  rapidus  vorat  aequore  vertex; 

Apparent  rari  nantes  in  gurgite  vasto, 

Arma  virum  tabulaeque  et  Troia  gaza  per  undas. 

Iam  validam  Ilionei  navem,  iam  fortis  Achatae,  120 

Et  qua  vectus  Abas,  et  qua  grandaevus  Aletes, 

Vicit  hiems:  laxis  laterum  compagibus  omnes 

Accipiunt  inimicum  imbrem  rimisque  fatiscunt. 

Interea  magno  misceri  murmure  pontum, 
Emissamque  hiemem  sensit  Neptunus  et  imis  125 

Stagna  refusa  vadis,  graviter  commotus ;  et  alto 
Prospiciens,  summa  placidum  caput  extulit  unda. 
Disiectam  Aeneae  toto  videt  aequore  classem, 
Fluctibus  oppressos  Troas  coelique  ruina; 
Nec  latuere  doli  fratrem  Iunonis  et  irae.  130 

Eurum  ad  se  Zephyrumque  vocat,  dehinc  talia  fatur: 
„Tantane  vos  generis  tenuit  fiducia  vestri? 
,.Iam  coelum  terramque  meo  sine  numine,  Venti. 
..Miscere  et  tantas  audetis  tollere  moles? 
,.Quos  ego...!  Sedmotospraestatcomponerefluctus;  135 
„Post  mihi  non  simiii  poena  commissa  luetis. 
,.Maturate  fugam,  regique  haec  dicite  vestro, 
„Non  ilii  imperium  pelagi  saevumque  tridentem, 
„Sed  mihi  sorte  datum.    Tenet  ille  immania  saxa, 
.,Vestras,  Eure,  domos  ?  illa  se  iactet  in  aula  140 

..Aeoius,  et  clauso  ventorum  carcere  regnet.a 
Sic  ait,  et  dicto  citius  tumida  aequora  placat, 

Collectasque  fug-at  nubes  solemque  reducit. 
Cymothoe  simul  et  Triton  annixus  acuto 
Detrudunt  naves  scopulo ;  levat  ipse  tridenti,  145 

Et  vastas  aperit  Syrtes,  et  temperat  aequor, 
Atque  rotis  summas  levibus  perlabitur  undas. 
Ac  veluti  magno  in  populo  quum  saepe  coorta  est 
Seditio,  saevitque  animis  ignobile  vulgus, 
Iamque  faces  et  saxa  volant,  furor  arma  ministrat;    150 
Tum,  pietate  gravem  ac  meritis  si  forte  virum  quem 
Conspexere,  silent  arrectisque  auribus  adstant, 
Ille  regit  dictis  animos,  et  pectora  mulcet : 
Sic  cunctus  pelagi  cecidit  fragor,  aequora  postquam 
Prospiciens  genitor,  coeloque  invectus  aperto,  155 

Fiecit  equos,  curruqne  volans  dat  lora  secundo. 
Defessi  Aeneadae,  quae  proxima  litora,  cursu 
Contendunt  petere,  et  Libyae  vertimtur  ad  oras. 
Est  in  secessu  longo  locus :  insula  portum 
Efficit  obiectu  laterum,  quibus  omnis  ab  alto  160 

Frangitur  inque  sinus  scindit  sese  unda  reductos. 
Hinc  atque  hinc  vastae  rupes  geminique  minantur 
In  coelum  scopuli,  quorum  sub  vertice  Jate 
Aequora  tuta  silent;  tum  silvis  scena  coruscis 
Desuper  horrentique  atmm  nemus  imminet  umbra.     165 
Fronte  sub  adversa  scopulis  pendentibus  antrum ; 
Intus  aquae  dulces  vivoque  sedilia  saxo, 
Nympharum  domus.    Hic  fessas  non  vincula  naves 
Ulla  tenent,  unco  non  alligat  ancora  morsu. 
Huc  septem  Aeneas  collectis  navibus  omni  170 

Ex  numero  subit,  ac  magno  telluris  amore 
Egressi  optata  potiuntur  Troes  arena, 
Et  sale  tabentes  artus  in  litore  ponunt. 
Ac  primum  silici  scintillam  excudit  Achates, 
Suscepitque  ignem  foliis,  atque  arida  circum  175 

Nutrimenta  dedit,  rapuitque  in  fomite  flammam; 
Tum  Cereiem  corruptam  undis  Cerealiaque  arma 
Expediunt  fessi  rerum,  frugesque  receptas 
Et  torrere  parant  flammis  et  frangere  saxo. 
Aeneas  scopulum  interea  conscendit  et  omnem  180 

Prospectum  late  pelago  pelit,  Anthea  si  quem 
Iactatum  vento  videat  Phrygiasque  biremes, 
Aut  Capyn,  aut  celsis  in  puppibus  arma  Caici. 
Navem  in  conspectu  nullam,  tres  litore  cervos 
Prospicit  errantes;  hos  tota  armenta  sequuntur  185 

A  tergo,  et  longum  per  valles  pascitur  agmen. 
Constitit  hic,  arcumque  manu  celeresque  sagittas 
Corripuit,  fidus  quae  tela  gerebat  Achates, 
Ductoresque  ipsos  primum,  capita  alta  ferentes 
Cornibus  arboreis,  sternit,  tum  vulg-us,  et  omnem       190 
Miscet  ag;ens  telis  nemora  inter  frondea  turbam ; 
Nec  prius  absistit,  quam  septem  ingentia  victor 
Corpora  fundat  humi  et  numerum  cum  navibus  aequel. 
Hinc  portum  petit,  et  socios  partitur  in  omnes. 
Vina  bonus  quae  deinde  cadis  onerarat  Acestes         195 
Litore  Trinacrio  dederatque  abeuntibus  heros, 
Dividit,  et  dictis  maerentia  pectora  mulcet: 
„0  socii-neque  enim  ignari  sumus  ante  malorum-, 
„0  passi  graviora,  dabit  deus  his  quoque  finem. 
„Vos  et  ScylJaeam  rabiem  penitusque  sonantes  200 

,,Accestis  scopulos,  vos  et  Cyclopia  saxa 
„Experti.    Revocate  animos,  maestumque  timorem 
„Mittite :  forsan  et  haec  olim  meminisse  iuvabit. 
„Per  varios  casus,  per  tot  discrimina  rerum 
„Tendimus  in  Latium,  sedes  ubi  fata  quietas  205 

„Ostendunt:  illic  fas  regna  resurgere  Troiae. 
„Durate,  et  vosmet  rebus  servate  secundis." 
Talia  voce  refert;  curisque  ingentibus  aeger  , 
Spem  vultu  simulat,  premit  altum  corde  dolorem, 
llli  se  praedae  accing-unt  dapibusque  futurijs:  -10 

Tergora  deripiunt  costis  et  viscera  nudant; 
Pars  in  frusta  secant  veribusque  trementia  fig-unt, 
Litore  aena  locant  alii  flammasque  ministrant; 
Tum  victu  revocant  vires,  fusique  per  herbam 
Implentur  veteris  Bacchi  ping-uisque  ferinae.  215 

Postquam  exemta  fames  epulis,  mensaeque  remotae; 
Amissos  longo  socios  sermone  requirunt, 
Spemque  metumque  inter  dubii,  seu  vivere  credant, 

Sive  extrema  pati  nec  iam  exaudire  vocatos. 
Praecipue  pius  Aeneas  nunc  acris  Oronti,  220 

Nunc  Amyci  casum  gernit  et  crudelia  secum 
Fata  Lyci,  fortemque  Gyan,  fortemque  Cloanthum. 
Et  iam  tinis  erat,  quum  Iupiter,  aethere  summo 
Despiciens  mare  velivolum  terrasque  iacentes 
Litoraque  et  latos  populos,  sic  vertice  coeli  225 

Constitit  et  Libyae  defixit  lumina  regnis. 
Atque  illum,  tales  iactantem  pectore  curas, 
Tristior  et  lacrimis  oculos  suffusa  nitentes 
Alloquitur  Venus:  „0  qui  res  hominumque  deumque 
„Aeternis  regis  imperiis  et  fulmine  terres,  230 

„Quid  meus  Aeneas  in  te  committere  tantum, 
„Quid  Troes  potuere,  quibus,  tot  funera  passis, 
„Cunctus  ob  Italiam  terrarum  clauditur  orbis? 
„Certe  hinc  Romanos  olim,  volventibus  annis, 
„Hinc  fore  ductores,  revocato  a  sanguine  Teucri,       235 
„Qui  mare,  qui  lerras  omni  dicione  tenerent, 
„Pollicitus,  quae  te,  genitor,  sententia  vertit? 
„Hoc  equidem  occasum  Troiae  tristesque  ruinas 
„Solabar,  fatis  contrana  fata  rependens; 
„Nunc  eadem  fortuna  viros  tot  casibus  actos  240 

„Insequitur.    Quem  das  finem,  rex  mague,  laborum? 
„Antenor  potuit,  mediis  elapsus  Achivis, 
„Illyricos  penetrare  sinus  atque  intima  tutus 
„Regna  Liburnorum,  et  fontem  superare  Timavi, 
„Unde  per  ora  novem  vasto  cum  murmure  montis      245 
„It  mare  proruptum  et  pelago  premit  arva  sonanti. 
„Hic  tamen  ille  urbem  Patavi  sedesque  locavit 
„Teucrorum;  et  genti  nomen  dedit  armaque  fixit 
„Troia,  nunc  placida  compostus  pace  quiescit; 
„Nos,  tua  progenies,  coeli  quibus  annuis  arcem,        250 
„Navibus-infandum !  -  amissis,  unius  ob  iram 
„Prodimur,  atque  Italis  iong-e  disiungimur  oris. 
„Hic  pietatis  honos?  Sic  nos  in  sceptra  reponis?' 
Olli  subridens  hominum  sator  atque  deorum 
Vultu,  quo  coelum  tempestatesque  serenat,  255 

Oscula  libavit  natae,  dehinc  talia  fatur: 

,Parce  metu,  Cytherea :  manent  immota  tuorum 
,Fata  tibi;  cernes  urbem  et  promissa  Lavini 
,Moenia,  sublimemque  feres  ad  sidera  coeli 
,Magnanimum  Aenean,  neque  me  sententia  vertit.      260 
,Hic-t'ibi  fabor  enim,  quando  haec  te  cura  remordet, 
,Longius  et  volvens  fatorum  arcana  movebo- 
.Bellum  ingens  geret  Italia,  populosque  feroces 
,Contundet,  moresque  viris  et  moenia  ponet, 
,Tertia  dum  Latio  reg-nantem  viderit  aestas,  265 

,Ternaque  transierint  Rutulis  hiberna  subactis. 
,At  puer  Ascanius,  cui  nunc  cognomen  Iulo 
,Additur-Ilus  erat,  dum  res  stetit  Ilia  regno-, 
,Triginta  magnos  volvendis  mensibus  orbes 
Jmperio  explebit,  regnumque  ab  sede  Lavini  270 

,Transferet,  et  Longam  muita  vi  muniet  Albam. 
,Hic  iam  ter  centum  totos  regnabitur  annos 
,Gente  sub  Hectorea,  donec  regina  sacerdos 
,Marte  gravis  geminam  partu  dabit  Ilia  prolem. 
,Inde  lupae  fulvo  nutricis  tegmine  laetus  275 

,Romulus  excipiet  gentem,  et  Mavortia  condet 
,Moenia,  Romanosque  suo  de  nomine  dicet. 
,His  ego  nec  metas  rerum  nec  tempora  pono: 
Jmperium  sine  fine  dedi.    Quin  aspera  Iuno, 
,Quae  mare  nunc  terrasque  metu  coelumque  fatig-at,  280 
,Consilia  in  melius  referet,  mecumque  fovebit 
,Romanos,  rerum  dominos  gentemque  tog-atam. 
,Sic  placitum.    Veniet  lustris  labentibus  aetas, 
,Quum  donuxs  Assaraci  Phthiam  clarasque  Mycenas 
,Servitio  premet  ac  victis  dominabitur  Argis.  285 

,Nascetur  pulchra  Troianus  origine  Caesar, 
Jmperium  Oceano,  famam  qui  terminet  astris, 
,Iulius,  a  magno  demissum  nomen  Iulo : 
,Hunc  tu  olim  coelo,  spoliis  Orientis  onustum, 
,Accipies  secura;  vocabitur  hic  quoque  votis.  290 

, Aspera  tum  positis  mitescent  secula  bellis ; 
,Cana  Fides,  et  Vesta,  Remo  cum  fratre  Quirinus, 
,Iura  dabunt ;  dirae  ferro  et  compagibus  artis 
,Claudentur  Belli  portae;  Furor  impius  intus. 

„Saeva  sedens  super  arma,  et  centum  vinetus  aenis  295 

„Post  tergum  nodis,  fremet  horridus  ore  cruento." 

Haec  ait,  et  Maia  genitum  demittit  ab  alto, 

Ut  terrae,  utque  novae  pateant  Carthaginis  arces 

Hospitio  Teucris,  ne  fati  nescia  Dido 

Finibus  arceret.    Volat  ille  per  aera  magrium  300 

Remigio  alarum,  ac  Libyae  citus  adstitit  oris ; 

Et  iam  iussa  facit,  ponuntque  ferocia  Poeni 

Corda  volente  deo;  in  primis  regina  quietum 

Accipit  in  Teucros  animum  mentemque  benig-nam. 

At  pius  Aeneas,  per  noctem  plurima  volvens,        305 
Ut  primum  lux  alma  data  est,  exire  locosque 
Explorare  novos,  quas  vento  accesserit  oras, 
Qui  teneant-nam  inculta  videt-,  hominesne  feraene, 
Quaerere  constituit,  sociisque  exacta  referre. 
Classem  in  convexo  nemorum  sub  rupe  cavata  310 

Arboribus  clausam  circum  atque  horrentibus  umbris 
Occulit,  ipse  uno  graditur  comitatus  Achate, 
Bina  manu  lato  crispans  hastilia  ferro. 
Cui  mater  media  sese  tulit  obvia  silva, 
Virginis  os  habitumque  gerens  et  virginis  arma         315 
Spartanae,  vel  qualis  equos  Threi*ssa  fatigat 
Harpalyce  volucremque  fuga  praevertitur  Hebrum: 
Namque  humeris  de  more  habilem  suspenderat  arcum 
Venatrix,  dederatque  comam  diffundere  ventis, 
Nuda  g-enu,  nodoque  sinus  collecta  fluentes.  320 

Ac  prior  „Heus"  inquit  „iuvenes,  monstrate,  mearum 
„Vidistis  si  quam  hic  errantem  forte  sororum, 
„Succinctam  pharetra  et  maculosae  teg-mine  lyncis, 
„Aut  spumantis  apri  cursum  clamore  prementem." 
Sic  Venus,  et  Veneris  contra  sic  filius  orsus :  325 

„Nulla  tuarum  audita  mihi  neque  visa  sororum,         [tus 
„0  —  quam  te  memorem,  virg-o  ?  namque  haud  tibi  vul 
„Mortalis,  nec  vox  hominem  sonat.    0  dea  certe; 
„An  Phoebi  soror?  an  Nympharum  sangninis  una? 
„Sis  felix,  nostrumque  leves,  quaecumque,  laborem,  330 
„Et,  quo  sub  coelo  tandem,  quibus  orbis  in  oris 
„Iactemur,  doceas :  ignari  hominumque  loconjmque 

„Erramus,  vento  huc  vastis  et  fluctibus  acti. 
,,Multa  tibi  ante  aras  nostra  cadet  hostia  dextra." 
Tum  Venus :  „Haud  equidem  tali  me  dig-nor  honore :  335 
„Virginibus  Tyriis  mos  est  gestare  pharetram, 
,,Purpureoque  alte  suras  vincire  cothurno. 
„Punica  regna  vides,  Tyrios  et  Agenoris  urbem; 
„Sed  fines  Libyci,  genus  intractabile  bello. 
..Imperium  Dido  Tyria  regit  urbe  profecta,  340 

„Germanum  fugiens.    Longa  est  iniuria,  longae 
„Ambages ;  sed  summa  sequar  fastigia  rerum. 
„Huic  coniux  Sychaeus  erat,  ditissimus  agri 
..Phoenicum  et  magno  miserae  dilectus  amore, 
„Cui  pater  intactam  dederat  primisque  iugarat  345 

„Ominibus.    Sed  regna  Tyri  germanus  habebat 
„PygmaIion,  scelere  ante  alios  immanior  omnes. 
„Quos  inter  medius  venit  furor:  ille  Sychaeum 
..Impius  ante  aras  atque  auri  caecus  amore 
,,CIam  ferro  incautum  superat,  securus  amorum         350 
„Germanae,  factumque  diu  celavit  et  aegram, 
„Multa  malus  simulans,  vana  spe  lusit  amantem. 
..Ipsa  sed  in  somnis  inhumati  venit  imago 
,,Coniugis,  ora  modis  attollens  pallida  miris, 
„Crudeles  aras  traiectaque  pectora  ferro  355 

„Nudavit,  caecumque  domus  scelus  omne  retexit; 
„Tum  celerare  fugam  patriaque  excedere  suadet, 
:,Auxiliumque  viae  veteres  tellure  recludit 
„Thesauros,  ignotum  argenti  pondus  et  auri. 
,.His  commota  fugam  Dido  sociosque  parabat.  360 

„Conveniunt,  quibus  aut  odium  crudele  tyranni 
„Aut  metus  acer  erat;  naves,  quae  forte  paratae, 
„Corripiunt  onerantque  auro :  portantur  avari 
„Pygmalionis  opes  pelago ;  dux  foemina  facti. 
..Devenere  locos,  ubi  nunc  ingentia  cernis  365 

„Moenia  surgentemque  novae  Carthaginis  arcem, 
..Mercatique  solum,  facti  de  nomine  Byrsam, 
,,Taurino  quantum  possent  circumdare  tergo... 
..Sed  vos  qui  tandem,  quibus  aut  venistis  ab  oris, 
.,Quove  tenetis  iter?"  Quaerenti  talibus  ille  370 

Suspirans  imoque  trahens  a  pectore  vocem : 
,,0  dea,  si  prima  repetens  ab  origine  pergam, 
„Et  vacet  annales  nostrorum  audire  laborum, 
„Ante  diem  clauso  componet  Vesper  Olympo. 
,,Nos  Troia  antiqua,  si  vestras  forte  per  aures  375 

„Troiae  nomen  iit,  diversa  per  aequora  vectos 
„Forte  sua  Libycis  tempestas  appulit  oris. 
„Sum  pius  Aeneas,  raptos  qui  ex  hoste  Penates 
„Classe  veho  mecum,  fama  super  aethera  notus ; 
„Italiam  quaero  patriam  et  genus  ab  Iove  summo.      380 
.,Bis  denis  Phrygium  conscendi  navibus  aequor, 
„Matre  dea  monstrante  viam,  data  fata  secutus; 
„Vix  scptem  convulsae  undis  Euroque  supersunt. 
„Ipse  ignotus,  egens,  Libyae  deserta  peragro, 
Europa  atque  Asia  pulsus."    Nec  plura  querentem  386 
Passa  Venus  medio  sic  interfata  dolore  est : 
.,Quisquis  es,  haud,  credo,  invisus  coelestibus  auras 
„Vitales  carpis,  Tyriam  qui  adveneris  urbem. 
„Perge  modo,  atque  hinc  te  reginae  ad  limina  perfer. 
„Namque  tibi  reduces  socios  classemque  relatam       390- 
„Nuntio  et  in  tutum  versis  Aquilonibus  actam, 
„Ni  frustra  augurium  vani  docuere  parentes. 
„Adspice  bis  senos  laetantes  agmine  cycnos, 
„Aetheria  quos  lapsa  plag-a  Iovis  ales  aperto 
„Turbabat  coelo ;  nunc  terras  ordine  long-o  395 

„Aut  capere  aut  captas  iam  despectare  videntur. 
„Ut  reduces  illi  ludunt  stridentibus  alis, 
„Et  coetu  cinxere  polum,  cantusque  dedere; 
„Haud  aliter  puppesque  tuae  pubesque  tuorum 
„Aut  portum  tenet,  aut  pleno  subit  ostia  velo.  400 

„Perge  modo  et,  qua  te  ducit  via,  dirige  gressum." 
Dixit,  et  avertens  rosea  cervice  refulsit, 
Ambrosiaeque  comae  divinum  vertice  odorem 
Spiravere;  pedes  vestis  defluxit  ad  imos; 
Et  vera  incessu  patuit  dea.    Ule  ubi  matrem  405 

Agnovit,  tali  fugientem  est  voce  secutus : 
„Quid  natum  toties,  crudelis  tu  quoque,  falsis 
?,Ludis  imaginibus?  Cur  dextrae  iungere  dextram 

>TNon  datur,  ac  veras  audire  et  reddere  voces?" 
Talibus  incusat,  gressumque  ad  moenia  tendit;  410 

At  Venus  obscuro  gradientes  aere  sepsit, 
Et  multo  nebulae  circum  dea  fudit  amictu, 
Cernere  ne  quis  eos,  neu  quis  contingere  posset, 
Molirive  moram,  aut  vemendi  poscere  causas. 
Ipsa  Paphum  sublimis  abit,  sedesque  revisit  415 

Laeta  suas,  ubi  templum  illi,  centumque  Sabaeo 
Ture  calent  arae  sertisque  recentibus  halant. 

Corripuere  viam  interea,  qua  semita  monstrat ; 
Iamque  adscendebant  collem,  qui  plurimus  urbi 
Imminet,  adversasque  adspectat  desuper  arces.         420 
Miratur  molem  Aeneas,  magalia  quondam, 
Miratur  portas  strepitumque  et  strata  viarum. 
Instant  ardentes  Tyrii,  pars  ducere  muros 
Molirique  arcem  et  manibus  subvolvere  saxa, 
Pars  optare  locum  tecto  et  concludere  sulco;  425 

Iura  magistratusque  legunt  sanctumque  senatum; 
Hic  portus  alii  effodiunt;  hic  alta  theatri 
Fundamenta  locant  alii.  immanesque  columnas 
Jlupibus  excidunt,  scenls  decora  alta  futuris : 
Oualis  apes  aestate  nova  per  florea  rura  430 

Exercet  sub  sole  labor,  quum  g-entis  adultos 
Educunt  fetus,  aut  quum  liquentia  mella 
Stipant  et  dulci  distendunt  nectare  cellas, 
Aut  onera  accipiunt  venientum,  aut  agmine  facto 
Ignavum  fucos  pecus  a  praesepibus  arcent;  435 

Fervet  opus,  redolentque  thymo  fragrantia  mella. 
„0  fortunati,  quorum  iam  moenia  surgunt!" 
Aeneas  ait,  et  fastigia  suspicit  urbis. 
Infert  se  septus  nebula-mirabile  dictu- 
Per  medios,  miscetque  viris,  neque  cernitur  ulii.         440 

Lucus  in  urbe  fuit  media,  laetissimus  umbra, 
Quo  primum,  iactati  undis  et  turbine,  Poeni 
Effodere  loco  signum,  quod  regia  luno 
Monstrarat,  caput  acris  equi:  sic  nam  fore  beilo 
Egregiam  et  facilem  victu  per  saecula  gentem.  445 

Hic  templum  Iunoni  ingens  Sidonia  Dido 

Condebat,  donis  opulentum  et  numine  divae, 
Aerea  cui  gradibus  surgebant  limina,  nexaeque 
Aere  trabes,  foribus  cardo  stridebat  ahenis. 
Hoc  primuin  in  luco  nova  res  oblata  timorem  450 

Leniit,  hic  primum  Aeneas  sperare  salutern 
Ausus,  et  afflictis  melius  confidere  rebus : 
Namque  sub  ing-enti  lustrat  dum  singula  templo, 
Reginam  opperiens,  dum,  quae  fortuna  sit  urbi, 
Artificumque  manus  inter  se  operumque  laborem       455 
Miratur,  videt  Iliacas  ex  ordine  pugnas 
Bellaque  iam  fama  totum  vulgata  per  orbem, 
Atridas  Priamumque  et  saevum  ambobus  Achillen. 
Constitit  et  lacrimans  „Quis  iam  locus"  inquit  ,.Achate, 
„yuae  regio  in  terris  nostri  non  plena  laboris?  460 

„En  Priamus!  Sunt  hic  etiam  sua  praemia  laudi; 
„Sunt  lacrimae  rerum,  et  mentem  mortalia  tangunt. 
„Solve  metus :  feret  haec  aliquam  tibi  fama  salutem." 
Sic  ait,  atque  animum  pictura  pascit  inani, 
Multa  gemens,  larg-oque  humectat  flumine  vultum.      465 
Namque  videbat,  uti  beliantes  Pergama  circum 
Hac  fugerent  Graii,  premeret  Troiana  iuventus ; 
Hac  Phryges,  instaret  curru  cristatus  Achilles. 
Nec  procul  hinc  Rhesi  niveis  tentoria  velis 
Agnoscit  lacrimans,  primo  quae  prodita  somno         470 
Tydides  multa  vastabat  caede  cruentus, 
Ardentesque  avertit  equos  in  castra,  priusquam 
Pabula  gustassent  Troiae  Xanthumque  bibissent. 
Parte  alia  fugiens  amissis  Troilus  armis, 
Infelix  puer  atque  impar  cong-ressus  Achilli,  #  475 

Fertur  equis,  curruque  haeret  resupinus  inani, 
Lora  tenens  tamen:  huic  cervixque  comaeque  trahuntur 
Per  terram,  et  versa  pulvis  inscribitur  hasta. 
Interea  ad  templum  non  aequae  Palladis  ibanl 
Crinibus  Iliades  passis,  peplumque  ferebant,  480 

Suppliciter  tristes  et  tunsae  pectora  palmis; 
Diva  solo  fixos  oculos  aversa  tenebat. 
Ter  circum  Iliacos  raptaverat  Hectora  muros 
Exanimumque  auro  corpus  vendebat  AchilJes, 
virgilius.  7 

Tum  vero  ingentem  gemitum  dat  pectore  ab  imo,       485 
Ut  spolia,  ut  currus,  utque  ipsum  corpus  amici, 
Tendentemque  manus  Priamum  conspexit  inermes. 
Se  quoque  principibus  permixtum  agnovit  Achivis, 
Eoasque  acies  et  nigri  Memnonis  arma. 
Ducit  Amazonidum  lunatis  agmina  peltis  490 

Penthesilea  furens,  mediisque  in  millibus  ardet, 
\urea  subnectens  exsertae  cingula  mammae, 
Bellatrix,  audetque  viris  concurrere  virg-o. 

Haec  dum  Dardanio  Aeneae  miranda  videntur, 
Dum  stupet  obtutuque  haeret  defixus  in  uno ;  495 

Reglna  ad  templum,  forma  pulcherrima  Dido, 
Incessit,  magna  iuvenum  stipante  caterva. 
Qualis  in  Eurotae  ripis  aut  per  iug-a  Cyntht 
Exercet  Diana  choros,  quam  mille  secutae 
Hinc  atque  hinc  glomerantur  Oreades-illa  pharetram  500 
Fert  humero,  gradiensque  deas  supereminet  omnes ; 
Latonae  tacitum  pertentant  gaudia  pectus-; 
Talis  erat  Dido,  talem  se  laeta  ferebat 
Per  medios,  instans  operi  regnisque  futuris. 
Tum  foribus  divae,  media  testudine  templi,  505 

Septa  armis,  solioque  alte  subnixa,  resedit. 
Iura  dabat  legesque  viris,  operumque  laborem 
Partibus  aequabat  iustis  aut  sorte  trahebat: 
Quum  subito  Aeneas  concursu  accedere  magno 
Anthea  Sergestumque  videt  fortemque  Cloanthum      510 
Teucrorumque  alios,  ater  quos  aequore  turbo 
Dispulerat  penitusque  alias  avexerat  oras. 
Obstupuit  simul  ipse,  simul  percussus  Achates 
Laetitiaque  metuque:  avidi  coniung-ere  dextras 
Ardebant;  sed  res  animos  incognita  turbat.  515 

Dissimulant,  et  nube  cava  speculantur  amicti, 
Quae  fortuna  viris,  classem  quo  litore  linquant, 
Quid  veniant  cuncti:  nam  lecti  navibus  ibant, 
Orantes  veniam,  et  templum  clamore  petebant. 
Postquam  introgressi  et  coram  data  copia  fandi;       520 
Maximus  Ilioneus  placido  sic  pectore  coepit: 
„0  regina,  novam  cui  condere  Tupiter  urbem 

„Iustitiaque  dedii  gentes  frenare  superbas, 
„Troes  te  miseri,  ventis  maria  omnia  vecti, 
„Oramus:  prohibe  infandos  a  navibus  ignes,  525 

„Parce  pio  generi  et  propius  res  adspice  nostras. 
„Non  nos  aut  ferro  Libycos  populare  Penates 
„Venimus,  aut  raptas  ad  litora  vertere  praedas : 
„Non  ea  vis  animo,  nec  tanta  superbia  victis. 
„Est  locus,  Hesperiam  Graii  cognomine  dicunt,  530 

„Terra  antiqua,  potens  armis  atque  ubere  glebae- 
,,Oenotri  coluere  viri;  nunc  fama,  minores 
„Italiam  dixisse  ducis  de  nomine  gentem- : 
„Hic  cursus  fuit, 

„Quum  subito  assurgens  fluctu  nimbosus  Orion  535 

„In  vada  caeca  tulit,  penitusque  procacibus  Austris 
„Perque  undas,  superante  salo,  perque  invia  saxa 
,,Dispulit :  huc  pauci  vestris  annavimus  oris.       [morem 
„Quod  genus  hoc  hominum?  quaeve  hune  tam  barbara 
„Permittit  patria?  Hospitio  prohibemur  arenae;  540 

„Bella  cient,  primaque  vetant  consistere  terra! 
„Si  genus  humanum  et  mortalia  temnitis  arma; 
„At  sperate  deos  memores  fandi  atque  nefandi. 
„Rex  erat  Aeneas  nobis,  quo  iustior  alter, 
„Nec  pietate  fuit  nec  bello  maior  et  armis :  54$ 

„Quem  si  fata  virum  servant,  si  vescitur  aura 
„Aetheria  neque  adhuc  crudelibus  occubat  umbris : 
„Non  metus,  officio  nec  te  certasse  priorem 
„Poeniteat.    Sunt  et  Siculis  regionibus  urbes 
„Arvaque,  Troianoque  a  sanguine  clarus  Acestes.      550 
„Quassatam  ventis  liceat  subducere  classem, 
„Et  silvis  aptare  trabes  et  stringere  remos : 
„Si  datur  Italiam  sociis  et  rege  recepto 
„Tendere,  ut  Italiam  laeti  Latiumque  petamus ; 
„Sin  absumta  salus,  et  te,  pater  optime  Teucrum,       555 
„Pontus  habet  Libyae,  nec  spes  iam  restat  Iuli, 
„At  freta  Sicaniae  saltem  sedesque  paratas, 
„XJnde  huc  advecti,  regemque  petamus  Acesten." 
Talibus  llioneus ;  cuncti  simul  ore  fremebant 
Dardanidae.  560 

Tum  breviter  Dido,  vultum  demissa,  profatur: 

„Solvite  corde  metum,  Teucri,  secludite  curas. 

„Res  dura  et  regni  novitas  me  talia  cogunt 

„Moliri  et  late  fines  custode  tueri. 

„Quis  genus  Aeneadum,  quisTroiae  nesciat  urbem     565 

„Virtutesque  virosque  aut  tanti  incendia  belli? 

„Non  obtusa  adeo  gestamus  pectora  Poeni, 

„Nec  tam  aversus  equos  Tyria  Sol  iungit  ab  urbe. 

„Seu  vos  Hesperiam  magnam  Saturniaque  arva, 

„Sive  Erycis  fines  regemque  optatis  Acesten;  570 

„Auxilio  tutos  dimittam  opibusque  iuvabo. 

„Vultis  et  his  mecum  pariter  considere  regnis : 

„Urbem  quam  statuo,  vestra  est:  subducite  naves; 

„Tros  Tyriusque  mihi  nullo  discrimine  agetur. 

,,Atque  utinam  rex  ipse  Noto  compulsus  eodem         575 

„Afforet  Aeneas !  Equidem  per  litora  certos 

„Dimittam  et  Libyae  lustrare  extrema  iubebo, 

„Si  quibus  eiectus  silvis  aut  urbibus  errat." 

His  animum  arrecti  dictis,  et  fortis  Achates 

Et  pater  Aeneas  iamdudum  erumpere  nubem  580 

Ardebant.    Prior  Aenean  compellat  Achates : 

„Nate  dea,  quae  nunc  animo  sententia  surgit? 

„0mnia  tuta  vides,  classem  sociosque  receptos; 

„Unus  abest,  medio  in  fluctu  quem  vidimus  ipsi 

„Submersum;  dictis  respondent  cetera  matris."         585 

Vix  ea  fatus  erat,  quum  circumfusa  repente 

Scindit  se  nubes  et  in  aethera  purg-at  apertum. 

Restitit  Aeneas,  claraque  in  luce  refulsit, 

Os  humerosque  deo  similis :  namque  ipsa  decoram 

Caesariem  nato  g-enetrix  lumenque  iuventae  590 

Purpureum  et  laetos  oculis  afflarat  honores, 

Quale  manus  addunt  ebori  decus,  aut  ubi  flavo 

Argentum  Pariusve  lapis  circumdatur  auro. 

Tum  sic  reginam  alloquitur,  cunctisque  repente 

Improvisus  ait:  „Coram,  quem  quaeritis,  adsum,       595 

„Troi'us  Aeneas,  Libycis  ereptus  ab  undis. 

„0  sola  infandos  Troiae  miserata  labores, 

„Quae  nos,  reliquias  Danaiim,  terraeque  marisque 

„Omnibus  exhaustos  iam  casibus,  omnium  egenos, 

„Urbe,  domo,  socias :  grates  persolvere  dignas  600 

„Non  opis  est  nostrae,  Dido,  nec  quidquid  ubique  est 

„Gentis  Dardaniae,  magnum  quae  sparsa  per  orbem. 

„Di  tibi,  si  qua  pios  respectant  numina,  si  quid 

„Usquam  iustitia  est  et  mens  sibi  conscia  recti, 

„Praemia  digna  ferant.    Quae  te  tam  laeta  tulerunt     605 

„Saecula?  qui  tanti  talem  genuere  parentes? 

„In  freta  dum  fluvii  current,  dum  montibus  umbrae 

„Lustrabunt  convexa,  polus  dum  sidera  pascet : 

„Semper  honos  nomenque  tuum  laudesque  manebunt, 

„Quae  me  cumque  vocant  terrae."  Sic  fatus,  amicum  610 

Ilionea  petit  dextra,  laevaque  Serestum, 

Post  alios,  fortemque  Gyan,  fortemque  Cloanthum. 

Obstupuit  primo  adspectu  Sidonia  Dido, 

Casu  deinde  viri  tanto,  et  sic  ore  locuta  est: 

„Quis  te,  nate  dea,  per  tanta  pericula  casus  615 

„Insequitur?  quae  vis  immanibus  applicat  oris? 

.,Tune  ille  Aeneas,  quem  Dardanio  Anchisae 

„Alma  Venus  Phrygii  genuit  Simoentis  ad  undam? 

.,Atque  equidem  Teucrum  memini  Sidona  venire 

„Finibus  expulsum  patriis,  nova  regna  petentem        620 

„Auxilio  Beli ;  genitor  tum  Belus  opimam 

„Vastabat  Cyprum,  et  victor  dicione  tenebat. 

„Tempore  iam  ex  illo  casus  mihi  cognitus  urbis 

„Troianae,  nomenque  tuum,  regesque  Pelasgi. 

„Ipse  hostis  Teucros  insigni  laude  ferebat,  625 

„Seque  ortum  antiqua  Teucrorum  ab  stirpe  volebat. 

„Quare  agite,  o  tectis  iuvenes  succedite  nostris'. 

„Me  quoque  per  multos  similis  fortuna  labores 

„Iactatam  hac  demum  voluit  consistere  terra : 

„Non  ignara  mali  miseris  succurrere  disco."  630 

Sic  memorat,  simul  Aenean  in  regia  ducit 

Tecta,  simul  divum  templis  indicit  honorem. 

Nec  minus  interea  sociis  ad  litora  mittit 

Viginti  tauros,  magnorum  horrentia  centum 

Terga  suum,  pingues  centum  cum  matribus  agnos,     635 

Muriera  laetitiamque  dii. 

At  domus  interior  regali  splendida  luxu 

Instruitur,  mediisque  parant  convivia  tectis: 

Arte  laboratae  vestes  ostroque  superbo, 

Ing-ens  argentum  mensis,  caelataque  in  auro  640 

Fortia  facta  patrum,  series  longissima  rerum 

Per  tot  ducta  viros  antiquae  ab  origine  gentis. 

Aeneas-neque  enim  patrius  consistere  mentein 

Passus  amor-rapidum  ad  naves  praemittit  Achaten, 

Ascanio  ferat  haec,  ipsumque  ad  moenia  ducat :         645 

Omnis  in  Ascanio  cari  stat  cura.parentis. 

Munera  praeterea  Iliacis  erepta  ruinis 

Ferre  iubet,  pallam  sig-nis  auroque  rigentem, 

Et  circumtextum  croceo  velamen  acantho, 

Ornatus  Argivae  Helenae,  quos  illa  Mycenis,  650 

Pergama  quum  peteret  inconcessosque  Hymenaeos, 

Extulerat,  matris  Ledae  mirabiie  donum ; 

Praeterea  sceptrum,  Ilione  quod  gesserat  olim, 

Maxima  natarum  Priami,  colloque  monile 

Baccatum,  et  duplicem  g-emmis  auroque  coronam. "     655 

Haec  celerans  iter  ad  naves  tendebat  Achates. 

At  Cytherea  novas  artes,  nova  pectore  versat 
Consilia,  ut  faciem  mutatus  eV  ora  Cupido 
Pro  dulci  Ascanio  veniat,  donisque  furentem 
Incendat  reginam  atque  ossibus  implicet  ignem :         660 
Quippe  domum  timet  ambig-uam  Tyriosque  biling-ues. 
Urit  atrox  Iuno,  et  sub  noctem  cura  recursat. 
Ergo  his  aligerum  dictis  affatur  Amorem : 
„Nate,  meae  vires,  mea  mag-na  potentia,  solus, 
„Nate,  patris  summi  qui  tela  Typhoia  temnis,  665 

„Ad  te  confugio  et  supplex  tua  numina  posco. 
„Frater  ut  Aeneas  pelag-o  tuus  omnia  circum 
„Litora  iactetur  odiis  Iunonis  iniquae, 
„Nota  tibi,  et  nostro  doiuisti  saepe  dolore. 
„Hunc  Phoenissa  tenet  Dido  bJandisque  moratur        670 
„Vocibus,  et  vcreor,  quo  se  Iunonia  vertant 
„Hospitia:  haud  tanto  cessabit  cardine  rerum. 
„Quocirca  capere  ante  dolis  et  cing-ere  flamma 
„Reginam  meditor,  ne  quo  se  numine  mutet, 

,,Sed  magno  Aeneae  mecum  teneatur  amore.  675 

„Qua  facere  id  possis,  nostram  nunc  accipe  mentem : 

„Regius  accitu  cari  genitoris  ad  urbem 

„Sidoniam  puer  ire  parat,  mea  maxima  cura, 

„Dona  ferens  pelago  et  flammis  restantia  Troiae: 

„Hunc  ego  sopitum  somno  super  alta  Cythera  680 

„Aut  super  Idalium  sacrata  sede  recondam, 

„Ne  qua  scire  dolos  mediusve  occurrere  possit; 

„Tu  faciem  illius  noctem  non  amplius  unam 

„Falle  dolo,  et  notos  pueri  puer  indue  vultus, 

„Ut;  quum  te  gremio  accipiet  laetissima  Dido  685 

„Regales  inter  mensas  laticemque  Lyaeum, 

„Quum  dabit  amplexus  atque  oscula  dulcia  figet, 

„Occultum  inspires  ignem  fallasque  veneno." 

Paret  Amor  dictis  carae  genetricis,  et  alas 

Exuit,  et  gressu  g-audens  incedit  Iuli.  690 

At  Venus  Ascanio  placidam  per  membra  quietem 

Irrigat,  et  fotmn  gremio  dea  tollit  in  altos 

Idaliae  lucos,  ubi  mollis  amaracus  illum 

Floribus  et  dulci  adspirans  complectitur  umbra. 

Iamque  ibat,  dicto  parens,  et  dona  Cupido  695 

Regia  portabat  Tyriis,  duce  laetus  Achate. 

Quum  venit,  aulaeis  iam  se  regina  superbis 

Aurea  Composuit  sponda  mediamque  locavit; 

lam  pater  Aeneas  et  iam  Troiana  iuventus 

Conveniunt,  stratoque  super  discumbitur  ostro.  700 

Dant  manibus  famuli  lymphas,  Cereremque  canistris 

Expediunt,  tonsisque  ferunt  mantelia  villis. 

Quinquaginta  intus  famulae,  quibus  ordine  longo 

Cura  penum  struere  et  flammis  adolere  Penates ; 

Centum  aliae  totidemque  pares  aetate  'ministri,  705 

Qui  dapibus  mensas  onerent  et  pocula  ponant. 

Nec  non  et  Tyrii  per  limina  laeta  frequentes 

Convenere,  toris  iussi  discumbere  pictis. 

Mirantur  dona  Aeneae,  mirantur  Iulum, 

Flagrantesque  dei  vultus  simulataque  verba  710 

Pallamque  et  pictum  croceo  velamen  acantho. 

Praecipue  infelix,  pesti  devota  futurae, 

Expleri  nientem  nequit  ardescitque  tuendo 

Phoenissa,  et  pariter  puero  donisque  movetur. 

llle  ubi  complexu  Aeneae  colloque  pependit,  715 

Et  magnum  falsi  implevit  g-enitoris  amorem; 

Reginam  petit.    Haec  oculis,  haec  pectore  toto 

Haeret  et  interdum  gremio  fovet,  inscia  Dido, 

Insideat  quantus  miserae  deus.    At  memor  ille 

Matris  Acidaliae,  paullatim  abolere  Sychaeum  720 

Incipit,  et  vivo  tentat  praevertere  amore 

Iam  pridem  resides  animos  desuetaque  corda. 

Postquam  prima  quies  epulis  mensaeque  remotae; 

Crateras  magnos  statuunt  et  vina  coronant. 

Fit  strepitus  tectis,  vocemque  per  ampla  volutant      725 

Atria;  dependent  lychni  laquearibus  aureis 

Incensi,  et  noctem  flammis  funalia  vincunt. 

Hic  regina  gravem  gemmis  auroque  poposcit 

Implevitque  mero  pateram,  quam  Belus  et  omnes 

ABelo  soliti;  tum  facta  silentia  tectis :  730 

„Iupiter-hospitibus  nam  te  dare  iura  loquuntur-, 

„Hunc  laetum  Tyriisque  diem  Troiaque  profectis 

„Esse  velis,  nostrosque  huius  meminisse  minores! 

„Adsit  laetitiae  Bacchus  dator,  et  bona  Iuno! 

„Et  vos,  o,  coetum,  Tyrii,  celebrate  faventes!"  735 

Dixit,  et  in  mensam  laticum  libavit  honorem, 

Primaque,  libato,  summo  tenus  attigit  ore, 

Tum  Bitiae  dedit  increpitans ;  ille  impiger  hausit 

Spumantem  pateram,  et  pleno  se  proluit  auro ; 

Post  alii  proceres.    Cithara  crinitus  Iopas  740 

Personat  aurata,  docuit  quem  maximus  Atlas. 

Hic  canit  errantem  lunam  solisque  labores, 

Unde  hominum  genus  et  pecudes,  unde  imber  et  ignes, 

Arcturum  pluviasque  Hyadas  g-eminosque  Triones, 

Quid  tanturn  oceano  properent  se  tinguere  soles        745 

Hiberni,  vel  quae  tardis  mora  noctibus  obstet. 

Ingeminant  plausu  Tyrii,  Troesque  sequuntur. 

Nec  non  et  vario  noctem  sermone  trahebat 

Infelix  Dido,  longumque  bibebat  amorem, 

Multa  super  Priamo  rogitans,  super  Hectore  multa;    750 

Nunc,  quibus  Aurorae  venisset  filius  armis, 
Nunc,  quales  Diomedis  equi,  nunc,  quantus  Achilles. 
„Imo  age  et  a  prima  dic,  hospes,  origine  nobis 
„Insidias"  inquit  „Danaum,  casusque  tuorum, 
„Erroresque  tuos :  nam  te  iam  septima  portat  755 

„0mnibus  errantem  terris  et  fluctibus  aestas." 

A    E    N    E    I    D    0    S 

LIBER    SECUNDUS. 

Conticuere  omnes,  intentique  ora  tenebant. 

Inde  toro  pater  Aeneas  sic  orsus  ab  alto : 

t.Infandum,  regina,  iubes  renovare  dolorem, 

Iroianas  ut  opes  et  lamentabile  regnum 

Eruerint  Danai ;  quaeque  ipse  miserrima  vidi,  5 

Et  quorum  pars  magna  fui.    Quis  talia  fando 

Myrmidonum.Dolopumve  aut  duri  miles  Ulixi 

Temperet  a  lacrimis  ?  et  iam  nox  humida  coelo 

Praecipitat,  suadentque  cadentia  sidera  somnos. 

Sed  si  tantus  amor  casus  cog-noscere  nostros  10 

Et  breviter  Troiae  supremum  audire  laborem ; 

Quamquam  animus  meminisse  horret  luctuque  refugit, 

Incipiam.    Fracti  bello  fatisque  repulsi 

Ductores  Danaum,  tot  iam  labentibus  annis, 

Instar  montis  equum  divina  Paliadis  arte  15 

Aedificant,  sectaque  intexunt  abiete  costas; 

Votum  pro  reditu  simulant:  ea  fama  vagatur. 

Huc  delecta  virum  sortiti  corpora  furtim 

Includunt  caeco  lateri,  penitusque  cavernas 

Ingentes  uterumque  armato  milite  eomplent.  20 

Est  in  conspectu  Tenedos,  notissima  fama 

Insula,  dives  opum,  Priami  dum  regna  manebant, 

Nunc  tantum  sinus  et  statio  male  fida  carinis  a 

Huc  se  provecti*deserto  in  litore  condunt. 

Nos  abiisse  rati  et  vento  petiisse  Mycenas.  25 

Ergo  omnis  long-o  solvit  se  Teucria  luctu; 

Panduntur  portae:  iuvat  ire  et  Dorica  castra 

Desertosque  videre  locos  litusque  relictum. 

Hic  Dolopum  manus,  hic  saevus  tendebat  Achilles; 

Ciassibus  hic  locus,  hic  acie  certare  solebant.  30 

Pars  stupet  innuptae  donum  exitiale  Minervae, 

Et  molem  mirantur  equi.    Primusque  Thymoetes 

Duci  intra  muros  hortatur  et  arce  locari, 

Sive  dolo,  seu  iam  Troiae  sic  fata  ferebant. 

At  Capys,  et  quorum  melior  sententia  menti,  35 

Aut  pelag-o  Danaiim  insidias  suspectaque  dona 

Praecipitare  iubent  subiectisque  urere  flammis, 

Aut  terebrare  cavas  uteri  et  tentare  latebras. 

Scinditur  incertum  studia  in  contraria  vulgus. 

Primus  ibi  ante  omnes,  magna  comitante  caterva,        40 

Laocoon  ardens  summa  decurrit  ab  arce, 

Et  procul :  „0  miseri,  quae  tanta  insania,  cives  ? 

„Creditis  avectos  hostes,  aut  ulla  putatis 

„Dona  carere  dolis  Danaum?  sic  notus  Uiixes? 

„Aut  hoc  inclusi  ligno  occultantur  Achivi,  t  45 

„Aut  haec  in  nostros  fabricata  est  machina  muros, 

„Inspectura  domos  venturaque  desuper  urbi, 

^Aut  aliquis  latet  error.    Equo  ne  credite,  Teucri. 

„Quidquid  id  est,  timeo  Danaos  et  dona  ferentes." 

Sic  fatus,  validis  ingentem  viribus  hastam  50 

In  latus  inque  feri  curvam  compagibus  alvum 

Contorsit.    Stetit  illa  tremens,  uteroque  recusso 

Insonuere  cavae  gemitumque  dedere  cavernae; 

Et,  si  fata  deiim,  si  mens  non  laeva  fuisset, 

Impulerat  ferro  Argolicas  foedare  latebras,  55 

Troiaque  nunc  stares  Priamique  arx  alta  maneres ! 

Ecce,  manus  iuvenem  interea  post  terg-a  revinctum 
Pastores  magno  ad  regem  clamore  trahebant 
Dardanidae,  qui  se  ignotum  venientibus  ultro, 
Hoc  ipsum  ut  strueret  Troiamque  aperiret  Achivis,      60 
Obtulerat,  fidens  animi  atque  in  utrumque  paratus, 
Seu  versare  dolos  seu  certae  occumberCmorti. 
Undique  visendi  studio  Troiana  iuventus 

Circumfusa  ruit,  certantque  illudere  capto. 
Aecipe  nunc  Danaum  insidias,  et  crimine  ab  uno         65 
Disce  omnes. 

Namque  ut  conspectu  in  medio  turbatus,  inermis, 
Constitit  atque  oculis  Phrygia  agmina  circumspexit; 
,,Heu,  quaenunetellus"inquit,  „quaemeaequorapossunt 
„Accipere,  aut  quid  iam  misero  mihi  denique  restat,    70 
„Cui  neque  apud  Danaos  usquam  locus,  et  super  ipsi 
„Dardanidae  infensi  poenas  cum  sanguine  poscunt?" 
Quo  gemitu  conversi  animi,  compressus  et  omnis 
Impetus.    Hortamur  fari,  quo  sanguine  cretus, 
Quidve  ferat;  memoret,  quae  sit  fiducia  capto.  75 

Ille  haec,  deposita  tandem  formidine,  fatur:  - 
„Cuncta  equidem  tibi,  rex,  fuerit  quodcumque,  fatebor 
„Vera"  inquit,  „neque  me  Argolica  de  gente  negabo: 
„Hoc  primum;  nec,  si  miserum  Fortuna  Sinonem 
„Finxit,  vanum  etiam  mendacemque  improba  finget    80 
„Fando  aliquod  si  forte  tuas  pervenit  ad  aures 
„Belidae  nomen  Palamedis  et  inclyta  fama 
,,Gloria,  quem  falsa  sub  proditione  Pelasgi 
„Insontem  infando  indicio,  quia  bella  vetabat, 
„Demisere  neci,  nunc  cassum  lumine  lugent:  85 

„Illi  me  comitem  et  consanguinitate  propinquum 
„Pauper  in  arma  pater  primis  huc  misit  ab  annis. 
„Dum  stabat  regno  incolumis  regumque  vigebat 
„Conciliis;  et  nos  aliquod  nomenque  decusque 
„Gessimus.    Invidia  postquam  pellacis  Ulixi-  90 

„Haud  ignota  loquor-superis  concessit  ab  oris; 
„Afflictus  vitam  in  tenebris  luctuque  trahebam, 
„Et  casum  insontis  mecum  indignabar  amici. 
„Nec  tacui  demens,  et  me,  fors  si  qua  tulisset, 
„Si  patrios  umquam  remeassem  victor  ad  Argos,        95 
„Promisi  ultorem,  et  verbis  odia  aspera  movi. 
„Hinc  mihi  prima  mali  labes;  hinc  semper  Ulixes 
„Criminibus  terrere  novis,  hinc  spargere  voces 
„In  vulgum  ambiguas,  et  quaerere  conscius  arma. 
„Nec  requievit  enim,  donec  Calchante  ministro...        100 
„Sed  quid  ego  haec  autem  nequidquam  ingrata  revolvo  ? 

„Quidve  moror,  si  omnes  uno  ordine  habetis  Aehivos, 
„Idque  audire  sat  est?  Iamdudum  sumite  poenas: 
„Hoe  Ithacus  velit,  et  magno  mercentur  Atridae." 
Tum  vero  ardemus  scitari  et  quaerere  causas,  105 

Ignari  scelerum  tantorum  artisque  Pelasgae. 
Prosequitur  pavitans,  et  ficto  pectore  fatur: 
„Saepe  fug-am  Danai  Troia  cupiere  relicta 
„Moliri  et  longo  fessi  discedere  bello ; 
„Fecissentque  utinam!  Saepe  illos  aspera  ponti         110 
j,Interclusit  hiems,  et  terruit  Auster  euntes ; 
„Praecipue,  quum  iam  hic  trabibus  contextus  acernis 
„Staret  equus,  toto  sonuerunt  aethere  nimbi. 
„Suspensi  Eurypylum  scitantem  oracula  Phoebi 
„Mittimus;  isque  adytis  haec  tristia  dicta  reportat:    115 
„  „Sanguine  placastis  ventos  et  virgine  caesa, 
„„Quum  primum  Iliacas  Danai  venistis  ad  oras: 
„  „Sanguine  quaerendi  reditus,  animaque  litandum 
„  „  Argolica."    Vulgi  quae  vox  ut  venit  ad  aures ; 
„Obstupuere  animi,  gelidusque  per  ima  cucurrit         120 
„Ossa  tremor,  cui  fata  parent,  quem  poscat  Apollo. 
„Hic  Ithacus  vatem  magno  Calchanta  tumultu 
„Protrahit  in  medios;  quae  sint  ea  numina  divum, 
„Flagitat :  et  mihi  iam  multi  crudele  canebant 
„Artificis  scelus,  et  taciti  ventura  videbant.  125 

„Bis  quinos  silet  ille  dies,  tectusque  recusat 
„Prodere  voce  sua  quemquam  aut  opponere  morti; 
„Vix  tandem  magnis  Ithaci  clamoribus  actus, 
„Composito  rumpit  vocem  et  me  destinat  arae. 
„Assensere  omnes,  et,  quae  sibi  quisque  timebat,       130 
„Unius  in  miseri  exitium  conversa  tulere. 
„Iamque  dies  infanda  aderat:  mihi  sacra  parari, 
„Et  salsae  fruges,  et  circum  tempora  vittae. 
„Eripui-fateor-leto  me  et  vincula  rupi, 
„Limosoque  lacu  per  noctem  obscurus  in  ulva  135 

„Delitui,  dum  vela,  darent  si  forte,  dedissent. 
„Nec  mihi  iam  patriam  antiquam  spes  ulla  videndi, 
„Nec  dulces  natos  exoptatumque  parentem. 
,,Quos  illi  fors  et  poenas  ob  nostra  reposcent 

„Effugia,  et  culpam  hanc  miserorum  morte  piabunt.  140 

„Quod  te  per  superos  et  conscia  numina  veri, 

„Per,  si  qua  est,  quae  restet  adhuc  mortalibus  usquam, 

„Intemerata  fides,  oro,  miserere  laborum 

„Tantorum;  miserere  animi  non  digna  ferentis." 

His  lacrimis  vitam  damus,  et  miserescimus  ultro.       145 

Ipse  viro  primus  manicas  atque  arta  levari 

Vincla  iubet  Priamus,  dictisque  ita  fatur  amicis : 

„Quisquis  es,  amissos  hinc  iam  obliviscere  Graios: 

„Noster  eris,  mihique  haec  edissere  vera  rog-anti.       149 

„Quo  molem  hanc  immanis  equi  statuere?  quis  auctor? 

„Quidve  petunt?  quae  religio,  aut  quae  machina  belli?" 

Dixerat.    Iile,  dolis  instructus  et  arte  Pelasga, 

Sustulit  exutas  vinclis  ad  sidera  palmas ; 

„Vos,  aeterni  ignes,  et  non  violabile  vestrum 

„Testor  numen"  ait,  „vos,  arae  ensesque  nefandi,      155 

„Quos  fugi,  vittaeque  deiim,  quas  hostia  gessi : 

„Fas  mihi  Graiorum  sacrata  resolvere  iura, 

„Fas  odisse  viros  atque  omnia  ferre  sub  auras, 

,,Si  qua  tegunt,  teneor  patriae  nec  legibus  ullis. 

„Tu  modo  promissis  maneas,  servataque  serves,       160 

„Troia,  fidem,  si  vera  feram,  si  rnagna  rependam.  — 

„Omnis  spes  Danaum  et  coepti  fiducia  belli 

„Palladis  auxiliis  semper  stetit.    Impius  ex  quo 

„Tydides  sed  enim  scelerumque  inventor  Ulixes, 

„Fatale  aggressi  sacrato  avellere  templo  165 

„Palladium,  caesis  summae  custodibus  arcis, 

„Corripuere  sacram  effig-iem,  manibusque  cruentis 

„Virgineas  ausi  divae  contingere  vittas ; 

„Ex  illo  fluere  ac  retro  sublapsa  referri 

„Spes  Danaum,  fractae  vires,  aversa  deae  mens.       170 

„Nec  dubiis  ea  sig-na  dedit  Tritonia  monstris : 

„Vix  positum  castris  simulacrum;  arsere  coruscae 

„Luminibus  flammae  arrectis,  salsusque  per  artus 

„Sudor  iit,  terque  ipsa  solo-mirabile  dictu- 

„Emicuit,  parmamque  ferens  hastamque  trementem.  175 

„Extemplo  tentanda  fuga  canit  aequora  Calchas, 

„Nec  posse  Argolicis  exscindi  Pergama  telis 

^Omina  ni  repetant  Argis,  numenque  reducant, 
,,Quod  pelag-o  et  curvis  secum  avexere  carinis. 
„Et  nunc  quod  patrias  vento  petiere  Mycenas :  180 

„Arma  deosque  parant  comites,  pelagoque  remenso 
,,Improvisi  aderunt.   Ita  digerit  omina  Calchas. 
,,Hanc  pro  Palladio,  moniti,  pro  numine  laeso 
„Effigiem  statuere,  nefas  quae  triste  piaret. 
„Hanc  tamen  immensam  Calchas  attollere  molem       185 
„Roboribus  textis  coeloque  educere  iussit, 
„Ne  recipi  portis  aut  duci  in  moenia  possit, 
„Neu  populum  antiqua  sub  religione  tueri. 
„Nam  si  vestra  manus  violasset  dona  Minervae  % 
„Tum  magnum  exitium-  quod  di  prius  omen  in  ipsum  190 
„Convertant!-  Priami  imperio  Phrygibusque  futurum: 
„Sin  manibus  vestris  vestram  adscendisset  in  urbem; 
„Uitro  Asiam  magno  Pelopea  ad  moenia  bello 
,,Venturam,  et  nostros  ea  fata  manere  nepotes." 
Talibus  insidiis  periurique  arte  Sinonis  195 

Credita  res,  captique  dolis  lacrimisque  coactis, 
Quos  neque  Tydides,  nec'  Larissaeus  Achilles, 
Non  anni  domuere  decem,  non  mille  carinae. 

Hic  aliud  maius  miseris  multoque  tremendum 
Obiicitur  magis,  atque  improvida  pectora  turbat.        200 
Laocoon,  ductus  Neptuno  sorte  sacerdos, 
Solemnes  taurum  ingentem  mactabat  ad  aras. 
Ecce  autem  gemini  a  Tenedo  tranquilla  per  alta- 
Horresco  referens-immensis  orbibus  angues 
Incumbunt  pelago,  pariterque  ad  litora  tendunt :        205 
Pectora  quorum  inter  fluctus  arrecta  iubaeque 
Sang-uineae  superant  undas,  pars  cetera  pontum 
Pone  legit  sinuatque  immensa  volumine  terga. 
Fit  sonitus  spumante  salo.  lamque  arva  tenebant, 
Ardentesque  oculos  suffecti  sanguine  et  igni,  210 

Sibila  lambebant  linguis  vibrantibus  ora. 
Diffugimus  visu  exsangues.  Illi  agmine  certo 
Laocoonta  petunt,  et  primum  parva  duorum 
Corpora  natorum  serpens  amplexus  uterque 
Implicat,  et  miseros  morsu  depascitur  artus;  215 

Post  ipsum  auxilio  subeuntem  ac  tela  ferentem 

Corripiunt,  spirisque  ligant  ingentibus,  et  iam 

Bis  medium  amplexi,  bis  collo  squamea  circum 

Terga  dati,  superant  capite  et  cervicibus  altis. 

Ille  simul  manibus  tendit  divellere  nodos,  220 

Perfusus  sanie  vittas  atroque  veneno, 

Clamores  simul  horrendos  ad  sidera  tollit: 

Quales  mugitus,  fugit  quum  saucius  aram 

Taurus  et  incertam  excussit  cervice  securim. 

At  gemini  lapsu  delubra  ad  summa  dracones  225 

Effugiunt,  saevaeque  petunt  Tritonidis  arcem, 

Sub  pedibusque  deae  clipeique  sub  orbe  teguntur. 

Tum  vero  tremefacta  novus  per  pectora  cunctis 

Insinuat  pavor;  et  scelus  expendisse  merentem 

Laocoonta  ferunt,  sacrum  qui  cuspide  robur  230 

Laeserit  et  tergo  sceleratam  intorserit  hastam. 

Ducendum  ad  sedes  simulacrum,  orandaque  divae      „ 

Numina  conclamant. 

Dividimus  muros  et  moenia  pandirmis  urbis. 

Accingunt  omnes  operi,  pedibusque  rotarum  235 

Subiiciunt  lapsus,  et  stuppea  vincula  collo 

Intendunt.   Scandit  fatalis  machina  muros, 

Feta  armis ;  pueri  circum  innuptaeque  puellae 

Sacra  canunt,  funemque  manu  contingere  gaudent ; 

Illa  subit,  mediaeque  minans  illabitur  urbi.  240 

0  patria,  o  divum  domus  Ilium,  et  inclyta  bello 

Moenia  Dardanidum!  quater  ipso  in  limine  portae 

Substitit,  atque  utero  sonitum  quater  arma  dedere ; 

Instamus  tamen  immemores  caecique  furore, 

Et  monstrum  infelix  sacrata  sistimus  arce.  245 

Tunc  etiam  fatis  aperit  Cassandra  futuris 

Ora,  dei  iussu  non  umquam  credita  Teucris. 

Nos  delubra  deiim  miseri,  quibus  ultimus  esset 

Ille  dies,  festa  velamus  fronde  per  urbem. 

Vertitur  interea  coelum,  et  ruit  oceano  nox,  250 

Invoivens  umbra  magna  terramque  polumque 
Myrmidonumque  dolos ;  fusi  per  moenia  Teucri 
Conticuere:  sopor  fessos  complectitur  artus. 

£t  iam  Argiva  phalanx  instructis  navibus  ibat 

A  Tenedo,  tacitae  per  amica  silentia  lunae  255 

Litora  nota  petens,  flammas  quum  regia  puppis 

Extulerat,  fatisque  deiim  defensus  iniquis 

Inclusos  utero  Danaos  et  pinea  furtim 

Laxat  claustra  Sinon.  Ulos  patefactus  ad  auras 

Reddit  equus,  laetique  cavo  se  robore  promunt         260 

Thessandrus  Sthenelusque  duces  et  dirus  Ulixes, 

Demissum  lapsi  per  funem,  Acamasque  Thoasque, 

Pelidesque  Neoptolemus,  primusque  Machaon, 

Et  Menelaus,  et  ipse  doli  fabricator  Epeos. 

Invadunt  urbem  somno  vinoque  sepultam;  265 

Caeduntur  vigiles,  portisque  patentibus  omnes 

Accipiunt  socios  atque  agmina  conscia  iungunt. 

Tempus  erat,  quo  prima  quies  mortalibus  aegris 
Incipit,  et  dono  divum  gratissima  serpit : 
^n  somnis,  ecce,  ante  oculos  maestissimus  Hector     270 
Visus  adesse  mihi,  larg-osque  effundere  fletus, 
Raptatus  bigis,  ut  quondam,  aterque  cruento 
Pulvere,  perque  pedes  traiectus  lora  tumentes-. 
Hei  mihi,  qualis  erat !  quantum  mutatus  ab  illo 
Hectore,  qui  redit  exuvias  indutus  Achilli,  275 

Vel  Danaiim  Phrygios  iaculatus  puppibus  ignes ! 
Squalentem  barbam  et  concretos  sang-uine  crines, 
Vulneraque  illa  gerens,  quae  circum  plurima  muros 
Accepit  patrios.   Ultro  flens  ipse  videbar 
Compellare  virum  et  maestas  expromere  voces :         280 
,0  lux  Dardaniae,  spes  o  fidissima  Teucrum, 
„0uae  tantae  tenuere  morae?  quibus  Hector  ab  oris 
„Exspectate  venis?  ut  te  post  multa  tuorum 
„Funera,  post  varios  hominumque  urbisque  iabores 
„Defessi  adspicimus?  quae  caussa  indigna  serenos  285 
„Foedavit  vultus,  aut  cur  haec  vulnera  cerno?" 
Ille  nihil,  nec  me  quaerentem  vana  moratur, 
Sed  graviter  gemitus  imo  de  pectore  ducens, 
„Heu  fuge,  nate  dea,  teque  his"  ait  „eripe  flammis. 
„Hostis  habet  muros ;  ruit  alta  a  culmine  Troia.         290 
„Sat  patriae  Priamoque  datum.   Si  Perg-ama  dextra 

„Defendi  possent,  etiam  hac  defensa  fuissent. 
„Sacra  suosque  tibi  commendat  Troia  Penates : 
„Hos  cape  fatorum  comites,  his  moenia  quaere, 
„Magna  pererrato  statues  quae  denique  ponto."        295 
Sic  ait,  et  manibus  vittas  Vestamque  potentem 
Aeternumque  adytis  effert  penetralibus  ignem, 

Diverso  interea  miscentur  moenia  luctu, 
Et  magis  atque  magis,  quamquam  secreta  parentis 
Anchisae  domus  arboribusque  obtecta  recessit,  300 

Clarescunt  sonitus,  armorumque  ingruit  horror. 
Excutior  somno,  et  summi  fastigia  tecti 
Adscensu  supero,  atque  arrectis  auribus  adsto : 
In  segetem  veluti  quum  flamma  furentibus  Austris 
Incidit,  aut  rapidus  montano  flumine  torrens  305 

Sternit  agros,  sternit  sata  laeta  boumque  labores, 
Praecipitesque  trahit  silvas;  stupet  inscius  alto 
Accipiens  sonitum  saxi  de  vertice  pastor. 
Tuni  vero  manifesta  fides,  Danaumque  patescunt 
Insidiae:  iam  Deiphobi  dedit  ampla  ruinam  310 

Vulcano  superante  domus,  iam  proximus  ardet 
Ucalegon,  Sigea  igni  freta  late  relucent ; 
Exoritur  clamorque  viriim  clangorque  tubarum. 
Arma  amens  capio ;  nec  sat  rationis  in  armis, 
Sed  glomerare  manum  bello  et  concurrere  in  arcem  315 
Cum  sociis  ardent  animi :  furor  iraque  mentem 
Praecipitant,  puichrumque  mori  succurrit  in  armis. 
Ecce  autem  telis  Panthus  elapsus  Achiviim, 
Panthus  Othryades,  arcis  Phoebique  sacerdos, 
Sacra  manu  victosque  deos  parvumque  nepotem       320 
Ipse  trahit,  cursuque  amens  ad  limina  tendit. 
„Quo  res  summaloco,  Panthu?  quam  prendimus  areem?" 
Vix  ea  fatus  eram,  gemitu  quum  talia  reddit: 
,,Venit  summa  dies  et  ineluctabile  tempus 
„Dardaniae.   Fuimus  Troes,  fuit  Ilium  et  ingens         .325 
„Gloria  Teucrorum :  ferus  omnia  Iupiter  Argos 
r,Transtulit,  incensa  Danai  dominantur  in  urbe. 
„Arduus  armatos  mediis  in  moenibus  adsatns 
„Fundit  equus,  victorquo  Sinon  incendia  miscet 

virgilius.  8 

,,Insultans;  portis  alii  bipatentibus  adsunt,  330 

„Millia  quot  magnis  umquam  venere  Mycenis; 

„0bsedere  alii  telis  angusta  viarum 

„Oppositi;  stat  ferri  acies  mucrone  corusco 

„Stricta,  parata  neci ;  vix  primi  proelia  tentant 

„Portarum  vigiles,  et  caeco  Marte  resistunt."  335 

Talibus  Othryadae  dictis  et  numine  divum 

In  flammas  et  in  arma  feror,  quo  tristis  Erinys, 

Quo  fremitus  vocat  et  sublatus  ad  aethera  clamor. 

Addunt  se  socios  Rhipeus  et  maximus  armis 

Epytus,  oblati  per  lunam,  Hypanisque  Dymasque,     340 

Et  lateri  agglomerant  nostro,  iuvenisque  Coroebus 

Mygdonides  -  illis  ad  Troiam  forte  diebus 

Venerat,  insano  Cassandrae  incensus  amore, 

Et  gener  auxilium  Priamo  Phrygibusque  ferebat, , 

Infelix,  qui  non  sponsae  praecepta  furentis  345 

Audierit  - . 

Quos  ubi  confertos  audere  in  proelia  vidi; 

Incipio  super  his :  ,,Iuvenes,  fortissima  frustra 

„Pectora,  si  vobis  audentem  extrema  cupido 

„Certa  sequi  -  quae  sit  rebus  fortuna,  videtis :  350 

„Excessere  omnes  adytis  arisque  relictis 

„Di,  quibus  imperium  hoc  steterat;  succurritis  urbi 

„Incensae-;  moriamur  et  in  media  arma  ruamus. 

„Una  salus  victis  nullam  sperare  saiutem." 

Sic  animis  iuvenum  furor  additus :  inde,  lupi  ceu      355 

Raptores  atra  in  nebula,  quos  improba  ventris 

Exegit  caecos  rabies,  catulique  relicti 

Faucibus  exspectant  siccis,  per  tela,  per  hostes 

Vadimus  haud  dubiam  in  mortem,  mediaeque  tenemus 

Urbis  iter.   Nox  atra  cava  circumvolat  umbra.  360 

Quis  cladem  illius  noctis,  quis  funera  fando 

Explicet,  aut  possit  lacrimis  aequare  labores? 

Urbs  antiqua  ruit,  multos  dominata  per  annos ; 

Plurima  perque  vias  sternuntur  inertia  passim 

Corpora,  perque  domos  et  religiosa  deorum  365 

Limina.   Nec  soli  poenas  dant  sanguine  Teucri; 

Quondam  etiam  victis  redit  in  praecordia  virtus, 

Victoresque  cadunt  Danai.   Crudelis  ubique 
Luctus,  ubique  pavor  et  plurima  mortis  imago. 

Primus  se  Danaum,  magna  comitante  caterva,        370 
Androgeos  obfert  nobis,  socia  agmina  credens 
Inscius,  atque  ultro  verbis  compellat  amicis: 
„Festinate,  viri!  Nam  quae  tam  sera  moratur 
„Segnities  ?  Alii  rapiunt  incensa  feruntque 
„Pergama ;  vos  celsis  nunc  primum  a  navibus  itis  ?"  375 
Dixit,  et  extemplo  -  neque  enim  responsa  dabantur 
Fida  satis  -  sensit  rnedios  delapsus  in  hostes. 
Obstupuit,  retroque  pedem  cum  voce  repressit. 
Improvisum  aspris  veluti  qui  sentibus  anguem 
Pressit  humi  nitens,  trepidusque  repente  refugit         380 
Attollentem  iras  et  caerula  colla  tumentem ; 
Haud  secus  Androg-eos  visu  tremefactus  abibat. 
Irruimus  densis  et  circumfundimur  armis, 
Ignarosque  loci  passim  et  formidine  captos 
Sternimus :  adspirat  primo  fortuna  labori.  385 

Atque  hic  successu  exsultans  animisque  Coroebus 
„0  socii,  qua  prima"  inquit  „fortuna  salutis 
„Monstrat  iter,  quaque  ostendit  se  dextra,  sequamur. 
„Mutemus  clipeos,  Danaumque  insignia  nobis 
„Aptemus.  Dolus,  an  virtus,  quis  inhoste  requirat?  390 
„Arma  dabunt  ipsi."   Sic  fatus,  deinde  comantem 
Androgei  g-aleam  clipeique  insigne  decorum 
lnduitur,  lateriquo  Argivum  accommodat  ensem. 
Hoc  Rhipeus,  hoc  ipse  Dymas  omnisque  iuventus 
Laeta  facit:  spoliis  se  quisque  recentibus  armat.       395 
Vadimus  immixti  Danais  haud  numine  nostro, 
Multaque  per  caecam  congressi  proelia  noctem 
Conserimus,  multos  Danaum  demittimus  Orco. 
Diffugiunt  alii  ad  naves,  et  litora  cursu 
Fida  petunt;  pars  ingentem  formidine  turpi  400 

Scandunt  rursus  equum,  et  nota  conduntur  in  alvo. 
Heu  nihil  invitis  fas  quemquam  fidere  divis ! 
Ecce  trahebatur  passis  Priameia  virgo 
Crinibus  a  templo  Cassandra  adytisque  Minervae, 
Ad  coelum  tendens  ardentia  lumina  frustra,  405 

8* 

Lumina,  nam  teneras  arcebant  vincula  palmas. 

Non  tulit  hanc  speciem  furiata  mente  Coroebus, 

Et  sese  medium  iniecit  periturus  in  agmen : 

Consequimur  cuncti  et  densis  incurrimus  armis. 

Hic  primum  ex  alto  delubri  cuimine  telis  410 

Nostrorum  obruimur,  oriturque  miserrima  caedes 

Armorum  facie  et  Graiarum  errore  iubarum. 

Tum  Danai  gemitu  atque  ereptae  virginis  ira 

Undique  collectjLinvadunt,  acerrimus  Aiax, 

Et  gemini  Atridae,  Dolopumque  exercitus  omnis :       415 

Adversi  rupto  ceu  quondam  turbine  venti 

Confligrmt  Zephyrusque  Notusque  et  laetus  Eois 

Eurus  equis,  stridunt  silvae,  saevitque  tridenti 

Spumeus  atque  imo  Nereus  ciet  aequora  fundo . 

Ilii  etiam,  si  quos  obscura  nocte  per  umbram  420 

Fudimus  insidiis  totaque  agitavimus  urbe, 

Apparent,  primi  clipeos  mentitaque  tela 

Agnoscunt,  atque  ora  sono  discordia  signanl. 

Ilicet  obruimur  numero;  primusque  Coroebus 

Penelei  dextra  divae  armipotentis  ad  aram  425 

Procumbit ;  cadit  et  Rhipeus,  iustissimus  unus 

Qui  fuit  in  Teucris  et  servantissimus  aequi: 

Dis  aliter  visum;  pereunt  Hypanisque  Dymasque, 

Contixi  a  sociis,  nec  te  tua  plurima,  Panthu, 

Labentem  pietas  nec  Apollinis  infula  texit.  430 

Iliaci  cineres  et  flamma  extrema  meorum, 

Testor,  in  occasu  vestro  nec  tela  nec  ullas 

Vitavisse  vices  Danaum,  et,  si  fata  fuissent, 

Ut  caderem,  meruisse  manu.  Diveilimur  inde : 

Iphitus  et  Peiias  mecum,  quorum  Iphitus  aevo  435 

Iam  gravior,  PeJias  et  vulnere  tardus  Ulixi; 

Protinus  ad  sedes  Priami  clamore  vocati. 

Hic  vero  ingentem  pugnam,  ceu  cetera  nusquam 
Bella  forent,  nulii  tota  morerentur  in  urbe, 
Sic  Martem  indomitum  Danaosque  ad  tecta  ruentes    440 
Cernimus,  obsessumque  acta  testudine  limen. 
Haerent  parietibus  scalae,  postesque  sub  ipsos 
Nituntur  gradibus,  clipeosque  adtela  sinistris 

Protecti  obiiciunt,  prensant  fastigia  dextris. 

Dardanidae  contra  turres  ac  tecta  domorum  445 

Culmina  convellunt :  his  se,  quando  ultima  cernunt, 

Extrema  iam  in  morte  parant  defendere  telis, 

Auratasque  trabes,  veterum  decora  alta  parentum, 

Devolvunt;  alii  strictis  mucronibus  imas 

Obsedere  fores :  has  servant  agmine  denso.  450 

Instaurati  animi,  regis  succurrere  tectis, 

Auxilioque  levare  viros,  vimque  addere  victis. 

Limen  erat  caecaeque  fores  et  pervius  usus 

Tectorum  inter  se  Priami,  postesque  reiicti 

A  tergo,  infelix  qua  se,  dum  regna  manebant,  455 

Saepius  Andromache  ferre  incomitata  solebat 

Ad  soceros,  et  avo  puerum  Astyanacta  trahebat. 

Evado  ad  summi  fastigia  culminis,  unde 

Tela  manu  miseri  iactabant  irrita  Teucri. 

Turrim,  in  praecipiti  stantem  summisque  sub  astra    460 

Eductam  tectis,  unde  omnis  Troia  videri 

Et  Danaum  solitae  naves  et  Achaica  castra, 

Aggressi  ferro  circum,  qua  summa  labantes 

Iuncturas  tabulata  dabant,  convellimus  altis 

Sedibus  impulimusque:  ea  lapsa  repente  ruinam       465 

Cum  sonitu  trahit  et  Danaiim  super  agmina  late 

Incidit.  Ast  alii  subeunt,  nec  saxa  nec  ullum 

Telorum  interea  cessat  g-enus. 

Vestibulum  ante  ipsum  primoque  in  limine  Pyrrhus 

Exsultat,  telis  et  luce  coruscus  ahena:  470 

Qualis  ubi  in  lucem  coluber  mala  gramina  pastus, 

Frigida  sub  terra  tumidum  quem  bruma  tegebat, 

Nunc  positis  novus  exuviis  nitidusque  iuventa, 

Lubrica  convolvit  sublato  pectore  terg:a, 

Arduus  ad  solem,  et  iinguis  micat  ore  trisulcis.  475 

Una  ingens  Periphas  et  equorum  agitator  Achillis, 

Armiger  Automedon,  una  omnia  Scyria  pubes 

Succedunt  tecto,  et  flammas  ad  culmina  iactant. 

Ipse  inter  primos  correpta  dura  bipenni 

Limina  perrumpit,  postesque  a  cardine  vellit  480 

Aeratos;  iamque  excisa  trabe  firma  cavavit 

Robora,  et  ingentem  lato  dedit  ore  fenestram. 
Apparet  domus  intus,  et  atria  long-a  patescunt; 
Apparent  Priami  et  veterum  penetralia  reg-um, 
Armatosque  vident  stantes  in  iimine  primo.  485 

At  domus  interior  gemitu  miseroque  tumultu    , 
Miscetur,  penitusque  cavae  plangoribus  aedes 
Femineis  ululant,  ferit  aurea  sidera  clamor; 
Turii  pavidae  tectis  matres  ing-entibus  errant, 
Amplexaeque  tenent  postes  atque  oscula  fig;unt.        490 
Instat  vi  patria  Pyrrhus ;  nec  claustra  neque  ipsi 
Custodes  sufFerre  valent:  labat  ariete  crebro 
lanua,  et  emoti  procumbunt  cardine  postes. 
Fit  via  vi:  rumpunt  aditus,  primosque  trucidant 
Immissi  Danai,  et  late  ioca  milite  compient.  495 

Non  sic,  aggeribus  ruptis  quum  spumeus  amnis 
Exiit  oppositasque  evicit  gurgite  moles, 
Fertur  in  arva  furens  cumulo,  camposque  per  omnes 
Cum  stabulis  armenta  trahit.   Vidi  ipse  furentem 
Caede  Neoptolemum  g-eminosque  in  limine  Atridas ;  500 
Vidi  Hecubam  centumque  nurus,  Priamumque  per  aras 
Sang-uine  foedantem,  quos  ipse  sacraverat,  ig-nes. 
Ouinquaginta  illi  thalami,  spes  tanta  nepotum, 
Barbarico  postes  auro  spoliisque  superbi, 
Procubuere;  tenent  Danai,  qua  deficit  ignis.  505 

Forsitan  et,  Priami  fuerint  quae  fata,  requiras. 
Urbis  nti  captae  casum  convulsaque  vidit 
Limina  tectorum  et  medium  in  penetralibus  hostem; 
Arma  diu  senior  desueta  trementibus  aevo 
Circumdat  nequidquam  humeris,  et  inutile  fermm       510 
Cingitur,  ac  densos  fertur  moriturus  in  hostes. 
Aedibus  in  mediis  nudoque  sub  aetheris  axe 
Ingens  ara  fuit,  iuxtaque  veterrima  laurus, 
Incumbens  arae  atque  umbra  complexa  Penates : 
Hic  Hecuba  et  natae  nequidquam  altaria  circum,        515 
Praecipites  atra  ceu  tempestate  columbae, 
Condensae  et  divum  amplexae  simulacra  sedebant. 
Ipsum  autem  sumtis  Priamum  iuvenalibus  armis 
Ut  vidit,-  „Quae  mens  tam  dira,  miserrime  coniux, 


AENEiDOS  LIB.  I{.  119 

„Impulit  his  cingi  telis,  aut  quo  ruis  ?  "  inquit.  520 

„Non  tali  auxilio  nee  defensoribus  istis 

„Tempus  eget ;  non,  si  ipse  meus  nunc  afForet  Hector. 

„Huc  tandem  concede  i  haec  ara  tuebitur  omnes, 

„Aut  moriere  simul."    Sic  ore  effata,  recepit 

Ad  sese  et  sacra  longaevurn  in  sede  locavit.  525 

Ecce  autem  elapsus  Pyrrhi  de  caede  Polites, 

Unus  natorum  Priami,  per  tela,  per  hostes 

Porticibus  longis  fugit,  et  vacua  atria  lustrat 

Saucius;  illum  ardens  infesto  vulnere  Pyrrhus 

Insequitur,  iamiamque  manu  tenet  et  premit  hasta;    530 

Ut  tandem  ante  oculos  evasit  et  ora  parentum, 

Concidit  ac  multo  vitam  cum  sanguine  fudit. 

Hic  Priamus,  quamquam  in  media  iam  morte  tenetur, 

Non  tamen  abstinuit,  nec  voci  iraeque  pepercit ; 

„At  tibi  pro  scelere,"  exclamat  „pro  talibus  ausis      535 

„Di,  si  qua  est  coelo  pietas,  quae  talia  curet, 

„Persolvant  grates  dignas  et  praemia  reddant 

„Debita,  qui  nati  coram  me  cernere  letum 

,,'Fecisti  et  patrios  foedasti  funere  vultus. 

„At  non  ille,  satum  quo  te  mentiris,  Achilles  540 

„Talis  in  hoste  fuit  Priamo,  sed  iura  fidemque 

„Supplicis  erubuit,  corpusque  exsangue  sepulcro 

„Reddidit  Hectoreum,  meque  in  mea  regna  remisit." 

Sic  fatus  senior,  telumque  imbelle  sine  ictu 

Coniecit,  rauco  quod  protinus  aere  repulsum  545 

Et  summo  clipei  nequidquam  umbone  pependit. 

Cui  Pyrrhus :  „Referes  ergo  haec  et  nuntius  ibis 

„Pelidae  genitori :  illi  mea  tristia  facta 

„Degeneremque  Neoptolemum  narrare  memento. 

„Nunc  morere."  Hoc  dicens,  altaria  ad  ipsa  trementem  550 

Traxit  et  in  multo  lapsantem  sanguine  nati, 

Implicuitque  comam  laeva,  dextraque  coruscum 

Extulit  ac  lateri  capulo  tenus  abdidit  ensem. 

Haec  finis  Priami  fatorum ;  hic  exitus  iilum 

Sorte  tulit,  Troiam  incensam  et  prolapsa  videntem     555 

Pergama,  tot  quondam  populis  terrisque  superbum 

Regnatorem  Asiae:  iacet  ingens  litore  truncus, 

Avulsumque  humeris  caput  et  sine  nomine  corpus. 

At  me  tum  primum  saevus  circumstetit  horror. 
Obstupui:  subiit  cari  genitoris  imag-o,  560 

Ut  regem  aequaevum  crudeli  vulnere  vidi 
Vitam  exhalantem;  subiit  deserta  Creiisa 
Et  direpta  domus  et  parvi  casus  Iuli. 
Respicio  et,  quae  sit  me  circum  copia,  lustro. 
Deseruere  omnes  defessi,  et  corpora  saltu  565 

Ad  terram  misere  aut  ignibus  aegra  dedere. 
[Iamque  adeo  super  unus  eram,  quum  limina  Vestae 
Servantem  et  tacitam  secreta  in  sede  iatentem 
Tyndarida  adspicio :  dant  clara  incendia  lucem 
Erranti  passimque  oculos  per  cuncta  ferenti.  570 

Illa  sibi  infestos  eversa  ob  Pergama  Teucros, 
Et  poenas  Danaiim  et  deserti  coniugis  iras 
Praemetuens,  Troiae  et  patriae  communis  Erinys, 
Abdiderat  sese  atque  aris  invisa  sedebat. 
Exarsere  ignes  animo,  subit  ira  cadentem  575 

Ulcisci  patriam  et  sceleratas  sumere  poenas.  . 
,Scilicet  haec  Spartam  incolumis  patriasque  Mycenas 
„Adspiciet,  partoque  ibit  regina  triumpho, 
,,Coniugiumque  domumque  patres  natosque  videbit. 
..Iliadum  turba  et  Phrygiis  comitata  ministris;  580 

„Occiderit  ferro  Priamus,  Troia  arserit  igni, 
„Dardanium  toties  sudar.it  sanguine  litus? 
„Non  ita :  namque  etsi  nullum  memorabile  nomen 
„Feminea  in  poena  est  nec  habet  victoria  laudem, 
„Exstinxisse  nefas  tamen  et  sumsisse  merentis  585 

„Laudabor  poenas,  animumque  explesse  iuvabit 
„Ultricis  flammae  et  cineres  satiasse  meorum." 
Talia  iactabam  et  furiata  mente  ferebar,-] 
Quum  mihi  se,  non  ante  oculis  tam  clara,  videndam 
Obtulit  et  pura  per  noctem  in  luce  refulsit  590 

Alma  parens,  confessa  deam,  qualisque  videri 
Coelicolis  et  quanta  solet,  dextraque  prehensum 
Continuit,  roseoque  haec  insuper  addidit  ore: 
„Nate,  quis  indomitas  tantus  dolor  excitat  iras? 
„Quid  furis,  aut  quonam  nostri  tibi  cura  recessit?      595 

„Non  prius  adspicies,  ubi  fessum  aetate  parentem 

.,,Liqueris  Anchisen,  superet  coniuxne  Creiisa 

„Ascaniusque  puer,  quos  omnes  undique  Graiae 

„Circum  errant  acies,  et,  ni  mea  cura  resistat, 

,,Iam  flammae  tulerint  inimicus  et  hauserit  ensis.       600 

„Non  tibi  Tyndaridis  facies  invisa  Lacaenae 

„Culpatusve  Paris,  divum  inclementia,  divum, 

„Has  evertit  opes  sternitque  a  culmine  Troiam. 

„Adspice-namque  omnem,  quae  nunc  obducta  tuenti 

„Mortalis  hebetat  visus  tibi  et  humida  circum  605 

„Caligat,  nubem  eripiam:  tu  ne  qua  parentis 

„Iussa  time,  neu  praeceptis  parere  recusa!-, 

„Hic  ubi  disiectas  moles  avulsaque  saxis 

„Saxa  vides  mixtoque  undantem  puivere  fumum, 

„Neptunus  muros  magnoque  emota  tridenti  610 

„Fundamenta  quatit,  totamque  a  sedibus  urbem 

„Eruit;  hic  Iuno  Scaeas  saevissima  portas 

,,Prima  tenet,  sociumque  furens  a  navibus  ag-men 

„Ferro  accincta  vocat. 

„Iam  summas  arces  Tritonia,  respice,  Pallas  615 

„Insedit,  nimbo  effulgens  et  Gorgone  saeva; 

„Ipse  pater  Danais  animos  viresque  secundas 

„Sufficit,  ipse  Deos  in  Dardana  suscitat  arma. 

„Eripe,  nate,  fugam,  finemque  impone  labori. 

„Nusquam  abero,  et  tutum  patrio  te  limine  sistam."  620 

Dixerat,  et  spissis  noctis  se  condidit  umbris ; 

Apparent  dirae  facies  inimicaque  Troiae 

Numina  magna  deum. 

Tum  vero  omne  mihi  visum  considere  in  ignes 

Ili|im  et  ex  imo  verti  Neptunia  Troia,  6*25 

Ac  veluti  summis  antiquam  in  montibus  ornum 

Quum  ferro  accisam  crebrisque  bipennibus  instant 

Eruere  agricolae  certatim;  illa  usque  minatur 

Et  tremefacta  comam  concusso  vertice  nutat, 

Vulneribus  donec  paullatim  evicta  supremum  630 

Congemuit  traxitque  iugis  avulsa  ruinam. 

Descendo,  ac  ducente  deo  flammam  inter  et  hostes 

Expedior:  dant  tela  locum,  flammaeque  recedunt. 

Atque  ubi  iam  patriae  perventum  ad  limina  sedis 
Antiquasque  domos ;  genitor,  quem  tollere  in  altos  635 
Optabam  primum  montes  primumque  petebam, 
Abnegat  excisa  vitam  producere  Troia 
Exsiliumque  pati.   „Vos  o,  quibus  integer  aevi 
„Sanguis"  ait  „solidaeque  suo  stant  robore  vires, 
„Vos  agitate  fugam;  640 

„Me  si  coelicolae  voluissent  ducere  vitam, 
„Has  mihi  servassent  sedes.    Satis  una  superque 
„Vidimus  excidia  et  captae  superavimus  urbi. 
„Sic  o,  sic  positum  affati  discedite  corpus. 
„Ipse  manu  mortem  inveniam;  miserebitur  hostis      645 
„Exuviasque  petet.   Facilis  iactura  sepulcri. 
„Iam  pridem  invisus  divis  et  inutilis  annos 
,,Demoror,  ex  quo  me  divum  pater  atque  hominum  rex 
„Fulminis  afflavit  ventis  et  contigit  ig-ni." 
Talia  perstabat  memorans,  fixusque  manebat;  650 

Nos  contra  effusi  lacrimis  coniuxque  Creusa 
Ascaniusque  omnisque  domus,  ne  vertere  secum 
Cuncta  pater  fatoque  urgenti  incumbere  vellet. 
Abnegat,  inceptoque  et  sedibus  haeret  in  isdem. 
Rursus  in  arma  feror,  mortemque  miserrimus  opto.   655 
Nam  quod  consilium  aut  quae  iam  fortuna  dabatur? 
„Mene  efferre  pedem,  genitor,  te  posse  relicto 
„Sperasti,  tantumque  nefas  patrio  excidit  ore? 
„Si  nihil  ex  tanta  superis  placet  urbe  relinqui, 
„Et  sedet  hoc  animo,  perituraeque  addere  Troiae      660 
„Teque  tuosque  iuvat ;  patet  isti  ianua  leto, 
„Iamque  aderit  multo  Priami  de  sanguine  Pyrrhus, 
„Gnatum  ante  ora  patris,  patrem  qui  obtruncat  ad  aras. 
„Hoc  erat,  alma  parens,  quod  me  per  tela,  per  ignes 
„Eripis :  ut  mediis  hostem  in  penetralibus,  utque      665 
„Ascanium  patremque  meum  iuxtaque  Creiisam, 
„Alterum  in  alterius  mactatos  sanguine  cernam? 
„Arma,  viri,  ferte  arma :  vocat  lux  ultima  victos ! 
„Reddite  me  Danais !  sinite  instaurata  revisam 
„Proelia!  Numquam  omnes  hodie  moriemur  inulti."  670 
Hinc  ferro  accingor  rursus,  clipeoque  sinistram 

insertabam  aptans  meque  extra  tecta  ferebam; 

Ecce  aatem  complexa  pedes  in  limine  coniux 

Haerebat,  parvumque  patri  tendebat  Iulum. 

„Si  periturus  abis,  et  nos  rape  in  omnia  tecum;        675 

„Sin  aliquam  expertus  sumtis  spem  ponis  in  armis, 

„Hanc  primum  tutare  domum.    Cui  parvus  Iuius, 

„Cui  pater  et  coniux  quondam  tua  dicta  relinquor?" 

Talia  vociferans  gemitu  tectum  omne  replebat, 

Quum  subitum  dictuque  oritur  mirabile  monstrum.     680 

Namque  manus  inter  maestorumque  ora  parentum 

Ecce  levis  summo  de  vertice  visus  Iuli 

Fundere  lumen  apex,  tactuque  innoxia  molies 

Lambere  flamma  comas  et  circum  tempora  pasci. 

Nos  pavidi  trepidare  metu,  crinemque  flagrantem      685 

Excutere  et  sanctos  restinguere  fontibus  ig-nes. 

At  pater  Anchises  oculos  ad  sidera  laetus 

Extuiit,  et  coelo  palmas  cum  voce  tetendit: 

„Iupiter  omnipotens,  precibus  si  flecteris  uiiis, 

„Adspice  nos:  hoc  tantum;  et,  si  pietate  meremur,  690 

„l)a  deinde  auxilium,  pater,  atque  haec  omina  firma." 

Vix  ea  fatus  erat  senior,  subitoque  frag-ore 

Intonuit  laevum,  et  de  coelo  lapsa  per  umbras 

Stella  facem  ducens  multa  cum  luce  cucurrit. 

Illam,  summa  super  labentem  culmina  tecti,  695 

Cernimus  Idaea  claram  se  condere  silva, 

Signantemque  vias ;  tum  long-o  iimite  suicus 

Dat  lucem,  et  late  circum  loca  sulfLire  fumant. 

Hic  vero  victus  genitor  se  tolJit  ad  auras, 

Affaturque  deos  et  sanctum  sidus  adorat.  700 

„Iam  iam  nuila  mora  est:  sequor  et,  qua  ducitis,  adsum. 

„Di  patrii,  servate  domum,  servate  nepotem! 

,,Vestrum  hoc  augurium,  vestroque  in  nurnine  Troia  est. 

„Cedo  equidem  nec,  nate,  tibi  comes  ire  recuso." 

Dixerat  ille,  et  iam  per  moenia  clarior  ig-nis  705 

Auditur,  propiusque  aestus  incendia  volvunt. 

„Erg;o  age,  care  pater,  cervici  imponere  nostrae; 

„Ipse  subibo  humeris,  nec  me  labor  iste  gravabit: 

„Quo  res  cumque  cadent,  unum  et  commune  periclum, 

„Una  salus  ambobus  erit.  Mihi  parvus  Iulus  710 

„Sit  comes,  et  longe  servet  vestigia  coniux. 
„Vos,  famuli,  quae  dicam,  animis  advertite  vestris. 
„Est  urbe  egressis  tumulus  templumque  vetustum 
„Desertae  Cereris,  iuxtaque  antiqua  cupressus 
„Religione  patrum  multos  servata  per  annos :  715 

„Hanc  ex  diverso  sedem  veniemus  in  unam. 
„Tu,  g-enitor,  cape  sacra  manu  patriosque  Penates : 
„Me  bello  e  tanto  digressum  et  caede  recenti 
,,Attr»eetare  nefas,  donec  me  flumine  vivo 
„Abluero."  720 

Haec  fatus,  latos  humeros  subiectaque  colla 
Veste  super  falvique  insternor  pelle  leonis, 
Succedoque  oneri;  dextrae  se  parvus  Iulus 
Implicuit  sequiturque  patrem  non  passibus  aequis ; 
Pone  subit  coniux.  Ferimur  per  opaca  locorum ;       725 
Et  me,  quem  dudum  non  ulla  iniecta  movebant 
Tela  neque  adverso  g-lomerati  ex  agmine  Graii, 
Nunc  omnes  terrent  aurae,  sonus  excitat  omnis 
Suspensum  et  pariter  comitique  onerique  timentem. 
Iamque  propinquabam  portis  omnemque  videbar       730 
Evasisse  viam,  subito  quum  creber  ad  aures 
Visus  adesse  pedum  sonitus,  g-enitorque  per  umbram 
Prospiciens  „Nate,"  exclamat  „fug-e,  nate;  propinquant: 
„Ardentes  clipeos  atque  aera  micantia  cerno." 
Hic  mihi  nescio  quod  trepido  male  numen  amicum    735 
Confusam  eripuit  mentem :  namque  avia  cursu 
Dum  sequor  et  nota  excedo  regione  viarum, 
Heu,  misero  coniux  fatone  erepta  Creiisa 
Substitit,  erravitne  via,  seu  lassa  resedit, 
Incertum;  nec  post  oculis  est  reddita  nostris;  740 

Nec  prius  amissam  respexi  animumve  reflexi, 
Quam  tumulum  antiquae  Cereris  sedemque  sacratam 
Venimus:  hic  demum  collectis  omnibus  una 
Defuit,  et  comites  natumque  virumque  fefellit. 
Quem  non  incusavi  amens  hominumque  deorumque,  745 
Aut  quid  in  eversa  vidi  crudelius  urbe? 
Ascanium  Anchisenque  patrem  Teucrosque  Penates 

Commendo  sociis,  et  curva  valle  recondo ; 

Ipse  urbem  repeto,  et  cing-or  fulgentibus  armis : 

Stat  casus  renovare  omnes,  omnemque  reverti  750 

Per  Troiam,  et  rursus  caput  obiectare  periclis. 

Principio  muros  obscuraque  limina  portae,  * 

Qua  gressum  extuleram,  repeto,  et  vestigia  retro 

Observata  sequor  per  noctem  et  lumine  lustro : 

Horror  ubique  animos,  simul  ipsa  silentia  terrent.      755 

Inde  domum,  si  forte  pedem,  si  forte,  tulisset, 

Me  refero :  irruerant  Danai  et  tectum  omne  tenebant. 

Ilicet  ignis  edax  summa  ad  fastigia  vento 

Volvitur;  exsuperant  flammae,  furit  aestus  ad  auras. 

Procedo  et  Priami  sedes  arcemque  reviso ':  760 

Et  iam  porticibus  vacuis  Iunonis  asylo 

Custodes  lecti  Phoenix  et  dirus  Ulixes 

Praedam  asservabant:  huc  undiqueTroia  g-aza 

Incensis  erepta  adytis,  mensaeque  deorum, 

Crateresque  auro  solidi,  captivaque  vestis  765 

Congeritur;  pueri  et  pavidae  longo  ordine  matres 

Stant  circum. 

Ausus  quin  etiam  voces  iactare  per  umbram,     , 

Implevi  clamore  vias,  maestusque  Creiisam 

Nequidquam  ingeminans  iterumque  iterumque  vocavi.  770 

Quaerenti  et  tectis  urbis  sine  fine  furenti, 

Infelix  simulacrum  atque  ipsius  umbra  Creiisae 

Visa  mihi  ante  oculos  et  nota  maior  imago  - 

Obstupui,  steteruntque  comae  et  vox  faucibus  haesit-, 

Tum  sic  affari  et  curas  his  demere  dictis :  775 

„Quid  tantum  insano  iuvat  indulg-ere  dolori, 

„0  dulcis  corriux?  non  haec  sine  numine  divum 

„Eveniunt ;  nec  te  comitem  hinc  portare  Creiisam 

„Fas,  aut  ille  sinit  superi  reg-nator  Olympi. 

„Longatibi  exsilia,  et  vastummaris  aequor  arandum;  780 

„Et  terram  Hesperiam  venies,  ubi  Lydius  arva 

„Inter  opima  virum  leni  fluit  agmiue  Thybris. 

„Illic  res  laetae  regnumque  et  regia  coniux 

,jParta  tibi  i  lacrimas  dilectae  pelle  Creiisae. 

„Non  ego  Myrmidonum  sedes  Dolopumve  superbas  785 

..Adspiciam,  aut  Graiis  servitum  matribus  ibo, 

„Dardanis  et  divae  Veneris  nurus; 

„Sed  me  magiia  deiim  Genetrix  his  detinet  oris. 

„Iamque  vale,  et  nati  serva  communis  amorem." 

Haec  ubi  dicta  dedit,  lacrimantem  et  multa  volentem  790 

Dicere  deseruit,  tenuesque  recessit  in  auras. 

Ter  conatus  ibi  collo  dare  brachia  circum, 

Ter  frustra  comprensa  manus  effugit  imago, 

Par  levibus  ventis  volucrique  simillima  somno. 

Sic  demum  socios  consumta  nocte  reviso.  795 

Atque  hic  ing-entem  comitum  affluxisse  novorum 
Invenio  admirans  numerum,  matresque  virosque, 
Collectam  exsilio  pubem,  miserabile  vulgus. 
Undique  convenere  animis  opibusque  parati, 
In  quascumque  velim  pelag-o  deducere  terras.  800 

Iamque  iugis  summae  surgebat  Lucifer  Idae 
Ducebatque  diem;  Danaique  obsessa  tenebant 
Limina  portarum,  nec  spes  opis  ulla  dabatur: 
Cessi  et  sublato  montes  genitore  petivi." 

A    E    N    E    I    D    0    S 

LIBER  TERTIUS. 

.,Postquam  res  Asiae  Priamique  evertere  gentem 
Immeritam  visum  superis,  ceciditque  superbum 
Hium  et  omnis  htimo  fumat  Neptunia  Troia; 
Diversa  exsilia  et  desertas  quaerere  terras 
Auguriis  agimur  divum,  classemque  sub  ipsa  5 

Antandro  et  Phrygiae  molimur  montibus  Idae. 
Incerti,  quo  fata  ferant,  ubi  sistere  detur, 
Contrahimusque  viros.  Vix  prima  inceperat  aestas, 
Et  pater  Anchises  dare  fatis  vela  iubebat: 
Litora  quum  patriae  lacrimans  portusque  relinquo       10 
Et  campos,  ubi  Troia  fuit.   Feror  exsul  in  altum 
Cum  sociis  gnatoque  Penatibus  et  magnis  dis. 

Terra  procul  vastis  colitur  Mavortia  campis- 
Thraces  arant-,  acri  quondam  regnata  Lycurgo, 
Hospitium  antiquum  Troiae,  sociique  Penates,  15 

Dum  fortuna  fuit :  feror  huc,  et  litore  curvo 
Moenia  prima  loco,  fatis  ingressus  iniquis, 
Aeneadasque  meo  nomen  de  nomine  fing-o. 
Sacra  Dionaeae  matri  divisque  ferebam 
Auspicibus  coeptorum  operum,  superoque  nitentem    20 
Coeiicolum  regi  mactabam  in  litore  taurum. 
Forte  fuit  iuxta  tumulus,  quo  cornea  summo 
Virgulta  et  densis  hastilibus  horrida  myrtus. 
Accessi,  viridemque  ab  humo  convellere  silvam 
Conatus,  ramis  tegerem  ut  frondentibus  aras,  25 

Horrendum  et  dictu  video  mirabile  monstrum. 
Nam  quae  prima  solo  ruptis  radicibus  arbos 
Vellitur,  huic  atro  liquuntur  sanguine  guttae, 
Et  terram  tabo  macuiant.   Mihi  frigidus  horror 
Membra  quatit,  gelidusque  coit  formidine  sanguis.       30 
Rursus  et  alterius  lentum  convellere  vimen 
Insequor,  et  causas  penitus  tentare  latentes ; 
Aiter  et  alterius  sequitur  de  cortice  sang-uis. 
Multa  movens  animo,  Nymphas  venerabar  agrestes 
Gradivumque  patrem,  Geticis  qui  praesidet  arvis,        35 
Rite  secundarent  visus  omenque  levarent. 
Tertia  sed  postquam  maiore  hastilia  nisu 
Aggredior  g-enibusque  adversae  obluctor  arenae ;  - 
Eloquar,  an  sileam?-  gemitus  lacrimabilis  imo 
Auditur  tumulo,  et  vox  reddita  fertur  ad  aures :  40 

„Quid  miserum,  Aenea,  laceras?  Iam  parce  sepulto, 
,,Parce  pias  scelerare  manus :  non  me  tibi  Troia 
:,Externum  tulit,  aut  cruor  hic  de  stipite  manat. 
„Heu  fuge  crudeles  terras,  fuge  Jitus  avarum : 
„Nam  Polydorus  ego.  Hic  confixum  ferrea  texit  45 

„Telorum  seges  et  iaculis  increvit  acutis." 
Tum  vero  ancipiti  mentem  formidine  pressus 
Obstupui,  steteruntque  comae  et  vox  faucibus  haesit. 
Hunc  Polydorum  auri  quondam  cum  pondfere  magno 
Infelix  Priamus  furtim  mandarat  alendum  50 

Threicio  regi,  quum  iam  diffideret  armis 

Dardaniae  cingique  urbem  obsidione  videret. 

Iile,  ut  opes  fractae  Teucrum,  et  Fortuna  recessit, 

Res  Agamemnonias  victriciaque  arma  secutus, 

Fas  omne  abrumpit,  Polydorum  obtruncat,  et  auro      55 

Vi  potitur.   Quid  non  mortalia  pectora  cogis, 

Auri  sacra  fames?  Postquam  pavor  ossa  reliquit; 

Delectos  populi  ad  proceres  primumque  parentem 

Monstra  deum  refero  et,  quae  sit  sententia,  posco. 

Omnibus  idem  animus,  scelerata  excedere  terra,  60 

JLinqui  pollutum  hospitium  et  dare  classibus  austros. 

Ergo  instauramus  Polydoro  funus,  et  ingens 

Aggeritur  tumulo  tellus :  stant  Manibus  arae 

Caeruleis  maestae  vitiis  atraque  cupresso, 

Et  circum  Iliades  crinem  de  more  soiutae;  65 

Inferimus  tepido  spumantia  cymbia  lacte 

Sanguinis  et  sacri  pateras,  animamque  sepuicro 

Condimus,  et  magna  supremum  voce  ciemus. 

Inde,  ubi  prima  fides  pelago,  placataque  venti 

Dant  maria,  et  lenis  crepitans  vocat  auster  in  altum,    70 

Deducunt  socii  naves  et  litora  complent. 

Provehimur  portu,  terraeque  urbesque  recedunt. 

Sacra  mari  colitur  medio  gratissima  teiius 
Nereidum  matri  et  Neptuno  Aegaeo, 
Quam  pius  Arcitenens,  oras  et  litora  circurn  75 

Errantem,  Mycono  e  celsa  Gyaroque  revinxit, 
Immotamque  coli  dedit  et  contemnere  ventos: 
Huc  feror;  haec  fessos  tuto  placidissima  portu 
Accipit.  Egressi  veneramur  Apollinis  urbem. 
Rex  Anius,  rex  idem  hominum  Phoebique  sacerdos.    80 
Vittis  et  sacra  redimitus  tempora  lauro, 
Occurrit,  veterem  Anchisen  agnoscit  amicum: 
Iungimus  hospitio  dextras,  et  tecta  subimus. 
Templa  dei  saxo  venerabar  structa  vetusto : 
„Da  propriam,  Thymbraee,  domum!  Da  moenia  fessis  85 
„Et  genus  et  mansuram  urbem !  Serva  altera  Troiae 
„Pergama,  reliquias  Danaiim  atque  immitis  Achilli. 
„Quem  sequimur,  quove  ire  iubes  ubi  ponere  sedes? 

„Da,  pater,  aug-urium,  atque  animis  illabere  nostris! ' 
Vix  ea  fatus  eram ;  tremere  omnia  visa  repente,  90 

Liminaque  Jaurusque  dei,  totusque  moveri 
Mons  circum,  et  mugire  adytis  cortina  reclusis. 
Submissi  petimus  terram,  et  vox  fertur  ad  aures : 
„Dardanidae  duri,  quae  vos  a  stirpe  parentum 
„Prima  tulit  tellus,  eadem  vos  ubere  laeto  95 

,,Accipiet  reduces :  antiquam  exquirite  matrem. 
„Hic  domus  Aeneae  cunctis  dominabitur  oris, 
„Et  nati  natorum,  et  qui  nascentur  ab  illis." 
Haec  Phoebus,  mixtoque  ing-ens  exorta  tumultu 
Laetitia,  et  cuncti,  quae  sint  ea  moenia,  quaerunt,      100 
Quo  Phoebus  voeet  errantes  iubeatque  reverti. 
Tum  genitor,  veterum  volvens  monumenta  virorum, 
„Audite,  o  proceres,"  ait  „et  spes  discite  vestras. 
„Creta  Iovis  mag-ni  medio  iacet  insula  ponto, 
„Mons  Idaeus  ubi  et  gentis  cunabuia  nostrae;  105 

„Centum  urbes  habitant  magnas,  uberrima  regna: 
„Maximus  unde  pater,  si  rite  audita  recordor, 
„Teucrus  Ilhoeteas  primum  est  advectus  ad  oras, 
„Optavitque  locum  regno.    Nondum  Ilium  et  arces 
,,Pergameae  steterant;  habitabant  vallibus  imis.         110 
?rHinc  mater  cultrix  Cybelae,  Corybantiaque  aera, 
„Idaeumque  nemus ;  hinc  fida  silentia  sacris, 
„Et  iuncti  currum  dorninae  subiere  leones. 
„Ergo  agite  et,  divum  ducunt  qua  iussa,  sequamur, 
„Placemus  ventos,  et  Gnosia  regna  petamus !  115 

„Nec  longo  distant  cursu:  modo  Iupiter  adsit, 
„Tertia  lux  classem  Cretaeis  sistet  in  oris." 
Sic  fatus,  meritos  aris  mactavit  honores, 
Taurum  Neptuno,  taurum  tibi,  pulcher  Apoilo, 
Nigram  Hiemi  pecudem,  Zephyris  felicibus  albam.     120 

Fama  volat,  pulsum  regnis  cessisse  paternis 
Idomenea  ducem,  desertaque  litora  Cretae, 
Hoste  vacare  domos,  sedesque  adstare  relictas. 
Linquimus  Ortygiae  portus,  pelag-oque  volamus, 
Bacchatamque  iugis  Naxon  viridemque  Donusam,      125 
Olearon  niveamque  Paron,  sparsasque  per  aequor 

virgilius.  9 

Cycladas  et  crebris  legimus  freta  concita  terris. 

Nauticus  exoritur  vario  certamine  clamor, 

Hortantur  socii,  Cretam  proavosque  petamus; 

Prosequitur  surgens  a  puppi  ventus  euntes,  130 

Et  tandem  antiquis  Curetum  allabimur  oris. 

Erg-o  avidus  muros  optatae  molior  urbis, 

Perg-ameamque  voco,  et  laetam  cognomine  gentem 

Hortor  amare  focos  arcemque  attollere  tectis. 

Iamque  fere  sicco  subductae  litore  puppes,  135 

Connubiis  arvisque  novis  operata  iuventus; 

lura  domosque  dabam:  subito  quum  tabida  membris, 

Corrupto  coeli  tractu,  miserandaque  venit 

Arboribusque  satisque  lues  et  letifer  annus. 

Linquebant  dulces  animas,  aut  aegra  trahebant  140 

Corpora;  tum  steriles  exurere  Sirius  agros; 

Arebant  herbae  et  victum  seg-es  aegra  negabat. 

Rursus  ad  oraclum  Ortygiae  Phoebumque  remenso 

Hortatur  pater  ire  mari,  veniamque  precari, 

Quam  fessis  finem  rebus  ferat,  unde  laborum  145 

Tentare  auxilium  iubeat,  quo  vertere  cursus. 

Nox  erat,  et  terris  animalia  somnus  habebat: 

Effigies  sacrae  diviim  Pbrygiique  Penates, 

Quos  mecum  ab  Troia  mediisque  ex  ig-nibus  urbis 

Extuleram,  visi  ante  oculos  adstare  iacentis  150 

In  somnis,  multo  manifesti  lumine,  qua  se 

Plena  per  insertas  fundebat  luna  fenestras; 

Tum  sic  affari  et  curas  his  demere  dictis : 

„Quod  tibi  delato  Ortygiam  dicturus  Apollo  est, 

„Hic  canit  et  tua  nos  en  ultro  ad  limina  mittit.  155 

„Nos  te,  Dardania  incensa,  tuaque  arma  secuti, 

„Nos  tumidum  sub  te  permensi  classibus  aequor, 

„Idem  venturos  tollemus  in  astra  nepotes, 

„Imperiumque  urbi  dabimus:  tu  moenia  mag^nis 

„Magna  para,  longumque  fugae  ne  linque  laborem.    160 

„Mutandae  sedes:  non  haec  tibi  litora  suasit 

„Delius,  aut  Cretae  iussit  considere,  Apollo. 

„Est  locus,  Hesperiam  Graii  cognomine  dicunt, 

.,Terra  antiqua,  potens  armis  atque  ubere  g^lebae- 

„Oenotri  coluere  viri ;  nunc  fama,  minores  165 

„Italiam  dixisse  ducis  de  nomine  gentem-: 

„Hae  nobis  propriae  sedes;  hinc  Dardanus  ortus 

„Iasiusque  pater,  genus  a  quo  principe  nostrum. 

„Surge  age,  et  haec  laetus  longaevo  dicta  parenti 

„Haud  dubitanda  refer:  Corythum  terrasque  requirat  170 

„Ausonias.    Dictaea  negat  tibi  Iupiter  arva." 

Talibus  attonitus  visis  ac  voce  deorum- 

Nec  sopor  illud  erat,  sed  coram  agnoscere  vultus 

Velatasque  comas  praesentiaque  ora  videbar; 

Tum  gelidus  toto  manabat  corpore  sudor-,  175 

Corripio  e  stratis  corpus,  tendoque  supinas 

Ad  coelum  cum  voce  manus,  et  munera  libo 

Tntemerata  focis.    Perfecto  laetus  honore 

Anchisen  facio  certum,  remque  ordine  pando. 

Agnovit  prolem  ambiguam  geminosque  parentes,       180 

Seque  novo  veterum  deceptum  errore  locorum. 

Tum  memorat:  „Nate,  Iliacis  exercite  fatis, 

„Sola  mihi  tales  casus  Cassandra  canebat; 

„Nunc  repeto  haec  generi  portendere  debita  nostro, 

„Et  saepe  Hesperiam,  saepe  Itala  regna  vocare.         185 

„Sed  quis  ad  Hesperiae  venturos  litora  Teucros 

„Crederet,  aut  quem  tum  vates  Cassandra  moveret? 

„Cedamus  Phoebo,  et  moniti  meliora  sequamur!" 

Sic  ait,  et  cuncti  dicto  paremus  ovantes: 

Hanc  quoque  deserimus  sedem,  paucisque  relictis     190 

Vela  damus,  vastumque  cava  trabe  currimus  aequor. 

Postquam  altum  tenuere  rates,  nec  iam  amplius  ullae 
Apparent  terrae,  coelum  undique  et  undique  pontus; 
Tum  mihi  caeruleus  supra  caput  adstitit  imber 
Noctern  hiememque  ferens,  et  inhorruitundatenebris.  195 
Continuo  venti  volvunt  mare  magnaque  surgunt 
Aequora:  dispersi  iactamur  gnrgite  vasto. 
Involvere  diem  nimbi,  et  nox  humida  coelum 
Abstulit;  ingeminant  abruptis  nubibus  ignes: 
Excutimur  cursu,  et  caecis  erramus  in  undis.  200 

Ipse  diem  noctemque  negat  discernere  coelo 
Nec  meminisse  viae  media  Palinurus  in  unda. 

9* 

Tres  adeo  incertos  caeca  caligine  soles 

Erramus  pelago,  totidem  sine  sidere  noctes ; 

Quarto  terra  die  primum  se  attollere  tandem  205 

Visa,  aperire  procul  montes  ac  volvere  fumum. 

Vela  cadunt,  remis  insurgimus ;  haud  mora,  nautae 

Annixi  torquent  spumas  et  caerula  verrunt. 

Servatum  ex  undis  Strophadum  me  litora  primuin 

Accipiunt :  Strophades  Graio  stant  nomine  dictae      210 

Insulae  Ionio  in  magno,  quas  dira  Celaeno 

Harpyiaeque  colunt  aliae,  Phineia  postquam 

Clausa  domus,  mensasque  metu  liquere  priores. 

Tristius  haud  illis  monstrum,  nec  saevior  ulla 

Pestis  et  ira  deum  Stygiis  sese  extulit  undis.  215 

Virginei  volucrum  vultus,  foedissima  ventris 

Proluvies,  uncaeque  manus,  et  pallida  semper 

Ora  fame. 

Huc  ubi  delati  portus  intravimus ;  ecce 

Laeta  boum  passim  campis  armenta  videmus  22ft 

Caprig-enumque  pecus,  nullo  custode,  per  herbas. 

Irruimus  ferro,  et  divos  ipsumque  vocamus 

In  partem  praedamque  Iovem;  tum  litore  curvo 

Exstruimusque  toros,  dapibusque  epulamur  opimis. 

At  subitae  horrifico  lapsu  de  montibus  adsunt  225 

Harpyiae  et  magnis  quatiunt  clangoribus  alas, 

Diripiuntque  dapes,  contactuque  omnia  foedant 

Immundo;  tum  vox  tetrum  dira  inter  odorem. 

Rursum  in  secessu  longo  sub  rupe  cavata, 

Arboribus  clausi  circum  atque  horrentibus  umbris,     230 

Instruimus  mensas,  arisque  reponimus  ignem ; 

Rursum  ex  diverso  coeli  caecisque  latebris 

Turba  sonans  praedam  pedibus  circumvolat  uncis, 

Polluit  ore  dapes.    Sociis  tunc,  arma  capessant, 

Edico,  et  dira  bellum  cum  gente  g-erendum.  235 

Haud  secus  ac  iussi  faciunt,  tectosque  per  herbam 

Disponunt  enses  et  scuta  latentia  condunt. 

Ergo  ubi  delapsae  sonitum  per  curva  dedere 

Litora ;  dat  signum  specula  Misenus  ab  aita 

Aere  cavo.    Invadunt  socii  et  nova  proelia  tentant,    240 

Obscenas  pelagi  ferro  foedare  volucres. 

Sed  neque  vim  plumis  ullam  nec  vulnera  tergo 

Accipiunt,  celerique  fuga  sub  sidera  lapsae 

Semiesam  praedam  et  vestigia  foeda  relinquunt. 

Una  in  praecelsa  consedit  rupe  Celaeno,  245 

Infelix  vates,  rumpitque  hanc  pectore  vocem : 

„Bellum  etiam  pro  caede  boum  stratisque  iuvencis, 

„Laomedontiadae,  bellumne  inferre  paratis, 

„Et  patrio  Harpyias  insontes  pellere  reg-no  ? 

„Accipite  ergo  animis  atque  haec  mea  figite  dicta,     250 

„Quae  Phoebo  pater  omnipotens,  mihi  Phoebus  Apollo 

„Praedixit,  vobis  Furiarum  ego  maxima  pando. 

^ltaliam  cursu  petitis :  ventisque  vocatis 

„Ibilis  Italiam,  portusque  intrare  licebit; 

„Sed  non  ante  datam  cingetis  moenibus  urbem,         255 

„Quam  vos  dira  fames  nostraeque  iniuria  caedis 

„Ambesas  subigat  malis  absumere  mensas." 

Dixit,  et  in  silvam  pennis  ablata  refugit. 

At  sociis  subita  gelidus  formidine  sanguis 

Deriguit,  cecidere  animi;  nec  iam  amplius  armis,       260 

Sed  votis  precibusque  iubent  exposcere  pacem, 

Sive  deae,  seu  sint  dirae  obscenaeque  volucres ; 

Et  pater  Anchises  passis  de  litore  palmis 

Numina  magna  vocat,  meritosque  indicit  honores : 

„Di,  prohibete  minas ;  di,  talem  avertite  casum,         265 

„Et  placidi  servate  pios!";  tum  litore  funem 

Deripere,  excussosque  iubet  laxare  rudentes. 

Tendunt  vela  Noti :  fugimus  spumantibus  undis, 
Qua  cursum  ventusque  gubernatorque  vocabat. 
Iam  medio  apparet  flnctu  nemorosa  Zacynthos,  270 

Dulichiumque,  Sameque,  et  Neritos  ardua  saxis. 
Effugimus  scopulos  Ithacae,  Laertia  reg-na, 
Et  terram  altricem  saevi  exsecramur  Ulixi. 
Mox  et  Leucatae  nimbosa  cacumina  montis, 
Et  formidatus  nautis  aperitur  Apollo.  275 

Hunc  petimus  fessi,  et  parvae  succedimus  urbi ; 
Ancora  de  prora  iacitur,  stant  litore  puppes. 
Ergo  insperata  tandem  tellure  potiti, 

Lustramurque  Iovi,  votisque  incendimus  aras, 

Actiaque  Uiacis  celebramus  litora  ludis.  280 

Exercent  patrias  oleo  labente  palaestras 

Nudati  socii:  iuvat  evasisse  tot  urbes 

Argolicas,  mediosque  fugam  tenuisse  per  hostes. 

Interea  magrium  soi  circumvolvitur  annum, 

Et  glacialis  hiems  aquilonibus  asperat  undas.  285 

Aere  cavo  clipeum,  magni  gestamen  Abantis, 

Postibus  adversis  figo  et  rem  carmine  signo  i 

„Aencas  haec  de  Danais  victoribus  armau ; 

Linquere  tum  portus  iubeo  et  considere  transtris. 

Certatim  socii  feriunt  mare  et  aequora  verrunt.       290 
Protenus  aerias  Phaeacum  abscondimus  arces, 
Litoraque  Epiri  legimus,  portuque  subimus 
Chaonio  et  celsam  Buthroti  accedimus  urbem. 
Hic  incredibilis  rerum  fama  occupat  aures, 
Priamiden  Helenum  Graias  reg-nare  per  urbes,  295 

Coniugio  Aeacidae  Pyrrhi  sceptrisque  potitum, 
Et  patrio  Andromachen  iterum  cessisse  marito. 
Obstupui,  miroque  incensum  pectus  amore, 
Compellare  virum  et  casus  cognoscere  tantos. 
Progredior  portu,  classes  et  litora  Hnquens,  300 

Solemnes  quum  forte  dapes  et  tristia  dona 
Ante  urbem  in  luco  falsi  Simoentis  ad  undam 
Libabat  cineri  Andromache,  Manesque  vocabat 
Hectoreum  ad  tumulum,  viridi  quem  cespite  inanem 
Et  geminas,  causam  lacrimis,  sacraverat  aras.  305 

Ut  me  conspexit  venientem  et  Troia  circum 
Arma  amens  vidit ;  mag-nis  exterrita  monstris 
Deriguit  visu  in  jnedio,  calor  ossa  reliquit, 
Labitur,  et  iongo  vix  tandem  tempore  fatur: 
„Verane  te  facies,  verus  mihi  nuntius  affers,  310 

„Nate  dea?  vivisne?  aut,  si  lux  alma  recessit, 
„Hector  ubi  est?"  Dixit,  lacrimasque  effudit  et  omnem 
Implevit  clamore  locum.    Vix  pauca  furenti 
Subiicio  et  raris  turbatus  vocibus  hisco : 
„Vivo  equidem,  vitamque  extrema  per  omnia  duco.  315 
„Ne  dubita :  nam  vera  vides. 

„Heu,  quis  te  casus  deiectam  coniuge  tanto 
„Excipit,  aut  quae  digna  satis  fortuna  revisit? 
„Hectoris  Andromache  Pyrrhin'  connubia  servas?" 
Deiecit  vultum  et  demissa  voce  locuta  est:  320 

„0  felix  una  ante  alias  Priamela  virgo, 
„Hostilem  ad  tumulum  Troiae  sub  moenibus  altis 
„Iussa  mori,  quae  sortitus  non  pertulit  ullos, 
„Nec  victoris  heri  tetigit  captiva  cubile! 
„Nos,  patria  incensa,  diversa  per  aequora  vectae,      325 
„Stirpis  Achilleae  fastus  iuvenemque  superbum, 
„Servitio  enixae,  tulimus.    Qui  deinde,  secutus 
„Ledaeam  Hermionen  Lacedaemoniosque  hymenaeos, 
„Me  famulo  famulamque  Heleno  transmisit  habendam. 
„Ast  illum,  ereptae  magno  inflammatus  amore  330 

,.Coniugis  et  scelerum  Furiis  agitatus,  Orestes 
„Excipit  incautum,  patriasque  obtruncat  ad  aras. 
„Morte  Neoptolemi  regnorum  reddita  cessit 
„Pars  Heleno,  qui  Chaonios  cognomine  campos, 
„Chaoniamque  omnem  Troiano  a  Chaone  dixit,  335 

„Pergamaque  Iliacamque  iugis  hanc  addidit  arcem. 
„Sed  tibi  qui  cursum  venti,  quae  fata  dedere, 
„Aut  quisnam  ignarum  nostris  deus  appulit  oris? 
„Quid  puer  Ascanius?  Superatne?  et  vescitur  aura, 
„Quae  tibi  iam  Troia.....  ?  340 

„Ecqua  tamen  puero  est  amissae  cura  parentis? 
„Ecquid  in  antiquam  virtutem  animosque  viriles 
„Et  pater  Aeneas  et  avunculus  excitat  Hector?" 
Talia  fundebat  lacrimans  longosque  ciebat 
Incassum  fletus,  quum  sese  a  moenibus  heros  345 

Priamides  multis  Helenus  comitantibus  affert, 
Agnoscitque  suos,  laetusque  ad  limina  ducit, 
Et  multum  lacrimas  verba  inter  singula  fundit. 
Procedo,  et  parvam  Troiam  simulataque  magnis 
Pergama  et  arentem  Xanthi  cognomine  rivum  350 

Agnosco,  Scaeaeque  amplector  limina  portae. 
Nec  non  et  Teucri  socia  simul  urbe  fruuntur: 
Illos  portkibus  rex  accipiebat  in  amplis ; 
Aulai  medio  libabant  pocula  Bacchi, 

Impositis  auro  dapibus,  paterasque  tenebant.  355 

Iamque  dies  alterque  dies  processit,  et  aurae 
Vela  vocant,  tumidoque  inflatur  carbasus  austro : 
His  vatem  ag-gredior  dictis  ac  talia  quaeso : 
„Troiugena,  interpres  divum,  qui  numina  Phoebi, 
„Qui  tripodas,  Clarii  laurus,  qui  sidera  sentis  360 

„Et  volucrum  linguas  et  praepetis  omina  pennae, 
„Fare  age-namque  omnem  cursum  mihi  prospera  dixit 
„Religio,  et  cuncti  suaserant  numine  divi 
„Itaiiam  petere  et  terras  tentare  repostas; 
„Sola  novum,  dictuque  nefas,  Harpyia  Celaeno  365 

„Prodigium  canit,  et  tristes  denuntiat  iras 
„Obscenamque  famem-quae  prima  pericula  vito, 
„Quidve  sequens  tantos  possim  superare  labores?" 
Hic  Helenus,  caesis  primum  de  more  iuvencis, 
Exorat  pacem  diviim,  vittasque  resolvit  370 

Sacrati  capitis,  meque  ad  tua  limina,  Phoebe, 
Ipse  manu  multo  suspensum  numine  ducit; 
Atque  haec  deinde  canit  divino  ex  ore  sacerdos : 
„Nate  dea-nam  te  maioribus  ire  per  altum 
„Auspiciis  manifesta  fides :  sic  fata  deum  rex  375 

„Sortitur,  volvitque  vices;  is  vertitur  ordo-, 
„Pauca  tibi  e  multis,  quo  tutior  hospita  lustres 
„Aequora  et  Ausonio  possis  considere  portu, 
„Expediam  dictis :  prohibent  nam  cetera  Parcae 
„Scire  Helenum  farique  vetat  Saturnia  Iuno,  380 

„Principio  Italiam,  quam  tu  iam  rere  propinquam, 
„Vicinosque,  ignare,  paras  invadere  portus, 
„Longa  procul  longis  via  dividit  invia  terris : 
„Ante  et  Trinacria  lentandus  remus  in  unda, 
„Et  salis  Ausonii  lustrandum  navibus  aequor,  385 

„Infernique  lacus  Aeaeaeque  insula  Circae, 
„Quam  tuta  possis  urbem  componere  terra. 
„Signa  tibi  dicam:  tu  condita  mente  teneto. 
„Quum  tibi  sollicito  secreti  ad  fluminis  undam 
„Litoreis  ingens  inventa  sub  ilicibus  sus,  390 

„Triginta  capitum  fetus  enixa,  iacebit, 
,,Alba,  solo  recubans,  albi  circum  ubera  nati; 

„Is  locus  urbis  ent,  requies  ea  certa  laborum. 

„Nec  tu  mensarum  morsus  horresce  futuros : 

„Fata  viam  invenient,  aderitque  vocatus  Apollo.        395 

„Has  autem  terras  Italique  hanc  litoris  oram, 

„Proxima  quae  nostri  perfunditur  aequoris  aestu, 

„Effuge :  cuncta  malis  habitantur  moenia  Graiis. 

,,Hic  et  Narycii  posuerunt  moenia  Locri, 

„Et  Sallentinos  obsedit  milite  campos  40C 

„Lyctius  Idomeneus;  hic  illa  ducis  Meliboei 

„Parva  Philoctetae  subnixa  Petelia  muro. 

„Quin  ubi  transmissae  steterint  trans  aequora  classes, 

„Et  positis  aris  iam  vota  in  litore  solves ; 

„Purpureo  velare  comas  adopertus  amictu,  405 

;,Ne  qua  inter  sanctos  ignes  m  honore  deorum 

„Hostilis  facies  occurrat  et  omina  turbet. 

..Hunc  socii  morem  sacrorum,  hunc  ipse  teneto ; 

„Hac  casti  maneant  in  religione  laepotes. 

„Ast  ubi  digressum  Siculae  te  admoverit  orae  410 

„Ventus,  et  angusti  rarescent  claustra  Pelori ; 

„Laeva  tibi  tellus  et  longo  laeva  petantur 

„Aequora  circuitu,  dextrum  fuge  litus  et  undas. 

„Haec  loca  vi  quondam  et  vasta  convulsa  ruina- 

„Tantum  aevi  longinqua  valet  mutare  vetustas-  415 

„Dissiluisse  ferunt:  quum  protenus  utraque  tellus 

„Una  foret;  venit  medio  vi  pontus,  et  undis 

„Hesperium  Siculo  latus  abscidit,  arvaque  et  urbes 

„Litore  diductas  angusto  interluit  aestu. 

„Dextrum  Scylla  latus,  laevum  implacata  Charybdis  420 

„Obsidet,  atque  imo  barathri  ter  gurgite  vastos 

„Sorbet  in  abruptum  fluctus,  rursusque  sub  auras 

„Erigit  alternos  et  sidera  verberat  unda. 

„At  Scyllam  caecis  cohibet  spelunca  latebris, 

„Ora  exsertantem  et  naves  in  saxa  trahentem:  425 

„Prima  hominis  facies  et  pulchro  pectore  virgo 

„Pube  tenus ;  postrema  immani  corpore  pistrix, 

„Delphinum  caudas  utero  commissa  luporum. 

„Praestat  Trinacrii  metas  lustrare  Pachyni 

„Cessantem,  longos  et  circumflectere  cursus,  430 

„Quam  semel  informem  vasto  vidisse  sub  antro 
„Scyllam  et  caeruleis  canibus  resonantia  saxa. 
„Praeterea,  si  qua  est  Heleno  prudentia,  vati 
„Si  qua  fides,  animum  si  veris  implet  Apollo, 
„Unum  illud  tibi,  nate  dea,  proque  omnibus  unum     435 
„Praedicam  et  repetens  iterumque  iterumque  monebo : 
„Iunonis  magnae  primum  prece  numen  adora ; 
„Iunoni  cane  vota  libens,  dominamque  potentem 
„Suppiicibus  supera  donis:  sic  denique  victor 
„Trinacria  fines  Italos  mittere  relicta.  440 

„Huc  ubi  delatus  Cumaeam  accesseris  urbem 
„Divinosque  lacus  et  Averna  sonantia  silvis ; 
„Insanam  vatem  adspicies,  quae  rupe  sub  ima 
„Fata  canhyfoliisque  notas  et  nomina  mandat. 
„Quaecumque  in  foliis  descripsit  carmina  virgo,         445 
„Digerit  in  numerum,  atque  antro  seclusa  relinquit; 
„IUa  manent  immota  locis,  neque  ab  ordine  cedunt. 
„Verum  eadem,  verso  tenuis  quum  cardine  ventus 
„Impulit  et  teneras  turbavit  ianua  frondes, 
„Numquam  deinde  cavo  volitantia  prendere  saxo,      450 
„Nec  revocare  situs  aut  jungere  carmina  curat; 
^lnconsulti  abeunt,  sedemque  odere  Sibyllae. 
,,Hic  tibi  ne  qua  morae  fuerint  dispendia  tanti- 
„Quamvis  increpitent  socii,  et  vi  cursus  in  altum 
„Vela  vocet  possisque  sinus  implere  secundos-,         455 
„Quin  adeas  vatem,  precibusque  oracula  poscas 
„Ipsa  canat,  vocemque  volens  atque  ora  resolvat. 
„Illa  tibi  Italiae  populos  venturaque  bella, 
„Et  quo  quemque  modo  fugiasque  ferasque  laborem, 
„Expediet,  cursusque  dabit  venerata  secundos.  460 

„Haec  sunt,  quae  nostra  liceat  te  voce  moneri. 
„Vade  ag-e,  et  ingentem  factis  fer  ad  aethera  Troiam." 
Quae  postquam  vates  sic  ore  efiatus  amico  est, 
Dona  dehinc  auro  gravia  sectoque  elephanto 
Imperat  ad  naves  ferri,  stipatque  carinis  465 

lng-ens  argentum  Dodonaeosque  lebetas, 
Loricam  consertam  hamis  auroque  trilicem, 
Et  conum  insignis  g-aleae  cristasque  comantes, 


. 

Arma  Neoptolemi.    Sunt  et  sua  dona  parenti. 

Addit  equos,  additque  duces ;  470 

Remigium  supplet;  socios  simui  instruit  armis. 

Interea  classem  velis  aptare  iubebat 
Anchises,  fieret  vento  mora  ne  qua  ferenti. 
Quem  Phoebi  interpres  multo  compellat  honore: 
„Coniugio  Anchisa  Veneris  dignate  superbo,  475 

„Cura  deum,  bis  Pergameis  erepte  ruinis, 
„Ecce  tibi  Ausoniae  tellus :  hanc  arripe  velis. 
„Et  tamen  hanc  pelago  praeterlabare  necesse  est : 
„Ausoniae  pars  illa  procul,  quam  pandit  Apollo. 
„Vade,"  ait  „o  felix  nati  pietate !  Quid  ultra  480 

„Provehor,  et  fando  surgentes  demoror  austros  ?" 
Nec  minus  Andromache,  digressu  maesta  supremo, 
Fert  picturatas  auri  subtemine  vestes 
Et  Phrygiam  Ascanio  chlamydem,  nec  cedit  honori, 
Textilibusque  onerat  donis,  ac  talia  fatur :  485 

„Accipe,  et  haec,  manuum  tibi  quae  monumenta  mearum 
„Sint,  puer,  et  longum  Andromachae  testentur  amorem, 
„Coniugis  Hectoreae,  cape  dona  extrema  tuorum, 
„0  mihi  sola  mei  super  Astyanactis  imago. 
„Sic  oculos,  sic  ille  manus,  sic  ora  ferebat,  490 

„Et  nunc  aequali  tecum  pubesceret  aevo." 
Hos  ego  digrediens  lacrimis  affabor  obortis : 
,Vivite  felices,  quibus  est  fortuna  peracta 
„Iam  sua!  Nos  alia  ex  aliis  in  fata  vocamur; 
„Vobis  parta  quies :  nullum  maris  aequor  arandum,  495 
„Arva  neque  Ausoniae  semper  cedentia  retro 
„Quaerenda;  effigiem  Xanthi  Troiamque  videtis, 
„Quam  vestrae  fecere  manus,  —  melioribus,  opto, 
„Auspiciis,  et  quae  fuerit  minus  obvia  Graiis. 
„Si  quando  Thybrim  vicinaque  Thybridis  arva  500 

„Intraro,  gentique  meae  data  moenia  cernam; 
„Cognatas  urbes  olim  populosque  propinquos, 
„Epiro,  Hesperia,  quibus  idem  Dardanus  auctor 
„Atque  idem  casus,  unam  faciemus  utramque 
„Troiam  animis:  maneat  nostros  ea  cura  nepotes."   505 

Provehimur  pelago  vicina  Ceraunia  iuxta, 

Unde  iter  Italiam  cursusque  brevissimus  undis. 

Sol  ruit  interea  et  montes  umbrantur  opaci. 

Sternimur  optatae  gremio  telluris  ad  undam, 

Sortiti  remos,  passimque  in  litore  sicco  510 

Corpora  curamus;  fessos  sopor  irrig-at  artus. 

Necdum  orbem  medium  nox  horis  acta  subibat: 

Haud  seg-nis  strato  surgit  Palinurus,  et  omnes 

Explorat  ventos,  atque  auribus  aera  captat ; 

Sidera  cuncta  notat  tacito  labentia  coelo,  515 

Arcturum  pluviasque  Hyadas  g-eminosque  Triones, 

Armatumque  auro  circumspicit  Oriona. 

Postquam  cuncta  videt  coelo  constare  sereno, 

Dat  clarum  e  puppi  signuni;  nos  castra  movemus, 

Tentamusque  viam  et  velorum  pandimus  alas.  520 

Iamque  rubescebat  stellis  Aurora  fugatis, 

Quum  procul  obscuros  colles  humilemque  videmus 

Italiam.    Italiam  primus  conclamat  Achates, 

Italiam  laeto  socii  clamore  salutant. 

Tum  pater  Anchises  magnum  cratera  corona  525 

Induit  implevitque  mero,  divosque  vocavit 

Stans  celsa  in  puppi: 

„Di,  maris  et  terrae  tempestatumque  potentes, 

„Ferte  viam  vento  facilem,  et  spirate  secundi." 

Crebrescunt  optatae  aurae,  portusque  patescit  530 

Iam  propior,  templumque  apparet  in  arce  Minervae. 

Vela  leg-unt  socii,  et  proras  ad  litora  torquent. 

Portus  ab  Euroo  fluctu  curvatus  in  arcum: 

Obiectae  salsa  spumant  adspargine  cautes, 

Ipse  latet,  g-emino  demittunt  brachia  muro  535 

Turriti  scopuli,  refugitque  ab  litore  templum. 

Quatuor  hic,  primum  omen,  equos  in  gramine  vidi 

Tondentes  campum  late,  candore  nivali. 

Et  pater  Anchises :  „Beilum,  o  terra  hospita,  portas : 

„Bello  armantur  equi,  bellumhaecarmentaminantur.  540 

„Sed  tamen  idem  olim  curru  succedere  sueti 

„Quadrupedes,  et  frena  iugo  concordia  ferre, 

„Spes  et  pacis,"  ait.    Tum  numina  sancta  precamur 

Palladis  armisonae,  quae  prima  accepit  ovantes, 

Et  capita  ante  aras  Phrygio  velamur  amictu;  545 

Praeceptisque  Heleni,  dederat  quae  maxima,  rite 
Iunoni  Argivae  iussos  adolemus  honores. 
Haud  mora:  continuo  perfectis  ordine  votis, 
Cornua  velatarum  obvertimus  antennarum, 
Graiugenumque  domos  suspectaque  linquimus  arva.  550 
Hinc  sinus  Herculei,  s.i  vera  est  fama,  Tarenti 
Cernitur;  attoliit  se  diva  Lacinia  contra, 
Cauionisque  arces  et  navifragum  Scylaceum. 
Tum  procul  e  fluctu  Trinacria  cernitur  Aetna; 
Et  gemitum  ingentem  pelagi  pulsataque  saxa  555 

Audimus  longe,  fractasque  ad  litora  voces; 
Exsultantque  vada,  atque  aestu  miscentur  arenae. 
Et  pater  Anchises:  „Nimirum  haec  iila  Charybdis; 
„Hos  Helenus  scopulos,  haec  saxa  horrenda  canebat: 
„Eripite,  o  socii,  pariterque  insurgite  remis!"  560 

Haud  minus  ac  iussi  faciunt;  primusque  rudentem 
Contorsit  laevas  proram  Palinurus  ad  undas; 
Laevam  cuncta  cohors  remis  ventisque  petivit. 
Xollimur  in  coelum  curvato  gurgite,  et  idem 
Subducta  ad  Manes  imos  desedimus  unda;  565 

Ter  scopuli  clamorem  inter  cava  saxa  dedere, 
Ter  spumam  eHsam  et  rorantia  vidimus  astra. 
Interea  fessos  ventus  cum  sole  reliquit, 
Ignarique  viae  Cyclopum  allabimur  oris. 
Portus  ab  accessu  ventomm  immotus  et  ingens  570 

[pse ;  sed  horrificis  iuxta  tonat  Aetna  ruinis : 
Interdumque  atram  prorumpit  ad  aethera  nubem, 
Turbine  fumantem  piceo  et  candente  favilla, 
Attollitque  globos  nammarum,  et  sidera  lambit; 
Interdum  scopulos  avulsaque  viscera  montis  575 

Erigit  eructans,  liquefactaque  saxa  sub  auras 
Cum  gemitu  glomerat,  fundoque  exaestuat  imo. 
Fama  est,  Enceladi  semiustum  fulmine  corpus 
Urgeri  mole  hac,  ingentemque  insuper  Aetnam 
Impositam  ruptis  flammam  exspirare  caminis,  580 

Et,  fessum  quoties  mutet  latus,  intremere  omnem 
Murmure  Trinacriam  et  coelum  subtexere  fumo. 

Noctem  illam  tecti  silvis  immania  monstra   ' 
Perferimus,  nec,  quae  sonitum  det  causa,  videmus : 
Nam  neque  erant  astrorum  ignes,  nec  lucidus  aethra  585 
Siderea  polus,  obscuro  sed  nubila  coelo, 
Et  lunam  in  nimbo  nox  intempesta  tenebat. 
Postera  iamque  dies  primo  surgebat  Eoo, 
Humentemque  Aurora  polo  dimoverat  umbram : 
Quum  subito  e  silvis,  macie  confecta  suprema,  590 

Ignoti  nova  forma  viri  miserandaque  cultu 
Procedit,  supplexque  manus  ad  litora  tendit. 
Respicimus.    Dira  illuvies  immissaque  barba, 
Consertum  tegumen  spinis ;  at  cetera  Graius 
Et  quondam  patriis  ad  Troiam  missus  in  armis.  595 

Isque  ubi  Dardanios  habitus  et  Troia  vidit 
Arma  procul :  paullum  adspectu  conterritus  haesit, 
Continuitque  gradum;  mox  sese  ad  litora  praeceps 
Cum  fletu  precibusque  tulit:  „Per  sidera  testor, 
„Per  superos  atque  hoc  coeli  spirabile  lumen,  600 

„Tollite  me,  Teucri !  quascumque  abducite  terras : 
„Hoc  sat  erit.    Scio  me  Danais  e  classibus  unum, 
„Et  bello  Iliacos  fateor  petiisse  Penates. 
„Pro  quo,  si  sceleris  tanta  est  iniuria  nostri, 
„Spargite  me  in  fluctus  vastoque  immergite  ponto :    605 
„Si  pereo,  hominum  manibus  periisse  iuvabit." 
Dixerat,  et  genua  amplexus  genibusque  volutans 
Haerebat.  Qui  sit,  fari,  quo  sanguine  cretus, 
Hortamur;  quae  deinde  agitet  fortuna  fateri. 
Ipse  pater  dextram  Anchises,  haud  multa  moratus,    610 
Dat  iuveni,  atque  animum  praesenti  pignore  firmat. 
Ille  haec,  deposita  tandem  formidine,  fatur: 
„Sum  patria  ex  Ithaca,  comes  infelicis  Ulixi, 
„Nomen  Achemenides,  Troiam,  genitore  Adamasto 
„Paupere-mansissetque  utinam  fortuna!  -,  profectus.  615 
„Hic  me,  dum  trepidi  crudelia  limina  linquunt, 
„Immemores  socii  vasto  Cyclopis  in  antro 
„Deseruere.    Domus  sanie  dapibusque  cruentis, 
„Intus  opaca,  ingens.    Ipse  arduus,  altaque  pulsat 
„Sidera-di,  talem  terris  avertite  pestem!-,  620 

„Nec  visu  facilis  nec  dictu  affabilis  ulli. 
„Visceribus  miserorum  et  sanguine  vescitur  atro. 
„Vidi  egomet,  duo  de  numero  quum  corpora  nostro 
„Prensa  manu  magna  medio  resupinus  in  antro 
„Frangeret  ad  saxum,  sanieque  exspersa  natarent     625 
„Limina;  vidi,  atro  quum  membra  fluentia  tabo 
„Manderet,  et  tepidi  tremerent  sub  dentibus  artus. 
„Haud  impune  quidem;  nec  talia  passus  Ulixes, 
„Oblitusve  sui  est  Ithacus  discrimine  tanto. 
„Nam  simul,  expletus  dapibus  vinoque  sepultus,        630 
„Cervicem  inflexam  posuit,  iacuitque  per  antrum 
,,Immensus,  saniem  eructans  et  frusta  cruento 
„Per  somnum  commixta  mero ;  nos,  magna  precati 
„Numina  sortitique  vices,  una  undique  circum 
„Fundimur,  et  telo  lumen  terebramus  acuto,  635 

„Ingens,  quod  torva  solum  sub  fronte  latebat, 
„Argolici  clipei  aut  Phoebeae  lampadis  instar, 
„Et  tandem  laeti  sociorum  ulciscimur  umbras. 
„Sed  fugite,  o  miseri,  fugite,  atque  ab  litore  funem 
„Rumpite:  640 

„Nam,  qualis  quantusque  cavo  Polyphemus  in  antro 
„Lanigeras  ciaudit  pecudes  atque  ubera  pressat, 
„Centum  alii  curva  haec  habitant  ad  litora  vulgo 
„Infandi  Cyclopes  et  altis  montibus  errant. 
„Tertia  iam  Lunae  se  cornua  lumine  complent,  645 

„Quum  vitam  in  silvis  inter  deserta  ferarum 
„Lustra  domosque  traho,  vastosque  ab  rupe  Cyclopas 
„Prospicio,  sonitumque  pedum  vocemque  tremisco. 
„Victum  infelicem,  baccas  lapidosaque  corna, 
„Dant  rami,  et  vulsis  pascunt  radicibus  herbae.  650 

„0mnia  collustrans,  hanc  primum  ad  litora  classem 
„Conspexi  venienteni;  huic  me,  quaecumque  fuissel, 
„Addixi:  satis  est  gentem  effugisse  nefandam. 
„Vos  animam  hanc  potius  quocumque  absumite  leto." 
Vix  ea  fatus  erat,  summo  quum  monte  videmus         655 
Ipsum  inter  pecudes  vasta  se  mole  moventem 
Pastorem  Polyphemum  et  lilora  nota  petentem,       [tum. 
Monstrum  horrendum,  informe,  ingens,  cui  lumen  adem- 

Trunca  manu  pinus  regit  et  vestigia  firmat; 
Lanigerae  comitantur  oves :  ea  sola  voluptas,  660 

Solamenque  mali. 

Postquam  altos  tetigit  fluctus  et  ad  aequora  venit; 
Luminis  effossi  fluidum  lavit  inde  cruorem, 
Dentibus  infrendens  gemitu,  graditurque  per  aequor 
lam  medium :  necdum  fluctus  latera  ardua  tinxit.       665 
Nos  procul  inde  fugam  trepidi  celerare,  recepto 
Supplice  sic  merito,  tacitique  incidere  funem; 
Verrimus  et  proni  certantibus  aequora  remis. 
Sensit  et  ad  sonitum  vocis  vestigia  torsit. 
Verum  ubi  nulla  datur  dextra  affectare  potestas,        670 
Nec  potis  Ionios  fluctus  aequare  sequendo; 
Clamorem  immensum  tollit,  quo  pontus  et  omnes 
Intremuere  undae,  penitusque  exterrita  tellus 
Italiae,  curvisque  immugiit  Aetna  cavernis. 
At  genus  e  silvis  Cyclopum  et  montibus  altis  675 

Excitum  ruit  ad  portus,  et  litora  complent. 
Cernimus  adstantes  nequidquam  lumine  torvo 
Aetnaeos  fratres,  coelo  capita  alta  ferentes, 
-oncilium  horrenduni:  quales  quum  vertice  celso 
Aeriae  quercus  aut  coniferae  cyparissi  680 

Constiterunt,  silva  aita  Iovis  lucusve  Dianae. 
Praecipites  metus  acer  agit,  quocumque  rudentes 
Excutere  et  ventis  intendere  vela  secundis ; 
[Contra  iussa  monent  Heleni,  Scyllam  atque  Charybdim] 
[Inter  utramque  viam  leti  discrimine  parvo,]  685 

[Ni  teneant  cursus.    Certum  est  dare  lintea  retro.J 
Ecee  autem  Boreas  ang-usta  ab  sede  Pelori 
Missus  adest.    Vivo  praetervehor  ostia  saxo 
Pantagiae  Megarosque  sinus  Thapsumque  iacentem. 
Talia  monstrabat  relegens  errata  retrorsus  690 

Litora  Achemenides,  comes  infelicis  Ulixi. 

Sicanio  praetenta  sinu  iacet  insula  contra 
Plemyrium  undosum;  nomen  dixere  priores 
Ortygiam.    Alpheum  fama  est  huc  Elidis  amnem 
Occultas  egisse  vias  subter  mare,  qui  nunc  695 

Ore,  Arethusa,  tuo  Siculis  confunditur  undis. 

lussi  numina  magna  loci  veneramur,  et  inde 

Exsupero  praepingue  solum  stagnantis  Helori. 

Hinc  altas  cautes  proiectaque  saxa  Pachyni 

Radimus;  et  fatis  numquam  concessa  moveri  700 

Apparet  Camarina  procul,  campique  Geloi, 

Immanisque  Gela  fluvii  cognomine  dicta. 

Arduus  inde  x^cragas  ostentat  maxima  longe 

Moenia,  magnanimum  quondam  generator  equorum; 

Teque  datis  linquo  ventis,  palmosa  Selinus,  705 

Et  vada  dura  lego  saxis  Lilybeia  caecis. 

Hinc  Drepani  me  portus  et  iilaetabilis  ora 

Accipit.  Hic,  pelagi  tot  tempestatibus  actus, 

Heu  genitorem,  omnis  curae  casusque  levamen, 

Amitto  Anchisen.    Hic  me,  pater  optime,  fessum       710 

Deseris,  heu,  tantis  nequidquam  erepte  periclis ! 

Nec  vates  Helenus,  quum  multa  horrenda  moneret, 

Hos  mihi  praedixit  luctus,  non  dira  Celaeno. 

Hic  labor  extremus,  longarum  haec  meta  viarum. 

Hinc  me  digressum  vestris  deus  appulit  oris."  715 

Sic  pater  Aeneas  intentis  omnibus  unus 
Fata  renarrabat  divum,  cursusque  doeebat. 
Conticuit  tandem,  factoque  hic  fine  ^uievit. 

A    E    N    E    I    D    0    S 

LIBER    QUARTUS. 

At  regina  gravi  iam  dudum  saucia  cura 
Vulnus  alit  venis,  et  caeco  carpitur  igni. 
Multa  viri  virtus  animo,  multusque  recursat 
Gentis  honos;  haerent  infixi  pectore  vultus 
Verbaque,  nec  placidam  membris  dat  cura  quietem. 
Postera  Phoebea  lustrabat  lampade  terras 
Humentemque  Aurora  polo  dimoverat  umbram, 
Quum  sic  unanimam  alloquitur  male  sana  sororem: 
,,Anna  soror,  quae  me  suspensam  insomnia  terrent? 
virgilius.  10 

„Quis  novus  hic  nostris  successit  sedibus  hospes?      10 

„Quem  sese  ore  ferens!  quam  forti  pectore  et  armis! 

„Credo  equidem,  nec  vana  fides,  g-enus  esse  deorum: 

„Degeneres  animos  timor  arguit.    Heu,  qulbus  ille 

„Iactatus  fatis!  quae  bella  exhausta  canebat! 

„Si  mihi  non  animo  fixum  immotumque  sederet,  15 

„Ne  cui  me  vinclo  vellem  sociare  iugali, 

„Postquam  primus  amor  deceptam  morte  fefellit; 

„Si  non  pertaesum  thalami  taedaeqne  fuisset: 

„Huic  uni  forsan  potui  succumbere  culpae. 

„Anna-fatebor  enim-,  miseri  post  fata  Sychaei  20 

„Coniugis  et  sparsos  fraterna  caede  Penates 

„Solus  hic  inflexit  sensus,  animumque  labantem 

„Impulit:  agnosco  veteris  vestigia  flammae. 

„Sed  mihi  vel  tellus  optem  prius  ima  dehiscat, 

„Vel  pater  omnipotens  adigat  me  fulmine  ad  umbras,  25 

„Pallentes  umbras  Erebi  noctemque  profundam, 

„Ante,  Pudor,  quam  te  violo  aut  tua  iura  resolvo. 

„Ille  meos,  primus  qui  me  sibi  iunxit,  amores 

„Abstulit:  ille  habeat  secum  servetque  sepulcro." 

Sic  effata,  sinum  lacrimis  implevit  obortis.  30 

Anna  refert:  „0  luce  magis  dilecta  sorori, 

„Solane  perpetua  maerens  carpere  iuventa, 

„Nec  dulces  natos,  Veneris  ii'jC  praemianoris? 

,,'Id  cinerem  aut  Manes  credis  curare  sepultos? 

„Esto :  aegram  nulli  quondam  flexere  mariti,  35 

„Non  Libyae,  non  ante  Tyro ;  despectus  Iarbas 

„Ductoresque  alii,  quos  Africa  terra  triumphis 

„Dives  alit:  placitone  etiam  pugnabis  amori? 

„Nec  venit  in  mentem,  quorum  consederis  arvis? 

„Hinc  Gaetulae  urbes,  genus  insuperabile  bello,  40 

„Et  Numidae  infreni  cingunt  et  inhospita  Syrtis ; 

„Hinc  deserta  siti  regio,  lateque  furentes 

„Barcaei.    Quid  bella  Tyro  surgentia  dicam, 

„Germanique  minas? 

„Dis  equidem  auspicibus  reor  et  Iunone  secunda         45 

„IIunc  cursum  Iliacas  vento  tenuisse  carinas. 

„Quam  tu  urbem,  soror,  hanc  cernes,  quaesurgere  regna 

„Coniugio  tali!  Teuerum  comitantibus  armis, 
„Puniea  se  quantis  attollet  gloria  rebus! 
„Tu  modo  posce  deos  veniam,  sacrisque  litatis  50 

„Indulge  hospitio,  causasque  innecte  morandi, 
„Dum  pelago  desaevit  hiems  et  aquosus  Orion, 
„Quassataeque  rates,  dum  non  tractabile  coelum." 
His  dictis  incensum  animum  inflammavit  amore,  - 
Spemque  dedit  dubiae  menti,  solvitque  pudorem.        55 
Principio  delubra  adeunt,  pacemque  per  aras 
Exquirunt;  mactant  lectas  de  more  bidentes 
Legiferae  Cereri  Phoeboque  patrique  Lyaeo, 
lunoni  ante  omnes,  cui  vincla  iugalia  curae. 
Ipsa  tenens  dextra  pateram  pulcherrima-Dido  60 

Candentis  vaccae  media  inter  cornua  fundit, 
Aut  ante  ora  deum  pingues  spatiatur  ad  aras, 
i'nstauratque  diem  donis,  pecudumque  reclusis 
Pectoribus  inhians  spirantia  consulit  exta. 
Heu  vatum  ignarae  mentes !  quid  vota  furentem,  65 

Quid  delubra  iuvant?  Est  mollis  flamma  medullas 
Interea,  et  tacitum  vivit  sub  pectore  vulnus. 
Uritur  infelix  Dido  totaque  vagatur 
Urbe  furens,  qualis  coniecta  cerva  sagitta, 
Quam  procul  incautam  nemora  inter  Cresia  fixit  70 

Pastor  agens  telis,  liquitque  volatiie  ferrum 
Nescius;  illa  fuga  silvas  saltusque  peragrat 
Dictaeos,  haeret  lateri  letalis  arundo. 
Nunc  media  Aenean  secum  per  moenia  ducit, 
Sidoniasque  ostentat  opes  urbemque  paratam,  75 

Incipit  effari  mediaque  in  voce  resistit; 
Nunc  eadem  labente  die  convivia  quaerit, 
Iliacosque  iterum  demens  audire  labores 
Exposcit,  pendetque  iterum  narrantis  ab  ore. 
Post,  ubi  digressi,  lumenque  obscura  vicissim  80 

Luna  prsmit  suadentque  cadentia  sidera  somnos, 
Sola  domo  maeret  vacua,  stratisque  relictis 
Incubat.    Illum  absens  absentem  auditque  videtque; 
Aut  gremio  Ascanium,  genitoris  imagine  capta, 
Detinet,  infandum  si  faJiere  possit  amorem.  85 

10* 

Non  coeptae  assurgunt  turres,  non  arma  iuventus 
Exercet,  portusve  aut  propugnacula  bello 
Tuta  parant ;  pendent  opera  interrupta  minaeque 
Murorum  ingentes  aequataque  machina  coelo. 

Quam  simul  ac  tali  persensit  peste  teneri  90 

Cara  Iovis  coniux,  nec  famam  obstare  furori ; 
Talibus  aggreditur  Venerem  Saturnia  dictis : 
„Egregiam  vero  laudem  et  spolia  ampla  refertis 
„Tuque  puerque  tuus;  magnum  et  memorabile  numen 
„Una  dolo  diviim  si  femina  victa  duorum  est.  95 

,.,Nec  me  adeo  fallit,  veritam  te  moenia  nostra, 
,,Suspectas  habuisse  domos  Carthaginis  altae. 
„Sed  quis  erit  modus,  aut  quo  nunc  certamine  tanto? 
„Quin  potius  pacem  aeternam  pactosque  Hymenaeos 
„Exercemus?  Habes,  tota  quod  mente  petisti:  100 

„Ardet  amans  Dido  traxitque  per  ossa  furorem. 
„Communem  hunc  ergo  populum  paribusque  regamus 
„Auspiciis ;  liceat  Phrygio  servire  marito, 
„Dotalesque  tuae  Tyrios  permittere  dextrae". 
OUi-sensit  enim  simulata  mente  locutam,  105 

Quo  regnum  Italiae  Libycas  averteret  oras  - 
Sic  contra  est  ingressa  Venus :  „Quis  talia  demens 
„Abnuat,  aut  tecum  malit  contendere  bello  ? 
„Si  modo,  quod  memoras,  factum  fortuna  sequatur. 
„Sed  fatis  incerta  feror,  si  Iupiter  unam  no 

„Esse  velit  Tyriis  urbem  Troiaque  profectis, 
„Miscerive  probet  populos,  aut  foedera  iungi. 
„Tu  coniux :  tibi  fas  animum  tentare  precando. 
„Perg-e;  sequar."    Tum  sic  excepit  regia  Iuno: 
„Mecum  erit  iste  labor.  Nunc  quaratione,  quod  instat,  115 
„Confieri  possit,  paucis-adverte-docebo. 
„Venatum  Aeneas  unaque  miserrima  Dido 
„In  nemus  ire  parant,  ubi  primos  crastinus  ortus 
„Extulerit  Titan  radiisque  retexerit  orbem : 
„His  ego  nigrantem  commixta  grandine  nimbum,        120 
„Dum  trepidant  alae  saltusque  indag-ine  cing^mt, 
„Desuper  infundam,  et  tonitru  coelum  omne  ciebo. 
.,,Diffugient  comites,  et  nocte  tegentur  opaca; 

„Speluncam  Dido  dux  et  Troianus  eandem 
„Devenient    Adero  et,  tua  si  mihi  certa  voluntas,      125 
„Connubio  iung-am  stabili  propriamque  dicabo : 
„Hic  Hymenaeus  erit."    Non  adversata  petenti 
Annuit,  atque  doiis  risit  Cytherea  repertis. 

Oceanum  interea  surg-ens  Aurora  relinquit. 
It  portis,  iubare  exorto,  delecta  iuventus;  130 

Retia  rara,  lagae,  lato  venabula  ferro, 
Massylique  ruunt  equites  et  odora  canum  vis. 
Reginam  thalamo  cunctantem  ad  limina  primi 
Poenorum  exspectant;  ostroque  insignis  et  auro 
Stat  sonipes  ac  frena  ferox  spumantia  mandit.  135 

Tandem  progreditur,  magna  stipante  caterva, 
Sidoniam  picto  chlamydem  circumdata  limbo : 
Cui  pharetra  ex  auro,  crines  nodantur  in  aurum, 
Aurea  purpuream  subnectit  fibula  vestem. 
Nec  non  et  Phrygii  comites  et  laetus  Iulus  140 

Incedunt;  ipse  ante  alios  pulcherrimus  omnes 
Infert  se  socium  Aeneas  atque  ag-mina  iungit. 
Qualis  ubi  hibernam  Lyciam  Xanthique  fluenta 
Deserit  ac  Delum  maternam  invisit  Apollo, 
Instauratque  choros,  mixtique  altaria  circum  145 

Cretesque  Dryopesque  fremunt  pictique  Xgathyrsi; 
Ipse  iugis  Cynthi  graditur,  mollique  fluentem 
Fronde  premit  crinem  fingens  atque  implicat  auro, 
Tela  sonant  humeris :  haud  illo  segnior  ibat 
Aeneas;  tantum  egregio  decus  enitet  ore.  150 

Postquam  altos  ventum  in  montes  atque  invia  lustra, 
Ecce  ferae,  saxi  deiectae  vertice,  caprae 
Decurrere  iugis;  alia  de  parte  patentes 
Transmittunt  cursu  campos  atque  agmina  cervi 
Pulverulenta  fuga  glomerant,  montesque  relinquunt.  155 
At  puer  Ascanius  mediis  in  vallibus  acri 
Gaudet  equo,  iamque  hos  cursu,  iam  praeterit  illos, 
Spumantemque  dari  pecora  inter  inertia  votis 
Optat  aprum,  aut  fulvum  descendere  monte  leonem. 
Interea  magno  misceri  murmure  coelum  160 

Incipit;  insequitur  commixta  grandine  nimbus: 

Et  Tyrii  comites  passini  et  Troiana  iuventus 
Dardaniusque  nepos  Veneris  diversa  per  agros 
Tecta  metu  petiere;  ruunt  de  montibus  amnes. 
Speluncam  Dido  dux  et  Troianus  eamdem  165 

Deveniunt.    Prima  et  Tellus  et  pronuba  Iuno 
Dant  signuni;  fulsere  ignes  et  conscius  aether 
Connubiis,  summoque  ulularunt  vertice  Nymphae. 
Ille  dies  primus  leti  primusque  malorum 
Causa  fuit:  neque  enim  specie  famave  movetur,         170 
Nec  iam  furtivum  Dido  meditatur  amorem ; 
Coniugium  vocat:  hoc  praetexit  nomine  culpam. 

Extemplo  Libyae  magnas  it  Fama  per  urbes, 
Fama  malum,  qua  non  aliud  velocius  ulium 
Mobiiitate  vig-et,  viresque  acquirit  eundo :  175 

Parva  metu  primo,  mox  sese  attollit  in  auras, 
lngrediturque  soio  et  caput  inter  nubila  condit. 
Illam  Terra  parens,  ira  irritata  deorum, 
Extremam,  ut  perhibent,  Coeo  Enceladoque  sororem 
Progenuit  pedibus  celerem  et  pernicibus  alis,  180 

Monstrumhorrendum,  ingens,  cui,  quotsuntcorpore  plu- 
Tot  vigiles  oculi  subter-mirabile  dictu-,  [mae. 

Tot  linguae,  totidem  ora  sonant,  tot  subrigit  aures. 
Nocte  volat  coeli  medio  terraeque  per  umbram 
Stridens,  nec  dulci  declinat  lumina  somno ;  185 

Luce  sedet  custos  aut  summi  culmine  tecti, 
Turribus  aut  altis,  et  magnas  territat  urbes, 
Tam  ficti  pravique  tenax  quam  nuntia  veri. 
Haec  tum  multiplici  populos  sermone  replebat 
Gaudens,  et  pariter  facta  atque  infecta  canebat:  19<J 

Venisse  Aenean,  Troiano  sang-uine  cretum, 
Cui  se  pulchra  viro  dignetur  iungere  Dido ; 
Nunc  hiemem  inter  se  luxu,  quam  longa,  fovere, 
Regnorum  immemores  turpique  cupidine  captos. 
Haec  passim  dea  foeda  virum  diffundit  in  ora.  195 

Protenus  ad  regem  cursus  detorquet  Iarban, 
lncenditque  animum  dictis  atque  ag-gerat  iras. 
Hic  Ammone  satus,  rapta  Garamantide  Nympha, 
Templa  Iovi  centum  latis  immania  regnis 

Centum  aras  posuit;  vigilemque  sacraverat  ignem,    200 

Excubias  divum  aeternas;  pecudumque  cruore 

Ping-ue  solum  et  variis  florentia  hmina  sertis. 

Isque  amens  animi  et  rumore  accensus  amaro 

Dicitur  ante  aras  media  inter  numina  divum 

Multa  Iovem  manibus  supplex  orasse  supinis :  205 

„Iupiter  omnipotens,  cui  nunc  Maurusia  pictis 

„Gens  epulata  toris  Lenaeum  libat  honorem, 

„Adspicis  haee?  an  te,  genitor,  quum  fulmina  torques, 

„Nequidquam  horremus,  caecique  in  nubibus  ignes 

„Terrificant  animos  et  inania  murmura  miscent?         210 

„Femina,  quae  nostris  errans  in  finibus  urbem 

„Exiguam  pretio  posuit,  cui  litus  arandum, 

„Cuique  loci  leges  dedimus,  connubia-nostra 

„Repulit,  ac  dominum  Aenean  in  regna  recepit. 

„Et  nunc  ille  Paris  cum  semiviro  comitatu,  215 

„Maeonia  mentum  mitra  crinemque  madentem 

„Subnixus,  rapto  potitur;  nos  munera  templis 

,,Quippe  tuis  ferimus,  famamque  fovemus  inanem!" 

Talibus  orantem  dictis  arasque  tenentem 

Audiit  omnipotens,  oculosque  ad  moenia  torsit  220 

Regia  et  oblitos  famae  melioris  amantes. 

Tum  sic  Mercurium  alloquitur  ac  talia  mandat: 

„Vade  ag-e,  nate,  voca  Zephyros  et  labere  pennis, 

„Dardaniumque  ducem,  Tyria  Carthagine  qui  nunc 

„Exspectat  fatisque  datas  non  respicit  urbes,  225 

„Alloquere,  et  celeres  defer  mea  dicta  per  auras. 

„Non  illum  nobis  genetrix  pulcherrima  talem 

„Promisit,  Graiumque  ideo  bis  vindicat  armis ; 

„Sed  fore,  qui  g^ravidam  imperiis  belloque  frementem 

„Italiam  reg-eret,  genus  alto  a  sanguine  Teucri  230 

„Proderet,  ac  totum  sub  leges  mitteret  orbem. 

„Si  nulla  accendit  tantarum  g-loria  rerum, 

„Nec  super  ipse  sua  molitur  laude  laborem ; 

„Ascanione  pater  Romanas  invidet  arces? 

„Quid  struit,  aut  qua  spe  inimica  in  gente  moratur,    235 

„Nec  prolem  Ausoniam  et  Lavinia  respicit  arva? 

„Naviget!  Haec  summa  est;  hic  nostri  nuntius  esto." 

Dixerat;  ille  patris  mag-ni  parere  parabat 

Imperio,  et  primum  pedibus  talaria  nectit 

Aurea,  quae  sublimem  alis,  sive  aequora  supra,         240 

Seu  terram,  rapido  pariter  cum  flamine  portant, 

Tum  virgam  capit-hac  animas  ille  evocat  Orco 

Pallentes,  alias  sub  Tartara  tristia  mittit, 

Dat  somnos  adimitque,  et  lumina  morte  resignat-. 

Illa  fretus  agit  ventos,  et  turbida  tranat  245 

Nubila.    lamque  volans  apicem  et  latera  ardua  cernit 

Atlantis  duri,  coelum  qui  vertice  fulcit, 

Atlantis,  cinctum  assidue  cui  nubibus  atris 

Piniferum  caput  et  vento  pulsatur  et  imbri, 

Nix  humeros  infusa  tegit :  tum  flumina  mento  250 

Praecipitant  senis,  et  glacie  rig-et  horrida  barba. 

Hic  primum  paribus  nitens  Cyllenius  alis 

Constitit;  hinc  toto  praeceps  se  corpore  ad  undas 

Misit,  avi  similis,  quae  circum  litora,  circum 

Piscosos  scopulos  humilis  volat  aequora  iuxta.  255 

Haud  aliter  terras  inter  coelumque  volabat 

Litus  arenosum  ad  Libyae,  ventosque  secabat 

Materno  veniens  ab  avo  Cyllenia  proles. 

Ut  primum  aiatis  tetigit  mag-alia  plantis ; 

Aenean  fundantem  arces  ac  tecta  novantem  260 

Conspicit-:  atque  illi  stellatus  iaspide  fulva 

Ensis  erat,  Tyrioque  ardebat  murice  laena 

Demissa  ex  humeris,  dives  quae  munera  Dido 

Fecerat  et  tenui  telas  discreverat  auro-. 

Continuo  invadit:  „Tu  nunc  Carthaginis  altae  265 

„Fundamenta  locas;  pulchramque  uxorius  urbem 

„Exstruis,  heu  regni  rerumque  oblite  tuarum? 

„Ipse  deum  tibi  me  claro  demittit  Olympo 

„Regnator,  coelum  et  terras  qui  numine  torquet; 

„Ipse  haec  ferre  iubet  celeres  mandata  per  auras :     270 

„Quid  struis,  aut  qua  spe  Libycis  teris  otia  terris? 

„Si  te  nulla  movet  tantarum  g-loria  rerum, 

„Nec  super  ipse  tua  moliris  laude  laborem; 

„Ascanium  surg-entem  et  spes  heredis  Iuli 

„Respice,  cui  regnum  Italiae  Romanaque  tellus  275 

„Debentur."  Tali  Cyllenius  ore  locutus 

Mortales  visus  medio  sermone  reliquit, 

Et  procul  in  tenuem  ex  oculis  evanuit  auram. 

At  vero  Aeneas  adspectu  obmutuit  amens, 

Arrectaeque  horfore  comae,  et  vox  faucibus  haesit.  280 

Ardet  abire  fuga  dulcesque  relinquere  terras, 

Attonitus  tanto  monitu  imperioque  deorum. 

Heu  quid  agat?  quo  nunc  reginam  ambire  furentem 

Audeat  aflfatu?  quae  prima  exordia  sumat? 

Atque  animum  nunc  huc  celerem,  nunc  dividit  illuc,  285 

In  partesque  rapit  varias,  perque  omnia  versat. 

daec  alternanti  potior  sententia  visa  est: 

Mnesthea  Sergestumque  vocat  fortemque  Serestum : 

Classem  aptent  taciti  sociosque  ad  litora  cogant, 

Arma  parent  et,  quae  rebus  sit  causa  novandis,        290 

Dissimulent;  sese  interea,  quando  optima  Dido 

Nesciat  et  tantos  rumpi  non  speret  amores, 

Tentaturum  aditus  et,  quae  mollissima  fandi 

Tempora,  quis  rebus  dexter  modus.    Ocius  omnes 

Tmperio  laeti  parent  ac  iussa  facessunt.  295 

At  regina  dolos-quis  faliere  possit  amantem?- 
Praesensit,  motusque  excepit  prima  futuros, 
Omnia  tuta  timens :  eadem  impia  Fama  furenti 
Detulit,  armari  classem  cursumque  parari. 
Saevit  inops  animi,  totamque  incensa  per  urbem       300 
Bacchatur,  qualis  commotis  excita  sacris 
Thyias,  ubi  audito  stimulant  trieterica  Baccho 
Orgia  nocturnusque  vocat  clamore  Cithaeron. 
Tandem  his  Aenean  compellat  vocibus  ultro: 
„Dissimulare  etiam  sperasti,  perfide,  tantum  305 

„Posse  nefas,  tacitusque  mea  decedere  terra;     . 
„Nec  te  noster  amor,  nec  te  data  dextera  quondam, 
„Nec  moritura  tenet  crudeli  funere  Dido? 
„Quin  etiam  hiberno  moliris  sidere  ciassem, 
„Et  mediis  properas  Aquilonibus  ire  per  altum,         310 
„Crudelis?  Quid,  si  non  arva  aliena  domosque 
„Ignotas  peteres,  et  Troia  antiqua  maneret, 
„Troia  per  undosum  peteretur  classibus  aequor? 

„Mene  fugis?  Per  ego  has  lacrimas  dextramque  tuam  te 
„Quando  aliud  mihi  iam  miserae  nihil  ipsa  reliqui-,    315 
.,Per  connubia  nostra,  per  inceptos  Hymenaeos, 
„Si  bene  quid  de  te  merui,  fuit  aut  tibi  quidquam 
„Dulce  meum,  miserere  domus  labentis  et  istam, 
„Oro,  si  quis  adhuc  precibus  locus,  exue  mentem. 
„Te  propter  Libycae  gentes  Nomadumque  tyranni     320 
„Odere,  infensi  Tyrii;  te  propter  eumdem 
„Exstinctus  pudor  et,  qua  sola  sidera  adibam, 
„Fama  prior.   Cui  me  moribundam  deseris,  hospes, 
„Hoc  solum  nomen  quoniam  de  coniuge  restat? 
„Quid  moror?  an,  meaPygmalion  dum  moenia  frater  325 
„Destruat,  aut  captam  ducat  Gaetulus  Iarbas? 
„Saltem  si  qua  mihi  de  te  suscepta  fuisset 
„Ante  fugam  suboles,  si  quis  mihi  parvulus  aula 
„Luderet  Aeneas,  qui  te  tamen  ore  referret ; 
„Non  equidem  omnino  capta  ac  deserta  viderer."       330 
Dixerat ;  ille  Iovis  monitis  innnota  tenebat 
Lumina,  et  obnixus  curam  sub  corde  premebat. 
Tandem  pauca  refert:  „Ego  te,  quae  plurima  fando 
„Enumerare  vales,  numquam,  regina,  negabo 
^Promeritam,  nec  me  meminisse  pigebit  Elissae,         335 
„Dum  memor  ipse  mei,  dum  spiritus  hos  regit  artus. 
„Pro  re  pauca  loquar.  Neque  ego  hanc  abscondere  furto 
„Speravi-ne  finge-fugam,  nec  coniugis  umquam 
„Praetendi  taedas,  aut  haec  in  foedera  veni. 
„Me  si  fata  meis  paterentur  ducere  vitam  340 

„Auspiciis  et  sponte  mea  componere  curas ; 
„Urbem  Troianam  primuni  dulcesque  meorum 
„Reliquias  colerem,  Priami  tecta  alta  manerent, 
„Et  recidiva  manu  posuissem  Pergama  victis. 
„Sed  nunc  Italiam  magnam  Gryneus  Apollo,  3i5 

„Italiam  Lyciae  iussere  capessere  sortes : 
„Hic  amor,  haec  patria  est.   Si  te  Carthaginis  arces, 
„Phoenissam,  Libycaeque  adspectus  detinet  urbis : 
„Quae  tandem,  Ausonia  Teucros  considere  terra, 
„Invidia  est  ?  Et  nos  fas  extera  quaerere  regna.         350 
„Me  patris  Anchisae,  quoties  humentibus  umbris 

„Nox  operit  terras,  quoties  astra  ig-nea  surgunt, 
,,Admonet  in  somnis  et  turbida  terret  imago ; 
„Me  puer  Aseanius  capitisque  iniuria  cari, 
„Quem  regno  Hesperiae  fraudo  et  fatalibus  arvis.      355 
„Nunc  etiam  interpres  diviim,  love  missus  ab  ipso  - 
„Testor  utrumque  caput-,  celeres  mandata  per  auras 
„Detulit :  ipse  deum  manifesto  in  lumine  vidi 
„Intrantem  muros,  vocemque  his  auribus  hausi. 
„Desine  meque  tuis  incendere  teque  querelis :  360 

„Italiam  non  sponte  sequor." 
Talia  dicentem  iamdudum  aversa  tuetur, 
Huc  illuc  volvens  oculos,  totumque  pererrat 
Luminibus  tacitis,  et  sic  accensa  profatur : 
„Nec  tibi  diva  parens,  generis  nec  Dardanus  auctor,  365 
^Perfide-,  sed  duris  genuit  te  cautibus  horrens 
„Caucasus,  Hyrcanaeque  admorunt  ubera  tigres. 
„Nam  quid  dissimulo,  aut  quae  me  ad  maiora  reservo? 
,,Num  fletu  ingemuit  nostro?  num  lumina  flexit?       369 
„Numlacrimas  victus  dedit,  aut  miseratus  amantem  est 
„Quae  quibus  anteferam?  Iam  iam  nec  maximaluno,  371 
„Nec  Saturnius  haec  oculis  pater  adspicit  aequis. 
„Nusquam  tuta  fides.   Eiectum  litore,  egentem 
,Excepi  et  regni  demens  in  parte  locavi ; 
„Amissam  classem,  socios  a  morte  reduxi :  -  375 

„Heu  furiis  incensa  feror!-  nunc  augur  Apollo, 
„Nunc  Lyciae  sortes,  nunc  et  Iove  missus  ab  ipso 
„Interpres  diviim  fert  horrida  iussa  per  auras. 
„Scilicet  is  superis  labor  est,  ea  cura  quietos 
„Sollicitat.   Neque  te  teneo,  neque  dicta  refello.         380 
„1,  sequere  Italiam  ventis!  pete  reg-na  per  undas! 
„Spero  equidem  mediis,  si  quid  pia  numina  possunt, 
„Supplicia  hausurum  scopulis,  et  nomine  Dido 
„Saepe  vocaturum.   Sequar  atris  ignibus  absens, 
„Et,  quum  frigida  mors  anima  seduxerit  artus,  385 

„0mnibus  umbra  locis  adero.  Dabis,  improbe,  poenas. 
„Audiam,  et  haec  Manes  veniet  mihi  fama  sub  imos." 
His  medium  dictis  sermonem  abrumpit,  et  auras 
Aegra  fugit,  seque  ex  oculis  avertit  et  aufert, 

Linquens  multa  metu  cunctantem  et  multa  parantem  390 
Dicere.   Suscipiunt  famulae,  collapsaque  membra 
Marmoreo  referunt  thalamo  stratisque  reponunt. 

At  pius  Aeneas,  quamquam  lenire  dolentem 
Solando  cupit  et  dictis  avertere  curas, 
Multa  gemens  magnoque  animum  labefactus  amore,  395 
Iussa  tamen  divum  exsequitur,  classemque  revisit. 
Tum  vero  Teucri  incumbunt,  et  litore  celsas 
Deducunt  toto  naves.   Natat  uncta  carina, 
Frondentesque  ferunt  remos  et  robora  silvis 
Infabricata,  fugae  studio.  400 

Migrantes  cernas  totaque  ex  urbe  ruentes, 
Ac  velut  ing-entem  formicae  farris  acervum 
Quum  populant,  hiemis  memores,  tectoque  reponunt: 
It  nigrum  campis  aginen  praedamque  per  herbas 
Convectant  calle  angusto,  pars  grandia  trudunt  405 

Obnixae  frumenta  humeris,  pars  agmina  cogunt 
Castigantque  moras ;  opere  omnis  semita  fervet. 
Quis  tibi  tunc,  Dido,  cernenti  talia  sensusf 
Quosve  dabas  gemitus,  quum  litora  fervere  late 
Prospiceres  arce  ex  summa,  totumque  videres  410 

Misceri  ante  oculos  tantis  clamoribus  aequor? 
Improbe  amor,  quid  non  mortalia  pectora  cogis? 
Ire  iterum  in  lacrimas,  iterum  tentare  precando 
Cogitur  et  supplex  animos  submittere  amori, 
Ne  quid  inexpertum  frustra  moritura  relinquat.  415 

,,Anna,  vides  toto  properari  litore?  Circum 
„Undique  convenere;  vocat  iam  carbasus  auras, 
„Puppibus  et  laeti  nautae  imposuere  coronas. 
„Hunc  ego  si  potui  tantum  sperare  dolorem, 
,,Et  perferre,  soror,  potero.  Miserae  hoc  tamen  unum  420 
„Exsequere,  Anna,  mihi  -  solam  nam  perfidus  ille 
„Te  colere,  arcanos  etiam  tibi  credere  sensus; 
„SoIa  viri  molles  aditus  et  tempora  noras-: 
„1,  soror,  atque  hostem  supplex  affare  superbum. 
„Non  ego  cum  Danais  Troianam  exscindere  gentem  425 
„Aulide  iuravi,  classemve  ad  Pergama  misi, 
„Nec  patris  Anchisae  cinerem  Manesve  revelli: 

„Cur  mea  dicta  negat  duras  demittere  in  aures? 

„Quo  ruit?  Extremum  hoc  miserae  det  munus  amanti: 

„Exspectet  facilemque  fugam  ventosque  ferentes.      430 

„Non  iam  coniugium  antiquum,  quod  prodidit,  oro, 

„Nec,  pulchro  ut  Latio  careat  regmimque  relinquat; 

„Tempus  inane  peto,  requiem  spatiumque  furori, 

„Dum  mea  me  victam  doceat  fortuna  dolere. 

„Extremam  hanc  oro  veniam  -  miserere  sororis-;       435 

„Quam  mihi  quum  dederis,  cumulatam  morte  remittam." 

Talibus  orabat,  talesque  miserrima  fletus 

Fertque  refertque  soror;  sed  nullis  ille  movetur 

Fletibus,  aut  voces  ullas  tractabilis  audit : 

Fata  obstant,  placidasque  viri  deus  obstruit  aures.    440 

Ac  velut  annoso  validam  quum  robore  quercum 

Alpini  Boreae  nunc  hinc  nunc  flatibus  illinc 

Eruere  inter  se  certant ;  it  stridor  et  altae 

Consternunt  terram  concusso  stipite  frondes ; 

Ipsa  haeret  scopulis  et,  quantum  vertice  ad  auras      445 

Aetherias,  tantum  radice  in  Tartara  tendit : 

Haud  secus  assiduis  hinc  atque  hinc  vocibus  heros 

Tunditur,  et  magno  persentit  pectore  curas ; 

Mens  immota  manet,  lacrimae  volvuntur  inanes. 

Tum  vero  infelix  fatis  exterrita  Dido  450 

Mortem  orat :  taedet  coeli  convexa  tueri. 
Quo  magis  inceptum  peragat  lucemque  relinquat, 
Vidit,  turicremis  quum  dona  imponeret  aris, 
Horrendum  dictu  -  latices  nigrescere  sacros, 
Fusaque  in  obscenum  se  vertere  vina  cruorem.  455 

Hoc  visum  nulli,  non  ipsi  effata  sorori. 
Praeterea  fuit  in  tectis  de  marmore  templum 
Coniugis  antiqui,  miro  quod  honore  colebat, 
Velleribus  niveis  et  festa  fronde  revinctum: 
Hinc  exaudiri  voces  et  verba  vocantis  460 

Visa  viri,  nox  quum  terras  obscura  teneret , 
Solaque  culminibus  ferali  carmine  bubo 
Saepe  queri  et  longas  in  fletum  ducere  voces. 
Muitaque  praeterea  vatum  praedicta  priorum 
Terribili  monitu  horrificant.  Agit  ipse  furentem         465 

In  somnis  ferus  Aeneas,  semperque  relinqui 

Sola  sibi,  semper  longam  incomitata  videtur 

Ire  viam  et  Tyrios  deserta  quaerere  terra: 

Eumenidum  veluti  demens  videt  agmina  Pentheus, 

Et  solem  geminum  et  duplices  se  ostendere  Thebas ;  470 

Aut  Ag-amemnonius  scenis  agitatus  Orestes, 

Armatam  facibus  matrem  et  serpentibus  atris 

Quum  fugit,  ultricesque  sedent  in  limine  Dirae. 

Ergo  ubi  concepit  furias,  evicta  dolore, 

Decrevitque  mori;  tempus  secum  ipsa  modumque     475 

Exigit  et,  maestam  dictis  ag-gressa  sororem, 

Consilium  vultu  teg-it  ac  spem  fronte  serenat: 

„Inveni,  g-ermana,  viam  -  gratare  sorori-, 

„Quae  mihi  reddat  eum,  vel  eo  me  solvat  amantem. 

„Oceani  finem  iuxta  solemque  cadentem  480 

„Ultimus  Aethiopum  locus  est,  ubi  maximus  Atlas 

„Axem  humero  torquet  stellis  ardentibus  aptum: 

„Hinc  mihi  Massylae  g-entis  monstrata  sacerdos, 

„Hesperidum  templi  custos,  epulasque  draconi 

„Quae  dabat  et  sacros  servabat  in  arbore  ramos,       485 

„Spargens  humida  mella  soporiferumque  papaver. 

„Haec  se  carminibus  promittit  solvere  mentes, 

„Quas  velit,  ast  aliis  duras  immittere  curas, 

„Sistere  aquam  fluviis  et  vertere  sidera  retro, 

„Nocturnosque  ciet  Manes ;  mug^ire  videbis  490 

„Sub  pedibus  terram  et  descendere  montibus  ornos. 

^Testor,  cara,  deos  et  te,  germana,  tuumque 

„Dulce  caput,  magicas  invitam  accingier  artes. 

„Tu  secreta  pyram  tecto  interiore  sub  auras 

„Erige,  et  arma  viri,  thalamo  quae  fixa  reliquit  495 

„Impius,  exuviasque  omnes  lectumque  iug-alem, 

„Quo  perii,  superimponas:  abolere  nefandi 

„Cuncta  viri  rnonumenta  iuvat,  monstratque  sacerdos." 

Haec  effata  silet,  pallor  simul  occupat  ora. 

Non  tamen  Anna  novis  praetexere  funera  sacris         500 

Germanam  credit,  nec  tantos  mente  furores 

Concipit,  aut  graviora  timet,  quam  morte  Sychaei. 

Ergo  iussa  parat. 

At  regina,  pyra  penetrali  in  sede  sub  auras 

Erecta  ingenti  taedis  atque  ilice  secta,  505 

Intenditque  locum  sertis  et  fronde  coronat 

Funerea;  super  exuvias  ensemque  relictum 

Effigiemque  toro  locat,  haud  ignara  futuri. 

Stant  arae  circum,  et  crines  effusa  sacerdos 

Ter  centum  tonat  ore  deos,  Erebumque  Chaosque      510 

Tergeminamque  Hecaten,  tria  virginis  ora  Dianae. 

Sparserat  et  latices  simulatos  fontis  Averni ; 

Falcibus  et  messae  ad  lunam  quaeruntur  aenis  . 

Pubentes  herbae  nigri  cum  lacte  veneni; 

Quaeritur  et  nascentis  equi  de  fronte  revulsus  515 

Et  matri  praereptus  amor. 

Ipsa  mola  manibusque  piis  altaria  iuxta, 

Unum  exuta  pedemvinclis,  in  veste  recincta, 

Testatur  moritura  deos  et  conscia  fati 

Sidera;  tum,  si  quod  non  aequo  foedere  amantes      520 

Curae  numen  habet  iustumque  memorque,  precatur. 

Nox  erat,  et  placidum  carpebant  fessa  soporem 

Corpora  per  terras,  silvaeque  et  saeva  quierant 

Aequora,  quum  medio  volvuntur  sidera  lapsu, 

Quum  tacet  omnis  ager,-  pecudes  pictaeque  volucres,  525 

Quaeque  lacus  late  liquidos,  quaeque  aspera  dumis 

Rura  tenent,  somno  positae  sub  nocte  silenti, 

[Lenibant  curas  et  corda  oblita  laborum.] 

At  non  infelix  animi  Phoenissa,  nec  umquam 

Solvitur  in  somnos,  oculisve  aut  pectore  noctem        530 

Accipit:  ingeminant  curae,  rursusque  resurgens 

Saevit  amor  magnoque  irarum  fluctuat  aestu. 

Sic  adeo  insistit,  secumque  ita  corde  volutat: 

„En,  quid  ago?  Rursusne  procos  irrisa  priores 

„Experiar,  Nomadumque  petam  connubia  supplex,    535 

„Quos  ego  sim  toties  iam  dedignata  maritos?  — 

„Iliacas  igitur  classes  atque  ultima  Teucmm 

„Iussa  sequar?  quiane  auxilio  iuvat  ante  levatos, 

„Et  bene  apud  memores  veteris  stat  gratia  facti?  — 

„Quis  me  autem-fac  velle-sinet,  ratibusque  superbis  540 

„Invisam  accipiet?"  nescis,  heu,  perdita,  necdum 

„Laomedonteae  sentis  periuria  gentis? 
„Quid  tum?  Sola  fuga  nautas  comitabor  ovantes, 
„An  Tyriis  omnique  manu  stipata  meorum 
„Inferar  et,  quos  Sidonia  vix  urbe  revelli,  545 

„Rursus  agam  pelago  et  ventis  dare  vela  iubebo?  — 
„Quin  morere,  ut  merita  es,  ferroque  averte  dolorem! 
„Tu,  lacrimis  evicta  meis,  tu  prima  furentem 
„His,  g-ermana,  malis  oneras,  atque  obiicis  hosti. 
„Non  licuit  thalami  expertem  sine  crimine  vitam        550 
„Degeije,  more  ferae,  tales  nec  tangere  curas! 
„Non  servata  fides,  cineri  promissa  Sychaeo!" 
Tantos  illa  suo  rumpebat  pectore  questus. 
Aeneas  celsa  in  puppi,  iam  certus  eundi, 
Carpebat  somnos,  rebus  iam  rite  paratis.  555 

Huic  se  forma  dei  vultu  redeuntis  eodem 
Obtulit  in  somnis,  rursusque  ita  visa  monere  est, 
Omnia  Mercurio  similis,  vocemque  coloremque 
Et  crines  flavos  et  membra  decora  iuventa : 
vNate  dea,  potes  hoc  sub  casu  ducere  somnos,  560 

„Nec,  quae  te  circum  stent  deinde  pericula,  cernis, 
^Demens,  nec  Zephyros  audis  spirare  secundos? 
„Tlla  dolos  dirumque  nefas  in  pectore  versat, 
„Certa  mori,  varioque  irarum  fluctuat  aestu. 
,,Non  fugishinc  praeceps,  dum praecipitare  potestas?  565 
„Iam  mare  turbari  trabibus  saevasque  videbis 
„Collucere  faces,  iam  fervere  litora  flammis, 
„Si  te  his  attigerit  terris  Aurora  morantem. 
„Eia  age,  mmpe  moras :  varium  et  mutabile  semper 
„Femina."  Sic  fatus  nocti  se  immiscuit  atrae.  570 

Tum  vero  Aeneas,  subitis  exterritus  umbris, 
Corripit  e  somno  corpus  sociosque  fatigat: 
„Praecipites  vigilate,  viri,  et  considite  transtris ; 
„Solvite  vela  citi!  Deus  aethere  missus  ab  alto 
„Festinare  fugam  tortosque  incidere  funes  575 

„Ecce  iterum  stimulat.   Sequimur  te,  sancte  deorum, 
„Quisquis  es,  imperioque  iterum  paremus  ovantes. 
„Adsis  o  placidusque  iuves,  et  sidera  coelo 
„Dextra  feras."  Dixit,  vaginaque  eripit  ensem 

Fulmineum;  strictoque  ferit  retinacula  ferro.  580 

Idem  omnes  simul  ardor  habet,  rapiuntque  ruuntque ; 
Litora  deseruere ;  latet  sub  classibus  aequor ; 
Annixi  torquent  spumas  et  caerula  verrunt. 

Et  iam  prima  novo  spargebat  lumine  terras 
Tithoni  croceum  linquens  Aurora  cubile.  585 

Regina  e  speculis  ut  primum  albescere  lucem 
Vidit  et  aequatis  classem  procedere  velis, 
Litoraque  et  vacuos  sensit  sine  remige  portus; 
Terque  quaterque  manu  pectus  percussa  decorum, 
Flaventesque  abscissa  comas,  „Pro  Iupiter,  ibit         590 
„Hic,"  ait,  „et  nostris  illuserit  advena  regnis? 
„Non  arma  expedient,  totaque  ex  urbe  sequentur, 
„Deripientque  rates  alii  navalibus?  Ite, 
„Ferte  citi  flammas,  date  tela,  impellite  remos !  —     594 
„Quid  loquor,  aut  ubi  sum?  Quae  mentem  insania  mutat? 
„Infelix  Dido,  nunc  te  facta  impia  tangunt?  596 

„Tuncdecuit,  quumsceptradabas.  —  Endextrafidesque, 
„Quem  secum  patrios  aiunt  portare  Penates, 
„Quem  subiisse  humeris  confectum  aetate  parentem!  — 
„Non  potui  abreptum  divellere  corpus  et  undis  600 

;,Spargere?  non  socios,  non  ipsum  absumere  ferro 
„Ascanium,  patriisque  epulandum  ponere  mensis?  — 
„Verum  anceps  pugnae  fuerat  fortuna.  —  Fuisset: 
„Quem  metui  moritura?  Faces  in  castra  tulissem, 
„Implessemque  foros  flammis,  natumque  patremque  605 
„Cum  genereexstinxem,memet  super  ipsa  dedissem.  — 
„Sol,  qui  terrarum  flammis  opera  omnia  lustras, 
„Tuque  harum  interpres  curarum  et  conscia  Iuno, 
„Nocturnisque  Hecate  triviis  ululata  per  urbes, 
„Et  Dirae  ultrices,  et  di  morientis  Elissae,  610 

„Accipite  haec,  meritumque  malis  advertite  numen, 
„Et  nostras  audite  preces.   Si  tangere  portus 
„Infandum  caput  ac  terris  adnare  necesse  est, 
„Et  sic  fata  Iovis  poscunt,  hic  terminus  biaeret ; 
„At  bello  audacis  populi  vexatus  et  armis,  615 

„Finibus  extorris,  complexu  avulsus  Iuli, 
„Auxilium  imploret,  videatque  indigna  suorum 

VIRGILILS.  11 

,,Funera,  nec,  quum  se  sub  leges  pacis  iniquae 
„Tradiderit,  regno  aut  optata  luce  fruatur, 
„Sed  cadat  ante  diem  mediaque  inhumatus  arena.     620 
„Haec  precor,  hanc  vocem  extremam  cum  sanguine  fundo. 
„Tum  vos,  o  Tyrii,  stirpem  et  genus  omne  futurum 
„Exercete  odiis,  cinerique  haec  mittite  nostro 
„Munera.  Nullus  amor  populis,  nec  foedera  sunto. 
,,Exoriare  aliquis  nostris  ex  ossibus  ultor,  625 

„Qui  face  Dardanios  ferroque  sequare  colonos, 
„Nunc,  olim,  quocumque  dabunt  se  tempore  vir.es. 
„Litora  litoribus  contraria,  fluctibus  undas 
„Imprecor,  arma  armis ;  pugnent  ipsique  nepotesque ! " 
Haec  ait,  et  partes  animum  versabat  in  omnes,  630 

Invisam  quaerens  quam  primum  abrumpere  lucem. 
Tum  breviter  Barcen  nutricem  affata  Sychaei : 
Namque  suam  patria  antiqua  cinis  ater  habebat: 
„Annam  cara  mihi  nutrix  huc  siste  sororem ; 
„Dic,  corpus  properet  fluviali  spargere  lympha,         635 
„Et  pecudes  secum  et  monstrata  piacula  ducat. 
„Sic  veniat;  tuque  ipsa  pia  tege  tempora  vitta. 
,,Sacra  lovi  Stygio,  quae  rite  incepta  paravi, 
vPerficere  est  animus,  finemque  imponere  curis, 
„Dardaniique  rogum  capitis  permittere  flammae."      640 
Sic  ait;  illa  gradum  studio  celerabat  anilem. 
At  trepida  et  coeptis  immanibus  effera  Dido, 
Sanguineam  volvens  aciem  maculisque  trementes 
Interfusa  g-enas  et  pallida  morte  futura, 
Interiora  domus  irrumpit  limina,  et  altos  645 

Conscendit  furibunda  rogos,  ensemque  recludit 
Dardanium,  non  hos  quaesitum  munus  in  usus. 
Hic  postquam  lliacas  vestes  notumque  cubile 
Conspexit,  paullum  lacrimis  et  mente  morata, 
Incubuitque  toro,  dixitque  novissima  verba:  650 

„Dulces  exuviae,  dum  fata  deusque  sinebat, 
„Accipite  hanc  animam,  meque  his  exsolvite  curis. 
„Vixi  et,  quem  dederat  cursum  fortuna,  peregi, 
,,Et  nunc  magna  mei  sub  terras  ibit  imag-o. 
„Urbem  praeclaram  statui,  mea  moenia  vidi ;  655 

„Ulta  virum,  poenas  inimico  a  fratre  recepi: 
„FeIix,  heu  nimium  felix,  si  litora  tantum 
„Numquam  Dardaniae  tetigissent  nostra  carinae ! " 
Dixit  et,  os  impressa  toro,  „Moriemur  inultae ; 
„Sed  moriamur ! "  ait :  „sic,  sic  iuvat  ire  sub  umbras.  660 
„Hauriat  hunc  oculis  ignem  crudelis  ab  alto 
„Dardanus,  et  nostrae  secum  ferat  omina  mortis." 
Dixerat ;  atque  illam  media  inter  talia  ferro 
Collapsam  adspiciunt  comites,  ensemque  cruore 
Spumantem  sparsasque  manus.  It  clamor  ad  alta      665 
Atria;  concussam  bacchatur  fama  per  urbem; 
Lamentis  gemituque  et  femineo  ululatu 
Tecta  fremunt ;  resonat  magnis  plangoribus  aether, 
Non  aliter,  quam  si  immissis  ruat  hostibus  omnis 
Carthago  aut  antiqua  Tyros,  flammaeque  furentes      670 
Culmina  perque  hominum  voivantur  perque  deorum. 
Audiit  exanimis,  trepidoque  exterrita  cursu, 
Unguibus  ora  soror  foedans  et  pectora  pugnis, 
Per  medios  ruit,  ac  morientem  nomine  clamat : 
„Hoc  illud,  germana,  fuit?  me  fraude  petebas?  675 

„Hoc  rogus  iste  mihi,  hoc  ignes  araeque  parabant? 
„Quid  primum  deserta  querar?  comitemne  sororem 
„Sprevisti  moriens?  Eadem  me  ad  fata  vocasses; 
„ldem  ambas  ferro  dolor  atque  eadem  hora  tulisset! 
„His  etiam  struxi  manibus,  patriosque  vocavi  680 

„Voce  deos,  sic  te  ut  posita,  crudelis,  abessem? 
„Exstinxti  te  meque,  soror,  populumque  patresque 
„Sidonios  urbemque  tuam.  Date,  vulnera  lymphis 
„Abiuam,  et,  extremus  si  quis  super  halitus  errat, 
„0re  legam."   Sic  fata  gradus  evaserat  altos,  685 

Semianimemque  sinu  germanam  amplexa  fovebat 
Cum  gemitu,  atque  atros  siccabat  veste  cruores. 
Illa,  graves  oculos  conata  attollere,  rursus 
Deficit;  infixum  stridit  sub  pectore  vulnus. 
Ter  sese  attollens  cubitoque  annixa  levavit;  690 

Ter  revoluta  toro  est,  oculisque  errantibus  alto 
Quaesivit  coelo  lucem,  ingemuitque  reperta. 
Tum  luno  omnipotens,  longum  miserata  dolorem 

11* 

Difiicilesque  obitus,  Irim  demisit  Olympo, 

Quae  luctantem  animam  nexosque  resoiveret  artus.   695 

Nam  quia  nec  fato  merita  nec  morte  peribat, 

Sed  misera  ante  diem  subitoque  accensa  furore, 

Nondum  illi  flavum  Proserpina  vertice  crinem 

Abstulerat,  Stygioque  caput  damnaverat  Orco. 

Ergo  Iris  croceis  per  coelum  roscida  pennis,  700 

Mille  trahens  varios  adverso  sole  colores, 

Devolat,  et  supra  caput  adstitit:  „Hunc  eg-o  Diti 

„Sacrum  iussa  fero,  teque  isto  corpore  solvo." 

Sic  ait,  et  dextra  crinem  secat:  omnis  et  una 

Dilapsus  calor,  atque  in  ventos  vita  recessit.  705 

LIBER  QUINTUS. 

Interea  medium  Aeneas  iam  classe  tenebat 
Certus  iter,  fluctusque  atros  Aquilone  secabat, 
Moenia  respiciens,  quae  iam  infelicis  Elissae 
Collucent  flammis.   Quae  tantum  accenderit  ignem, 
Caussa  latet!  duri  magno  sed  amore  dolores  5 

Polluto,  notumque,  furens  quid  femina  possit, 
Triste  per  augurium  Teucrorum  pectora  ducunt. 
Ut  pelagus  tenuere  rates,  nec  iam  ampiius  ulla 
Occurrit  tellus,  maria  undique  et  undique  coelum; 
Olli  caeruleus  supra  caput  adstitit  imber,  10 

Noctem  hiememque  ferens,  et  inhorruit  unda  tenebris. 
Ipse  gubernator  puppi  Palinurus  ab  alta: 
„Heu,  quianam  tanti  cinxerunt  aethera  nimbi? 
„Quidve,  pater  Neptune,  paras?"  Sic  deinde  locutus 
Colligere  arma  iubet  validisque  incumbere  remis,        15 
Obliquatque  sinus  in  ventum,  ac  talia  fatur « 
„Magnanime  Aenea,  non,  si  mihi  Iupiter  auctor 
„Spondeat,  hoc  sperem  Italiam  conting-ere  coelo. 
„Mutati  transversa  fremunt  et  vespere  ab  atro 

„Consurg-unt  venti,  atque  in  nubem  cogitur  aer;  20 

„Nec  nos  obniti  contra  nec  tendere  tantum 
„Sufficimus.  Superat  quoniam  Fortuna,  sequamur, 
„Quoque  vocat,  vertamus  iter.  Nec  litora  longe 
„Fida  reor  fraterna  Erycis  portusque  Sicanos, 
„Si  modo  rite  memor  servata  remetior  astra."  25 

Tum  pius  Aeneas ;  „Equidem  sic  poscere  ventos 
„Iamdudum  et  frustra  cerno  te  tendere  contra : 
„Flecte  viam  velis.   An  sit  mihi  gratior  ulla, 
„Quove  magis  fessas  optem  demittere  naves,     • 
,,Quam  quae  Dardanium  tellus  mihi  servat  Acesten,     30 
„Et  patris  Anchisae  gremio  complectitur  ossa?" 
Haec  ubi  dicta ;  petunt  portus,  et  vela  secundi 
Intendunt  Zephyri :  fertur  cita  gurgite  classis, 
Et  tandem  laeti  notae  advertuntur  arenae. 

At  procul  excelso  miratus  vertice  montis  35 

Adventum  sociasque  rates,  occurrit  Acestes, 
Horridus  in  iaculis  et  pelle  Libystidis  ursae, 
Troia  Crimiso  conceptum  flumine  mater 
Quem  genuit.  Veterum  non  immemor  ille  parentum, 
Gratatur  reduces  et  gaza  laetus  agresti  40 

Excipit,  ac  fessos  opibus  solatur  amicis. 
Postera  quum  primo  stellas  Oriente  fugarat 
Clara  dies  ;  socios  in  coetum  litore  ab  omni 
Advocat  Aeneas  tumulique  ex  ag-gere  fatur: 
„Dardanidae  magni,  genus  alto  a  sanguine  divum,       45 
„Annuus  exactis  completur  mensibus  orbis, 
„Ex  quo  reliquias  divinique  ossa  parentis 
„Condidimus  terra  maestasque  sacravimus  aras, 
„Iamque  dies,  nisi  fallor,  adest,  quem  semper  acerjmm, 
„Semper  honoratum-sic  di  voluistis-habebo.  50 

„Hunc  eg-o  Gaetulis  agerem  si  Syrtibus  exsul, 
„ Argolicove  mari  deprensus  et  urbe  Mycenae ; 
„Annua  vota  tamen  solemnesque  ordine  pompas 
„Exsequerer,  strueremque  suis  altaria  donis. 
„Nunc  ultro  ad  cineres  ipsius  et  ossa  parentis,  55 

„Haud  equidem  sine  mente  reor,  sine  numine  diviim, 
„Adsumus,  et  portus  delati  intramus  amicos: 


166  P.  ViRGILII  MARONIS 

„Ergo  agite  et  laetum  cuneti  celebremus  honorem ; 

„Poscamus  ventos,  atque  haec  me  sacra  quotannis 

„Urbe  velit  posita  templis  sibi  ferre  dicatis.  60 

„Bina  boum  vobis  Troia  generatus  Acestes 

„Dat  numero  capita  in  naves :  adhibete  Penates 

„Et  patrios  epulis  et  quos  colit  hospes  Acestes. 

„Praeterea,  si  nona  diem  mortalibus  almum 

„Aurora  extulerit  radiisque  retexerit  orbem,  65 

„Prima  citae  Teucris  ponam  certamina  classis; 

„Quique  pedum  cursu  valet,  et  qui  viribus  audax 

„Aut  iaculo  incedit  melior  levibusque  sagittis, 

„Seu  crudo  fidit  pug-nam  committere  cestu: 

„Cuncti  adsint,  meritaeque  exspectent  praemia  palmae.  70 

„Ore  favete  omnes  et  cingite  tempora  ramis." 

Sic  fatus,  velat  materna  tempora  myrto. 

Hoc  Helymus  facit,  hoc  aevi  maturus  Acestes, 

Hoc  puer  Ascanius,  sequitur  quos  cetera  pubes. 

Ille  e  concilio  multis  cum  millibus  ibat  75 

Ad  tumulum,  magna  medius  comitante  caterva. 

Hic  duo  rite  mero  libans  carchesia  Baccho 

Fundit  humi,  duo  lacte  novo,  duo  sanguine  sacro, 

Purpureosque  iacit  flores,  ac  talia  fatur: 

„Salve,  sancte  parens ;  iterum  salvete,  ^ecepti  80 

„Nequidquam  cineres  animaeque  umbraeque  paternae! 

„TsTon  licuit  fines  Italos  fataliaque  a-rva, 

„Nec  tecumAusonium,  quicumque  est,  quaerereThybrim.'* 

Dixerat  haec,  adytis  quum  lubricus  anguis  ab  imis 

Septem  ingens  gyros,  septena  volumina  traxit,  85 

Amplexus  placide  tumulum,  lapsusque  per  aras, 

Caeruleae  cui  lerg-a  notae,  maculosus  et  auro 

Squamam  incendebat  fulgor,  ceu  nubibus  arcus 

Mille  iacit  varios  adverso  sole  colores. 

Obstupuit  visu  Aeneas.  Ille  agmine  longo  90 

Tandem  inter  pateras  et  levia  pocula  serpens 

Libavitque  dapes,  rursusque  innoxius  imo 

Successit  tumulo  et  depasta  altaria  liquit. 

Hoc  magis  inceptos  g-enitori  instaurat  honores, 

Incertus,  Geniumne  loci  famulumne  parentis  95 

Esse  putet;  caedit  binas  de  more  bidentes 
Totque  sues  totidemque  nigrantes  terga  iuvencos. 
Vinaque  fundebat  pateris,  animamque  vocabat 
Anchisae  magni  Manesque  Acheronte  remissos. 
Nec  non  et  socii,  quae  cuique  est  copia,  iaeti  100 

Dona  ferunt:  onerant  aras  mactantque  iuvencos; 
Ordine  aena  locant  alii,  fusique  per  herbam 
Subiiciunt  veribus  prunas  et  viscera  torrent. 

Exspectata  dies  aderat  nonamque  serena 
Auroram  Phaethontis  equi  iam  luce  vehebant,  105 

Famaque  jinitimos  et  clari  nomen  Acestae 
Excierat:  laeto  complerant  litora  coetu, 
Yisuri  Aeneadas,  pars  et  certare  parati. 
Munera  principio  ante^oculos  circoque  locantur 
In  medio,  sacri  tripodes  viridesque  coronae  110 

Et  palmae,  pretium  victoribus,  armaque  et  ostro 
Perfusae  vestes,  argenti  aurique  talentum ; 
Et  tuba  commissos  medio  canit  aggere  ludos. 
Prima  pares  ineunt  gravibus  certamina  remis 
Quatuor  ex  omni  delectae  classe  carinae.  .        115 

Velocem  Mnestheus  agit  acri  remig-e  Pristim, 
Mox  Italus  Mnestheus,  genus  a  quo  nomine  Memmi ; 
Ingentemque  Gyas*ingenti  moie  Chimaeram, 
Urbis  opus,  triplici  pubes  quam  Dardana  versu 
Impellunt,  terno  consurg-unt  ordine  remi;  120 

Sergestusque,  domus  tenet  a  quo  Sergia  nomen, 
Centauro  invehitur  magna;  Scyllaque  Cloanthus 
Caerulea,  genus  unde  tibi,  Romane  Cluenti. 

Est  procul  in  pelago  saxum  spumantia  contra 
Litora,  quod  tumidis  submersum  tunditur  olim  125 

Fluctibus,  hiberni  condunt  ubi  sidera  Cori; 
Tranquillo  silet,  immotaque  attollitur  unda 
Campus  et  apricis  statio  gratissima  mergis : 
Hic  viridem  Aeneas  frondenti  ex  ilice  metam 
Constituit  signum  nautis  pater,  unde  reverti  130 

Scirent  et  longos  ubi  circumflectere  cursus. 
Tum  loca  sorte  legunt,  ipsique  in  puppibus  auro 
Ductores  longe  effulgent  ostroque  decori ; 

Cetera  populea  velatur  fronde  iuventus, 
Nudatosque  humeros  oleo  perfusa  nitescit.  13£ 

Considunt  transtris,  intentaque  brachia  remis ; 
Intenti  exspectant  sigmim,  exsultantiaque  haurit 
Corda  pavor  pulsans  laudumque  arrecta  cupido. 
Inde,  ubi  clara  <*edit  sonitum  tuba,  finibus  omnes  - 
Haud  mora-prosiluere  suis:  ferit  aethera  clamor      140 
Nauticus,  adductis  spumant  freta  versa  lacertis ; 
Infindunt  pariter  sulcos,  totumque  dehiscit 
Convulsum  remis  rostrisque  tridentibus  aequor. 
Non  tam  praecipites  biiugo  certamine  campum 
Corripuere  ruuntque  effusi  carcere  currus,  145 

Nec  sic  immissis  aurigae  undantia  lora 
Concussere  iugis,  pronique  in  verbera  pendent. 
Tum  plausu  fremituque  virum  stadiisque  faventum 
Consonat  omne  nemus,  vocemque  inclusa  volutant 
Litora,  pulsati  colles  clamore  resultant.  150 

Effugit  ante  alios  primisque  elabitur  undis 
Turbam  inter  fremitumque  Gyas,  quem  deinde  Cloanthus 
Consequitur,  melior  remis,  sed  pondere  pinus 
Tarda  tenet.  Post  hos  aequo  discrimine  Pristis 
Centaurusque  locum  tendunt  superare  priorem,  155 

Et  nunc  Pristis  habet,  nunc  victam  praeterit  ingens 
Centaurus,  nunc  una  ambae  iunctisque  feruntur 
Frontibus  et  longa  sulcant  vada  salsa  carina. 
Iamque  propinquabant  scopulo  metamque  tenebant, 
Cum  princeps  medioque  Gyas  in  gurgite  victor  160 

Rectorem  navis  compellat  voce  Menoeten : 
„Quo  tantum  mihi  dexter  abis?  Huc  dirige  gressum! 
„Litus  ama,  et  laevas  stringat,  sine,  palmula  cautes ; 
„Altum  alii  teneant ! "     Dixit;  sed  caeca  Menoetes 
Saxa  timens,  proram  pelagi  detorquet  ad  undas.        165 
„Quo  diversus  abis?"  iterum  „Pete  saxa,  Menoete!  " 
Cum  clamore  Gyas  revocabat,  et  ecce  Cloanthum 
Respicit  instantem  tergo  et  propiora    tenentem. 
Ille  inter  navemque  Gyae  scopulosque  sonantes 
Radit  iter  laevum  interior,  subitoque  priorem  170 

Praeterit,  et  metis  tenet  aequora  tuta  relictis. 

Tum  vero  exarsit  iuvem  dolor  ossibus  ingens, 

Nec  lacrimis  caruere  genae,  segnemque  Menoeten, 

Oblitus  decorisque  sui  sociumque  salutis, 

In  mare  praecipitem  puppi  deturbat  ab  alta;  175 

Ipse  gubernacio  rector  subit,  ipse  magister, 

Hortaturque  viros,  clavumque  ad  litora  torquet. 

At  gravis,  ut  fundo  vix  tandem  redditus  imo  est. 

Iam  senior,  madidaque  fluens  in  veste,  Menoetes 

Summa  petit  scopuli,  siccaque  in  rupe  resedit.  180 

Illum  et  labentem  Teucri  et  risere  natantem, 

Et  salsos  rident  revornentem  pectore  fluctus. 

Hic  laeta  extremis  spes  est  accensa  duobus, 

Sergesto  Mnestheique,  Gyan  superare  morantem. 

Sergestus  capit  ante  locum,  scopuloque  propinquat,  185 

Nec  tota  tamen  ille  prior  praeeunte  carina: 

Parte  prior,  partem  rostro  premit  aemula  Pristis. 

At  media  socios  incedens  nave  per  ipsos 

Hortatur  Mnestheus :  „Nunc,  nunc  insurgite  remis, 

„Hectorei  socii,  Troiae  quos  sorte  suprema  190 

„Deiegi  comites;  nunc  illas  promite  vires, 

„Nunc  animos,  quibus  in  Gaetulis  syrtibus  usi 

„Ionioque  mari  Maleaeque  sequacibus  undis. 

„Non  iam  prima  peto  Mnestheus,  neque  vincere  certo- 

„Quamquam  o  ...  Sed  superent,  quibushoc,  Neptune,  195 

„Extremospudeatrediisse.  Hoc  vincite,  cives,    [dedisti-; 

„Et  prohibete  nefas."    Olli  certamine  summo 

Procumbunt:  vastis  tremit  ictibus  aerea  puppis, 

Subtrahiturque  solum;  tum  creber  anhelitus  artus 

Aridaque  ora  quatit,  sudor  fluit  undique  rivis.  200 

Attulit  ipse  viris  optatum  casus  honorem: 

Namque  furens  animi  dum  proram  ad  saxa  suburguet 

Interior  spatioque  subit  Sergestus  iniquo, 

Infelix  saxis  in  procurrentibus  haesit. 

Goncussae  cautes,  et  acuto  in  murice  rerni  20b 

Obnixi  crepuere,  illisaque  prora  pependit. 

Consurgunt  nautae  et  magno  clamore  morantur, 

Ferratasque  trudes  et  acuta  cuspide  contos 

Expediunt,  fractosque  legunt  in  gurgite  remos. 

At  laetus  Mnestheus,  successuque  acrior  ipso,  210 

Agmine  remorum  celeri  ventisque  vocatis 

Prona  petit  maria  et  pelago  decurrit  aperto. 

Oualis  spelunca  subito  commota  columba, 

Cui  domus  et  dulces  latebroso  in  pumice  nidi,- 

Fertur  in  arva  voians  plausumque  exterrita  pennis     215 

Dat  tecto  ingentem,  mox  aere  lapsa  quieto 

Radit  iter  liquidum,  celeres  neque  commovet  alas : 

Sic  Mnestheus,  sic  ipsa  fugat  secat  ultima  Pristis 

Aequora,  sic  iliam  fert  impetus  ipse  volantem. 

Et  primum  in  scopulo  luctantem  deserit  alto  220 

Serg-estum  brevibusque  vadis,  frustraque  vocantem 

Auxilia  et  fractis  discentem  currere  remis. 

Inde  Gyan  ipsamque  ingenti  mole  Chimaeram 

Consequitur:  cedit,  quoniam  spoliata  magistro  est. 

Solus  iamque  ipso  superest  in  fine  Cloanthus :  225 

Quem  petit  et  suinmis  annixus  viribus  urguet. 

Tum  vero  ingeminat  clamor,  cunctique  sequentem 

Instigant  studiis,  resonatque  fragoribus  aether. 

Hi  proprium  decus  et  partum  indignantur  honorern 

Ni  teneant,  vitamque  volunt  pro  laude  pacisci;  230 

Hos  successus  alit:  possunt,  quia  posse  videntur. 

Et  fors  aequatis  cepissent  praemia  rostris, 

Ni  palmas  ponto  tendens  utrasque  Cloanthus 

Fudissetque  preces,  divosque  in  vota  vocasset. 

„Di,  quibus  imperium  est  pelagi,  quorum  aequora  curro, 

„Vobis  laetus  cgo.hoc  candentem  in  litore  taurum      236 

„Constituam  ante  aras,  voti  reus,  extaque  salsos 

„Porriciam  in  fiuctus  et  vina  liquentia  fundam!" 

Dixit,  eumque  imis  sub  fluctibus  audiit  omnis 

Nereidum  Phorcique  chorus  Panopeaque  virgo,  240 

Et  pater  ipse  manu  magna  Portunus  euntem 

Impulit:  illa  Noto  citius  volucrique  sagitta 

Ad  terram  fugit,  et  portu  se  condidit  alto. 

Tum  satus  Anchisa,  cunctis  ex  more  vocatis, 

Viclorem  magna  praeconis  voce  Cloanthum  245 

Declarat,  viridique  advelat  tempora  lauro, 

Muneraque  in  naves  ternos  optare  iuvencos 

Vinaque,  et  arg-enti  magnum  dat  ferre  talentum. 
Ipsis  praecipuos  ductoribus  addit  honores  ; 
Victori  chlamydem  auratam:  quam  plurima  circum  250 
Purpura  Maeandro  duplici  Meliboea  cucurrit; 
Intextusque  puer  frondosa  regius  Ida 
Veloces  iaculo  cervos  cursuque  fatig-at, 
Acer,  anhelanti  similis,  quem  praepes  ab  Ida 
Sublimem  pedibus  rapuit  Iovis  armiger  uncis ;  255 

Longaevi  palmas  nequidquam  a.d  sidera  tendunt 
Custodes,  saevitque  canum  latratus  in  auras. 
At  qui  deinde  locum  tenuit  virtute  secundum, 
Levibus  huic  hamis  consertam  auroque  triiicem 
Loricam,  quam  Demoleo  detraxerat  ipse  260 

Victor  apud  rapidum  Simoenta  sub  Ilio  alto, 
Donat  habere  viro,  decus  et  tutamen  in  armis. 
Vix  illam  famuli  Phegeus  Sagarisque  ferebant 
Multiplicem,  connixi  humeris ;  indutus  at  olim 
Demoleos  cursu  palantes  Troas  agebat.  265 

Tertia  dona  facit  geminos  ex  aere  lebetas, 
Cymbiaque  argento  perfecta  atque  aspera  signis. 
lamque  adeo  donati  omnes  opibusque  superbi 
Puniceis  ibant  evincti  tempora  taeniis, 
Quum  saevo  e  scopulo  multa  vix  arte  revulsus,  270 

Amissis  remis  atque  ordine  debilis  uno, 
Irrisam  sine  honore  ratem  Sergestus  agebat. 
Qualis  saepe  viae  deprensus  in  aggere  serpens, 
Aerea  quem  obliquum  rota  transiit  aut  gravis  ictu 
Seminecem  liquit  saxo  lacerumque  viator,  275 

Nequidquam  long-os  fugiens  dat  corpore  tortus, 
Parte  ferox  ardensque  oculis  et  sibila  colla 
Arduus  attollens,  pars  vulnere  clauda  retentat 
Nixantem  nodis  seque  in  sua  membra  plicantem : 
Tali  remigio  navis  se  tarda  movebat,  280 

Vela  facit  tamen  et  velis  subit  ostia  plenis. 
Sergestum  Aeneas  promisso  munere  donat, 
Servatam  ob  navem  laetus  sociosque  reductos. 
Olli  serva  datur  operum  haud  ignara  Minervae, 
Cressa  g-enus,  Pholoe,  geminique  sub  ubere  nati.       285 

Hoc  pius  Aeneas  misso  certamine  tendit 
Gramineum  in  campum,  quem  collibus  undique  curvis 
Cingebant  silvae,  mediaque  in  valle  theatri 
Circus  erat:  quo  se  multis  cum  millibus  heros 
Consessu  medium  tulit  exstructoque  resedit.  290 

Hic,  qui  forte  velint  rapido  contendere  cursu, 
Invitat  pretiis  animos,  et  praemia  ponit. 
Undique  conveniunt  Teucri  mixtique  Sicani: 
Nisus  et  Euryalus  primi, 

Euryalus  forma  insignis  viridique  iuventa,  295 

Nisus  amore  pio  pueri.    Quos  deinde  secutus 
Regius  egregia  Priami  de  stirpe  Diores ; 
Hunc  Salius  simul  et  Patron,  quorum  alter  Acarnan, 
Alter  ab  Arcadio  Tegeaeae  sanguine  gentis ; 
Tum  duo  Trinacrii  iuvenes,  Helymus  Panopesque,     300 
^ssueti  silvis,  comites  senioris  Acestae; 
Multi  praeterea,  quos  fama  obscura  recondit. 
Aeneas  quibus  in  mediis  sic  deinde  iocutus: 
„Accipite  haec  animis,  laetasque  advertite  mentes. 
„Nemo  ex  hoc  numero  mihi  non  donatus  abibit.         305 
„Gnosia  bina  dabo  levato  lucida  ferro 
„Spicula  caelatamque  argento  ferre  bipennem : 
„Omnibus  hic  erit  unus  honos.    Tres  praemia  primi 
„Accipient,  flavaque  caput  nectentur  oliva : 
„Primus  equum  phaleris  insignem  victor  habeto;        310 
„Alter  Amazoniam  pharetram  plenantque  sagittis 
„Threi'ciis,  lato  quam  circumplectitur  auro  * 
„Balteus,  et  tereti  subnectit  fibula  gemma; 
„Tertius  Argolica  hac  g-alea  contentus  abito." 
Haec  ubi  dicta,  locum  capiunt,  signoque  repente        315 
Corripiunt  spatia  audito,  limenque  relinquunt, 
Eff usi  nimbo  similes ;  simul  ultima  sig-nant. 
Primus  abit  longeque  ante  omnia  corpora  Nisus 
Emicat,  et  ventis  et  fulminis  ocior  alis; 
Proximus  huic,  longo  sed  proximus  intervallo,  320 

Insequitur  Salius ;  spatio  post  dcinde  relicto 
Tertius  Euryalus ; 
Euryalumque  Helymus  sequitur;  quo  deinde  sub  ipso 

Ecce  volat,  calcemque  terit  iam  calce  Diores, 

Incumbens  humero ;  spatia  et  si  plura  supersint,        325 

Transeat  elapsus  prior,  ambiguumve  reiinquat. 

Iamque  fere  spatio  extremo  fessique  sub  ipsam 

Finem  adventabant,  levi  cum  sanguine  Nisus 

Labitur  infelix,  caesis  ut  forte  iuvencis 

Fusus  humum  viridesque  super  madefecerat  herbas.  330 

Hic  iuvenis  iam  victor  ovans  vestigia  presso 

Haud  tenuit  titubata  solo,  sed  pronus  in  ipso 

Concidit  immundoque  fimo  sacroque  cruore. 

Non  tamen  Euryali,  non  ille  oblitus  amorum: 

Nam  sese  opposuit  Saiio  per  lubrica  surgens;  335 

llle  autem  spissa  iacuit  revolutus  arena. 

Emicat  Euryalus,  et  munere  victor  amici 

Prima  tenet,  plausuque  volat  fremituque  secundo. 

Post  Helymus  subit,  et  nunc  tertia  palma  Diores. 

Hic  totum  caveae  consessum  ingentis  et  ora  340 

Prima  patrum  magnis  Salius  clamoribus  implet, 

Ereptumque  dolo  reddi  sibi  poscit  honorem. 

Tutatur  favor  Euryalum,  lacrimaeque  decorae, 

Sratior  et  pulchro  veniens  in  corpore  virtus; 

Adiuvat  et  magna  proclamat  voce  Diores,  345 

Qui  subiit  palmae,  frustraque  ad  praemia  venit 

Ultima,  si  primi  Salio  reddantur  honores. 

Tum  pater  Aeneas  „Vestra"  inquit  „munera  vobis 

„Certa  manent,  pueri,  et  palmam  movet  ordine  nemo ; 

„Me  liceat  casus  miserari  insontis  amici."  .      350 

Sic  fatus,  tergum  Gaetuli  immane  leonis 

Dat  Salio,  villis  onerosum  atque  unguibus  aureis. 

Hic  Nisus  „Si  tanta"  inquit  „sunt  praemia  victis, 

„Et  te  lapsorum  miseret:  quae  munera  Niso 

„Digna  dabis,  primam  merui  qui  laude  coronam,        355 

„Ni  me,  quae  et  Salium,  fortuna  inimica  tulisset?" 

Et  simul  his  dictis  faciem  ostentabat  et  udo 

Turpia  membra  fimo.   Risit  pater  optimus  olli, 

Et  clipeum  efferri  iussit,  Didymaonis  artes, 

Neptuni  sacro  Danais  de  poste  refixum.  360 

Hoc  iuvenem  egregium  praestanti  rnunere  donat. 

Post,  ubi  confecti  cursus,  et  dona  peregit : 
„Nunc,  si  cui  virtus  animusque  in  pectore  praesens, 
„Adsit  et  evinctis  attollat  brachia  palmis." 
Sic  ait,  et  geminum  pugnae  proponit  honorem:  365 

Victori  velatum  auro  vittisque  iuvencum; 
Ensem  atque  insignem  galeam  solatia  victo. 
Nec  mora;  continuo  vastis  cum  viribus  effert 
Ora  Dares  magnoque  virum  se  murmure  tollit, 
Solus  qui  Paridem  solitus  contendere  contra,  370 

Tdemque  ad  tumulum,  quo  maximus  occubat  Hector, 
Victorem  Buten  immani  corpore,  qui  se 
Bebrycia  veniens  Amyci  de  gente  ferebat, 
Perculit  et  fulva  moribundum  extendit  arena. 
Talis  prima  Dares  caput  altum  in  proelia  tollit,  375 

Ostenditque  humeros  latos,  alternaque  iactat 
Brachia  protendens,  et  verberat  ictibus  auras. 
Ouaeritur  huic  alius,  nec  quisquam  ex  agmine  tanto 
Audet  adire  virum  manibusque  inducere  cestus. 
Ergo  alacris,  cunctosque  putans  excedere  palma        380 
Aeneae  stetit  ante  pedes,  nec  plura  moratus ; 
Tum  laeva  taurum  cornu  tenet,  atque  ita  fatur: 
„Nate  dea,  si  nemo  audet  se  credere  pugnae, 
„Quae  finis  standi?  quo  me  decet  usque  teneri? 
„Ducere  dona  iube."    Cuncti  simul  ore  fremebant      385 
Dardanidae,  reddique  viro  promissa  iubebant. 
Hic  gravis  Entellum  dictis  castigat  Acestes, 
Proximus  ut  viridante  toro  consederat  herbae : 
„Entelle,  heroum  quondam  fortissime  frustra, 
„Tantane  tam  patiens  nullo  certamine  tolli  390 

„Dona  sines?  Ubi  nunc  nobis  deus  ille  magister, 
„Nequidquam  memoratus  Eryx?  ubi  fama  per  omnem 
„Trinacriam,  et  spolia  illa  tuis  pendentia  tectis?" 
Ille  sub  haec:  ,.Non  laudis  amor,  nec  gloria  cessit 
„Pulsa  metu;  sed  enim  gelidus  tardante  senecta        395 
„Sanguis  hebet,  frigentque  effetae  in  corpore  vires. 
„Si  mihi,  quae  quondam  fuerat,  quaque  improbus  iste 
„Exsultat  fidens,  si  nunc  foret  illa  iuventas ; 
„Haud  equidem  pretio  inductus  pulchroque'  iuveneo 

„Venissem :  nec  dona  moror."    Sic  deinde  locutus    400 
In  medium  geminos  immani  pondere  cestus 
Proiecit,  quibus  acer  Eryx  in  proelia  suetus 
Ferre  manum  duroque  intendere  brachia  tergo. 
Obstupuere  animi :  tantorum  ingentia  septem 
Terga  boum  plumbo  insuto  ferroque  rigebant.  405 

Ante  omnes  stupet  ipse  Dares,  longeque  recusat; 
Magnanimusque  Anchisiades  et  pondus  et  ipsa 
Huc  illuc  vinclorum  immensa  volumina  versat. 
Tum  senior  tales  referebat  pectore  voces : 
,.Quid,  si  quis  cestus  ipsius  et  Herculis  arma  410 

„Vidisset,  tristemque  hoc  ipso  in  litore  pugnam? 
„Haec  germanus  Eryx  quondam  tuus  arma  gerebat- 
„Sanguine  cernis  adhuc  sparsoque  infecta  cerebro-. 
„His  magnum  Alciden  contra  stetit;  his  ego  suetus, 
„Dum  melior  vires  sanguis  dabat,  aemula  necdum     415 
,,Temporibus  geminis  canebat  sparsa  senectus. 
„Sed  si  nostra  Dares  haec  Troius  arma  recusat, 
„Idque  pio  sedet  Aeneae,  probat  auctor  Acestes ; 
„Aequemus  pugnas :  Erycis  tibi  terga  remitto- 
„Solve  metus-,  et  tu  Troianos  exue  cestus."  420 

Haec  fatus  duplicem  ex  humeris  reiecit  amictum,- 
Et  magnos  membrorum  artus,  magna  ossa  lacertosque 
Exuit,  atque  ingens  media  consistit  arena. 
Tum  satus  Anchisa  cestus  pater  extulit  aequos, 
Et  paribus  palmas  amborum  innexuit  armis.  425 

Constitit  in  digitos  extemplo  arrectus  uterque, 
Brachiaque  ad  superas  interritus  extulit  auras. 
Abduxere  retro  longe  capita  ardua  ab  ictu, 
Immiscentque  manus  manibus,  pugnamque  lacessunt, 
llle  pedum  melior  motu  fretusque  iuventa,  430 

Hic  membris  et  mole  valens;  sed  tarda  trementi 
Genua  lahant,  vastos  quatit  aeger  auhelitus  artus. 
Multa  viri  nequidquam  inter  se  vulnera  iactant, 
Multa  cavo  lateri  ingeminant,  et  pectore  vastos 
Dant  sonitus,  erratque  aures  et  tempora  circum         435 
Crebra  manus,  duro  crepitant  sub  vulnere  malae. 
Stat  gravis  Entellus,  nisuque  immotus  eodem 

Corpore  tela  modo  atque  oculis  vigilantibus  exit; 
Ille,  velut  ceisam  oppugnat  qui  molibus  urbem 
Aut  montana  sedet  circum  castelia  sub  armis,  440 

Nunc  hos  nunc  illos  aditus  omnemque  pererrat 
.Arte  locum,  et  variis  assultibus  irritus  urguet. 
Ostendit  dextram  insurgens  Entellus  et  alte 
Extulit ;  ille  ictum  venientem  a  vertice  velox 
Praevidit,  celerique  elapsus  corpore  cessit:  445 

Entellus  vires  in  ventum  effudit,  et  ultro 
Ipse  gravis  graviterque  ad  terram  pondere  vasto 
Concidit,  ut  quondam  cava  concidit  aut  Erymantho 
Aut  Ida  in  magna  radicibus  eruta  pinus. 
Consurgunt  studiis  Teucri  et  Trinacria  pubes ;  45G 

It  clamor  coelo,  primusque  accurrit  Acestes, 
4equaevumque  ab  humo  miserans  attollit  amicum. 
At  non  tardatus  casu  neque  territus  heros 
Acrior  ad  pugnam  redit,  ac  vim  suscitat  ira. 
Tum  pudor  incendit  vires  et  conscia  virtus,  455 

Praecipitemque  Daren  ardens  agit  aequore  toto, 
Nunc  dextra  ingeminans  ictus  nunc  ille  sinistra. 
Nec  mora,  nec  requies :  quam  multa  grandine  nimbi 
Culminibus  crepitant;  sic  densis  ictibus  heros 
Creber  utraque  manu  pulsat  versatque  Dareta.  460 

Tum  pater  Aeneas  procedere  longius  iras 
Et  saevire  animis  Entellum  haud  passus  acerbis; 
Sed  iinem  imposuit  pugnae,  fessumque  Dareta 
Eripuit,  mulcens  dictis,  ac  talia  fatur: 
„Infelix,  quae  tanta  animum  dementia  cepit?  465 

„Non  vires  alias  conversaque  numina  sentis  ? 
„Cede  deo!"  Dixitque,  et  proelia  voce  diremit. 
Ast  illum  fidi  aequales,  genua  aegra  trahentem, 
Iactantemque  utroque  caput,  crassumque  cruorem 
Ore  eiectantem  mixtosque  in  sanguine  dentes,  470 

Ducunt  ad  naves,  galeamque  ensemque  vocati 
Accipiunt;  palmam  Entello  taurumque  relinquunt. 
Hic  victor,  superans  animis  tauroque  superbus, 
„Nate  dea,  vosque  haec"  inquit  „cognoscite,  Teucri, 
„Et  mihi  quae  fuerint  iuvenali  in  corpore  vires,  475 

„Et  qua  servetis  revocatum  a  morte  Dareta." 

Dixit,  et  adversi  contra  stetit  ora  iuvenci, 

Qui  donum  adstabat  pugnae,  durosque  reducta 

Libravit  dextra  media  inter  cornua  cestus, 

Arduus,  effractoque  illisit  in  ossa  cerebro.  480 

Sternitur  exanimisque  tremens  procumbit  humi  bos. 

Ille  super  tales  effundit  pectore  voces ; 

„Hane  tibi,  Eryx,  meliorem  animam  pro  morte  Daretis 

„Persolvo:  hic  victor  cestus  artemque  repono." 

Protenus  Aeneas  celeri  certare  sagitta  485 

Invitat,  qui  forte  velint,  et  praemia  ponit, 
Ingentique  manu  malum  de  nave  Seresti 
Erigit,  et  volucrem  traiecto  in  fune  columbam, 
Quo  tendant  ferrum,  malo  suspendit  ab  alto. 
Convenere  viri,  deiectamque  aerea  sortem  490 

Accepit  galea,-  et  primus  clamore  secundo 
Hyrtacidae  ante  omnes  exit  locus  Hippocoontis ; 
Quem  modo  navali  Mnestheus  certamine  victor 
Consequitur,  viridi  Mnestheus  evinctus  oliva. 
Tertius  Eurytion,  tuus,  o  clarissime,  frater,  495 

Pandare,  qui  quondam,  iussus  confundere  foedus, 
In  medios  telum  torsisti  primus  Achivos ; 
Extremus  galeaque  ima  subsidit  Acestes, 
Ausus  et  ipse  manu  iuvenum  tentare  laborem. 
Tum  validis  flexos  incurvant  viribus  arcus  500 

Pro  se  quisque  viri,  et  depromunt  tela  pharetris. 
Primaque  per  coelum  nervo  stridente  sagitta 
Hyrtacidae  iuvenis  volucres  diverberat  auras, 
Et  venit  adversique  infigitur  arbore  mali. 
Intremuit  malus,  timuitque  exterrita  pennis  505 

Ales,  et  ingenti  sonuerunt  omnia  plausu. 
Post  accr  Mnestheus  adducto  constitit  arcu. 
Alta  petens,  pariterque  oculos  telumque  tetendit; 
Ast  ipsam  miserandus  avem  contingere  ferro 
Non  valuit,  nodos  et  vincula.linea  rupit,  510 

Quis  innexa  pedem  malo  pendebat  ab  alto : 
Illa  Notos  atque  atra  volans  in  nubila  fugit. 
Tum  rapidus,  iamdudum  arcu  contenta  parato 

virgilius.  12 


178  P.  VIRGILII  MARONIS 

Tela  tenens,  fratrem  Eurytion  in  vota  vocavit, 

Iam  vacuo  laetam  coelo  speculatus;  et  alis  51S 

Plaudentem  nigra  figrit  sub  nube  columbam. 

Decidit  exanimis,  vitamque  reliquit  in  astris 

Aetheriis,  fixamque  refert  delapsa  sagittam. 

Amissa  solus  palma  superabat  Acestes, 

Qui  tamen  aerias  telum  contendit  in  auras,  520 

Ostentans  artemque  pater  arcumque  sonantem. 

Hic  oculis  subitum  obiicitur  magnoque  futurum 

Augurio  monstrum-docuit  post  exitus  ingens, 

Seraque  terrifici  cecinerunt  omina  vates- : 

Namque  volans  liquidis  in  nubibus  arsit  arundo,        525 

Signavitque  viam  flammis,  tenuesque  recessit 

Consumta  in  ventos,  coelo  ceu  saepe  refixa 

Transcurmnt  crinemque  volantia  sidera  ducunt. 

Attonitis  haesere  animis,  Superosque  precati 

Trinacrii  Teucrique  viri;  nec  maximus  omen  530 

Abnuit  Aeneas,  sed  laetum  amplexus  Acesten 

Muneribus  cumulat  magnis,  ac  talia  fatur : 

„Sume  pater:  nam  te  voluit  rex  magnus  Olympi 

„Talibus  auspiciis  exsortem  ducere  honorem. 

„Ipsius  Anchisae  longaevi  hoc  munus  habebis,  535 

„Cratera  impressum  signis,  quem  Thracius  olim 

„Anchisae  genitori  in  magno  munere  Cisseus 

„Ferre  sui  dederat  monumentum  et  pignus  amoris." 

Sic  fatus  cingit  viridanti  tempora  lauro, 

Et  primum  ante  omnes  victorem  appellat  Acesten.     540 

Nec  bonus  Eurytion  praelato  invidit  honori, 

Quamvis  solus  avem  coelo  deiecit  ab  alto. 

Proximus  ingreditur  donis,  qui  vincula  rupit; 

Extremus,  volucri  qui  fixit  arundine  malum. 

At  pater  Aeneas,  nondum  certamine  misso,  545 

Custodem  ad  sese  comitemque  impubis  Iuli, 
Epytiden,  vocat  et  fidam  sic  fatur  ad  aurem: 
„Vade,  age,  et  Ascanio,  si  iam  puerile  paratum 
„Agmen  habet  secum  cursusque  instruxit  equorum, 
„Ducat  avo  turmas  et  sese  ostendat  in  armis,  550 

„Die,"  ait.    Ipse  omnem  Jongo  decedere  circo 

,  Infusum  populum  et  campos  iubet  esse  patentes. 
Incedunt  pueri,  pariterque  ante  ora  parentum 
Frenatis  lucent  in  equis,  quos  omnis  euntes 
Trinacriae  mirata  fremit  Troiaeque  iuventus.  555 

Omnibus  in  morem  tonsa  coma  pressa  cqrona. 
Cornea  bina  ferunt  praefixa  hastilia  ferro, 
Pars  leves  humero  pharetras ;  it  pectore  summo 
Flexilis  obtorti  per  collum  circulus  auri. 
Tres  equitum  numero  turmae,  ternique  vagantur         560 
Ductores :  pueri  bis  seni  quemque  secuti 
Agmine  partito  fulgent  paribusque  magistris. 
Una  acies  iuvenum,  duxit  quam  parvus  ovantem 
Nomen  avi  referens  Priamus,  tua  clara,  Polite, 
Progenies,  auctura  Italos  ••  quem  Thracius  albis  565 

Portat  cquus  bicolor  maculis,  vestigia  primi 
Alba  pedis  frontemque  ostentans  arduus  albam. 
Alter  Atys,  genus  unde  Atii  duxere  Latini, 
Parvus  Atys  pueroque  puer  dilectus  Iulo. 
Extremus  formaque  ante  omnes  pulcher  Iulus  570 

Sidonio  est  invectus  equo,  quem  candida  Dido 
Esse  sui  dederat  monumentum  et  pignus  amoris. 
Cetera  Trinacriis  pubes  senioris  Acestae 
Fertur  equis. 

Excipiunt  plausu  pavidos,  gaudentque  tuentes  575 

Dardanidae,  veterumque  agnoscunt  ora  parentum. 
Postquam  omnem  laeti  consessum  oculosque  suorum 
Lustravere  in  equis;  sigrmm  clamore  paratis 
Epylides  longe  dedit,  insonuitque  flagello. 
Olli  discurrere  pares  atque  agmina  terni  580 

Deductis  solvere  choris,  rursusque  vocati 
Convertere  vias  infestaque  tela  tulere. 
Inde  alios  ineunt  cursus  aliosque  recursus 
Adversis  spatiis,  alternosque  orbibus  orbes 
Impediunt,  pugnaeque  cient  simulacra  sub  armis ;      585 
Et  nune  terga  fuga  nudant,  nunc  spicula  vertunt 
Infensi,  facta  panter  nunc  pace  feruntur. 
Ut  quondam  Creta  fertur  Labyrinthus  in  alta 
Parietibus  textum  caesis  iter,  ancipitemque 

12* 

Mille  viis  habuisse  dolum,  qua  signa  sequendi  590 

Falleret  indeprensus  et  irremeabilis  error: 
Haud  alio  Teucnim  nati  vestigia  cursu 
Impediunt,  texuntque  fug-as  et  proelia  ludo, 
Delphinum  similes,  qui  per  maria  humida  nando 
Carpathium  Libycumque  secant,  [luduntque  per  undas.] 
Hunc  morem  cursus  atque  haec  certamina  primus      596 
Ascanius,  Longam  muris  quum  cingeret  Albam, 
Retulit,  et  priscos  docuit  celebrare  Latinos, 
Quo  puer  ipse  modo,  secum  quo  Trola  pubes. 
Albani  docuere  suos :  hinc  maxima  porro  600 

Accepit  Roma  et  patrium  servavit  honorem; 
Troiaque  nunc  pueri  Troianum  dicitur  agmen. 
Hac  celebrata  tenus  sancto  certamina  patri. 

Hic  primum  Fortuna  fidem  mutata  novavit. 
£>um  variis  tumulo  referunt  solemnia  lujiis ;  605 

Irim  de  coelo  misit  Saturnia  Iuno 
Iliacam  ad  classem,  ventosque  adspirat  eunti, 
Multa  movens,  necdum  antiquum  saturata  dolorem. 
Ula,  viam  celerans  per  mille  coloribus  arcum, 
Nulli  visa,  cito  decurrit  tramite  virgo.  610 

Conspicit  ing-entem  concursum,  et  litora  lustrat, 
Desertosque  videt  portus  classemque  relictam. 
At  procui  in  sola  secretae  Troades  acta 
Amissum  Anchisen  flebant,  cunctaeque  profundum 
Pontum  adspectabant  flentes.    Heu  tot  vada  fessis     615 
Et  tantum  superesse  maris,  vox  omnibus  una. 
Urbem  orant:  taedet  pelagi  perferre  laborem. 
Ergo  inter  medias  sese  haud  ig-nara  nocendi 
Coniicit,  et  faciemque  deae  vestemque  reponit: 
Fit  Beroe,  Tmarii  coniux  long-aeva  Dorycii,  620 

Cui  genus  et  quondam  nomen  natique  fuissent; 
Ac  sic  Dardanidum  mediam  se  matribus  infert. 
„0  miserae,  quas  non  manus"  inquit  „Achaica  bello 
„Traxerit  ad  letum  patriae  sub  moenibus !  o  gens 
„Infelix,  cui  te  exitio  Fortuna  reservat?  625 

„Septima  post  Troiae  excidium  iam  vertitur  aestas, 
„Quum  freta,  quum  terras  omnes,  tot  inhospita  saxa 

„Sideraque  emensae  ferimur,  dum  per  mare  magnum 
„Italiam  sequimur  fugientem,  et  volvimur  undis. 
„Hic  Erycis  fines  fraterni  atque  hospes  Acestes  t        630 
„Quod  prohibet,  muros  iacere  et  dare  civibus  urbemV 
„0  patria  et  rapti  nequidquam  ex  hoste  Penates, 
„Nullane  iam  Troiae  dicentur  moenia?  nusquam 
„Hectoreos  amnes,  Xanthum  et  Simoenta,  videbo  f- 
„Quin  agite,  et  mecum  infaustas  exurite  puppes  i        635 
„Nam  mihi  Cassandrae  per  somnum  vatis  imagxr 
„Ardentes  dare  visa  faces.    „Hic  quaerite  Troiam; 
„  „Hic  domus  est"  inquit  „vobis."     Iam  tempus  agi  res, 
„Nec  tantis  mora  prodigiis.    En  quatuor  arae 
„Neptuno :  deus  ipse  faces  animumque  ministrat."     640 
Haec  memorans,  prima  infensum  vi  corripit  ig-nem, 
Sublataque  procul  dextra  connixa  coruscat 
Et  iacit.    Arrectae  mentes  stupefactaque  corda 
Iliadum.    Hic  una  e  multis,  quae  maxima  natu, 
Pyrgo,  tot  Priami  natorum  regia  nutrix :  645 

„Non  Beroe  vobis,  non  haec  Rhoeteia,  matres, 
„Est  Dorycli  coniux:  divini  signa  decoris 
„Ardentesque  notate  oculos,  qui  spiritus  illi, 
„Qui  vultus,  vocisque  sonus,  et  gressus  eunti. 
„lpsa  eg-omet  dudum  Beroen  digressa  reliqui  650 

„Aegram,  indignantem,  tali  quod  sola  careret 
„Munere,  nec  meritos  Anchisae  inferret  honores>" 
Haec  effata. 

At  matres  primo  ancipites  oculisque  malig-nis 
Ambig-uae  spectare  rates  miserum  inter  amorem        655 
Praesentis  terrae  fatisque  vocantia  regna : 
Quum  dea  se  paribus  per  coelum  sustulit  alis, 
Ingentemque  fuga  secuit  sub  nubibus  arcum. 
Tum  vero  attonitae  monstris  actaeque  furore 
Conclamant,  rapiuntque  focis  penetralibus  ignem;      660 
Pars  spoliant  aras,  frondem  ac  virgulta  facesque 
Coniiciunt.    Furit  immissis  Vulcanus  habenis 
Transtra  per  et  remos  et  pictas  abiete  puppes. 
Nuntius  Anchisae  ad  tumulum  cuneosque  theatri 
Incensas  perfert  naves  Eumelus,  et  ipsi  665 

Respiciunt  atram  in  nimbo  volitare  favillam; 

Primus  et  Ascanius,  cursus  ut  laetus  equestres 

Ducebat,  sic  acer  equo  turbata  petivit 

Castra,  nec  exanimes  possunt  retinere  magistri. 

„Quis  furor  iste  novus  ?  quo  nunc,  quo  tenditis"  inquit, 

„Heu  miserae  cives  ?  non  hostem  inimicaque  castra  671 

„Argivum,  vestras  spes  uritis.    En,  ego  vester 

„Ascanius !"  Galeam  ante  pedes  proiecit  inanem, 

Qua  ludo  indutus  belli  simulacra  ciebat. 

Accelerat  simul  Aeneas,  simul  agmina  Teucrum.        675 

Ast  illae  diversa  metu  per  litora  passim 

Diffugiunt,  silvasque,  et  sicubi  concava  furtim 

Saxa,  petunt:  piget  incepti,  lucisque;  suosque 

Mutatae  agnoscunt,  excussaque  pectore  Iuno  est 

Sed  non  idcirco  flammae  atque  incendia  vires  680 

Indomitas  posuere:  udo  sub  robore  vivit 

Stuppa  vomens  tardum  fumum,  lentusque  carinas 

Est  vapor,  et  toto  descendit  corpore  pestis; 

Nec  vires  heroum  infusaque  flumina  prosunt. 

Tum  pius  Aeneas  humeris  abscindere  vestem,  685 

Auxilioque  vocare  deos,  et  tendere  palmas : 

„Iupiter  omnipotens,  si  nondum  exosus  ad  unum 

„Troianos,  si  quid  pietas  antiqua  labores 

„Respicit  humanos,  da  flammam  evadere  classi 

„Nunc,  pater,  et  tenues  Teucriim  res  eripe  leto ;  690 

„Vel  tu,  quod  superest,  infesto  fulmine  morti, 

„Si  mereor,  demitte,  tuaque  hic  obrue  dextra." 

Vix  haec  ediderat,  quum  effusis  imbribus  atra 

Tempestas  sine  more  furit,  tonitruque  tremiscunt 

Ardua  terrarum  et  campi ;  ruit  aethere  toto  695 

Turbidus  imber  aqua  densisque  nigerrimus  Austris, 

Implenturque  super  puppes,  semiusta  madescunt 

Robora;  restinctus  donec  vapor  omnis,  et  omnes, 

Quatuor  amissis,  servatae  a  peste  carinae. 

At  pater  Aeneas,  casu  concussus  acerbo,  700 

Nunc  huc  ingentes  nunc  illuc  pectore  curas 
Mutabat  versans,  Siculisne  resideret  arvis, 
Oblitus  fatorum,  Italasne  capesseret  oras. 

Tum  senior  Nautes,  unum  Tritonia  Pallas 

Quem  docuit  multaque  insignem  reddidit  arte,  705 

Haec  responsa  dabat,  vel  quae  portenderet  ira 

Magna  deum,  vel  quae  fatorum  posceret  ordo. 

Isque  his  Aeneam  solatus  vocibus  infit: 

„Nate  dea,  quo  fata  trahunt  retrahuntque,  sequamur; 

„Quidquid  erit,  superanda  omnis  fortuna  ferendo  est.  710 

„Est  tibi  Dardanius  divinae  stirpis  Acestes : 

„Hunc  cape  consiliis  socium  et  coniunge  volentem. 

„Huic  trade,  amissis  superant  qui  navibus,  et  quos 

„Pertaesum  magni  incepti  rerumque  tuarum  est; 

„Longaevosque  senes  ac  fessas  aequore  matres,        715 

„Et  quidquid  tecum  invalidum  metuensque  pericli  est, 

„Delige,  et  his  habeant  terris  sine  moenia  fessi: 

„Urbem  appellabunt  permisso  nomine  Acesfcam." 

Talibus-incensus  dictis  senioris  amici; 

Tum  vero  in  curas  animo  diducitur  omnes.  720 

Et  nox  atra  polum  bigis  subvecta  tenebat: 

Visa  dehinc  coeio  facies  delapsa  parentis 

Amchisae  subito  tales  effundere  voces : 

„Nate,  mihi  vita  quondam,  dum  vita  manebat, 

„Care  magis,  nate  Iliacis  exercite  fatis,  725 

„Imperio  Iovis  huc  venio,  qui  classibus  ignem 

„Depulit,  et  coelo  tandem  miseratus  ab  alto  est. 

„Consiliis  pare,  quae  nunc  pulcherrima  Nautes 

„Dat  senior;  lectos  iuvenes,  fortissima  corda, 

„Defer  in  Italiam:  gens  dura  atque  aspera  cultu         730 

„Debellanda  tibi  Latio  est.    Ditis  tamen  ante 

„Infernas  accede  domos,  et  Averna  per  alta 

„Congressus  pete,  nate,  meos-non  me  irnpia  namque 

„Tartara  habent  tristesque  umbrae,  sed  amoena  piorum 

„Concilia  Elysiumque  colo-;  huc  casta  Sibylla  735 

„Nigrarum  multo  pecudum  te  sanguine  ducet. 

„Tum  genus  omne  tuum  et,  quae  dentur  moenia,  disces. 

„Iamque  vale :  torquet  medios  nox  humida  cursus, 

„Et  me  saevus  equis  Oriens  afflavit  anhelis." 

Dixerat,  et  tenues  fugit,  ceu  fumus,  in  auras.  740 

Aeneas  „Quo"  deinde  „ruis?  quo  proripis?"  inquit 

„Quem  fugis,  aut  quis  te  nostris  complexibus  arcet?" 
Haec  memorans  cinerem  et  sopitos  suscitat  ignes, 
Pergameumque  Larem  et  canae  penetralia  Vestae 
Farre  pio  et  plena  supplex  veneratur  acerra.  745 

Extemplo  socios  primumque  arcessit  Acesten, 
Et  Iovis  imperium  et  cari  praecepta  parentis 
Edocet,  et  quae  nunc  animosententia  constet. 
Haud  mora  consiliis,  nec  iussa  recusat  Acestes. 
Transscribunt  urbi  matres,  populumque  volentem      750 
Deponunt,  animos  nil  magnae  laudis  egentes. 
Ipsi  transtra  novant,  flammisque  ambesa  reponunt 
Robora  navigiis,  aptant  remosque  rudentesque, 
Exig-ui  numero,  sed  bello  vivida  virtus. 
Interea  Aeneas  urbem  designat  aratro,  755 

Sortiturque  domos;  hoc  Ilium  et  haec  loca  Troiam 
Esse  iubet.    Gaudet  regno  Troianus  Acestes, 
Indicitque  forum  et  patribus  dat  iura  vocatis. 
Tum  vicina  astris  Erycino  in  vertice  sedes 
Fundatur  Veneri  Idaliae,  tumuloque  sacerdos  760 

Ac  lucus  late  sacer  additur  Anchiseo. 
Iamque  dies  epulata  novem  g;ens  omnis,  et  aris 
Factus  honos;  placidi  straverunt  aequora  venti, 
Creber  et  adspirans  rursus  vocat  Auster  in  altum. 
Exoritur  procurva  ingens  per  litora  fletus,  765 

Complexi  inter  se  noctemque  diemque  morantur. 
Ipsae  iam  matres,  ipsi,  quibus  aspera  quondam. 
Visa  maris  facies  et  non  tolerabile  nomen, 
Ire  volunt  omnemque  fugae  perferre  laborem. 
Quos  bonus  Aeneas  dictis  solatur  amicis,  770 

Et  consanguineo  lacrimans  commendat  Acestae. 
Tres  Eryci  vitulos,  et  Tempestatibus  agnam 
Caedere  deinde  iubet,  solvique  ex  ordine  funem. 
Ipse,  caput  tonsae  foliis  evinctus  olivae, 
Stans  procul  in  prora  pateram  tenet,  extaque  salsos  775 
Porricit  in  fluctus,  ac  vina  liquentia  fundit. 
Prosequitur  surgens  a  puppi  ventus  euntes; 
Certatim  socii  feriunt  mare  et  aequora  verrunt. 

At  Venus  interea  Neptunum  exercita  curis 

Alloquitur,  talesque  effundit  pectore  questus:  780 

„Iunonis  gravis  ira  nec  exsaturabile  pectus 

„Cogunt  me,  Neptune,  preces  descendere  in  omnes 

„Quam  nec  longa  dies,  pietas  nec  mitigat  ulla; 

„Nec  Iovis  imperio  fatisque  infracta  quiescit. 

„Non  media  de  gente  Phrygum  exedisse  nefandis      785 

„Urbem  odiis  satis  est,  nec  poenam  traxe  per  omnem ; 

„Reliquias  Troiae,  cineres  atque  ossa  peremtae 

„Insequitur :  causas  tanti  sciat  illa  furoris. 

„Ipse  mihi  nuper  Libycis  tu  testis  in  undis, 

„Quam  molem  subito  excierit:  maria  omnia  coelo     790 

.,Miscuit,  Aeoliis  nequidquam  freta  procellis, 

„In  regnis  hoc  ausa  tuis. 

„Per  scelus  ecce  etiam  Troianis  matribus  actis 

„Exussit  foede  puppes,  et  classe  subegit 

„Amissa  socios  ignotae  linquere  terrae.  •       795 

„Quod  superest,  oro,  liceat  dare  tuta  per  undas 

,,Vela  tibi,  liceat  Laurentem  attingere  Thybrim, 

„Si  concessa  peto,  si  dant  ea  moenia  Parcae." 

Tum  Saturnius  haec  domitor  maris  edidit  alti : 

„Fas  omne  est,  Cytherea,  meis  te  fidere  regnis,  800 

„Unde  genus  ducis.  Merui  quoque:  saepe  furores 

„Compressi  et  rabiem  tantam  coelique  marisque; 

„Nec  minor  in  terris-Xanthum  Simoentaque  testor- 

„Aeneae  mihi  cura  tui.   Quum  Troia  Achiiles 

,,Exanimata  sequens  impingeret  agmina  muris,  805 

„Millia  multa  daret  leto,  gemerentque  repleti 

„Amnes,  nec  reperire  viam  atque  evolvere  posset 

„In  mare  se  Xanthus ;  Pelidae  tunc  ego  forti 

„Congressum  Aenean,  nec  dis  nec  viribus  aequis, 

„Nube  cava  rapui,  cuperem  quum  vertere  ab  imo       810 

„Structa  meis  manibus  periurae  moenia  Troiae. 

„Nunc  quoque  mens  eadem  perstat  mihi :  pelle  timorem : 

„Tutus,  quos  optas,  portus  accedet  Averni. 

„Unus  erit  tantum ,  amissum  quem  gurgite  quaeret : 

„Unum  pro  multis  dabitur  caput."  815 

His  ubi  laeta  deae  permulsit  pectora  dictis ; 

Iungit  equos  auro  g-enitor,  spumantiaque  addit 

Frena  feris,  manibusque  omnes  effundit  habenas. 
Caeruleo  per  summa  levis  volat  aequora  curru : 
Subsidunt  undae,  tumidumque  sub  axe  tonanti  820 

Sternitur  aequor  aquis,  fugiunt  vasto  aethere  nimbi.   . 
Tum  variae  comitum  facies,  immania  cete, 
Et  senior  Glauci  chorus,  Inousque  Palaemon, 
Tritonesque  citi,  Phorcique  exercitus  omnis ; 
Laeva  tenet  Thetis,  et  Melite,  Panopeaque  virg-o,        825 
Nesaee,  Spioque,  Thaliaque  Cymodoceque. 

Hic  patris  Aeneae  suspensam  blanda  vicissim 
Gaudia  pertentant  mentem :  iubet  ocius  omnes 
Attolli  malos,  intendi  brachia  velis. 
Una  omnes  fecere  pedem,  pariterque  sinistros,  830 

Nunc  dextros  solvere  sinus ;  una  ardua  torquent 
Cornua  detorquentque :  ferunt  sua  flamina  classem. 
Princeps  ante  omnes  densum  Palinurus  ag:ebat 
Ag-men :  ad  hunc  alii  cursum  contender e  iussi. 
Iamque  fere  mediam  toeli  nox  humida  metam  835 

Contigerat,  placida  laxabant  membra  quiete 
Sub  remis  fusi  per  dura  sedilia  nautae: 
Quum  levis  aetheriis  delapsus  Somnus  ab  astris 
Aera  dimovit  tenebrosum  et  dispulit  umbras, 
Te,  Palinure,  petens,  tibi  somnia  tristia  portans  840 

Insonti ;  puppique  deus  consedit  in  alta, 
Phorbanti  similis,  funditque  has  ore  loquelas 
„Iaside  Palinure,  ferunt  ipsa  aequora  classem, 
„Aequatae  spirant  aurae,  datur  hora  quieti : 
„Pone  caput,  fessosque  oculos  furare  labori;  845 

„Ipse  ego  paullisper  pro  te  tua  munera  inibo." 
Cui  yix  attollens  Palinurus  lumina  fatur: 
„Mene  salis  placidi  vultum  fluctusque  quietos 
.,Ignorare  iubes  ?  mene  huic  confidere  monstro  ? 
„Aenean  credam  quid  enim,  fallacibus  auris  850 

„Et  coeli  toties  deceptus  fraude  sereni?" 
Talia  dicta  dabat,  clavumque  affixus  et  haerens 
Nusquam  amittebat,  oculosque  sub  astra  tenebat. 
Ecce  deus  ramum  Lethaeo  rore  madentem 
Vique  soporatum  Stygia  super  utraque  quassat         855 

Tempora,  cunctantique  natantia  lumina  solvit. 
Vix  primos  inopina  quies  laxaverat  artus ; 
Et  super  incumbens,  cum  puppis  parte  revulsa 
Cumque  gubernaclo,  liquitias  proiecit  in  undas 
Praecipitem,  ac  socios  nequidquam  saepe  vocantem.  860 
Ipse  volans  tenues  se  sustulit  ales  ad  auras. 
Currit  iter  tutum  non  secius  aequore  classis, 
Promissisque  patris  Neptuni  interrita  fertur. 
Iamque  adeo  scopulos  Sirenum  advecta  subibat, 
Difficiles  quondam  multorumque  ossibus  albos,  865 

Tum  rauca  adsiduo  longe  sale  saxa  sonabant : 
Quum  pater  amisso  fluitantem  errare  magistro 
Sensit,  et  ipse  ratem  nocturnis  rexit  in  undis, 
Multa  gemens,  casuque  animum  concussus  amici. 
„0  nimium  coelo  et  pelago  confise  sereno,  870 

,,Nudus  in  ignota,  Palinure,  iacebis  arena." 

A    E    N    E    I    D    0    S 

LIBER  SEXTUS. 

Sic  fatur  lacrimans,  classique  immittit  habenas, 

Et  tandem  Euboicis  Cumarum  allabitur  oris. 

Obvertunt  pelago  proras ;  tum  dente  tenaci 

Ancora  fundabat  naves,  et  litora  curvae 

Praetexunt  puppes.  Iuvenum  manus  emicat  ardens      5 

Litus  in  Hesperium :  quaerit  pars  semina  flammae 

Abstrusa  in  venis  silicis ;  pars  densa  ferarum 

Tecta  rapit,  silvas,  inventaque  flumina  monstrat. 

At  pius  Aeneas  arces,  quibus  altus  Apollo 

Praesidet,  horrendaeque  procul  secreta  Sibyllae,        10 

Antrum  immane,  petit,  magnam  cui  mentem  animumque 

Delius  inspirat  vates  aperitque  futura. 

Iam  subeunt  Triviae  lucos  atque  aurea  tecta. 

Daedalus,  ut  fama  est,  fugiens  Minoia  regna, 
Praepetibus  pennis  ausus  se  credere  coelo,  15 

Insuetum  per  iter  gelidas  enavit  ad  Arctos, 

Chalcidieaque  levis  tandem  super  adstitit  arce. 

Redditus  his  primum  terris,  tibi,  Phoebe,  sacravit 

Remigium  alarum;  posuitque  immania  templa. 

In  foribus  letum  Androgeo ;  tum  pendere  poenas        20 

Cecropidae  iussi-miserum!  -  septena  quotannis 

Corpora  natorum :  stat  ductis  sortibus  urna. 

Contra  elata  mari  respondet  Gnosia  tellus : 

Hic  crndelis  amor  tauri,  suppostaque  furto 

Pasiphae,  mixtumque  g-enus  prolesqUe  biformis,  25 

Minotaurus,  inest,  Veneris  monumenta  nefandae ; 

Hic  labor  ille  domus,  et  inextricabilis  error; 

Magnum  reginae  sed  enim  miseratus  amorem 

Daedalus,  ipse  dolos  tecti  ambagesque  resolvit, 

Caeca  regens  filo  vestigia.   Tu  quoque  magnam  30 

Partem  opere  in  tanto,  sineret  dolor,  Icare,  haberes : 

Bis  conatus  erat  casus  effingere  in  auro; 

Bis  patriae  cecidere  manus.   Quin  protenus  omnia 

Perlegerent  oculis,  ni  iam  praemissus  Achates 

Afforet,  atque  una  Phoebi  Triviaeque  sacerdos,  35 

Deiphobe  Glauci,  fatur  quae  talia  regi: 

„Non  hoc  ista  sibi  tempus  spectacula  poscit; 

„Nunc  grege  de  intacto  septem  mactare  iuvencos 

„Praestiterit,  totidem  lectas  de  more  bidentes." 

Talibus  affata  Aenean  -  nec  sacra  morantur  4K) 

Iussa  viri  -  Teucros  vocat  alta  in  templa  sacerdos,  - 
Excisum  Euboicae  latus  ingens  rupis  in  antrum : 
Quo  lati  ducunt  aditus  centum,  ostia  centum ; 
Unde  ruunt  totidem  voces,  responsa  Sibyllae.- 
Ventum  erat  ad  limen,  quum  virgo  „Poscere  fata         45 
„Tempus"  ait:  „deus,  ecce,  deus!  "   Cui,  talia  fanti 
Ante  fores,  subito  non  vultus,  non  color  unus, 
Non  comtae  mansere  comae;  sed  pectus  anhelum, 
Et  rabie  fera  corda  tument,  maiorque  videri, 
Nec  mortale  sonans :  afflata  est  numine  quando  50 

Iam  propriore  dei.   „Cessas  in  vota  precesque, 
„Tros"  ait  „Aenea?  cessas?  neque  enim  ante  dehiscent 
„Attonitae  magna  ora  domus ; "  et  talia  fata 

Conticuit.   Gelidus  Teucris  per  dura  cucurrit 

Ossa  tremor,  funditque  preces  rex  pectore  ab  imo :    55 

„Phoebe,  graves  Troiae  semper  miserate  labores, 

„Dardana  qui  Paridis  direxti  tela  manusque 

„Corpus  in  Aeacidae,  magiias  obeuntia  terras 

„Tot  maria  intravi  duce  te,  penitusque  repostas 

„Massylum  gentes  praetentaque  Syrtibus  arva;  60 

„Iam  tandem  Italiae  fugientis  prendimus  oras : 

„Hac  Troiana  tenus  fuerit  fortuna  secuta ! 

„Vos  quoque  Pergameae  iam  fas  est  parcere  genti, 

„Dique  deaeque  omnes,  quibus  obstitit  Ilium  et  ingens 

„Gloria  Dardaniae.  Tuque,  o  sanctissima  vates,  65 

„Praescia  venturi,  da-non  indebita  posco 

„Regna  meis  fatis  -  Latio  considere  Teucros 

„Errantesque  deos  agitataque  numina  Troiae. 

„Tum  Phoebo  et  Triviae  solido  de  marmore  templum 

„Instituam  festosque  dies  de  nomine  Phoebi.  70 

„Te  quoque  magna  manent  regnis  penetralia  nostris : 

„Hic  ego  namque  tuas  sortes  arcanaque  fata, 

„Dicta  meae  g-enti,  ponam,  lectosque  sacrabo, 

„Alma,  viros.  Foliis  tantum  ne  carmina  manda, 

„Ne  turbata  volent  rapidis  ludibria  ventis ;  75 

„Ipsa  canas  oro"     Finem  dedit  ore  loquendi. 

At,  Phoebi  nondum  patiens,  immanis  in  antro 

Bacchatur  vates,  magnum  si  pectore  possit 

Excussisse  deum :  tanto  magis  ille  fatigat 

Os  rabidum,  fera  corda  domans,  fingitque  premendo.  80 

Ostia  iamque  domus  patuere  ingentia  centum 

Sponte  sua,  vatisque  ferunt  responsa  per  auras : 

„0  tandem  magnis  pelagi  defuncte  periclis  - 

„Sed  terrae  graviora  manent- ,  in  regna  Lavini 

„Dardanidae  venient:  mitte  hanc  de  pectore  curam;  85 

„Sed  non  et  venisse  volent.   Bella,  horrida  bella, 

„Et  Thybrim  multo  spumantem  sanguine  cerno. 

„Non  Simois  tibi  nec  Xanthus  nec  Dorica  castra 

„Defuerint:  alius  Latio  iam  partus  Achilles, 

„Natus  et  ipse  dea;  nec  Teucris  addita  Iuno  90 

„Usquam  aberit,  quum  tu  supplex  in  rebus  egenis 

„Quas  gentes  Italiim  aut  quas  non  oraveris  urbes ! 

„Causa  mali  tanti  coniux  iterum  hospita  Teucris, 

„Externique  itermu  thalami. 

„Tu  ne  cede  malis,  sed  contra  audentior  ito,  95 

„Quam  tua  te  Fortuna  sinet.  Via  prima  salutis, 

„Quod  minime  reris,  Graia  pandetur  ab  urbe." 

Talibus  ex  adyto  dictis  Cumaea  Sibylla 

Horrendas  canit  ambages,  antroque  remugit, 

Obscuris  vera  involvens :  ea  frena  furenti  100 

Concutit  et  stimulos  sub  pectore  vertit  Apollo. 

Ut  primum  cessit  furor  et  rabida  ora  quierunt; 

Incipit  Aeneas  heros :  „Non  ulla  laborum, 

„0  virgo,  nova  mi  facies  inopinave  surgit : 

„0mnia  praecepi  atque  animo  mecum  ante  peregi.    105 

„Unum  oro :  quando  hic  inferni  ianua  regis 

„Dicitur  et  tenebrosa  palus  Acheronte  refuso ; 

„Ire  ad  conspectum  cari  genitoris  et  ora 

„Contingat:  doceas  iter,  et  sacra  ostia  pandas. 

„IUum  eg-o  per  flammas  et  mille  sequentia  tela  110 

„Eripui  his  humeris,  medioque  ex  hoste  recepi; 

„Ille,  meum  comitatus  iter,  maria  omnia  mecum 

,,Atque  omnes  pelagique  minas  coelique  ferebat, 

„Invalidus,  vires  ultra  sortemque  senectae; 

„Quin,  ut  te  supplex  peterem  et  tua  limina  adirem,    115 

„Idem  orans  mandata  dabat.    Gnatique  patrisque, 

„Alma,  precor,  miserere-:  potes  namque  omnia,  nec  te 

„Nequidquam  lucis  Hecate  praefecit  Avernis  - : 

„Si  potuit  Manes  arcessere  coniugis  Orpheus, 

„Threicia  fretus  cithara  fidibusque  canoris ;  120 

„Si  fratrem  Pollux  alterna  morte  redemit, 

„Itque  reditque  viam  toties.  Quid  Thesea  magnum, 

„Quid  memorem  Alciden?  Et  mi  genus  ablove  summo." 

Talibus  orabat  dictis,  arasque  tenebat, 

Quum  sic  orsa  loqui  vates:  „Sate  sanguine  divum,    125 

„Tros  Anchisiade,  facilis  descensus  Averno: 

„Noctes  atque  dies  patet  atri  ianua  Ditis ; 

„Sed  revocare  gradum  superasque  evadere  ad  auras, 

„Hoc  opus,  hic  labor  est:  pauci,  quos  aequus  amavit 

„Iupiter  aut  ardens  evexit  ad  aethera  virtus,  130 

„Dis  geniti  potuere.  Tenent  media  omnia  silvae, 
„Cocytosque  sinu  labens  circumvenit  atro. 
„Quod  si  tantus  amor  menti,  si  tanta  cupido  est 
„Bis  Stygios  innare  lacus,  bis  nigra  videre 
„Tartara,  et  insano  iuvat  indulg-ere  labori ;  135 

„Accipe,  quae  peragenda  prius.  Latet  arbore  opaca 
„Aureus  et  foliis  et  lento  vimine  ramus, 
„Iunoni  infernae  dictus  sacer ;  hunc  tegit  omnis 
„Lucus,  et  obscuris  claudunt  convallibus  umbrae. 
„Sed  non  ante  datur  telluris  operta  subire,  140 

„Auricomos  quam  qui  decerpserit  arbore  fetus : 
„Hoc  sibi  pulchra  suum  ferri  Proserpina  munus 
„Instituit.  Primo  avulso  non  deficit  alter 
„Aureus,  et  simili  frondescit  virga  metallo. 
„Ergo  alte  vestiga  oculis,  et  rite  repertum  ^  145 

„Carpe  manu:  namque  ipse  volens  facilisque  sequetur, 
„Si  te  fata  vocant ;  aliter  non  viribus  ullis 
„Vincere,  nec  duro  poteris  convellere  ferro. 
„Praeterea  iacet  exanimum  tibi  corpus  amici  - 
„Heu  nescis !  - ,  totamque  incestat  funere  classem,     150 
„Dum  consulta  petis  nostroque  in  limine  pendes. 
„Sedibus  hunc  refer  ante  suis  et  conde  sepulcro. 
„Duc  nigras  pecudes :  ea  prima  piaculo  sunto. 
„Sic  demum  lucos  Stygis  et  regna  invia  vivis 
„Adspicies."  Dixit,  pressoque  obmutuit  ore.  155 

Aeneas  maesto  defixus  lumina  vultu 
lngreditur,  linquens  antmm,  caecosque  volutat 
Eventus  animo  secum.   Cui  fidus  Achates 
It  comes  et  paribus  curis  vestigia  figit. 
Multa  inter  sese  vario  sermone  serebant,  160 

Quem  socium  exanimum  vates,  quod  corpus  humandum 
Diceret.  Atque  illi  Misenum  in  litore  sicco, 
Ut  venere,  vident  indigna  morte  peremtum, 
Misenum  Aeoliden,  quo  non  praestantior  alter 
Aere  ciere  viros,  Martemque  accendere  cantu.  165 

Hectoris  hic  magni  fuerat  comes;  Hectora  circum 
Et  lituo  pugnas  insignis  obibat  et  hasta. 

Postquam  illum  vita  victor  spoliavit  Achilles; 

Dardanio  Aeneae  sese  fortissimus  heros 

Addiderat  socium,  non  inferiora  secutus.  170 

Sed  tum,  forte  cava  dum  personat  aequora  concha, 

Demens,  et  cantu  vocat  in  certamina  divos, 

Aemulus  exceptum  Triton-si  credere  dignum  est- 

Inter  saxa  virum  spumosa  immerserat  unda. 

Ergo  omnes  magno  circum  clamore  fremebani,  175 

Praecipue  pius  Aeneas  ;  tum  iussa  Sibyliae  - 

Haud  mora-festinant  flentes,  aramque  sepulcri 

Congerere  arboribus  coeloque  educere  certant. 

Itur  in  antiquam  silvam,  stabula  alta  ferarum : 

Procumbunt  piceae,  sonat  icta  securibus  ilex,  180 

Fraxineaeque  trabes  cuneis  et  fissile  robur 

Scinditur,  advolvunt  ingentes  montibus  ornos. 

Nec  non  Aeneas  opera  inter  talia  primus 

Hortatur  socios,  paribusque  accingitur  armis, 

Atque  haec  ipse  suo  tristi  cum  corde  volutat,  185 

Adspectans  silvam  immensam,  et  sic  forte  precatur. 

„Si  nunc  se  nobis  ille  aureus  arbore  ramus 

„Ostendat  nemore  in  tanto :  quando  omnia  vere 

„Heu  nimium  de  te  vates,  Misene,  locuta  est-" 

Vix  ea  fatus  erat,  geminae  quum  forte  columbae        190 

Ipsa  sub  ora  viri  coelo  venere  volantes, 

Et  viridi  sedere  solo.   Tum  maximus  heros 

Maternas  ag-noscit  aves,  laetusque  precatur : 

„Este  duces,  0,  si  qua  via  est,  cursumque  per  auras 

„Dirigite  in  lucos,  ubi  pinguem  dives  opacat  195 

„Ramus  humum.  Tuque,  0,  dubiis  ne  defice  rebus, 

„Diva  parens ! "   Sic  effatus  vestigia  pressit, 

Observans,  quae  signa  ferant,  quo  tendere  pergant. 

Pascentes  illae  tantum  prodire  volando, 

Quantum  acie  possent  oculi  servare  sequentum.         200 

Inde  ubi  venere  ad  fauces  graveolentis  Averni, 

Tollunt  se  celeres,  liquidumque  per  aera  lapsae 

Sedibus  optatis  gemina  super  arbore  sidunt, 

Discolor  unde  auri  per  ramos  aura  refulsit. 

Quale  solet  silvis  brumali  frigore  viscum  205 

Fronde  virere  nova,  quod  non  sua  seminat  arbos, 

Et  croceo  fetu  teretes  circumdare  truncos : 

Talis  erat  species  auri  frondentis  opaca 

Ilice,  sic  leni  crepitabat  bractea  vento. 

Corripit  Aeneas  extemplo,  avidusque  refringit  210 

Cunctantem,  et  vatis  portat  sub  tecta  Sibyllae. 

Nec  minus  interea  Misenum  in  litore  Teucri 
Flebant,  et  cineri  ingrato  suprema  ferebant. 
Principio  pinguem  taedis  et  robore  secto 
Ingentem  struxere  pyram,  cui  frondibus  atris  215 

Intexunt  latera,  et  ferales  ante  cupressos 
Constituunt,  decorantque  super  fulgentibus  armis. 
Pars  calidos  latices  et  ahena  undantia  flammis 
Expediunt,  corpusque  lavant  frigentis  et  unguunt. 
Fit  g-emitus ;  tum  membra  toro  defleta  reponunt,       220 
Purpureasque  super  vestes,  velamina  nota, 
Coniiciunt.  Pars  ingenti  subiere  feretro  - 
Triste  ministerium  - ,  et  subiectam  more  parentum 
A\  ersi  tenuere  facem.   Congesta  cremantur 
Turea  dona,  dapes,  fuso  crateres  olivo.  225 

Postquam  collapsi  cineres,  et  flamma  quievit; 
Reliquias  vino  et  bibulam  lavere  favillam, 
Ossaque  lecta  cado  texit  Corynaeus  aheno. 
Idem  ter  socios  pura  circumtulit  unda, 
Spargens  rore  levi  et  ramo  felicis  olivae,  230 

Lustravitque  viros,  dixitque  novissima  verba. 
At  pius  Aeneas  ing-enti  mole  sepulcrum 
Imponit,  suaque  arma  viro,  remumque  tubamque, 
Monte  sub  aerio,  qui  nunc  Misenus  ab  illo 
Dicitur,  aeternumque  tenet  per  saecula  nomen.  235 

His  actis  propere  exsequitur  praecepta  Sibyllae. 
Spelunca  alta  fuit  vastoque  immanis  hiatu, 
Scrupea,  tuta  lacu  nigro  nemorumque  tenebris, 
Quam  super  haud  ullae  poterant  impune  volantes 
Tendere  iter  pennis :  talis  sese  halitus  atris  240 

Faucibus  effundens  supera  ad  convexa  ferebat; 
[Unde  locum  Graii  dixerunt  nomine  Aornon.] 
Quatuor  hic  primum  nig;rantes  terga  iuvencos 

virgilius.  13 

Constituit,  frontique  invergit  vina  sacerdos, 

Et,  summas  carpens  media  inter  cornua  setas,  245 

Ignibus  imponit  sacris,  libamina  prima, 

Voce  vocans  Hecaten  coeloque  Ereboque  potentem. 

Supponunt  alii  cultros,  tepidumque  cruorem 

Suscipiunt  pateris.   Ipse  atri  velleris  agnam 

Aeneas  matri  Eumenidum  magnaeque  sorori  250 

Ense  ferit,  sterilemque  tibi,  Proserpina,  vaccam; 

Tum  Stygio  regi  nocturnas  inchoat  aras, 

Et  solida  imponit  taurorum  viscera  flammis, 

Pingue  super  oleum  infundens  ardentibus  extis. 

Ecce  autem,  primi  sub  lumina  solis  et  ortus,  255 

Sub  pedibus  mugire  solum  et  iuga  coepta  moveri 

Silvarum,  visaeque  canes  ululare  per  umbram, 

Adventante  dea.   „Procul  o,  procul  este,  profani," 

Conclamat  vates  „totoque  absistite  luco; 

„Tuque  invade  viam,  vaginaque  eripe  ferrunu  260 

„Nunc  animis  opus,  Aenea,  nunc  pectore  firmo." 

Tantum  effata,  furens  antro  se  immisit  aperto; 

Ille  ducem  haud  timidis  vadentem  passibus  aequat. 

Di,  quibus  imperium  est  animarum,  Umbraeque  silentes, 
Et  Chaos  et  Phlegethon,  loca  nocte  tacentia  late,        265 
Sit  mihi  fas  audita  loqui;  sit  numine  vestro 
Pandere  res  alta  terra  et  caligine  mersas. 
Ibant  obscuri  sola  sub  nocte  per  umbram, 
Perque  domos  Ditis  vacuas  et  inania  regna: 
Quale  per  incertam  lunam  sub  luce  maligna  270 

Est  iter  in  silvis,  ubi  coelum  condidit  umbra 
Iupiter,  et  rebus  nox  abstulit  atra  colorem. 
Vestibulum  ante  ipsum  primisque  in  faucibus  Orci 
Luctus  et  ultrices  posuere  cubilia  Curae, 
Pallentesque  habitant  Morbi  tristisque  Senectus,         275 
Et  Metus  et  malesuada  Fames  ac  turpis  Egestas, 
Terribiles  visu  formae,  Letumque  Labosque; 
Tum  consanguineus  Leti  Sopor,  et  mala  mentis 
Gaudia,  mortiferumque  adverso  in  limine  Bellum, 
FerreiqueEumenidum  thalami,  etDiscordia  demens,  280 
Vipereum  crinem  vittis  innexa  cruentis. 

In  medio  ramos  annosaque  brachia  pandit 
Ulmus  opaca,  ingens,  quam  sedem  Somnia  vulgo 
Vana  tenere  ferunt,  foliisque  sub  omnibus  haerent. 
Multaque  praeterea  variarum  monstra  ferarum,  285 

Centauri,  in  foribus  stabulant,  Scyllaeque  biformes, 
Et  centumgeminus  Briareus,  ac  bellua  Lernae 
Horrendum  stridens,  flammisque  armata  Chimaera, 
Gorgones  Harpyiaeque  et  forma  tricorporis  umbrae. 
Corripit  hic  subita  trepidus  formidine  ferrum  290 

Aeneas,  strictamque  aciem  venientibus  offert ; 
Et,  ni  docta  comes  tenues  sine  corpore  vitas 
Admoneat  volitare  cava  sub  imagine  formae, 
Irruat  et  frustra  ferro  diverberet  umbras. 

Hinc  via,  Tartarei  quae  fert  Acherontis  ad  undas.  295 
Turbidus  hic  coeno  vastaque  voragine  gurges 
Aestuat  atque  omnem  Cocyto  eructat  arenam. 
Portitor  has  horrendus  aquas  et  flumina  servat 
Terribili  squalore  Charon,  cui  plurima  mento 
Canities  inculta  iacet,  stant  lumina  flamma,  300 

Sordidus  ex  humeris  nodo  dependet  amictus; 
Ipse  ratem  conto  subigit  velisque  ministrat, 
Et  ferruginea  subvectat  corpora  cymba, 
Iam  senior,  sed  cruda  deo  viridisque  senectus. 
Huc  omnis  turba  ad  ripas  effusa  ruebat,  305 

Matres  atque  viri,  defunctaque  corpora  vita 
Magnanimum  heroum,  pueri  innuptaeque  pueliae, 
Impositique  rogis  iuvenes  ante  ora  parentum : 
Quam  multa  in  silvis  auctumni  frigore  primo 
Lapsa  cadunt  folia,  aut  ad  terram  gurgite  ab  alto       310 
Quam  multae  glomerantur  aves,  ubi  frigidus  annus 
Trans  pontum  fugat  et  terris  immittit  apricis. 
Stabant  orantes  primi  transmittere  cursum, 
Tendebantque  manus  ripae  ulterioris  amore; 
Navita  sed  tristis  nunc  hos,  nunc  accipit  illos,  315 

Ast  alios  longe  submotos  arcet  arena. 
Aeneas -•  miratus  enim  motusque  tumultu- 
„Dicu  ait  „o  virgo,  quid  vult  concursus  ad  amnem ; 
„Quidve  petunt  animae,  vel  quo  discrimine  ripas 

13* 

„Hae  linquunt,  illae  remis  vada  livida  verrunt?"        320 
Olli  sic  breviter  fata  est  longaeva  sacerdos: 
„Anchisa  generate,  deum  certissima  proles, 
>,Cocyti  stagna  alta  vides  Stygiamque  paludem, 
„Di  cuius  iurare  timent  et  fallere  numen.  324 

„Haec  omnis,  quam  cernis,  inops  inhumataque  turba  est; 
„Portitor  ille  Charon :  hi,  quos  vehit  unda,  sepulti ;    326 
,Nec  ripas  datur  horrendas  et  rauca  fluenta 
„Transportare  prius,  quam  sedibus  ossa  quierunt. 
„Centum  errant  annos  volitantque  haec  litora  Circum; 
„Tum  demum  admissi  stag-na  exoptata  revisunt."      330 
Constitit  Anchisa  satus  et  vestigia  pressit, 
Multa  putans,  sortemque  animo  miseratus  iniquam : 
Cernit  ibi  maestos  et  mortis  honore  carentes 
Leucaspim  et  Lyciae  ductorem  classis  Oronten, 
Quos,  simul  a  Troia  ventosa  per  aequora  vectos,       335 
Obruit  Auster,  aqua  involvens  navemque  virosque. 

Ecce  gubernator  sese  Palinurus  agebat, 
Qui  Libyco  nuper  cursu,  dum  sidera  servat, 
Exciderat  puppi  mediis  effusus  in  undis. 
Hunc  ubi  vix  multa  maestum  cognovit  in  umbra ;       340 
Sic  prior  alloquitur:  „Quis  te,  Palinure,  deorum 
„Eripuit  nobis,  medioque  sub  aequore  mersit? 
„Dic  age :  namque  mihi,  fallax  haud  ante  repertus, 
„Hoc  uno  responso  animum  delusit  Apollo, 
„Qui  fore  te  ponto  incolumem,  finesque  canebat        345 
„Venturum  Ausonios.  En  haec  promissa  fides  est!" 
Ille  autem :  „Neque  te  Phoebi  cortina  fefellit, 
„Dux  Anchisiade,  nec  me  deus  aequore  mersil: 
„Namque  gubernaclum  multa  vi  forte  revulsum, 
„Cui  datus  haerebam  custos  cursusque  regebam,       350 
„Praecipitans  traxi  mecum.  Maria  aspera  iuro, 
„Non  ullum  pro  me  tantum  cepisse  timorem, 
„Quam  tua  ne  spoliata  armis,  excussa  magistro, 
„Deficeret  tantis  navis  surgentibus  undis. 
„Tres  Notus  hibernas  immensa  per  aequora  noctes    355 
„Vexit  me  violentus  aqua;  vix  lumine  quarto 
„Prospexi  Italiam  summa  sublimis  ab  unda. 

„Paullatim  adnabam  terrae ;  iam  tuta  tenebam, 
„Ni  gens  crudelis  madida  cum  veste  gravatum, 
„Prensantemque  uncis  manibus  capita  aspera  montis,  360 
„Ferro  invasisset,  praedamque  ig-nara  putasset. 
„Nunc  me  fluctus  habet,  versantque  in  litore  venti. 
„Quod  te  per  coeli  iucundum  lumen  et  auras, 
„Per  genitorem  oro,  per  spes  surg-entis  Iuii ; 
,,Eripe  me  his,  invicte,  malis:  aut  tu  mihi  terram       365 
„Tniice-namque  potes-,  portusque  require  Velinos; 
„Aut  tu,  si  qua  via  est,  si  quam  tibi  diva  creatrix 
„Ostendit-neque  enim,  credo,  sine  numine  divum 
„Flumina  tanta  paras  Stygiamque  innare  paludem-, 
„Da  dextram  misero,  et  tecum  me  tolle  per  undas,     370 
„Sedibus  ut  saltem  placidis  in  morte  quiescam." 
Talia  fatus  erat,  coepit  quum  talia  vates : 
„Unde  haec,  o  Palinure,  tibi  tam  dira  cupido  ? 
„Tu  Stygias  inhumatus  aquas  amnemque  severum 
„Eumenidum  adspicies,  ripamve  iniussus  adibis?      375 
„Desine  fata  deum  flecti  sperare  precando ; 
„Sed  cape  dicta  memor,  duri  solatia  casus. 
„Nam  tua  fmitimi  longe  lateque  per  urbes, 
„Prodigiis  acti  coelestibus,  ossa  piabunt, 
„Et  statuent  tumulum,  et  tumulo  solemnia  mittent,      380 
„Aeternumque  locus  Palinuri  nomen  habebit." 
„His  dictis  curae  emotae,  pulsusque  parumper 
Corde  dolor  tristi :  gaudet  cognomine  terra. 

Ergo  iter  inceptum  peragunt,  fluvioque  propinquant. 
Navita  quos  iam  inde  ut  Stygia  prospexit  ab  unda     385 
Per  tacitum  nemus  ire  pedemque  advertere  ripae; 
Sic  prior  ag-greditur  dictis  atque  increpat  ultro : 
„Quisquis  es,  armatus  qui  nostra  ad  flumina  tendis, 
„Fare  age,  quid  venias,  iam  istinc,  et  comprime  gressum. 
„Umbrarum  hic  locus  est,  SomniNoctisque  soporae:  390 
„Corpora  viva  nefas  Stygia  vectare  carina. 
„Nec  vero  Alciden  me  sum  laetatus  euntem 
„Accepisse  lacu,  nec  Thesea  Pirithoumque, 
„Dis  quamquam  geniti  atque  invicti  viribus  essent. 
„Tartareum  ille  manu  custodem  in  vincla  petivit        395 

„Ipsius  a  solio  regis,  traxitque  trementem ; 

„Hi  dominam  Ditis  thalamo  dedueere  adorti." 

Quae  eontra  breviter  fata  est  Amphrysia  vates: 

„Nullae  hic  insidiae  tales-absiste  moveri-, 

„Nec  vim  tela  ferunt :  licet  ingens  ianitor  antro  400 

„Aeternum  latrans  exsangues  terreat  umbras ; 

„Casta  licet  patrui  servet  Proserpina  limen. 

„Troius  Aeneas,  pietate  insignis  et  armis, 

„Ad  genitorem  imas  Erebi  descendit  ad  umbras. 

„Si  te  nulla  movet  tantae  pietatis  imago;  405 

„ At  ramum  hunc"  -  aperit  ramum,  qui  veste  latebat  - 

„Agnoscas."  Tumida  ex  ira  tum  corda  residunt. 

Nec  plura  his.   Ille  admirans  venerabile  donmn 

Fatalis  virg-ae,  long-o  post  tempore  visum, 

Caemleam  advertit  puppim  ripaeque  propinquat.       410 

Inde  alias  animas,  quae  per  iuga  longa  sedebant, 

Deturbat,  laxatque  foros ;  simul  accipit  alveo 

Ingentem  Aenean.   Gemuit  sub  pondere  cymba 

Sutilis,  et  multam  accepit  rimosa  paludem. 

Tandem  trans  fluvium  incolumis  vatemque  virumque  415 

Informi  limo  glaucaque  exponit  in  ulva. 

Cerberus  haec  ingens  latratu  regna  trifauci 

Personat,  adverso  recubans  immanis  in  antro. 

Cui  vates,  horrere  videns  iam  colla  colubris, 

Melle  soporatam  et  medicatis  frugibus  offam  420 

Obiicit ;  ille  fame  rabida  tria  guttura  pandens 

Corripit  obiectam,  atque  immania  terga  resolvit 

Fusus  humi,  totoque  ingens  extenditur  antro. 

Occupat  Aeneas  aditum  custode  sepulto, 

Evaditque  celer  ripam  irremeabilis  undae.  425 

Continuo  auditae  voces,  vag;itus  et  ingens, 
Infantumque  animae  flentes,  in  limine  primo, 
Quos  dulcis  vitae  exsortes  et  ab  ubere  raptos 
Abstulit  atra  dies  et  funere  mersit  acerbo. 
Hos  iuxta  falso  damnati  crimine  mortis.  430 

Nec  vero  hae  sine  sorte  datae,  sine  iudice,  sedes: 
Quaesitor  Minos  urnam  movet;  ille  Silentum 
Conciliumque  vocat,  vitasque  et  crimina  discit. 

Proxima  deinde  tenent  maesti  loca,  qui  sibi  letum 
Insontes.peperere  manu,  lucemque  perosi  435 

Proiecere  animas.   Quam  vellent  aethere  in  alto 
Nunc  et  pauperiem  et  duros  perferre  labores ! 
Fas  obstat,  tristique  palus  inamabilis  unda 
Alligat,  et  novies  Styx  interfusa  coercet. 

Nec  procul  hinc  partem  fusi  monstrantur  in  omnem  440 
Lugentes  campi  ?  sic  illos  nomine  dicunt. 
Hic,  quos  durus  amor  crudeli  tabe  peredit, 
Secreti  celant  calles,  et  myrtea  circum 
Silva  tegit:  curae  non  ipsa  in  morte  relinquunt.         444 
His  Phaedram  Procrimque  locis  maestamque  Eriphylen, 
Crudeiis  nati  monstrantem  vulnera,  cernit,  446 

Evadnenque  et  Pasiphaen;  his  Laodamia 
It  comes,  et  iuvenis  quondam,  nunc  femina,  Caeneus, 
Rursus  et  in  veterem  fato  revoluta  figuram. 
Inter  quas  Phoenissa  recens  a  vulnere  Dido  450 

Errabat  silva  in  magna:  quam  Troius  heros 
Ut  primum  iuxta  stetit  agnovitque  per  umbram 
Obscuram,  qualem  primo  qui  surgere  mense 
Aut  videt  aut  vidisse  putat  per  nubila  lunam; 
Demisit  lacrimas,  dulcique  affatus  amore  est:  455 

„Infelix  Dido,  verus  mihi  nuntius  ergo 
„Venerat  exstinctam  ferroque  extrema  secutam? 
„Funeris  heu  tibi  causa  fui?  Per  sidera  iuro, 
„Per  superos,  et  si  qua  fides  tellure  sub  ima  est . 
„Invitus,  regina,  tuo  de  litore  cessi ;  460 

„Sed  me  iussa  deum,  quae  nunc  has  ire  per  umbras, 
„Per  loca  senta  situ  cogunt  noctemque  profundam, 
„Imperiis  egere  suis,  nec  credere  quivi 
„Hunc  tantum  tibi  me  discessu  ferre  dolorem. 
„Siste  gradum,  teque  adspectu  ne  subtrahe  nostro.    465 
„Quem  fugis  ?  extremum,  fato  quod  te  alloquor,  hoc  est." 
Talibus  Aeneas  ardentem  et  torva  tuentem 
Lenibat  dictis  animum,  lacrimasque  ciebat ; 
Illa  solo  fixos  oculos  aversa  tenebat, 
Nec  magis  incepto  vultum  sermone  movetur,  470 

Quam  si  dura  silex  aut  stet  Marpesia  cautes. 

Tandem  corripuit  sese,  atque  inimica  refugit 
In  nemus  umbriferum,  coniux  ubi  pristinus  illi 
Respondet  curis  aequatque  Sychaeus  amorem. 
Nec  minus  Aeneas,  casu  percussus  iniquo,  475 

Prosequitur  lacrimans  longe  et  miseratur  euntem. 
Inde  datum  molitur  iter.   Iamque  arva  tenebant 
Ultima,  quae  bello  clari  secreta  frequentant. 
Hic  illi  occurrit  Tydeus,  hic  inclytus  armis 
Parthenopaeus  et  Adrasti  pallentis  imago ;  480 

Hic  multum  fleti  ad  superos  belloque  caduci 
Dardanidae,  quos  ille  omnes  longo  ordine  cernens 
Ingemuit,  Glaucumque  Medontaque  Thersilochumque, 
Tres  Antenoridas,  Cererique  sacrum  Polyphoeten, 
Idaeumque,  etiam  currus,  etiam  arma  tenentem.        485 
Circumstant  animae  dextra  laevaque  frequentes. 
Nec  vidisse  semel  satis  est:  iuvat  usque  morari, 
Et  conferre  gradum,  et  veniendi  discere  causas. 
At  Danaiim  proceres  Agamemnoniaeque  phalanges 
Ut  videre  virum  fulgentiaque  arma  per  umbras;         490 
Ingenti  trepidare  metu:  pars  vertere  terga, 
Ceu  quondam  petiere  rates ;  pars  tollere  vocem 
Exiguam :  inceptus  clamor  frustratur  hiantes. 
Atque  hic  Priamiden  laniatum  corpore  toto 
Deiphobum  vidit,  lacerum  crudeliter  ora,  495 

Ora  manusque  ambas,  populataque  tempora  raptis 
Auribus,  et  truncas  inhonesto  vulnere  nares. 
Vix  adeo  agnovit  pavitantem  et  dira  tegentem 
Supplicia,  et  notis  compellat  vocibus  ultro : 
„Deiphobe  armipotens,  genus  alto  a  sanguine  Teucri,  500 
„Quis  tam  crudeles  optavit  sumere  poenas? 
„Cui  tantum  de  te  licuit?  Mihi  fama  suprema 
„Nocte  tulit  fessum  vasta  te  caede  Pelasgum 
„Procubuisse  super  confusae  stragis  acervum. 
„Tunc  egomet  tumulum  Rhoeteo  in  litore  inanem       505 
„Constitui,  et  magna  Manes  ter  voce  vocavi. 
„Nomen  et  arma  locum  servant;  te,  amice,  nequivi 
„Conspicere  et  patria  decedens  ponere  terra." 
Ad  quae  Priamides:  „Nihil  o  tibi  amice  relictum: 

„Omnia  Deiphobo  solvisti  et  funeris  umbris.  510 

„Sed  me  fata  mea  et  scelus  exitiale  Lacaenae 
„His  mersere  malis ;  illa  haec  monumenta  reliquit. 
„Namque  ut  supremam  falsa  inter  gaudia  noctem 
„Egerimus,  nosti ;  et  nimium  meminisse  necesse  est. 
„Quum  fatalis  equus  saltu  super  ardua  venit  515 

„Pergama,  et  armatum  peditem  gravis  attulit  alvo ; 
„Illa,  chorum»  simulans,  evantes  orgia  circum 
„Ducebat  Phrygias,  flammam  media  ipsa  tenebat 
,ingentem,  et  summa  Danaos  ex  arce  vocabat. 
,*um  me  confectum  curis  somnoque  gravatum  520 

,,Infelix  habuit  thalamus,  pressitque  iacentem 
„Dulcis  et  alta  quies,  placidaeque  simillima  morti. 
„Egregia  interea  coniux  arma  omnia  tectis 
„Amovet,  et  fidum  capiti  subduxerat  ensem; 
„Intra  tecta  vocat  Menelaum  et  limina  pandit,  525 

„Scilicet  id  magnum  sperans  fore  munus  amanti, 
,,,Et  famam  exstingui  veterum  sic  posse  malorum. 
„Quid  moror?  Irrumpunt  thalamo;  comes  additur  una 
„Hortator  scelerum  Aeolides.  Di,  talia  Graiis 
„Instaurate,  pio  si  poenas  ore  reposco !  530 

„Sed  te  qui  vivum  casus,  age  fare  vicissim, 
„Attulerint.  Pelagine  venis  erroribus  actus, 
„An  monitu  divum?  an  —  quae  te  Fortuna  fatig-at, 
„Ut  tristes  sine  sole  domos,  loca  turbida,  adires?" 
Hac  vice  sermonum  roseis  Aurora  quadrigis  535 

Iam  medium  aetherio  cursu  traiecerat  axem, 
,Et  fors  omne  datum  traherent  per  talia  tempus  ; 
Sed  comes  admonuit,  breviterque  affata  Sibylla  est: 
„Nox  ruit,  Aenea;  nos  flendo  ducimus  horas! 
„Hic  locus  est,  partes  ubi  se  via  findit  in  ambas:       540 
„Dextera  quae  Ditis  magni  sub  moenia  tendit, 
„Hac  iter  Elysium  nobis;  at  laeva  malorum 
..Exercet  poenas  et  ad  impia  Tartara  mittit." 
Deiphobus  contra:  „Ne  saevi,  magna  sacerdos: 
„Discedam,  explebo  numerum,  reddarque  tenebris.   545 
„1  decus,  i,  nostrum !  melioribus  utere  fatis ! " 
Tantum  effatus,  et  in  verbo  vestigia  torsit. 

Respicit  Aeneas  subito  et  sub  rupe  sinistra 
Moenia  lata  videt,  triplici  circumdata  niuro, 
Ouae  rapidus  flammis  ambit  torrentibus  amnis,  550 

Tartareus  Phleg-ethon,  torquetque  sonantia  saxa. 
Porta  adversa,  ingens,  solidoque  adamante  columnae, 
Vis  ut  nulla  viriim,  non  ipsi  exscindere  ferro 
Coelicolae  valeant.   Stat  ferrea  turris  ad  auras, 
Tisiphoneque  sedens,  palla  succincta  cruenta,  555 

Vestibulum  exsomnis  servat  noctesque  diesque. 
Hinc  exaudiri  gemitus  et  saeva  sonare 
Verbera,  tum  stridor  ferri  tractaeque  catenae. 
Constitit  Aeneas,  strepituque  exterritus  haesit. 
„Quae  scelerum  facies?  o  virg-o,  effare;  quibusve     560 
„Urguentur~poenis  ?  qui  tantus  plangor  ad  auras?" 
Tum  vates  sic  orsa  loqui:  „Dux  inclyte  Teucrum, 
,,Nulli  fas  casto  sceleratum  insistere  limen ; 
„Sed  me  quum  lucis  Hecate  praefecit  Avernis, 
„Ipsa  deum  poenas  docuit  perque  omnia  duxit.         565 
„Gnosius  haec  Rhadamanthus  habet,  durissima  reg:na, 
„Castigatque  auditque  dolos,  subigitque  fateri, 
^Quae  quis  apud  superos,  furto  laetatus  inani, 
^Distulit  in  seram  commissa  piacula  mortem. 
„Continuo  sontes  ultrix  accincta  flagello  570 

„Tisiphone  quatit  insultans,  torvosque  sinistra 
„Intentans  ang-ues,  vocat  agmina  saeva  sororum.  m 

„Tum  demum  horrisono  stridentes  cardine  sacrae 
„Panduntur  portae.   Cernis,  custodia  qualis 
„Vestibulo  sedeat,  facies  quae  limina  servet?     •,       575 
„Quinquag-inta  atris  immanis  hiatibus  Hydra 
„Saevior  intus  habet  sedem;  tum  Tartarus  ipse 
„Bis  patet  in  praeceps  tantum  tenditque  sub  umbras, 
„Quantus  ad  aetherium  coeli  suspectus  Olympum. 
„Hic  genus  antiquum  Terrae,  Titania  pubes,  580 

„Fulmine  deiecti  fundo  volvuntur  in  imo. 
„Hic  et  Aloidas  geminos,  immania  vidi 
„Corpora,  qui  manibus  magnum  rescindere  coelum 
„Ag-g:ressi,  superisque  Iovem  detrudere  regnis. 
„Vidi  et  crudeles  dantem  Salmonea  poenas,  585 

,7Dum  flammas  Iovis  et  sonitus  imitatur  Olympi-: 
„Quatuor  hic  invectus  equis  et  lampada  quassans 
„Per  Graium  populos  mediaeque  per  Elidis  urbem 
„Ibat  ovans,  diviimque  sibi  poscebat  honorem, 
„Demens,  qui  nimbos  et  non  imitabile  fulmen  590 

„Aere  et  cornipedum  pulsu  simularet  equorum. 
„At  pater  omnipotens  densa  inter  nubila  telum 
„Contorsit,  non  ille  faces  nec  fumea  taedis 
„Lumina,  praecipitemque  immani  turbine  adegit.  - 
„Nec  non  et  Tityon,  Terrae  omniparentis  alumnum,    595 
„Cernere  erat,  per  tota  novem  cui  iugera  corpus 
„Porrigitur,  rostroque  immanis  vultur  obunco 
„Immortale  iecur  tondens  fecundaque  poenis 
„Viscera  rimaturque  epulis,  habitatque  sub  alto 
,  Pectore,  nec  fibris  requies  datur  ulla  renatis.  600 

„Quid  memorem  Lapithas,  Ixiona  Pirithoumque  -, 
„Quos  super  atra  silex  iam  iam  lapsura  cadentique 
„Imminet  assimilis,  lucent  genialibus  altis 
„Aurea  fulcra  toris,  epulaeque  ante  ora  paratae 
.,Regifico  luxu ;  Furiarum  maxima  iuxta  605 

„Accubat,  et  manibus  prohibet  contingere  mensas, 
„Exsurgitque  facem  attollens,  atque  intonat  ore  -  ? 
„Hic,  quibus  invisi  fratres,  dum  vita  manebat, 
„Pulsatusve  parens,  et  fraus  innexa  clienti; 
„Aut  qui  divitiis  soli  incubuere  repertis,  610 

„Nec  partem  posuere  suis:  quae  maxima  turba  est; 
,,Quique  ob  adulterium  caesi;  quique  arma  secuti 
„Impia,  nec  veriti  dominorum  fallere  dextras, 
„Inclusi  poenam  exspectant.  Ne  quaere  doceri,         614 
„Quam  poenam ;  aut  quae  forma  viros  fortunave  mersit. 
„Saxum  ing-ens  volvunt  alii,  radiisque  rotarum  616 

„Districti  pendent:  sedet  aeternumque  sedebit 
„Infelix  Theseus ;  Phlegyasque  miserrimus  omnes 
„Admonet  et  magna  testatur  voce  per  umbras : 
„„Discite  iustitiam  moniti,  et  non  temnere  divos.""    620 
„Vendidit  hic  auro  patriam  dominumque  potentem 
„Imposuit,  fixit  leges  pretio  atque  refixit ; 
„Hic  thalamum  invasit  natae  vetitosque  hymenaeos: 

„Ausi  omnes  immane  nefas  ausoque  potiti. 
„Non,  mihi  si  linguae  centum  sint  oraque  centum,     625 
„Ferrea  vox,  omnes  scelerum  comprendere  formas, 
„0mnia  poenarum  percurrere  nomina  possim." 
Haec  ubi  dicta  dedit  Phoebi  long-aeva  sacerdos; 
„Sed  iam  age,  carpe  viam  et  susceptum  perfice  munus '. 
„ Acceleremus !  "  ait.   „Cyclopum  educta  caminis       630 
„Moenia  conspicio  atque  adverso  fornice  portas, 
,,Haec  ubi  nos  praecepta  iubent  deponere  dona." 
Dixcrat,  et  pariter  gressi  per  opaca  viarum 
Corripiunt  spatium  medium,  foribusque  propinquant. 
Occupat  Aeneas  aditum,  corpusque  recenti  635 

Spargit  aqua,  ramumque  adverso  in  limine  figit. 

His  demum  exactis,  perfecto  munere  divae, 
Devenere  locos  laetos  et  amoena  vireta 
Fortunatorum  nemorum  sedesque  beatas. 
Largior  hic  campos  aether  et  lumine  vestit  640 

Purpureo,  solemque  suum,  sua  sidera  norunt. 
Pars  in  gramineis  exercent  membra  palaestris, 
Contendunt  ludo  et  fulva  luctantur  arena; 
Pars  pedibus  plaudunt  choreas  et  carmina  dicunt. 
Nec  non  Threicius  longa  cum  veste  sacerdos  645 

Obloquitur  numeris  septem  discrimina  vocum, 
Iamque  eadem  digitis,  iam  pectine  pulsat  eburno. 
Hic  genus  antiquum  Teucri,  pulcherrima  proles, 
Magnanimi  heroes,  nati  melioribus  annis, 
Ilusque  Assaracusque  et  Troiae  Dardanus  auctor.      650 
Arma  procul  currusque  virum  miratur  inanes; 
Stant  terra  defixae  hastae,  passimque  soluti 
Per  campum  pascuntur  equi :  quae  gratia  curruum 
Armorumque  fuit  vivis,  quae  cura  nitentes 
Pascere  equos,  eadem  sequitur  tellure  repostos.        655 
Conspicit,  ecce,  alios  dextra  laevaque  per  herbam 
Vescentes  laetumque  choro  Paeana  canentes 
Inter  odoratum  lauri  nemus,  unde  superne 
Plurimus  Eridani  per  silvam  volvitur  amnis. 
Hic  manus,  ob  patriam  pugnando  vulnera  passi,        660 
Quique  sacerdotes  casti,  dum  vita  manebat, 

Quique  pii  vates  et  Phoebo  digna  loeuti, 

Inventas  aut  qui  vitam  excoluere  per  artes, 

Quique  sui  memores  alios  fecere  merendo : 

Omnibus  his  nivea  cinguntur  tempora  vitta.  665 

Quos  circumfusos  sic  est  affata  Sibylla, 

Musaeum  ante  omnes  -  medium  nam  plurima  turba 

Hunc  habet,  atque  humeris  exstantem  suspicit  altis- : 

„Dicite,  felices  animae,  tuque,  optime  vates, 

„Quae  regio  Anchisen,  quis  habet  locus?  illius  ergo  670 

„Venimus  et  magnos  Erebi  tranavimus  amnes." 

Atque  huic  responsum  paucis  ita  reddidit  heros : 

„Nulli  certa  domus;  lucis  habitamus  opacis, 

„Riparumque  toros  et  prata  recentia  rivis 

„Incolimus.   Sed  vos,  si  fert  ita  corde  voluntas,         675 

„Hoc  superate  iugum ;  et  faciii  iam  tramite  sistam." 

Dixit,  et  ante  tulit  gressum,  camposque  nitentes 

Desuper  ostentat;  dehinc  summa  cacumina  linquunt. 

At  pater  Anchises  penitus  convallc  virenti 

Inclusas  animas  superumque  ad  lumen  ituras  680 

Lustrabat  studio  recolens,  omnemque  suorum 

Forte  recensebat  numerum  carosque  nepotes, 

Fataque  fortunasque  virum  moresque  manusque. 

Isque  ubi  tendentem  adversum  per  gramina  vidit 

Aenean,  alacris  palmas  utrasque  tetendit,  685 

Effusaeque  genis  lacrimae,  et  vox  excidit  ore : 

„Venisti  tandem,  tuaque  exspectata  parenti 

„Vicit  iter  durum  pietas  ?  datur  ora  tueri, 

„Nate,  tua,  et  notas  audire  et  reddere  voces? 

„Sic  equidem  ducebam  animo  rebarque  futurum,       690 

„Tempora  dinumerans,  nec  me  mea  cura  fefellit. 

„Quas  ego  te  terras  et  quanta  per  aequora  vectum 

„Accipio !  quantis  iactatum,  nate,  periclis ! 

,,Quam  metui,  ne  quid  Libyae  tibi  regna  nocerent ! " 

Ille  autem :  „Tua  me,  genitor,  tua  tristis  imago,         695 

„Saepius  occurrens,  haec  limina  tendere  adegit. 

„Stant  sale  Thyrrheno  classes.  Da  iungere  dextram, 

„Da,  genitor,  teque  amplexu  ne  subtrahe  nostro." 

Sic  memorans  largo  fletu  simul  ora  rigabat. 

Ter  conatus  ibi  collo  dare  brachia  circum ;  700 

Ter  frustra  comprensa  manus  effugit  imago, 
Par  levibus  ventis  volucrique  simillima  somno. 

Interea  videt  Aeneas  in  valle  reducta 
Seclusum  nemus  et  virgulta  sonantia  silvae, 
Lethaeumque,  domos  placidas  qui  praenatat,  amnem.  705 
Hunc  circum  innumerae  gentes  populique  volabant ; 
Ac  velut  in  pratis  ubi  apes  aestate  serena 
Floribus  insidunt  variis  et  candida  circum 
Lilia  funduntur,  strepit  omnis  murmure  campus 
Horrescit  visu  subito  causasque  requirit  710 

Inscius  Aeneas,  quae  sint  ea  flumina  porro, 
Quive  viri  tanto  complerint  agmine  ripas. 
Tum  pater  Anchises :  „Animae,  quibus  altera  fato 
„Corpora  debentur,  Lethaei  ad  fluminis  undam 
„Securos  latices  et  longa  oblivia  potant.  715 

„Has  equidem  memorare  tibi  atque  ostendere  coram, 
„Iampridem  hanc  prolem  cupio  enumerare  meorum, 
„Quo  magis  Italia  mecum  lactere  reperta."  — 
.,0  pater,  anne  aliquas  ad  coelum  hinc  ire  putandum  est 
„Sublimes  animas,  iterumque  ad  tarda  reverti  720 

„Corpora?  Quac  lucis  miseris  tam  dira  cupido?"  — 
„Dicam  equidem,  nec  te  suspensum,  nate,  tenebo," 
Suscipit  Anchises,  atque  ordine  sing-ula  pandit. 
„Principio  coelum  ac  terras  camposque  liquentes, 
„Lucentemque  globum  Lunae  Titaniaque  astra,  725 

„Spiritus  intus  alit,  totamque  infusa  per  artus 
„Mens  agitat  molem  et  mag-no  se  corpore  miscet. 
„Inde  hominum  pecudumque  genus  vitaeque  volantum. 
„Et  quae  marmoreo  fert  monstra  sub  aequore  pontus. 
.Jgneus  est  ollis  vigor  et  coelestis  origo  730 

„Seminibus,  quantum  non  noxia  corpora  tardant, 
„Terrenique  hebetant  artus  moribundaque  membra. 
„Hinc  metuunt  cupiuntque,  dolent  gaudentque,  neque 
„Dispiciunt  clausae  tenebris  et  carcere  caeco.       [auras 
„Quin  et  supremo  quum  lumine  vita  reliquit,  735 

„Non  tamen  omne  malum  miseris  nec  funditus  omnes 
„Corporeae  excedunt  pestes,  penitusque  necesse  est 

„Multa  diu  concreta  modis  inolescere  miris. 
„Erg-o  exercentur  poenis,  veterumque  malorum 
„Supplicia  expendunt :  aliae  panduntur  inanes  740 

„Suspensae  ad  ventos,  aliis  sub  g-urgite  vasto 
„Infectum  eluitur  scelus,  aut  exuritur  igni. 
„Quisque  suos  patimur  Manes :  exinde  per  amplum 
„Mittimur  Elysium,  et  pauci  laeta  arva  tenemus ; 
„Donec  long-a  dies,  perfecto  temporis  orbe,  745 

,jConcretam  exemit  labem,  purumque  relinquit 
„Aetherium  sensum  atque  aurai  simplicis  ig-nem. 
„Has  omnes,  ubi  mille  rotam  volvere  per  annos, 
„Lethaeum  ad  fluvium  deus  evocat  agmine  magno, 
„Sciiicet  immemores  supera  ut  convexa  revisant,       750 
,,,Rursus  et  incipiant  in  corpora  velle  reverti." 
Dixerat  Anchises,  natumque  unaque  Sibyllam 
Conventus  trahit  in  medios  turbamque  sonantem, 
Et  tumulum  capit,  unde  omnes  longo  ordine  posset 
Adversos  legere  et  venientum  discere  vultus.  755 

„Nunc  age,  Dardaniam  prolem  quae  deinde  sequatur 
„Gloria,  qui  maneant  Itala  de  g-ente  nepotes, 
„Illustres  animas  nostrumque  in  nomen  ituras,- 
„Expediam  dictis,  et  te  tua  fata  docebo. 
„Ille,  vides,  pura  iuvenis  qui  nititur  hasta,  760 

„Proxima  sorte  tenet  lucis  loca,  primus  ad  auras 
,,Aetherias  Italo  commixtus  sanguine  surget, 
„Silvius,  Albanum  nomen,  tua  postuma  proles: 
„Quem  tibi  longacvo  serum  Lavinia  coniux 
„Educet  silvis  regem  regumque  parentem:  765 

„Unde  genus  Longa  nostrum  dominabitur  Alba. 
„Proximus  ille  Procas,  Troianae  gloria  gentis, 
„Et  Capys  et  Numitor,  et  qui  te  nomine  reddet 
„Silvius  Aeneas,  pariter  pietate  vel  armis 
„Egregius,  si  umquam  reg^nandam  acceperit  Albam.  770 
„Qui  iuvenes!  Quantas  ostentant,  adspice,  vires! 
„Atque  umbfata  gerunt  civili  tempora  quercu. 
„Hi  tibi  NomentUm  et  Gabios  urbemque  Fidenam, 
„Hi  Collatinas  imponent  montibus  arces, 
„Pometios  Castrumque  Inui  Bolamque  Coramque :      775 

,Haec  tum  nomina  erunt,  nunc  sunt  sine  nomine  terrae, 
,Quin  et  avo  comitem  sese  Mavortius  addet 
,Romulus,  Assaraci  quem  sanguinis  Ilia  mater 
,Educet.   Viden',  ut  g-eminae  stant  vertice  cristae, 
,Et  pater  ipse  suo  superum  iam  signat  honore?        780 
,En,  huius,  nate,  auspiciis  illa  inclyta  Roma 
,Imperium  terris,  animos  aequabit  Olympo, 
,Septemque  una  sibi  muro  circumdabit  arces, 
,Felix  prole  virum :  qualis  Berecyntia  mater 
,Invehitur  curru  Phrygias  turrita  per  urbes,  785 

,Laeta  deum  partu,  centum  complexa  nepotes, 
,Omnes  coelicolas,  omnes  supera  alta  tenentes. 
,Huc  geminas  nunc  flecte  acies,  hanc  adspice  gentem 
,Romanosque  tuos.  Hic  Caesar  et  omnis  Iuli 
,Prog-enies,  mag-num  coeli  ventura  sub  axem.  790 

,Hic  vir,  hic  est,  tibi  quem  promitti  saepius  audis, 
,Augustus  Caesar,  Divi  genus :  aurea  condet 
,Saecula  qui  rursus  Latio,  regnata  per  arva 
,Saturno  quondam,  super  et  Garamantas  et  Indos 
,Proferet  imperium ;  iacet  extra  sidera  tellus,  795 

,Extra  anni  Solisque  vias,  ubi  coelifer  Atlas 
,Axem  humero  torquet  stellis  ardentibus  aptum. 
^Huius  in  adventum  iam  nunc  et  Caspia  regna 
,Responsis  horrent  divum  et  Maeotia  tellus, 
,Et  septemgemini  turbant  trepida  ostia  Nili.  800 

,Nec  vero  Alcides  tantum  telluris  obivit, 
,Fixerit  aeripedem  cervam  licet,  aut  Erymanthi 
,Pacarit  nemora  et  Lernam  tremefecerit  arcu; 
,Nec,  qui  pampineis  victor  iuga  flectit  habenis, 
,Liber,  agens  celso  Nysae  de  vertice  tigres.  805 

,Et  dubitamus  adhuc  virtutem  extendere  factis, 
,Aut  metus  Ausonia  prohibet  consistere  terra? 
,Quis  procul  ille  autem  ramis  insignis  olivae, 
,Sacra  ferens?  Nosco  crines  incanaque  menta 
,Regis  Romani,  primus  qui  legibus  urbem»  810 

,Fundabit,  Curibus  parvis  et  paupere  terra 
,Missus  in  imperium  magnum.   Cui  deinde  subibit, 
.Otia  qui  rumpet  patriae,  residesque  movebit 

„Tullus  in  arma  viros  et  iam  desueta  triumphis 
„Agmina.    Quem  iuxta  sequitur  iactantior  Ancus,      815 
„Nunc  quoque  iam  nimium  gaudens  popularibus  auris. 
„Vis  et  Tarquinios  reges  animamque  superbam 
„UItoris  Bruti  fascesque  videre  receptos? 
„Consulis  imperium  hic  primus  saevasque  secures 
„Accipiet,  natosque  pater  nova  bella  moventes  820 

„Ad  poenam  pulchra  pro  iibertate  vocabit, 
„Infelix !  Utcumque  ferent  ea  facta  minores ; 
„Vincet  amor  patriae  laudumque  immensa  cupido. 
„Quin  Decios  Drusosque  procul  saevumque  securi 
„Adspice  Torquatum  et  referentem  signa  Camillum.  825 
„Illae  autem,  paribus  quas  fulgere  cernis  in  armis, 
„Concordes  animae  nunc  et  dum  nocte  premuntur, 
„Heu  quantum  inter  se  bellum,  si  lumina  vitae 
„Attigerint,  quantas  acies  stragemque  ciebunt, 
„Aggeribus  socer  Alpinis  atque  arce  Monoeci  830 

„Descendens,  gener  adversis  instructus  Eois ! 
„Ne,  pueri,  ne  tanta  animis  adsuescite  bella, 
„Neu  patriae  vaiidas  in  vi^cera  vertite  vires ; 
„Tuque  prior,  tu  parce,  genus  qui  ducis  Olympo, 
,,Proiice  tela  manu,  sanguis  meus !  835 

„Iile  triumphata  Capitolia  ad  alta  Corintho 
„Victor  aget  currum,  caesis  insignis  Achivis. 
„Eruet  ille  Argos  Agamemnoniasque  Mycenas, 
„Ipsumque  Aeaciden,  genus  armipotentis  Achilli, 
„Ultus  avos  Troiae,  templa  et  temerata  Minervae.      840 
„Quis  te,  magne  Cato,  tacitum,  aut  te,  Cosse,  relinquat? 
„Quis  Gracchi  genus,  aut  geminos,  duo  fulmina  belli, 
„Scipiadas,  cladem  Libyae,  parvoque  potentem 
„Fabricium,  vel  te  sulco,  Serrane,  serentem  ? 
„Quo  fessum  rapitis,  Fabii?  Tu  Maximus  ille  es,        8*5 
„Unus  qui  nobis  cunctando  restituis  rem. 
„Excudent  alii  spirantia  mollius  aera, 
„Credo  equidem,  vivos  ducent  de  marmore  vultus, 
„Orabunt  causas  melius,  coelique  meatus 
„Describent  radio  et  surgentia  sidera  dicent;  850 

„Tu  regere  imperio  populos,  Romane,  memento: 
virgilitjs.  14 

„Hae  tibi  erunt  artes,  pacisque  imponere  morem, 

„Parcere  subiectis,  et  debellare  superbos." 

Sic  pater  Anchises,  atque  haec  mirantibus  addit: 

„Adspice,  ut  insignis  spoliis  Marcellus  opimis  855 

„Ingreditur,  victorque  viros  supereminet  omnes! 

„Hic  rem  Romanam,  magno  turbante  tumultu, 

„Sistet,  eques  sternet  Poenos  Gallumque  rebellem, 

„Tertiaque  arma  patri  suspendet  capta  Quirino." 

Atque  hic  Aeneas  -  una  namque  ire  videbat  860 

Egregium  forma  iuvenem  et  fulgentibus  armis, 

Sed  frons  laeta  parum,  et  deiecto  lumina  vultu  - ; 

„Quis,  pater,  iile,  virum  qui  sic  comitatur  euntem? 

„Filius,  anne  aliquis  mag-na  de  stirpe  nepotum? 

rQui  strepitus  circa  comitum!  quantum  instarinipso!  865 

„Sed  nox  atra  caput  tristi  circumvolat  umbra." 

Tum  pater  Anchises,  lacrimis  ingressus  obortis : 

„0  gnate,  ing-entem  luctum  ne  quaere  tuorum. 

.,Ostendent  terris  hunc  tantum  fata,  neque  ultra 

„Esse  sinent.    Nimium  vobis  Romana  propago  870 

„Visa  potens,  superi,  propria  haec  si  dona  fuissent. 

„Quantos  ille  virum  magnam  Mavortis  ad  urbem 

„Campus  aget  gemitus ;  vel  quae,  Tiberine,  videbis 

„Funera,  quum  tumulum  praeterlabere  recentem! 

„Nec  puer  Iliaca  quisquam  de  genLe  Latinos  875 

„In  tantum  spe  tollet  avos,  nec  Romula  quondam 

„Uilo  se  tantum  tellus  iactabit  alumno. 

„Heu  pietas,  heu  prisca  fides,  invictaque  bello 

„Dextera!  non  illi  se  quisquam  impune  tulisset 

„Obvius  armato,  seu  quum  pedes  iret  in  hostem,        880 

„Seu  spumantis  equi  foderet  calcaribus  armos. 

„Heu,  miserande  puer,  si  qua  fata  aspera  rumpas; 

„Tu  Marcellus  eris.    Manibus  date  lilia  plenis; 

„Purpureos  spargam  flores,  animamque  nepotis 

„His  saltem  accumulem  donis,  et  fungar  inani  '  885 

„Munere."    Sic  tota  passim  regione  vagantur 

Aeris  in  campis  latis,  atque  omnia  lustrant. 

Quae  postquam  Anchises  natum  per  singula  duxit, 

lncenditque  animum  famae  venientis  amore; 

Exin  bella  viro  memorat,  quae  deinde  g-erenda,  890 

Laurentesque  docet  populos  urbemque  Latini, 
Et  quo  quemque  modo  fugiatque  feratque  laborem. 
Sunt  geminae  Somni  portae,  quarum  altera  fertur 
Cornea,  qua  veris  facilis  datur  exitus  Umbris ; 
Altera  candenti  perfecta  nitens  elephanto,  895 

Sed  falsa  ad  coelum  mittunt  insomnia  Manes. 
His  ubi  tum  natum  Anchises  unaque  Sibyllam 
Prosequitur  dictis,  portaque  emittit  eburna; 
Ille  viam  secat  ad  naves  sociosque  revisit, 
Tum  se  ad-  Caietae  recto  fert  limite  portum.  900 

Ancora  de  prora  iacitur;  stant  litore  puppes. 

A    E    N    E    I    D    0    S 

LIBER    SEPTIMUS. 

Tu  quoque  litoribus  nostris,  Aeneia  nutrix, 
Aeternam  moriens  famam,  Caieta,  dedisti; 
Et  nunc  servat  honos  sedem  tuus,  ossaque  nomen 
Hesperia  in  magna,  si  qua  est  ea  gloria,  signat. 
At  pius  exsequiis  Aeneas  rite  solutis,  5 

Aggere  composito  tumuli,  postquam  alta  quierunt 
Aequora,  tendit  iter  velis  portumque  relinquit. 
Adspirant  aurae  in  noctem,  nec  candida  cursus 
Luna  negat,  splendet  tremulo  sub  lumine  pontus. 
Proxima  Circaeae  raduntur  litora  terrae,  10 

Dives  inaccessos  ubi  Solis  filia  lucos 
Assiduo  resonat  cantu,  tectisque  superbis 
Urit  odoratam  nocturna  in  lumina  cedrum, 
Arguto  tenues  percurrens  pectine  telas. 
Hinc  exaudiri  gemitus  iraeque  leonum,  15 

Vincla  recusantum  et  sera  sub  nocte  rudentum, 
Setigerique  sues  atque  in  praesepibus  ursi 
Saevire,  ac  formae  magnorum  ululare  luporum : 
Quos  hominum  ex  facie  dea  saeva  potentibus  herbis 

14* 

Induerat  Circe  in  vultus  ac  terga  ferarum.  20 

Quae  ne  monstra  pii  paterentur  talia  Troes, 

Delati  in  portus,  neu  litora  dira  subirent, 

Neptunus  ventis  implevit  vela  secundis, 

Atque  fugam  dedit  et  praeter  vada  fervida  vexit. 

lamque  rubescebat  radiis  mare,  et  aethere  ab  alto       25 

Aurora  in  roseis  fulgebat  iutea  bigis : 

Quum  venti  posuere,  omnisque  repente  resedit 

Flatus,  et  in  lento  luctantur  marmore  tonsae. 

Atque  hic  Aeneas  ingentem  ex  aequore  lucum 

Prospicit :  hunc  inter  fluvio  Tiberinus  amoeno,  30 

Verticibus  rapidis  et  multa  flavus  arena, 

fn  mare  prorumpit;  variae  circumque  supraque 

Assuetae  ripis  volucres  et  fluminis  alveo 

Aethera  mulcebant  cantu,  lucoque  volabant. 

Flectere  iter  sociis  terraeque  advertere  proras  35 

[mperat,  et  laetus  fluvio  succedit  opaco. 

Nunc  age,  qui  reges,  Erato,  quae  tempora  rerum, 
Quis  Latio  antiquo  fuerit  status,  advena  classem 
Quum  primum  Ausoniis  exercitus  appulit  oris, 
Expediam,  et  primae  revocabo  exordia  pugnae :  40 

Tu  vatem,  tu,  diva,  mone !  Dicam  horrida  bella, 
Dicam  acies  actosque  animis  in  funera  reges, 
Tyrrhenamque  manum  totamque  sub  arma  coactam 
Hesperiam.    Maior  rerum  mihi  nascitur  ordo ; 
Maius  opus  moveo.    Rex  arva  Latinus  et  urbes  45 

Iam  senior  longa  placidas  in  pace  regebat. 
Hunc  Fauno  et  nympha  genitum  Laurente  Marica 
Accipimus;  Fauno  Picus  pater;  isque  parentem 
Te,  Saturne,  refert;  tu  sanguinis  ultimus  auctor. 
Filius  huic,  fato  divum,  prolesque  virilis  50 

Nuila  fuit,  primaque  oriens  erepta  iuventa  est. 
Sola  domum  et  tantas  servabat  fiiia  sedes, 
Iam  matura  viro,  iam  plenis  nubiiis  annis. 
Multi  illam  magno  e  Latio  totaque  petebant 
Ausonia;  petit  ante  alios  pulcherrimus  omnes  55 

Turnus,  avis  atavisque  potens :  quem  regia  coniux 
Adiungi  generum  miro  properabat  amore; 


AENEIDOS  LIB.  VII.  213 

Sed  variis  portenta  deum  terroribus  obstant. 

Laurus  erat  tecti  medio,  in  penetralibus  altis, 

Sacra  comam,  multosque  metu  servata  per  annos,       60 

Quam  pater  inventam,  primas  quum  conderet  arces, 

Ipse  ferebatur  Phoebo  sacrasse  Latinus, 

Laurentesque  ab  ea  nomen  posuisse  colonis. 

Huius  apes  summum  densae  -  mirabile  dictu !  - 

Stridore  ingenti  liquidum  trans  aethera  vectae,  65 

Obsedere  apicem,  et,  pedibus  per  mutua  nexis, 

Examen  subitum  ramo  frondente  pependit. 

Continuo  vates  „Externum  cernimus"  inquit 

„Adventare  virum,  et  partes  petere  agmen  easdem 

„Partibus  ex  isdem,  et  summa  dominarier  arce."  7Q 

Praeterea,  castis  adolet  dum  altaria  taedis, 

Ut  iuxta  g-enitorem  adstat  Lavinia  virgo, 

Visa  -  nefas !  -  longis  comprendere  crinibus  ignem, 

Atque  omnem  ornatum  flamma  crepitante  cremari, 

Reg-alesque  accensa  comas,  accensa  coronam,  75 

Insignem  g-emmis ;  tum  fumida  lumine  fulvo 

Tnvolvi,  ac  totis  Vulcanum  spargere  tectis. 

Id  vero  horrendum  ac  visu  mirabile  ferri: 

Namque  fore  illustrem  fama  fatisque  canebant 

Ipsam,  sed  populo  magnum  portendere  beilum.    -       80 

At  rex  sollicitus  monstris,  oracula  Fauni, 

Fatidici  genitoris,  adit,  lucosque  sub  alta 

Consulit  Albunea,  nemorum  quae  maxima  sacro 

Fonte  sonat,  saevamque  exhalat  opaca  mephitim 

Hinc  Italae  gentes  omnisque  Oenotria  telius  85 

In  dubiis  responsa  petunt.    Huc  dona  sacerdos 

Quum  tulit,  et  caesarum  ovium  sub  nocte  silenti 

Peliibus  incubuit  stratis,  somnosque  petivit; 

Multa  modis  simulacra  videt  volitantia  miris, 

Et  varias  audit  voces,  fruiturque  deorum  90 

Colloquio,  atque  imis  Acheronta  affatur  Avernis. 

Hic  et  tunc  pater  ipse  petens  responsa  Latinus 

Centum  lanigeras  mactabat  rite  bidentes, 

Atque  harum  effultus  tergo  stratisque  iacebat 

Velleribus:  subita  ex  alto  vox  reddita  luco  est:  95 

„Ne  pete  connubiis  natam  soeiare  Latinis, 
,.0  mea  progenies,  thalamis  neu  crede  paratis : 
..Externi  veniunt  generi,  qui  sanguine  nostrum 
..Nomen  in  astra  ferant,  quorumque  ab  stirpe  nepotes 
,,Omnia  sub  pedibus,  qua  Soi  utrumque  recurrens      100 
..Adspicit  Oceanum,  vertique  regique  videbunt." 
Haec  responsa  patris  Fauni  monitusque  silenti 
Nocte  datos  non  ipse  suo  premit  ore  Latinus; 
Sed  circum  late  volitans  iam  Fama  per  urbes 
Ausonias  tuierat,  quum  Laomedontia  pubes  105 

Gramineo  ripae  religavit  ab  aggere  classem. 

Aeneas  primique  duces  et  pulcher  Iulus 
Corpora  sub  ramis  deponunt  arboris  altae, 
InsUtuuntque  dapes,  et  adorea  liba  per  herbam 
Subiiciunt  epulis  -  sic  Iupiter  ipse  monebat  -,  110 

Et  Cereale  solum  pomis  agrestibus  augent. 
Consumtis  hic  forte  aliis,  ut  vertere  morsus 
Exiguam  in  Cererem  penuria  adegit  edendi, 
Et  violare  manu  malisque  audacibus  orbem 
Fatalis  crusti,  patulis  nec  parcere  quadris,-  115 

,.Heus!  etiam  mensas  consumimus  ?"  inquit  Iulus,  — 
Nec  plura  alludens.    Ea  vox  audita  laborum 
Prima  tulit  finem,  primamque  loquentis  ab  ore 
Eripuit  pater  ac  stupefactus  numine  pressit. 
Continuo  „Salve  fatis  mihi  debita  tellus,  120 

„Vosque';  ait  ,,o  fidi  Troiae  salvete  Penates! 
„Hic  domus,  haec  patria  est:  genitor  mihi  talia  -  namque 
„Nunc  repeto  -  Anchises  fatorum  arcana  reliquit. 
.,„Quum  te,  nate,  fames  ignota  ad  litora  vectum 
„„Accisis  coget  dapibus  consumere  mensas;  125 

„  ,,Tum  sperare  domos  defessus,  ibique  memento 
„„Prima  locare  manu  moiirique  aggere  tecta.':" 
„Haec  erat  illa  fames ;  haec  nos  suprema  manebat, 
„Exitiis  positura  modum. 

„Quare  agite  et  primo  laeti  cum  lumine  solis,  130 

„Quae  loca,  quive  habeant  homines,  ubi  moenia  gentis, 
„Vestigemus,  et  a  portu  diversa  petamus. 
„Nunc  pateras  libate  Iovi,  precibusque  vocate 

„Anchisen  genitorem,  et  vina  reponite  mensis." 
Sic  deinde  effatus  frondenti  tempora  ramo  135 

Iroplieat,  et  Geniumque  loci  primamque  deorum 
Teilurem  nymphasque  et  adhue  ignota  precatur 
Flumina,  tum  Noctem  Noctisque  orientia  signa 
Idaeumque  Iovem  Phrygiamque  ex  ordine  matrem 
Invocat,  et  duplices  Coeloque  Ereboque  parentes.      140 
Hic  pater  omnipotens  ter  coelo  clarus  ab  alto 
Intonuit,  radiisque  ardentem  lucis  et  auro 
Ipse  manu  quatiens  ostendit  ab  aethere  nubem. 
Diditur  hic  subito  Troiana  per  agmina  rumor, 
Advenisse  diem,  quo  debita  moenia  condant;  145 

Certatim  instaurant  epulas,  atque  omine  magno 
Crateras  laeti  statuunt  et  vina  coronant. 

Postera  quum  prima  iustrabat  lampade  terras 
Orta  dies ;  urbem  et  fines  et  litora  gentis 
Diversi  explorant:  haec  fontis  stag-na  Numici,  150 

Hunc  Thybrim  fluvium,  hic  fortes  habitare  Latinos. 
Tum  satus  Anchisa  delectos  ordine  ab  omni 
Centum  oratores  augusta  ad  moenia  regis 
Ire  iubet,  ramis  velatos  Palladis  omnes, 
Donaque  ferre  viro,  pacemque  exposcere  Teucris.      155 
Haud  mora,  festinant  iussi  rapidisque  feruntur 
Passibus.    Ipse  humili  designat  moenia  fossa, 
Moliturque  locum,  primasque  in  litore  sedes 
Castrorum  in  morem  pinnis  atque  aggere  cingit. 
lamque  iter  emensi,  turres  ac  tecta  Latinorum  160 

Ardua  cernebant  iuvenes,  muroque  subibant: 
Ante  urbem  pueri  et  primaevo  flore  iuventus 
Exercentur  equis,  domitantque  in  pulvere  currus, 
Aut  acres  tendunt  arcus,  aut  lenta  lacertis 
Spicula  contorquent,  cursuque  ictuque  lacessunt;       165 
Quum  praevectus  equo  longaevi  regis  ad  aures 
Nuntius  ingentes  ignota  in  veste  reportat 
Advenisse  viros.    Ille  intra  tecta  vocari 
Imperat,  et  solio  medius  consedit  avito. 
Tectum  augustum,  ingens,  centum  sublime  eolumnis,  170 
Urbe  fuit  summa,  Laurentis  regia  Pici, 

Horrendum  silvis  et  reiigione  parentum. 

Hic  sceptra  accipere  et  primos  attollere  fasces 

Regibus  omen  erat;  hoc  illis  curia  templum, 

Hae  sacris  sedes  epulis ;  hic  ariete  caeso  17* 

Perpetuis  soliti  patres  considere  mensis. 

Quin  etiam  veterum  effigies  ex  ordine  avorum 

Antiqua  e  cedro,  Italusque,  paterque  Sabinus, 

Vitisator  curvam  servans  sub  imagine  falcem, 

Saturnusque  senex,  Ianique  bifrontis  imago,         ■      180 

Vestibulo  adstabant,  aliique  ab  origine  reges, 

Martia  qui  ob  patriam  pugnando  vulnera  passi. 

Multaque  praeterea  sacris  in  postibus  arma, 

Captivi  pendent  currus,  curvaeque  secures 

Et  cristae  capitum,  et  portarum  ingentia  claustra,       185 

Spiculaque  clipeique  ereptaque  rostra  carinis. 

Ipse  Quirinali  lituo  parvaque  sedebat 

Succinctus  trabea,  laevaque  ancile  gerebat 

Picus,  equum  domitor,  quem  capta  cupidine  coniux, 

Aurea  percussum  virga  versumque  venenis,  190 

Fecit  avem  Circe,  sparsitque  coloribus  aias. 

Taii  intus  templo  diviim  patriaque  Latinus 

Sede  sedens  Teucros  ad  sese  in  tecta  vocavit, 

Atque  haec  ingressis  placido  prior  edidit  ore: 

„Dicite,  Dardanidae-neque  enim  nescimus  et  urbem  J95 

„Et  genus,  auditique  advertitis  aequore  cursum-, 

„Quid  petitis?  quae  causa  rates  aut  cuius  egentes 

„Litus  ad  Ausonium  tot  per  vada  caerula  vexit? 

„Sive  errore  viae,  seu  tempestatibus  acti  - 

„Qualia  multa  mari  nautae  patiuntur  in  alto  -  200 

„Fluminis  intrastis  ripas  portuque  sedetis: 

„Ne  fugite  hospitium?  neve  ignorate  Latinos 

„Saturni  gentem,  haud  vinclo  nec  legibus  aequam, 

„Sponte  sua  veterisque  dei  se  more  tenentem. 

„Atque  equidem  memini  -  fama  est  obscurior  annis  -  205 

„Auruncos  ita  ferre  senes,  his  ortus  ut  agris 

„Dardanus  Idaeas  Phrygiae  penetrarit  ad  urbes 

„Threi'ciamque  Samon,  quae  nunc  Samothracia  fertur. 

„Hinc  illum,  Corythi  Tyrrhena  ab  sede  profectum, 

,Aurea  nunc  solio  stellantis  regia  coeli  210 

,Accipit,  et  numerum  divorum  altaribus  addit." 

Dixerat,  et  dicta  Ilioneus  sic  voce  secutus : 

,Rex,  genus  egregium  Fauni,  nec  fluctibus  actos 

,Atra  subegit  hiems  vestris  succedere  terris, 

,Nec  sidus  regione  viae  litusve  fefellit ;  215 

,Consilio  hanc  omnes  animisque  volentibus  urbem 

,Afferimur,  pulsi  regnis,  quae  maxima  quondam 

.Extremo  veniens  Sol  adspiciebat  Olympo. 

,Ab  Iove  principium  generis :  Iove  Dardana  pubes 

,Gaudet  avo ;  rex  ipse  Iovis  de  gente  suprema,         220 

,Troi'us  Aeneas,  tua  nos  ad  limina  misit, 

,Quanta  per  Idaeos  saevis  effusa  Mycenis 

,Tempestas  ierit  campos,  quibus  actus  uterque 

.Europae  atque  Asiae  fatis  concurrerit  orbis, 

,Audiit,  et  si  quem  telius  extrema  refuso  225 

,Submovet  Oceano,  et  si  quem  extenta  plagarum 

,Quatuor  in  medio  dirimit  plaga  solis  iniqui. 

,Diluvio  ex  illo  tot  vasta  per  aequora  vecti 

,Dis  sedem  exiguam  patriis  litusque  rogamus 

Jnnocuum,  et  cunctis  undamque  auramque  patentem.  230 

,Non  erimus  regno  indecores ;  nec  vestra  feretur 

,Fama  levis,  tantique  abolescet  gratia  facti; 

,Nec  Troiam  Ausonios  gremio  excepisse  pigebit. 

,Fata  per  Aeneae  iuro  dextramque  potentem, 

,Sive  fide  seu  quis  bello  est  expertus  et  armis :  235 

,Multi  nos  populi,  multae-ne  temne,  quod  ultro 

,Praeferimus  manibus  vittas  ac  verba  precantia- 

,Et  petiere  sibi  et  voluere  adiungere  gentes. 

,Sed  nos  fata  deum  vestras  exquirere  terras 

,Imperiis  egere  suis.    Hinc  Dardanus  ortus :  240 

,Huc  repetit;  iussisque  ingentibus  urget  Apollo 

,Tyrrhenum  ad  Thybrim  et  fontis  vada  sacra  Numici. 

,Dat  tibi  praeterea  fortunae  parva  prioris 

,Munera,  reliquias  Troia  ex  ardente  receptas. 

,Hoc  pater  Anchises  auro  libabat  ad  aras ;  245 

,Hoc  Priami  gestamen  erat,  quum  iura  voeatis 

More  daret  populis,  sceptrumque,  sacerque  tiaras, 

„Uiadumque  labor  vestes." 

Talibus  Ilionei  dictis  defixa  Latinus 

Obtutu  tenet  ora,  soloque  immobilis  haeret,  250 

Intentos  volvens  oculos.    Nec  purpura  regem 

Picta  movet,  nec  sceptra  movent  Priameia  tantum, 

Quantum  in  connubio  natae  thalamoque  moratur, 

Et  veteris  Fauni  volvit  sub  pectore  sortem. 

Hunc  illum  fatis  externa  ab  sede  profectum  255 

Portendi  g-enerum,  paribusque  in  regna  vocari 

Auspiciis ;  huic  prog-eniem  virtute  futuram 

Egreg-iam,  et  totum  quae  viribus  occupet  orbem. 

Tandem  laetus  ait:  „Di  nostra  incepta  secundent 

„Aug-uriumque  suum!  Dabitur,  Troiane,  quod  optas,   260 

„Munera  nec  sperno.    Non  vobis,  reg-e  Latino, 

„Divitis  uber  agri  Troiaeve  opulentia  deerit. 

„Ipse  modo  Aeneas,  nostri  si  tanta  cupido  est, 

„Si  iungi  hospitio  properat  sociusque  vocari, 

„Adveniat,  vultus  neve  exhorrescat  amicos :  265 

„Pars  mihi  pacis  erit  dextram  tetigisse  tyranni. 

„Vos  contra  regi  mea  nunc  mandata  referte. 

„Est  mihi  nata,  viro  g-entis  quam  iung-ere  nostrae 

„Non  patrio  ex  adyto  sortes,  non  plurima  coelo 

„Monstra  sinunt:  g-eneros  externis  affore  ab  oris,       270 

„Hoc  Latio  restare  caniint,  qui  sanguine  nostrum 

„Nomen  in  astra  ferant.    Hunc  illum  poscere  fata 

„Et  reor  et,  si  quid  veri  mens  augurat,  opto." 

Haec  effatus,  equos  numero  pater  eligit  omni  - 

Siabant  ter  centum  nitidi  in  praesepibus  altis  - :  275 

Omnibus  extemplo  Teucris  iubet  ordine  duci 

Instratos  ostro  alipedes  pictisque  tapetis- 

Aurea  pectoribus  demissa  monilia  pendent,- 

Tecti  auro,  fulvum  mandunt  sub  dentibus  aurum  - ; 

Absenti  Aeneae  currum  g-eminosque  iug-ales  280 

Semine  ab  aetherio,  spirantes  naribus  igiiem, 

Illorum  de  g;ente,  patri  quos  daedala  Circe 

Supposita  de  matre  nothos  furata  creavit. 

Talibus  Aeneadae  donis  dictisque  Latini 

Sublimes  in  equis  redeunt,  pacemque  reportant.         285 

Ecce  autem  Inachiis  sese  referebat  ab  Argis 
Saeva  Iovis  coniux,  aurasque  invecta  tenebat; 
Et  laetum  Aenean  classemque  ex  aethere  longe 
Dardaniam  Siculo  prospexit  ab  usque  Pachyno. 
Moliri  iam  tecta  videt,  iam  fidere  terrae ;  290 

Deseruisse  rates.    Stetit  acri  fixa  dolore; 
Tum  quassans  caput,  haec  effundit  pectore  dicta: 
„Heu  stirpem  invisam  et  fatis  contraria  nostris 
„Fata  Phrygum!  num  Sigeis  occumbere  campis, 
„Num  capti  potuere  capi?  num  incensa  cremavit        295 
„Troia  viros  ?  Medias  acies  mediosque  per  ignes 
„Invenere  viam.    At,  credo,  mea  numina  tandem 
„Fessa  iacent,  odiis  aut  exsaturata  quievi.  — 
„Quin  etiam  patria  excussos  infesta  per  undas 
„Ausa  sequi,  et  profugis  toto  me  opponere  ponto.      300 
„Absumtae  in  Teucros  vires  coelique  marisque. 
„0uid  Syrtes  aut  Scylla  mihi,  quid  vasta  Charybdis 
„Profuit?  Optato  conduntur  Thybridis  alveo, 
„Securi  pelagi  atque  mei.    Mars  perdere  gentem 
„Immanem  Lapithum  valuit;  concessit  in  iras  305 

„Ipse  deum  antiquam  g-enitor  Calydona  Dianae:     [tem? 
„Quod  scelus  aut  Lapithas  tantum,  aut  Calydona  meren- 
,Ast  ego,  magna  Iovis  coniux,  nil  linquere  inausum 
„0uae  potui  infelix,  quae  memet  in  omnia  verti,         309 
„ Vincor  ab  Aenea !  Quod  si meanuminanon  sunt  [quam  est. 
.  ,Magna  satis ;  dubitem  haud  equidem  implorare  quod  us- 
„Flectere  si  nequeo  Superos;  Acheronta  movebo.     312 
„Non  dabitur  regnis,  esto,  prohibere  Latinis, 
„Atque  immota  manet  fatis  Lavinia  coniux; 
„At  trahere  atque  moras  tantis  licet  addere  rebus,     315 
„At  licet  amborum  populos  exscindere  regum. 
„Hac  gener  atque  socer  coeant  mercede  suorum. 
„Sanguine  Troiano  et  Rutulo  dotabere,  virgo, 
„Et  Bellona  manet  te  pronuba.    Nec  face  tantum 
„Cisseis  praegnans  ignes  enixa  iugales ;  i20 

„Quin  idem  Veneri  partus  suus  et  Paris  alter, 
„Funestaeque  iterum  recidiva  in  Perg-ama  taedae." 
Haec  ubi  dicta  dedit;  terras  horrenda  petivit. 

Luctificam  Allecto  dirarum  ab  sede  dearum 
Infernisque  ciet  tenebris,  cui  tristia  bella  325 

Iraeque  insidiaeque  et  crimina  noxia  cordi. 
Odit  et  ipse  pater  Pluton,  odere  sorores 
Tartareae  monstrum :  tot  sese  vertit  in  ora, 
Tam  saevae  facies,  tot  pullulat  atra  colubris. 
Quam  Iuno  his  acuit  verbis,  ac  talia  fatur :  330 

„Hunc  mihi  da  proprium,  virgo  sata  Nocte,  laborem, 
„Hanc  operam,  ne  noster  honos  infractave  cedat 
„Fama  loco,  neu  connubiis  ambire  Latinum 
„Aeneadae  possint  Italosve  obsidere  fines. 
„Tu  potes  unanimos  armare  in  proelia  fratres,  335 

„Atque  odiis  versare  domos,  tu  verbera  tectis 
„Funereasque  inferre  faces;  tibi  nomina  mille, 
„Mille  nocendi  artes  s  fecundum  concute  pectus, 
„Disiice  compositam  pacem,  sere  crimina  belli; 
,Arma  velit  poscatque  simul  rapiatque  iuventus!"     340 

Exin  Gorgoneis  Allecto  infecta  venenis 
Principio  Latium  et  Laurentis  tecta  tyranni 
Celsa  petit,  tacitumque  obsedit  limen  Amatae, 
Quam  super  adventu  Teucriim  Turnique  hymenaeis 
Femineae  ardentem  curaeque  iraeque  coquebant.       345 
Huic  dea  caeruleis  unum  de  crinibus  anguem 
Coniicit,  inque  sinum  praecordia  ad  intima  subdit, 
Quo  furibunda  domum  monstro  permisceat  omnem. 
Ille,  inter  vestes  et  levia  pectora  lapsus, 
Volvitur  attactu  nullo  fallitque  furentem,  350 

Vipeream  inspirans  animam:  fit  tortile  collo 
Aurum  ingens  coluber,  fit  longae  taenia  vittae, 
Innectitque  comas,  et  membris  lubricus  errat. 
Ac  dum  prima  lues  udo  sublapsa  veneno 
Pertentat  sensus,  atque  ossibus  implicat  ignem,  355 

Necdum  animus  toto  percepit  pectore  flammam; 
Mollius  et  solito  matrum  de  more  loquata  est, 
Multa  super  natae  lacrimans  Phrygiisque  hymenaeis  s 
„Exsulibusne  datur  ducenda  Lavinia  Teucris, 
„0  genitor,  nec  te  miseret  gnataeque  tuique,  360 

„Nec  matris  miseret,  quam  primo  aquilone  relinquet 

^Perfidus,  alta  petens  abducta  virgine  praedo? 
„At  non  sic  Phrygius  penetrat  Lacedaemona  pastor, 
„Ledaeamque  Helenam  Troianas  vexit  ad  urbes ! 
„Quid  tua  sancta  fides?  quid  cura  antiqua  tuorum,    365 
„Et  consanguineo  toties  data  dextera  Turno  ? 
„Si  gener  externa  petitur  de  gente  Latinis, 
„Idque  sedet,  Faunique  premunt  te  iussa  parentis : 
„Omnem  equidem  sceptris  terram  quae  libera  nostris 
„Dissidet,  externam  reor,  et  sic  dicere  divos,  370 

„Et  Turno,  si  prima  domus  repetatur  origo, 
„Inachus  Acrisiusque  patres  mediaeque  Mycenae." 
His  ubi  nequidquam  dictis  experta  Latinum 
Contra  stare  videt,  penitusque  in  viscera  lapsum 
Serpentis  furiale  malum,  totamque  pererrat;  375 

Tum  vero  infelix,  ing-entibus  excita  monstris, 
Immensam  sine  more  furit  lymphata  per  urbern: 
Ceu  quondam  torto  volitans  sub  verbere  turbo, 
Quem  pueri  magno  in  gyro  vacua  atria  circum 
Intenti  ludo  exercent :  ille  actus  habena  380 

Curvatis  fertur  spatiis ;  stupet  inscia  supra 
Impubesque  manus,  mirata  volubile  buxum; 
Dant  animos  plagae.   Non  cursu  segnior  ilio 
Per  medias  urbes  agitur  populosqUe  feroces. 
Quin  etiam  in  siivas,  simulato  numine  Bacchi,  385 

Maius  adorta  nefas  maioremque  orsa  furorem, 
Evolat,  et  natam  frondosis  montibus  abdit,_ 
Quo  thaiamum  eripiat  Teucris  taedasque  moretur, 
Evoe  Bacche  fremens,  solum  te  virgine  dignum 
Vociferans :  etenim  molles  tibi  sumere  thyrsos,  390 

Te  lustrare  choro,  sacrum  tibi  pascere  crinem. 
Fama  voiat,  furiisque  accensas  pectore  matres 
Idem  omnes  simul  ardor  agit  nova  quaerere  tecta. 
Deseruere  domos ;  ventis  dant  colla  comasque. 
Ast  aliae  tremuiis  ululatibus  aethera  complent,  395 

Pampineasque  gerunt  incinctae  pellibus  hastas. 
Ipsa  inter  medias  flag-rantem  fervida  pinum 
Sustinet,  ac  natae  Turnique  canit  hymenaeos, 
Sang-uineam  torquens  aciem,  torvumque  repente 

Clamat:  „Io  matres,  audite,  ubi  quaeque,  Latinae!     400 

„Si  qua  piis  animis  manet  infelieis  Amatae 

„Gratia,  si  iuris  materni  cura  remordet; 

„Solvite  crinales  vittas,  capite  orgia  mecum!" 

Talem  inter  silvas,  inter  deserta  ferarum, 

Reginam  Allecto  stimulis  agit  undique  Bacchi.  405 

Postquam  visa  satis  primos  acuisse  furores, 
Consiliumque  omnemque  domum  vertisse  Latini; 
Protenus  hinc  fuscis  tristis  dea  tollitur  alis 
Audacis  Rutuli  ad  muros,  -  quam  dicitur  urbem 
Acrisioneis  Danae  fundasse  colonis,  -  410 

Praecipiti  delata  Noto.    Locus  Ardea  quondam 
Dictus  avis :  et  nunc  magnum  manet  Ardea  nomen ; 
Sed  fortuna  fuit.    Tectis  hic  Turnus  in  altis 
lam  mediam  nigra  carpebat  nocte  quietem: 
Allecto  torvam  faciem  et  furialia  membra  415 

Exuit ;  in  vultus  sese  transformat  aniles, 
Et  frontem  obscenam  rugis  arat;  induit  albos 
Cum  vitta  crines,  tum  ramum  innectit  olivae; 
Fit  Calybe  Iunonis  anus  templique  sacerdos, 
Et  iuveni  ante  oculos  his  se  cum  vocibus  offert:         420 
„Turne,  tot  incassum  fusos  patiere  labores, 
„Et  tua  Dardaniis  transscribi  sceptra  colonis? 
„Rex  tibi  coniugium  et  quaesitas  sanguine  dotes 
„Abnegat,  externusque  in  regnum  quaeritur  heres. 
„1  nunc,  ingratis  offer  te,  irrise,  periclis ;  425 

„Tyrrhenas,  i,  sterne  acies ;  tege  pace  Latinos. 
„Haec  adeo  tibi  me,  placida  quum  nocte  iaceres, 
„Ipsa  palam  fari  omnipotens  Saturnia  iussit. 
„Quare  age,  et  armari  pubem  portisque  moveri 
„Laetus  in  arma  para,  et Phrygios,  qui  flumine  pulchro  430 
„Consedere,  duccs  pictasque  exure  carinas. 
„Coelestum  vis  magna  iubet.    Rex  ipse  Latinus, 
„Ni  dare  coniugium  et  dicto  parere  fatetur, 
„Sentiat  et  tandem  Turnum  experiatur  in  armis."     „ 
Hic  iuvenis,  vatem  irridens,  sic  orsa  vicissim  435 

Ore  refert:  „Classes  invectas  Thybridis  undam, 
„Non,  ut  rere,  meas  effugit  nuntius  aures  - 

„Ne  tantos  mihi  finge  metus  - ,  nec  regia  Iuno 

„Immemor  est  nostri ; 

„Sed  te  victa  situ  verique  efieta  senectus,  440 

„0  mater,  curis  nequidquam  exercet,  et  arma 

„Regum  inter  falsa  vatem  formidine  ludit. 

„Cura  tibi  divum  effigies  et  templa  tueri; 

„Belia  viri  pacemque  gerant,  quis  bella  gerenda." 

Talibus  Allecto  dictis  exarsit  in  iras.  445 

At  iuveni  oranti  subitus  tremor  occupat  artus; 

Derig-uere  oculi :  tot  Erinys  sibilat  hydris, 

Tantaque  se  facies  aperit.    Tum  flammea  torquens 

Lumina,  cunctantem  et  quaerentem  dicere  plura 

Repulit,  et  geminos  erexit  crinibus  angues,  450 

Verberaque  insonuit,  rabidoque  haec  addidit  ore: 

„En,  ego  victa  situ,  quam  veri  effeta  senectus 

„Arma  inter  regum  falsa  formidine  ludit- 

„Respice  ad  haee-,  adsum  dirarum  ab  sede  sororum; 

„Bella  manu  letumque  gero."  455 

Sic  effata,  facem  iuveni  coniecit,  et  atro 

Lumine  fumantes  fixit  sub  pectore  taedas. 

Olli  somnum  ingens  rumpit  pavor,  ossaque  et  artus 

Perfundit  toto  proruptus  corpore  sudor. 

Arma  amens  fremit,  arma  toro  tectisque  requirit.       460 

Saevit  amor  ferri,  et  scelerata  insania  belli, 

Ira  super:  magno  veluti  quum  flamma  sonore 

Virgea  suggeritur  costis  undantis  aheni, 

Exsultantque  aestu  latices,  furit  intus  aquai 

Fumidus  atque  alte  spumis  exuberat  amnis,  465 

Nec  iam  se  capit  unda,  volat  vapor  ater  ad  auras. 

Erg-o  iter  ad  regem  polluta  pace  Latinum 

Indicit  primis  iuvenum,  et  iubet  arma  parari, 

Tutari  Italiam,  detrudere  finibus  hostem: 

Se  satis  ambobus  Teucrisque  venire  Latinisque.         470 

Haec  ubi  dicta  dedit,  divosque  in  vota  vocavit; 

Certatim  sese  Rutuli  exhortantur  in  arma: 

Hunc  decus  egregium  formae  movet  atque  iuventae, 

Hunc  atavi  reges,  hunc  claris  dextera  factis. 

Dum  Turnus  Rutulos  animis  audacibus  irnplet,        475 

Allecto  in  Teucros  Stygiis  se  eoncitat  alis, 
Arte  nova  speculata  locum,  quo  litore  pulche* 
Insidiis  cursuque  feras  agitabat  Iulus. 
Hic  subitam  canibus  rabiem  Cocytia  virgo 
Obiicit,  et  noto  nares  contingit  odore,  480 

Ut  cervum  ardentes  agerent :  quae  prima  laborum 
Causa  fuit,  belloque  animos  accendit  agrestes. 
Cervus  erat  forma  praestanti  et  cornibus  ing-ens, 
Tyrrhidae  pueri  quem  matris  ab  ubere  raptum 
Nutribant  Tyrrheusque  pater,  cui  regia  parent  485 

Armenta  et  lati  custodia  credita  campi. 
Assuetum  ijnperiis  soror  omni  Silvia  cura 
Mollibus  intexens  ornabat  cornua  sertis, 
Pectebatque  ferum,  puroque  in  fonte  lavabat. 
Ille,  manum  patiens  mensaeque  assuetus  herili,  490 

Errabat  silvis,  rursusque  ad  limina  nota 
Ipse  domum  sera  quamvis  se  nocte  ferebat. 
Hunc  procul  errantem  rabidae  venantis  luli 
Commovere  canes,  fluvio  quum  forte  secundo 
Deflueret  ripaque  aestus  viridante  levaret.  495 

Spse  etiam,  eximiae  laudis  succensus  amore, 
Ascanius  curvo  direxit  spicula  cornu,- 
Nec  dextrae  erranti  deus  afuit,  actaque  multo 
Perque  uterum  sonitu  perque  ilia  venit  arundo. 
Saucius  at  quadrupes  nota  intra  tecta  refugit,  500 

Successitque  gemens  stabulis,  questuque  cruentus 
Atque  imploranti  similis  tectum  omne  replebat. 
Silvia  prima  soror,  palmis  percussa  lacertos, 
Auxilium  vocat  et  duros  conclamat  agrestes. 
Olii  -  pestis  enim  tacitis  latet  aspera  silvis  -  505 

lmprovisi  adsunt,  hic  torre  armatus  obusto, 
Stipitis  hic  gravidi  nodis :  quod  cuique  repertum 
Rimanti,  telum  ira  facit.    Vocat  agmina  Tyrrheus, 
Quadrifidam  quercum  cuneis  ut  forte  coactis 
Scindebat,  rapta  spirans  immane  securi.  510 

At  saeva  e  speculis  tempus  dea  nacta  nocendi, 
Ardua  tecta  petit  stabuli,  et  de  culmine  summo 
Pastorale  canit  signum,  cornuque  recurvo 

Tartaream  intendit  vocem :  qua  protenus  omne 

Contremuit  nemus  et  silvae  insonuere  profundae ;      515 

Audiit  et  Triviae  longe  lacus,  audiit  amnis 

Sulfurea  Nar  albus  aqua,  fontesque  Velini; 

Et  trepidae  matres  pressere  ad  pectora  natos. 

Tum  vero  ad  vocem  celeres,  qua  buccina  signum 

Dira  dedit,  raptis  concurrunt  undique  telis  520 

Indomiti  agricolae;  nec  non  et  Troia  pubes 

Ascanio  auxilium  castris  effundit  apertis. 

Direxere  acies.    Non  iam  certamine  agresti 

Stipitibus  duris  agitur  sudibusve  praeustis ; 

Sed  ferro  ancipiti  decernunt,  atraque  late  525 

Horrescit  strictis  seges  ensibus,  aeraque  fulgent 

Sole  lacessita  et  lucem  sub  nubila  iactant : 

Fluctus  uti  primo  coepit  quum  aibescere  ponto, 

Paullatim  sese  tollit  mare  et  altius  undas 

Erigit,  inde  imo  consurgit  ad  aethera  fundo.  530 

Hic  iuvenis  primam  ante  aciem  stridente  sagitta, 

Natorum  Tyrrhei  fuerat  qui  maximus,  Almo 

Sternitur:  haesit  enim  sub  gutture  vulnus,  et  udae 

Vocis  iter  tenuemque  inclusit  sanguine  vitam. 

Corpora  multa  virum  circa,  seniorque  Galaesus,         585 

Dum  paci  medium  se  offert,  iustissimus  unus 

Qui  fuit  Ausoniisque  olim  ditissimus  arvis : 

Quinque  greges  illi  balantum,  quina  redibant 

Armenta,  et  terram  centum  vertebat  aratris. 

Atque  ea  per  campos  aequo  dum  Marte  geruntur,  540 
Promissi  dea  facta  potens,  ubi  sanguine  beilum 
Imbuit  et  primae  commisit  funera  pugnae, 
Deserit  Hesperiam,  et,  coeli  conversa  per  auras, 
Iunonem  victrix  affatur  voce  superba: 
„En  perfecta  tibi  bello  discordia  tristi !  545 

„Dic,  in  amicitiam  coeant  et  foedera  iungant! 
„Quandoquidem  Ausonio  respersi  sanguine  Teucros, 
„Hoc  etiam  his  addam,  tua  si  mihi  certa  voluntas : 
„Finitimas  in  bella  feram  rumoribus  urbes, 
„Accendamque  animos  insani  Martis  amore,  550 

„Undique  ut  auxilio  veniant;  spargam  arma  per  agros." 

virgihus.  15 

Tum  contra  Iuno :  „Terrorum  et  fraudis  abunde  est 
„Stant  belli  causae;  pugnatur  comminus  armis; 
„Quae  fors  prima  dedit,  sanguis  novus  imbuit  arma. 
„Talia  coniugia  et  tales  celebrent  hymenaeos  555 

„Egregium  Veneris  genus  et  rex  ipse  Latinus. 
„Te  super  aetherias  errare  licentius  auras, 
„Haud  pater  ille  velit,  summi  regnator  Olympi : 
„Cede  locis.    Ego,  si  qua  super  fortuna  laborum  est, 
„Ipsa  regam."    Tales  dederat  Saturnia  voces;  560 

Illa  autem  attoliit  stridentes  anguibus  alas, 
Cocytique  petit  sedem,  supera  ardua  linquens. 
Est  locus  Italiae  medio  sub  montibus  altis, 
Nobilis  et  fama  multis  memoratus  in  oris, 
Amsancti  valles ;  densis  hunc  frondibus  atrum  565 

Urget  utrimque  latus  nemoris,  medioque  fragosus 
Dat  sonitum  saxis  et  torto  vertice  torrens. 
Hic  specus  horrendum  et  saevi  spiracula  Ditis 
Monstrantur,  ruptoque  ingens  Acheronte  vorago 
Pestiferas  aperit  fauces:  quis  condita  Erinys,  570 

Invisum  numen,  terras  coelumque  levabat. 

Nec  minus  interea  extremam  Saturnia  bello 
Imponit  regina  manum.    Ruit  omnis  in  urbem 
Pastorum  ex  acie  numerus,  caesosque  reportant 
Almonem  puerum  foedatique  ora  Galaesi,  575 

Implorantque  deos,  obtestanturque  Latinum. 
Turnus  adest,  medioque  in  crimine  caedis  et  ig-ni 
Terrorem  ingeminat :  Teucros  in  regna  vocari, . 
Stirpem  admisceri  Phrygiam,  se  limine  pelli. 
Tum,  quorum  attonitae  Baccho  nemora  avia  matres    580 
Insultant  thiasis  -  neque  enim  leve  nomen  Amatae  - , 
Undique  collecti  coeunt,  Martemque  fa%ant. 
Ilicet  infandum  cuncti  contra  omina  bellum, 
Contra  fata  deiim,  perverso  numine  poscunt; 
Certatim  regis  circumstant  tecta  Latini.  585 

Ille,  velut  pelagi  rupes  immota,  resistit, 
Ut  pelagi  rupes  magno  veniente  fragore, 
Quae  sese,  multis  circum  latrantibus  undis, 
Mole  tenet:  scopuli  nequidquam  et  spumea  circum 

Saxa  fremunt,  laterique  illisa  refunditur  alga.  590 

Verum  ubi  nulla  datur  caecum  exsuperare  potestas 
Consilium,  et  saevae  nutu  Iunonis  eunt  res; 
Multa  deos  aurasque  pater  testatus  inanes, 
..Frangimur  heu  fatis"  inquit  „ferimurque  proceiia! 
„Ipsi  has  sacrilego  pendetis  sanguine  poenas,  595 

„0  miseri.    Te,  Turne,  nefas,  te  triste  manebit 
„Supplicium,  votisque  deos  venerabere  seris. 
„Nam  mihi  parta  quies,  omnisque  in  limine  portus; 
„Funere  felici  spolior."    Nec  plura  locutus 
Sepsit  se  tectis,  rerumque  reliquit  habenas.  600 

Mos  erat  Hesperio  in  Latio,  quem  protenus  urbes 
Albanae  coluere  sacrum,  nunc  maxima  rerum 
Roma  colit,  quum  prima  movent  in  proelia  Martem, 
Sive  Getis  inferre  manu  lacrimabile  bellum 
Hyrcanisve  Arabisve  parant,  seu  tendere  ad  Indos     605 
Auroramque  sequi  Parthosque  reposcere  signa. 
Sunt  geminae  Belli  portae  -  sic  nomine  dicunt  - 
Religione  sacrae  et  saevi  formidine  Martis ; 
Centum  aerei  claudunt  vectes  aeternaque  ferri 
Robora,  nec  custos  absistit  limine  Ianus :  610 

Has,  ubi  certa  sedet  patribus  sententia  pugnae, 
Ipse,  Quirinali  trabea  cinctuque  Gabino 
Insignis,  reserat  stridentia  limina  consul; 
Ipse  vocat  pugnas,  sequitur  tum  cetera  pubes, 
Aereaque  adsensu  conspirant  cornua  rauco.  615 

Hoc  et  tum  Aeneadis  indicere  beila  Latinus 
More  iubebatur,  tristesque  recludere  portas. 
Abstinuit  tactu  pater,  aversusque  refugit 
Foeda  ministeria,  et  caecis  se  condidit  umbris. 
Tum  regina  deum,*coelo  delapsa,  morantes  620 

Impulit  ipsa  manu  portas,  et  cardine  verso 
Belli  ferratos  rumpit  Saturnia  postes. 
Ardet  inexcita  Ausonia  atque  immobilis  ante : 
Pars  pedes  ire  parat  campis,  pars  arduus  altis 
Pulverulentus  equis  furit;  omnes  arma  requirunt       625 
Pars  leves  clipeos  et  spicula  lucida  terg-ent 
Arvina  pingui,  subiguntque  in  cote  secures ; 

15* 

Signaque  ferre  iuvat,  sonitusque  audire  tubarum. 

Quinque  adeo  magnae  positis  incudibus  urbes 

Tela  novant,  Atina  potens,  Tiburque  superbum,  630 

Ardea,  Crustumerique,  et  turrig-erae  Antemnae. 

Tcgmina  tuta  cavant  capitum,  flectuntque  salignas 

Umbonum  crates;  alii  thoracas  ahenos 

Aut  leves  ocreas  lento  ducunt  argento : 

Vomeris  huc  et  falcis  honos,  huc  omnis  aratri  636 

Cessit  amor;  recoquunt  patrios  fornacibus  enses. 

Classica  iamque  sonant,  it  bello  tessera  signum. 

Hic  galeam  tectis  trepidus  rapit,  ille  frementes 

Ad  iuga  cogit  equos,  clipeumque  auroque  trilicem 

Loricam  induitur,  fidoque  accingitur  ense.  640 

Pandite  nunc  Helicona,  deae,  cantusque  movete, 
Qui  bello  exciti  reges,  quae  quemque  secutae 
Complerint  campos  acies,  quibus  Itala  iam  tum 
Floruerit  terra  alma  viris,  quibus  arserit  armis : 
Et  meministis  enim,  divae,  et  memorare  potestis;       645 
Ad  nos  vix  tenuis  famae  perlabitur  aura. 

Primus  init  bellum  Tyrrhenis  asper  ab  oris 
Contemtor  diviim  Mezentius,  agminaque  armat. 
Filius  huic  iuxta  Lausus,  quo  pulchrior  alter 
Non  fuit  excepto  Laurentis  corpore  Turni;  650 

Lausus,  equiim  domitor  debellatorque  ferarum, 
Ducit  Agyllina  nequidquam  ex  urbe  secutos 
Mille  viros,  dignus,  patriis  qui  laetior  esset 
Imperiis,  et  cui  pater  haud  Mezentius  esset. 

Post  hos  insignem  palma  per  gramina  currum        655 
Victoresque  ostentat  equos  satus  Hercule  pulchro 
Pulcher  Aventinus,  clipeoque  insigne  paternum 
Centum  angnes  cinctamque  gerit  serpentibus  Hydram : 
Collis  Aventini  silva  quem  Rhea  sacerdos 
Furtivum  partu  sub  luminis  edidit  oras.  660 

Mixta  deo  mulier,  postquam  Laurentia  victor 
Geryone  exstincto  Tirynthius  attigit  arva, 
Tyrrhenoque  boves  in  flumine  lavit  Iberas. 
Pila  manu  saevosque  gerunt  in  bella  dolones, 
Et  tereti  pugnant  mucrone  veruque  Sabello.  665 

Ipse  pedes,  tegumen  torquens  immane  leonis, 
Terribili  impexum  seta  cum  dentibus  albis, 
Indutus  capiti,  sic  regia  tecta  subibat, 
Horridus,  Herculeoque  humeros  innexus  amiclu. 

Tum  g-emini  fratres  Tiburtia  moenia  linquunt,  670 

Fratris  Tiburti  dictam  cognomine  gentem, 
Catillusque  acerque  Coras,  Argiva  iuventus, 
Et  primam  ante  aciem  densa  inter  tela  feruntur, 
Ceu  duo  nubigenae  quum  vertice  montis  ab  alto 
Descendunt  Centauri,  Homolen  Othrymque  nivalem   675 
Linquentes  cursu  rapido ;  dat  euntibus  ingens 
Silva  locum,  et  magno  eedunt  virgulta  fragore. 

Nec  Praenestinae  fundator  defuit  urbis, 
Vulcano  genitum  pecora  inter  agrestia  regem 
Tnventumque  focis  omnis  quem  credidit  aetas,  680 

Caeculus.    Hunc  legio  late  comitatur  agrestis, 
Quique  altum  Praeneste  viri,  quique  arva  Gabinae 
Iunonis  gelidumque  Anienem  et  roscida  rivis 
Hernica  saxa  colunt ;  quos  dives  Anagnia  pascit, 
Quos,  Amasene  pater.    Non  illis  omnibus  arma  685 

Nee  clipei  currusve  sonant :  pars  maxima  glandes 
Liventis  plumbi  spargit;  pars  spicula  gestat 
Bina  manu;  fulvosque  lupi  de  pelle  galeros 
Tegmen  habent  capiti;  vestigia  nuda  sinistri 
Instituere  pedis,  crudus  tegit  altera  pero.  690 

At  Messapus,  equiim  domitor,  Neptunia  proles, 
Quem  neque  fas  igni  cuiquam  nec  sternere  ferro, 
Iam  pridem  resides  populos  desuetaque  bello 
Agmina  in  arma  vocat  subito,  ferrumque  retractat.      I 
Hi  Fescenninas  acies  Aequosque  Faliscos,  695 

Hi  Soractis  habent  arces  Flaviniaque  arya 
Et  Cimini  cum  monte  lacum  lucosque  Capenos. 
Ibant  aequati  numero,  regemque  canebant: 
Ceu  quondam  nivei  liquida  inter  nubila  cycni, 
Quum  sese  e  pastu  referunt  et  longa  canoros  700 

Dant  per  colla  modos ;  sonat  amnis  et  Asia  longe 
Pulsa  palus. 
Nec  quisquam  aeratas  acies  ex  agmine  tanto 

Misceri  putet,  aeriam  sed  gurgite  ab  alto 

Urgeri  voiucrum  raucarum  ad  litora  nubem.  705 

Ecce  Sabinorum  prisco  de  sanguine  magnum 
Agmen  agens  Clausus,  magnique  ipse  agminis  instar, 
Claudia  nunc  a  quo  diffunditur  et  tribus  et  gens 
Per  Latium,  postquam  in  partem  data  Roma  Sabinis. 
Una  ingens  Amiterna  cohors  priscique  Quirites,         710 
Ereti  manus  omnis  oliviferaeque  Mutuscae, 
Qui  Nomentum  urbem,  qui  Rosea  rura  Velini, 
Qui  Tetricae  horrentes  rupes  montemque  Severum 
Casperiamque  colunt  Forulosque  et  flumen  Himellae, 
Qui  Thybrim  Fabarimque  bibunt,  quos  frigida  misit    715 
Nursia,  et  Hortinae  classes  populique  Latini, 
Quosque  secans  infaustum  interluit  Allia  nomen : 
Quam  muiti  Libyco  volvuntur  marmore  fluctus, 
Saevus  ubi  Orion  hibernis  conditur  undis, 
Vel  quum  sole  novo  densae  torrentur  aristae  720 

Aut  Hermi  campo  aut  Lyciae  flaventibus  arvis. 
Scuta  sonant,  pulsuque  pedum  conterrita  tellus. 

Hinc  Agamemnonius,  Troiani  nominis  hostis, 
Curru  iungit  Halaesus  equos,  Turnoque  feroces 
Mille  rapit  populos,  vertunt  felicia  Baccho  725 

Massica  qui  rastris,  et  quos  de  collibus  altis 
Aurunci  misere  patres  Sidicinaque  iuxta 
Aequora,  quique  Cales  linquunt,  amnisque  vadosi 
Accola  Vulturni,  pariterque  Saticulus  asper 
Oscorumque  manus.    Teretes  sunt  aclydes  illis  730 

Tela;  sed  haec  lento  mos  est  aptare  flagello. 
feaevas  caetra  tegit;  falcati  comminus  enses. 

Nec  tu  carminibus  nostris  indictus  abibis, 
Oebale,  quem  generasse  Telon  Sebethide  nympha 
Fertur,  Teleboum  Capreas  quum  regna  teneret,  735 

Iam  senior;  patriis  sed  non  et  filius  arvis 
Contentus,  late  iam  tum  dicione  premebat 
Sarrastes  populos,  et  quae  rigat  aequora  Sarnus, 
Quique  Rufras  Batulumque  tenent  atque  arva  Celennae, 
Et  quos  maliferae  despectant  moenia  Abellae :  740 

Teutonico  ritu  soliti  torquere  cateias ; 

Tegmina  quis  capitum  raptus  de  subere  cortex, 
Aerataeque  micant  peltae,  micat  aereus  ensis. 

Et  te  montosae  misere  in  proelia  Nersae, 
Ufens,  insignem  fama  et  felicibus  armis ;  745 

Horrida  praecipue  cui  gens  assuetaque  multo 
Venatu  nemorum,  duris  Aequicula  g-Iebis. 
Armati  terram  exercent,  semperque  recentes 
Convectare  iuvat  praedas  et  vivere  rapto. 

Quin  et  Marruvia  venit  de  gente  sacerdos,  750 

Fronde  super  galeam  et  felici  comtus  ohva, 
Archippi  regis  missu,  fortissimus  Umbro, 
Vipereo  generi  et  graviter  spirantibus  hydris 
Spargere  qui  somnos  cantuque  manuque  solebat, 
Muleebatque  iras  et  morsus  arte  levabat.  755 

Sed  non  Dardaniae  medicari  cuspidis  ictum 
Evaluit,  neque  eum  iuvere  in  vulnera  cantus 
Somniferi  et  Marsis  quaesitae  montibus  herbae. 
Te  nemus  Anguitiae,  vitrea  te  Fucinus  unda, 
Te  liquidi  flevere  lacus.  700 

Ibat  et  Hippolyti  proles  pulcherrima  bello, 
Virbius,  insignem  quem  mater  Aricia  misit, 
Eductum  Egeriae  lucis  humentia  circum 
Litora,  pinguis  ubi  et  placabilis  ara  Dianae. 
Namque  feruntfamaHippolytum,  postquamarte  novercae 
Occiderit  patriasque  explerit  sanguine  poenas  766 

Turbatis  distractus  equis,  ad  sidera  rursus 
Aetheria  et  superas  coeli  venisse  sub  auras, 
Paeoniis  revocatum  herbis  et  amore  Dianae. 
Tum  pater  omnipotens,  aliquem  indig-natus  ab  umbris  770 
Mortalem  infernis  ad  lumina  surgere  vitae, 
Ipse  repertorem  medicinae  talis  et  artis 
Fulmine  Phoebigenam  Stygias  detrusit  ad  undas. 
At  Trivia  Hippolytum  secretis  alma  recondit 
Sedibus,  et  nymphae  Egeriae  nemorique  relegat,        775 
Solus  ubi  in  silvis  Italis  ig:nobilis  aevum 
Exigeret,  versoque  ubi  nomine  Virbius  esset. 
Unde  etiam  templo  Triviae  lucisque  sacratis 
Cornipedes  arcentur  equi,  quod  litore  currum 

Et  iuvenem  monstris  pavidi  effudere  marinis.  780 

Filius  ardentes  haud  secius  aequore  campi 
Exercebat  equos,  curruque  in  bella  ruebat. 

Ipse  inter  primos  praestanti  corpore  Turnus 
Vertitur  arma  tenens,  et  toto  vertice  supra  est : 
Cui  triplici  crinita  iuba  galea  alta  Chimaeram  785 

Sustinct,  Aetnaeos  efflantem  faucibus  ignes  - : 
Tam  magis  illa  fremens  et  tristibus  effera  flammis, 
Quam  magis  effuso  crudescunt  sanguine  pugnae-; 
At  levem  clipeum  sublatis  cornibus  Io 
Auro  insignibat,  iam  setis  obsita,  iam  bos,  790 

Argumentum  ingens,  et  custos  virginis  Argus, 
Caelataque  amnem  fundens  pater  Inachus  urna. 
Insequitur  nirnbus  peditum,  clipeataque  totis 
Agmina  densentur  campis,  Argivaque  pubes 
Auruncaeque  manus,  Rutuli,  veteresque  Sicani,  795 

Et  Sacranae  acies,  et  picti  scuta  Labici : 
Qui  saltus,  Tiberine,  tuos  sacrumque  Numici 
Litus  arant,  Rutulosque  exercent  vomere  colles 
Circaeumque  iugum;  quis  Iupiter  Anxurus  arvis 
Praesidet.  et  viridi  gaudens  Feronia  luco;  800 

Qua  Saturae  iacet  atra  palus,  gelidusque  per  imas 
Quaerit  iter  valles  atque  in  mare  conditur  Ufens. 

Hos  super  advenit  Volsca  de  gente  Camilla, 
Agmen  agens  equitum  et  florentes  aere  catervas, 
Bellatrix,  non  illa  colo  calathisve  Minervae  805 

Femineas  assueta  manus,  sed  proelia  virgo 
Dura  pati  cursuque  pedum  praevertere  ventos. 
Illa  vel  intactae  segetis  per  summa  volaret 
Gramina,  nec  teneras  cursu  laesisset  aristas ; 
Vel  mare  per  medium,  fluctu  suspensa  tumenti,  810 

Ferret  iter,  celeres  nec  tingueret  aequore  plantas. 
Illam  omnis  tectis  agrisque  effusa  iuventus 
Turbaque  miratur  matrum  et  prospectat  euntem, 
Attonitis  inhians  animis,  ut  regius  ostro 
Velet  honos  leves  humeros,  ut  fibula  crinem  815 

Auro  internectat,  Lyciam  ut  gerat  ipsa  pharetram 
Et  pastoralem  praefixa  cuspide  myrtum. 

LIBER    OCTAVUS. 

Ut  belli  signum  Laurenti  Turnus  ab  arce 

Extulit,  et  rauco  strepuerunt  cornua  cantu, 

Utque  acres  concussit  equos,  utque  impulit  arma; 

Extemplo  turbati  animi,  simul  omne  tumullu 

Coniurat  trepido  Latium,  saevitque  iuventus  S 

Effera.    Ductores  primi,  Messapus  et  Ufens 

Contemtorque  deum  Mezentius,  undique  cogunt 

Auxilia,  et  latos  vastant  cultoribus  agros. 

Mittitur  et  magni  Venulus  Diomedis  ad  urbem, 

Qui  petat  auxilium,  et,  Latio  consistere  Teucros,  10 

Advectum  Aenean  classi  victosque  Penates 

Inferre,  et  fatis  regem  se  dicere  posci, 

Edoceat,  multasque  viro  se  adiungere  gentes 

Dardanio,  et  late  Latio  increbrescere  nomen. 

Quid  struat  his  coeptis,  quem,  si  Fortuna  sequatur,      15 

Eventum  pugnae  cupiat,  manifestius  ipsi, 

Quam  Turno  regi  aut  regi  apparere  Latino. 

Talia  per  Latium.    Quae  Laomedontius  heros 
Cuncta  videns  magno  curarum  fluctuat  aestu, 
Atque  animum  nunc  huc  celerem  nunc  dividit  illuc,     20 
In  partesque  rapit  varias,  perque  omnia  versat: 
Sicut  aquae  tremulum  labris  ubi  lumen  ahenis 
Sole  repercussum,  aut  radiantis  imagine  Lunae, 
Omnia  pervolitat  late  loca,  iamque  sub  auras 
Erigitur  summique  ferit  laquearia  tecti.  25 

Nox  erat,  et  terras  animalia  fessa  per  omncs 
Alituum  pecudumque  genus  sopor  altus  habebat: 
Quum  pater  in  ripa  gelidique  sub  aetheris  axe      g 
Aeneas,  tristi  turbatus  pectora  bello, 
Procubuit  seramque  dedit  per  membra  quietem.  30 

Huic  deus  ipse  loci  fluvio  Tiberinus  amoeno 
Populeas  inter  senior  se  attollere  frondes 

Visus  -  eum  tenuis  glaueo  velabat  amictu 

Carbasus,  et  crines  umbrosa  tegebat  arundo  - , 

Tum  sic  affari  et  curas  his  demere  dictis :  35 

„0  sate  g-ente  deum,  Troianam  ex  hostibus  urbem 

„Qui  revehis  nobis,  aeternaque  Pergama  servas, 

„Exspectate  solo  Laurenti  arvisque  Latinis, 

„Hic  tibi  certa  domus,  certi,  ne  absiste,  Penates, 

,,Neu  belli  terrere  minis :  tumor  omnis  et  irae  40 

„Concessere  deiim; 

„Iamque  tibi,  ne  vana  putes  haec  fingere  somnum, 

„Litoreis  ing-ens  inventa  sub  iiicibus  sus, 

„Triginta  capitum  fetus  enixa,  iacebit, 

„Alba,  solo  recubans,  albi  circum  ubera  nati.  45 

„Hic  locus  urbis  erit,  requies  ea  certa  laborurn: 

„Ex  quo  ter  denis  urbem  redeuntibus  annis 

„Ascanius  clari  condet  cognominis  Albam. 

„Haud  incerta  cano.    Nunc  qua  ratione,  quod  instat, 

„Expedia.s  victor,  paucis  -  adverte  -  docebo.  50 

„Arcades  his  oris,  g-enus  a  Pallante  profectum, 

„Oui  regem  Evandrum  comites,  qui  signa  secuti, 

„Deleg-ere  locum  et  posuere  in  montibus  urbem, 

/?Pallantis  proavi  de  nomine  Pallanteum : 

,,Hi  bellum  assidue  ducunt  cum  gente  Latina :  55 

,,Hos  castris  adhibe  socios,  et  foedera  iunge. 

„Ipse  ego  te  ripis  et  recto  flumine  ducam, 

„Adversum  remis  superes  subvectus  ut  amnem. 

„Surge  age,  nate  dea,  primisque  cadentibus  astris 

„Iunoni  fer  rite  preces,  iramque  minasque  60 

„Supplicibus  supera  votis.    Mihi  victor  honorem 

„Persolves.    Ego  sum,  pleno  quem  flumine  cernis 

„Stringentem  ripas  et  pinguia  culta  secantem, 

„Caeruleus  Thybris,  coelo  gratissimus  amnis. 

„Hic  mihi  magna  domus,  celsis  caput  urbibus,  exit."   65 

Dixit»  deinde  lacu  Fluvius  se  condidit  alto, 

Ima  petens ;  nox  Aenean  somnusque  reliquit. 

Surgit  et,  aetherii  spectans  orientia  solis 

Lumina,  rite  cavis  undam  de  flumine  palmis 

Sustinet,  ac  tales  effundit  ad  aethera  voces :  70 

„Nymphae,  Laurentes  nymphae,  genus  amnibus  unde  est, 
„Tuque,  o  Thybri  tuo  genitor  cum  flumine  sancto, 
„Accipite  Aenean  et  tandem  arcete  periclis ! 
„Quo  te  cumque  lacus  miserantem  incommoda  nostra 
„Fonte  tenet,  quocumque  solo  pulcherrimus  exis,        75 
„Semper  honore  meo,  semper  celebrabere  donis, 
„Corniger  Hesperidum  fluvius  regnator  aquarum. 
„Adsis  o  tantum,  et  propius  tua  numina  firmes!" 
Sic  memorat,  geminasque  legit  de  classe  biremes, 
Remigioque  aptat;  socios  simul  instruit  armis.  80 

Ecce  autem  subitum  atque  oculis  mirabile  monstrum, 
Candida  per  silvam  cum  fetu  concolor  albo 
Procubuit  viridique  in  litore  conspicitur  sus: 
Quam  pius  Aeneas  tibi  enim,  tibi,  maxima  Iuno, 
Mactat,  sacra  ferens,  et  cum  grege  sistit  ad  aram.        85 
Thybris  ea  fluvium,  quam  longa  est,  nocte  tumentem 
Leniit,  et  tacita  refluens  ita  substitit  unda, 
Mitis  ut  in  morem  stagni  placidaeque  paludis 
Sterneret  aequor  aquis,  remo  ut  luctamen  abesset. 
Ergo  iter  inceptum  celerant  rumore  secundo ;  90 

Labitur  uncta  vadis  abies,  mirantur  et  undae, 
Miratur  nemus  insuetum  fulgentia  long-e 
Scuta  viriim  fluvio,  pictasque  innare  carinas. 
Olli  remigio  noctemque  diemque  fatigant, 
Et  long-os  superant  flexus,  variisque  teguntur  95 

Arboribus,  viridesque  secant  placido  aequore  silvas. 
Sol  medium  coeli  conscenderat  ig-neus  orbem, 
Quum  muros  arcemque  procul  ac  rara  domorum 
Tecta  vident,  quae  nunc  Romana  potentia  coelo 
Aequavit,  tunc  res  inopes  Evandrus  habebat.  100 

Ocius  advertunt  proras,  urbique  propinquant. 
.  Forte  die  solemnem  illo  rex  Arcas  honorem 
Amphitryoniadae  magno  divisque  ferebat 
Ante  urbem  in  luco.    Pallas  huic  filius  una, 
Una  omnes  iuvenum  primi  pauperque  senatus  105 

Tura  dabant,  tepidusque  cruor  fumabat  ad  aras. 
Ut  celsas  videre  rates,  atque  inter  opacum 
Allabi  nemus  et  tacitis  incumbere  remis? 

Terrentur  visu  subito,  cunetique  relictis 
Consurgunt  mensis.    Audax  quos  rumpere  Pallas      110 
Sacra  vetat,  raptoque  volat  telo  obvius  ipse, 
Et  procui  e  tumulo  „Iuvenes,  quae  causa  subegit 
„Ignotas  tentare  vias  ?  Quo  tenditis  ?"  inquit. 
„Qui  genus?  Unde  domo?  Pacemne  hucfertis,  anarma?" 
Tum  pater  Aeneas  puppi  sic  fatur  ab  alta,  115 

Paciferaeque  manu  ramum  praetendit  olivae : 
„Troiugenas  ac  tela  vides  inimi.ca  Latinis, 
..Quos  illi  bello  profugos  egere  superbo. 
„Evandrum  petimus.    Ferte  haec  et  dicite,  lectos 
„Dardaniae  venisse  duces,  socia  arma  rogantes."       120 
Obstupuit  tanto  percussus  nomine  Pallas; 
„Egredere  o  quicumque  es"  ait  „coramque  parentem 
„Alloquere,  ac  nostris  succede  penatibus  hospes !" 
Excepitque  manu,  dextramque  amplexus  inhaesit. 
Progressi  subeunt  luco,  fluviumque  relinquunt.  125 

Tum  regem  Aeneas  dictis  aflatur  amicis : 
„Optime  Graiugeniim,  cui  me  fortuna  precari 
„Et  vitta  comtos  voluit  praetendere  ramos, 
..Non  equidem  extimui,  Danaiim  quod  ductor  et  Arcas, 
„Quodque  ab  stirpe  foresgeminis  coniunctus  Atridis;  130 
„Sed  mea  me  virtus  et  sancta  oracula  diviim, 
„Cog-natique  patres,  tua  terris  didita  fama, 
„Coniunxere  tibi,  et  fatis  egere  volentem. 
„Dardanus,  Iliacae  primus  pater  urbis  et  auctor, 
„Electra,  ut  Graii  perhibent,  Atlantide  cretus,  135 

„Advehitur  Teucros ;  Electram  maximus  Atlas 
„Edidit,  aetherios  humero  qui  sustinet  orbes. 
„Vobis  Mercurius  pater  est,  quem  candida  Maia 
„Cyllenae  gelido  conceptum  vertice  fudit; 
„At  Maiam,  auditis  si  quidquam  credimus,  Atlas,        140 
„Idem  Atlas  generat,  coeli,qui  sidera  tollit. 
„Sic  genus  amborum  scindit  se  sanguine  ab  uno. 
„His  fretus,  non  legatos  neque  prima  per  artem 
„Tentamenta  tui  pepigi ;  me,  me  ipse  meumque 
„0bieci  caput,  et  supplex  ad  limina  veni.  145 

„Gens  eadem,  quae  te,  crudeli  Daunia  bello 

„Insequitur:  nos  si  pellant,  nihil  afore  credunt, 
„Quin  omnem  Hesperiam  penitus  sua  sub  iuga  mittant, 
„Et  mare,  quod  supra,  teneant,  quodque  alluit  infra. 
„Accipe,  daque  fidem.    Sunt  nobis  fortia  bello  150 

„Pectora,  sunt  animi  et  rebus  spectata  iuventus." 
Dixerat  Aeneas.    Ille  os  oculosque  loquentis 
Iam  dudum  et  totum  lustrabat  lumine  corpus ; 
Tum  sic  pauca  refert:  „Ut  te,  fortissime  Teucriim, 
„Accipio  agnoscoque  libens!  ut  verba  parentis.  155 

„Et  vocem  Anchisae  magni  vultumque  recordor! 
„Nam  memi.ni  Hesionae  visentem  regna  sororis 
„Laomedontiaden  Priamum,  Salamina  petentem, 
„Protenus  Arcadiae  gelidos  invisere  fines. 
„Tum  mihi  prima  genas  vestibat  flore  iuventas,  160 

„Mirabarque  duces  Teucros,  mirabar  et  ipsum 
„Laomedontiaden ;  sed  cunctis  altior  ibat 
„Anchises.    Mihi  mens  iuvenali  ardebat  amore 
„Compellare  virum,  et  dextrae  coniungere  dextram. 
„Accessi,  et  cupidus  Phenei  sub  moenia  duxi.  166 

_,Ille  mihi  insignem  pharetram  Lyciasque  sagittas 
„Discedens  ehlamydemque  auro  dedit  intertextam, 
„Frenaque  bina,  meus  quae  nunc  habet,  aurea,  Pallas. 
„Ergo  et,  quam  petitis,  iuncta  est  mihi  foedere  dextra, 
„Et,  lux  quum  primum  terris  se  crastina  reddet,         170 
„Auxilio  laetos  dimittam,  opibusque  iuvabo. 
„Interea  sacra  haec,  quando  huc  venistis  amici, 
„Annua,  quae  differre  nefas,  celebrate  faventes 
„Nobiscum,  et  iam  nunc  sociorum  assuescite  mensis." 
Haec  ubi  dicta,  dapes  iubet  et  sublata  reponi  175 

Pocula,  gramineoque  viros  locat  ipse  sedili, 
Praecipuumque  toro  et  villosi  pelle  leonis 
Accipit  Aenean  solioque  invitat  acerno. 
Tum  lecti  iuvenes  certatim  araeque  sacerdos 
Viscera  tosta  ferunt  taurorum,  onerantque  canistris    180 
Dona  laboratae  Cereris,  Bacchumque  ministrant. 
Vescitur  Aeneas,  simul  et  Troiana  iuventus, 
Perpetui  tergo  bovis  et  lustrahbus  extis. 
Postquam  exemta  fames  et  amor  compressus  edendi, 

Rex  Evandrus  ait:  „Non  haec  solemnia  nobis,  185 

,Has  ex  more  dapes,  hanc  tanti  numinis  aram 

,Vana  superstitio  veterumque  ignara  deorum 

,Imposuit;  saevis,  hospes  Troiane,  periclis 

,Servati  facimus,  meritosque  novamus  honores. 

,Iam  primum  saxis  suspensam  hanc  adspice  rupem :  190 

,Disiectae  procul  ut  moles,  desertaque  montis 

,Stat  domus,  et  scopuii  ingentem  traxere  ruinam. 

,Hic  spelunca  fuit,  vasto  submota  recessu, 

,Semihominis  Caci  facies  quam  dira  tenebat, 

,Solis  inaccessam  radiis;  semperque  recenti  195 

,Caede  tepebat  humus,  foribusque  affixa  superbis 

,Ora  viriim  tristi  pendebant  pallida  tabo. 

,Huic  monstro  Vulcanus  erat  pater:  illius  atros 

,Ore  vomens  ignes,  magna  se  mole  ferebat. 

,Attulit  et  nobis  aliquando  optantibus  aetas  200 

,Auxilium  adventumque  dei.    Nam  maximus  ultor, 

,Tergemini  nece  Geryonae  spoliisque  superbus, 

,Alcides  aderat,  taurosque  hac  victor  agebat 

,Ingentes;  vallemque  boves  amnemque  tenebant. 

,At  furiis  Caci  mens  effera,  ne  quid  inausum  205 

,Aut  intractatum  scelerisve  dolive  fuisset, 

,Quatuor  a  stabulis  praestanti  corpore  tauros 

,Avertit,  totidem  forma  superante  iuvencas. 

.Atque  hos,  ne  qua  forent  pedibus  vestigia  rectis, 

,Cauda  in  speluncam  tractos  versisque  viarum  210 

,Indiciis  raptos,  saxo  occultabat  opaco. 

,Quaerenti  nulla  ad  speluncam  signa  ferebant. 

,Interea,  quum.iam  stabulis  saturata  moveret 

,Amphitryoniades  armenta  abitumque  pararet, 

,Discessu  mugire  boves,  atque  omne  querelis  215 

,Impleri  nemus,  et  colles  clamore  relinqui. 

,Reddidit  una  boum  vocem,  vastoque  sub  antro 

,Mugiit,  et  Caci  spem  custodita  fefellit. 

,Hic  vero  Alcidae  furiis  exarserat  atro 

,Felle  dolor:  rapit  arma  manu  nodisque  gravatum    220 

,Robur,  et  aerii  cursi»  petit  ardua  montis. 

,Tum  primum  nostri  '"acum  videre  limentem 

„Turbatumque  oculis.    Fugit  ilicet  ocior  Euro, 
„Speluncamque  petit :  pedibus  timor  addidit  alas. 
„Ut  sese  inelusit,  ruptisque  immane  catenis  225 

„Deiecit  saxum,  ferro  quod  et  arte  paterna 
„Pendebat,  fultosque  emuniit  obiice  postes; 
„Ecce  furens  animis  aderat  Tirynthius,  omnemque 
„Accessum  lustrans  huc  ora  ferebat  et  illuc, 
„Dentibus  infrendens.    Ter  totum  fervidus  ira  230 

„Lustrat  Aventini  montem,  ter  saxea  tentat 
„Limina  nequidquam,  ter  fessus  valle  resedit. 
„Stabat  acuta  silex,  praecisis  undique  saxis 
„Speluncae  dorso  insurgens,  altissima  visu, 
,,Dirarum  nidis  domus  opportuna  volucrum:  235 

„Hanc,  ut  prona  iugo  laevum  incumbebat  ad  amnem, 
„Dexter  in  adversum  nitens  concussit,  et  imis 
„Avulsam  solvit  radicibus,  inde  repente 
„Impulit;  impulsu  quo  maximus  intonat  aetlier, 
„Dissultant  ripae  refluitque  exterritus  amnis.  240 

„At  specus  et  Caci  detecta  apparuit  ingens 
„Regia,  et  umbrosae  penitus  patuere  cavernae, 
„Non  secus,  ac  si  qua  penitus  vi  terra  dehiscens 
„Infernas  reseret  sedes  et  regna  recludat 
„PaIlida,  dis  invisa,  superque  immane  barathrum       245 
„Cernatur,  trepidentque  immisso  lumine  Manes. 
„Ergo  insperata  deprensum  in  luce  repente, 
„Inclusumque  cavo  saxo  atque  insueta  rudentem, 
„Desuper  Alcides  telis  premit,  omniaque  arma 
„Advocat,  et  ramis  vastisque  molaribus  instat.  250 

„Ille  autem  -  neque  enim  fuga  iam  super  ulla  pericli 
„Faucibus  ingentem  fumum  -  mirabile  dictu  - 
„Evomit,  involvitque  domum  caligine  caeca, 
„Prospectum  eripiens  ocuJis,  glomeratque  sub  antro 
„Fumiferam  noctem  commixtis  igne  tenebris.  255 

„Non  tulit  Alcides  animis,  seque  ipse  per  ignem 
„Praecipiti  iecit  saltu,  qua  plurimus  undam 
„Fumus  agit  nebulaque  ingens  specus  aestuat  atra. 
„Hic  Cacum  in  tenebris  incendia  vana  vomentein 
„Corripit,  in  nodum  complexus,  et  angit  inhaerens     260 


240  P.  VIRGILII  MARONIS 

„Elisos  oculos  et  siccum  sanguine  guttur. 
„Panditur  extemplo  foribus  domus  atra  revulsis, 
„Abstractaeque  boves  abiurataeque  rapinae 
Ooelo  ostenduntur,  pedibusque  informe  cadaver 
Protrahitur.    Nequeunt  expleri  corda  tuendo  266 

^Terribiles  oculos,  vultum  villosaque  setis 
„Pectora  semiferi,  atque  exstinctos  faucibus  ignes. 
„Ex  illo  celebratus  honos,  laetique  minores 
„Servavere  diem ;  primusque  Potitius  auctor, 
„Et  domus  Herculei  custos  Pinaria  sacri  '270 

„Hanc  aram  luco  statuit,  quae  Maxima  semper 
„Dicetur  nobis,  et  erit  quae  maxima  semper. 
„Quare  agite,  o  iuvenes,  tantarum  in  munere  laudum 
„Cingite  fronde  cornas  et  pocula  porgite  dextris, 
„Communemque  vocate  deum,  et  datevinavolentes."  275 
Dixerat,  Herculea  bicolor  quum  populus  umbra 
Velavitque  comas  foliisque  innexa  pependit, 
Et  sacer  implevit  dextram  scyphus.    Ocius  omnes 
In  mensam  laeti  libant,  divosque  precantur. 

Devexo  interea  propior  fit  Vesper  Olympo,  280 

lamque  sacerdotes  primusque  Potitius  ibant, 
Pellibus  in  morem  cincti,  flammasque  ferebant. 
Instaurant  epuias,  et  mensae  grata  secundae 
Dona  ferunt,  cumulantque  oneratis  lancibus  aras. 
Tum  Salii  ad  cantus  incensa  altaria  circum  285 

Populeis  adsunt  evincti  tempora  ramis, 
Hic  iuvenum  chorus,  iile  senum :  qui  carmine  laudes 
Herculeas  et  facta  ferunt :  ut  prima  novercae 
Monstra  manu  g-eminosque  premens  eliserit  angues; 
Ut  bello  egreg-ias  idem  disiecerit  urbes,  290 

Troiamque  Oechaliamquc,  et  duros  mille  labores 
Rege  sub  Eurystheo  fatis  Iunonis  iniquae 
Pertulerit.    Tu  nubigenas,  invicte,  bimembres, 
Hylaeumque  Pholumque,  manu,  tu  Cresia  mactas 
Prodigia  et  vastum  Nemea  sub  rupe  leonem,  295 

Te  Stygii  tremuere  lacus,  te  ianitor  Orci 
Ossa  super  recubans  antro  semiesa  cruento. 
Nec  te  ullae  facies,  non  terruit  ipse  Typhoeus, 


AENEIDOS  LIB.  VIII.  241 

Arduus  arma  tenens,  non  te  rationis  egentem 
Lernaeus  turba  capitum  eircumstetit  anguis.  300 

Salve,  vera  Iovis  proles,  decus  addite  divis, 
Et  nos  et  tua  dexter  adi  pede  sacra  secundo. 
Talia  carminibus  celebrant;  super  omnia  Caci 
Speluncam  adiiciunt  spirantemque  ignibus  ipsum. 
Consonat  omne  nemus  strepitu,  collesque  resultant.  305 

Exin  se  cuncti  divinis  rebus  ad  urbem 
Perfectis  referunt.   Ibat  rex  obsitus  aevo, 
Et  comitem  Aenean  iuxta  natumque  tenebat 
Ingrediens,  varioque  viam  sermone  levabat. 
Miratur  facilesque  oculos  fert  omnia  circum  310 

Aeneas,  capiturque  locis,  et  singula  laetus 
Exquiritque  auditque  viriim  monumenta  priorum. 
Tum  rex  Evandrus,  Romanae  conditor  arcis : 
„Haec  nemora  indigenae  Fauni  nymphaeque  tenebant, 
„Gensque  viriim  truncis  et  duro  robore  nata,  315 

„Quis  neque  mos  neque  cultus  erat,  nec  iungere  tauros 
„Aut  componere  opes  norant,  aut  parcere  parto ; 
„Sed  rami  atque  asper  victu  venatus  alebat. 
„Primus  ab  aetherio  venit  Saturnus  Olympo, 
„Arma  Iovis  fugiens  et  regnis  exsul  ademtis :  320 

„Isgenus  indocile  ac  dispersum  montibus  altis 
^Composuit,  legesque  dedit,  Latiumque  vocari 
„Maluit,  his  quoniam  latuisset  tutus  in  oris. 
„Aurea  quae  perhibent,  illo  sub  rege  fuere 
„Saecula:  sic  placida  populos  in  pace  regebat,  325 

„Deterior  donec  paullatim  ac  decolor  aetas 
„Et  belli  rabies  et  amor  successit  habendi. 
„Tum  manus  Ausonia  et  gentes  venere  Sicanae, 
„Saepius  et  nomen  posuit  Saturnia  tellus; 
„Tum  reges,  asperque  immani  corpore  Thybris,  330 

„A  quo  post  Itali  fluvium  cognomine  Thybrim 
„Diximus :  amisit  verum  vetus  Albula  nomen. 
„Me  pulsum  patria  pelagique  extrema  sequentem 
„Fortuna  omnipotens  et  ineluctabile  fatum 
„His  posuere  locis,  matrisque  egere  tremenda  335 

„Carmentis  nymphae  monita  et  deus  auctor  Apollo." 

virgilius.  16 

Vix  ea  dicta;  dehinc  progressus,  monstrat  et  arain, 

Et  Carmentalem  Romani  nomine  portam 

Quam  memorant,  nymphae  priscum  Carmentis  honorem, 

Vatis  fatidicae,  cecinit  quae  prima  futuros  340 

Aeneadas  magnos  et  nobile  Pallanteum. 

Hinc  lucum  ingentem,  quem  Romulus  acer  Asylum 

Retulit,  et  gelida  monstrat  sub  rupe  Lupercal, 

Parrhasio  dictum  Panos  de  more  Lycaei ; 

Nec  non  et  sacri  monstrat  nemus  Argileti,  345 

Testaturque  locum  et  letum  docet  hospitis  Argi. 

Hinc  ad  Tarpeiam  sedem  et  Capitolia  ducit, 

Aurea  nunc,  olim  silvestribus  horrida  dumis. 

Iam  tum  religio  pavidos  terrebat  agrestes 

Dira  loci ;  iam  tum  silvam  saxumque  tremebant.        350 

„Hoc  nemus,  hune"  inquit  „frondoso  vertice  collem, 

„Quis  deus,  incertum  est,  habitat  deus.  Arcades  ipsum 

„Credunt  se  vidisse  Iovem,  quum  saepe  nigrantem 

„Aegida  concuteret  dextra,  nimbosque  cieret. 

„Haec  duo  praeterea  disiectis  oppida  muris,  355 

„Reliquias  veterumque  yides  monumenta  virorum: 

„Hanc  Ianus  pater,  hanc  Saturnus  condidit  arcem ; 

„Ianiculum  huic,  illi  fuerat  Saturnia  nomen." 

Talibus  inter  se  dictis  ad  tecta  subibant 

Pauperis  Evandri,  passimque  armenta  videbant  360 

Romanoque  Foro  et  lautis  mugire  Carinis. 

Ut  ventum  ad  sedes :  „Haec"  inquit  „limina  victor 

„Alcides  subiit,  haec  illum  regia  cepit: 

„Aude,  hospes,  contemnere  opes,  et  te  quoque  dignum 

„Finge  deo,  rebusque  veni  non  asper  egenis."  365 

Dixit,  et  angusti  subter  fastigia  tecti 

Ingentem  Aenean  duxit,  stratisque  locavit 

Effultum  foliis  et  pelle  Libystidis  ursae. 

Nox  ruit  et  fuscis  tellurem  amplectitur  alis. 
At  Venus  haud  animo  nequidquam  exterrita  mater,    370 
Laurentumque  minis  et  duro  mota  tumultu, 
Vulcanum  alloquitur,  thalamoque  haec  coniugis  aureo 
Incipit,  et  dictis  divinum  adspirat  amorem : 
„Dum  bello  Argolici  vastabant  Pergama  reges 

,Debita  casurasque  inimicis  ignibus  arces,  375 

,,Non  ullum  auxilium  miseris,  non  arma  rogavi 
„Artis  opisque  tuae,  nec  te,  carissime  coniux, 
„Incassumve  tuos  volui  exercere  labores ; 
,,Quamvis  et  Priami  deberem  plurima  natis, 
„Et  durum  Aeneae  flevissem  saepe  laborem.  380 

„Nunc  Iovis  imperiis  Rutulorum  constitit  oris : 
„Ergo  eadem  supplex  venio,  et  sanctum  mihi  numen 
„Arma  rogo,  genetrix  nato.  Te  filia  Nerei, 
„Te  potuit  lacrimis  Tithonia  flectere  coniux. 
„Adspice,  qui  coeant  populi,  quae  moenia  clausis     385 
„Ferrum  acuant  portis  in  me  excidiumque  meorum." 
Dixerat,  et  niveis  hinc  atque  hinc  diva  lacertis 
Cunctantem  amplexu  molli  fovet.    Ule  repente 
Accepit  solitam  flammam,  notusque  medullas 
Intravit  calor  et  labefacta  per  ossa  cucurrit,  390 

Non  secus  atque  olim,  tonitru  quum  rupta  corusco 
Ignea  rima  micans  percurrit  lumine  nimbos. 
Sensit  laeta  dolis  et  formae  eonscia  coniux. 
Tum  pater  aeterno  fatur  devinctus  amore : 
„Quid  causas  petis  ex  alto?  fiducia  cessit  395 

„Quo  tibi,  diva,  mei?  Similis  si  cura  fuisset; 
„Tum  quoque  fas  nobis  Teucros  armare  fuisset. 
,.Nec  pater  omnipotens  Troiam  nec  fata  vetabant 
„Stare,  decemque  alios  Priamum  superesse  per  annos. 
„Et  nunc,  si  bellare  paras  atque  haec  tibi  mens  est,  400 
„Quidquid  in  arte  mea  possum  promittere  curae, 
„Quod  fieri  ferro  liquidove  potest  electro, 
„Quantum  ignes  animaeque  valent,  absiste  precando 
„Viribus  indubitare  tuis."  Ea  verba  locutus 
Optatos  dedit  amplexus,  placidumque  petivit  405 

Coniugis  infusus  gremio  per  membra  soporem. 
Inde  ubi  prima  quies  medio  iam  noctis  abactae 
Curriculo  expulerat  somnum,  quum  femina  primum, 
Cui  tolerare  colo  vitam  tenuique  Minerva 
Impositum,  cinerem  et  sopitos  suscitat  ignes,  410 

Ndctem  addens  operi,  famulasque  ad  lumina  longo 
Exercet  penso,  castum  ut  servare  cubile 

16* 

Coniugis  et  possit  parvos  educere  natos: 
Haud  secus  Ignipotens  nec  tempore  segnior  illo 
Mollibus  e  stratis  opera  ad  fabrilia  surgit.  415 

Insula  Sicanium  iuxta  latus  Aeoliamque 
Erigitur  Liparen,  fumantibus  ardua  saxis, 
Quam  subter  specus  et  Cyclopum  exesa  caminis 
Antra  Aetnaea  tonant,  validique  incudibus  ictus 
Auditi  referunt  gemitum,  striduntque  cavernis  420 

Stricturae  Chalybum,  et  fornacibus  ignis  anhelat; 
Vulcani  domus  et  Vulcania  nomine  telius. 
Hoc  tunc  Ignipotens  coelo  descendit  ab  alto. 
Ferrum  exercebant  vasto  Cyclopes  in  antro, 
BrontesqueSteropesque  et  nudus  membraPyracmon.  425 
His  informatum  manibus  iam  parte  polita 
Fulmen  erat;  toto  g-enitor  quae  plurima  coelo 
Deiicit  in  terras;  pars  imperfecta  manebat: 
Tres  imbris  torti  radios,  tres  nubis  aquosae 
Addiderant,  rutili  tres  ignis  et  alitis  Austri ;  430 

Fulgores  nunc  terrificos  sonitumque  metumque 
Miscebant  operi,  flammisque  sequacibus  iras. 
Parte  alia  Marti  currumque  rotasque  volucres 
Instabant,  quibus  ille  viros,  quibus  excitat  urbes; 
Aegidaque  horriferam,  turbatae  Palladis  arma,  435 

Certatim  squamis  serpentum  auroque  polibant, 
Connexosque  angues,  ipsamque  in  pectore  divae 
Gorgona,  desecto  vertentem  lumina  coilo. 
„Tollite  cuncta"  inquit  „coeptosque  auferte  labores, 
„Aetnaei  Cyclopes,  et  huc  advertite  mentem.  440 

„Arma  acri  facienda  viro.  Nunc  viribus  usus, 
„Nunc  manibus  rapidis,  omni  nunc  arte  magistra. 
„Praecipitate  moras !  "  Nec  plura  effatus,  at  illi 
Ocius  incubuere  omnes,  pariterque  laborem 
Sortiti.   Fluit  aes  rivis  aurique  metallum,  445 

Vulnificusque  chalybs  yasta  fornace  liquescit. 
Ingentem  clipeum  informant,  unum  omnia  contra 
Tela  Latinorum,  septenosque  orbibus  orbes 
Impediunt.  Alii  ventosis  follibus  auras 
Accipiunt  redduntque;  alii  stridentia  tinguunt  450 

Aera  lacu ;  g;emit  impositis  incudibus  antrum. 

Illi  inter  sese  multa  vi  brachia  tollunt 

In  numerum,  versantque  tenaci  forcipe  massam. 

Haec  pater  Aeoliis  properat  dum  Lemnius  oris, 
Evandrum  ex  humili  tecto  lux  suscitat  alma  455 

Et  matutini  volucrum  sub  culmine  cantus. 
Consurgit  senior,  tunicaque  inducitur  artus, 
Et  Tyrrhena  pedum  circumdat  vincula  plantis ; 
Tum  lateri  atque  humeris  Tegeaeum  sublig-at  ensem, 
Demissa  ab  laeva  pantherae  terga  retorquens.  460 

Nec  non  et  gemini  custodes  limine  ab  alto 
Praecedunt  gressumque  canes  comitantur  herilem. 
Hospitis  Aeneae  sedem  et  secreta  petebat, 
Sermonum  memor.  et  promissi  muneris,  heros. 
Nec  minus  Aeneas  se  matutinus  agebat.  465 

Filius  huic  Pallas,  illi  comes  ibat  Achates. 
Congressi  iungunt  dextras,  mediisque  residunt 
Aedibus,  et  licito  tandem  sermone  fruuntur. 
Rex  prior  haec : 

„Maxime  Teucrorum  ductor,  quo  sospite  numquam    470 
„Res  equidem  Troiae  victas  aut  regna  fatebor, 
„Nobis  ad  belli  auxilium  pro  nomine  tanto 
„Exiguae  vires :  hinc  Tusco  claudimur  amni, 
„Hinc  Rutulus  premit  et  murum  circumsonat  armis. 
„Sed  tibi  eg-o  ing-entes  populos  opulentaque  regnis    475 
„Iungere  castra  paro :  quam  fors  inopina  salutem 
„0stentat.  Fatis  huc  te  poscentibus  affers. 
„Haud  procul  hinc  saxo  incolitur  fundata  vetusto 
„Urbis  Ag-yllinae  sedes,  ubi  Lydia  quondam 
„Gens,  bello  praeclara,  iug:is  insedit  Etruscis.  480 

„Hanc  multos  florentem  annos  rex  deinde  superbo 
„Imperio  et  saevis  tenuit  Mezentius  armis. 
„Quid  memorem  infandas  caedes?  quid  facta  tyranni 
„Effera?  Di  capiti  ipsius  generique  reservent! 
„Mortua  quin  etiam  iungebat  corpora  vivis,  485 

„Componens  manibusque  manus  atque  oribus  ora  - 
„Tormenti  genus-.  et  sanie  taboque  fluentes 
„Complexu  in  misero  lon^a  sic  morte  necabat. 

„At  fessi  tandem  cives  infanda  furentem 

„Armati  circumsistunt  ipsumque  domumque,  490 

„Obtruncant  socios,  ignem  ad  fastigia  iactant. 

„Ille,  inter  caedem  Rutulorum  elapsus,  in  agros 

„Confugere,  et  Turni  defendier  hospitis  armis. 

„Ergo  omnis  furiis  surrexit  Elruria  iustis : 

„Regem  ad  supplicium  praesenti  Marte  reposcunt.     495 

„His  ego  te,  Aenea,  ductorem  millibus  addam. 

„Toto  namque  fremunt  condensae  litore  puppes, 

„Signaque  ferre  iubent;  retinet  longaevus  haruspex, 

„Fata  canens:  „0  Maeoniae  delecta  iuventus, 

„  „Flos  veterum  virtusque  viriim,  quos  iustus  in  hostem  500 

„  „Fert  dolor  et  merita  accendit  Mezentius  ira, 

„  „Nulli  fas  Italo  tantam  subiungere  g-entem ; 

„„Externos  optate  duces."  Tum  Etrusca  resedit 

„Hoc  acies  campo,  monitis  exterrita  divum. 

„Ipse  oratores  ad  me  regnique  coronam  505 

„Cum  sceptro  misit,  mandatque  insignia  Tarchon, 

,,Succedam  castris,  Tyrrhenaque  regna  capessam. 

,,Sed  mihi  tarda  gelu  saeclisque  effeta  senectus 

„Invidet  imperium,  seraeque  ad  fortia  vires. 

„Gnatum  exhortarer,  ni  mixtus  matre  Sabeila  510 

„Hinc  partem  patriae  traheret.  Tu,  cuius  et  annis 

„Et  g-eneri  fata  indulgent,  quem  numina  poscunt, 

„Ingredere,  o  Teucrum  atque  ltalum  fortissime  ductor. 

,,Hunc  tibi  praeterea,  spes  et  solatia  nostri, 

„Pallanta  adiung-am:  sub  te  tolerare  magistro  515 

„Militiam  et  grave  Martis  opus,  tua  cernere  facta 

,,Assuescat,  primis  et  te  miretur  ab  annis. 

„Arcadas  huic  equites  bis  centum,  robora  pubis 

„Lecta,  dabo,  totidemque  suo  tibi  nomine  Pallas." 

Vix  ea  fatus  erat :  defixique  ora  tenebant  520 

Aeneas  Anchisiades  et  fidus  Achates ; 

Multaque  dura  suo  tristi  cum  corde  putabant, 

Ni  signum  coelo  Cytherea  dedisset  aperto. 

Namque  improviso  vibratus  ab  aethere  fulg-or 

Cum  sonitu  venit,  et  ruere  omnia  visa  repente,  525 

Tyrrhenusque  tubae  mugire  per  aethera  clangor. 


AENEIDOS  LIB.VIII.  247 

Suspiciunt;  iterum  atque  iterum  fragor  increpat  ingens. 

Arma  inter  nubem  coeli  in  regione  serena 

Per  sudum  rutilare  vident  et  pulsa  tonare. 

Obstupuere  animis  alii ;  sed  Troius  heros  530 

Agnovit  sonitum  et  divae  promissa  parentis. 

Tum  memorat:  „Ne  vero,  hospes,  ne  quaere  profecto, 

„Quem  casum  portenta  ferant:  ego  poscor  Oiympo. 

„Hoc  signum  cecinit  missuram  diva  creatrix, 

„Si  bellum  ingrueret,  Vulcaniaque  arma  per  auras     535 

„Laturam  auxilio. 

„Heu  quantae  miseris  caedes  Laurentibus  instant! 

,,Quas  poenas  mihi,  Turne,  dabis !  quam  multa  sub  undas 

„Scuta  virum  galeasque  et  fortia  corpora  volves, 

„Thybri  pater!  Poscant  acies  et  foedera  rumpant!"  540 

Haec  ubi  dicta  dedit,  solio  se  tollit  ab  alto, 

Et  primum  Herculeis  sopitas  ignibus  aras 

Suscitat,  hesternumque  Larem  parvosque  Penates 

Laetus  adit;  mactant  lectas  de  more  bidentes 

Evandrus  pariter,  pariter  Troiana  iuventus.  545 

Post  hinc  ad  naves  graditur,  sociosque  revisit. 

Quorum  de  numero,  qui  sese  in  bella  sequantur, 

Praestantes  virtute  legit ;  pars  cetera  prona 

Fertur  aqua,  segnisque  secundo  defluit  amni, 

Nuntia  ventura  Ascanio  rerumque  patrisque.  550 

Dantur  equi  Teucris  Tyrrhena  petentibus  arva; 

Ducunt  exsortem  Aeneae,  quem  fulva  leonis 

Pellis  obit  totum/  praefulgens  unguibus  aureis. 

Fama  volat  parvam  subito  vulgata  per  urbem, 
Ocius  ire  equites  Tyrrheni  ad  litora  regis ;  555 

Vota  metu  duplicant  matres,  propiusque  periclo 
It  timor,  et  maior  Martis  iam  apparet  imago. 
Tum  pater  Evandrus,  dextram  complexus  euntis, 
Haeret,  inexpletus  lacrimans,  ac  talia  fatur : 
„0  mihi  praeteritos  referat  si  Iupiter  annos,  560 

„Qualis  eram,  quum  primam  aciem  Praeneste  sub  ipsa 
„Stravi  scutorumque  incendi  victor  acervos, 
„Et  regem  hac  Herilum  dextra  sub  Tartara  misi  - , 
„Nascenti  cui  tres  animas  Feronia  mater 

„(Horrendum  dictu!)  dederat,  terna  arma  movenda;  565 

„Ter  leto  sternendus  erat ;  cui  tunc  tamen  omnes 

„Abstulit  haec  animas  dextra  et  totidem  exuit  armis  - : 

„Non  ego  nunc  dulci  amplexu  divellerer  usquam, 

„Nate,  tuo,  neque  finitimo  Mezentius  umquam 

„Huic  capiti  insultans,  tot  ferro  saeva  dedisset  570 

„Funera,  tam  multis  viduasset  civibus  urbem. 

„At  vos,  o.superi,  et  divum  tu  maxime  rector 

„Iupiter,  Arcadii  quaeso  miserescite  regis, 

„Et  patrias  audite  preces:  Si  numina  vestra 

„Incolumem  Pallanta  mihi,  si  fata  reservant,  575 

„Si  visurus  eum  vivo  et  venturus  in  unum: 

„Vitam  oro,  patior  quemvis  durare  laborem; 

„Sin  aliquem  infandum  casum,.Fortuna,  minaris: 

„Nunc,  nunc  o  liceat  crudelem  abrumpere  vitam, 

„Dum  curae  ambiguae,  dum  spes  incerta  futuri,  580 

„Dum  te,  care  puer,  mea  sola  et  sera  voiuptas, 

„Complexus  teneo ;  gravior  neu  nuntius  aures 

„Vulneret."  Haec  genitor  digressu  dicta  supremo 

Fundebat;  famuli  collapsum  in  tecta  ferebant. 

Iamque  adeo  exierat  portis  equitatus  apertis,  585 

Aeneas  inter  primos  et  fidus  Achates, 

Inde  alii  Troiae  proceres;  ipse  agmine  Pallas 

In  medio,  chlamyde  et  pictis  conspectus  in  armis : 

Qualis  ubi  Oceani  perfusus  Lucifer  unda, 

Quem  Venus  ante  alios  astrorum  diligit  ignes,  590 

Extulit  os  sacrum  coelo  tenebrasque  resolvit. 

Stant  pavidae  in  muris  matres,  oculisque  sequuntur 

Pulveream  nubem  et  fulgentes  aere  catervas. 

Olli  per  dumos,  qua  proxima  meta  viarum, 

Armati  tendunt;  it  clamor,  et  agmine  facto  595 

Quadrupedante  putrem  sonitu  quatit  ungula  campum. 

Est  ingens  gelidum  lucus  prope  Caeritis  amnem, 

Religione  patrum  late  sacer;  undique  colles 

Inclusere  cavi  et  nigra  nemus  abiete  cingunt. 

Silvano  fama  est  veteres  sacrasse  Pelasgos,  600 

Arvorum  pecorisque  deo,  lucumque  diemque, 

Qui  primi  fines  aliquando  habuere  Latinos. 


AENEIDOS  LIB.  VIII.  249 

Haud  procul  hinc  Tarcho  et  Tyrrheni  tuta  tenebant 
Castra  locis,  celsoque  omnis  de  colle  videri 
Iam  poterat  legio,  et  latis  tendebat  in  arvis.  605 

Huc  pater  Aeneas  et  bello  lecta  iuventus 
Succedunt,  fessique  et  equos  et  corpora  curant. 
At  Venus  aetherios  inter  dea  candida  nimbos 
Dona  ferens  aderat;  natumque  in  valle  reducta 
Ut  procul  et  gelido  secretum  flumine  vidit,  610 

Talibus  affata  est  dictis,  seque  obtulit  ultro : 
,,En  perfecta  mei  promissa  coniugis  arte 
„Munera,  ne  mox  aut  Laurentes,  nate,  superbos, 
„Aut  acrem  dubites  in  proelia  poscere  Turnum." 
Dixit  et  amplexus  nati  Cytherea  petivit;  615 

Arma  sub  adversa  posuit  radiantia  quercu. 
lile,  deae  donis  et  tanto  laetus  honore, 
Expleri  nequit  atque  oculos  per  singula  volvit, 
Miraturque  interque  manus  et  brachia  versat 
Terribilem  cristis  galeam  flammasque  vomentem,       620 
Fatiferumque  ensem,  loricam  ex  aere  rigentem, 
Sangrrineam,  ing-entem,  qualis  quum  caerula  nubes 
Solis  inardescit  radiis  longeque  refulget; 
Tum  leves  ocreas  eleclro  auroque  recocto, 
Hastamque,  et  clipei  non  enarrabile  textum.  625 

Illic  res  Italas  Romanorumque  triumphos, 
Haud  vatum  ignarus  venturique  inscius  aevi, 
Fecerat  Ignipotens ;  illic  genus  omne  futurae 
Stirpis  ab  Ascanio  pugnataque  in  ordine  beila. 
Fecerat  et  viridi  fetam  Mavortis  in  antro  630 

Procubuisse  lupam :  geminos  huic  ubera  circum 
Ludere  pendentes  pueros,  et  lambere  matrem 
Impavidos ;  illam  tereti  cervice  reflexam 
Mulcere  alternos,  et  corpora  fingere  lingua. 
Nec  procul  hinc  Romam  et  raptas  sine  more  Sabinas  635 
Consessu  caveae,  magnis  Circensibus  actis, 
Addiderat,  subitoque  novum  consurgere  bellum 
Romulidis  Tatioque  seni  Curibusque  severis. 
Post  idem,  inter  se  posito  certamine,  reges 
Armati  Iovis  ante  aram  paterasque  tenentes  640 

Slabant  et  caesa  iung-ebant  foedera  porca. 
Haud  procul  inde  citae  Metum  in  diversa  quadrigae 
Distulerant  -  at  tu  dictis,  Albane,  maneres!  -, 
Raptabatque  viri  mendacis  viscera  Tullus 
Per  silvam,  et  sparsi  rorabant  sanguine  vepres. 
Nec  non  Tarquiniiim  eiectum  Porsenna  iubebat 
Accipere,  ingentique  urbem  obsidione  premebat; 
Aeneadae  in  ferrum  pro  libertate  ruebant. 
Illum  indignanti  similem  similemque  minanti 
Adspiceres,  pontem  auderet  quia  vellere  Cocles, 
Et  fluvium  vinclis  innaret  Cloelia  ruptis. 
In  summo  custos  Tarpeiae  Manlius  arcis 
Stabat  pro  templo  et  Capitolia  celsa  tenebat, 
Romuleoque  recens  horrebat  regia  culmo. 
Atque  hic  auratis  volitans  argenteus  anser 
Porticibus  Gallos  in  limine  adesse  canebat; 
Galli  per  dumos  aderant,  arcemque  tenebant, 
Defensi  tenebris  et  dono  noctis  opacae: 
Aurea  caesaries  oliis  atque  aurea  vestis ; 
Virgatis  lucent  sagulis ;  tum  lactea  colla 
Auro  innectuntur ;  duo  quisque  Alpina  coruscant 
Gaesa  manu,  scutis  protecti  corpora  longis. 
Hic  exsultantes  Salios  nudosque  Lupercos, 
Lanigerosque  apices  et  lapsa  ancilia  coelo 
Extuderat;  castae  ducebant  sacra  per  urbem 
Piientis  matres  in  mollibus.    Hinc  procul  addit 
Tartareas  etiam  sedes,  alta  ostia  Ditis, 
Et  scelerum  poenas,  et  te,  Catilina,  minaci 
Pendentem  scopulo  Furiarumque  ora  trementem; 
Secretosque  pios;  his  dantem  iura  Catonem. 
Haec  inter  tumidi  late  maris  ibat  imag-o 
Aurea;  sed  fluctu  spumabant  caerula  cano, 
Et  circum  argento  clari  delphines  in  orbem 
Aequora  verrebant  caudis,  aestumque  secabant. 
In  medio  classes  aeratas,  Actia  bella, 
Cernere  erat;  totumque  instructo  Marte  videres 
Fervere  Leucaten,  auroque  effulgere  fluctus. 
Hinc  Augustus  agens  Italos  in  proelia  Caesar 

Cuni  Patribus  Populoque,  Penatibus  et  magnis  Dis, 

Stans  ceisa  in  puppi:  geminas  cui  tempora  flammas  680 

Laeta  vomunt,  patriumque  aperitur  vertice  sidus ; 

Parte  alia  ventis  et  dis  Agrippa  secundis 

Arduus  agmen  ag-ens:  cui,  belli  insigne  superbum, 

Tempora  navali  fulgent  rostrata  corona. 

Hinc  ope  barbarica  variisque  Antonius  armis,  685 

Victor  ab  Aurorae  popuiis  et  litore  rubro, 

Aegyptum  viresque  Orientis  et  ultima  secum 

Bactra  vehit;  sequiturque  -  nefas!  -  Aegyptia  coniux, 

Una  omnes  ruere,  ac  totum  spumare  reductis 

Convulsum  remis  rostrisque  tridentibus  aequor:         690 

Alta  petunt:  pelago  credas  innare  revulsas 

Cycladas,  aut  montes  concurrere  montibus  altos: 

Tanta  mole  viri  turritis  puppibus  instant. 

Stuppea  flamma  manu  telique  volatile  ferrum 

Spargitur;  arva  nova  Neptunia  caede  rubescunt.        695 

Regina  in  mediis  patrio  vocat  agmina  sistro, 

Necdum  etiam  geminos  a  tergo  respicit  angues. 

Omnigenumque  deum  monstra  et  latrator  Anubis 

Contra  Neptunum  et  Venerem  contraque  Minervam 

Tela  tenent.    Saevit  medio  in  certamine  Mavors         700 

Caelatus  ferro,  tristesque  ex  aethere  Dirae; 

Et  scissa  gmidens  vadit  Discordia  palla, 

Quam  cum  sanguineo  sequitur  Bellona  flagello. 

Actius  haec  cernens  arcum  intendebat  Apollo 

Desuper:  omnis  eo  terrore  Aegyptus  et  Indi,  '705 

Omnis  Arabs,  omnes  vertebant  terga  Sabaei ; 

Ipsa  videbatur  ventis  regina  vocatis 

Vela  dare,  et  laxos  iam  iamque  immittere  funes. 

Illam  inter  caedes  pallentem  morte  futura 

Fecerat  ignipotens  undis  et  Iapyge  ferri;  710 

Contra  autem  magno  maerentem  corpore  Nilum, 

Pandentemque  sinus  et  tota  veste  vocantem 

Caeruleum  in  gremium  latebrosaque  flumina  victos. 

At  Caesar,  triplici  invectus  Romana  triumpho 

Moenia,  dis  Italis  votum  immortale  sacrabat,  715 

Maxima  tercentum  totam  delubra  per  Urbem. 

Laetitia  ludisque  viae  plausuque  fremebant: 

Omnibus  in  templis  matrum  chorus,  omnibus  arae; 

Ante  aras  terram  caesi  stravere  iuvenci. 

Ipse,  sedens  niveo  candentis  limine  Phoebi,  720 

Dona  recognoscit  populorum,  aptatque  superbis 

Postibus :  incedunt  victae  longo  ordine  gentes, 

Quam  variae  linguis,  habitu  tam  vestis  et  armis. 

Hic  Nomadum  genus  et  discinctos  Mulciber  Afros, 

Hic  Lelegas  Carasque  sagittiferosque  Gelonos  725 

Finxerat;  Euphrates  ibat  iam  mollior  undis, 

Extremique  hominum  Morini,  Rhenusque  bicornis, 

Indomitique  Dahae,  et  pontem  indiguatus  Araxes. 

Talia  per  clipeum  Vulcani,  dona  parentis, 

Miratur,  rerumque  ignarus  imagine  gaudet,  730 

Attollens  humero  famamque  et  fata  nepotum. 

LIBER    NONUS. 

Atque  ea  diversa  penitus  dum  parte  geruntur, 

lrim  de  coelo  misit  Saturnia  Iuno 

Audacem  ad  Turnum.    Luco  tum  forte  parentis 

Piiumni  Turnus  sacrata  valle  sedebat. 

Ad  quem  sic  roseo  Thaumantias  ore  locuta  est :  5 

„Turne,  quod  optanti  divum  promittere  nemo 

„Auderet,  volvenda  dies,  en,  attulit  ultro. 

„Aeneas,  urbe  et  sociis  et  classe  relicta, 

„Sceptra  Palatini  sedemque  petit  Evandri; 

„Nec  satis :  extremas  Corythi  penetravit  ad  urbes,       10 

„Lydorumque  manum  collectosque  armat  agrestes. 

„Quid  dubitas  ?  Nunc  tempus  equos,  nunc  poscere  currus. 

„Rumpe  moras  omnes  et  turbata  arripe  castra." 

Dixit,  et  in  coelum  paribus  se  sustulit  alis, 

Ingentemque  fuga  secuit  sub  nubibus  arcum.  15 

Agnovit  iuvenis,  duplicesque  ad  sidera  palmas 

Sustulit  ac  tali  fugientem  est  voce  secutus : 
„Iri,  decus  coeli,  quis  te  mihi  nubibus  actam 
„Detulit  in  terras?  unde  haec  tam  clara  repente 
„Tempestas  ?  Medium  video  discedere  coelum,  20 

„Palantesque  polo  stellas.    Sequor  omina  tanta, 
„Quisquis  in  arma  vocas."    Et  sic  effatus  ad  undam 
Processit,  summoque  hausit  de  gurgite  lymphas. 
Multa  deos  orans,  oneravitque  aethera  votis. 
Iamque  omnis  campis  exercitus  ibat  apertis,  25 

Dives  equiim,  dives  pictai  vestis  et  auri :  - 
Messapus  primas  acies,  postrema  coercent 
Tyrrhidae  iuvenes ;  medio  dux  agmine  Turnus 
[Vertitur  arma  tenens,  et  toto  vertice  supra  est :]  - 
Ceu  septem  surgens  sedatis  amnibus  altus  30 

Per  tacitum  Ganges,  aut  pingui  flumine  Nilus 
Quum  refluit  campis  et  iam  se  condidit  alveo. 
Hic  subitam  nigro  glomerari  pulvere  nubem 
Prospiciunt  Teucri,  ac  tenebras  insurgere  campis. 
Primus  ab  adversa  conclamat  mole  Caicus :  35 

„Quis  globus,  o  cives,  caligine  volvitur  atra? 
„Ferte  citi  ferrum,  date  tela,  ascendite  muros : 
„Hostis  adest,  eia!"    Ingenti  clamore  per  omnes 
Condunt  se  Teucri  portas,  et  moenia  complent: 
Namque  ita  discedens  praeceperat  optimus  armis        40 
Aeneas,  si  qua  interea  fortuna  fuisset, 
Neu  struere  auderent  aciem,  neu  credere  campo ; 
Castra  modo  et  tutos  servarent  aggere  muros. 
Ergo  etsi  conferre  manum  pudor  iraque  monstrat, 
Obiiciunt  portas  tamen,  et  praecepta  facessunt,  45 

Armatique  cavis  exspectant  turribus  hostem. 
Turnus,  ut  ante  volans  tardum  praecesserat  agmen, 
Viginti  lectis  equitum  comitatus  et  urbi 
Improvisus  adest:  maculis  quem  Thracius  albis 
Portat  equus,  cristaque  tegit  galea  aurea  rubra.  50 

„Ecquis  erit,  mecum,  iuvenes,  qui  primus  in  hostem...? 
„En!"  ait,  et  iaculum  attorquens  emittit  in  auras, 
Principium  pugnae,  et  campo  sese  arduus  infert. 
Clamore  excipiunt  socii,  fremituque  sequuntur 

Horrisono ;  Teucrum  rnirantur  inertia  corda,  55 

Non  aequo  dare  se  campo,  non  obvia  ferre 
Arma  viros,  sed  castra  fovere.    Huc  turbidus  atque  huc 
Lustrat  equo  muros,  aditumque  per  avia  quaerit. 
Ac  veluti  pleno  lupus  insidiatus  ovili 
Quum  fremit  ad  caulas,  ventos  perpessus  et  imbres,    60 
Nocte  super  media :  -  tuti  sub  matribus  agui 
Balatum  exercent;  ille  asper  et  improbus  ira 
Saevit  in  absentes :  collecta  fatigat  edendi 
Ex  longo  rabies,  et  siccae  sanguine  fauces :  - 
Haud  aliler  Rutulo  muros  et  castra  tuenti  6o 

Tgnescunt  irae;  duris  dolor  ossibus  ardet, 
Qua  tentet  ratione  aditus,  et  quae  via  clausos 
Excutiat  Teucros  vallo  atque  effundat  in  aequum. 
Classem,  quae  lateri  castrorum  adiuncta  latebat, 
Aggeribus  septam  circum  et  fluvialibus  undis,  70 

Invadit,  sociosque  incendia  poscit  ovantes, 
Atque  manum  pinu  flagranti  fervidus  implet. 
Tum  vero  incumbunt :  urget  praesentia  Turni ; 
Atque  omnis  facibus  pubes  accingitur  atris. 
Diripuere  focos;  piceum  fert  fumida  lumen  75 

Taeda,  et  commixtam  Vulcanus  ad  astra  favillam. 
Quis  deus,  o  Musae,  tam  saeva  incendia  Teucris 
Avertit?  tantos  ratibus  quis  depulit  ignes? 
Dicite !  Prisca  fides  facto,  sed  fama  perennis. 
Tempore  quo  primum  Phrygia  formabat  in  Ida  80 

Aeneas  classem  et  pelagi  petere  alta  parabat, 
Ipsa  deum  fertur  genetrix  Berecyntia  magnum 
Vocibus  his  affata  Iovem:  „Da,  nate,  petenti, 
„Quod  tua  cara  parens  domito  te  poscit  Olympo. 
„Pinea  silva  mihi,  multos  dilecta  per  annos;  85 

„Lucus  in  arce  fuit  summa,  quo  sacra  ferebant, 
„Nigranti  picea  trabibusque  obscurus  acernis: 
„Has  ego  Dardanio  iuveni,  quum  classis  egeret, 
„Laeta  dedi;  nunc  sollicitam  timor  anxius  angit. 
„Solvemetus,  atquehocprecibussineposseparentem,  90 
„Neu  cursu  quassatae  ullo,  neu  turbine  venti 
,Vincantur;  prosit  nostris  in  montibus  ortas." 

Filius  huic  contra,  torquet  qui  sidera  mundi : 
„0  g-enetrix,  quo  fata  vocas,  aut  quid  petis  istis? 
„Mortaline  manu  factae  immortale  carinae  95 

„Fas  habeant,  certusque  incerta  pericula  lustret 
„Aeneas?  Cui  tanta  deo  permissa  potestas? 
„Immo,  ubi  defunctae  finem  portusque  tenebunt 
„Ausonios  olim,  quaecumque  evaserit  undis 
„Dardaniumque  ducem  Laurentia  vexerit  arva,  100 

„Mortalem  eripiam  formam,  magnique  iubebo 
„Aequoris  esse  deas,  qualis  Nereia  Doto 
„Et  Galatea  secant  spumantem  pectore  pontum." 
Dixerat,  idque  ratum  Stygii  per  flumina  fratris, 
Per  pice  torrentes  atraque  voragine  ripas  ]  05 

Annuit,  et  totum  nutu  tremefecit  Olympum. 
Ergo  aderat  promissa  dies,  et  tempora  Parcae 
Debita  complerant:  quum  Turni  iniuria  Matrem 
^.dmonuit  ratibus  sacris  depellere  taedas. 
Hic  primum  nova  lux  oculis  offulsit,  et  ingens  110 

Visus  ab  Aurora  coelum  transcurrere  nimbus, 
Idaeique  chori;  tum  vox  horrenda  per  auras 
Excidit  et  Troum  Rutulorumque  agmina  complet : 
„Ne  trepidate  meas,  Teucri,  defendere  naves, 
„Neve  armate  manus:  maria  ante  exurere  Turno,       115 
„Quam  sacras  dabitur  pinus.    Yos  ite  solutae, 
„Ite  deae  pelag-i ;  genetrix  iubet."    Et  sua  quaeque 
Continuo  puppes  abrumpunt  vincula  ripis, 
Delphinumque  modo  demersis  aequora  rostris 
Ima  petunt;  hinc  virgineae  -  mirabile  monstrum!  -     120 
Reddunt  se  totidem  facies  pontoque  feruntur, 
[Quot  prius  aeratae  steterant  ad  litora  prorae.] 
Obstupuere  animi  Rutulis;  conterritus  ipse 
Turbatis  Messapus  equis ;  cunctatur  et  amnis 
Rauca  sonans  revocatque  pedem  Tiberinus  ab  alto.    125 
At  non  audaci  Turno  fiducia  cessit; 
Ultro  animos  tollit  dictis,  atque  increpat  ultro : 
„Troianos  haec  monstra  petunt,  his  Iupiter  ipse 
„Auxilium  solitum  eripuit ;  non  tela  neque  ignes 
„Exspectant  Rutulos.    Ergo  maria  invia  Teucris,        130 

„Nec  spes  ulla.fugae:  rerum  pars  aitera  ademta  est, 
„Terra  autem  in  nostris  manibus :  tot  millia,  gentes 
„Arma  ferunt  Italae.    Nil  me  fatalia  terrent, 
„Si  qua  Phryges  prae  se  iactant,  responsa  deorum. 
„Sat  fatis  Venerique  datum,  tetigere  quod  arva  135 

„Fertilis  Ausoniae  Troes.    Sunt  et  mea  contra 
„Fata  mihi,  ferro  sceleratam  exscindere  gentem, 
„Coniuge  praerepta;  nec  solos  tangit  Atridas 
„Iste  dolor,  solisque  licet  capere  arma  Mycenis. 
„Sed  periisse  semel  satis  est.    Peccare  fuisset  140 

„Ante  satis,  penitus  modo  non  genus  omne  perosos 
„Femineum ;  quibus  haec  medii  fiducia  valli 
„Fossarumque  morae,  leti  discrimina  parva, 
„Dant  animos.    At  non  viderunt  moenia  Troiae 
„Neptuni  fabricata  manu  considere  in  ignes  ?  145 

„Sed  vos,  o  Jecti,  ferro  quis  scindere  vallum 
„Apparat  et  mecum  invadit  trepidantia  castra? 
„Non  armis  mihi  Vulcani,  non  mille  carinis 
„Est  opus  in  Teucros.    Addant  se  protenus  omnes 
,,Etrusci  socios.    Tenebras  et  inertia  furta  150 

„Palladii,  caesis  summae  custodibus  arcis, 
„Ne  timeant;  nec  equi  caeca  condemur  in  alvo: 
,,Luce  palam  certum  est  igni  circumdare  mui-os. 
„Haud  sibi  cum  Danais  rem  faxo  et  pube  Pelasga 
„Esse  putent,  decimum  quos  distulitHector  in  annum.  155 
„Nunc  adeo,  melior  quoniam  pars  acta  diei, 
„Quod  superest,  laeti  bene  gestis  corpora  rebus 
„Procurate,  viri,  et  pug-nam  sperate  parari." 
Interea  vig^ilum  excubiis  obsidere  portas 
Cura  datur  Messapo,  et  moenia  cing-ere  flammis.        160 
Bis  septem  Rutuli,  muros  qui  milite  servent, 
Delecti;  ast  illos  centeni  quemque  sequuntur 
Purpurei  cristis  iuvenes  auroque  corusci. 
Discurrunt,  variantque  vices,  fusique  per  herbam 
Indulgent  vino,  et  vertunt  crateras  ahenos.  165 

Collucent  ig-nes ;  noctem  custodia  ducit 
Insomnem  ludo. 

Haec  super  e  vallo  prospectant  Troes  et  armis 

Alta  tenent,  nec  non  trepidi  formidine  portas 
Explorant,  pontesque  et  propugnacula  iungunt,  170 

Tela  gerunt.   Instant  Mnestheus  acerque  Serestus, 
Quos  pater  Aeneas,  si  quando  adversa  vocarent, 
Rectores  iuvenum  et  rerum  dedit  esse  magistros. 
Omnis  per  muros  legio,  sortita  periclum, 
Excubat  exercetque  vices,  quod  cuique  tuendum  est.  175 
Nisus  erat  portae  custos,  acerrimus  armis, 
Hyrtacides,  comitem  Aeneae  quem  miserat  Ida 
Venatrix,  iaculo  celerem  levibusque  sagittis ; 
Et  iuxta  comes  Euryalus,  quo  pulchrior  alter 
Non  fuit  Aeneadum,  Troiana  neque  induit  arma,         180 
Ora  puer  prima  signans  intonsa  iuventa. 
His  amor  unus  erat,  pariterque  in  bella  ruebant ; 
Tum  quoque  communi  portam  statione  tenebant. 
Nisus  ait :  „Dine  hunc  ardorem  mentibus  addunt, 
„Euryale,  an  sua  cuique  deus  fit  dira  cupido  ?  185 

„Aut  r  jgnam  aut  aliquid  iam  dudum  invadere  magnum 
„Mp  ^  agitat  mihi,  nec  placida  contenta  quiete  est. 
„Cernis,  quae  Rutulos  habeat  fiducia  rerum. 
„Lumina  rara  micant,  somno  vinoque  soluti 
„Procubuere,  silent  late  loca.  Percipe  porro,  190 

„Quid  dubitem,  et  quae  nunc  animo  sententia  surgat. 
„Aenean  acciri  omnes,  populusque  patresque, 
„Exposcunt,  mittique  viros,  qui  certa  reportent. 
„Si,  tibi  quae  posco,  promittunt  -  nam  mihi  facti 
„Fama  sat  est-;  tumulo  videor  reperire  sub  illo         195 
„£osse  viam  ad  muros  et  moenia  Pallantea." 
Obstupuit  magno  laudum  percussus  amore 
Euryalus ;  simul  his  ardentem  affatur  amicum : 
„Mene  igitur  socium  summis  adiung-ere  rebus, 
„Nise,  fugis?  Solum  te  in  tanta  pericula  mittam?       200 
„Non  ita  me  g-enitor,  bellis  assuetus  Opheltes, 
„Argolicum  terrorem  inter  Troiaeque  labores 
„Sublatum  erudiit,  nec  tecum  talia  g-essi, 
„Magnanimum  Aenean  et  fata  extrema  secutus: 
„Est  hic,  est  animus  lucis  contemtor,  et  istum  205 

„Qui  vita  bene  credat  emi,  quo  tendis,  honorem." 

VIRGILIUS.  17 

Nisus  ad  haec:  „Equidem  de  te  nil  tale  verebar; 
„Nec  fas;  rion:  ita  me  referat  tibi  magmis  ovantem 
„Iupiter,  aut  quicumque  oculis  haec  adspicit  aequis. 
„Sed  si  quis  -  quae  multa  vides  discrimine  tali-         210 
„Si  quis  in  adversum  rapiat  casusve  deusve ; 
„Te  superesse  velim:  tua  vita  dignior  aetas. 
„Sit,  qui  me  raptum  pugna  pretiove  redemtum 
„Mandet  humo ;  solita  aut  si  qua  id  fortuna  vetabit, 
„Absenti  ferat  inferias  decoretque  sepulcro.  215 

„Neu  matri  miserae  tanti  sim  causa  doloris, 
„Quae  te  sola,  puer,  multis  e  matribus  ausa, 
„Persequitur,  magni  nec  moenia  curat  Acestae." 
lile  autem  „Causas  nequidquam  nectis  inanes, 
„Nec  mea  iam  mutata  loco  sententia  cedit.  220 

„ Acceieremus ! "  ait;  vigiles  simul  excitat.  Illi 
Succedunt  servantque  vices ;  statione  relicta 
Ipse  comes  Niso  graditur,  reg-emque  requirunt. 

'  Cetera  per  terras  omnes  animalia  sonmo 
Laxabant  curas  et  corda  oblita  laborum;  225 

Ductores  Teucrum  primi,  delecta  iuventus, 
Consiiium  summis  regni  de  rebus  habebant, 
Quid  facerent,  quisve  Aeneae  iam  nuntius  esset: 
Stant  longis  adnixi  hastis  et  scuta  tenentes 
Castrorum  et  campi  medio.  Tum  Nisus  et  una  230 

Euryalus  confestim  alacres  admittier  orant: 
Rem  magnam,  pretiumque  morae  fore.  Primus  Iulus 
Accepit  trepidos,  ac  Nisum  dicere  iussit. 
Tum  sic  Hyrtacides :  „Audite  o  mentibus  aequis, 
„Aencadae,  neve  haec  nostris  spectentur  ab  annis,     235 
„Quae  ferimus.   Rutuli  somno  vinoque  soluti 
„Conticuere;  locum  insidiis  conspeximus  ipsi, 
„Qui  patet  inbivio  portae,  quae  proxima  ponto; 
„Interrupti  ignes,  aterque  ad  sidera  fumus 
„Erigitur:  si  fortuna  permittitis  uti,  240 

„Quaesitum  Aenean  et  moenia  Pallantea; 
„Mox  hic  cum  spoliis,  ing-enti  caede  peracta, 
„AfTore  cernetis.   Nec  nos  via  fallit  euntes : 
„Vidimus  obscuris  primam  sub  vallibus  urbem 

„Venalu  assiduo  et  totum  cognovimus  amnem  "         245 
Hic  annis  gravis  atque  animi  maturus  Aletes : 
„Di  patrii,  quorum  semper  sub  numihe  Troia  est, 
„Non  tamen  omnino  Teucros  delere  paratis, 
„Quum  tales  animos  iuvenum  et  tam  certa  tulistis 
„Pectora."  Sic  memorans,  humeros  dextrasquetenebat250 
Amborum,et  vultum  lacrimis  atque  ora  rigabat: 
„Q.uae  vobis,  quae  digna,  viri,  pro  laudibus  istis 
„Praemia  posse  rear  solvi?  Pulcherrima  primum 
„Di  moresque  dabunt  vestri;  tum  cetera  reddet 
„Actutum  pius  Aeneas,  atque  integ-er  aevi  255 

„Ascamus,  meriti  tanti  non  immemor  umquam." — 
„Immo  ego  vos,  cui  sola  salus  genitore  reducto," 
Excipit  Ascanius  „per  magnos,  Nise,  Penates 
„Assaracique  Larem  et  canae  penetralia  Vestae 
„Obtestor:  quaecumque  mihi  fortuna  fidesque  est,     260 
„In  vestris  pono  gremiis :  revocate  parentem, 
„Redclite  conspectum;  nihil  illo  triste  recepto. 
„Bina  dabo  argento  perfecta  atque  aspera  sig'nis 
„Pocu!a,  devicta  genitor  quae  cepit  Arisba, 
„Et  tripodas  geminos,  auri  duo  magna  talenta,  265 

„Cratera  antiquum,  quem  dat  Sidonia  Dido. 
„Si  vero  capere  Italiam  sceptrisque  poliri 
„Con.tigerit  victori,  et  praedae  dicere  sortem: 
„Vidisti,  quo  Turnus  equo,  quibus  ibat  in  armis 
„Aureus:  ipsum  illum,  clipeum  cristasque  rubentes   270 
„Excipiam  sorti,  iam  nunc  tua  praemia,  Nise. 
„Praeterea  bis  sex  genitor  lectissima  matrum 
„Corpora  captivosque  dabit,  suaque  omnibus  arma ; 
„Insuper  his,  campi  quod  rex  habet  ipse  Latinus. 
„Te  vero,  mea  quem  spatiis  propioribus  aetas  275 

„Insequitur,  venerande  puer,  iam  pectore  toto 
„Accipio  et  comitem  casus  complector  in  omnes. 
„Nulla  meis  sine  te  quaeretur  g-Ioria  rebus: 
„Seu  pacem  seu  bella  geram,  tibi  maxima  rerum 
„Verborumque  fides."   Contra  quem  talia  fatur  280 

Euryalus:  „Me  nulla  dies  tam  fortibus  ausis 
„Dissimilem  arguerit:  tantum  fortuna  secunda 

17* 

„Haud  adversa  cadat.   Sed  te  super  omnia  dona 
„Unum  oro :  genetrix  Priami  de  gente  vetusta 
,,Est  mihi,  quam  miseram  tenuit  non  Uia  telius  285 

„Mecum  excedentem,  non  moenia  regis  Acestae : 
,,Hanc  ego  nunc  ignaram  huius  quodcumque  pericli  est 
„Inque  salutatam  linquo,  —  Nox  et  tua  testis 
„Dextera,  quod  nequeam  lacrimas  perferre  parentis; 
„At  tu,  oro,  solare  inopem,  et  succurre  relictae.         290 
„Hanc  sine  me  spem  ferre  tui:  audentior  ibo 
„In  casus  omnes."  Percussa  mente  dedere 
Dardanidae  lacrimas,  ante  omnes  pulcher  Iulus, 
Atque  animum  patriae-  strinxit  pietatis  imago. 
Tum  sic  effatur :  295 

„Sponde  digna  tuis  ingentibus  omnia  coeptis : 
(,Namque  erit  ista  mihi  genetrix,  nomenque  Creusae 
„Solum  defuerit,  nec  partum  gratia  talem 
„Parva  manet.   Casus  factum  quicumque  sequentur; 
„Per  caput  hoc  iuro,  per  quod  pater  ante  solebat:      300 
„Quae  tibi  polliceor  reduci  rebusque  secundis, 
„IIaec  eadem  matrique  tuae  generique  manebunt." 
Sic  ait  illacrimans ;  humero  simul  exuit  ensem 
Auratum,  mira  quem  fecerat  arte  Lycaon 
Gnosius  atque  habilem  vagina  aptarat  eburna.  305 

Dat  Niso  Mnestheus  pellem  horrentisque  leonis 
Exuvias ;  galeam  fidus  permutat  Aletes. 
Protenus  armati  incedunt;  quos  omnis  euntes 
Primorum  manus  ad  portas,  iuvenumque  senumque, 
Prosequitur  votis.  Nec  non  et  pulcher  Iulus,  310 

Ante  annos  animumque  gerens  curamque  virilem, 
Multa  patri  mandata  dabat  portanda.   Sed  aurae 
Omnia  discerpunt  et  nubibus  irrita  donant. 

Egressi  superant  fossas,  noctisque  per  umbram 
Castra  inimica  petunt,  multis  tamen.  ante  futuri  315 

Exitio.   Passim  somno  vinoque  per  herbam 
Corpora  fusa  vident,  arrectos  litore  currus, 
lnter  lora  rotasque  viros,  simul  arma  iacere, 
Vina  simul.   Prior  Hyrtacides  sic  ore  locutus: 
„Euryale,  audendum  dextra :  nunc  ipsa  vocat  res.     320 

„Hac  iter  est:  tu,  ne  qua  marms  se  attollere  nobis 

„A  tergo  possit,  custodi  et  consule  long-e; 

„Haec  ego  vasta  dabo,  et  lato  te  limite  ducam." 

Sic  memorat,  vocemque  premit;  simul  ense  superbum 

Rhamnetem  aggreditur,  qui  forte  tapetibus  altis  325 

Exstructus  toto  proflabat  pectore  somnum, 

Rex  idem  et  regi  Turno  gratissimus  augur; 

Sed  non  augurio  potuit  depellere  pestem. 

Tres  iuxta  famulos,  temere  inter  tela  iacentes, 

Armigerumque  Remi  premit  aurigamque,  sub  ipsis    330 

Nactus  equis,  ferroque  secat  pendentia  colla. 

Tum  caput  ipsi  aufert  domino,  truncumque  relinquit 

Sanguine  singultantem :  atro  tepefacta  cruore 

Terra  torique  madent.  Nec  non  LamyrumqueLamumque, 

Et  iuvenem  Serranum,  illa  qui  plurima  nocte.  335 

Luserat,  insignis  facie,  multoque  iacebat 

Membra  deo  victus :  fejix,  si  protenus  illum 

Aequasset  nocti  ludum  in  lucemque  tulisset. 

Impastus  ceu  plena  leo  per  ovilia  turl&ns  - 

Suadet  enim  vesana  fames  -  manditque  trahitque       340 

Molle  pecus  mutumque  metu,  fremit  ore  cruento. 

Nec  minor  Euryali  caedes :  incensus  et  ipse 

Perfurit,  ac  multam  in  medio  sine  nomine  plebem, 

FadumqueHerbesumque  subitRhoetumque  Abarimque,  - 

Ignaros,  Rhoetum  vigilantem  et  cuncta  videntem;       345$ 

Sed  magnum  metuens  se  post  cratera  teg-ebat. 

Pectore  in  adverso  totum  cui  comminus  ensem 

Condidit  assurgenti,  et  multa  morte  recepit. 

Purpuream  vomit  iile  animam,  et  cum  sanguine  mixta 

Vina  refert  moriens.  Hic  furto  fervidus  instat;  350 

Iamque  ad  Messapi  socios  tendebat,  ubi  ignem 

Deficere  extremum  et  religatos  rite  videbat 

Carpere  gramen  equos  :  breviter  quum  talia  Nisus  - 

Sensit  enim  nimia  caede  atque  cupidine  ferri  - 

„Absistamus: "  ait  „nam  lux  inimica  propinquat.        355 

„Poenarum  exhaustum  satis  est,  via  facta  per  hostes." 

Multa  virum  solido  argento  perfecta  relinquunt 

Armaque,  craterasque  simul,  pulchrosque  tapetas. 

Euryalus  phaleras  Rhamnetis  et  aurea  bullis 
Cing-ula,  -  Tiburti  Remulo  dilissimus  olim  360 

Quae  mittit  dona,  hospitio  quum  iungeret  absens, 
Caedicus,  ille  suo  moriens  dat  habere  nepoti,' 
Post  mortem  bello  Rutuli  pugnaque  potiti,  - 
Haec  rapit  atque  humeris  nequklquam  fortibus  aptat; 
Tum  galeam  Messapi  habilem  cristisque  decoram       365 
Induit.  Excedunt  castris,  et  tuta  capessunt. 
Interea  praemissi  equites  ex  urbe  Latina, 
Cetera  dum  legio  campis  instructa  moratur,  . 
Ibant  et  Turno  regi  responsa  ferebant, 
Tercentum,  scutati  omnes,  Volscente  magistro ;  370 

lamque  propfnquabant  castris  muroque  subibant, 
Quum  procul  hos  laevo  flectentes  limite  cernunt, 
Et  galea  Euryalum  sublustri  noctis  in  umbra 
Prodidit  immemorem  radiisque  adversa  refulsit.         374 
Haud  temere  est  visum :  conclamat  ab  agmine  Volscens 
„State,  viri !  Quae  causa  viae,  quive  estis  in  armis,    376 
„Quove  tenetis  it$?"  Nihil  illi  tendere  contra; 
Sed  celerare  fugam  in  silvas  et  fidere  nocti. 
Obiiciunt  equites  sese  ad  divortia  nota 
Hinc  atquehinc,  omnemque  abitum  custode  coronant.  380 
Siiva  fuit,  late  dumis  atque  iiice  nigra 
Horrida,  quam  densi  complerant  undique  sentes, 
Jlara  per  occultos  lucebat  semita  calles. 
Euryalum  tenebrae  ramorum  onerosaque  praeda 
Impediunt,  fallitque  timor  regione  viarum.  385 

Nisus  abit;  iamque  imprudens  evaserat  hostes 
Atque  locos,  qui  post  Albae  de  nomine  dicti 
Albani,  tum  rex  stabula  alta  Latinus  habebat ; 
Ut  stetit  et  frustra  absentem  respexit  amicum. 
„Euryale  infelix,  qua  te  regione  reliqui?  390 

„Quave  sequar,  rursus  perplexum  iter  omne  revolvens 
„Fallacis  silvae?"  Simul  et  vestigia  retro 
Observata  legit,  dumisque  silentibus  errat. 
Audit  equos,  audit  strepitus  et  signa  sequentum. 
Nec  longum  in  medio  tempus,  quum  clamor  ad  aures  395 
Pervenit  ac  videt  Euryalum,  quem  iam  manus  omnis 

Fraude  loci  et  noctis,  subito  turbante  tumultu, 

Oppressum  rapit  et  conantem  plurima  frustra. 

Quid  faciat?  qua  vi  iuvenem,  quibus  audeat  armis 

Eripere?  an  sese  medios  moriturus  in  hostes  400 

Inferat,  et  pulchram  properet  per  vulnera  mortem-? 

Ocius  adducto  torquens  hastile  lacerto, 

Suspiciens  altam  ad  Lunam,  sic  voce  precatur: 

„Tu,  dea,  lu  praesens  nostro  succurre  labori, 

„ Astrorum  decus  et  nemorum  Latonia  custos !  405 

„Si  qua  tuis  umquam  pro  me  pater  Hyrtacus  aris 

„Dona  tulit,  si  qua  ipse  meis  venatibus  auxi, 

„Suspendive  tholo,  aut  sacra  ad  fastigia  fixi; 

„Hunc  sine  me  turbare  giobum,  et  rege  tela  per  auras ! " 

Dixerat,  et  toto  connixus  corpore  ferrum  410 

Coniicit.  Hasta  volans  noctis  diverberat  umbras, 

Et  venit  aversi  in  tergum  Sulmonis,  ibique 

Frangitur  ac  fisso  transit  praecordia  ligno. 

Volvitur  ille  vomens  calidum  de  pectore  flumen 

Frigidus,  et  longis  sing-ultibus  ilia  pulsat.  415 

Diversi  circumspiciunt:  hoc  acrior  idem 

Kcce  aliud  summa  teium  librabat  ab  aure. 

Dum  trepidant,  iit  hasta  Tago  per  tempus  utrumque, 

Stridens,  traiectoque  haesit  tepefacta  cerebro. 

Saevit  atrox  Volscens,  nec  teli  conspicit  usquam       420 

Auctorem,  nec  quo  se  ardens  immittere  possit. 

„Tu  tamen  interea  calido  mihi  sang-uine  poenas 

„Persolves  amborum"  inquit;  simul  ense  recluso 

Ibat  in  Euryalum.  Tum  vero  exterritus,  amens, 

Conclamat  Nisus,  nec  se  celare  tenebris  425 

Amplius  aut  tantum  potuit  perferre  dolorem. 

„Me,  me,  adsum  qui  feci,  in  me  convertite  ferrum, 

„0  Rutuli!  mea  fraus  omnis;  nihil  iste  nec  ausus, 

„Nec  potuit:  coelum  hoc  et  conscia  sidera  testor; 

„Tantum  infelicem  nimium  dilexit  amicum."  430 

Talia  dicta  dabat;  sed  viribus  ensis  adactus 

Transabiit  costas,  et  candida  pectora  rumpit. 

Volvitur  Euryalus  leto,  puichrosque  per  artus 

It  cruor,  inque  hurneros  cervix  collapsa  reeumbit: 

Purpureus  veluti  quum  flos,  suceisus  aratro,  435 

Languescit  moriens,  lassove  papavera  collo 
Demisere  caput,  pluvia  quum  forte  gravantur. 
At  Nisus  ruit  in  medios,  solumque  per  omnes 
Volscentem  petit,  in  soto  Volscente  moratur.  439 

Ouem  circum  glomerati  hostes  hinc  comminus  atque  hinc 
Proturbant.  Instat  non  secius  ac  rotat  ensem  441 

Fulmineum,  donec  Rutuli  clamantis  in  ore 
Condidit  adverso,  et  moriens  animam  abstulit  hosti. 
Tum  super  exanimum  sese  proiecit  amicum 
Confossus,  placidaque  ibi  demum  morte  quievit.        445 
Fortunati  ambo !  si  quid  mea  carmina  possunt, 
Nulla  dies  umquam  memori  vos  eximet  aevo, 
Dum  domus  Aeneae  Capitoli  immobile  saxum 
Accolet,  imperiumque  pater  Romanus  habebit. 

Victores  praeda  Rutuli  spoliisque  potiti,  450 

Volscentem  exanimum  flentes  in  castra  ferebant. 
Nec  minor  in  castris  luctus,  Rhanmete  reperto 
Exsangui,  et  primis  una  tot  caede  peremtis, 
Serranoque  Numaque:  ing-ens  concursus  ad  ipsa 
Corpora  seminecesque  viros,  tepidaque  recentern       455 
Caede  locum  et  pleno  spumantes  sanguine  rivos. 
Agnoscunt  spolia  inter  se  galeamque  nitentem 
Messapi,  et  multo  phaleras  sudore  receptas. 
Et  iam  prima  novo  spargebat  lumine  terras 
Tithoni  croceum  linquens  Aurora  cubile:  460 

Iam  sole  infuso,  iam  rebus  luce  retectis, 
Turnus  in  arma  viros,  armis  circumdatus  ipse, 
Suscitat,  aeratasque  acies  in  proelia  cogit 
Quisque  suas,  variisque  acuunt  rumoribus  iras. 
Quin  ipsa  arrectis  -  visu  miserabile !  -  in  has^is  465 

Praefig-unt  capita  et  mullo  clamore  sequuntur 
Euryali  et  Nisi. 

Aeneadae  duri  murorum  in  parte  sinistra 
Opposuere  aciem  -  nam  dextera  cingitur  amni-, 
Ingenlesque  tenent  fossas,  et  lurribus  altis  470 

Stant  maesti ;  simul  ora  vimm  praefixa  movebant, 
Nota  nimis  miseris  atroque  fluentia  tabo. 

Interea  pavidam  volitans  pennata  per  urbem 
Nuntia  Fama  ruit,  matrisque  allabitur  aures 
Euryali.    At  subitus  miserae  calor  ossa  reliquit;        475 
Excussi  manibus  radii  revolulaque  pensa. 
Evolat  infelix,  et  femineo  uluiatu, 
Scissa  comam,  muros  amens  atque  agmina  cursu 
Prima  petit,  non  illa  virum,  non  illa  pericli 
Telorumque  memor ;  coelum  dehinc  questibus  implet :  480 
„Hunc  egcrte,  Euryale,  adspicio?  tune  iile  senectae 
„Sera  meae  requies,  potuisti  linquere  solam 
„Crudelis?  nec  te,  sub  tanta  pericula  missum, 
„Affari  extremum  miserae  data  copia  matri? 
„Heu,  terra  ignota  canibus  date  praeda  Latinis  485 

„Alitibusque  iaces !  nec  te  in  tua  funera  mater 
„Produxi,  pressive  oculos,  aut  vulnera  lavi, 
,,Veste  tegens,  tibi  quam  noctes  festina  diesque 
„Urgebam  et  tela  curas  solabar  aniles. 
„Quo  sequar,  aut  quae  nunc  artus  avulsaque  membra  490 
^Et  funus  lacerum  tellus  habet?  Hoc  mihi  de  te, 
„Nate,  refers  ?  hoc  sum  terraque  marique  secuta  ? 
„Figite  me,  si  qua  est  pietas ;  in  me  omnia  tela 
„Coniicite,  o  Rutuli;  me  primam  absumite  ferro; 
,,Aut  tu,  magne  pater  divum,  miserere,  tuoque  495 

„Invisum  hoc  detrude  caput  sub  Tartara  telo, 
„Quando  aliter  nequeo  crudelem  abrumpere  vitam." 
Hoc  fletu  concussi  animi,  maestusque  per  omnes 
It  g-emitus;  torpent  infractae  ad  proelia  vires. 
Illam  incendentem  luctus  Idaeus  et  Actor,  500 

llionei  monitu  et  multum  lacrimantis  Iuli, 
Corripiunt  interque  manus  sub  tecta  reponunt. 

At  tuba  terribilem  sonitum  procul  aere  canoro 
Increpuit ;  sequitur  clamor,  coelumque  remugit. 
Accelerant  acta  pariter  testudine  Volsci,  505 

Et  fossas  implere  parant  ac  vellere  vallum; 
Quaerunt  pars  aditum,  et  scalis  adscendere  muros, 
Qua  rara  est  acies,  interlucetque  corona 
Non  tam  spissa  viris.    Telorum  effundere  contra 
Omne  genus  Teucri  ac  duris  detrudere  contis,  510 

/ 
Assueli  longo  muros  defendere  bello. 
Saxa  quoque  infesto  volvebant  pondere,  si  qua 
Possent  tectam  aciem  .perrumpere ;  quum  tamen  omnes 
Ferre  iuvat  subter  densa  testudine  casus. 
Nec  iam  sufficiunt:  nam,  qua  globus  imminet  ingens,  515 
Immanem  Teucri  molem  volvuntque  ruuntque, 
Quae  stravit  Rutulos  late,  armormnque  resolvit 
Tegmina.    Nec  cufant  caeco  contendere-Marte 
AmpJius  audaces  RutuLi,  sed  pellere  vallo 
Missiiibus  certant.  •  520 

Parte  alia  horrendus  visu  quassabat  Etruscam 
Pinum,  et  fumiferos  infert  Mezentius  ignes ; 
At  Messapus  equum  domitor,  Neptunia  proles, 
Rescindit  vallum  et  scalas  in  moenia  poscit. 

Vos,  o  Calliope,  precor,  adspirate  canenti,  525 

Quas  ibi  tunc  ferro  slrages,  quae  funera  Turnus 
Ediderit,  quem  quisque  virum  demiserit  Orco; 
Et  mecum  ingentes  orasevolvite  belli : 
[Et  meministis  enim,  divae,  et  memorare  potestis.] 
Turris  erat  vasto  suspectu  et  pantibus  altis,  530 

Opportuna  loco :  summis  quam  viribus,  omnes 
Expugnare  Itali  summaque  evertere  opum  vi 
Certabant,  Troes  contra  defendere  saxis 
^erque  cavas  densi  tela  intorquere  fenestras. 
Princeps  ardentem  coniecit  lampada  Turnus,  535 

Et  flammam  affixit  Iateri,  quae  plurima  vento 
Corripuit  tabulas  et  postibus  haesit  adesis. 
Turbati  trepidare  intus,  frustraque  malorum 
Velle  fugam.    Dum  se  g-lomerant,  retroque  residunt 
In  partem,  quae  peste  caret:  tum  pondere  turris        540 
Procubuit  subilo,  et  coelum  tonat  omne  fragore 
Semineces  ad  terram,  immani  mole  secuta, 
Confixique  suis  telis  et  pectora  duro 
Transfossi  ligno  veniunt;  vix  unus  Helenor 
Et  Lycus  elapsi:  quorum  primaevus  Helenor,  545 

Maeonio  regi  quem  serva  Licymnia  furtim 
Sustulerat  vetitisque  ad  Troiam  miserat  armis, 
Ense  levis  nudo  parmaque  inglorius  alba. 

Isque  ubi  se  Turni  media  inter  millia  vidit, 

Hinc  acies,  atque  hinc  acies  adstare  Latinas :  •  550 

Ut  fera,  quae,  densa  venantum  septa  eorona, 

Contra  tela  furit,  seseque  haud  nescia  morti 

Iniicit  et  saltu  supra  venabula  fertur;         ►        .    .  • 

Haud  aliter  iuvenis  medios  moriturus  in  hostes 

lrruit  et,  qua  tela  videt  densissima,  tendit.  •  555 

At  pedibus  long-e  melior  Lycus  inter  et  hoste.s 

Inter  et  arma  fug-a  muros  tenet,  allaque  certat  * 

Prendere  tecta  manu  sociumque  attingere  dextras. 

Quem  Turnus,  pariter*  cursu  teloque  secutus, 

Increpat  his  victor:  „Nostrasne  evadere,  demens,      560 

„Sperasti  te  posse  manus?"  simul  arripit  ipsum 

Pendentem,  et  magna  muri  cum  parte  revellit: 

Qualis  ubi  aut  leporem  aut  candenti  corpore  cycnum 

Sustulit  alta  j^etens  pedibus  Iovis  armig-er  uncis, 

Quaesitum  aut  matri  multis  balatibus  ag-num  565 

Martius  a  stabulis  rapuit  lupus.    Undique  clamor 

Tollitur.    Invadunt  et  fossas  aggere  comple.nt; 

Ardentes  taedas  alii  ad  fastigia  iactant. 

Ilioneus  saxo  atque  ing-enti  fragmine  montis 

Lucetium  portae  subeuntem  ignesque  ferentem,  570 

Emathiona  Lig-er^  Corynaeum  sternit  Asylas, 

Hic  iaculo  bonus,  hic  long-e  fallente  sagitta; 

Ortyg-ium  Caeneus,  victorem  Caenea  Turnus, 

Turnus  Itym  Cloniumque,  Dioxippum  Promolumque, 

Et  Sag-arim  et  summis  stantem  pro  turribus  Idan,       575 

Privernum  Capys.    Hunc  primo  levis  hasta  Themillae 

Strinxerat ;  ille  manum  proiecto  tegmine  demens 

Ad  vulnus  tulit:  ergo  alis  allapsa  sagitta  - 

Et  iaevo  infixa  est  lateri  manus,  abditaque  intus 

Spiramenta  animae  letali  vulnere  rupit.  580 

Stabat  in  egregiis  Arcentis  filius  armis, 

Pictus  acu  chlamydem  et  ferrugine  clarus  Hibera, 

Insignis  facie,  genitor  quem  miserat  Arcens 

EducLum  matris  luco  Symaethia  circum 

Flumina,  plnguis  ubi  et  placabilis  ara  Palici :  58S> 

Slridentem  fundam  positis  Mezentius  hastis 

Ipse  ter  adducta  circum  caput  egit  habena, 

Et  media  adversi  liquefacto  tempora  plumbo 

Diffidit,  ac  multa  porrectum  extendit  arena. 

Tum  primum  bello  celerem  intendisse  sagittam  590 

Dicitur,  ante  feras  solitus  terrere  fug-aees,' 

Ascanius,  fortemque  manu  fudisse  Numanum, 

Cui  Remulo  cognomeri  erat,  Turnique  minorem 

Germanam  nuper  thalamo  sociatus  habebat. 

Is  primam  ante  aciem  dig-na  atque  indigna  relatu        595 

Vociferans,  tumidusque  novo  praecordia  regno 

Ibat  et  ingentem  sese  clamore  ferebat: 

„Non  pudet  obsidione  iterum  valloque  teneri, 

„Bis  capti  Phryges,  et  morti  praetendere  muros? 

„En,  qui  nostra  sibi  bello  connubia  poscunt!  600 

„Quis  deus  Italiam,  quae  vos  dementia  adegit? 

„Non  hic  Atridae,  nec  fandi  fictor  Ulixes. 

„Durum  ab  stjrpe  genus  natos  ad  flumina  primum 

„Deferimus,  saevoque  gelu  duramus  et  undis ; 

„Venatu  invigilant  pueri.silvasque  fatigrmt,  605 

„Flectere  ludus  equos  et  spicula  tendere  cornu; 

„At  patiens  operum  parvoque  assueta  iuventus 

„Aut  rastris  terram  domat,  aut  quatit  oppida  bello. 

„Omne  aevum  ferro  teritur,  versaque  itfvencum 

„Terg-a  fatigamus  hasta,  nec  tarda  senectus  6IO 

„Debilitat  vires  animi  mutatque  vig-orem. 

„Canitiem  g-alea  premimus,  semperque  recentes 

„Comportare  iuvat  praedas  et  vivere  rapto. 

„Vobis  picta  croco  et  fulg-enti  murice  vestis, 

„Desidiae  cordi;  iuvat  indulgere  choreis,  615 

„Et  tunicae  manicas  et  habent  redimicula  mitrae. 

„0  vere  Phrygiae,  neque  enim  Phryges,  ite  per  alta 

„Dindyma,  ubi  assuetis  biforem  dat  tibia  cantum. 

„Tympana  vos  buxusque  vocat  Berecyntia  Matris 

„Idaeae:  sinite  arma  viris,  et  cedite  ferro!"  620 

Talia  iactantem  dictis  ac  dira  canentem 

Non  tulit  Ascanins,  nervoque  obversus  equino 

Contendit  telum,  diversaque  brachia  ducens 

Constitit,  ante  lovem  supplex  per  vota  precatus : 

„Iupiter  omnipotens,  audacibus  annue  coeptis:  625 

„Ipse  tibi  ad  tua  templa  feram  solemnia  dona, 
„Et  statuam  ante  aras  aurata  fronte  iuvencum, 
„Candentem,  pariterque  caput  cum  matre  ferentem, 
„Iam  cornu*petat  et  pedibus  qui  spargat  arenam." 
Audiit  et  coeli  genitor  de  parte  serena  630 

Intonuit  laevum:  sonat  una  fatifer  arcus. 
Effugit  horrendum  stridens  adducta  sagitta, 
Perque  caput  Remuli  venit  et  cava  tempora  ferro     * 
Traiicit.    „1,  verbis  virtutem  iilude  superbis ! 
„Bis  capti  Phryges  haec  Rutulis  responsa  remittunt."  635 
Hoc  tantum  Ascanius;  Teucri  clamore  sequuntur, 
Laetitiaque  fremunt  animosque  ad  sidera  tollunt. 
Aetheria  tum  forte  plaga  crinitus  Apollo 
Desuper  Ausonias  acies  urbemque  videbat, 
Nube  sedens,  atque  his  victorem  afFatur  Iulum :  64G 

„Macte  nova  virtute;  puer :  sic  itur  ad  astra, 
„Dis  genite  et  g-eniture  deos.    Iure  omnia  bella 
„Gente  sub  Assaraci  fato  ventura  resident, 
„Nec  te  Troia  capit."    Simul  haec  effatus  ab  alto 
&ethere  se  mittit,  spirantes  dirnovet  auras,  645 

Ascaniumque  petit;  formam  tum  vertitur  oris 
Antiquum  in  Buten.    Hic  Dardanio  Anchisae 
Armiger  ante  fuit  fidusque  ad  limina  custos, 
Tum  comitem  Ascanio  pater  addidit.    Ibat  Apollo 
Omnia  longaevo  similis,  vocemque  coloremque  650 

Et  crines  albos  et  saeva  sonoribus  arma; 
Atque  his  ardentem  dictis  affatur  lulum? 
„Sit  satis,  Aenide,  telis  impune  Numanum 
„Oppetiisse  tuis:  primam  hanc  tibi  magnus  Apollo 
„Concedit  laudem,  et  paribus  non  invidet  armis;        655 
„Cetera  pai^l,  puer,  bello."    Sic  orsus  Apollo 
Mortales  medio  adspectus  sermone  reliquit, 
Et  procul  in  tenuem  ex  oculis  evanuit  auram. 
Agnovere  deum  proceres  divinaque  tela 
Dardanidae,  pharetramque  fuga  sensere  sonantem.    660 
Erg-o  avidum  pugnae  dictis  ac  numine  Phoebi 
Ascanium  prohibent,  ipsi  in  certamina  rursus 

Succedunt  animasque  iii  aperta  pericula  mittunt. 
It  clamor  totis  per  propugnacula  muris; 
Intendunt  acres  arcus,  amentaque  torquent.  665 

Sternitur  omne  solum  telis ;  tum  scuta  cavaeque 
Dant  sonitum  flictu  g-aleae:  pugna  aspera  silrgit, 
Quantus  ab  occasu  veniens  pluvialibus  Haedis 
Verberat  imber  humum,  quam  multa,  grandine  nimbi 
In  vada  praecipitant,  quum  Iupiter  horridus  Austris  670 
Torquet  aquosam  hiemem  et  coelo  cava  nubila  rumpit. 

Pandarus  et  Bitias,  Idaeo  Alcanore  creti, 
Quos  Iovis  eduxit  luco  silvestris.Iaera 
Abietibus  iuvenes  patriis  et  montibus  aequos, 
Portam,  quae  ducis  imperio  commissa,  recludunt,       675 
Freti  armis,  ultroque  invitant  moenibus  hostem. 
Ipsi  intus  dextra  ac  laeva  pro  turribus  adstant, 
Armati  ferro  et  cristis  capita  alta  corusci, 
Quales  aeriae  liquentia  flumina  circum, 
Sive  Padi  ripis,  Athesim  seu  propter  amoenum,  680 

Consurgunt  geminae  quercus,  intonsaque  coelo  _ 
Attollunt  capita  et  sublimi  vertice  nutant. 
Irrumpunt,  aditus  Rutuli  ut  videre  patentes. 
Continuo  Quercens  et  pulcher  Aquicolus  armis 
Et  praeceps  animi  Tmarus  et  Mavortius  Haemon        685 
Agminibus  totis  aut  versi  terg-a  dedere, 
Aut  ipso  portae  posuere  in  limine  vitam. 
Tum  magis  increscunt  animis  discordibus  irae, 
Et  iam  collecti  Troes  glomerantur  eodem, 
Et  conferre  manum  et  procurrere  longius  audent.       690 
Ductori  Turno,  diversa  in  parte  furenti 
Turbantique  viros,  perfertur  nuntius,  hostem 
Fervere  caede  nova  et  portas  praebere  patentes. 
Deserit  inceptum  atque  immani  concitus  inP 
Dardaniam  ruit  ad  portam  fratresque  superbos.  695 

Et  primum  Antiphaten,  is  enim  se  primus  agebat, 
Thebana  de  matre  nothum  Sarpedonis  alti, 
Coniecto  sternit  iaculo :  volat  Itala  cornus 
Aera  per  tenerum,  stomachoque  infixa  sub  altum 
Pectus  abit;  reddit  specus  atri  vulneris  undam  700 

Spumantem,  et  fixo  ferrum  in  pulmone  tepescit.    [num ; 
Tum  Meropem  atque  Erymanta  manu,  tum  sternit  Aphid- 
Tum.Bitian  ardentem  oculis  animisque  frementem, 
Non  iaculo  -  neque  enim  iaculo  vitam  ille  dedisset  -, 
Sed  magnum  stridens  contorta  phalarica  venit,  705 

Fulminis  acta  modo,  quam  nec  duo  taurea  terga, 
Nec  duplici  squama  lorica  fidelis  et  auro 
Sustinuit:  collapsa  ruunt  immania  membra. 
Dat  tellus  gemitum,  et  clipeum  super  intonat  ing-ens. 
Talis  in  Euboico  Baiarum  litore  quondam  710 

Saxea  pila  cadit,  magnis  quam  molibus  ante 
Constructam  ponto  iaciunt;  sic  illa  ruinam 
Prona  trahit,  penitusque  vadis  illisa  recumbit; 
Miscent  se  maria  et  nigrae  attolluntur  arenae; 
Tum  sonitu  Prochyta  alta  tremit,  durumque  cubile     715 
Inarime  Iovis  imperiis  imposta  Typhoeo. 

Hic  Mars  armipotens  animum  viresque  Latinis 
Addidit,  et  stimulos  acres  sub  pectore  vertit, 
Immisitque  fugam  Teucris  atrumque  timorem. 
Undique  conveniunt,  quoniam  data  copia  pugnae,      720 
Bellatorque  animo  deus  incidit. 
Pandarus  ut  fuso  germanum  corpore  cernit, 
Et  quo  sit  fortuna  loco,  qui  casus  ag-at  res; 
Portam  vi  multa  converso  cardine  torquet, 
Obnixus  latis  humeris,  multosque  suorum  725 

Moenibus  exclusos  duro  in  certamine  linquit ; 
Ast  alios  secum  includit  recipitque  ruentes, 
Demens,  qui  Rutulum  in  medio  non  agmine  re^em 
Viderit  irrumpentem,  ultroque  incluserit  urbi, 
Immanem  veluti  pecora  inter  inertia  tigrim.  730 

Continuo  nova  Iux  oculis  effulsit,  et  arma 
Horrendum  sonuere;  tremunt  in  vertice  cristae 
Sanguineae,  clipeoque  micantia  fulmina  mittit. 
Agnoscunt  faciem  invisam  atque  immania  membra 
Turbati  subito  Aeneadae.    Tum  Pandarus  ingens        735 
Emicat,  et  mortis  fraternae  fervidus  ira 
Effatur:  „Non  haec  dotalis  regia  Arnatae, 
„Nec  muris  cohibet  patriis  media  Ardea  Turnum ; 

„Castra  inimica  vides;  nulla  hinc  exire  potestas." 

Olli  subridens  sedato  pectore  Turnus :  740 

„Incipe,  si  qua  animo  virtus,  et  consere  dextram : 

„Hic  etiam  inventum  Priamo  narrabis  Achillen." 

Dixerat;  ille  rudem  nodis  et  cortice  crudo 

lntorquet  summis  adnixus  viribus  haslam. 

Excepere  aurae:  vulnus  Saturnia  Iuno  745 

Detorsit  veniens  portaeque  infigitur  hasta. 

„At  non  hoc  telum,  mea  quod  vi  dextera  versat, 

„Effugies :  neque  enim  is  teli  nec  vulneris  auctor." 

Sic  ait,  et  sublatum  alte  consurgit  in  ensem, 

Et  mediam  ferro  gemina  inter  tempora  frontem  750 

Dividit  impubesque  immani  vulnere  malas. 

Fit  sonus:  ingenti  concussa  est  pondere  tellus. 

Collapsos  artus  atque  arma  cruenta  cerebro 

Sternit  humi  moriens,  atque  illi  partibus  aequis 

Huc  caput  atque  illuc  humero  ex  utroque  pependit.    755 

Diffugiunt  versi  trepida  formidine  Troes: 

Et  si  continuo  victorem  ea  cura  subisset, 

Rumpere  claustra  manu  sociosque  immittere  portis, 

Ultimus  ille  dies  beilo  gentique  fuisset. 

Sed  furor  ardentem  caedisque  insana  cupido  760 

Egit  in  adversos. 

Principio  Phalerim  et  succiso  poplite  Gygen 

Excipit,  hinc  raptas  fugientibus  ingerit  hastas 

In  tergum:  Iuno  vires  animumque  ministrat. 

Addit  Halym  comitem  et  confixa  Phegea  parma,         765 

Ignaros  deinde  in  muris  Martemque  cientes 

Alcandrumque  Haiiumque  Noemonaque  Prytanimque. 

Lyncea  tendentem  contra  sociosque  vocantem 

Vibranti  gladio  connixus  ab  agg-ere  dexter 

Occupat:  huic  uno  deiectum  comminus  ictu  770 

Cum  galea  ionge  iacuit  caput.    Inde  ferarum 

Vastatorem  Amycum,  quo  non  felicior  alter 

Unguere  tela  manu  ferrumque  armare  veneno, 

Et  Clytium  Aeoliden,  et  amicum  Crethea  Musis, 

Crethea  Musarum  comitem,  cui  carmina  semper         775 

Et  citharae  cordi,  numerosque  intendere  nervis, 

Semper  eqi/os  atque  arma  virum  pug-nasque  canebat. 
Tandem  ductores  audita  caede  suorum 
Conveniunt  Teucri,  Mnestheus  acerque  Serestus, 
Palantesque  vident  socios  hostemque  receptum.         780 
Et  Mnestheus  „Quo  deinde  fugam,  quo  tenditis?"  inquit. 
„Quos  alios  muros,  quae  iam  ultra  moenia  habetis? 
„Unus  homo,  et  vestris,  o  cives,  undique  septus 
„Ag-geribus,  tantas  strages  impune  per  urbem 
„Ediderit?  iuvenum  primos  tot  miserit  Orco?  785 

„Non  infelicis  patriae  veterumque  deorum 
„Et  magni  Aeneae  segnes  miseretque  pudetque?" 
Talibus  accensi  flrmantur,  et  agmine  denso 
Consistunt.    Turnus  paullatim  excedere  pugna, 
Et  fluvium  petere  ac  partem,  quae  cingitur  unda.        790 
Acrius  hoc  Teucri  clamore  incumbere  magno, 
Et  glomerare  manum:  ceu  saevum  turba  leonem 
Quum  telis  premit  infensis,  at  territus  ihe, 
Asper,  acerba  tuens,  retro  redit,  et  neque  terga 
Ira  dare  aut  virtus  patitur,  nec  tendere  contra  795 

Ille  quidem,  hoc  cupiens,  potis  est  per  tela  virosque. 
Haud  aliter  retro  dubius  vestigia  Turnus 
Improperata  refert,  et  mens  exaestuat  ira. 
Quin  etiam  bis  tum  medios  invaserat  hostes, 
Bis  confusa  fuga  per  muros  agmina  vertit;  800 

Sed  manus  e  castris  propere  coit  omnis  in  unum; 
Nec  contra  vires  audet  Saturnia  Iuno 
Sufficere :  aeriam  coelo  nam  Iupiter  Irim 
Demisit,  germanae  haud  mollia  iussa  ferentem, 
Ni  Turnus  cedat  Teucrorum  moenibus  altis.  805 

Ergo  nec  clipeo  iuvenis  subsistere  tantum, 
Nec  dextra  valet:  iniectis  sic  undique  telis 
Obruitur.    Strepit  assiduo  cava  tempora  circum 
Tinnitu  galea,  et  saxis  solida  aera  fatiscunt, 
Discussaeque  iubae  capiti,  nec  sufficit  umbo  810 

Ictibus ;  ingeminant  hastis  et  Troes  et  ipse 
Fulmineus  Mnestheus.    Tum  toto  corpore  sudor 
Liquitur  et  piceum  -  nec  respirare  potestas  - 
Flumen  agit;  fessos  quatit  aeg-er  anhelitus  artus. 
virgilius.  18 

Tum  demum  praeceps  saltu  sese  omnibus  armis        813 
In  fluvium  dedit.   llle  suo  cum  gurgite  flavo 
Accepit  venientem  ac  molJibus  extulit  undis, 
Et  laetum  sociis  abluta  caede  remisit. 

A    E    N    E    I    D    0    S 

LIBER    DECIMUS. 

Panditur  interea  domus  omnipotentis  Olympi, 
Conciliumque  vocat  divum  pater  atque  hominum  rex 
Sideream  in  sedem,  terras  unde  arduus  omnes 
Castraque  Dardanidum  adspectat  populosque  Latinos. 
Considunt  tectis  bipatentibus;  incipitipse:  5 

„Coelicolae  magni,  quianam  sententia  vobis 
„Versa  retro,  tantumque  animis  certatis  iniquis? 
„Abnueram  bello  Italiam  concurrere  Teucris. 
„Quae  contra  vetitum  discordia?  quis  metus  aut  hos 
„Aut  hos  arma  sequi  ferrumque  lacessere  suasit?        10 
„Adveniet  iustum  pugnae,  ne  arcessite,  tempus, 
„Quum  fera  Carthago  Romanis  arcibus  olim 
„Exitium  magnum  atque  Alpes  immittet  apertas. 
„Tum  certare  odiis,  tum  res  rapuisse  licebit; 
„Nunc  sinite,  et  placitum  laeti  componite  foedus."       15 
lupiter  haec  paucis ;  at  non  Venus  aurea  contra 
Pauca  refert : 

„0  pater,  o  hominum  rerumque  aeterna.potestas,  - 
„Namque  aliud  quidsit,  quodiamimplorare  queamus?  — 
„Cernis,  ut  insultent  Rutuli,  Turnusque  feratur  20 

„Per  medios  insignis  equis  tumidusque  secundo 
„Marte  ruat?  Non  clausa  tegunt  iam  moenia  Teucros. 
„Quin  intra  portas  atque  ipsis  proelia  miscent 
„Aggeribus  murorum,  et  inundant  sanguine  fossae. 
„Aeneas  i^narus  abest.    Numquamne  levari  25 

„Obsidione  sines?  Muris  iterum  imminet  hostis 
„Nascentis  Troiae,  nec  non  exercitus  alter, 

„Atque  iterum  in  Teucros  Aetolis  surgit  ab  Arpis 
„Tydides.  Equidem  credo,  mea  vulnera  restant, 
„Et  tua  progenies  mortalia  demoror  arma !  30 

„Si  sine  pace  tua  atque  invito  numine  Troes 
„Italiam  petiere :  luant  peccata,  neque  illos 
„Iuveris  auxilio;  sin  tot  responsa  secuti, 
„Quae  superi  manesque  dabant:  cur  nunc  tua  quisquam 
„Vertere  iussa  potest,  aut  cur  nova  condere  fata?        35 
„Quid  repetam  exustas  Erycino  in  litore  classes  ? 
„Quid  tempestatum  regem  ventosque  furentes 
„Aeolia  excitos,  aut  actam  nubibus  Irim? 
„Nunc  etiam  Manes  -  haec  intentata  manebat 
„Sors  rerum  -  movet,  et  superis  immissa  repente         40 
„Allecto  medias  Italum  bacchata  per  urbes. 
„Nil  super  imperio  moveor:  speravimus  ista, 
„Dum  fortuna  fuit;  vincant,  quos  vincere  mavis. 
„Si  nulia  est  regio,  Teucris  quam  det  tua  coniux 
„Dura;'  per.eversae,  g-enitor,  fumantia  Troiae  4-5 

„Excidia  obtestor,  liceat  dimittere  ab  armis 
„Incolumem  Ascanium,  liceat  superesse  nepotem. 
„Aeneas  sane  ignotis  iactetur  in  undis 
„Et,  quamcumque  viam  dederit  fortuna,  sequatur; 
„Hunc  tegere  et  dirae  valeam  subducere  pugnae.         50 
„Est  Amathus,  est  celsa  mihi  Paphus  atque  Cythera, 
„Idaliaeque  domus:  positis  inglorius  armis 
„Exigat  hic  aevum.    Magna  dicione  iubeto 
„Carthago  premat  Ausoniam:  nihil  urbibus  inde 
„0bstabit  Tyriis.    Quid  pestem  evadere  belli  55 

„Iuvit  et  Arg-olicos  medium  fugisse  per  ignes, 
„Totque  maris  vastaeque  exhausta  pericula  terrae, 
„Dum  Latium  Teucri  recidivaque  Pergama  quaerunt? 
„Non  satius,  cineres  patriae  insedisse  supremos 
„Atque  solum,  quo  Troia  fuit?  Xanthum  et  Simoenta  60 
„Redde,  oro,  miseris,  iterumque  revolvere  casus 
„Da,  pater,  Iliacos  Teucrjs."    Tum  regia  Iuno, 
Aifta  furore  gravi:  „Quid  me  alta  silentia  cogis 
„Rumpere  et  obductum  verbis  vulgare  dolorerti? 
„Aenean  hominum  quisquam  divumque  subegit  55 

18* 

„Bella  sequi,  aut  hostem  regi  se  inferre  Latino  ?  — 
„Italiam  petiit  fatis  auctoribus:  esto; 
„Cassandrae  impuisus  furiis :  num  linquere  castra 
„Hortati  sumus,  aut  vitam  committere  ventis? 
„Num  puero  summam  belli,  num  credere  muros,  70 

„Tyrrhenamque  fidem  aut  gentes  agitarc  quietas? 
„Quis  deus  in  fraudem,  quae  dura  potentia  nostri 
„Egit?  ubi  hic  Iuno  demissave  nubibus  Iris?  — 
„Indignum  est,  Italos  Troiam  circumdare  flammis 
„Nascentem,  et  patria  Turnum  consistere  terra,  75 

„Cui  Pilumnus  avus,  cui  diva  Venilia  mater: 
„Quid,  face  Troianos  atra  vim  ferre  Latinis, 
„Arva  aliena  iug-o  premere  atque  avertere  praedas? 
„Quid,  soceros  legere  et  gremiis  abducere  pactas; 
„Pacem  orare  manu,  praefigere  puppibus  arma?  —     80 
„Tu  potes  Aenean  manibus  subducere  Graiuin, 
„Proque  viro  nebulam  et  ventos  obtendere  inanes, 
„Et  potes  in  totidem  classem  convertere  nymphas ; 
„Nos  aliquid  Rutulos  contra  iuvisse,  nefandum  est?  — 
„Aeneas  ignarus  abest:  ignarus  et  absit:  85 

„Est  Paphus  Idaliumque  tibi,  sunt  alta  Cythera. 
„Quid  gravidam  bellis  urbem  et  corda  aspera  tentas? 
„Nosne  tibi  fluxas  Phrygiae  res  vertere  fundo 
„Conamur?  nos;  an  miseros  qui  Troas  Achivis 
„Obiecit?  Quae  causa  fuit,  consurgere  in  arma  90 

„Europamque  Asiamque  et  foedera  solvere  furto? 
„Me  duce  Dardanius  Spartam  expugnavit  aduiter, 
„Aut  ego  tela  dedi,  fovive  cupidine  bella? 
„Tum  decuit  metuisse  tuis ;  nunc  sera  querelis 
„Haud  iustis  assurgis,  et  irrita  iurgia  iactas."  95 

Talibus  orabat  Iuno,  cunctique  fremebant 
Coelicolae  assensu  vario :  ceu  flamina  prima 
Quum  deprensa  fremunt  silvis  et  caeca  volutant 
Murmura,  venturos  nautis  prodentia  ventos. 
Tum  pater  omnipotens,  rerum  cui  summa  potestas,     100 
Infit  -  eo  dicente  deiim  domus  alta  silescit  • 

Et  tremefacta  solo  tellus,  silet  arduus  aether, 
Tum  Zephyri  posuere,  premit  placida  aequora  pontus  - 

„Accipite  ergo  animis  atque  haec  mea  figite  dicta. 

„Quandoquidem  Ausonios  eoniungi  foedera  Teucris   105 

„Haud  licitum,  nec  vestra  capit  discordia  llnem : 

„Quae  cuique  est  fortuna  hodie,  quam  quisque  secat  spem, 

„Tros  Rutulusve  fuat,  nullo  discrimine  habebo, 

„Seu  fatis  Italum  castra  obsidione  tenentur, 

„Sive  errore  malo  Troiae  monilisque  sinistris.  110 

„Nec  Rutulos  solvo.    Sua  cuique  exorsa  laborem 

„Fortunamque  ferent.    Rex  Iupiter  omnibus  idem : 

„Fata  viam  invenient."    Stygii  per  flumina  fratris, 

Per  pice  torrentes  atraque  voragine  ripas 

Adnuit,  et  totum  nutu  tremefecit  Olympum.  115 

Hic  finis  fandi ;  solio  tum  Iupiter  aureo 

Surgit,  coelicolae  medium  quem  ad  limina  ducunt. 

Interea  Rutuli  portis  circum  omnibus  instant 
Sternere  caede  viros,  et  moenia  cingere  flammis. 
At  legio  Aeneadum  vallis  obsessa  tenetur,  120 

Nec  spes  ulla  fugae;  miseri  stant  turribus  altis 
Nequidquam,  et  rara  muros  cinxere  corona. 
Asius  Imbrasides  Hicetaoniusque  Thymoetes 
Assaracique  duo  et  senior  cum  Castore  Thymbris 
Prima  acies;  hos  germani  Sarpedonis  ambo  125 

Et  Clarus  et  Themon  Lycia  comitantur  ab  alta. 
Fert  ingens  toto  connixus  corpore  saxum, 
Haud  partem  exiguam  montis,  Lyrnesius  Acmon, 
Nec  Clytio  genitore  minor,  nec  fratre  Menestheo. 
Hi  iaculis,  illi  certant  defendere  saxis,  130 

Molirique  ignem,  nervoque  aptare  sagittas. 
Ipse  inter  medios,  Veneris  iuslissima  cura, 
Dardanius  caput,  ecce,  puer  detectus  honestum, 
Qualis  gemma,  micat,  fulvum  quae  dividit  aurum, 
Aut  collo  decus  aut  capiti,  vel  quale  per  artem  13.c 

Inclusum  buxo,  aut  Oricia  terebintho, 
Lucet  ebur;  fusos  cervix  cui  lactea  crines 
Accipit  et  molli  subnectens  circulus  auro. 
Te  quoque  magnanimae  viderunt,  Ismare,  gentes 
Vulnera  dirigere  et  calamos  armare  veneno,  140 

Maeonia  generose  domo,  ubi  pinguia  culta 

Exercentque  viri,  Pactolosque  irrigat  auro. 

Adfuit  et  Mnestheus,  quem  pulsi  pristina  Turni 

Aggere  murorum  sublimem  gioria  tollit,. 

Et  Capys :  hinc  nomen  Campanae  ducitur  urbi.  145 

Illi  inter  sese  duri  certamina  belli 
Contulerant;  media  Aeneas  fretanocte  secabat. 
Namque  ut  ab  Evandro  castris  ingressus  Etruscis : 
Regem  adit  et  regi  memorat  nomenque  g-enusque,    • 
Quidve  petat  quidve  ipse  ferat;  Mezentius  arma        150 
Quae  sibi  conciliet,  violentaque  pectora  Turni 
Edocet;  humanis  quae  sit  fiducia  rebus 
Admonet  immiscetque  preces.    Haud  fit  mora:  Tarchon 
lungit  opes,  foedusque  ferit;  tum  libera  fati 
Ciassem  conscendit  iussis  gens  Lydia  divum,  155 

Externo  commissa  duci.    Aeneia  puppis 
Prima  tenet,  rostro  Phrygios  subiuncta  leones; 
Imminet  Ida  super,  profugis  gratissima  Teucris. 
Hic  mag-nus  sedet  Aeneas,  secumque  volutat 
Eventus  belli  varios;  Pallasque  sinistro  160 

Affixus  Jateri  iam  quaerit  sidera,  opacae 
Noctis  iter,  iam  quae  passus  terraque  marique. 

Pandite  nunc  Helicona,  deae,  cantusque  movete, 
Quae  manus  interea  Tuscis  comitetur  ab  oris 
Aenean,  armetque  rates,  pelagoque  vehatur.  165 

Massicus  aerata  princeps  secat  aequora  Tigri: 
Sub  quo  mille  manus  iuvenum,  qui  moenia  Clusi, 
Quique  urbem  liquere  Cosas;  quis  tela  sagittae 
Gorytique  leves  humeris  et  letifer  arcus. 
Una  torvus  Abas :  huic  totum  insignibus  armis  170 

Agmen  et  aurato  fulgebat  Apolline  puppis. 
Sexcentos  illi  dederat  Populonia  mater 
Expertos  belli  iuvenes;  ast  Ilva  trecentos 
lnsula,  inexhaustis  Chalybum  g-enerosa  metallis. 
Tertius,  ille  hominum  divumque  interpres  Asilas,        175 
Cui  pecudum  fibrae,  coeli  cui  sidera  parent 
Et  linguae  volucrum  et  praesagi  fulminis  ig-nes, 
Mille  rapit  densos  acie  atque  horrentibus  hastis. 
Hos  parere  iubent  Alpheae  ab  origine  Pisae, 

Urbs  Etrusca  solo.    Sequitur  pulcherrimus  Astur,      180 

Astur  equo  fidens  et  versicoloribus  armis. 

Tercentum  adiiciunt;  mens  omnibus  una  sequendi, 

Qui  Caerete  domo,  qui  sunt  Minionis  in  arvis, 

Et  Pyrgi  veteres,  intempestaeque  Graviscae. 

Non  ego  te,  Ligurum  ductor  fortissime  bello,  185 

Transierim,  Cinyra,  et  paucis  comitate  Cupavo, 

Cuius  olorinae  surgunt  de  vertice  pennae  - 

Crimen  amor  vestrum  -  formaeque  insigne  paternae. 

Namque  ferunt,  luctu  Cycnum  Phaethontis  amati, 

Populeas  inter  frondes  umbramque  sororum  190 

Dum  canit  et  maestum  Musa  solatur  amorem, 

Canentem  molli  pluma  duxisse  senectam, 

Linquentem  terras  et  sidera  voce  sequentem. 

Filius,  aequales  comitatus  classe  catervas, 

Ingentem  remis  Centaurum  promovet  -  ille  195 

Instat  aquae,  saxumque  undis  immane  minatur 

Arduu.s  -  et  longa  sulcat  maria  alta  carina. 

Ule  etiam  patriis  agmen  ciet  Ocnus  ab  oris, 

Fatidicae  Mantus  et  Tusci  filius  amnis, 

Qui  muros  matrisque  dedit  tibi,  Mantua,  nomen,         200 

Mantua  dives  avis,  sed  non  genus  omnibus  unum: 

Gens  iili  triplex,  populi  sub  gente  quaterni; 

Ipsa  caput  populis;  Tusco  de  sanguine  vires. 

Hinc  quoque  quingentos  in  se  Mezentius  armat, 

Quos  patre  Benaco  velatus  arundine  glauca  205 

Mincius  infesta  ducebat  in  aequora  pinu. 

It  gravis  Aulestes,  centenaque  arbore  fluctum 

Verberat  assurgens :  spumant  vada  marmore  verso. 

Hunc  vehit  immanis  Triton  et  caerula  concha 

Exterrens  freta,  cui  laterum  tenus  hispida  nanti  210 

Frons  hominem  praefert,  in  pristim  desinit  alvus; 

Spumea  semifero  sub  pectore  murmurat  unda. 

Xot  lecti  proceres  ter  denis  navibus  ibant 

Subsidio  Troiae,  et  campos  salis  aere  secabant. 

Iamque  dies  coelo  concesserat,  almaque  curru       215 
Noctivago  Phoebe  medium  pulsabat  Olympum: 
Aeneas  -  neque  enim  membris  dat  cura  quietem  • 

Ipse  sedens  clavumque  regit  velisque  ministrat. 

Atque  illi  medio  in  spatio  chorus,  ecce,  suarum 

Occurrit  comitum:  Nymphae,  quas  alma  Cybebe        220 

Numen  habere  maris  Nymphasque  e  navibus  esse 

Iusserat,  innabant  pariter  fluctusque  secabant, 

Quot  prius  aeratae  steterant  ad  litora  prorae. 

Agnoscunt  longe  regem,  lustrantque  choreis. 

Quarum  quae  fandi  doctissima,  Cymodocea  225 

Pone  sequens  dextra  puppim  tenet,  ipsaque  dorso 

Eminet,  ac  laeva  tacitis  subremigat  undis ; 

Tum  sic  ignarum  alloquitur:  „Vigilasne,  deum  gens, 

„Aenea?  Vigila,  et  velis  immitte  rudentes. 

„Nos  sumus,  Idaeae  sacro  de  vertice  pinus,  230 

„Nunc  peiagi  Nytnphae,  classis  tua. .  Perfidus  ut  nos 

„Praecipites  ferro  Rutulus  flammaque  premebat; 

„Rupimus  invitae  tua  vincula,  teque  per  aequor 

„Ouaerimus.    Hanc  genetrix  faciem  miserata  refccit, 

„Et  dedit  esse  deas  aevumque  agitare  sub  undis.  ,     235 

„At  puer  Ascanius  muro  fossisque  tenetur 

„Tela  inter  media  atque  horrentes  Marte  Latinos. 

„Iam  loca  iussa  tenet  forti  permixtus  Etrusco 

„Arcas  eques;  medias  illis  opponere  turmas, 

„Ne  castris  iungant,  certa  est  sententia  Turno.  240 

„Surge  age,  et  Aurora  socios  veniente  vocari 

„Primus  in  arma  iube,  et  clipeum  cape,  quem  dedit  ipse 

„InvicLum  Ignipotens  atque  oras  ambiit  auro. 

„Crastina  lux,  mea  si  non  irrita  dicta  putaris, 

„Ingentes  Rutulae  spectabit  caedis  acervos."  245 

Dixerat,  et  dextra  discedens  impulit  altam, 

Haud  ignara  modi,  puppim.    Fugit  illa  per  undas 

Ocior  et  iaculo  et  ventos  aequante  sagitta. 

Inde  aliae  celerant  cursus.    Stupet  inscius  ipse 

Tros  Anchisiades,  animos  tamen  omine  tollit.  250 

Tum  breviter  supera  adspectans  convexa  precatur: 

„Alma  parens  Idaea  deum,  cui  Dindyma  cordi 

„Turrigeraeque  urbes  biiugique  ad  frena  leones, 

„Tu  mihi  nunc  pugnae  princeps,  tu  rite  propinques 

„Augurium,  Phrygibusque  adsis  pede,  diva,  secundo."  255 

Tantum  effatus,  et  interea  revoluta  ruebat 

Matura  iam  luce  dies  noctemque  fugarat. 

Principio  sociis  edicit,  signa  sequantur, 

Atque  animos  aptent  armis,  pugnaeque  parent  se. 

Iamque  in  eonspectu  Teucros  habet  et  sua  castra,      260 

Stans  celsa  in  puppi :  clipeum  quum  deinde  sinistra 

Extulit  ardentem.   Clamorem  ad  sidera  toJlunt 

Dardanidae  e  muris:  spes  addita  suscitat  iras; 

Tela  manu  iaciunt:  quales  sub  nubibus  atris 

Strymonfae  dant  signa  grues,  atque  aethera  tranant  265 

Cum  sonitu,  fugiuntque  Notos  clamore  secundo. 

At  Rutulo  regi  ducibusque  ea  mira  videri 

Ausoniis,  donec  versas  ad  litora  puppes 

Kespiciunt,  totumque  allabi  classibus  aequor. 

Ardet  apex  capiti,  cristisque  a  vertice  flamma  270 

Funditur,  et  vastos  umbo  vomit  aereus  ignes: 

Non  secus  ac  liquida  si  quando  nocte  cometae 

Sanguinei  lugubre  rubent,  aut  Sirius  ardor, 

Ule  sitim  morbosque  ferens  mortalibus  aegris, 

Nascitur  et  laevo  contristat  lumine  coelum.  275 

Haud  tamen  audaci  Turno  fiducia  cessit 

Litora  praecipere,  et  venientes  pellere  terra. 

[Ultro  animos  tollit  dictis,  atque  increpat  ultro :] 

„Quod  votis  optastis,  adest,  perfringere  dextra. 

„In  manibus  Mars  ipse,  viri.   Nunc  coniugis  esto        280 

„Quisque  suae  tectique  memor;  nunc  magna  referto 

„Facta,  patrum  laudes.  Ultro  occurramus  ad  undam, 

„Dum  trepidi  egressique  labant  vestigia  prima. 

„Audentes  Fortuna  iuvat." 

Haec  ait,  et  secum  versat,  quos  ducere  contra,  285 

Vel  quibus  obsessos  possit  concredere  muros. 

Interea  Aeneas  socios  de  puppibus  altis 
Pontibus  exponit.   Multi  servare  recursus 
Languentis  pelagi,  et  brevibus  se  credere  saltu; 
Per  remos  alii.   Speculatus  litora  Tarchon,  290 

Qua  vada  non  spirant  nec  fracta  remurmurat  unda, 
Sed  mare  inoffensum  crescenti  allabitur  aestu, 
AdvertH  subito  proras,  sociosque  precatur: 

„Nunc,  o  lecta  manus,  validis  incumbite  remis; 
„Tollite,  ferte  rates;  inimicam  findite  rostris  295 

„Hanc  terram,  sulcumque  sibi  premat  ipsa  carina! 
„Frangere  nec  tali  puppim  statione  recuso, 
„Arrepta  tellure  semel."   Quae  talia  postquam 
EfFatus  Tarchon,  socii  consurgere  tonsis, 
Spumantesque  rates  arvis  inferre  Latinis,  300 

Donec  rostra  tenent  siccum.  Et  sedere  carinae 
Omnes  innocuae;  sed  non  puppis  tua,  Tarcbon. 
Namque  inflicta  vadis  dorso  dum  pendet  iniquo, 
Anceps  sustentata  diu,  fluctusque  fatigat; 
Solvitur  atque  viros  mediis  exponit  in  undis,  305 

Fragmina  remorum  quos  et  fluitantia  transtra 
Impediunt,  retraliitque  pedes  simul  unda  relabens. 
Nec  Turnum  segnis  retinet  mora;  sed  rapit  acer 
Totam  aciem  in  Teucros,  et  contra  in  litore  sistit. 
Signa  canunt.  Primus  turmas  invasit  agrestes  310 

Aeneas,  omen  pug-nae,  stravitque  Latinos, 
Occiso  Therone,  virum  qui  maximus  ultro 
Aenean  petit.   Huic  giadio  perque  aerea  suta, 
Per  tunicam  squalentem  auro,  latus  haurit  apertum. 
Inde  Lichan  ferit,  exsectum  iam  matre  peremta,         315 
Et  tibi,  Phoebe,  sacrum,  casus  evadere  ferri 
Quod  licuit  parvo.   Nec  longe,  Cissea  durum 
immanemque  Gyan,  sternentes  agmina  clava, 
Deiecit  leto :  nihil  illos  Herculis  arma 
Nec  validae  iuvere  manus  g-enitorque  Melampus,        320 
Alcidae  comes,  usque  graves  dum  terra  labores 
Praebuit.  Ecce  Pharo,  voces  dum  iactat  inertes, 
Intorquens  iaculum  clamanti  sistit  in  ore. 
Tu  quoque,  flaventem  prima  lanugine  malas 
Dum  sequeris  Clytium  infelix,  nova  gaudia,  Cydon,    325 
Dardania  stratus  dextra,  securus  amorum, 
Qui  iuvenum  tibi  semper  erant,  miserande  iaceres; 
Ni  fratrum  stipata  cohors  foret  obvia,  Phorci 
Progenies,  septem  numero :  septenaque  tela 
Coniiciunt;  partim  galea  clipeoque  resultant  330 

Irrita,  deflexit  partim  stringentia  corpus 

Alma  Venus.  Fidum  Aeneas  affatur  Achaten : 

„Suggere  tela  mihi:  non  ullum  dextera  frustra 

„Torserit  in  Rutulos,  steterunt  quae  in  corpore  Graium 

„lliacis  campis."  Tum  magnam  corripit  hastam,         335 

Et  iacit:  illa  volans  clipei  transverberat  aera 

Maeonis,  et  thoraca  simul  cum  pectore  rumpit. 

Huic  frater  subit  Alcanor,  fratremque  ruentem 

Sustentat  dextra:  traiecto  missa  lacerto 

Protinus  hasta  fugit  servatque  cruenta  tenorem,  340 

Dexteraque  ex  humero  nervis  moribunda  pependit. 

Tum  Numitor,  iaculo  fratris  de  corpore  rapto, 

Aenean  petiit;  sed  non  et  figere  contra 

Est  licitum,  magnique  femur  perstrinxit  Achatae. 

Hic  Curibus,  fidens  primaevo  corpore,  Clausus  345 

Advenit,  et  rigida  Dryopem  ferit  eminus  hasta 

Sub  mentum  graviter  pressa,  pariterque  loquentis 

Vocem  animamque  rapit  traiecto  gutture ;  at  ille 

Fronte  ferit  terram  et  crassurn  vomit  ore  cruorem. 

Tresquoque  Threicios  Boreae  de  gente  suprema,       350 

Et  tres,  quos  Idas  pater  et  patria  Ismara  mittit, 

Per  varios  sternit  casus.   Accurrit  Halaesus 

Auruncaeque  manus,  subit  et  Neptunia  proles, 

Insignis  Messapus  equis.  Expellere  tendunt 

Nunc  hi,  nunc  illi;  certatur  limine  in  ipso  355 

Ausoniae.  Magno  discordes  aethere  venti 

Proelia  ceu  tollunt  animis  et  viribus  aequis ; 

Non  ipsi  inter  se,  non  nubila,  non  mare  cedit; 

Anceps  pugna  diu;  stant  obnixa  omnia  contra: 

Haud  aliter  Troianae  acies  aciesque  Latinae  360 

Concurrunt,  haeret  pede  pes  densusque  viro  vir. 

At  parLe  ex  alia,  qua  saxa  rotantia  late 
Impulerat  torrens  arbustaque  diruta  ripis, 
Arcadas,  insuetos  acies  inferre  pedestres, 
Ut  vidit  Pallas  Latio  dare  terg-a  sequaci,  365 

Aspera  quis  natura  loci  dimittere  quando 
Suasit  equos;  unum  quod  rebus  restat  eg-enis, 
Nunc  prece,  nunc  dictis  virtutem  accendit  amaris: 
„Quo  fugitis,  socii?  Per  vos  et  fortia  facta, 

„Per  ducis  Evandri  nomen  devictaque  bella,  370 

„Spemque  meam,  patriae  quae  nunc  subit  aemula  laudi. 
,,Fidite  ne  pedibus.   Ferro  rumpenda  per  hostes 
„Est  via.    Qua  globus  ille  viriim  densissimus  urguet, 
„Hac  vos  et  Pallanta  ducem  patria  alta  reposcit. 
„Numina  nulJa  premunt;  mortali  urguemur  ab  hoste  37? 
„Mortales;  totidem  nobis  animaeque  manusque. 
„Ecce,  maris  magna  claudit  nos  obiice  pontus; 
„Deest  iam  terra  fugae:  pelagus  Troiamne  petemus?" 
Haec  ait  et  medius  densos  prorumpit  in  hostes. 
Obvius  huic  primum,  fatis  adductus  iniquis,  380 

Fit  Lagus :  hunc,  magno  vellit  dum  pondere  saxum, 
Intorto  figit  telo,  discrimina  costis 
Per  medium  qua  spina  dabat,  hastamque  receptat 
Ossibus  haerentem.   Quem  non  super  occupat  Hisbo, 
lile  quidem  hoc  sperans :  nam  Pallas  ante  ruentem,   385 
Dum  furit,  incautum  crudeli  morte  sodalis, 
Excipit  atque  ensem  tumido  in  pulmone  recondit. 
Hinc  Sthenelum  petit,  et  Rhoeti  de  gente  vetusta 
Anchemolum,  thalamos  ausum  incestare  novercae. 
Vos  etiam  gemini  Rutulis  cecidistis  in  arvis,  390 

Daucia,  Laride  Thymberque,  simillima  proles, 
Indiscreta  suis,  gratusque  parentibus  error; 
At  nunc  dura  dedit  vobis  discrimina  Pallas: 
Nam  tibi,  Thymbre,  caput  Evandrius  abstulit  ensis ; 
Te  decisa  suum,  Laride,  dextera  quaerit,  '    395 

Semianimesque  micant  digiti  ferrumque  retractant. 
Arcadas  accensos  monitu  et  praeclara  tuentes 
Facta  viri  mixtus  dolor  et  pudor  armat  in  hostes. 
Tum  Pallas  biiugis  fugientem  Rhoetea  praeter 
Traiicit.   Hoc  spatium,  tantumque  morae  fuit  Ilo:        400 
llo  namque  procul  validam  direxerat  hastam, 
Quam  meclius  Rhoeteus  intercipit,  optime  Teuthra, 
Te  fugiens  fratremque  Tyren;  curruque  volutus 
Caedit  semianimis  Rutulorum  calcibus  arva. 
Ac  velut,  optato  ventis  aestate  coortis,  405 

Dispersa  immittit  silvis  incendia  pastor; 
Correptis  subito  mediis,  exlenditur  una 

Horrida  per  latos  acies  Vulcania  campos ; 
Ille  sedens  victor  flammas  despectat  ovantes: 
Non  aliter  socium  virtus  coit  omnis  in  urmm,  410 

Teque  iuvat,  Palla.  Sed  bellis  acer  Halaesus 
Tendit  in  adversos,  seque  in  sua  collig-it  arma. 
Hic  mactat  Ladona  Pheretaque  Demodocumque; 
Strymonio  dextram  fulg-enti  deripit  ense 
Elatam  in  iug-ulum;  saxo  ferit  ora  Thoantis,  415 

Ossaque  dispersit  cerebro  permixta  cruento. 
Fata  canens  silvis  g-enitor  ceiarat  Halaesum, 
Ut  senior  leto  canentia  lumina  solvit : 
Iniecere  manum  Parcae  telisque  sacrarunt 
Evandri.   Quem  sic  Pallas  petit  ante  precatus :  420 

„Da  nunc,  Thybri  pater,  ferro,  quod  missile  libro, 
„Fortunam  atque  viam  duri  per  pectus  Halaesi. 
„Haec  arma  exuviasque  viri  tua  quercus  habebit." 
Audiit  illa  deus:  dum  texit  Imaona  Halaesus, 
Arcadio  infelix  telo  dat  pectus  inermum.  425 

At  non  caede  viri  tanta  perterrita  Lausus, 
Pars  ingens  belli,  sinit  agmina:  primus  .Abantem 
Oppositum  interimit,  pugnae  nodumque  moramque. 
Sternitur  Arcadiae  proles,  sternuntur  Etrusci, 
Et  vos,  o  Graiis  imperdita  corpora,  Teucri.  430 

Ag-mina  concurrunt  ducibusque  et  viribus  aequis ; 
Extremi  addensent  acies,  nec  turba  moveri 
Tela  manusque  sinit.   Hinc  Pallas  instat  et  urguet, 
Hinc  contra  Lausus;  ncc  multum  discrepat  aetas; 
Egregii  forma,  sed  quis  fortuna  neg-arat  435 

In  patriam  reditus.   Ipsos  concurrere  passus 
Haud  tamen  inter  se  mag-ni  regnator  Olympi : 
Mox  iilos  sua  fata  manent  maiore  sub  hoste. 
Interea  soror  alma  monet  succedere  Lauso 
Turnum :  qui  volucri  curru  medium  secat  agmen.       440 
Ut  vidit  socios :  „Tempus  desistere  pugnae : 
„Solus  ego  in  Pallanta  feror,  soli  mihi  Palias 
„Debetur;  cuperem  ipse  parens  spectator  adesset." 
Haec  ait,  et  socii  cesserunt  aequore  iusso. 
At,  Rutulum  abscessu,  iuvenis  tum,  iussa  superba      445 

Miratus,  stupet  in  Turno,  corpusque  per  ingens 

Lumina  volvit,  obitque  truci  procul  omnia  visu, 

Talibus  et  dictis  it  contra  dicta  tyranni : 

„Aut  spoliis  ego  iam  raptis  laudabor  opimis, 

„ Aut  leto  insigni ;  sorti  pater  aequus  utrique  est.        450 

„Tolle  minas."  Fatus  medium  procedit  in  aequor. 

Frigidus  Arcadibus  coit  in  praecordia  sanguis. 

Desiluit  Turnus  biiugis:  pedes  apparat  ire 

Comminus.   Utque  leo,  specula  quum  vidit  ab  alta 

Stare  procul  campis  meditantem  in  proelia  taurum,    455 

Advolat :  haud  alia  est  Turni  venientis  imago. 

Hunc  ubi  contiguum  missae  fore  credidit  hastae, 

Ire  prior  Pallas,  si  qua  fors  adiuvet  ausum 

Viribus  imparibus,  magnumque  ita  ad  aethera  fatur : 

„Per  patris  hospitium  et  mensas,  quas  advena  adisti,  460 

„Te  precor,  Alcide,  coeptis  ingentibus  adsis! 

„Cernat  semineci  sibi  me  rapere  arma  cruenta, 

„Victoremque  ferant  morientia  lumina  Turni." 

Audiit  Alcides  iuvenem,  magnumque  sub  imo 

Corde  premit  gemitum,  lacrimasque  effundit  inanes.   465 

Tum  genitor  natum  dictis  affatur  amicis : 

„Stat  sua  cuique  dies ;  breve  et  irreparabile  tempus 

„0mnibus  est  vitae;  sed  famam  extendere  factis, 

„Hoc  virtutis  opus.   Troiae  sub  moenibus  altis 

„Tot  nati  cecidere  deum;  quin  occidit  una  470 

„Sarpedon,  mea  progenies.   Etiani  sua  Turnum 

„Fata  vocant,  metasque  dati  pervenit  ad  aevi." 

Sic  ait,  atque  oculos  Rutulorum  reiicit  arvis. 

At  Pallas  magnis  emittit  viribus  hastam, 

Vaginaque  cava  fulg-entem  deripit  ensem.  475 

Illa  volans,  humeri  surgunt  qua  tegmina  summa, 

Incidit,  atque,  viam  clipei  molita  per  oras, 

Tandem  etiam  mag-no  strinxit  de  corpore  Turni. 

Hic  Turnus  ferro  praefixum  robur  acuto 

In  Pallanta  diu  librans  iacit,  atque  ita  fatur:  480 

„Adspice,  num  mage  sit  nostrum  penetrabile  telum." 

Dixerat;  at  clipeum,  tot  ferri  terga,  tot  aeris, 

Quum  pellis  toties  obeat  circumdata  tauri, 

Vibranti  medium  cuspis  transverberat  ictu, 

Loricaeque  moras  et  pectus  perforat  ingens.  485 

Ille  rapit  calidum  frustra  de  vulnere  telum: 

Una  eademque  via  sanguis  animusque  sequuntur. 

Corruit  in  vulnus ;  sonitum  super  arma  dedere ; 

Et  terram  hostilem  moriens  petit  ore  cruento. 

Quem  Turnus  super  adsistens,  490 

„Arcades,  haec"  inquit  „memores  mea  dicta  referte 

„Evandro :  Qualem  meruit,  Pallanta  remitto. 

„Quisquis  honos  tumuli,  quidquid  solamen  humandi  est, 

„Largior.  Haud  illi  stabunt  Aeneia  parvo 

„Hospitia."  Et  laevo  pressit  pede,  talia  fatus,  495 

Exanimem,  rapiens  immania  pondera  baltei, 

Impressumque  nefas :  una  sub  nocte  iugali 

Caesa  manus  iuvenum  foede,  thalamique  cruenti; 

Quae  Clonus  Eurytides  multo  caelaverat  auro. 

Quo  nunc  Turnus  ovat  spolio  gaudetque  potitus.        500 

Nescia  mens  hominum  fati  sortisque  futurae, 

Et  servare  modum,  rebus  sublata  secundis! 

Turno  tempus  erit,  magno  quum  optaverit  emtum 

Intactum  Pallanta,  et  quum  spolia  ista  diemque 

Oderit.   At  socii  multo  g-emitu  lacrimisque  505 

Impositum  scuto  referunt  Pallanta  frequentes. 

0  dolor  atque  decus  magnum  rediture  parenti! 

Haec  te  prima  dies  bello  dedit,  haec  eadem  aufert, 

Quum  taiuen  ingentes  Rutulorum  linquis  acervos ! 

Nec  iam  fama  mali  tanti,  sed  certior  auctor  510 

Advolat  Aeneae,  tenui  discrimine  leti 
Esse  suos :  tempus,  versis  succurrere  Teucris 
Proxima  quaeque  metit  gladio,  latumque  per  agmen 
Ardens  limitem  agit  ferro,  te,  Turne,  superbum 
Caede  nova  quaerens.   Pallas,  Evander,  in  ipsis         515 
Omnia  sunt  oculis,  mensae,  quas  advena  primas 
Tunc  adiit,  dextraeque  datae.   Sulmone  creatos 
Quatuor  hic  iuvenes,  totidem,  quos  educat  Ufens, 
Viventes  rapit,  inferias  quos  immolet  umbris, 
Captivoque  rogi  perfundat  sanguine  flammas.  520 

lndeMago  procul  infensam  contenderat  hastani; 

Ille  astu  subit,  at  tremebunda  supervolat  hasta; 

Et  g-enua  amplectens  effatur  talia  supplex: 

„Per  patrios  Manes  et  spes  surgentis  Iuli, 

„Te  precor,  hanc  animam  serves  gnatoque  patrique.  525 

„Est  domus  alta ;  iacent  penitus  defossa  talenta 

„Caelati  argenti;  sunt  auri  pondera  facti 

„Infectique  mihi.   Non  hic  victoria  Teucrum. 

„Vertitur,  aut  anima  una  dabit  discrimina  tanta." 

Dixerat;  Aeneas  contra  cui  talia  reddit:  530 

„Argenti  atque  auri  memoras  quae  multa  talenta, 

„Gnatis  parce  tuis :  belli  commercia  Turnus 

„Sustulit  ista  prior  iam  tum  Pallante  peremto. 

„Hoc  patris  Anchisae  Manes,  hoc  sentit  Iulus." 

Sic  fatus  g-aleam  laeva  tenet,  atque  reflexa  535 

Cervice  orantis  capulo  tenus  applicat  ensem. 

Nec  procul  HaemOnides,  Phoebi  Triviaeque  sacerdos^ 

Infula  cui  sacra  redimibat  tempora  vitta, 

Totus  collucens  veste  atque  insignibus  armis : 

Quem  congressus  agit  campo,  Iapsumque  superstans  540 

Immolat,  ingentique  umbra  tegit;  arma  Serestus 

Lecta  refert  humcris,  tibi,  rex  Gradive,  tropaeum. 

Instaurant  acies  Vulcani  stirpe  creatus 

Caeculus  et  veniens  Marsorum  montibus  Umbro. 

Dardanides  contra  furit.  Anxuris  ense  sinistram        545 

Et  totum  clipei  ferro  deiecerat  orbem;  - 

Dixerat  ille  aliquid  magnum,  vimque  affore  verbo 

Crediderat,  coeloque  animum  fortasse  ferebat, 

Canitiemque  sibi  et  longos  promiserat  annos;  - 

Tarquitus  exsultans  contra  fulgentibus  armis,  550 

Silvicolae  Fauno  Dryope  quem  nympha  crearat, 

Obvius  ardenti  sese  obtulit.   Ille  reducta 

Loricam  clipeique  ing-ens  onus  impedit  hasta. 

Tum  caput  orantis  nequidquam  et  multa  parantis 

Dicere  deturbat  terrae,  truncumque  tepentem  555 

Provolvens,  super  haec  inimico  pectore  fatur: 

„Istic  nunc,  metuende,  iace!  Non  te  optima  mater 

„Condet  humo,  patrioque  onerabit  membra  sepulcro, 

„Alitibus  linquere  feris,  aut  g-urgite  mersum 

„Unda  feret,  piscesque  impasti  vulnera  lanibent."       560 
Protenus  Antaeum  et  Lucam,  prima  agmina  Turni, 
Persequitur  fortemque  Numam  fulvumque  Camertem, 
Magnanimo  Volscente  satum,  ditissimus  agri 
Qui  fuit  Ausonidum  et  tacitis  regnavit  Amyclis. 
Aegaeon  qualis,  centum  cui  brachia  dicunt  565 

Centenasque  manus,  quinquaginta  oribus  ignem 
Pectoribusque  arsisse,  Iovis  quum  fulmina  contra 
Tot  paribus  streperet  clipeis,  tot  stringeret  enses : 
Sic  toto  Aeneas  desaevit  in  aequore  victor, 
Ut  semel  intepuit  mucro.   Quin  ecce  Niphaei  570 

Quadriiuges  in  equos  adversaque  pectora  tendit; 
Atque  illi  longe  gradientem  et  dira  frementem 
Ut  videre,  metu  versi  retroque  ruentes 
Effunduntque  ducem,  rapiuntque  ad  litora  currum. 
Interea  biiugis  infert  se  Lucagus  albis  575 

In  medios  fraterque  Liger;  sed  frater  habenis 
Flectit  equos,  strictum  rotat  ace?:  Lucagus  ensem.- 
Haud  tulit  Aeneas  tanto  fervore  furentes : 
Irruit,  adversaque  ingens  apparuit  hasta. 
Cui  Liger:  580 

„Non  Diomedis  equos,  nec  currum  cernis  Achilli 
„Aut  Phrygiae  campos;  nunc  belli  finis  et  aevi 
„His  dabitur  terris."  Vesano  talia  late 
Dicta  volant  Ligeri ;  sed  non  et  Troius  heros 
Dicta  parat  contra:  iaculum  nam  torquet  in  hostes.    585 
Lucagus  ut  pronus  pendens  in  verbera  telo 
Admonuit  biiugos,  proiecto  dum  pede  laevo 
Aptat  se  pugnac;  subit  oras  hasta  per  imas 
Fulgentis  clipei,  tum  laevum  perforat  inguen : 
Excussus  curru  moribundus  volvitur  arvis.  590 

Quem  pius  Aeneas  dictis  affatur  amaris : 
„Lucage,  nulla  tuos  currus  fuga  segnis  equorum 
„Prodidit,  aut  vanae  vertere  ex  hostibus  umbrae; 
„Ipse  rotis  saliens  iuga  deseris."  Haec  ita  fatus 
Arripuit  biiugos.   Frater  tendebat  inertes  595 

Infelix  palmas,  curru  delapsus  eodem : 
„Per  te,  per  qui  te  talem  genuere  parentes, 
virgilius.  19 

„Vir  Troiane,  sine  hanc  animam,  et  miserere  precantis ! " 

Pluribus  oranti  Aeneas :  „Haud  talia  dudum 

„Dicta  dabas.   Morere,  et  fratrem  ne  desere  frater."  600 

Tum  latebras  animae,  pectus,  mucrone  recludit. 

Talia  per  campos  edebat  funera  ductor 

Dardanius,  torrentis  aquae  vel  turbinis  atri 

More  furens.  Tandem  erumpunt  et  castra  relinquunt 

Ascanius  puer  et  nequidquam  obsessa  iuventus.        605 

Iunonem  interea  compellat  Iupiter  ultro : 
„0  germana  mihi  atque  eadem  gratissima  coniux, 
„Ut  rebare,  Venus  -  nec  te  sententia  fallit  - 
,,Troianas  sustentat  opes:  non  vivida  bello 
„Dextra  viris  animusque  ferox  patiensque  pericli."    610 
Cui  Iuno  submissa:  „Quid,  o  pulcherrime  coniux, 
„Sollicitas  aegram  et  tua  tristia  dicta  timentem? 
„Si  mihi,  quae  quondam  fuerat,  quamque  esse  decebat, 
„Vis  in  amore  foret.   Non  hoc  mihi  namque  negares, 
„Omnipotens,  quin  et  pugnae  subducere  Turnum,      615 
„Et  Dauno  possem  incolumem  servare  parenti. 
„Nunc  pereat,  Teucrisque  pio  det  sanguine  poenas. 
„Ille  tamen  nostra  deducit  origine  nomen, 
„Pilumnusque  illi  quartus  pater,  et  tua  larga 
„Saepe  manu  multisque  oneravit  limina  donis."  620 

Cui  rex  aetherii  breviter  sic  fatus  Olympi : 
„Si  mora  praesentis  leti  tempusque  caduco 
„Oratur  iuveni,  meque  hoc  ita  ponere  sentis; 
„Tolle  fuga  Turnum  atque  instantibus  eripe  fatis : 
„Hactenus  indulsisse  vacat.   Sin  altior  istis  625 

„Sub  precibus  venia  ulla  latet,  totumque  moveri 
„Mutarive  putas  bellum;  spes  pascis  inanes." 
Et  Iuno  allacrimans :  „Quid,  si,  quae  voce  gravaris, 
„Mente  dares,  atque  haec  Turno  rata  vita  maneret? 
„Nunc  manet  insontem  gravis  exitu.s,  aut  eg-o  veri      630 
„Vana  feror.   Quod  ut  o  potius  formidine  falsa 
„Ludar,  et  in  melius  tua,  qui  potes,  orsa  reflectas ! " 
Haec  ubi  dicta  dedit,  coelo  se  protenus  alto 
Misit,  agens  hiemem  nimbo  succincta  per  auras, 
lliacamque  aciem  et  Laurentiacastra  petivit.  635 

Tum  dea  nube  cava  tenuem  sine  viribus  umbram 
In  faciem  Aeneae  -  visu  mirabile  monstmm  - 
Dardaniis  ornat  telis,  clipeumque  iubasque 
Divini  assimulat  capitis,  dat  inania  verba, 
Dat  sine  mente  sonum,  gressusque  effingit  euntis*.      640 
Morte  obita  quales  fama  est  volitare  figuras, 
Aut  quae  sopitos  deludunt  somnia  sensus. 
At  primas  Jaeta  ante  acies  exsultat  imago, 
Irritatque  yirum  telis  et  voce  lacessit. 
Instat  cui  Turnus,  stridentemque  eminus  hastam        645 
Coniicit;  illa  dato  vertit  vestigia  tergo. 
Tum  vero  Aenean  aversum  ut  cedere  Turnus 
Credidit,  atque  animo  spem  turbidus  hausit  inanem. 
„Quo  fugis,  Aenea?  Thalamos  ne  desere  pactos! 
„Hac  dabitur  dextra  tellus  quaesita  per  undas."  650 

Talia  vociferans  sequitur,  strictumque  coruscat 
Mucronem,  nec  ferre  videt  sua  gmidia  ventos. 
Forte  ratis  celsi  coniuncta  crepidine  saxi 
Expositis  stabat  scalis  et  ponte  parato, 
Qua  rex  Clusinis  advectus  Osinius  oris :  655 

Huc  sese  trepida  Aeneae  fugientis  imago 
Coniicit  in  latebras;  nec  Turnus  segnior  instat, 
Exsuperatque  moras  et  pontes  transilit  altos. 
Vix  proram  attigerat:  rumpit  ^aturnia  funern, 
Avulsamque  rapit  revoluta  per  aequora  navem.  660 

Tum  levis  haud  ultra  Iatebras  iam  quaerit  imago, 
Sed  sublime  volans  nubi  se  immiscuit  atrae. 
Illum  autem  Aeneas  absentem  in  proelia  poscit; 
Obvia  multa  virum  de.mittit  corpora  morti: 
Quum  Turnum  medio  interea  fert  aequore  turbo.        665 
Respicit  ig-narus  rerum  ingratusque  salutis, 
Et  duplices  cum  voce  manus  ad  sidera  tendit: 
„Omnipotens  genitor,  tanton'  me  crimine  dignum 
„Duxisti,  et  tales  voluisti  expendere  poenas? 
„Quo  feror?  undeabii?  quaemefug-a,  quemvcreducit?  670 
„Laurentesne  iterum  muros  aut  castra  videbo  ? 
„Quid  manus  illa  viriim,  qui  me  meaque  arma  secuti, 
„Quosque  -  nefas  -  omnes  infanda  in  morte  reliqui, 

19* 

„Et  nunc  palantes  video,  gemitumque  cadentum 
„Accipio?  Quid  ago,  aut  quae  iam  satis  ima  dehiscat  675 
„Terra  mihi?  Vos  o  potius  misereseite,  venti! 
„In  rupes,  in  saxa  -  volens  vos  Turnus  adoro  - 
„Ferte  ratem,  saevisque  vadis  immittite  Syrtis, 
„Ouo  neque  me  Rutuli,  nec  conscia  faina  sequatur." 
Haec  memorans,  animo  nunc  huc  nunc  fluciuat  illuc,  680 
An  sese  mucrone  ob  tantum  dedecus  amens 
Iuduat,  et  crudum  per  costas  exigat  enseni; 
Fluetibus  an  iaciat  mediis,  et  litora  nando 
Curva  petat,  Teucrumque  iterum  se  reddat  in  arma. 
Ter  conatus  utramque  viam:  ter  maxima  Iuno  685 

Continuit,  iuvenemque  animo  miserata  repressit. 
Labitur  alia  secans  fluctuque  aestuque  secundo, 
Et  patris  antiquam  Dauni  defertur  ad  urbem. 
At  lovis  interea  monitis  Mezentius  ardens 
Succedit  pugnae,  Teucrosque  invadit  ovantes.  690 

Concurrunt  Tyrrhenae  acies,  atque  omnibus  uni, 
Uni  odiisque  viro  telisque  frequentibus  instant. 
nie,  -  velut  rupes,  vastum  quae  prodit  in  aequor 
Obvia  ventorum  furiis  expostaque  ponto, 
Vim  cunctam  atque  minas  perfert  coelique  marisque,  695 
Ipsa  immota  manens,  -  prolem  Dolichaonis,  Hebrum, 
Sternit  humi,  cum  quo  Latagnm  Palmumque  fugacem  - 
Sed  Latagum  saxo  atque  ingenti  fragmine  montis 
Occupat  os  faciemque  adversam,  poplite  Palmum 
Succiso  volvi  seguem  sinit,  armaque  Lauso  700 

Donat  habere  humeris  et  vertice  figere  cristas  -, 
Nec  non  Evanthen  Phrygium,  Paridisque  Mimanta 
Aequalem  comitemque,  una  quem  nocte  Theano 
In  lucem  g-enitori  Amyco  dedit,  et  face  prae^nans 
Cisseis  regina  Parim:  Paris  urbe  paterna  705 

Occubat,  ignarum  Laurens  habet  ora  Mimanta. 
Ac  velut  ille  canum  morsu  de  montibus  altis 
Actus  aper,  multos  Vesulus  quem  pinifer  annos 
Defendit  multosque  palus  Laurentia,  silva 
Pastus  arundinea,  postquam  inter  retia  ventum  est,  710 
Substitit.  infremuitoue  ferox  et  inhorruit  armos; 

Nec  cuiquam  irasci  propiusve  accedere  virtus, 

Sed  iaculis  tutisque  procul  clamoribus  instant; 

Ille  autem  impavidus  partes  cunctatur  in  omnes, 

Dentibus  infrendens,  et  tergo  decutit  hastas:  715 

Haud  aliter,  iustae  quibus  est  Mezentius  irae, 

Non  ulli  est  animus  stricto  concurrere  ferro; 

Missilibus  longe  et  vasto  clamore  lacessunt. 

Venerat  antiquis  Corythi  de  fmibus  Acron, 

Graius  homo,  infectos  linquens  profugxis  hymenaeos :  720 

Hunc  ubi  misccntem  longe  media  agtnina  vidit, 

Purpureum  pennis  et  pactae  coniugis  ostro; 

Impastus  stabula  alta  leo  ceu  saepe  peragrans  - 

Suadet  enim  vesana  fames  -  si  forte  fugacem 

Conspexit  capream  aut  surg-entem  in  cornua  cervurr,  725 

Gaudet,  hians  immane,  comasque  arrexit,  et  haeret 

Visceribus  super  incumbens,  lavit  improba  teter 

Ora  cruor: 

Sic  ruit  in  densos  alacer  Mezentius  hostes. 

Sternitur  infelix  Acron,  et  calcibus  atram  730 

Tundit  humum  exspirans,  infractaque  tela  cruentat. 

Atque  idem  fugientem  haud  est  dignatus  Oroden 

Sternere,  nec  iacta  caecum  dare  cuspide  vulnus ; 

Obvius  adversoque  occurrit,  seque  viro  vir 

Contulit,  haud  furto  melior  sed  fortibus  armis.  735 

Tum  super  abiectum  posito  pede  nixus  et  hasta, 

„Pars  belii  haud  temnenda,  viri,  iacet  altus  Orodes." 

Conclamant  socii  laetum  paeana  secuti. 

llle  autem  exspirans:  „Non  me,  quicumque  es,  inulto, 

„Victor,  nec  longiim  laetabere:  te  quoque  fata  740 

„Prospectant  paria,  atquc  eadem  mox  arva  tenejbis." 

Ad  quem  subridens  mixta  Mezentius  ira: 

„Nunc  morere ;  ast  de  me  divum  pater  atque  hominum  rex 

„Viderit ! "   Hoc  dicens  eduxit  corpore  telum ; 

Olli  dura  quies  oculos  et  ferreus  urgiiet  745 

Somnus,  in  aeternam  clauduntur  lumina  noctem. 

Caedicus  Alcathoum  obtruncat;  Sacrator  Hydaspen; 

Partheniumque  Rapo  et  praedurum  viribus  Orsen; 

Messapus  Cloniumque  Lycaoniumque  Ericeten, 

lllum  infrenis  equi  lapsu  tellure  iacentem,  750 

Hunc  pedilem  pedes.  Et  Lycius  processerat  Agis, 
Quem  tamen  haud  expers  Vaierus  virlutis  avitae 
Deiicit ;  at  Thronium  Salius,  Saliumque  Nealces, 
Insignis  iaculo  et  longe  fallente  sagitta. 

Iam  gravis  aequabat  luctus  et  mutua  Mavors  755 

Funera ;  caedebant  pariter  pariterque  ruebant 
Victores  victique,  neque  his  fug-a  nota  neque  illis. 
Di  Iovis  in  tectis  iram  miserantur  inanem 
Amborum,  et  tantos  mortalibus  esse  labores : 
Hinc  Venus,  hinc  contra  spectat  Saturnia  Iuno ;  76v) 

Pallida  Tisiphone  media  inter  millia  saevit. 
At  vero  ingentem  quatiens  Mezentius  hastam 
Turbidus  ingreditur  campo.   Quam  magrms  Orion, 
Quum  pedes  incedit  medii  per  maxima  Nerei 
Stag-na,  viam  scindens,  humero  supereminet  undas,   765 
Aut,  summis  referens  annosam  montibus  ornum, 
Ingrediturque  solo  et  caput  inter  nubila  condit: 
Talis  se  vastis  infert  Mezentius  armis. 
Huic  contra  Aeneas,  specuiatus  in  agrnine  long-o, 
Obvius  ire  parat.  Manet  imperterritus  ille,  770 

Hostem  magnanimum  opperiens,  et  mole  sua  stat, 
Atque  oculis  spatium  emensus,  quantum  satis  hastae, 
„Dextra  mihi  deus  et  telum,  quod  missile  libro, 
„Nunc  adsint!  Voveo  praedonis  corpore  raptis 
„Indutum  spoliis  ipsum  te,  Lause,  tropaeum  775 

„Aeneae."   Dixit,  stridentemque  eminus  hastam 
Iecit;  at  illa  volans  clipeo  est  excussa,  proculque 
EgTegium  Antoren  latus  inter  et  ilia  figit, 
Herculis  Antoren  comitem,  qui  missus  ab  Arg-is 
Haeserat  Evandro  atque  Itala  consederat  urbe.  780 

Sternitur  infelix  alieno  vulnere,  coelumque 
Adspicit  et  dulces  moriens  reminiscitur  Argos. 
Tum  pius  Aeneas  hastam  iacit:  illa  per  orbem 
Aere  cavum  triplici,  per  linea  terg-a,  tribusque 
Transiit  intexturn  tauris  opus,  imaque.  sedit  785 

Tnguine;  sed  vires  haud  pertulit.   Ocius  ensem 
Aeneas,  viso  Tyrrheni  sanguine  laetus, 

Eripit  a  femine,  et  trepidanli  fervidus  instat. 

Jngemuit  cari  graviter  genitoris  amore, 

Ut  vidit,  Lausus,  lacrimaeque  per  ora  volulae.  790 

Hic  mortis  durae  casum  tuaque  optima  facta, 

Si  qua  fidem  tanto  est  operi  latura  vetustas, 

Non  equidem,  nec  te,  iuvenis  memorande,  siiebo. 

llle  pedem  referens  et  inutilis  inque  ligatus 

Cedebat,  clipeoque  inimicum  hastile  trahebat:  JJ9b 

Proripuit  iuvenis  seseque  immiscuit  armis, 

Iamque  assurgentis  dextra  plagamque  ferentis 

Aeneae  subiit  mucronem,  ipsumque  morando 

Sustinuit.   Socii  magno  clamore  sequuntur, 

Dum  genitor  nati  parma  protectus  abiret,  800 

Telaque  coniiciunt,  proturbantque  eminus  hostem 

Missilibus.   Furit  Aeneas,  tectusque  tenet  se. 

Ac  velut,  effusa  si  quando  grandine  nimbi 

Praecipitant,  omnis  campis  diffugit  arator, 

Omnis  et  agricola,  et  tuta  latet  arce  viator  *      805 

Aut  amnis  ripis  aut  alti  fornice  saxi, 

Dum  pluit  in  terris,  ut  possint,  sole  reducto, 

Exercere  diem:  sic  obrutus  undique  telis 

Aeneas  nubem  belli,  dum  detonet  omnis, 

Sustinet  et  Lausum  increpitat,  Lausoque  minatur:      810 

„Quo  moriture  ruis,  maioraque  viribus  audes  ? 

,,Fallit  te  incautum  pietas  tua."  Nec  minus  ille 

Exsultat  demens ;  saevae  iamque  altius  irae 

Dardanio  surgunt  ductori,  extremaque  Lauso 

Parcae  fila  legunt :  validum  namque  exigit  ensem       815 

Per  medium  Aeneas  iuvenem,  totumque  recondit; 

Transiit  et  parmam  mucro,  levia  arma  minacis, 

Et  tunicam,  molli  mater  quam  neverat  auro ; 

Implevitque  sinum  sanguis;  tum  vita  per  auras 

Concessit  maesta  ad  Manes,.  corpusque  reliquit.         820 

At  vero  ut  vultum  vidit  morientis  et  ora, 

Ora  modis  Anchisiades  pallentia  miris, 

Ingemuit  miserans  graviter,  dextramque  tetendit, 

Et  mentem  patriae  subiit  pietatis  imag-o. 

„Quid  tibi  nunc,  miserande  puer,  pro  laudibus  istis,  825 


296  P.  VIRGILTI  MARONIS 

„Quid  pius  Aeneas  tanta  dabit  indole  dignum? 
„Arma,  quibus  laetatus,  habe  tua,  teque  parentum 
„Manibus  et  cineri,  si  qua  est  ea  cura,  remitto. 
„Hoc  tamen  infelix  miseram  solabere  mortem: 
„Aeneae  mag-ni  dextra  cadis."   Increpat  ultro  830 

Cunctantes  socios,  et  terra  sublevat  ipsum, 
Sanguine  turpantem  comtos  de  more  capillos. 
Interea  genitor  Tiberini  ad  fmminis  undam 
Vulncra  siccabat  lymphis,  corpusque  levabat 
Arboris  acclinis  trunco;  procul  aerea  ramis  835 

Dependet  galea,  et  prato  gravia  arma  quiescunt. 
Stant  iecti  circum  iuvenes;  ipse  aeger,  anhelans, 
Colla  fovet,  fusus  propexam  in  pectore  barbam. 
Multa  super  Lauso  rogitat,  multosque  remittit, 
Qui  revocent  maestique  ferant  mandata  parentis.        840 
At  Lausum  socii  exanimem  super  arma  ferebant 
Flentes,  ingentem  atque  ingenti  vulnere  victum. 
Agnovrt  ionge  g-emitum  praesaga  mali  mens: 
Canitiem  multo  deformat  pulvere,  et  ambas 
Ad  coelum  tendit  palmas,  et  corpore  inhaeret.  845 

„Tantane  me  tenuit  vivendi,  nate,  voluptas, 
„Ut  pro  me  hostili  paterer  succedere  dextrae, 
„Quem  genui?  Tuane  haec  genitor  per  vulnera  servor, 
„Morte  tua  vivens  ?  Heu,  nunc  misero  mihi  demum 
„Exitium  infelix;  nunc  alte  vulnus  adactum!  850 

„Idein  ego,  nate,  tuum  maciilavi  crimine  nomen, 
„PuIsus  ob  invidiam  solio  sceptrisque  paternis. 
„Debueram  patriae  poenas  odiisque  meorum: 
„0mnes  per  mortes  animam  sontem  ipse  dedissem ! 
„Nuncvivo,  nequeadhuchominoslucemquerelinquo.  855 
„Sed  iinquam."   Simul  hoc  dicens  attollit  in  aegrum 
Se  femur,  et,  quamquam  vis  alto  vulnere  tardat, 
Haud  deiectus  equum  duci  iubet.   Hoc  decus  illi, 
Hoc  solamen  erat,  bellis  hoc  victor  abibat 
Omnibus.   AUoquitur  maerentem  et  talibus  infit:         860 
„Rhaebe,  diu  -  res  si  qua  diu  mortalibus  ulla  est  - 
„Viximus.   Aut  hodie  victor  spolia  iJla  cruenta 
„Et  caput  Aeneae  referes,  Lausique  dolorum 

„Ultor  eris  mecum;  aut,  aperit  si  nulla  viam  vis, 

„Occumbes  pariter:  neque  enim,  fortissime,  credo,    865 

„Iussa  aliena  pati  et  dominos  dignabere  Teucros." 

Dixit,  et  exceptus  tergo  consueta  locavit 

Membra,  manusque  ambas  iaculis  oneravit  acutis, 

Aere  caput  fulgens  cristaque  hirsutus  equina. 

Sic  cursum  in  medios  rapidus  dedit:  aestuat  ingens  870 

Uno  in  corde  pudor,  mixtoque  insania  luctu, 

[Et  furiis  agitatus  amor  et  conscia  virtus.] 

Atque  hic  Aenean  magna  ter  voce  voeavit. 

Aeneas  agnovit  eum,  laetusque  precatur: 

„Sic  pater  ille  deum  faciat,  sic  altus  Apollo!  875 

„Incipias  conferre  manum." 

Tantum  effatus,  et  infesta  subit  obvius  hasta. 

llle  autem:  „Quid  me,  erepto,  saevissime,  nato 

^Terres?  Haec  via  sola  fuit,  qua  perdere  posses. 

„Nec  mortem  horremus,  nec  divum  parcimus  ulli.       880 

„Desine:  nam  venio  moriturus,  et  haec  tibi  porto 

„Dona  prius."    Dixit,  telumque  intorsit  in  hostem. 

Inde  aliud  super  atque  aliud  figitque,  volatque 

Ingenti  gyro ;  sed  sustinet  aureus  umbo. 

Ter  circum  adstantem  laevos  equitavit  in  orbes,         885 

Tela  manu  iaciens ;  ter  secum  Troius  heros 

Immanem  aerato  circumfert  teg-mine  siivam. 

Inde  ubi  tot  traxjsse  moras,  tot  spicula  taedet 

Vellere,  et  urguetur  pug-na  congressus  iniqua; 

Multa  movens  animo,  iam  tandem  erumpit,  et  inter    890 

Bellatoris  equi  cava  tempora  coniicit  hastam. 

Tollit  se  arrectum  quadrupes  et  calcibus  auras 

Verberat,  effusumque  equitem  super  ipse  secutus 

Implicat,  eiectoque  incumbit  cernuus  armo. 

Clamore  incendunt  coelum  Troesque  Latinique.  895 

Advolat  Aeneas,  vaginaque  eripit  ensem, 

Et  super  haec :  „Ubi  nunc  Mezentius  acer  et  illa 

„Effera  vis  animi?"  Contra  Tyrrhenus,  ut  auras 

Suspiciens  hausit  coelum  mentemque  recepit: 

„Hostis  amare,  quid  increpitas  mortemque  minaris?  900 

„Nullum  in  caede  nefas,  nec  sic  ad  proelia  veni, 

„Nec  tecum  meus  haec  pepigit  mihi  foedera  Lausus. 
,,Unum  hoc,  per  si  qua  est  victis  venia  hostibus,  oro, 
„Corpus  humo  patiare  tegi.    Scio  acerba  meorum 
„Circunistare  odia:  hunc,  oro,  defende  furorem,         905 
„Et  me  consortem  nati  concede  sepulcro." 
Haec  loquitur,  iug-uloque  haud  inscius  accipit  ensem, 
Undantique  animam  diffundit  in  arma  cruore. 

LIBER    UNDECIMUS. 

Oceanum  inlerea  surgens  Aurora  rehquit: 
Aeneas,  quamquam  et  sociis  dare  tempus  humandis 
Praecipitant  ourae,  turbataque  funere  mens  est, 
Vota  deum  primo  victor  solvebat  Eoo. 
Ingentem  quercum  decisis  undique  ramis  5 

Constituit  tumulo,  fulgentiaque  induit  arma, 
Mezenti  ducis  exuvias,  tibi,  magne,  tropaeum, 
Bellipotens;  aptat  rorantes  sang-uine  cristas, 
leiaque  trunca  viri  et  bis  sex  thoraca  petitum 
Perfossumque  locis,  clipeumque  ex  aere  sinistrae         10 
Sublig-at,  atque  ensem  collo  suspendit  eburnum. 
Tum  socios  -  namque  omnis  eum  stipata  teg-ebat 
Turba  dt*cum  -  sic  incipiens  hortatur  ovantes: 
„Maxima  res  efTecta,  viri :  timor  omnis  abesto, 
„Quod  superest:  haec  sunt  spolia  et  de  rege  superbo  15 
„Primitiae,  manibusque  meis  Mezentius  hic  est. 
„Nunc  iter  ad  regem  nobis  murosque  Latinos: 
„Arma  parate  animis,  et  spe  praesumite  bellum, 
„Ne  qua  mora  ignaros,  ubi  primum  vellere  signa 
^Adnuerint  superi  pubemque  educere  castris,  20 

„lmpediat,  seg-nesve  metu  sententia  tardet. 
„Interea  socios  inhumataque  corpora  terrae 
„Mandemus,  qui  solus  honos  Acheronte  sub  imo  est. 
„Ite,u  ait  „egregias  animas,  quae  sang-uine  nobis 

„Hanc  patriam  peperere  suo,  decorate  supremis  25 

„Muneribus ;  maestamque  Evandri  primus  ad  urbern 

„Mittatur  Pallas,  quem  non  virtutis  egentem 

„Abstulit  atra  dies  et  funere  mersit  acerbo." 

Sic  ait  illacrimans  recipitque  ad  limina  gressum, 

Corpus  ubi  exanimi  positurn  Pallantis  Acoetes  30 

Servabat  senior,  qui  Parrhasio  Evandro 

Armiger  ante  fuit,  sed  non  felicibus  aeque 

Tum  comes  auspiciis  caro  datus  ibat  alumno. 

Circum  omnis  famulumque  manus  Troianaque  turba 

Et  maestum  Iliades  crinem  de  more  solutae.  35 

Ut  vero  Aeneas  foribus  sese  intulit  altis ; 

Ingentem  gemitum  tunsis  ad  sidera  tollunt 

Pectoribus,  maestoque  immugit  regia  luctu. 

Ipse,  caput  nivei  fultum  Pallantis  et  ora 

Ut  vidit,  levique  patens  in  pectore  vulnus  40 

Cuspidis  Ausoniae,  lacrimis  ita  fatur  obortis : 

,,Tene,"  inquit  „miserande  puer,  cum  laeta  veniret, 

„Invidit  Fortuna  rriihi,  ne  regna  videres 

„Nostra,  neque  ad  sedes  victor  veherere  paternas? 

„Non  haec  Evandro  de  te  promissa  parenti  45 

„Discedens  dederam,  cum  me  complexus  euntem 

„Mitteret  in  magnum  imperium,  metuensque  moneret, 

„Acres  esse  viros,  cum  dura  proelia  gente. 

„Et  nunc  ille  quidem  spe  multum  captus  inani 

„Fors  et  vota  facit,  cumulatque  altaria  donis ;  50 

„Nos  iuvenem  exanimum  et  nil  iam  coelestibus  ullis 

„Debentem  vano  maesti  comitamur  honore. 

„Infelix,  nati  funus  crudele  videbis ! 

„Hi  nostri  reditus,  exspectatique  triumphi! 

„Haec  mea  magna  fides !  At  non,  Evandre,  pudendis  55 

„Vulneribus  pulsum  adspicies,  nec  sospite  dirum 

„Optabis  nato  funus  pstter.    Hei  mihi,  quantum 

„Praesidium  Ausonia,  et  quantum  tu  perdis,  Iule!" 

Haec  ubi  deflevit,  tolli  miserabile  corpus 

Imperat  et  toto  lectos  ex  agmine  mittit  60 

Mille  viros,  qui  supremum  comitentur  honorem, 

Intersintque  patris  lacrim's,  solatia  luctus 

Exigua  ingenlis,  misero  sed  debita  patri. 

Haud  seg-nes  alii  crates  et  moile  feretrum 

Arbuteis  texunt  virgis  et  vimine  querno,  65 

Exstructosque  toros  obtentu  frondis  inumbrant. 

Hic  iuvenem  agresti  sublimem  stramine  ponunt, 

Qualem  virgineo  demessum  pollice  florem 

Seu  mollis  violae  seu  languentis  hyacinthi, 

Cui  neque  fulgor  adhuc  nec  dum  sua  forma  recessit,    70 

Non  iam  mater  alit  tellus  viresque  ministrat. 

Tum  g-eminas  vestes  auroque  ostroque  rig-entes 

Extulit  Aeneas,  quas  illi  laeta  labomm 

Ipsa  suis  quondam  manibus  Sidonia  Dido 

Fecerat,  et  tenui  telas  discreverat  auro.  75 

Harum  unam  iuvpni  supremum  maestus  honorem 

Induit,  arsurasque  comas  obnubit  amictu; 

Multaque  praeterea  Laurentis  praemia  pugriae 

Ag^erat  et  longo  praedam  iubet  ordine  duci. 

Addit  equos  et  tela,  quibus  spoliaverat  hostem.  80 

Vinxerat  et  post  terg-a  manus,  quos  mitteret  umbris 

Inferias,  caeso  sparsurus  sanguine  flammani; 

Indutosque  iubet  truncos  hostilibus  armis 

Ipsos  ferre  duces,  inimicaque  nomina  figi. 

Ducitur  infelix  aevo  confectus  Acoetes,  85 

Pectora  nunc  foedans  pugnis,  nunc  ung-uibus  ora: 

Sternitur  et  toto  proiectus  corpore  terrae. 

Ducunt  et  Rutulo  perfusos  sangnine  currus. 

Post  bellator  equus,  positis  insignibus,  Aethon, 

It  lacrimans,  g-uttisque  humectat  grandibus  ora.  90 

Hastam  alii  galeamque  ferunt:  nam  cetera  Turnus 

Victor  habet.   Tum  maesta  phalanx,  Teucrique  sequuntur 

Tyrrhenique  omnes  et  versis  Arcades  armis. 

Postquam  omnis  long-e  comitum  processerat  ordo ; 

Substitit  Aeneas,  gemituque  haec^edidit  alto:  95 

„]Sos  alias  hinc  ad  lacrimas  eadem  horrida  belli 

„Fata  vocant:  salve  aeternum  mihi,  maxime  Palla, 

„Aeternumque  vaie."    Nec  plura  effatus,  ad  altos 

Tendebat  muros,  g-ressumque  in  castra  ferebat. 

Iamque  oratores  aderant  ex  urbe  Latina,  100 

Velati  ramis  oleae  veniamque  rogantes, 

Corpora,  per  campos  ferro  quae  fusa  iacebant, 

Redderet  ac  tumulo  sineret  succedere  terrae: 

Nullum  cum  victis  certamen  et  aethere  cassis ; 

Parceret  hospitibus  quondam  socerisque  vocatis.        105 

Quos  bonus  Aeneas  haud  aspernanda  precantes 

Prosequitur  venia  et  verbis  haec  insuper  addit: 

„Quaenam  vos  tanto  fortuna  indigna,  Latini, 

„Implicuit  bello,  qui  nos  fugiatis  amicos? 

„Pacem  me  exanimis  et  Martis  sorte  peremtis  110 

„Oratis?  Equidem  et  vivis  concedere  vellem. 

,,Nec  veni,  nisi  fata  locum  sedemque  dedissent; 

„Nec  bellum  cum  gente  gero;  rex  nostra  reliquit 

„Hospitia  et  Turni  potius  se  credidit  armis: 

„Aequius  huic  Turnum  fuerat  se  opponere  morti.       115 

„Si  beilum  fmire  manu,  si  pellere  Teucros 

„Apparat:  his  mecum  decuit  concurrere  telis; 

„Vixet,  eui  vitam  deus  aut  sua  dextra  dedisset. 

^Nunc  ite  et  miseris  supponite  civibus  ignem." 

Dixerat  Aeneas;  olli  obstupuere  silentes,  120 

Conversique  oculos  inter  se  atque  ora  tenebant. 

Tum  senior  semperque  odiis  et  crimine  Drances 

Infensus  iuveni  Turno  sic  ore  vicissim 

Orsa  refert:  „0  fama  ingens,  ingentior  armis, 

„Vir  Troiane,  quibus  coelo  te  laudibus  aequem?        125 

„Iustitiaene  prius  mirer  belline  laborum? 

„Nos  vero  haec  patriam  grati  referemus  ad  urbem, 

„Et  te,  si  qua  viam  dederit  fortuna,  Latino 

^lungemus  regi;  quaerat  sibi  foedera  Turnus. 

„Quin  et  fatales  murorum  attollere  moles,  130 

„Saxaque  subvectare  humeris  Troiana  iuvabit." 

Dixerat  haec,  unoque  omnes  eadem  ore  fremebant. 

Bis  senos  pepigere  dies,  et  pace  sequestra 

Per  silvas  Teucri  mixtique  impune  Latini 

Erravere  iugis.    Ferro  sonat  alta  bipenni  135 

Fraxinus;  evertunt  actas  ad  sidera  pinus; 

Robora  nec  cuneis  et  olentem  scindere  cedrum, 

Nec  plaustris  cessant  veclare  gementibus  ornos. 

Et  iam  Fama  volans,  tanti  praenuntia  luctus, 
Evandrum  Evandrique  domos  et  moenia  replet,  140 

Quae  modo  victorem  Latio  Pallanta  ferebat. 
Arcades  ad  portas  ruere,  et  de  more  vetusto 
Funereas  rapuere  faces:  lucet  via  long-o 
Ordine  flaramarum,  et  late  discriminat  agros. 
Contra  turba  Phrygum  veniens  plangentia  iungit         145 
Agmina.    Quae  postquam  matres  succedere  tectis 
Viderunt,  maestam  incendunt  clamoribus  urbem. 
At  non  Evandrum  potis  est  vis  ulla  tenere; 
Sed  venit  in  medios.    Feretro  Pallanta  reposto  149 

Procubuit  super  atque  haeret  lacrimansque  gemensque, 
Et  via  vix  tandem  vocis  laxata  dolore  est:  151 

„Non  haec,  o  Palla,  dederas  promissa  parenti ; 
„Cautius  ut  saevo  velJes  te  credere  Marti. 
„Haud  ignarus  eram,  quantum  nova  gloria  in  armis 
„Et  praedulce  decus  primo  certamine  posset.  155 

.,Primitiae  iuvenis  miserae,  bellique  propinqui 
„Dura  rudimenta,  et  nulli  exaudita  deorum 
„Vota  precesqne  meae,  tuque,  o  sanctissima  coniux, 
„Felix  morte  tua,  neque  in  hunc  servata  dolorem! 
„Contra  ego  vivendo  vici  mea  fata,  superstes  160 

„Restarem  ut  genitor.    Troum  socia  arma  secutum 
„Obruerent  Rutuli  telis;  animam  ipse  dedissem, 
„Atque  haec  pompa  domum  me,  non  Pallanta,  referret! 
„Nec  vos  arguerim,  Teucri,  nec  foedera,  nec  quas 
„Iunximus  hospitio  dextras:  sors  ista  senectae  165 

„Debita  erat  nostrae.    Quod  si  immatura  manebat 
„Mors  gnatuni;  caesis  Volscorum  millibus  ante, 
„Ducentem  in  Latium  Teucros,  cecidisse  iuvaret. 
„Quin  ego  non  alio  digner  te  funere,  Palla, 
„QuampiusAeneas,  etquammag-niPhryges,  etquam  170 
„Tyrrhenique  duces,  Tyrrhemim  exercitus  omnis. 
„Magna  tropaea  ferunt,  quos  dat  tua  dextera  leto. 
„Tu  quoque  nunc  stares  immanis  truncus  in  armis, 
,,Esset  par  aetas  et  idem  si  robur  ab  annis, 
„Turne.    Sed  infelix  Teucros  quid  demoror  armis?    175 
„Vadite  et  haec  memores  regi  mandata  referte: 

„Quod  vitam  moror  invisam,  Pallante  peremto, 
„Dextera  causa  tua  est,  Turnum  gnatoque  patrique 
,,Quam  debere  vides.    Meritis  vacat  hic  tibi  solus 
-„Fortunaeque  locus.-   Non  vitae  gaudia  quaero  -         180 
„Nec  fas-,  sed  gnato  Manes  perferre  sub  imos." 

Aurora  interea  miseris  mortalibus  almam 
Extulerat  lucem,  referens  opera  atque  labores: 
Iam  pater  Aeneas,  iam  curvo  in  litore  Tarchon 
Constituere  pyras.    Huc  corpora  quisque  suorum       185 
More  tulere  patrum,  subiectisque  ignibus  atris 
Conditur  in  tenebras  altum  caligine  coelum. 
Ter  circum  accensos  cincti  fulgentibus  armis- 
Decurrere  rogos ;  ter  maestum  funeris  ignem 
Lustravere  in  equis,  ululatusque  ore  dedere.  190 

Spargitur  et  tellus  Iacrimis,  sparguntur  et  arma; 
It  coelo  clamorque  virum  clangorque  tubarum. 
Hinc  alii  spoiia  occisis  derepta  Latinis 
Coniiciunt  igni,  galeas  ensesque  decoros,     • 
Frenaque  ferventesque  rotas ;  pars  munera  nota,       195 
Ipsorum  clipeos  et  non  felicia  tela. 
Multa  boum  circa  mactantur  corpora  Morti, 
Setigerosque  sues  raptasque  ex  omnibus  agris 
In  flammam  iugulant  pecudes.    Tum  litore  toto 
Ardentes  spectant  socios,  semiustaque  servant  200 

Busta,  neque  avelli  possunt,  nox  humida  donec 
Invertit  coelum  stellis  ardentibus  aptum. 
Nec  minus  et  miseri  diversa  in  parte  Latini 
Innumeras  struxere  pyras :  et  corpora  partim 
Multa  virum  terrae  infodiunt,  avectaque  parlim  205 

Finitimos  tollunt  in  agros  urbique  remittunt; 
Cetera,  confusaeque  ingentem  caedis  acervum, 
Nec  numero  nec  honore  cremant:  tunc  undique  vasti 
Certatim  crebris  collucent  ignibus  agri. 
Tertia  lux  gelidam  coelo  dimoverat  umbram:  210 

Maerentes  altum  cinerem  et  confusa  ruebant 
Ossa  focis,  tepidoque  onerabant  aggere  terrae. 
Iam  vero  in  tectis,  praedivitis  urbe  Latini, 
Praecipuus  fragor  et  longi  pars  maxima  luctus. 

Hic  matres  miseraeque  nurus,  hic  cara  sororum         215 

Pectora  maerentum  puerique  parentibus  orbi 

Dirum  exsecrantur  bellum  Turnique  hymenaeos; 

Ipsum  armis  ipsumque  iubent  decernere  ferro, 

Qui  regnum  Italiae  et  primos  sibi  poscat  honores. 

Ingravat  haec  saevus  Drances,  solumque  vocari         220 

Testatur,  solum  posci  in  certamina  Turnum. 

Multa  simul  contra  variis  sententia  dictis 

Pro  Turno,  et  magnum  reginae  nomen  obumbrat; 

Multa  virum  meritis  sustentat  fama  tropaeis. 

Hos  inter  motus,  medio  in  flagrante  tumulfu,  225 

Ecce,  super  maesti  magna  Diomedis  ab  urbe 
Legati  responsa  ferunt,  nihii  omnibus  actum 
Tantorum  impensis  operum,  nil  dona  neque  aurum 
Nec  magnas  valuisse  preces,  alia  arma  Latinis 
Quaerenda  aut  pacem  Troiano  ab  rege  petendum.       230 
Deficit  ingenti  luctu  rex  ipse  Latinus : 
Fatalem  Aenean  manifesto  numine  ferri, 
Admonet  ira  deiim  tumulique  ante  ora  recentes. 
Ergo  concilium  magnum  primosque  suorum 
Imperio  accitos  alta  intra  limina  cogit.  235 

Olli  convenere,  fluuntque  ad  regia  plenis 
Tecta  viis.    Sedet  in  mediis  et  maximus  aevo 
Et  primus  sceptris,  haud  laeta  fronte,  Latinus. 
Atque  hic  legatos  Aetola  ex  urbe  remissos, 
Quae  referant,  fari  iubet,  et  responsa  reposcit  240 

Ordine  cuncta  suo.    Tum  facta  silentia  linguis, 
Et  Venulus  dicto  parens  ita  farier  infit : 
„Vidimus,  o  cives,  Diomedem  Argivaque  castra, 
„Atque  iter  emensi  casus  superavimus  omnes, 
„Contigimusque  manum,  qua  concidit  Ilia  telius.         245 
„Ille  urbem  Argyripam,  patriae  cognomine  gentis, 
„Victor  Gargani  condebat  lapygis  arvis. 
,,Postquam  introg-ressi  et  coram  data  copia  fandi ; 
„Munera  praeferimus,  nomen  patriamquC  docemus, 
„Qui  bellum  intulerint,  quae  causa  attraxerit  Arpos.   250 
„Auditis  ille  haec  placido  sic  reddidit  ore: 
„„0  fortunatae  gentes,  Saturnia  regna, 

„„Antiqui  Ausonii,  quae  vos  fortuna- quietos 

„„Sollicitat,  suadetque  ignota  lacessere  bella? 

„  „Quicumque  Iliacos  ferro  violavimus  agros  -  255 

„  „Mitto  ea,  quae  muris  bellando  exhausta  sub  altis, 

„„Quos  Simois  premat  ille  viros  -,  infanda.per  orbem 

,3„Supplicia  et  scelerum  poenas  expendimus  omnes, 

„  „Vel  Priamo  miseranda  manus :  scit  triste  Minervae 

„  „Sidus,  et  Euboicae  cautes  ultorque  Caphereus.       260 

„  „Militia  ex  illa  diversum  ad  litus  abacti, 

„  „Atrides  Protei  Menelaus  ad  usque  columnas 

„„Exsulat,  Aetnaeos  vidit  Cyclopas  Ulixes. 

„„Regna  Neoptolemi  referam,  versosque  penates 

„  „Idomenei,  Libycone  habitantes  litore  Locros  ?        265 

„„Ipse  Mycenaeus  magnorum  ductor  Achivum 

„„Coniugis  infandae  prima  intra  limina  dextra 

„„Oppetiit;  devictam  Asiam  subsedit  adulter. 

„  „Invidisse  deos,  patriis  ut  redditus  aris 

„  „Coniugium  optatum  et  pulchram  Calydona  viderem  ?  270 

„  „Nunc  etiam  horribili  visu  portenta  sequuntur, 

„  „Et  socii  amissi  petierunt  aethera  pennis, 

„  „Fiuminibusque  vagantur  aves  -  heu  dira  meorum 

„„Supplicia!  -  et  scopulos  lacrimosis  vocibus  implent. 

„  „Haec  adeo  ex  illo  mihi  iam  speranda  fuerunt         275 

„  „Tempore,  quum  ferro  coelestia  corpora  demens 

„„Appetii  et  Veneris  violavi  vulnere  dextram. 

„„Ne  vero,  ne  me  ad  tales  impeilite  pugnas. 

„„Nec  mihi  cum  Teucris  ullum  post  eruta  bellum 

„  „Pergama,  nec  veterum  memini  laetorve  malorum.  280 

„  „Munera,  quae  patriis  ad  me  portatis  ab  oris, 

„  „Vertite  ad  Aenean.    Stetimus  tela  aspera  contra, 

„  „Contulimusque  manus:  experto  credite,  quantus 

„  „In  clipeum  assurgat,  quo  turbine  torqueat  hastam. 

„  „Si  duo  praeterea  tales  Idaea  tulisset  285 

„„Terra  viros;  ultro  Inachias  venisset  ad  urbes 

„„Dardanus,  et  versis  lugeret  Graecia  fatis. 

„„Quidquid  apud  durae  cessatum  est  moenia  Troiae, 

„  „Hectoris  Aeneaeque  manu  victoria  Graium 

„  „Haesit  et  in  decimum  vestigia  retulit  annum.  290 

VIRGILIUS.  20 

„  „Ambo  animis,  ambo  insignes  praestantibus  armis 
„  „Hic  pietate  prior.    Coeant  in  foedera  dextrae, 
„„Qua  datur;  ast  armis  concurrant  arma  cavete!" 
„Et  responsa  simul  quae  sint,  rex  optime,  regis 
„Audisti,  et  quae  sit  magno  sententia  bello."  295 

Vix  ea  legati;  variusque  per  ora  cucurrit 
Ausonidum  turbata  fremor:  ceu  saxa  morantur 
Quum  ra#idos  amnes,  fit  clauso  gurgite  murmur, 
Vicinaeque  fremunt  ripae  crepitantibus  undis. 
Ut  primum  placati  animi  et  trepida  ora  quierunt,        300 
Praefatus  divos  solio  rex  infit  ab  alto : 
„Ante  equidem  summa  de  re  statuisse,  Latini, 
„Et  vellem,  et  fuerat  melius,  non  tempore  tali 
„Cogere  eoncilium,  quum  muros  assidet  hostis. 
„Bellum  importunum,  cives,  cum  gente  deorum  305 

„Invictisque  viris  gerimus,  quos  nulla  fatigant 
„Proelia,  nec  victi  possunt  absistere  ferro. 
„Spem  si  quam  adscitis  Aetolum  habuistis  in  armis, 
„Ponite:  spessibiquisque.  Sedhaecquamangusta,  vide- 
„Cetera  qua  rerum  iaceant  perculsa  ruina,        [tis;     310 
„Ante  oculos  interque  manus  sunt  omnia  vestras. 
„Nec  quemquam  incuso :  potuit  quae  plurima  virtus 
„Esse,  fuit;  toto  certatum  est  corpore  regni. 
„Nunc  adeo,  quae  sit  dubiae  sententia  menti, 
„Expediam  et  paucis  -  animos  adhibete  -  docebo.      315 
„Est  antiquus  ager  Tusco  mihi  proximus  amni, 
„Longus  in  occasum,  fines  super  usque  Sicanos; 
„Aurunci  Rutulique  serunt  et  vomere  duros 
„Exercent  colles,  atque  horum  asperrima  pascunt. 
„Haec  omnis  regio  et  celsi  plaga  pinea  montis  320 

„Cedat  amicitiae  Teucrorum,  et  foederis  aequas 
„Dicamus  leges,  sociosque  in  regna  vocemus; 
„Considant,  si  tantus  amor,  et  moenia  condant. 
„Sin  alios  fines  aliamque  capessere  gentem 
,Est  animus,  possuntque  solo  decedere  nostro;  325 

„Bis  denas  Italo  texamus  robore  naves, 
„Seu  plures  complere  valent:  iacet  omnis  ad  undam 
„Materies:  ipsi  numerumque  modumque  carinis 

„Praecipiant,  nos  aera,  manus,  navalia  demus. 
„Praeterea,  qui  dicta  ferant  et  foedera  firment,  330 

„Centum  oratores  prima  de  gente  Latinos 
„Ire  placet,  pacisque  manu  praetendere  ramos, 
„Munera  portantes  aurique  eborisque  talenta 
„Et  sellam  regni  trabeamque  insignia  nostri. 
„Consulite  in  medium  et  rebus  succurrite  fessis !"      335 
Tum  Drances,  idem  infensus,  quem  gloria  Turni 
Obliqua  invidia  stimulisque  agitabat  amaris, 
Largus  opum  et  lingua  melior,  sed  frigida  bello 
Dextera,  consiliis  habitus  non  futilis  auctor, 
Seditione  potens  - :  genus  huic  materna  superbum     340 
Nobilitas  dabat,  incertum  de  patre  ferebat  - , 
Surgit  et  his  onerat  dictis  atque  aggerat  iras : 
,Rem  nulli  obscuram  nostrae  nec  vocis  egentem 
,Consulis,  o  bone  rex.    Cuncti  se  scire  fatentur, 
,Quid  fortuna  ferat  populi;  sed  dicere  mussant.        345 
,Det  libertatem  fandi  flatusque  remittat, 
,Cuius  ob  auspicium  infaustum  moresque  sinistros  - 
,Dicam  equidem,  licet  arma  mihi  mortemque  minetur  - 
,Lumina  tot  cecidisse  ducum,  totamque  videmus 
,Consedisse  urbem  luctu,  dum  Troia  tentat  350 

,Castra,  fugae  fidens,  et  coelum  territat  armis. 
,Unum  etiam  donis  istis,  quae  plurima  mitti 
,Dardanidis  dicique  iubes,  unum,  optime  regum, 
,Adiicias,  nec  te  ullius  violentia  vincat, 
,Quin  natam  egregio  genero  dignisque  hymenaeis      355 
,Des  pater,  et  pacem  hanc  aeterno  foedere  firmes. 
,Quod  si  tantus  habet  mentes  et  pectora  terror; 
,Ipsum  obtestemur,  veniamque  oremus  ab  ipso, 
,Cedat,  ius  proprium  regi  patriaeque  remittat. 
,Quid  miseros  toties  in  aperta  pericula  cives  360 

,Proiicis,  o  Latio  caput  horum  et  causa  malorum? 
,Nulla  salus  bello;  pacem  te  poscimus  omnes, 
,Turne,  simul  pacis  solum  inviolabile  pignus. 
,Primus  ego,  invisum  quem  tu  tibi  fingis,  et  esse 
,Nil  moror,  en,  supplex  venio.    Miserere  tuorum,      365 
,Pone  animos  et  pulsus  abi :  sat  funera  fusi 

20* 

„Vidimus,  ing-entes  et  desolavimus  agros. 
„Aut,  si  fama  movet,  si  tantum  pectore  robur 
„Concipis,  et  si.adeo  dotalis  regia  cordi  est; 
„Aude,  atque  adversum  fidens  fer  pectus  in  hostem.  370 
„Scilicet,  ut  Turno  contingat  regia  coniux, 
„Nos,  animae  viles,  inhumata  infletaque  turba, 
„Sternamur  campis.    Etiam  tu,  si  qua  tibi  vis, 
„Si  patrii  quid  Martis  habes,  illum  adspice  contra, 
„Qui  vocat!"  375 

Talibus  exarsit  dictis  violentia  Turni : 
Dat  g-emitum,  rumpitque  has  imo  pectore  voces: 
„Larga  quidem,  Drance,  semper  tibi  copia  fandi 
,,Tum,  quum  bella  manus  poscunt,  patribusque  vocatis 
„Primus  ades;  sed  non  replenda  est  curia  verbis,      380 
„Quae  tuto  tibi  magna  volant,  dum  distinet  hostem 
„Agger  murorum,  nec  inundant  sanguine  fossae. 
„Proinde  tona  eloquio  -  solitum  tibi  -  meque  timoris 
„Argue  tu,  Drance,  quando  tot  stragis  acervos 
,Teucrorum  tua  dextra  dedit,  passimque  tropaeis       385 
„Insignis  agros.    Possit  quid  vivida  virtus, 
„Experiare  licet;  nec  ionge  sciiicet  hostes 
„Quaerendi  nobis:  circumstant  undique  muros. 
„Imus  in  adversos?  —  Quid  cessas?  an  tibi  Mavors 
„Ventosa  in  Iing-ua  pedibusque  fugacibus  istis  390 

„Semper  erit? 

„Pulsus  ego?  aut  quisquam  merito,  foedissime,  pulsuin 
„Arguet,  lliaco  tumidum  qui  crescere  Thybrim 
„Sanguine,  et  Evandri  totam  cum  stirpe  videbit 
„Procubuisse  clomum,  atque  exutos  Arcadas  armis?  395 
„Haud  ita  me  experti  Bitias  et  Pandarus  ingens, 
„Et  quos  mille  die  victor  sub  Tartara  misi, 
„Inclusus  muris  hostilique  agg-ere  septus. 
„Nulla  salus  bcllo.    Capiti  cane  talia,  demens, 
„Dardanio  rebusque  tuis.    Proinde  omnia  magno        400 
„Ne  cessa  turbare  metu,  atque  extollere  vires 
„Gentis  bis  victae,  contra  premere  arma  Latini. 
„Nunc  etMyrmidonum  proceresPhrygia  armatremiscunt, 
„Nunc  et  Tydides  et  Larissaeus  Achilles, 

„Amnis  et  Hadriaeas  retro  fugit  Aufidus  undas.         405 
„Vel  cum  se  pavidum  contra  mea  iurgiafingit 
„Artificis  scelus,  et  formidine  crimen  acerbat .... 
„Numquam  animarn  talem  dextra  hac  -  absiste  moveri  - 
„Amittes;  habitet  tecum  et  sit  pectore  in  isto.  — 
„Nunc  ad  te  et  tua  magna,  paler,  consulta  revertor.    410 
„Sic  nulJam  nostris  ultra  spem  ponis  in  armis, 
„Si  tam  deserli  sumus,  et  semel  agmine  verso 
„Funditus  occidimus,  neque.habet  Fortuna  regressum; 
„Oremus  pacem,  et  dextras  tendamus  inertes: 
„Quamquam,  o  si  solitae  quidquam  virtutis  adesset,  415 
„Ille  mihi  ante  alios  fortunatusque  laborum 
„Egregiusque  animi,  qui,  ne  quid  tale  videret, 
„Procubuit  moriens  et  humum  semel  ore  momordit. 
„Sin  et  opes  nobis  et  adhuc  intacta  iuventus, 
,,Auxilioque  urbes  Italae  populique  supersunt;  420 

„Sin  et  Troianis  cum  multo  gloria  venit 
„Sanguine  -  sunt  illis  sua  funera,  parque  per  omnes 
„Tempestas  - :  cur  indecores  in  limine  primo 
„Deficimus?  cur  ante  tubam  tremor  occupat  artus? 
„Multa  dies  variique  labor  mutabilis  aevi  425 

„Retulit  in  melius;  multos  alterna  revisens 
„Lusit  et  in  solido  rursus  Fortuna  locavit. 
„Non  erit  auxilio  nobis  Aetolus  et  Arpi ; 
„At  Messapus  erit  felixque  Tolumnius,  et  quos 
„Tot  populi  misere  duces;  nec  parva  sequetur  430 

„Gloria  delectos  Latio  et  Laurentibus  agris. 
„Est  et  Volscorum  egregia  de  gente  Camilla, 
„Agmen  agens  equitum  et  florentes  aere  catervas. 
„Quodsi  me  solum  Teucri  in  certamina  poscunt, 
„Idque  placet,  tantumque  bonis  communibus  obsto:  435 
„Non  adeo  has  exosa  manus  Vietoria  fugit, 
„Ut  tanta  quidquam  pro  spe  tentare  recusem. 
„Ibo  animis  contra,  vel  magnum  praestet  Achillen, 
„Factaque  Vulcani  manibus  paria  induat  arma 
„Ille  licet.    Vobis  animam  hanc  soceroque  Latino      440 
„Turnus  ego,  haud  ulli  veterum  virtute  secundus, 
„Devovi.    Sohm  Aeneas  vocat.    Et  vocet  oro; 

„Nec  Drances  potius,  sive  est  haec  ira  deorum, 
„Morte  luat,  sive  est  virtus  et  gloria,  tollat." 

1111  haec  inter  se  dubiis  de  rebus  agebant  445 

Certantes ;  castra  Aeneas  aciemque  movebat. 
Nuntius  ingenti  per  regia  tecta  tumultu 
Ecce  ruit,  magnisque  urbem  terroribus  implet: 
Instructos  acie  Tiberino  a  flumine  Teucros 
Tyrrhenamque  manum  totis  descendere  campis.         450 
Extemplo  turbati  animi  concussaque  vulgi 
Pectora,  et  arrectae  stimulis  haud  mollibus  irae. 
Arma  manu  trepidi  poscunt;  fremit  arma  iuventus; 
Flent  maesti  mussantque  patres.    Hic  undique  clamor 
Dissensu  vario  magnus  se  tollit  ad  auras:  455 

Haud  secus  atque  alto  in  luco  quum  forte  catervae 
Consedere  avium,  piscosove  amne  Padusae 
Dant  sonitum  rauci  per  stagna  loquacia  cycni. 
,,Immo,"  ait  „o  cives,"  arrepto  tempore  Turnus 
„Cogite  concilium,  et  pacem  laudate  sedentes;  460 

„Uli  armis  in  regna  ruant."    Nec  plura  locutus 
Corripuit  sese  et  tectis  citus-  extulit  altis. 
„Tu,  Voluse,  armari  Volscorum  edice  maniplis, 
„Duc"  ait  „et  Rutulos !  Equitem,  Messapus,  in  armis, 
„Et  cum  fratre  Coras,  latis  diffundite  campis !  465 

„Pars  aditus  urbis  firmet,  turresque  capessat; 
„Cetera,  qua  iusso,  mecum  manus  inferat  arma!" 
Ilicet  in  muros  tota  discurritur  urbe. 
Concilium  ipse  pater  et  magna  incepta  Latinus 
Deserit,  ac  tristi  turbatus  tempore  differt,  470 

Multaque  se  incusat,  qui  non  acceperit  ultro 
Dardanium  Aenean  generumque  adsciverit  urbi. 
Praefodiunt  alii  portas,  aut  saxa  sudesque 
Subvectant.    Bello  dat  signum  rauca  cruentum 
Buccina.    Tum  muros  varia  cinxere  corona  475 

Matronae  puerique :  vocat  labor  uitimus  omnes. 
Nec  non  ad  templum  summasque  ad  Palladis  arces 
Subvehitur  magna  matrum  regina  caterva, 
Dona  ferens,  iuxtaque  comes  Lavinia  virg;o, 
Causa  mali  tanti,  oculos  deiecta  decoros.  480 


AENEIDOS  LIB.  XI.  311 

Suecedimt  matres,  et  templum  ture  vaporant, 
Et  maestas  alto  fundunt  de  Jimine  voces : 
„Armipotens,  praeses  belli,  Tritonia  virgo, 
„Frange  manu  telum  Phrygii  praedonis,  et  ipsum 
„Pronum  sterne  solo,  portisque  effunde  sub  allis."     485 
Cingitur  ipse  furens  certatim  in  proelia  Turnus; 
Iamque  adeo  Rutulum  thoraca  indutus  ahenis 
Horrebat  squamis,  surasque  incluserat  auro, 
Tempora  nudus  adhuc,  Jaterique  accinxerat  ensem, 
Fulgebatque  alta  decurrens  aureus  arce;  490 

Exsultatque  animis  et  spe  iam  praecipit  hostem: 
Qualis  ubi  abruptis  fugit  praesepia  vinclis 
Tandem  liber  equus,  campoque  potitus  aperto 
Aut  ille  in  pastus  armentaque  tendit  equarum, 
Aut,  assuetus  aquae  perfundi  flumine  noto,  495 

Emicat,  arrectisque  fremit  cervicibus  alte 
Luxurians,  luduntque  iubae  per  colla,  per  armos. 
Obvia  cui,  Volscorum  acie  comitante,  Camilla 
Occurrit;  portisque  ab  equo  regina  sub  ipsis 
Desiluit,  quam  tota  cohors  imitata  «elictis  500 

Ad  terram  defluxit  equis ;  tum  talia  fatur : 
„Turne,  sui  merito  si  qua  est  fiducia  forti, 
„Audeo  et  Aeneadum  promitto  occurrere  turmae, 
„Solaque  Tyrrhenos  equites  ire  obvia  contra. 
„Me  sine  prima  manu  tentare  pericula  belli;  505 

„Tu  pedes  ad  muros  subsiste  et  moenia  serva." 
Turnus  ad  haec,  oculos  horrenda  in  virgine  fixus: 
„0  decus  Italiae,  virgo,  quas  dicere  grates 
„Quasve  referre  parem?  Sed  nunc,  est  omnia  quando 
„lste  animus  supra,  mecum  partire  laborem.  510 

„Aeneas,  ut  fama  fidem  missique  reportant 
„Exploratores,  equitum  levia  improbus  arma 
„Praemisit,  quaterent  campos;  ipse  ardua  montis 
„Per  deserta  iugo  superans  adventat  ad  urbem. 
„Furta  paro  belli  convexo  in  tramite  silvae,  515 

„Ut  bivias  armato  obsidam  milite  fauces. 
„Tu  Tyrrhenum  equitem  collatis  excipe  signis. 
„Tecum  acer  Messapus  erit;  turmaeque  Latinae 

„Tiburtique  manus;  ducis  et  tu  concipe  curam." 

Sic  ait,  et  paribus  Messapum  in  proelia  dictis  520 

Hortatur  sociosque  duces,  et  pergit  in  hostem. 

Est  curvo  anfractu  valles,  accommoda  fraudi 

Armorumque  dolis,  quam  densis  frondibus  atrum 

Urguet  utrimque  Jatus,  tenuis  quo  semita  ducit, 

Angustaeque  ferunt  fauces  aditusque  maligni;  525 

Hanc  super  in  speculis  summoque  in  vertice  montis 

Planities  ignota  iacet,  tutique  recessus, 

Seu  dextra  laevaque  velis  occurrere  pugnae, 

Sive  instare  iugis  et  grandia  volvere  saxa. 

Huc  iuvenis  nota  fertur  regione  viarum,  530 

Arripuitque  locum  et  silvis  insedit  iniquis. 

Velocem  interea  superis  in  sedibus  Opim, 
Unam  ex  virginibus  sociis  sacraque  caterva, 
Compellabat  et  has  tristes  Latonia  voces 
Ore  dabat:  ,,Graditur  bellum  ad  crudele  Camilla,        535 
„0  virgo,  et  nostris  nequidquam  cingitur  armis, 
„Cara  mihi  ante  alias:  neque  enim  novus  iste  Dianae 
„Venit  amor,  subitaqge  animum  dulcedine  movit. 
„PuIsus  ob  invidiam  regno  viresque  superbas 
„Priverno  antiqua  Metabus  cum  excederet  urbe;        540 
„Infantem  fugiens  media.  inter  proelia  belli 
„SustuIit  exsilio  comitem,  matrisque  vocavit 
„Nomine  Casmillae,  mutata  parte,  Camillam. 
„Ipse  sinu  prae  se  portans,  iuga  longa  petebat 
„Solorum  nemorum;  tela  undique  saeva  premebant,  545 
„Et  circumfuso  volitabant  milite  Volsci. 
„Ecce,  fugae  medio  summis  Amasenus  abundans 
„Spumabat  ripis:  tantus  se  nubibus  imber 
„Ruperat.    Ille,  innare  parans,  infantis  amore 
„Tardatur,  caroque  oneri  timet.    Omnia  secum  550 

„Versanti  subito  vix  haec  sententia  sedit: 
„Telum  immane,  manu  valida  quod  forte  gerebat 
„BeIIator,  solidum  nodis  et  robore  cocto, 
„Huic  natam  libro  et  silvestri  subere  clausam 
„Implicat,  atque  habilem  mediae  circumligat  hastae.  555 
„Quam  dextra  ingenti  librans  ita  ad  aethera  fatur: 

„„Alma,  tibi  hanc,  nemorum  cultrix,  Latonia  virgo, 
„„Ipse  pater  famulam  voveo;  tua  priina  per  auras 
„  „Tela  tenens  supplex  hostem  fugit :  accipe,  testor, 
„„Diva  tuanj,  quae  nunc  dubiis  committitur  auris."    560 
„I)ixit,  et  adducto  contortum  hastile  lacerto 
„Immittit:  sonuere  undae;  rapidum  super  amnem 
„Melix  fug-it  in  iaculo  stridente  Camilla. 
„At  Metabus,  magna  propius  iam  urgente  caterva, 
„Dat  sese  fluvio,  atque  hastam  cum  virgine  victor      565 
„Gramineo  donum  Triviae  de  cespite  vellit. 
„Non  illum  tectis  ullae,  non  moenibus  urbes 
„Aceepere,  neque  ipse  manus  feritate  dedisset; 
„Pastorum  et  solis  exegit  montibus  aevum. 
„Hic  natam  in  dumis  interque  horrentia  lustra  570 

„Armentalis  equae  mammis  et  lacte  ferino 
„Nutribat,  teneris  immulgens  ubera  labris. 
„Utque  pedum  primis  infans  vestigia  plantis 
„Institerat,  iaculo  palmas  armavit  acuto, 
„Spiculaque  ex  humero  parvae  suspendit  et  arcum.  575 
„Pro  crinali  auro,  pro  longae  tegmine  pallae, 
„Tigridis  exuvi^e  per  dorsum  a  v«rtice  pendent. 
„Tela  manu  iam  tum  tenera  puerilia  torsit, 
„Et  fundam  tereti  circum  caput  egit  habena, 
„Strymoniamque  gruem  aut  album  deiecit  olorem.     580 
„Multae  illam  frustra  Tyrrhena  per  oppida  matres 
„Optavere  nurum;  sola  contenta  Diana 
„Aeternum  teiorum  et  virginitatis  amorem 
„Intemerata  colit.   Vellem  haud  correpta  fuisset 
„Militia  tali,  conata  lacessere  Teucros :  585 

„Cara  mihi  comitumque  foret  nunc  una  mearum. 
„Verum  age,  quandoquidem  fatis  urguetur  acerbis, 
„Labere,  Nympha,  polo,  finesque  invise  Latinos, 
„Tristis  ubi  infausto  committitur  omine  pugna. 
„Haec  cape,  et  ultricem  pharetra  deprome  sagittam:  590 
„Hac,  quicumque  sacrum  violarit  vulnere  corpus, 
„Tros  Italusve,  mihi  pariter  det  sanguine  poenas. 
„Post  ego  nube  cava  miserandae  corpus  et  arma 
„InspoIiata  feram  tumulo,  patriaeque  reponam." 

Dixit ;  at  illa  levis  coeli  delapsa  per  auras  595 

Insonuil,  nigTO  circumdata  turbine  corpus. 

At  manus  interea  muris  Troiana  propinquat, 
Etruscique  duces,  equitumque  exercitus  omnis, 
Compositi  numero  in  turmas.   Fremit  aequore  toto 
Insultans  sonipes,  et  pressis  pugnat  habcnis  600 

Huc  obversus  et  huc;  tum  late  ferreus  hastis 
Horret  ager,  campique  armis  sublimibus  ardent. 
Nec  non  Messapus  contra  celeresque  Latini 
Et  cum  fratre  Coras  et  virginis  ala  Camillae 
Adversi  campo  apparent,  hastasque  reductis  605 

Protendunt  long-e  dextris  et  spicula  vibrant, 
Adventusque  vinim  fremitusque  ardescit  equorum. 
Iamque  intra  iactum  teli  progressus  uterque 
Constiterat;  subito  erumpunt  clamore,  furentesque 
Exhortantur  equos;  fundunt  simul  undique  tela         610 
Crebra,  nivis  ritu,  coelumque  obtexitur  umbra. 
Continuo  adversis  Tyrrhenus  et  acer  Aconteus 
Connixi  incurrunt  hastis,  primique  ruinam 
Dant  sonitu  ing-enti,  perfractaque  quadrupedantum 
Pectora  pectoribus  rumpunt.  Excussus  Aconteus      615 
Fulminis  in  morem  aut  tormento  ponderis  acti 
Praecipitat  longe,  et  vitam  dispergit  in  auras. 
Extemplo  turbatae  acies,  versique  Latini 
Reiiciunt  parmas  *et  equos  ad  moenia  vertunt. 
Troes  ag;unt;  princeps  turmas  inducit  Asilas.  620 

Iamque  propinquabant  portis ;  rursusque  Latini 
Clamorem  tollunt,  et  mollia  colla  refleclunt: 
Hi  fugiunt  penitusque  datis  referuntur  habenis. 
Qualis  ubi  alterno  procurrens  gairgite  pontus 
Nunc  ruit  ad  terram,  scopulosque  superiacit  unda      625 
Spumeus,  extremamque  sinu  perfundit  arenam; 
Nunc  rapidus  retro  atque  aestu  revoluta  resorbens 
Saxa  fugit,  litusque  vado  labente  relinquit. 
Bis  Tusci  Rutulos  egere  ad  moenia  versos; 
Bis  reiecti  armis  respectant  terg-a  tegentes.  630 

Tertia  sed  postquam  congressi  in  proelia,  totas 
Implicuere  inter  se  acies,  legitque  virum  virj 

Tum  vero  et  gemilus  morientum  et  sanguine  in  alto 
Armaque  corporaque  et  permixti  caede  virorum 
Semianimes  volvuntur  equi,  pugna  aspera  surgit.       635 
Orsilochus  Remuli,  quando  ipsum  horrebat  adire, 
Hastam  intorsit  equo,  ferrumque  sub  aure  reliquit : 
Quo  sonipes  ictu  furit  arduus,  altaque  iactat 
Vulneris  impatiens  arrecto  pectore  crura: 
Volvitur  ille  excussus  humi.   Catillus  Iollan  640 

Ingentemque  animis,  ingentem  corpore  et  armis, 
Deiicit  Herminium,  nudo  cui  vertice  fulva 
Caesaries,  nudique  humeri;  nec  vulnera  terrent: 
Tantus  in  arma  patet.   Latos  huic  hasta  per  armos 
Acta  tremit,  duplicatque  virum  transfixa  dolore.         645 
Funditur  ater  ubique  cruor;  dant  funera  ferro 
Certantes,  pulchramque  petunt  per  vulnera  mortem. 
At  medias  inter  caedes  exsultat  Amazon, 
Unum  exserta  latus  pugnae,  pharetrata  CamilJa, 
Et  nune  lenta  manu  spargens  hastilia  denset,  650 

Nunc  validam  dextra  rapit  indefessa  bipennem; 
Aureus  ex  humero  sonat  arcus  et  arma  Dianae. 
tlla  etiam,  si  quando  in  tergum  pulsa  recessit, 
Spicula  converso  fugientia  dirigit  arcu. 
At  circum  lectae  comites,  Larinaque  virg-o  655 

Tuilaque  et  aeratam  quatiens  Tarpeia  securim, 
Ttalides,  quas  ipsa  decus  sibi  dia  Camilla 
Delegit  pacisque  bonas  bellique  ministras: 
Quales  Threiciae  quum  flumina  Thermodontis 
Pulsant  et  pictis  bellantur  Amazones  armis,  660 

Seu  circum  Hippolyten,  seu  quum  se  Martia  curru 
Penthesilea  refert,  mag-noque  ululante  tumultu 
Feminea  exsultant  lunatis  agmina  peltis. 
Quem  telo  primum,  quem  postremum  aspera  virgo 
Deiicis,  aut  quot  humi  morientia  corpora  fundis?       665 
Euneum  Clytio  primum  patre:  cuius  apertum 
Adversi  longa  transverberat  abiete  pectus. 
Sang-uinis  ille  vomens  rivos  cadit,  atque  cruentam 
Mandit  humum,  moriensque  suo  se  in  vulnere  versat. 
TumLirim,  Pagasumque  super,  quorum  alter  habenas  670 

SufFosso  revolutus  equo  dum  colligit,  alter 
Dum  subit  ac  dextram  labenti  tendit  inermem, 
Praecipites  pariterque  ruunt.   His  addit-Amastrum 
Hippotaden,  sequiturque  incumbens  eminus  hasta      674 
Tereaque  Harpalycumque  etDemophoonta  Chromimque; 
Quotque  emissa  manu  contorsit  spicula  virgo,  676 

Tot  Phrygii  cecidere  viri.   Procul  Ornytus  armis 
Ig-notis  et  equo  venator  Iapyge  fertur, 
Cui  pellis  latos  humeros  erepta  iuvenco 
Pugnatori  operit,  caput  ingens  oris  hiatus  680 

Et  malae  texere  lupi  cum  dentibus  albis, 
Agrestisque  manus  armat  sparus;  ipse  catervis 
Vertitur  in  mediis,  et  toto  vertice  supra  est. 
Hunc  illa  exceptum  -  neque  enim  labor  agmine  verso  - 
Traiicit,  et  super  haec  inimico  pectore  fatur:  685 

„Silvis  te,  Tyrrhene,  feras  agitare  putasti? 
„Advenit  qui  vestra  dies  muliebribus  armis 
„Verba  redarguerit.  Nomen  tamen  haud  leve  patrum 
„Manibus  hoc  referes,  telo  cecidisse  Camiilae." 
Protenus  Orsilochum  etButen,  duo  maxima  Teucrum  690 
Corpora,  sed  Buten  aversum  cuspide  fixit 
Loricam  g-aleamque  inter,  qua  colla  sedentis 
Lucent,  et  laevo  dependet  parma  lacerto ; 
Orsilochum  fugiens  mag-numque  agitata  per  orbem 
Eludit  g-yro  interior,  sequiturque  sequentem,  695 

Tum  validam  perque  arma  viro  perque  ossa  securim, 
Altior  exsurgens,  oranti  et  multa  precanti 
Congeminat:  vulnus  calido  rigat  ora  cerebro. 
lncidit  huic,  subitoque  adspectu  territus  haesit 
Apenninicolae  bellator  filius  Auni,  700 

Haud  Ligurum  extremus,  dum  fallere  fata  sineban-t. 
Isque,  ubi  se  nullo  iam  cursu  evadere  pugnae 
Posse  neque  instantem  reginam  avertere  cernit, 
Consilio  versare  dolos  ingressus  et  astu 
Incipit  haec:  „Quid  tam  egregium,  si  femina  forti       705 
„Fidis  equo?  Dimilte  fugam,  et  te  comminus  aequo 
„Mecum  crede  solo,  pugnaeque  accinge  pedestri : 
„Iam  nosces,  ventosa  ferat  cui  gloria  fraudem." 

Dixit;  at  illa  furens  acrique  accensa  dolore 

Tradit  equum ■  comiti,  paribusque  resistit  in  armis,      710 

Ense  pedes  nudo,  puraque  interrita  parma. 

At  iuvenis,  vicisse  dolo  ratus,  avolat  ipse7 

Haud  mora,  conversisque  fugax  aufertur  habems, 

Quadrupedemque  citum  ferrata  calce  faligat. 

„Vane  Ligus  frustraque  animis  elate  superbis,  715 

„Nequidquam  patrias  tentasti  lubricus  artes, 

„Nec  fraus  te  incolumem  fallaci  perferet  Auno." 

Haec  fatur  virgo,  et  pernicibus  ignea  plantis 

Transit  equum  cursu,  frenisque  adversa  prehensis 

Congreditur  poenasque  inimico  ex  sangiiine  sumit:    720 

Quam  facile  accipiter  saxo  sacer  ales  ab  alto 

Consequitur  pennis  sublimem  in  nube  columbam, 

Comprensamque  tenet  pedibusque  eviscerat  uncis; 

JTum  cruor  et  vulsae  labuntur  ab  aethere  plumae. 

At  non  haec  nullis  hominum  sator  atque  deorum    725 
Observans  oculis  summo  sedel  altus  Olympo. 
Tyrrhenum  genitor  Tarchonem  in  proelia  saeva 
Suscitat,  et  stimulis  haud  mollibus  iniicit  iras. 
Ergo  inter  caedes  cedentiaque  agmiua  Tarchon 
Fertur  equo,  variisque  instigat  vocibus  alas,  730 

Nomine  quemque  vocans,  reficitque  in  proelia  pulsos. 
„Quis  metus,  o  numquam  dolituri,  o  semper  inertes 
„Tyrrheni,  quae  tanta  animis  ignavia  venit? 
„Femina  palantes  agit  atque  haec  agmina  vertit? 
„Quo  ferrum,  quidve  haec  gerimus  tela  irrita  dextris?  735 
„At  non  in  Venerem  segnes  nocturnaque  bella, 
„Aut,  ubi  curva  choros  indixit  tibia  Bacchi, 
„Exspectare  dapes  et  plenae  pocula  mensae  - 
„Hic  amor,  hoc  studium  -,  dum  sacra  secundus  haruspex 
„Nuntiet,  ac  lucos  vocet  hostia  pinguis  in  altos."        740 
Haec  effatus,  equum  in  medios,  moriturus  et  ipse^ 
Concitat,  et  Venulo  adversum  se  turbidus  ofFert, 
Dereptumque  ab  equo  dextra  complectitur  hostem, 
Et  gremium  ante  suum  multa  vi  concitus  aufert. 
Tollitur  in  coelum  clamor,  cunctique  Latini  745 

Convcrtere  oculos.  Volat  igneus  aequore  Tarchon,  - 

Arma  virumque  ferens,  tum  summa  ipsius  ab  hasta 

Defring-it  ferrum,  et  partes  rimatur  apertas, 

Qua  vulnus  letale  ferat ;  contra  ille  repugnans 

Sustinet  a  iug-ulo  dextram,  et  vim  viribus  exit.  750 

Utque  voians  alte  raptum  quum  fulva  draconem 

Fert  aquila,  implicuitque  pedes,  atque  ung-uibus  haesit; 

Saucius  at  serpens  sinuosa  volumina  versat, 

Arrectisque  horret  squamis,  et  sibilat  ore, 

Arduus  insurgens ;  illa  haud  minus  urguet  obunco     755 

Luctantem  rostro,  simul  aethera  verberat  aUs : 

Haud  aiiter  praedam  Tiburtum  ex  agmine  Tarchon 

Portat  ovans.  Ducis  exemplum  eventumque  secuti 

Maeonidae  incurrunt.   Tum  fatis  debitus  Arruns 

Velocem  iaculo  et  multa  prior  arte  Camiilam  760 

Circuit,  et,  quae  sit  fortuna  facillima,  tentat. 

Qua  se  cumque  furens  medio  tulit  agmine  virgo, 

Hac  Arruns  subit  et  tacitus  vestigia  lustrat; 

Qua  victrix  redit  illa  pedemque  ex  hoste  reportat, 

Hac  iuvenis  furtim  celeres  detorquet  habenas.  765 

Hos  aditus,  iamque  hos  aditus  omnemque  pererrat 

Undique  circuitum,  et  certam  quatit  improbus  hastam. 

Forte  sacer  Cybelae  Chloreus,  olimque  sacerdos, 

Insignis  longe  Phrygiis  fulgebat  in  armis, 

Spumantemque  agitabat  equum,  quem  pellis  ahenis    770 

In  plumam  squamis  auro  conserta  tegebatj 

Ipse,  peregrina  ferrugine  clarus  et  ostro, 

Spicula  torquebat  Lycio  Gortynia  cornu ; 

Aureus  ex  humeris  sonat  arcus,  et  aurea  vati  774 

Cassida,  turncroceam  chlamydemque  sinusque  crepantes 

Carbaseos  fulvo  in  nodum  eollegerat  auro,  776 

Pictus  acu  tunicas  et  barbara  tegmina  crurum. 

Hunc  virgo,  sive  ut  templis  prae%eret  arma 

Troia,  captivo  sive  ut  se  ferret  in  auro, 

Venatrix  unum  ex  omni  certamine  pugme  780 

Caeca  sequebatur,  totumque  incauta  per  agmen 

Femineo  praedae  et  spoliorum  ardebat  amore : 

Telum  ex  insidiis  quum  tandem  tempore  capto 

Concitat  et  superos  Arruns  sic  voce  precatur: 


AENEIDOS  LIB.  XI/  319 

„Summe  deum,  sancti  custos  Soractis  Apollo,  785 

„Quem  primi  colimus,  cui  pineus  ardor  acervo 
„Pascitur,  et  medium  freti  pietate  per  ig-nem 
,,Cultores  multa  premimus  vestigia  pruna, 
„Da,  pater,  hoc  nostris  aboleri  dedecus  armis, 
„Omnipotens.   Non  exuvias  pulsaeve  tropaeum  790 

„Virginis  aut  spolia  ulla  peto;  mihi  cetera  laudem 
„Facta  ferent:  haec  dira  meo  dum  vulnere  pestis 
„Pulsa  cadat,  patrias  remeabo  ingiorius  urbes." 
Audiit  et  voti  Phoebus  succedere  partem 
Mente  dedit,  partem  volucres  dispersit  in  auras:        795 
Sterneret  ut  subita  turbatam  morte  Camillam, 
Adnuit  oranti;  reducem  ut  patria  alta  videret, 
Non  dedit,  inque  Notos  vocem  vertere  procellae. 
Ergo,  ut  missa  manu  sonitum  dedit  hasta  per  auras, 
Convertere  animos  acres  oculosque  tulere  800 

Cuncti  ad  reginam  Volsci.  Nihil  ipsa  nec  aurae 
Nec  sonitus  memor  aut  venientis  ab  aethere  teli, 
Hasta  sub  exsertam  donec  perlata  papillam 
Haesit,  virgineumque  alte  bibit  acta  cruorem. 
Concurrunt  trepidae  comites,  dominamque  ruentem  805 
Suscipiunt.  Fugit  ante  omnes  exterritus  Arruns 
Laetitia  mixtoque  metu,  nec  iam  amplius  hastae 
Credere  nec  telis  occurrere  virginis  audet. 
Ac  velut  ille,  prius  quam  tela  inimica  sequantur, 
Continuo  in  montes  sese  avius  abdidit  altos  810 

Occiso  pastore  lupus  magnove  iuvenco, 
Conscius  audacis  facti,  caudamque  remulcens 
Subiecit  pavitantem  utero,  silvasque  petivit: 
Haud  secus  ex  oculis  se  turbidus  abstulit  Arruns, 
Contentusque  fuga  mediis  se  immiscuit  armis.  815 

Illa  manu  moriens  telum  trahit;  ossa  sed  inter 
Ferreus  ad  costas  alto  stat  vulnere  mucro. 
Labitur  exsanguis,  labuntur  frigida  leto 
Lumina,  purpureus  quondam  color  ora  reliquit. 
Tum  sic  exspirans  Accam,  ex  aequalibus  unam,         820 
Alloquitur,  fida  ante  alias  quae  sola  Camillae, 
Quicum  partiri  curas,  atque  haec  ita  fatur: 

„Hactenus,  Acca  soror,  potui;  nunc  vulnus  acerbum 
„Conficit,  et  tenebris  nigrescunt  omnia  circum. 
„Effuge  et  haec  Turno  mandata  novissima  perfer:     825 
„Succedat  pugnae  Troianosque  arceat  urbe. 
„Iamque  vale."   Simul  his  dictis  linquebat  habenas, 
Ad  terram  non  sponte  fluens.   Tum  frig-ida  toto 
Paullatim  exsolvit  se  corpore,  lentaque  colla 
Et  captum  leto  posuit  caput,  arma  relinquens,  830 

Vitaque  cum  gemitu  fugit  indignata  sub  umbras. 
Tum  vero  immensus  surgens  ferit  aurea  ciamor 
Sidera :  deiecta  crudescit  pugna  Camiila ; 
Incurrunt  densi  simul  omnis  copia  Teucrum 
Tyrrhenique  duces  Evandrique  Arcades  alae.  835 

At  Triviae  custos  iam  dudum  in  montibus  Opis 
Alta  sedet  summis,  spectatque  interrita  pugnas. 
Utque  procul  medio  iuvenum  in  clamore  furentum 
Prospexit  tristi  multatam  morte  Camiliam, 
Ingemuitque  deditque  has  imo  pectore  voces:  840 

„Heu  nimium,  virgo,  nimium  crudeie  luisti 
„Supplicium,  Teucros  conata  lacessere  bello ; 
„Nec  tibi  desertae  in  dumis  coluisse  Dianam 
„Profuit,  aut  nostras  humero  gessisse  sagittas. 
„Non  tamen  indecorem  tua  te  regina  reliquit  845 

„Extrema  iam  in  morte,  neque  hoc  sine  nomine  letum 
„Per  gentes  erit,  aut  famam  patieris  inultae: 
„Nam  quicumque  tuum  violavit  vulnere  corpus, 
.„Morte  luet  merita."  Fuit  ingens  monte  sub  alto 
Regis  Dercenni  terreno  ex  aggere  bustum  850 

Antiqui  Laurentis,  opacaque  ilice  tectum: 
Hic  dea  se  primum  rapido  puicherrima  nisu 
Sistit,  et  Arruntem  tumulo  speculatur  ab  alto. 
Ut  vidit  laetantem  animis  ac  vana  tumentem; 
„Cur"  inquit  „diversus  abis  ?  Huc  dirige  gressum,     855 
„Huc  periture  veni,  capias  ut  digna  Camiliae 
„Praemia.   Tune  etiam  telis  moriere  Dianae?" 
Dixit,  et  aurata  volucrem  Threissa  sagittam 
Depromsit  pharetra,  cornuque  infensa  tetendit 
Et  duxit  longe,  donec  curvata  coirent  860 

Inter  se  capita,  et  manibus  iam  tangeret  aequis, 

Laeva  aciem  ferri,  dextra  nervoque  papillam. 

Extemplo  teli  stridorem  aurasque  sonantes 

Audiit  una  Arruns,  liaesitque  in  corpore  ferrum. 

Illum  exspirantem  socii  atque  extrema  g-ementem       866 

Obliti  ignoto  camporum  in  pulvere  linquunt; 

Opis  ad  aetherium  pennis  aufertur  Olympum. 

Prima  fugit,  doniina  amissa,  levis  ala  Camillae, 
Turbati  fugiunt  Rutuli,  fugit  acer  Atinas, 
Disiectique  duces  desolatique  manipli  870 

Tuta  petunt  et  equis  aversi  ad  moenia  tendunt. 
Nec  quisquam  instantes  Teucros  letumque  ferentes 
Sustentare  valet  telis,  aut  sistere  contra; 
Sed  laxos  referunt  humeris  languentibus  arcus, 
Quadrupedoque  putrem  cursu  quatit  ungulacampum.  875 
Volvitur  ad  muros  caligine  turbidus  atra 
Pulvis,  et  e  speculis  percussae  pectora  matres 
Femineum  clamorem  ad  coeli  sidera  tollunt. 
Qui  cursu  portas  primi  irrupere  patentes, 
Hos  inimica  super  mixto  premit  agmine  turba;  880 

Nec  miseram  effugiunt  mortem,  sed  limine  in  ipso, 
Moenibus  in  patriis  atque  inter  tuta  domorum 
Confixi  exspirant  animas.    Pars  claudere  portas, 
Nec  sociis  aperire  viam,  nec  moenibus  audent 
Accipere  orantes;  oriturque  miserrima  caedes  885 

Defendentum  armis  aditus,  inque  arma  ruentum. 
Exclusi,  ante  oculos  lacrimantumque  ora  parentum, 
Pars  in  praecipites  fossas  urgente  ruina 
Volvitur,  immissis  pars  caeca  et  concita  frenis 
Arietat  in  portas  et  duros  obiice  postes.  890 

Ipsae  de  muris  summo  certamine  matres ,  - 
Monstrat  amor  verus  patriae  -  ut  videre  Camillam, 
Tela  manu  trepidae  iaciunt,  ac  robore  duro 
Stipitibus  ferrum  sudibusque  imitantur  obustis 
Praecipites,  primaeque  mori  pro  moenibus  ardent.     895 

Interea  Turnum  in  silvis  saevissimus  implet 
Nuntius,  et  iuveni  ingentem  fert  Acca  tumultum : 
Deletas  Volscorum  acies,  cecidisse  Camillam, 

virgilius.  21 


322  ■    P.  VIRGILn  MARONIS 

Ingruere  infensos  hostes,  et  Marte  secundo 

Omnia  corripuisse,  metum  iam  ad  moenia  ferri.  900 

Ille  furens  -  et  saeva  Iovis  sic  numina  poscunt  - 

Deserit  obsessos  colles,  nemora  aspera  linquit. 

Vix  e  conspectu  exierat  campumque  tenebat, 

Quum  pater  Aeneas,  saltus  ingressus  apertos, 

Exsuperatque  iugum  silvaque  evadit  opaca.  905 

Sic  ambo  ad  muros  rapidi  totoque  feruntur 

Agmine,  nec  longis  inter  se  passibus  absunt. 

Ac  simul  Aeneas  fumantes  pulvere  campos 

Prospexit  ionge,  Laurentiaque  agmina  vidit;, 

Et  saevum  Aenean  agnovit  Turnus  in  armis,  910 

Adventumque  pedum  flatusque  audivit  equorum. 

Continuoque  ineant  pugnas  et  proelia  tentent, 

Ni  roseus  fessos  iam  gurgite  Phoebus  Hibero 

Tingat  equos  noctemque  die  labente  reducat. 

Considunt  castris  ante  urbem  et  moenia  vallant.         915 

LIBER  DUODECIMUS. 

Turnus  ut  infractos  adverso  Marte  Latinos 
Defecisse  videt,  sua  nunc  promissa  reposci, 
Se  signari  oculis ;  ultro  implacabilis  ardet, 
Attollitque  animos.    Poenorum  qualis  in  arvis, 
Saucius  ille  gravi  venantum  vuinere  pectus,  5 

Tum  demum  movet  arma  leo,  gaudetque  comantes 
Excutiens  cervice  toros,  fixumque  latronis 
Impavidus  frangit  telum,  et  fremit  ore  cruento : 
Haud  secus  accenso  gliscit  violentia  Turno. 
Tum  sic  affatur  regem,  atque  ita  turbidus  infit  <  10 

„Nulla  mora  in  Turno ;  nihil  est  quod  dicta  retractent 
„Ignavi  Aeneadae,  nec,  quae  pepigere,  recusent. 
„Congredior.    Fer  sacra,  pater,  et  concipe  foedus. 
„Aut  hac  Dardanium  dextra  sub  Tartara  mittam, 

„Desertorem  Asiae  -  sedeant  spectentque  Latini  -?       15 
„Et  solus  ferro  erimen  commune  refellam; 
„Aut  habeat  victos,  cedat  Lavinia  coniux." 
Olli  sedato  respondit  corde  Latinus: 
„0  praestans  animi  iuvenis,  quantum  ipse  feroci 
„Virtute  exsuperas,  tanto  me  impensius  aequum  est    20 
„Consulere  atque  omnes  metueritem  expendere  casus. 
„Sunt  tibi  regna  patris  Dauni,  sunt  oppida  capta 
„Multa  manu;  nec  non  aurumque  animusque  Latino  est; 
„Sunt  aiiae  innuptae  Latio  et  Laureritibus  agris, 
„Nec  genus  indecores :  sine  me  haec  ha-ud  mollia  fatu  25 
„Sublatis  aperire  dolis,  simul  hoc  animo  hauri. 
„Me  natam  nulli  veterum  sociare  procorum 
„Fas  erat,  idque  omnes  divique  hominesque  canebant; 
„Victus  amore  tui,  cognato  sanguine  victus, 
„Coniugis  et  maestae  lacrimis,  vincla  omnia  rupi,         30 
„Promissam  eripui  genero,  arma  impia  sumsi. 
,,Ex  illo  qui  me  casus,  quae,  Turne,  sequantur 
„Bella,  vides,  quantos  primus  patiare  labores. 
„Bis  magna  victi  pugna  vix  urbe  tuemur 
„Spes  Italas,  recalent  nostro  Tiberina  fluenta  35 

„Sanguine  adhuc,  campique  ingentes  ossibus  albent. 
„Quo  referor  toties?  quae  mentem  insania  mutat? 
„Si  Turno  exstincto  socios  sum  adscire  paratus : 
„Cur  non  incolumi  potius  certamina  tollo? 
„Quid  consanguinei  Rutuli,  quid  cetera  dicet  40 

„Italia,  ad  mortem  si  te  -  Fors  dicta  refutet!  - 
„Prodiderim,  natam  et  connubia  nostra  petentem? 
„Respice  res  bello  varias ;  miserere  parentis 
„Longaevi,  quem  nunc  maestum  patria  Ardea  longe 
„Dividit."    Haudquaquam  dictis  violentia  Turni  45 

Flectitur,  exsuperat  magis,  aegrescitque  medendo. 
Ut  primum  fari  potuit,  sic  institit  ore : 
„Quam  pro  me  curam  g-eris,  hanc  precor,  optime,  pro  me 
„Deponas,  letumque  sinas  pro  laude  pacisci. 
„Et  nos  tela,  pater,  ferrumque  haud  debile  dextra       50 
„Spargimus,  et  nostro  sequitur  de  vulnere  sanguis. 
„Longe  illi  dea  mater  erit,  quae  nube  fugacem 

21  * 

„Feminea  teg-at,  et  vanis  sese  occulat  umbris." 

At  regina,  nova  pugnae  conterrita  sorte, 

Flebat  et  ardentem  generum  moritura  tenebat:  55 

„Turne,  per  has  ego  te  lacrimas,  per  si  quis  Amatae 

„Tangit  honos  animum  -  spes  tu  nunc  una,  senectae 

„Tu  requies  miserae,  decus  imperiumque  Latini 

„Te  penes,  in  te  omnis  domus  inclinata  recumbit-, 

„Unum  oro :  desiste  manum  committere  Teucris.         60 

„Qui  te  cumque  manent  isto  certamine  casus, 

„Et  me,  Turne,  manent:  simul  haec  invisa  relinquam 

„Lumina,  nec  generum  Aenean  captiva  videbo." 

Accepit  vocem  lacrimis  Lavinia  matris 

Flagrantes  perfusa  genas,  cui  plurimus  ignem  65 

Subiecit  rubor,  et  calefacta  per  ora  cucurrit. 

Indum  sanguineo  veluti  violaverit  ostro 

Si  quis"ebur,  aut  mixta  rubent  ubi  lilia  multa 

Alba  rosa:  tales  virgo  dabat  ore  colores. 

Illum  turbat  amor,  figitque  in  virgine  vultus.  70 

Ardet  in  arma  magis,  paucisque  affatur  Amatam: 

„Ne,  quaeso,  ne  me  lacrimis  neve  omine  tanto 

„Prosequere  in  duri  certamina  Martis  euntem, 

„0  mater:  neque  enim  Turno  mora  libera  mortis. 

„Nuntius  haec  Idmon  Phrygio  mea  dicta  tyranno         75. 

„Haud  placitura  refer:  Quum  primum  crastina  coelo 

„Puniceis  invecta  rotis  Aurora  rubebit ; 

„Non  Teucros  agat  in  Rutulos:  Teucrum  arma  quiescant 

„Et  Rutuli;  nostro  dirimamus  sanguine  belium. 

„Illo  quaeratur  coniux  Lavinia  campo."  80 

Haec  ubi  dicta  dedit  rapidusque  in  tecta  recessit; 

Poscit  equos,  gaudetque  tuens  ante  ora  frementes, 

Pilumno  quos  ipsa  decus  dedit  Orithyia : 

Qui  candore  nives  anteirent,  cursibus  auras. 

Circumstant  properi  aurigae,  manibusque  lacessunt     85 

Pectora  plausa  cavis,  et  colla  comantia  pectunt. 

lpse  dehinc  auro  squalentem  alboque  orichalco 

Circumdat  loricam  humeris ;  simul  aptat  habendo- 

Ensemque  clipeumque  et  rubrae  cornua  cristae, 

Ensem,  quem  Dauno  ignipolens  deus  ipse  parenti       90 

Fecerat  et  Stygia  candentem  tinxerat  unda. 
Exin,  quae  mediis  ingenti  annixa  columnae 
Aedibus  adstabat,  validam  vi  corripit  hastam, 
Actoris  Aurunci  spolium,  quassatque  trementem, 
Vociferans :  „Nunc,  o  numquam  frustrata  vocatus        95 
„Hasta  meos,  nunc  tempus  adest:"  te  maximus  Actor, 
„Te  Turni  nunc  dextra  g-erit:  da  sternere  corpus 
„Loricamque  manu  valida  lacerare  revulsam 
„Semiviri  Phrygis,  et  foedare  in  pulvere  crines 
„Vibratos  calido  ferro  myrrhaque  madentes."  100 

His  agitur  furiis,  totoque  ardentis  ab  ore 
Scintillae  absistunt,  oculis  micat  acribus  ignis: 
Mugitus  veluti  quum  primum  in  proelia  taurus 
Terrificos  ciet  atque  irasci  in  cornua  tentat, 
Arboris  obnixus  trunco,  ventosque  lacessit  105 

Ictibus,  aut  sparsa  ad  pug-nam  proludit  arena. 

Nec  minus  interea  maternis  saevus  in  armis 
Aeneas  acuit  Martem  et  se  suscitat  ira, 
Oblato  gaudens  componi  foedere  bellum. 
Tum  socios  maestique  metum  solatur  Iuli,  110 

Fata  docens,  regique  iubet  responsa  Latino 
Certa  referre  viros  et  pacis  dicere  leges. 

Postera  vix  summos  spargebat  lumine  montes 
Orta  dies :  quum  primum  alto  se  gurgite  tollunt 
Solis  equi,  lucemque  eiatis  naribus  efflant :  115 

Campum  ad  certamen  mag-nae  sub  moenibus  urbis 
Dimensi  Rutulrque  viri  Teucrique  parabant, 
In  medioque  focos  et  dis  communibus  aras 
Gramineas,  alii  fontemque  ignemque  ferebant, 
Velati  limo  et  verbena  tempora  vincti.  120 

Procedit  leglo  Ausonidum,  pilataque  plenis 
Agmina  se  fundunt  portis.    Hinc  Troius  omnis 
Tyrrhenusque  ruit  variis  exercitus  armis, 
Haud  secus  instructi  ferro,  quam  si  aspera  Martis 
Pufna  vocet.    Nec  non  mediis  in  millibus  ipsi  125 

Ductores  auro  volitant  ostroque  superbi, 
Et  genus  Assaraci  Mnestheus,  et  fortis  Asilas, 
Et  Messapus  equum  domitor,  Neptunia  proles. 

Utque  dato  signo  spatia  in  sua  quisque  recessit; 
Defigunt  telluri  hastas  et  scuta  reclinant.  130 

Tum  studio  effusae  matres  et  vulgus  inermunr. 
Invalidique  senes  turres  et  tecta  domorum 
Obsedere,  alii  portis  sublimibus  adstant. 

At  Iuno  e  summo,  qui  nunc  Albanus  habetur  - 
Tum  neque  nomen  erat  nequehonos  autgloriamonti-,  135 
Prospiciens  tumulo  campum  adspectabat  et  ambas 
Laurentum  Troumque  acies  urbemque  Latini. 
Extemplo  Turni  sic  est  affata  sororem, 
Diva  deam,  stagnis  quae  fluminibusque  sonoris 
Praesidet  -  hunc  illi  rex  aetheris  altus  honorem         140 
Iupfter  erepta  pro  virginitate  sacravit  - : 
„Nympha,  decus  fluviorum,  animo  carissima  nostro, 
„Scis,  ut  te  cunctis  unam,  quaecumque  Latinae 
„Magnanimi  Iovis  ingratum  adscendire  cubile, 
„Praetulerim,  coelique  libens  in  parte  locarim:  145 

„Disce  tuum,  ne  me  incuses,  IuLurna,  dolorem. 
„Qua  visa  est  fortuna  pati,  Parcaeque  sinebant 
„Cedere  res  Latio,  Turnum  et  tua  moenia  texi; 
„Nunc  iuvenem  imparibus  video  concurrere  fatis, 
„Parcarumque  dies  et  vis  inimica  propinquat.  150 

„Non  pugnam  adspicere  hanc  oculis,  non  foedera  possum ; 
„Tu,  pro  germano  si  quid  praesentius  audes, 
„Perge:  decet.    Forsan  miseros  meliora  sequentur." 
Vix  ea,  quum  lacrimas  oculis  Iuturna  profudit, 
Terque  quaterque  manu  pectus  percussit  honestum.  155 
„Non  iacrimis  hoc  tempus"  ait  Saturnia  Iuno; 
„Accelera,  et  fratrem,  si  quis  modus,  eripe  morti, 
„Aut  tu  bella  cie,  conceptumque  excute  foedus,. 
„Auctor  ego  audendi."    Sic  exhortata  reliquit 
Incertam  et  tristi  turbatam  vulnere  mentis.  160 

Interea  reges  —  ingenti  mole  Latinus 
Quadriiugo  vehitur  curru,  cui  tempora  circum 
Aurati  bis  sex  radii  fulgentia  cingunt, 
Solis  avi  specimen;  bigis  it  Turnus  in  albis, 
Bina  manu  lato  crispans  hastilia  ferro.  16 

Hinc  pater  Aeneas,  Romanae  stirpis  origo, 


• 

Sidereo  flagrans  clipeo  et  coelestibus  armis, 

Et  iuxta  Ascanius,  mag-nae  spes  altera  Romae, 

Procedunt  castris;  puraque  in  veste  sacerdos 

Setigeri  fetum  suis  intonsamque  bidentem  *       170 

Attulit,  admovitque  pecus  flagrantibus  aris. 

Illi  ad  surg-entem  conversi  lumina  solem 

Dant  fruges  manibus  salsas,  et  tempora  ferro 

Summa  notant  pecudum,  paterisque  altaria  libant. 

Tum  pius  Aeneas  stricto  sic  ense  precatur:  175 

„Esto  nunc  Sol  testis  et  haec  mihi  Terra  vocanti, 

„Quam  propter  tantos  potui  perferre  labores, 

„Et  Pater  omnipotens,  et  tu  Saturnia  coniux, 

„Iam  melior,  iam,  diva,  precor,  tuque  inclyte  Mavors, 

„Cuncta  tuo  qui  bella,  pater,  sub  numine  torques;      180 

„Fontesque  Fluviosque  voco,  quaeque  aetheris  alti 

„Religio,  et  quae  caeruleo  sunt  numina  ponto :  • 

„Cesserit  Ausonio  si  fors  victoria  Turno; 

„Convenit,  Evandri  victos  discedere  ad  urbem, 

„Cedet  Iulus  agris,  nec  post  arma  ulla  rebelles  185 

„Aeneadae  referent,  ferrove  haec  regna  lacessent. 

„Sin  nostrum  adnuerit  nobis  Victoria  Martem  - 

,,Ut  potius  reor,  et  potius  di  numine  firment  -; 

„Non  eg-o  nec  Teucris  Italos  parere  iubebo, 

„Nec  mihi  reg-na  peto ;  paribus  se  legibus  ambae       190 

„Invictae  g-entes  aeterna  in  foedera  mittant. 

„Sacra  deosque  dabo;  socer  arma  Latinus  habeto, 

^lmperium  solemne  socer;  mihi  moenia  Teucri 

„Constituent,  urbique  dabit  Lavinia  nomen." 

Sic  prior  Aeneas;  sequitur  sic  deinde  Latinus,  195 

Suspiciens  coelum,-tenditque  ad  sidera  dextram : 

„Haec  eadem,  Aenea,  Terram,  Mare,  Sidera,  iuro, 

„Latonaeque  genus  duplex,  Ianumque  bifrontem, 

„Vimque  deum  infernam  et  duri  sacraria  Ditis. 

„Audiat  haec  Genitor,  qui  foedera  fulmine  sancit.       200 

„Tang-o  aras,  medios  ignes  et  numina  testor: 

„Nulla  dies  pacem  hanc  Italis  nec  foedera  rumpet, 

„Quo  res  cumque  cadent;  nec  me  vis  ulla  volentem 

„Avertet;  non,  si  tellurem  effundat  in  undas, 

„Diluvio  miscens,  coelumque  in  Tartara  solvat :  206 

„Ut  sceptrum  hoc"  -  dextra  sceptrum  nam  forte  gerebat- 
„Numquam  fronde  levi  fundet  virgulta  nec  umbras, 
„Quum,semel  in  silvis  imo  de  stirpe  recisum 
„Matre  caret,  posuitque  comas  et  brachia  ferro, 
„01im  arbos,  nunc  artificis  manus  aere  decoro  210 

„Inclusit,  patribusque  dedit  g-estare  Latinis." 
Talibus  inter  se  firmabant  foedera  dictis 
Conspectu  in  medio  procerum;  tum  rite  sacratas 
In  flammam  iugulant  pecudes,  et  viscera  vivis 
Eripiunt,  cumulantque  oneratis  lancibus  aras.  215 

At  vero  Rutulis  impar  ea  pugiia  videri 
Iamdudum  et  vario  misceri  pectora  motu, 
Turn  magis,  ut  propius  cernunt  non  viribus  aequis. 
Adiuvat  incessu  tacito  progressus  et  aram 
Suppliciter  venerans  demisso  lumine  Turnus,  220 

Tabentesque  genae  et  iuvenali  in  corpore  pallor. 
Quem  simul  ac  Iuturna  soror  crebrescere  vidit 
Sermonem  et  vulgi  variare  labantia  corda; 
In  medias  acies,  formam  assimulata  Camerti, 
Cui  genus  a  proavis  ingens  clarumque  paternae         225 
Nomen  erat  virtutis,  et  ipse  acerrimus  armis, 
In  medias  dat  sese  acies,  haud  nescia  rerum, 
Rumoresque  serit  varios  ac  talia  fatur: 
„Non  pudet,  o  Rutuli,  pro  cunctis  talibus  unam 
„Obiectare  animam?  Numerone  an  viribus  aequi        230 
„Non  sumus?  En,  omnes  et  Troes  et  Arcades  hi  sunt 
„Fatalisque  manus,  infensa  Etruria  Turno. 
„Vix  hostem,  alterni  si  congrediamur,  habemus. 
„Ille  quidem  ad  superos,  quorum  se  devovet  aris, 
„Succedet  fama,  vivusque  per  ora  feretur;  235 

„Nos  patria  amissa  dominis  parere  superbis 
„Cogemur,  qui  nunc  lenti  consedimus  arvis." 
Talibus  incensa  est  iuvenum  sententia  dictis 
Iam  magis  atque  magis,  serpitque  per  agmina  murmur, 
Ipsi  Laurentes  mutati  ipsique  Latini,  240 

Qui  sibi  iam  requiem  pugnae  rebusque  salutem 
Sperabant,  nunc  arma  volunt  foedusque  precantur 

Infectum  el  Turni  sortem  miserantur  iniquam. 

His  aliud  maius  Iuturna  adiungit  et  alto 

Dat  signum  coelo,  quo  non  praesentius  ullum  245 

Turbavit  mentes  Italas,  monstroque  fefellit. 

Namque  volans  rubra  fulvus  Iovis  ales  in  aethra 

Litoreas  agitabat  aves  turbamque  sonantem 

Agminis  aligeri,  subito.  quum  lapsus  ad  undas 

Cycnum  excellentem  pedibus  rapit  improbus  uncis.    250 

Arrexere  animos  Itali,  cunctaeque  volucres 

Convertunt  cJamore  fugam  -  mirabile  visu  - , 

Aetheraque  obscurant  pennis,  hostemque  per  auras 

Facta  nube  premunt,  donec  vi  victus  et  ipso 

Pondere  defecit,  praedamque  ex  unguibus  ales  255 

Proiecit  fluvio,  penitusque  in  nubila  fugit. 

Tum  verO  augurium  Rutuli  clamore  salutant, 

Expediuntque  manus,  primusque  Tolumnius  augur 

„Hoc  erat,  hoc,  votis"  inquit  „quod  saepe  petivi: 

vAccipio,  agnoscoque  deos.    Me,  me  duce  ferrum      260 

„Corripite,  o  miseri,  quos  improbus  advena  bello 

„Territat,  invalidas  ut  aves,  et  litora  vestra 

„Vi  populat;  petet  iile  fugam,  penitusque  profundo 

„Vela  dabit.    Vos  unanimi  densete  catervas, 

„Et  regem  vobis  pugna  defendite  raptum."  265 

Dixit,  et  adversos  telum  contorsit  in  hostes 

Procurrens :  sonitum  dat  stridula  cornus,  et  auras 

Certa  secat.    Simul  hoc,  simul  ingens  clamor,  et  omnes 

Turbati  cunei,  calefactaque  corda  tumultu. 

Hasta  volans,  ut  forte  novem  pulcherrima  fratrum      270 

Corpora  constiterant  contra,  quos  fida  crearat 

Una  tot  Arcadio  coniux  Tyrrhena  Gyiippo, 

Horum  unum  ad  medium,  teritur  qua  sutilis  alvo 

Balteus  et  laterum  iuncturas  fibula  mordet, 

Egregium  forma  iuvenem  et  fulgentibus  armis,  275 

Transadigit  costas,  fulvaque  effundit  arena. 

At  fratres,  animosa  phalanx  accensaque  luctu, 

Pars  gladios  stringunt  manibus,  pars  missile  ferrum 

Corripiunt,  caecique  ruunt.    Quos  agmina  contra 

Procurrunt  Laurentum ;  hinc  densi  rursus  inundant    280 

Troes  Agyllinique  et  pictis  Arcades  armis. 

Sic  omnes  amor  unus  habet  decernere  ferro. 

Diripuere  aras ;  it  toto  turbida  coelo 

Tempestas  telorum,  ac  ferreus  ingruit  imber, 

Craterasque  focosque  ferunt.    Fugit  ipse  Latinus,      285 

Pulsatos  referens  infecto  foedere  divos.   . 

Infrenant  alii  currus,  aut  corpora.saltu 

Subiiciunt  in  equos,  et  strictis  ensibus  adsunt. 

Messapus  regem  regisque  insigne  g-erentem 

Tyrrhenum  Aulesten,  avidus  confundere  foedus,         290 

Adverso  proterret  equo.    Ruit  ille  recedens, 

Et  miser  oppositis  a  tergo  involvitur  aris 

In  caput  inque  humeros ;  at  fervidus  advolat  hasta 

Messapus,  teloque  orantem  multa  trabali 

Desuper  altus  equo  graviter  ferit,  atque  ita  fatur:        295 

„Hoc  habet,  haec  melior  magnis  data  victima  divis." 

Concurrunt  Itali,  spoliantque  calentia  membra. 

Obvius  ambustum  torrem  Corynaeus  ab  ara 

Corripit,  et  venienti  Ebuso  plag-amque  ferenti 

Occupat  os  flammis :  olli  ingens  barba  reluxit,  300 

Nidoremque  ambusta  dedit.    Super  ipse  secutus 

Caesariem  laeva  turbati  corripit  hostis, 

Impressoque  genu  nitens  terrae  applicat  ipsum: 

Sic  rigido  latus  ense  ferit.    Podalirius  Alsum, 

Pastorem  primaque  acie  per  tela  ruentem,  305 

Ense  sequens  nudo  superimminet  ,•  ille  securi 

Adversi  frontem  mediam  mentumque  reducta 

Disiicit,  et  sparso  late  rigat  arma  cruore. 

Olli  dura  quies  oculos  et  ferreus  urget 

Somnus,  in  aeternam  clauduntur  lumina  noctem.         310 

At  pius  Aeneas  dextram  tendebat  inermem 

Nudato  capite,  atque  suos  clamore  vocabat: 

„Quo  ruitis,  quaeve  ista  repens  discordia  surgit?   ■ 

„0  cohibete  iras!  Ictum  iam  foedus  et  omnes 

„Compositae  leges:  mihi  ius  concurrere  soli:  315 

,,Me  sinile,  atque  auferte  metus.   Ego  foedera  faxo 

„Firma  manu:  Turnum  debent  haec  iam  mihi  sacra." 

5Ias  inter  voces,  media  inter  talia  verba, 

Ecce,  viro  slridens  alisrallapsa  sagitta  est, 

Incertum,  qua  pulsa  manu,  quo  turbine'  adacta,  320 

Quis  tantam  Rutuhs  laudem,  casusne  deusne, 

Attulerit:  pressa  est  insig-nis  gloria  facti, 

Nec  sese  Aeneae  iactavit  vulnere  quisquafn. 

Turnus,  ut  Aenean  cedentem  ex  agmine  vidit 
Turbatosque  duces,  subita  spe  fervidus  ardet:  325 

Poscit  equos  atque  arma  simul,  saltuque  superbus 
Emicat  in  currum  et  manibus  molitur  habenas. 
Multa  virum  voiitans  dat  fortia  corpora  leto, 
Semineces  volvit  multos,  aut  ag-mina  curru 
Proterit,  aut  raptas  fugientibus  ing-erit  hastas.  330 

Qualis  apud  g-elidi  quum  flumina  concitus  Hebri 
Sanguineus  Mavors  clipeo  intonat  atque  furentes 
Bella  movens  immittit  equos;  ilii  aequore  aperto 
Ante  Notos  Zephyrumque  volant,  gemit  ultima  pulsu 
Thraca  pedum,  circumque  atrae  Formidinis  ora         335 
lraeque  Insidiaeque,  dei  comitatus,  agrmtur: 
Talis  equos  alacer  media  inter  proelia  Turnus 
Fumantes  sudore,  quatit  miserabile  caesis 
Hostibus  insultans ;  spargit  rapida  ung-ula  rores 
Sanguineos,  mixtaque  cruor  calcatur  arena.     [que,    340 
Iamque  neci  Sthenelumque  dedit  Thamyrimque  Pholum- 
Hunc  congressus  et  hunc,  illum  eminus ;  eminus  ambo 
Imbrasidas,  Glaucum  atque  Laden,  quos  Imbrasus  ipse 
Nutrierat  Lycia,  paribusque  ornaverat  armis, 
Vel  conferre  manum,  vel  equo  praevertere  ventos.     345 
Parte  alia  media  Eumedes  in  proelia  fertur, 
Antiqui  proles  bello  pracclara  Dolonis, 
Nomine  avum  referens,  animo  manibusque  parentem, 
Qui  quondam,  castra  ut  Danaiim  speculator  adiret, 
Ausus  Pelidae  pretium  sibi  poscere  currus;  350 

Illum  Tydides  alio  pro  talibus  ausis 
Affecit  pretio,  neque  equis  adspirat  Achillis. 
Hunc  procul  ut  campo  Turnus  prospexit  aperto; 
Ante  levi  iaculo  longum  per  inane  secutus, 
Sistit  equos  biiuges  et  curru  desilit,  atque  355 

Semianimi  lapsoque  supervenit,  et,  pede  collo 

Impresso,  dextrae  mucronem  extorquet  et  alto 

Fuigentem  tinguit  iugulo,  atque  haec  insuper  addit: 

„En,  agros  et,  quam  bello,  Troiane,  petisti, 

„Hesperiam  metire  iacens:  haec  praemia,  qui  me      360 

„Ferro  ausi  tentare,  ierunt ;  sic  moenia  condunt." 

Huic  comitem  Asbuten  coniecta  cuspide  mittit, 

Chloreaque  Sybarimque  Daretaque  Thersilochumque, 

Et  sternacis  equi  lapsum  cervice  Thymoeten. 

Ac  velut  Edoni  Boreae  quum  spiritus  alto  365 

Insonat  Aegaeo  sequiturque  ad  litora  fluctus, 

Qua  venti  incubuere,  fugam  dant  nubila  coelo: 

Sic  Turno,  quacumque  viam  secat,  agmina  cedunt 

Conversaeque  ruunt  acies;  fert  impetus  ipsum, 

Et  cristam  adverso  curru  quatit  aura  volantem.  370 

Non  tulit  instantem  Phegeus  animisque  frementem; 

Obiecit  sese  ad  currum,  et  spumantia  frenis 

Ora  citatorum  dextra  detorsit  equorum. 

Dum  trahitur  pendetque  iugis,  hunc  lata  retectum 

Lancea  consequitur,  rumpitque  infixa  bilicem  375 

Loricam  et  summum  degustat  vulnere  corpus. 

Ille  tamen  clipeo  obiecto  conversus  in  hostem 

Ibat,  et  auxilium  ducto  mucrone  petebat: 

Cum  rota  praecipitem  et  procursu  concitus  axis 

Impulit  effunditque  solo,  Turnusque  secutus  380 

lmam  inter  galeam  summi  thoracis  et  oras 

Abstulit  ense  caput,  truncumque  reliquit  arenae. 

Atque  ea  dum  campis  victor  dat  funera  Turnus; 
Interea  Aenean  Mnestheus  et  fidus  Achates 
Ascaniusque  comes  castris  staluere  cruentum,  385 

Alternos  longa  nitentem  cuspide  gressus. 
Saevit,  et  infracta  luctatur  arundine  telum 
Eripere,  auxilioque  viam,  quae  proxima,  poscit: 
Ense  secent  lato  vulnus,  telique  latebram 
Rescindant  penitus,  seseque  in  bella  remittant.  390 

lamque  aderat  Phoebo  ante  alios  dilectus  Iapis 
Iasides,  acri  quondam  cui  captus  amore 
Ipse  suas  artes,  sua  munera,  laetus  Apollo 
Augurium  citharamque  dabat  celeresque  sagittas ; 

Ule,  ut  depositi  proferret  fata  parentis,  395 

Scire  potestates  herbarum  usumque  medendi 

Maluit  et  mutas  agitare  inglorius  artes. 

Stabat  acerba  fremens,  ingentem  nixus  in  hastam, 

Aeneas,  magno  iuvenum  et  maerentis  Iuli 

Concursu  lacrimisque  immobilis.    Ille  retorto  400 

Paeonium  in  morem  senior  succinctus  amictu, 

Multa  manu  medica  Phoebique  potentibus  herbis 

Nequidquam  trepidat,  nequidquam  spicula  dextra 

Sollicitat,  prensatque  tenaci  forcipe  ferrum. 

Nulla  viam  Fortuna  regit,  nihil  auctor  Apollo  405 

Subvenit;  et  saevus  campis  magis  ac  magis  horror 

Crebrescit,  propiusque  malum  est.    Iam  pulvere  coelum 

Stare  vident,  subeuntque  equites,  et  spicula  castris 

Densa  cadunt  mediis;  it  tristis  ad  aethera  clamor 

Bellantum  iuvenum  et  duro  sub  Marte  cadentum.        410 

Hic  Venus,  indig-no  nati  concussa  dolore, 

Dictamnum  g-enetrix  Cretaea  carpsit  ab  Ida, 

Puberibus  caulem  foliis  et  flore  comantem 

Purpureo :  non  illa  feris  incognita  capris 

Gramina,  quum  tergo  volucres  haesere  sagittae.         415 

Hoc  Venus,  obscuro  faciem  circumdata  nimbo, 

Detulit:  hoc  fusum  labris  splendentibus  amnem 

Inficit,  occulte  medicans,  spargitque  salubres 

Ambrosiae  succos  et.  odoriferam  panaceam. 

Fovit  ea  vulnus  lympha  longaevus  Iapis  420 

Ignorans,  subitoque  omnis  de  corpore  fugit 

Quippe  dolor,  omnis  stetit  imo  vulnere  sang-uis; 

Iamque  secuta  manum  nullo  cog-ente  sagitta 

Excidit,  atque  novae  rediere  in  pristina  vires. 

„Arma  citi  properate  viro !  Quidstatis?"  Iapis  425 

Conclamat,  primusque  animos  accendit  in  hostem. 

„Non  haec  humanis  opibus,  non  arte  magistra 

„Proveniunt,  neque  te,  Aenea,  mea  dextera  servat ; 

„Maior  agit  deus  atque  opera  ad  maiora  remittit." 

Ule  avidus  pugnae  suras  incluserat  auro  430 

Hinc  atque  hinc,  oditque  moras  hastamque  coruscat. 

Postquam  habilis  iateri  clipeus  loricaque  terg-o  est ; 


334  P.  VIRGILII  MARONIS 

Ascanium  fusis  circum  complectitur  armis, 
Summaque  per  g-aleam  delibans  oscula  fatur: 
„Disce,  puer,  virtutem  ex  me  verumque  laborem,       435 
„Fortunam  ex  aliis.    Nunc  te  mea  dextera  bello 
„Defensum  dabit,  et  magna  inter  praemia  ducet. 
„Tu  facito,  mox  quum  matura  adoleverit  aetas, 
„Sis  memor,  et  te,  animo  repetentem  exempla  tuorum, 
„Et  pater  Aeneas  et  avunculus  excitet  Hector."  440 

Haec  ubi  dicta  dedit,  portis  sese  extulit  ingens, 
Telum  immane  manu  quatiens;  simul  agmine  denso 
Antheusque  Mnestheusque  ruunt,  omnisque  reliclis 
Turba  fluit  castris.    Tum  caeco  pulvere  campus 
Miscetur,  pulsuque  pedum  tremit  excita  tellus.  445 

Vidit  ab  adverso  venientes  aggere  Turnus, 
Videre  Ausonii,  gelidusque  per  ima  cucurrit 
Ossa  tremor;  prima  ante  omnes  Iuturna  Latinos 
Audiit  agnovitque  sonum,  et  tremefacta  refugit. 
Ille  volat,  campoque  atrum  rapit  agmen  aperto.  450 

Qualis  ubi  ad  terras  abrupto  sidere  nimbus 
It  mare  per  medium;  miseris,  heu,  praescia  longe 
Horrescunt  corda  agricolis ;  dabit  ille  ruinas 
Arboribus  stragemque  satis,  ruet  omnia  late; 
Ante  volant  sonitumque  ferunt  ad  litora  vCnti :  455 

Talis  in  adversos  ductor  Rhoetems  hostes 
Agmen  agit;  densi  cuneis  se  quisque  coactis 
Agglomerant.    Ferit  ense  gravem  Thymbraeus  Osirim, 
Archetium  Mnestheus,  Epulonem  obtruncat  Achates, 
Ufentemque  Gyas;  cadit  ipse  Tolumnius  augur,         460 
Primus  in  adversos  telum  qui  torserat  hostes. 
Tollitur  in  coelum  clamor,  versique  vicissim 
Pulverulenta  fuga  Rutuli  dant  terga  per  agros, 
Ipse  neque  aversos  dignatur  sternere  morti, 
Nec  pede  congressos  aequo,  nec  tela  ferentes  465 

Insequitur;  solum  densa  in  cali^ine  Turnum 
Vestigat  lustrans,  solum  in  certamina  poscit. 
Hoc  concussa  metu  mentem  Iuturna  virago 
Aurigam  Turni  media  inter  lora  Metiscum 
Excutit,  et  longe  lapsum  temone  relinquit;  470 

Ipsa  subit,  manibusque  undantes  flectit  habenas, 

Guncta  gerens,  vocemque  et  corpus  et  arma  Metisci. 

Nigra  velut  magnas  domini  quum  divitis  ae'des 

Pervolat  et  pennis  alta  atria  lustrat  hirundo, 

Pabula  parva  leg-ens  nidisque  loquacibus  escas,         475 

Et  nunc  porticibus  vacuis,  nunc  humida  circum 

Stagna  sonat:  similis  medios  Iuturna  per  hostes 

Fertur  equis,  rapidoque  volans  obit  omnia  curru; 

Iamque  hic  germanum,  iamque  hic  ostentat  ovantem, 

Nec  conferre  manum  patitur,  volat  avia  longe.  480 

Haud  minus  Aeneas  tortos  legit  obvius  orbes, 

Vestigatque  virum  et  disiecta  per  agmina  magna 

Voce  vocat.    Quoties  oculos  coniecit  in  hostem, 

Alipedumque  fugam  cursu  tentavit  equorum; 

Aversos  toties  currus  Iuturna  retorsit.  485 

Heu,  quid  agat?  Vario  nequidquam  fluctuat  aestu, 

Diversaeque  vocant  animum  in  contraria  curae. 

Huic  Messapus,  uti  laeva  duo  forte  gerebat 

Lenta,  levis  cursu,  praefixa  hastilia  ferro, 

Horum  unum  certo  contorquens  dirigit  ictu.  490 

Substitit  Aeneas,  et  se  collegit  in  arma, 

Poplite  subsidens;  apicem  tamen  incita  summum 

Hasta  tulit,  summasque  excussit  vertice  cristas. 

Tum  vero  assurgunt  irae,  insidiisque  subactus 

Diversos  ubi  sentit  equos  currumque  referri ;  495 

Multa  Iovem  et  laesi  testatus  foederis  aras, 

lam  tandem  invadit  medios,  et  Marte  secundo 

Terribilis  saevam  nullo  discrimine  caedem 

Suscitat,  irarumque  omnes  effundit  habenas. 

Quis  mihi  nunc  tot  acerba  deus,  quis  carmine  caedes  500 

Diversas  obitumque  ducum,  quos  aequore  toto 

Inque  vicem  nunc  Turnus  agit,  nunc  Troius  heros, 

Expediat?  tanton'  pjacuit  concurrere  motu, 

Iupiter,  aeterna  gentes  in  pace  futuras  ? 

Aeneas  Rutulum  Sucronem  -  ea  prima  ruentes  505 

Pugna  loco  statuit  Teucros  -  haud  multa  morantem 

Excipit  in  latus  et,  qua  fata  celerrima,  crudum 

Transadigit  costas  et  crates  pectoris  ensem. 


336  P.  VIRGILII  MARONIS 

Turnus  equo  deiectum  Amycum  fratremque  Diorem 

Congressus  pedes,  hunc  venientem  cuspide  longa,     510 

Hunc  mucrorie  ferit,  curruque  abscisa  duorum 

Suspendit  capita  et  rorantia  sanguine  portat. 

llle  Talon  Tanaimque  neci  fortemque  Cethegum, 

Tres  uno  congressu,  et  maestum  mittit  Onyten, 

Nomine  Echionium  matrisque  genus  Peridiae;  515 

Hic  fratres  Lycia  missos  et  Apollinis  agris, 

Et  iuvenem  exosum  nequidquam  bella  Menoeten, 

Arcada,  piscosae  cui  circum  flumina  Lernae 

Ars  fuerat  pauperque  domus,  nec  nota  potentum 

Munera,  conductaque  pater  tellure  serebat.  520 

Ac  velut  immissi  diversis  partibus  ignes 

Arentem  in  silvam  et  virgulta  sonantia  lauro, 

Aut  ubi  decursu  rapido  de  montibus  altis 

Dant  sonitum  spumosi  amnes  et  in  aequora  currunt, 

Quisque  suum  populatus  iter:  non  segnius  ambo        525 

Aeneas  Turnusque  ruunt  per  proeiia;  nunc,  nunc 

Fiuctuat  ira  intus,  rumpuntur  nescia  vinci 

Pectora;  nunc  totis  in  vulnera  viribus  itur. 

Murranum  hic,  atavos  et  avorum  antiqua  sonantem 

Nomina,  per  regesque  actum  genus  omne  Latinos,     530 

Praecipitem  scopulo  atque  ingeritis  turbine  saxi 

Excutit  effunditque  solo :  hunc  lora  et  iuga  subter 

Provolvere  rotae;  crebro  super  ungula  pulsu 

Incita  nec  domini  memorum  proculcat  equorum. 

Ille  ruenti  Hyllo  animisque  immane  frementi  535 

Occurrit,  telumque  aurata  ad  tempora  torquet: 

Olli  per  galeam  fixo  stetit  hasta  cerebro. 

Dextera  nec  tua  te,  Graiiim  fortissime,  Crelheu, 

Eripuit  Turno;  nec  di  texere  Cupencum, 

Aenea  veniente,  sui:  dedit  obvia  ferro  5-10 

Pectora,  nec  misero  clipei  mora  prQfuit  aerei. 

Te  quoque  Laurentes  viderunt,  Aeole,  campi 

Oppetere  et  late  terram  consternere  tergo : 

Occidis,  Arg^ivae  quem  non  potuere  phalanges 

Sternere,  nee  Priami  regnorum  eversor  Achilles;        545 

Hic  tibi  mortis  erant  metae,  domus  alta  sub  Ida, 

Lyrnesi  domus  alta,  solo  Laurente  sepulcrum. 
Totae  adeo  conversae  acies,  omnesque  Latini, 
Omnes  Dardanidae,  Mnestheus,  acerque  Serestus, 
Et  Messapus  equum  domitor,  et  fortis  Asilas,  550 

Tuscorumque  phalanx,  Evandrique  Arcades  alae. 
Pro  se  quisque  viri  summa  nituntur  opum  vi : 
Nec  mora,  nec  requies ;  vasto  certamine  tendunt. 
Hic  mentem  Aeneae  genetrix  pulcherrima  misit, 
Iret  ut  ad  muros,  urbique  adverteret  agmen  555 

Ocius  et  subita  turbaret  clade  Latinos. 
llle,  ut  vestigans  diversa  per  agmina  Turnum 
Huc  atque  hue  acies  circumtulit,  adspicit  urbem 
Immunem  tanti  belli  atque  impune  quietam. 
Continuo  pugnae  accendit  maioris  imago :  560 

Mnesthea  Sergestumque  vocat  fortemque  Serestum 
Ductores,  tumuiumque  capit,  quo  cetera  Teucrum 
Concurrit  legio,  nec  scuta  aut  spicula  densi 
Deponunt.   Celso  medius  stans  aggere  fatur: 
„Nec  qua  meis  esto  dictis  mora  -  Iupiter  hac  stat  -,   565 
„Neu  quis  ob  inceptum  subitum  mihi  segnior  ito. 
„Urbem  hodie,  causam  belli,  regna  ipsa  Latini, 
„Ni  frenum  accipere  et  victi  parere  fatentur, 
„Eruam,  et  aequa  solo  fumantia  culmina  ponam. 
„Scilicet  exspectem,  libeat  dum  proelia  Turno  570 

„Nostra  pati,  rursusque  velit  concurrere  victus? 
„Hoc  caput,  o  cives,  haec  belli  summa  nefandi. 
„Ferte  faces  propere,  foedusque  reposcite  flammis!" 
Dixerat,  atque  animis  pariter  certantibus  omnes 
Dant  cuneum,  densaque  ad  muros  mole  femntur.        575 
Scalae  improviso,  subitusque  apparuit  ignis. 
Discurrunt  alii  ad  portas,  primosque  trucidant; 
Ferrum  alii  torquent  et  obumbrant  aethera  telis. 
Jpse  inter  primos  dextram  sub  moenia  tendit 
Aeneas,  magnaque  incusat  voce  Latinum,  580 

Testaturque  deos,  iterum  se  ad  proelia  cogi,     • 
Bis  iam  Italos  hostes,  haec  iam  altera  foedera  rumpi. 
Exoritur  trepidos  inter  discordia  cives: 
Urbem  aiii  reserare  iubent  et  pandere  portas 

VIRGILIUS.  22 

Dardanidis,  ipsumque  trahunt  in  moenia  regem;         585 
Arma  ferunt  alii  et  perg-unt  defendere  muros: 
Inclusas  ut  quum  Iatebroso  in  pumice  pastor 
Vestigavit  apes,  fumoque  implevit  amaro; 
Illae  intus  trepidae  rerum  per  cerea  castra 
Discurrunt,  magnisque  acuunt  stridoribus  iras;  *»Q0 

Volvitur  ater  odor  tectis;  tum  murmure  caeco 
Intus  saxa  sonant,  vacuas  it  fumus  ad  auras. 

Accidit  haec  fessis  etiam  fortuna  Latinis, 
Quae  totam  luctu  concussit  funditus  urbem. 
Regina  ut  tectis  venientem  prospicit  hostem,  595 

Incessi  muros,  ig-nes  ad  tecta  volare, 
Nusquam  acies  contra  Rutulas,  nulla  agmina  Turni; 
Infelix  pugnae  iuvenem  in  certamine  credit 
Exstinctum,  et,  subito  mentem  turbata  dolore, 
Se  causam  clamat  crimenque  caputque  malorum,       600 
Multaque  per  maestum  demens  effata  furorem, 
Purpureos  moritura  manu  discindit  amictus, 
Et  nodum  informis  leti  trabe  nectit  ab  alta. 
Quam  cladem  miserae  postquam  accepere  Latinae; 
Filia  prima  manu  flavos  Lavinia  crines  605 

Et  roseas  laniata  genas,  tum  cetera  circum 
Turba,  furit;  resonant  late  plangoribus  aedes. 
Hinc  totam  infelix  vulgatur  fama  per  urbem: 
Demittunt  mentes ;  it  scissa  veste  Latinus, 
Coniugis  attonitus  fatis  urbisque  ruina,  610 

Canitiem  immundo  perfusam  pulvere  turpans, 
Multaque  se  incusat,  qui  non  acceperit  ante 
Dardanium  Aenean,  generumque  adsciverit  ultro. 

Interea  extremo  bellator  in  aequore  Turnus 
Palantes  sequitur  paucos,  iam  seg-nior,  atque  615 

lam  minus  atque  minus  successu  laetus  equorum. 
Attulit  hunc  illi  caecis  terroribus  aura 
Commixtum  clamorem,  arrectasque  impulit  aures 
Confusae  sonus  urbis  et  illaetabile  murmur. 
;,Hei  mihi,  quid  tanto  turbantur  moenia  luctu,  620 

„Quisve  ruit  tantus  diversa  clamor  ab  urbe?" 
Sic  ait3  adductisque  amens  subsistit  habenis. 

Atque  huic,  in  faciem  soror  ut  conversa  Metisci 
Aurigae  currumque  et  equos  et  lora  regebat, 
Talibus  occurrit  dictis :  „Hac,  Turne,  sequamur  625 

.,Troiugenas,  qua  prima  viam  victoria  pandit: 
.,Sunt  alii,  qui  tecta  manu  defendere  possint. 
,,Ingruit  Aeneas  Italis  et  proelia  miscet, 
„Et  nos  saeva  manu  mittamus  funera  Teucris. 
„Nec  numero  inferior,  pugnae  nequehonore  recedes."  830 
Turnus  ad  haec : 

,,0  soror,  et  dudum  agnovi,  quum  prima  per  artem 
„Foedera  turbasti  teque  haec  in  betla  dedisti, 
„Et  nunc  nequidquam  fallis  dea.   Sed  quis  Olympo 
„Demissam  tantos  voluit  te  ferre  labores?  635 

„An  fratris  miseri  letum  ut  crudele  videres? 
„Nam  quid  ago,  aut  quae  iam  spondet  fortima  salutem? 
,Vidi  oculos  ante  ipse  meos  me  voce  vocantem 
„Murranum,  quo  non  superat  mihi  carior  alter, 
„0ppetere,  ingentem,  atque  ingenti  vulnere  victum.    6iO 
„0ccidit  infelix  ne  nostrum  dedecus  Ufens 
„Adspiceret;  Teucri  potiuntur  corpore  et  armis. 
„Exscindine  domos  -  id  rebus  defuit  unum  - 
„Perpetiar,  dextra  nec  Drancis  dicta  refellam? 
„Tergadabo,  etTurnum  fugientem  haecterra  videbit?  645 
„TJsque  adeone  mori  miserum  est?  Vos  o  mihi  Manes 
„Este  boni,  quoniam  superis  aversa  voluntas. 
„Sancta  ad  vos  anima  atque  istius  nescia  culpae 
„Descendam,  magnorum haudunquam  indig;nus  avorum." 
Vix  ea  fatus  erat;  medios  volat,  ecce,  per  hostes      650 
Vectus  equo  spumante  Saces,  adversa  sagitta 
Saucius  ora,  ruitque  implorans  nomine  Turnum: 
„Turne,  in  te  suprema  salus :  miserere  tuorum ! 
„Fulminat  Aeneas  armis,  summasque  minatur 
„Deiecturum  arces  Italiim  excidioque  dalurum,  655 

„Iamque  faces  ad  tecta  volant.   In  te  ora  Latini, 
„In  te  oculos  referunt;  mussat  rex  ipse  Latinus, 
„Quos  generos  vocet,  aut  quae  sese  ad  foedera  flectat. 
„Praeterea  regina,  tui  fidissima,  dextra 
„0ccidit  ipsa  sua,  lucemque  exterrita  fugit.  660 

22* 

„Soli  pro  portis  Messapus  et  acer  Atinas 
„Sustentant  acieni;  circum  hos  utrimque  phalanges 
„Stant  densae,  strictisque  seg-es  mucronibus  horret 
„Ferrea:  tu  currum  deserto  in  gramine  versas?" 
Obstupuit  varia  confusus  imagine  rerum  665 

Turnus,  et  obtutu  tacito  stetit.  Aestuat  ingens 
Uno  in  corde  pudor  mixtoque  insania  luctu 
Et  furiis  agitatus  amor  et  conscia  virtus. 
Ut  primum  discussae  umbrae  et  lux  reddita  menti; 
Ardentes  oculorum  orbes  ad  moenia  torsit  670 

Turbidus,  eque  rotis  magnam  respexit  ad  urbem. 
Ecce  autem  flammis  inter  tabulata  volutus 
Ad  coelum  undabat  vertex,  turrimque  tenebat, 
Turrim,  compactis  trabibus  quam  eduxerat  ipse, 
Subdideratque  rotas,  pontesque  instraverat  altos.       675 
„Iam  iam  fata,  soror,  superant:  absiste  morari: 
„Quo  deus  et  quo  dura  vocat  fortuna,  sequamur. 
„Stat  conferre  manumAeneae,  stat,  quidquid  acerbi  est, 
„Morte  pati,  neque  me  indecorem,  germana,  videbis 
„Amplius.  Hunc,  oro,  sine  me  furere  ante  furorem."  680 
Dixit,  et  e  curru  saltum  dedit  ocius  arvis, 
Perque  hostes,  per  tela  ruit,  maestamque  sororem 
Deserit  ac  rapido  cursu  media  agmina  rumpit. 
Ac  veluti  montis  saxum  de  vertice  praeceps 
Quum  ruit,  avulsum  vento,  seu  turbidus  imber  685 

Proluit,  aut  annis  solvit  sublapsa  vetustas ; 
Fertur  in  abruptum  magno  mons  improbus  actu, 
Exsultatque  solo,  silvas,  armentavirosque 
Involvens  secum:  disiecta  per  agmina  Turnus 
Sic  urbis  ruit  ad  muros,  ubi  plurima  fuso  690 

Sanguine  terra  madet  striduntque  hastilibus  aurae, 
Significatque  manu  et  magno  simul  incipit  ore: 
„Parcite  iam,  Rutuli,  et  vos  tela  inhibete,  Latini : 
„Quaecumque  est  fortuna,  mea  est;  me  verius  unum 
„Pro  vobis  foedus  luere  et  decernere  ferro."  695 

Discessere  omnes  medii,  spatiumque  dedere. 

At  paler  Aeneas  audito  nomine  Turni 
Deserit  et  muros  et  summas  deserit  arces, 

Praecipitatque  moras  omnes,  opera  omnia  rumpit, 

Laetitia  exsultans,  horrendumque  intonat  armis :        700 

Quantus  Athos  aut  quantus  Eryx  aut  ipse,  ccruscis 

Quum  fremit  ilicibus,  quantus,  gaudetque  nivali 

Vertice  se  attollens  pater  Appenninus  ad  auras. 

Iam  vero  et  Rutuli  certatim  et  Troes  et  omnes 

Convertere  oculos  Itali,  quique  alta  tenebant  705 

Moenia  quique  imos  pulsabant  ariete  muros, 

Armaque  deposuere  humeris.   Stupet  ipse  Latinus, 

lngentes,  genitos  diversis  partibus  orbis, 

Inter  se  coiisse  viros  et  cernere  ferro. 

Atque  illi,  ut  vacuo  patuerunt  aequore  campi,  710 

Procursu  rapido,  coniectis  eminus  hastis, 

Invadunt  Martem  clipeis  atque  aere  sonoro  - 

Dat  gemitum  tellus  -;  tum  crebros  ensibus  ictus 

Congeminant:  fors  et  virtus  miscentur  in  unurri. 

Ac  velut  ingenti  Sila  summove  Taburno,  715 

Quum  duo  conversis  inimica  in  proelia  tauri 

Frontibus  incurrunt,  pavidi  cessere  magistri, 

Stat  pecus  omne  metu  mutum  mussantque  iuvencae, 

Quis  nemori  imperitet,  quem  tota  armenta  sequantur; 

Illi  inter  sese  multa  vi  vulnera  miscent,  720 

Cornuaque  obnixi  infigunt,  et  sanguine  largo 

Colla  armosque  lavant;  gemitu  nemus  omne  remugit: 

Non  aliter  Tros  Aeneas  et  Daunius  heros 

Concurrunt  clipeis;  ingens  fragor  aethera  complet. 

Iupiter  ipse  duas  aequato  examine  lances  725 

Sustinet,  et  fata  imponit  diversa  duorum, 

Quem  damnet  labor,  et  quo  vergat  pondere  letum. 

Emicat  hic,  impune  putans,  et  corpore  toto 

Alte  sublatum  consurgit  Turnus  in  ensem, 

Et  ferit:  exclamant  Troes  trepidkme  Latini,  730 

Arrectaeque  amborum  acies.   At  perfidus  ensis 

Frangitur,  in  medioque  ardentem  deserit  ictu: 

Ni  fuga  subsidio  subeat.  Fugit  ocior  Euro, 

Ut  capulum  ignotum  dextramque  adspexit  inermem. 

Fama  est,  praecipitem,  quum  prima  in  proelia  iunctos  735 

Conscendebat  equos,  palrio  mucrone  relicto, 

Dum  trepidat,  ferrum  aurigae  rapuisse  MeLisci; 
Idque  diu,  dum  terg-a  dabant  palantia  Teucri, 
Suffecit;  postquam  arma  dei  ad  Vulcania  ventum  est, 
Mortalis  mucro,  glacies  ceu  futilis,  ictu  740 

Dissiluit,  fulva  resplendet  fragmen  arena. 
Erg-o  amens  diversa  fug-a  petit  aequora  Turnus, 
Et  nunc  huc,  inde  huc  incertos  impiicat  orbes : 
Undique  enim  densa  Teucri  inclusere  corona, 
Atque  hinc  vasta  palus,  hinc  ardua  moenia  cingnnt.   745 
Nec  minus  Aeneas,  quamquam  tardante  sagitta 
Interdum  genua  impediunt  cursumque  recusant, 
Insequitur,  trepidique  pedem  pede  fervidus  urguet: 
Inclusum  veluti  si  quando  flumine  nactus 
Cervum,  aut  puniceae  septum  formidine  pennae,        750 
Venator  cursu  canis  et  latratibus  instat ; 
Ille  autem,  insidiis  et  ripa  territus  alta, 
Mille  fugit  refugitque  vias,  at  vividus  Umber 
Haeret  hians,  iam  iamque  tenet,  similisque  tenenli 
Increpuit  malis,  morsuque  elusus  inani  est.  755 

Tum  vero  exoritur  clamor,  ripaeque  lacusque 
Responsant  circa,  et  coelum  tonat  omne  tumultu. 
Ille  simul  fugiens  Rutulos  simul  increpat  omnes, 
Nomine  quemque  vocans,  notumque  efflagitat  ensem; 
Aeneas  mortcm  contra  praesensque  minatur  760 

Exitium,  si  quisquam  adeat,  terretque  trementes, 
Excisurum  urbem  minitans,  et  saucius  instat. 
Quinque  orbes  explent  cursu,  totidemque  retexunt 
Huc  illuc :  neque  enim  levia  aut  ludicra  petuntur 
Praemia,  sed  Turni  de  vita  et  sanguine  certant.  765 

Forte  sacer  Fauno  foliis  oleaster  amaris 
Hic  steterat,  nautis  olim  venerabile  ligrmm, 
Servati  ex  undis  ubi  figere  dona  solebant 
Laurenti  divo  et  votas  suspendere  vestes ; 
Sed  stirpem  Teucri  nullo  discrimine  sacrum  770 

Sustulerant,  puro  ut  possent  concurrere  campo. 
Hic  hasta  Aeneae  stabat,  huc  impetus  illam 
Detulerat  fixam  et  lenta  in  radice  tenebat. 
Incubuit  voluitque  manu  convellere  ferrum 

Dardanides,  teloque  sequi,  quem  prendere  cursu       775 

Non  poterat.  Tum  vero  amens  formidine  Turnus 

rFaune,  precor,  miserere,"  inquit  „tuque  opthna  ferrum 

„Terra  tene,  coiui  vestros  si  semper  honores, 

„Quos  contra  Aeneadae  bello  fecere  profanos." 

Dixit,  opemque  dei  non  cassa  in  vota  vocavit:  780 

Namque  diu  luctans  lentoque  in  stirpe  moratus 

Viribus  haud  ullis  valuit  discludere  morsus 

Roboris  Aeneas.   Dum  nititur  acer  et  instat, 

Rursus  in  aurigae  faciem  mutata  Metisci 

Procurrit  fratrique  ensem  dea  Daunia  reddit.  785 

Quod  Venus  audaci  nymphae  indignata  licere, 

Accessit,  telumque  alta  ab  radice  revellit. 

Olli  sublimes,  armis  animisque  refecti, 

Hic  g-ladio  fidens,  hic  acer  et  arduus  hasta, 

Adsistunt  contra  certamine  Martis  anheli.  790 

Iunonem  interea  rex  omnipotentis  Olympi 
Alloquitur,  fulva  pugnas  de  nube  tuentem: 
„Quae  iam  finis  erit,  coniux?  quid  denique  restat? 
„Indigetem  Aenean  scis  ipsa,  et  scire  fateris, 
„Deberi  coelo,  fatisque  ad  sidera  tolli.  795 

„Quid  struis,  aut  qua  spe  g-elidis  in  nubibus  haeres  ? 
„Mortalin'  decuit  violari  vulnere  divum, 
„Aut  ensem  -  quid  enim  sine  te  Iuturna  valeret?  - 
„Ereptum  reddi  Turno,  et  vim  crescere  victis? 
„Desine  iam  tandem,  precibusque  inflectere  nostris;  800 
„Nec  te  tantus  edat  tacitam  dolor,  et  mihi  curae 
„Saepe  tuo  dulci  tristes  ex  ore  recursent. 
„Ventum  ad  supremum  est.  Terris  agitare  vel  undis 
„Troianos  potuisti,  infandum  accendere  bellum, 
„Deformare  domum,  et  luctu  miscere  hymenaeos ;      805 
„Ulterius  tentare  veto."   Sic  Iupiter  orsus; 
Sic  dea  submisso  contra  Saturnia  vultu : 
„Ista  quidem  quia  nota  mihi  tua,  magne,  voluntas, 
„Iupiter:  et  Turnum  et  terras  invita  reliqui; 
„Nec  tu  me  aeria  solam  nunc  sede  videres  810 

„Digna  indigna  pati,  sed  flammis  cincta  sub  ipsam 
„Starem  aciem  traheremque  inimica  in  proelia  Teucros. 

„Iuturnam  misero,  fateor,  succurrere  fratri 

„Suasi,  et  pro  vita  maiora  audere  probavi; 

„Non  ut  tela  tamen,  non  ut  contenderet  arcum:  815 

,,Adiuro  Stygii  caput  implacabile  fontis, 

„Una  superstitio  superis  quae  reddiLa  divis. 

„Et  nunc  cedo  equidem,  pugnasque  exosa  relinquo; 

„Illud  te,  nulla  fati  quod  leg-e  tenetur, 

„Pro  Latio  obtestor,  pro  maiestate  tuorum:  820 

„Quum  iam  connubiis  pacem  felicibus  -  esto  - 

„Component,  cum  iam  leg-es  et  foedera  iungentj 

„Ne  vetus  indigenas  nomen  mutare  Latinos, 

„Neu  Troas  fieri  iubeas  Teucrosque  vocari, 

„Aut  vocem  mutare  viros,  aut  vertere  vestem.  825 

„Sit  Latium,  sint  Albani  per  saecula  reges, 

„Sit  Romana  potens  Itala  virtute  propag-o; 

,,Occidit,  occideritque  sinas  cum  nomine  Troia." 

Olli  subridens  hominum  rerumque  repertor: 

„Es  germana  Iovis  Saturnique  altera  proles :  830 

„Irarum  tantos  volvis  sub  pectore  fluctus? 

„Verum  age  et  inceptum  frustra  submitte  furorem: 

„Do,  quod  vis,  et  me  victusque  volensque  remitto. 

„Sermonem  Ausonii  patrium  moresque  tenebunt, 

„Utque  est,  nomen  erit;  commixti  corpore  tantum     835 

„Subsident  Teucri.   Morem  ritusque  sacrorum 

„Adiiciam,  faciamque  omnes  uno  ore  Latinos. 

„Hinc  genus  Ausonio  mixtum  quod  sang;uine  surget, 

„Supra  homines,  supra  ire  deos  pietate  videbis, 

„Nec  g~ens  ulla  tuos  aeque  celebrabit  honores."  840 

Adnuit  his  Iuno,  et  mentem  laetata  retorsit ; 

Interea  excedit  coelo,  nubemque  relinquit. 

His  actis  aliud  g-enitor  secum  ipse  volutat, 

Iuturnamque  parat  fratris  dimittere  ab  armis. 

Dicuntur  geminae  pestes  cogriomine  Dirae,  845 

Quas  et  Tartaream  Nox  intempesta  Megaeram 

Uno  eodemque  tulit  partu,  paribusque  revinxit 

Serpentum  spiris,  ventosasque  addidit  alas. 

Hae  lovis  ad  solium  saevique  in  limine  regis 

Apparent,  acuuntque  metum  morlalibus  aegris,  850 

Si  quando  letum  horrificum  morbosque  deum  rex 
Molitur,  meritas  aut  bello  territat  urbes. 
Harum  unam  ceierem  demisit  ab  aelhere  summo 
lupiter,  inque  omen  luturnae  occurrere  iussit. 
lila  volat,  celerique  ad  terram  turbine  fertur:  855 

Non  secus  ac  nervo  per  nubem  impulsa  sagitta, 
Armatam  saevi  Partnus  quam  felle  veneni, 
Parthus  sive  Cydon,  telum  immedicabile,  torsit, 
Stridens  et  celeres  incognita  transilit  umbras. 
Talis  se  sata  Nocte  tulit,  terrasque  petivit.  860 

Postquam  acies  videt  Iliacas  atque  ag-mina  Turni ; 
Alilis  in  parvae  subitam  coliecta  figuram, 
Quae  quondam  in  bustis  aut  culminibus  desertis 
Nocte  sedens  serum  canit  importuna  per  umbras, 
Hanc  versa  in  faciem  Turni  se  pestis  ob  ora  865 

Fertque  refertque  sonans,  clipeumque  everberat  alis. 
lili  membra  novus  solvit  formidine  torpor, 
Arrectaeque  horrore  comae,  et  vox  faucibus  haesit. 
At,  procui\it  Dirae  stridctfem  agnovit  et  alas, 
lnfeiix  crines  scindit  luturna  solutos,  870 

Unguibus  ora  soror  foedans  et  pectora  pugnis. 
„Quid  nunc  te  tua,  Turne,  potest  germana  iuvare, 
„Aut  quid  iam  durae  superat  mihi?  Qua  tibi  lucem 
„Arte  morer?  Talin'  possum  me  opponere  monstro? 
„lam  iam  linquo  acies.   Ne  me  terrete  timentem,        875 
.,0bscenae  voiucres :  alarum  verbera  nosco 
,Letalemque  sonum,  nec  fallunt  iussa  superba 
„Magnanimi  Iovis.  Haec  pro  virginitate  reponit? 
„Quo  vitam  dedit  aeternam  ?  cur  mortis  ademta  est 
„Condicio?  Possem  iantos  finire  dolores  880 

„Nunc  certe,  et  misero  fratri  comes  ire  per  umbras. 
„Immortalis  eg-o  ?  aut  quidquam  mihi  dulce  meorum 
„Te  sine,  frater,  erit?  0  quae  satis  alta  dehiscat 
„Terra  mihi,  manesque  deam  demittat  ad  imos?" 
Tantum  effata,  caput  g-lauco  contexit  amictu  885 

Multa  gemens,  et  se  fluvio  dea  condidit  alto. 

Aeneas  instat  contra,  telumque  coruscat 
Ingens  arboreum,  et  saevo  sic  pectore  fatur : 

„Quae  nunc  deinde  mora  est,  aut  quid  iam,  Turne,  retra- 
„Non  cursu,  saevis  certandum  est  comminus  armis.  [clas  ? 
„Verte  omnes  tete  in  facies,  et  contrahe,  quidquid     89 J 
„Sive  animis  sive  arte  vales;  opta  ardua  pennis 
„Astra  sequi  clausumque  cava  te  condere  terra!" 
Ille  caput  quassans :  „Non  me  tua  fervida  terrent 
„Dicta,  ferox;  di  me  terrent  et  lupiter  hostis."  895 

Nec  plura  effatus,  saxum  circumspicit  ing-ens, 
Saxum  antiquum,  ingens,  campo  quod  forte  iacebat, 
Limes  agro  positus,  litem  ut  discerneret  arvis. 
Vix  illud  lecti  bis  sex  cervice  subirent, 
Qualia  nunc  hominum  producit  corpora  tellus ;  900 

Ille  manu  raptum  trepida  torquebat  in  hostem, 
Altior  insurgens  et  cursu  concitus  heros. 
Sed  neque  currentem  se  nec  cognoscit  euntem, 
Tollentemve  manu  saxumque  immane  moventem; 
Genua  labant,  gelidus  concrevit  frigore  sanguis.         905 
Tum  lapis  ipse  viri,  vacuum  per  inane  volutus, 
Nec  spatium  evasit  totum,  neque  pertulit  ictum. 
Ac  velut  in  somnis,  oculos  ubi  languida  pressit 
Nocte  quies,  nequidquam  avidos  extendere  cursus 
Velle  videmur,  et  in  mediis  conatibus  aegri  910 

Succidimus ;  non  ling-ua  valet,  non  corpore  notae 
Sufficiunt  vires,  nec  vox  aut  verba  sequuntur: 
Sic  Turno,  quacumque  viam  virtute  petivit, 
Successum  dea  dira  negat.  Tum  pectore  sensus 
Vertuntur  varii.   Rutulos  adspectat  et  urbem,  9J5 

Cunctaturque  metu,  telumque  instare  tremiscit; 
Nec,  quo  se  eripiat,  nec,  qua  vi  tendat  in  hostem, 
Nec  currus  usquam  videt  aurigamque  sororem. 
Cunctanti  telum  Aeneas  fatale  coruscat, 
Sortitus  fortunam  oculis,  et  corpore  toto  920 

Eminus  intorquet.  Murali  concita  numquam 
Tormento  sic  saxa  fremunt,  nec  fulmine  tanti 
Dissultant  crepitus ;  volat  atri  turbinis  instar 
Exitium  dirum  hasta  ferens,  orasque  recludit 
Loricae  et  clipei  extremos  septemplicis  orbes.  925 

Per  medium  stridens  transit  femur.   Incidit  ictus 

Ingens  ad  terram  duplicato  poplite  Turnus. 
Consurgunt  gemitu  Rutuli,  totusque  remugit 
Mons  circum,  et  vocem  late  nemora  alta  remittunt. 
Illehumilissupplexque  oculosdextramqueprecantem  930 
Protendens  „Equidem  merui,  nec  deprecor"  inquiL: 
„Utere  sorte  tua.   Miseri  te  si  qua  parentis 
„Tangere  cura  potest;  oro  -  fuit  et  tibi  talis 
„Anchises  genitor  - ,  Dauni  miserere  senectae, 
„Et  me,  seu  corpus  spoliatum  lumine  mavis,  935 

„Redde  meis.   Vicisti,  et  victum  tendere  paJmas 
„Ausonii  videre;  tua  est  Lavinia  coniux: 
„Ulterius  ne  tende  odiis."   Stetit  acer  in  armis 
Aeneas,  volvens  oculos,  dextramque  repressit ; 
Et  iam  iamque  magis  cunctantem  flectere  sermo        940 
Coeperat,  infelix  humero  quum  apparuit  alto 
Balteus,  et  notis  fulserunt  cing-ula  bullis 
Pallantis  pueri,  victum  quem  Vulnere  Turnus 
Straverat  atque  humeris  inimicum  insigne  gerebat. 
Ille,  oculis  postquam  saevi  monumenta  doloris  945 

Exuviasque  hausit,  furiis  accensus  et  ira 
Terribilis:  „Tune  hinc  spoJiis  indute  meorum 
„Eripiare  mihi?  Pallas  te  hoc  vulnere,  Pallas 
„Immolat,  et  poenam  scelerato  ex  sang-uine  sumit." 
Hoc  dicens  ferrum  adverso  sub  pectore  condit  950 

Fervidus ;  ast  illi  solvuntur  frigore  membra, 
Vitaque  cum  gemitu  fugit  indignata  sub  umbras. 

C       U       L        E       X 

AD   OCTAVIUM. 

Lusimus,  Octavi,  gracili  modulante  Thalia, 
Atque,  ut  araneoli,  tenuem  formavimus  orsum, 
Lusimus:  haec  propter  Culicis  sint  carmina  dicta. 
Omnis  ut  historiae  per  ludum  consonet  ordo 
Notitiae :  ducam  voces,  licet  invidus  adsit, 

Quisquis  erit  culpare  iocos  Musamque  paratus, 
Pondere  vel  Culicis  levior  famaque  feretur. 
Posterius  graviore  sono  tibi  Musa  loquetur 
Nostra,  dabunt  cum  securos  mihi  tempora  fructus, 
Ut  tibi  digna  tuo  poliantur  carmina  sensu.  10 

Latonae  magnique  Iovis  decus,  aurea  proles, 
Phoebus  erit  nostri  princeps  et  carminis  auctor, 
Et  recinente  lyra  fautor,  sive  educat  illum 
Acta  Chimaereo  Xanthi  perfusa  liquore, 
Seu  decus  Asteriae,  seu  qua  Parnasia  rupes  15 

Hinc  atque  hine  patula  praepandit  cornua  fronte, 
Castaliaeque  sonans  liquido  pede  labitur  unda. 
Quare,  Pierii  Jaticis  decus,  ite,  sorores 
Naiades,  et  celebrate  deum  ludente  chorea. 
Et  tu  sancta  Pales,  ad  quam  ventura  recurrit  20 

Agrestum  bona  sors,  si  qua  est  tibi  cura  tenentis 
Aerios  nemorum  saltus  silvasque  virentes : 
Te  cultrice  vagus  saltus  feror  inter  et  astra. 

Et  tu,  cui  meritis  oritur  fiducia  chartis, 
Octavi  venerande,  meis  allabere  coeptis,  25 

Sancte  puer:  tibi  namque  canit  non  pagina  bellum, 
Phlegra  Gig-anteo  sparsa  est  quo  sanguine  tellus ; 
Nec  Centaureos  Lapithas  compellit  in  enses; 
Urit  Erichthonias  Oriens  non  ignibus  arces, 
Nec  perfossus  Athos  nec  magno  vincula  Ponto  30 

Lecta  meo  quaerent  iam  sera  volumine  famam ; 
Non  Hellespontus  pedibus  pulsatus  equorum, 
Graecia  cum  timuit  venientes  undique  Persas; 
Mollia  sed  tenui  decurrens  carmina  versu, 
Viribus  apta  suis,  Phoebo  duce,  ludere  g-audet.  35 

Et  tibi,  sancte  puer,  memorabitur:  et  tibi  certet 
Gloria  perpetuum  lucens,  mansura  per  aevum. 
Et  tibi  sede  pia  maneat  locus,  et  tibi  sospes 
Debita  felices  numeretur  vita  per  annos, 
Grata,  bonis  lucens.   Sed  nos  ad  coepta  feramur.        40 

Igneus  aelhereas  iam  Sol  penetrarat  in  arces, 
Candidaque  aurato  quatiebat  lumina  curru, 
Crinibus  et  roseis  tenebras  Aurora  fugarat : 

Propulit  e  stabulis  ad  pascua  laeta  capellas 

Pastor,  et  excelsi  montis  iuga  summa  petivit,  45 

Lucida  qua  patulos  velabant  gramina  colles. 

lam  silvis  dumisque  vagae,  iam  vallibus  abdunt 

Corpora,  iamque  omni  celeres  e  parte  vag-antes 

Tondebant  tenero  viridantia  gramina  morsu. 

Scrupea  desertae  haerebant  ad  cava  rupis,  50 

Pendula  proiectis  carpuntur  et  arbuta  ramis, 

Densaque  virgultis  avide  labrusca  petuntur. 

Haec  suspensa  rapit  carpente  cacutnina  morsu 

Vcl  salicis  lentae,  vel  quae  nova  nascitur  alnus; 

Haec  teneras  fruticum  sentes  rimatur ;  at  illa  55 

Imminet  in  rivi  praestantis  imaginis  undam. 

0  bona  pastoris,  si  quis  non  pauperis  usum 
Mente  prius  docta  fastidiat,  et  probet  illa 
Omnia,  luxuriae  spretis  incognita  curis, 
Quae  lacerant  avidas  inimico  pectore  mentes.  60 

Si  non  Assyrio  fuerint  bis  lauta  colore 
Attalicis  opibus  data  vellera;  si  nitor  auri 
Sub  laqueare  domus  animum  non  tangit  avarum, 
Picturaeque  decus,  lapidum  nec  fulgor  in  ulla 
Cognitus  utilitate  manet,  nec  pocula  gratum  65 

Alconis  referent  Boetique  toreuma,  nec  Indi 
Conchea  bacca  maris  pretio  est :  at  pectore  puro 
Saepe  super  tenero  prosternit  gramine  corpus, 
Florida  cum  tellus  gemmantes  picta  per  herbas 
Vere  notat  dulci  distincta  coloribus  arva;  70 

Atque  illum,  calamo  laetum  recinente  palustri, 
Otiaque  invidia  deg-entem  ac  fraude  remota, 
Pollentemque  sibi,  viridi  cum  palmite  lucens 
Tmolia  pampineo  subter  coma  velat  amictu. 
Illi  sunt  gratae  rorantes  lacte  capellae,  75 

Et  nemus,  et  fecunda  Pales,  et  vallibus  imis 
Semper  opaca  novis  manantia  fontibus  antra. 
Quis  magis  optato  queat  esse  beatior  aevo, 
Quam  qui  mente  procul  pura  sensuque  probando 
Non  avidas  cognoscit  opeg,  nec  tristia  bella  80 

Nec  funesta  timet  validae  certamina  classis, 

Nec  spoliis  dum  sancta  deum  fulgentibus  ornet 

Templa  vel  evectus  iinem  transcendat  habendi, 

Adversum  saevis  ultro  caput  hostibus  offert? 

II II  faice  deus  colitur,  non  arte,  politus;  85 

Ule  coJit  lucos ;  illi  PanchaTa  tura 

Floribus  agrestes  herbae  variantibus  adsunt; 

llli  dulcis  adest  requies  et  pura  voluptas, 

Libera  simplicibus  curis:  huc  imminet,  omnes 

Dirigit  huc  sensus,  haec  cura  est  subdita  cordi,  90 

Quolibet  ut  requie  victu  contentus  abundet, 

lucundoque  iiget  languentia  corpora  somno. 

0  pecudes,  o  Panes  et  o  gratissima  Tempe 

Fontis  Hamadryadum,  quarum  non  divite  cultu 

Aemulus  Ascraeo  pastor  sibi  quisque  poetae  95 

Securam  placido  traducit  pectore  vitam ! 

Talibus  in  studiis  baculo  dum  nixus  apricas 

Pastor  agit  curas,  et  dum  non  arte  canorus 

Compacta  solitum  modulatur  arundine  carmen; 

Tendit  inevectus  radios  Hyperionis  ardor,  100 

Lucidaque  aethereo  ponit  discrimina  mundo, 

Qua  iacit  Oceanum  flammas  iii  utrumque  rapaces. 

Et  iam  compellente  vagae  pastore  capellae 
Ima  susurrantis  repebant  ad  vada  lymphae, 
Quae  subter  viridem  residebant  caerula  musoum.       105 
iam  medias  operum  partes  evectus  erat  sol. 
Cum  densas  pastor  pecudes  cogebat  in  umbras, 
Et  procul  adspexit  luco  residere  virenti, 
Delia  diva,  tuo,  quo  quondam  victa  furore 
Venit,  Nyctelium  fugiens,  Cadmeis  Agave,  110 

Infandas  scelerata  manus  ex  caede  cruenta: 
Quae  gelidis  bacchata  iugis  requievit  in  antro, 
Posterius  poenam  gnati  de  morte  datura. 
Hic  etiam  viridi  ludentes  Panes  in  herba 
Et  Satyri  Dryadesque  choros  egere  puellae  i!5 

Naiadum  coetu.   Tantum  non  Orpheus  Hebrum 
Restantem  tenuit  ripis  silvasque  canendo, 
Quantum  te  pernix  remorantem,  Diva,  choreae, 
Multa  tuo  laetae  fundentes  g-audla  vultu, 


CULEX.  351 

Ipsa  loci  natura  domum,  resonante  susurro,  120 

Quis  dabat,  et  dulci  fessas  refovebat  in  umbra. 

Nam  primum  prona  surgebant  valie  patentes 

Aereae.platanus,  inter  quas  impia  lofos, 

Impia,  quae  socios  Ithaci  maerentis  abegit, 

Hospita  dum  nimia  tenuit  dulcedine  captos.  125 

At,  quibus  insigui  curru  proiectus  equorum 

Ambustus  Phaethon  luctu  mutaverat  artus, 

Heliades,  teneris  amplexae  brachia  truncis, 

Candida  fundebant  tentis  velamina  ramis. 

Posterius,  cui  Demophoon  aeterna  reliquit  130 

Perfldia  lamentari,  male  provida  Phyllis ; 

Ouam  comitabantur  fatalia  carmina  quercus, 

Quercus  ante  datae,  Cereris  quam  semina,  vitae: 

lllas  Triptolemi  mutavit  sulcus  aristis. 

Hic  magtmm  Argoae  navi  clecus  edita  pinus  135 

Proceras  decorat  silvas  hirsuta  per  artus; 

Appetit  aereis  contingere  montibus  astra 

Ilicis  et  nigrae  species  et  laeta  cupressus; 

Umbrosaeque  monent  fagus,  hederaeque  ligxmtes 

Brachia,  fraternos  plangat  ne  populus  ictus,  140 

Ipsaeque  excedunt  ad  siimma  cacumina  lentae, 

Pinguntque  aureolos  viridi  pallore  corymbos ; 

Quis  aderat  veteris  myrtus  non  nescia  fati. 

At  volucres  patulis  residentes  dulcia  ramis 

Carmina  per  varios  edunt  resonantia  cantus.  145 

His  suberat  gelidis  manans  e  fontibus  unda, 

Quae  levibus  placidum  rivis  sonat  acta  liquorem. 

Hinc  illi  geminas  avium  vox  obstrepit  aures. 

Hinc  querulas  referunt  voces,  quis  nantia  limo 

Corpora  lympha  fovet;  sonitus  alii  aeris  Echo,  150 

Argutis  et  cuncta  fremunt  ardore  cicadis. 

At  circa  passim  fessae  cubuere  capellae, 

Excelsisque  super  dumis,  quos  leniter  afflans. 

Aura  susurrantis  possit  confundere  venti. 

Pastor,  ut  ad  fontem  densa  requievit  in  umbra,       155 
Mitem  concepit  proiectus  membra  soporem, 
Anxius  insidiis  nullis;  sed  lentus  in  herbis  \ 


352  P.  VIRGILII  MARONIS 

Securo  fessos  somno  mandaverat  artus. 

Stratus  humi  dulcem  capiebat  corde  quietem, 

Ni  fors  incertos  iussisset  ducere  casus.  160 

Nam  solitum  voivens  ad  tempus  tractibus  isdem 

Immanis  vario  macuiatus  corpore  serpens, 

Mersus  ut  in  limo  magno  subsideret  aestu, 

Ille  viam  contra  carpens,  gravis  ore  Irilinguj, 

Squamosos  iate  torquebat  motibus  orbes.  165 

Tollebatque  aurae  venientis  ad  omnia  visus. 

Iam  magis  atque  magis  corpus  revoJubile  voJvens 

Attollit  nitidis  pectus  fulgoribus  atque 

Sublimi  cervice  caput,  cui  crista  superne 

Edita  purpureo  lucens  maculatur  amictu,  170 

Adspectuque  micant  fiammantia  lumina  torvo. 

Metabat  late  circum  loca,  cum  videt  ingens 

Adversum  recubare  ducem  gregis.   Acrior  instat 

Lumina  diffundens  intendere,  et  olovia  torvo 

Saepius  arripiens  infringere,  quod  sua  quisquam        175 

Ad  vada  venisset.   Naturae  comparat  arma : 

Ardet  mente,  furit  stridoribus,  intonat  ore, 

Flexibus  inversis  torquetur  corporis  orbis, 

Manant  sanguineae  per  tractus  undique  guttae, 

Spiritibus  rumpit  fauces.   Quo  cuncta  parante,  180 

Parvulus  humoris  pastorem  terret  alunmus, 

Et  mortem  vitare  monet  per  acumina:  namque 

Qua  diducta  genas  pandebant  lumina  g-emmis, 

Ac  senioris  erat  naturae  pupula,  telo 

Icta  levi.  Tum  prosiluit  furibundus,  et  illum  185 

Obtritum  morti  misit:  cui  dissitus  omnis 

Spiritus  excessit  sensus.   Tum  torva  tenentem 

Lumina  respexit  serpentem  comminus;  inde 

Impiger,  exanimis,  vix  compos  mente,  refugit," 

Et  validum  dextra  truncum  detraxit  ab  omo ;  -  190 

Cui  casus  sociarit  opem  numenve  deorum, 

Prodere  sit  dubium;  voluit  sed  vincere  talis 

Horrida  squamosi  volventia  membra  draconis;  - 

Atque  reJuctantis  crebris  foedeque  petentis 

[ctibus  ossa  ferit,  cingunt  qua  tempora  cristae;  195 

Et  quod  erat  tardus,  somni  languore  remoto, 
Nec  prius  adspiciens  timidos  caecaverat  artus : 
Hoc  minus  implicuit  dira  formidine  mentem. 
Quem  postquam  vidit  caesum  languescere;  sedit. 

Iam  quatit  et  biiug-es  oriens  Erebo  cit  equos  Nox,  200 
Et  piger  aurata.  procedit  Vesper  ab  Oeta: 
Cum  grege  compulso  pastor,  duplicantibus  umbris, 
Vadit  et  in  fessos  requiem  dare  comparat  artus. 
Cuius  ut  intravit  levior  per  corpora  somnus, 
Lang-uidaque  effuso  requierunt  membra  sopore;         205 
Effigies  ad  eum  culicis  devenit,  et  illi 
Tristis  ab  eventu  cecinit  convicia  mortis. 
Inquit:  „Quid  meritus,  ad  quae  delatus  acerbas 
„Cog~or  adire  vices?  Tua  dum  mihi  carior  ipsa 
„Vita  fuit  vita,  rapior  per  inania  ventis.  210 

„Tu  lentus  refoves  iucunda  membra  quiete, 
„Ereptus  tetris  e  cladibus ;  at  mea  Manes 
„Viscera  Lethaeas  cogunt  transnare  per  undas : 
„Praeda  Charontis  ag-or.    Vidi  ut  flagrantia  taedis 
„Limina  collucent  infernis  omnia  templis.  215 

„Obvia  Tisiphone,  serpentibus  undique  comta, 
„Et  flammas  et  saevaquatit  mihi  verbera  poenae, 
„Cerberus  et  diris  flagrat  latratibus  ora, 
^Anguibus  hinc  atque  hinc  horrent  cui  colla  reflexis, 
„Sanguineique  micant  ardorem  luminis  orbes.  220 

„Heu,  quid  ab  ofiicio  dig-ressa  est  gratia,  cum  te 
„Restitui  superis  leti  iam  limine  ab  ipso  ? 
„Praemia  sunt  pietatis  ubi  ?  Pietatis  honores 
„In  vanas  abiere  vices,  et  rure  recessit 
„Iustitia  et  prior  illa  fides  ?  Instantia  vidi  225 

„Alterius :  sine  respectu  mea  fata  relinquens 
„Ad  pariles  ag-or  eventus.    Fit  poena  merenti! 
„Poena  sit.exitium:  modo  sit  dum  gTata  voluntas, 
„Exsistat  par  officium.  Feror  avia  carpens, 
„Avia  Cimmerios  inter  distantia  lucos :  230 

„Quem  circa  tristes  densentur  in  omnia  poenae. 
„Nam  vinctus  sedet  immanis  serpentibus  Otos, 
„Devinctum  maestus  procul  adspiciens  Ephialten? 

virgiuus.  23 

,Conati  cum  sint  quondam  rescindere  mundum; 
,Et  Tityos,  Latona,  tuae  memor  anxius  irae  -  235 

,Implacabilis  ira  nimis  -,  iacet  alitis  esca. 
,Terreor  ah  tantis  insistere,  terreor,  umbris ! 
,Ad  Stygias  revocatus  aquas,  vix  ultimus  amni 
,Restat,  nectareas  divum  qui  prodidit  escas, 
,Gutturis  arenti  revolutus  in  omnia  sensu.  240 

,Quid,  saxum  procul  adverso  qui  monte  revolvit, 
,Contemsisse  dolor  quem  numina  vincit  acerbus, 
,0tia  quaerentem  frustra?  Vos  ite,  puellae, 
,Ite,  quibus  taedas  accendit  tristis  Erinnys, 
,Sicut  Hyinen  praefata  dedit  connubia  mortis!  245 

,Atque  alias  alio  densat  super  agmine  turmas, 
,Impietate  fera  vecordem  Colchida  matrem, 
,Anxia  sollicitis  meditantem  vulnera  natis ; 
,Iam  Pandionias  miserandas  prole  puellas, 
,Quarum  vox  Ityn  edit  Ityn,  quo  Bistonius  rex,  250 

,0rbus  epops  maeret  volucres  evectus  in  auras. 
,At  discordantes  Cadmeo  semine  fratres 
,Iam  truculenta  ferunt  infestaque  lumina  corpus 
,Alter  in  alterius;  iamque  aversatur  uterque, 
,Impia  germani  manat  quod  sanguine  dextra.  255 

,Heu  heu,  mutandus  numquam  labor!  Auferor  ultra 
,In  diversa  magis ;  distantia  limina  cerno ; 
,Eridanus  tranandus ;  agor  delatus  ad  undam. 
,0bvia  Persephone  comites  heroidas  urget 
,Adversas  perferre  faces.    Alcestis  ab  omni  260 

,Inviolata  vacat  cura,  quod  saeva  mariti 
,Ipsa  suis  fatis  Admeti  fata  morata  est. 
,Ecce,  Ithaci  coniux  semper  decus  Icariotis, 
,Femineum  incorrupta  decus  manet,  et  procul  illa 
,Turba  ferox  iuvenum  telis  confixa  procorum.  265 

,Quid  misera  Eurydice  tanto  maerore  recessit, 
,Poenaque  respectus  et  nunc  manet,  Orpheus,  in  te? 
,Audax  ille  quidem,  qui  mitem  Cerberon  unquam 
,Credidit,  aut  ulli  Ditis  placabile  numen, 
,Nec  timuit  Phlegethonta  furentem  ardentibus  undis,  270 
,,Nec  maesta  obtenta  Ditis  ferrugine  regna, 

„Defossasqne  domos  ac  Tartara  nocte  cruenta 
„Obsita,  nec  faciles  Ditis  sine  iudice  sedes, 
„Iudice,  qui  vitae  post  mortem  vindicat  acta. 
„Sed  fortuna  valens  audacem  fecerat  ante.  275 

„Iam  rapidi  steterant  amnes,  et  turba  ferarum 
„Blanda  voce  sequax  regionem  insederat  Orphei; 
„Iamque  imam  viridis  radicem  moverat  alte 
„Quercus  humo:  steterant  omnes,  silvaeque  sonurae 
„Sponte  sua  cantus  capiebant  cortice  avara.  280 

„Labentes  biiuges  etiam  per  sidera  Lunae 
„Pressit  equos :  et  tu  currentes,  menstrua  Virgo, 
„Auditura  iyram,  tenuisti  nocte  relicta. 
„Haec  eadem  potuit  Ditis  te  vincere  coniux, 
„Eurydicenque  ultro  ducendam  reddere?  Non  fas:     285 
„Non  erat  invictae  divae  exorabile  numen ! 
„Ula  quidem,  nimium  Manes  experta  severos, 
„Praeceptum  signabat  iter,  nec  retulit  intus 
„Lumina,  nec  divae  corrupit  munera  lingua; 
„Sed  tu  crudelis,  crudeiis  tu  magis,  Orpheu,  290 

„0scula  cara  petens  rupisti  iussa  deorum. 
.,Dignus  amor  venia,  gratum  si  Tartara  nossent 
„Peccatum  minus  esse  grave.    At  nos  sede  piorum, 
„Nos  manet  heroum  contra  manus.    Hic  et  uterque    . 
„Aeacides,  Peleus  namque  et  Telamonia  virtus,  295 

„Per  secura  patris  laetantur  numina,  quorum 
„Connubiis  Venus  et  Virtus  iniunxit  honorem. 
„Hunc  rapuit  serva;  ast  illum  Nereis  amavit. 
„Assidet  hac  iuvenis,  sociat  quem  g-loria,  fortis, 
„Acer,  inexcussus,  referens  a  navibus  ig-nes  300 

„Arg-olicis  Phrygios  torva  feritate  repulsos. 
„0  quis  non  referat  talis  divortia  belli, 
„Quae  Troiae  videre  viri,  videreque  Graii, 
„Teucria  cum  magno  manaret  sanguine  tellus, 
„Et  Simois  Xanthique  liquor,  Sig-eaque  praeter  305 

,,Litora  cum  Troas  saevi  ducis  Hectoris  ira 
,Videre  in  classes  inimica  mente  Pelasgas 
„Vulnera,  tela,  neces,  ignes  inferre  paratos. 
„Ipsa  iugis  namque  arma  patens  feritatis,  et  ipsas 

23* 

„Ida  faces  altrix  cupidis  praebebat  alumnis,  310 

„Omnis  ut  in  cineres  Rhoetei  litoris  ora 

„Classibus  ambustis  flamma  superante  daretur. 

„Hinc  erat  oppositus,  contra  Telamonius  heros, 

„Obiectoque  dabat  clipeo  certamina;  ct  illinc 

„Hector  erat,  Troiae  summum  decus :  acer  uterque,   315 

„Fulminibus  coelo  veluti  fragor  editus  alto, 

„Tgnibus  hic  telisque  super  si  classibus  Arg-os 

„Eripiat  reditus,  ille  ut  Vulcania  ferro 

„Vulnera  proiectus  depellere  navibus  ihstet. 

„Hoc  erat  Aeacides  alter  laetatus  honore;  320 

„Dardaniaeque  alter  fuso  quod  sanguine  campos, 

„Hectoreo  victor  lustravit  corpore  Troiam. 

„Rursus  acerba  fremunt,  Paris  hunc  quod  letat,  et  huius 

„Alma  dolis  Ithaci  virtus  quod  concidit  icta. 

„Huic  gerit  aversos  proles  Laertia  vultus,  325 

„Et  iam  Strymonii  Rhesi  victorque  Dolonis, 

„Pallade  iam  laetatur  ovans ;  rursusque  tremiscit 

„Iam  Ciconas,  iam  iamque  horret  Laestryg-onas  atrox. 

„Illum  Scylla  rapax,  canibus  succincta  Molossis, 

„Aetnaeusque  Cyclops,  illum  metuenda  Charybdis     330 

„Pallentesque  lacus  et  squalida  Tartara  terrent. 

„Hic  et  Tantalei  g-eneris  decus,  amplus  Atrides, 

„Assidet,  Argivum  lumen,  quo  flamma  reg-ente 

„Doris  Erichthonias  prostravit  funditus  arces. 

„Reddidit,  heu,  Graius  poenas  tibi,  Troia,  ruenti,        335 

„Hellespontiacis  obiturus  reddidit  undis. 

„Illa  vices  hominum  testata  est  copia  quondam, 

„Ne  quisquam  propriae  fortunae  munere  dives 

„Iret  inevectus  coelum  super:  omne  propinquo 

„Frangitur  invidiae  telo  decus.    Ibat  in  altum  340 

„Vis  Argea  petens  patriam,  ditataque  praeda 

„Arcis  Erichthoniae;  comes  huic  erat  aura  secunda; 

„Per  placidum  cursu  pelag-us  Nereis  ab  unda 

„Signa  dabat;  pars  inflexis  super  acta  carinis: 

„Cum,  seu  coelesti  fato  seu  sideris  ortu,  345 

„Undique  mutatur  coeli  nitor,  omnia  ventis, 

„0mnia  turbinibus  sunt  anxia.    Iam  maris  unda 

„Sideribus  certat  consurgere,  iamque  superne 
„Corripere  et  Soles  et  sidera  cuncta  minatur, 
„Ac  ruere  in  terras  coeli  fragor.    Hic  modo  laeta       350 
„Copia  nunc  miseris  circumdatur  anxia  fatis, 
„Immoriturque  super  fluctus  et  saxa  Capharei, 
„Euboi"cas  aut  per  cautes  Aegaeaque  late 
„Litora,  cum  Phrygiae  passim  vaga  praeda  peremtae 
„Fluctuat  omnis  in  aequoreo  iam  naufraga  tractu.      355 
„Hic  alii  sidunt  pariles  virtutis  honore 
„Heroes,  mediisque  siti  sunt  sedibus  omnes, 
„Omnes  Roma  decus  magni  quos  suscipit  orbis. 
„Hic  Fabii  Deciique,  hic  est  et  Horatia  virtus ; 
„Hic  et  fama  vetus  numquam  moritura  Camilli ;  360 

„Curtius  et,  mediis  quem  quondam  sedibus  Urbis 
„Devotum  bellis  consumsit  g-urgitis  haustus'; 
„Mucius  et,  prudens  ardorem  corpore  passus, 
„Legitime  cessit  cui  fracta  potentia  regis ; 
„Hic  Curius  clarae  socius  virtutis,  et  iile  365 

„Flaminius,  devota  dedit  qui  corpora  famae. 
„Iure  ig-itur  tales  sedes  pietatis  honorat! 
„Illic  Scipiadaeque  duces,  devota  triumphis 
„Moenia  quos  rapidos  Libycae  Carthaginis  horrent. 
„1111  laude  sua  vigeant;  ego  Ditis  opacos  370 

„Cogor  adire  lacus,  viduos  a  lumine  Phoebi, 
„Et  vastum  Phlegethonta  pati,  quo  maxima  Minos 
„Conscelerata  pia  discernit  limina  sede. 
„Ergo  iam  causam  mortis,  iam  dicere  vitae 
„Verberibus  saevae  cogunt  sub  iudice  Poenae,  375 

„Cum  mihi  tu  sis  causa  mali,  nec  conscius  adsis. 
„Nec  tolerabilibus  curis  haec  immemor  audi! 
„Et  tamen  ut  vanis  dimittas  omnia  ventis: 
,^Digredior  numquam  rediturus.    Tu  cole  fontes 
„Et  virides  nemorum  silvas  et  pascua  laetus :  380 

„Et  mea  diffusas  rapiantur  dicta  per  auras!" 
Dixit,  et  extrema  tristis  cum  voce  recessit. 
Hunc  ubi  sollicitum  dimisit  inertia  vitae, 
Interius  gravker  regementem,  nec  tulit  ultra 
Sensibus  infusum  culicis  de  morte  dolorem :  -  385 

Quantumcumque  sibi  vires  tribuere  seniles; 
Quis  tamen  infestum  pugiians  devicerat  hostem:  - 
Rivum  propter  aquae  viridi  sub  fronde  latentem 
Conformare  locum  capit  impiger;  hunc  et  in  orbem 
Destinat  ac  fieri  capuli  repetivit  in  usum,  390 

Gramineam  viridi  fodiens  de  cespite  terram. 
Iam  memor  inceptum  peragens  sibi  cura  laborem 
Cong-estum  cumulavit  opus,  atque  ag-g-ere  multo 
Telluris  tumulus  formatum  crevit  in  orbem; 
Quem  circum  lapidem  laevi  de  marmore  formans       395 
Conserit,  assiduae  curae  memorem.    Hic  et  acanthus 
Et  rosa  purpureo  crescit  rubicunda  colore, 
Et  violae  omne  genus ;  hic  est  et  Spartica  myrtus 
Atque  hyacinthus,  et  hic  Cilici  crocus  editus  arvo, 
Laurus  item  Phoebi  surg-ens  decus;  hic  rhododaphne  400 
Liliaque  et  roris  non  avia  cura  marini, 
Herbaque  turis  opes  priscis  imitata  Sabina, 
Chrysanthesque,  hederaeque  nitor  pallente  corymbo, 
Et  Bocchus  Libyae  regis  memor;  hic  amaranthus 
Buphthalmusque  virens  et  semper  florida  pinus.        405 
Non  illinc  Narcissus  abest,  cui  gloria  formae 
Igne  Cupidineo  proprios  exarsit  in  artus. 
Et  quoscumque  novant  vernantia  tempora  flores, 
His  tumuJus  super  inseritur;  tum  fronte  locatur 
Elogium,  tacita  format  quod  litera  voce:  410 

Parve  Culex,  pecudum  custos  tibi  tale  merenti 
Funeris  officium  viiae  pro  munere  reddit. 

C        I        R        I        S 

AD   MESSALAM. 

Etsi  me,  vario  iactatum  laudis  amore 
Irritaque  expertum  fallacis  praemia  vulgi, 
Cecropius  suaves  exspirans  hortulus  auras 
FJorentis  viridi  Sophiae  complectitur  umbca: 
Non  ea  quaeret  eo  dignum  sibi  quaerere  carmen. 

Longe  aliud  studium  atque  alios  accincta  labores, 

Altius  ad  magni  subtendit  sidera  mundi, 

Et  placitum  paucis  ausa  est  adscendere  collem. 

Non  tamen  absistam  coeptum  detexere  munus : 

In  quo  iure  meas  utinam  requiescere  Musas,  10 

Et  leviter  blandum  Jiceat  deponere  morem. 

Quod  si  mirificum:  modo  sit  tibi  velle  libldo! 

Si  me  iam  summa  Sapientia  pangeret  arce, 

Quatuor  antiquis  quae  heredibus  est  data  consors, 

Unde  hominum  errores  longe  lateque  per  orbem  15 

Despicere  atque  humiles  possem  contemnere  curas: 

Non  ego  te  talem  venerarer  munere  tali, 

Non  equidem,  quamvis  interdum  ludere  nobis 

Et  gracilem  molli  liceat  pede  claudere  versum; 

Sed  magno  intexens,  si  fas  est  dicere,  peplo,  20 

Qualis  Erechtheis  olim  portatur  Athenis, 

Debita  cum  castae  solvuntur  vota  Minervae, 

Tardave  confecto  redeunt  Quinquennia  lustro, 

Cum  levis  alterno  Zephyrus  concrebruit  Euro, 

Et  prono  gravidum  provexit  pondere  currum.  25 

Felix  illa  dies,  felix  et  dicitur  annus, 

Felices,  qui  talem  annum  videre  diemque! 

Ergo  Palladiae  texuntur  in  ordine  pugnae, 

Magna  Giganteis  ornantur  pepla  tropaeis, 

Horrida  sanguineo  pinguntur  proelia  cocco ;  30 

Additur  aurata  deiectus  cuspide  Typhon, 

Qui  prius,  Ossaeis  consternens  aethera  saxis, 

Emathio  celsum  duplicabat  vertice  Olympum. 

Tale  deae  velum  solemni  in  tempore  portant: 

Tali  te  vellem,  iuvenum  doctissime,  ritu  35 

Purpureos  inter  Soles  et  candida  Lunae 

Sidera,  caeruleis  orbem  pulsantia  bigis, 

Naturae  rerum  magnis  intexere  chartis ; 

Aeternum  Sophiae  coniunctum  carmine  nomen 

Nostra  tuum  senibus  loqueretur  pagina  seclis.  40 

Sed  quoniam  ad  tantas  nunc  primum  nascimur  artes, 

Nunc  prii^um  teneros  firmamus  robore  nervos ; 

Haec  tamen  interea,  quae  possumus,  in  quibus  aevi 

Prima  rudimenta  et  primos  exegimus  annos, 

Accipe  dona  meo  multum  vigilata  labore,  45 

Et  promissa  diu  non  magna  exordia  rebus : 

Impia  prodigiis  ut  cjsiondam  exterrita  amoris 

Scylla  novos  avium  sublimis  in  aere  coetus 

Viderit,  et  tenui  conscendens  aethera  penna 

Caeruleis  sua  tecta  supervolitaverit  alis,  50 

Hanc  pro  purpureo  poenam  scelerata  capillo 

Proque  patris  solvens  excisa  funditus  urbe. 

Complures  illam  et  magni,  Messala,  poetae  - 

Nam  verum  fateamur :  amat  Polyhymnia  verum  - 

Longe  alia  perhibent  mutatam  membra  figura :  55 

Scyllaeum  saxum  monstra  infectata  vocari ; 

Illam  Messanam,  quam  saepe  leg-amus  Ulixi, 

Candida  succinctam  latrantibus  inguina  monstris, 

Dulichias  vexasse  rates  et  g-urgite  in  alto 

Deprensos  nautas  canibus  lacerasse  marinis.  60 

Sed  neque  Maeoniae  haec  patiuntur  credere  chartae 

Nec  malus  istorum  dubiis  erroribus  auctor. 

Namque  alias  alii  vulgo  finxere  puellas, 

Quae  Colophoniaco  Scyilae  dicantur  Homero. 

Ipse  Crataein  ait  matrem ;  sed  sive  Crataeis,  65 

Sive  illam  monstro  g-enuit  g-ermana  biformi, 

Sive  est  neutra  parens,  atque  hoc  in  carmine  toto 

Inguinis  est  vitium  et  veneris  descripta  libido ; 

Sive  etiam  est  iactis  speciem  mutata  venenis 

Infelix  virgo  -  quid  enim  commiserat  illa?  70 

Ipse  Pater  nudam  saeva  complexus  arena 

Coniugium  carae  violaverat  Amphitrites. 

Attamen  exegit  longo  post  tempore  poenas, 

Ut,  cum  cura  sui  veheretur  coniugis  alto, 

Ipsa  trucem  multo  misceret  sanguine  pontum  -;  75 

Seu  vero,  ut  perhibent,  forma  cum  vinceret  omnes 

Et  cupidos  quaestu  passim  popularet  amantes, 

Piscibus  et  canibus  rabidis  vallata  repente 

Horribiles  circum  vidit  se  sistere  formas  - 

Heu  quoties  mirata  novos  expalluit  artus  .  80 

Ipsa  suos!  quoties  heu  pertimuit  iatratus!  -, 

Ausa  quod  est  mulier  numen  fraudare  deorum 

Et  dictam  Veneri  voto  intervertere  poenam: 

Quam,  mala  multiplici  iuvenum  quod  saepta  caterva 

Dixerat  atque  animo  meretrix  iactata  ferarum,  85 

Infamem  tali  merito  rumore  fuisse, 

Docta  Palaephatia  testatur  voce  papyrus. 

Quidquid  et  ut  quisque  est  tali  de  clade  locutus, 

Omnia  sint:  potius  liceat  notescere  Cirim, 

Atque,  unam  ex  multis  Scyllam  non  esse  puellis.         90 

Quare  quae,  cantus  meditanti  mittere  certos, 

Magna  mihi  cupido  tribuistis  praemia,  divae 

Pierides  -  quarum  castos  aitaria  postes 

Munere  saepe  meo  inficiunt,  foribusque  hyacinthi 

Deponunt  flores,  aut  suave  rubens  narcissus,  95 

Aut  crocus  alterna  coniungens  lilia  caltha, 

Sparsaque  iiminibus  floret  rosa  -,  nunc  age,  divae, 

Praecipue  nostro  nunc  adspirate  labori, 

Atque  novum  aeterno  praetexite  honore  volumen. 

Sunt  Pandioniis  vicinae  sedibus  urbes  100 

Actaeos  inter  Colles  et  candida  Thesei 
Purpureis  late  ridentia  litora  conchis, 
Quarum  non  ulli  fama  concedere  digna 
Stat  Megara,  Actaei  quondam  munita  labore 
Alcathoi  Phoebique :  deus  namque  adfuit  illi ;  105 

Unde  etiam,  citharae  voces  imitatus  acutas, 
Saepe  lapis  recrepat  Cyllenia  murmura  pulsus, 
Et  veterem  sonitu  Phoebi  testatur  amorem. 
Hanc  urbem,  ante  alios  qui  tum  florebat  in  armis, 
Fecerat  infestam  populator  remige  Minos,  110 

Hospitio  quod  se  Nisi  Polyidos  avito, 
Carpathium  fugiens  et  flumina  Caeratea, 
Texerat.    Hunc  bello  repetens  Gortynius  heros 
Attica  Cretaea  sternebat  rura  sagitta. 
Sed  neque  tunc  cives,  neque  tunc  rex  ipse  veretur     115 
Infesto  ad  muros  volitantes  agmine  turmas 
Vincere,  et  indomitas  virtute  retundere  mentes, 
Responsum  quoniam  satis  est  meminisse  deorum. 
Nam  capite  a  summo  regis  -  mirabile  dictu  - 

Candida  caesaries,  -  florebant  tempora  lauro  -  320 

At  roseus  medio  surgebat  vertice  crinis : 

Cuius  quam  servata  diu  natura  fuisset, 

Tam  patriam  incolumem  Nisi  regmimque  futurum, 

Concordes  stabili  firmarunt  numine  Parcae. 

Ergo  omnis  caro  residebat  cura  capillo:  125 

Aurea  soiemni  comtum  quem  fibula  ritu 

Crobylus  et  tereti  nectebant  dente  cicadae. 

Nec  vero  haec  urbis  custodia  vana  fuisset, 

Nec  fuerat,  ni  Scylla  novo  concepta  furore, 

Scylla,  patris  miseri  patriaeque  inventa  sepulcrum,    130 

0  nimium  cupidis  si  non  inhiasset  ocellis! 

Sed  malus  ille  puer,  quem  nec-sua  flectere  mater 

Iratum  potuit,  quem  nec  pater  atque  avus  idem 

Iupiter  -  ille  etiam  Poenos  domitare  leones 

Et  validas  docuit  vires  mansuescere  tigris ;  135 

Ule  etiam  divos,  homines...  sed  dicere  magnum  est-, 

Idem  tum  tristes  acuebat  parvulus  iras. 

Iunonis  magnae,  cuius  periuria  divae, 

Olim  si  meminere,  diu  periura  puellae 

Non  ulli  liceat,  violaverat  inscia  sedem,  140 

Dum  sacris  operata  deae  lascivit  et  extra 

Procedit  long-e  matrum  comitumque  catervam, 

Suspensam  g-audens  in  corpore  ludere  vestem, 

Et  tumidos  agitante  sinus  Aquilone  relaxans. 

Necdum  etiam  castos  gustaverat  ignis  honores,  145 

Necdum  solemni  lympha  perfusa  sacerdos 

Pallentis  foliis  caput  exornarat  olivae; 

Cum  lapsa  e  manibus  fugit  pila,  cumque  relapsa 

Procurrit  virg-o :  quod  uti  ne  prodita  ludo 

Auratam  gracili  solvisset  corpore  pallam!  150 

Omnia,  quae  retinere  gradum  cursusque  morari 

Possent,  o  tecum  vellem  tua  semper  haberes : 

Non  umquam  violata  manu  sacraria  divae 

Urendo,  infelix,  nequidquam  thura  piasses. 

Et  si  quis  nocuisse  tibi  periuria  credat,  155 

Causa  pia  est:  timuit  fratri  te  ostendere  Iuno. 

At  levis  ille  deus,  cui  semper  ad  ulciscendum 

Quaeritur  ex  omni  verborum  iniuria  dicto, 

Aurea  fulgenti  depromens  tela  pharetra, 

Heu  nimium  mentem  et  nimium  irritantia  visu,  160 

Virginis  in  tenera  defixerat  omnia  mente. 

Quae  simul  ac  venis  hausit  sitientibus  ig-nem, 

Et  validum  penitus  concepit  in  ossa  furorem: 

Saeva  velut  gelidis  Edonum  Bistonis  oris, 

Ictave  barbarico  Cybeles  antistita  buxo,  165 

Infelix  virgo  tota  bacchatur  in  urbe, 

Non  styrace  Idaeo  flagrantes,  tincta  capillos, 

Cognita  non  teneris  pedibus  Sicyonia  servans, 

Non  niveo  retinens  baccata  monilia  collo. 

Muitum  illi  incerto  trepidant  vestigia  cursu :  ] 70 

Saepe  redit  patrios  adscendere  perdita  muros, 

Aeriasque  facit  causam  se  visere  turres; 

Saepe  etiam  tristes  volvens  in  nocte  querelas, 

Sedibus  ex  altis  coeli  speculatur  amorem, 

Castraque  prospectat  crebris  lucentia  flammis.  175 

Nulla  colum  novit,  carum  non  respicit  aurum, 

Non  arguta  sonant  tenui  psalteria  chorda, 

Non  Libyco  molles  plauduntur  pectine  telae. 

Nullus  in  ore  rubor:  ubi  enim  rubor,  obstat  amori. 

Atque  ubi  nulla  malis  reperit  solatia  tantis,  180 

Tabidulamque  videt  labi  per  viscera  mortem: 

Quo  vocat  ire  dolor,  subigunt  quo  tendere  fata, 

Fertur,  et  horribili  praeceps  impellitur  oestro, 

Ut  patris,  ah  demens,  crimen  te  vertice  ferret 

Furtimque  arguto  detonsum  mitteret  hosti  -  185 

Namque  haec  conditio  miserae  proponitur  una-, 

Sive  illa  ignorans:  quis  non  bonus  omnia  malit 

Credere,  quam  tanti  sceleris  damnare  pueilam? 

Heu  tamen  infelix  -  quid  enim  imprudentia  prodest?  - 

Nise  pater,  cui,  direpta  crudeliter  urbe,  190 

Vix  erit  una  super  sedes  in  turribus  altis, 

Fessus  ubi  exstructo  possis  considere  nido. 

Tu  quoque  avis  moriere:  dabit  tibi  filia  poenas. 

Gaudete,  o  celeres,  subnixae  nubibus  aitis, 

Quae  mare,  quae  virides  silvas  iucosque  sonantes      195 

Incolitis,  g-audete,  vagae  blandaeque  volucres ; 
Vosque  adeo,  humani  mutatae  corporis  artus, 
Vos  o  crudeli  fatorum  leg-e,  puellae 
Dauliades,  g-audete :  venit  carissima  vobis 
Cognatos  augens  reges  numerumque  suorum  200 

Ciris,  et  ipse  pater.    Vos,  o  pulcherrima  quondam 
Corpora,  caeruleas  praevertite  in  aethera  nubes, 
Qua  novus  ad  superum  sedes  Haliaeetus,  et  qua 
Candida  concessos  adscendat  Ciris  honores. 

Iamque  adeo  dulci  devinctus  lumina  somno  205 

Nisus  erat,  vigilumque  procul  custodia  primis 
Excubias  foribus  studio  iactabat  inani : 
Cum  furtim  tacito  descendens  Scylla  cubili 
Auribus  arrectis  nocturna  silentia  tentat, 
Et  pressis  tenuem  singultibus  aera  eaptat.  210 

Tum  suspensa  levans  digitis  vestigia  primis 
Egreditur,  ferroque  manus  armata  bidenti 
Evolat;  at  demtae  subita  in  formidine  vires. 
Caeruleas  sua  furta  prius  testatur  ad  umbras. 
Nam,  qua  se  ad  patrium  tendebat  semita  limen,  215 

Vestibulo  in  thalami  paullum  remoratur,  et  alti 
Suspicit  ad  Lunae  nutantia  sidera  mundi, 
Non  accepta  piis  promittens  munera  divis. 
Quam  simul  Ogygii  Phoenicis  filia  Carme 
Surgere  sensit  anus  -  sonitum  nam  fecerat  illi  220 

Marmoreo  aeratus  stridens  in  limine  cardo  -, 
Corripit  extemplo  fessam  languore  puellam, 
Et  simul  „0  nobis  sacrum  caput,"  inquit  „alumna, 
„Non  tibi  nequidquam  viridis  per  viscera  pallor 
„AegT0tas  tenui  suffudit  sanguine  venas,  225 

„Nec  levis,  hoc  faceres  -  neque  enim  pote  -,  cura  subegit. 
„Haud  fallor,  quod  ut  o  potius,  Rhamnusia,  fallar! 
„Nam  qua  te  causa  nec  dulcis  pocula  Bacchi 
„Nec  gravidos  Cereris  dicam  contingere  fetus  j 
„Qua  causa  ad  patrium  solam  vigilare  cubile,  230 

„Tempore  quo  fessas  mortalia  pectora  curas, 
„Quo  rapidos  etiam  requiescunt  flumina  cursus? 
,.Dic  age  nunc  miserae  saltem,  quod  saepe  petenti 

„Iurafyas  nihil  esse  mihi,  cum  maesta  parentis 
„Formosos  circum  virg-o  morerere  capillos?  235 

„Hei  mihi,  ne  furor  ille  tuos  invaserit  artus, 
„Ille,  Arabae  Myrrhae  qutndam  qui  cepit  ocellos, 
„Ut  scelere  infando,  quod  nec  sinit  Adrastea, 
„Laedere  utrumque  uno  studeas  errore  parentem! 
„Quod  si  alio  quovis  animo  iactaris  amore  -  240 

„Nam  te  iactari,  non  est  Amathusia  nostri 
„Tam  rudis,  ut  nullo  possim  cognoscere  signo  -, 
„Si  concessus  amor  noto  te  macerat  igne : 
„Per  tibi  Dictynnae  praesentia  numina  iuro, 
„Prima  deum  quae  dulce  mihi  te  donat  alumnam,       245 
„0mnia  me  potius  digna  atque  indigna  laborum 
„Millia  visuram,  quam  te  tam  tristibus  istis 
„Sortibus  et  morbo  patiar  tabescere  tali." 
Haec  loquitur,  mollique  ut  se  velavit  amictu, 
Frigidulam  iniecta  circumdat  veste  puellam,  250 

Quae  prius  in  tenui  steterat  succincta  crocota. 
Dulcia  deinde  genis  rorantibus  oscula  figens, 
Persequitur  miserae  causas  exquirere  tabis ; 
Nec  tamen  ante  ullas  patitur  sibi  reddere  voces, 
Marmoreum  tremebunda  pedem  quam  relulit  intra.     255 
llla  autem  „Quid  nunc  me,"  inquit  „nutricula,  torques? 
„Quid  tantum  properas  nostros  novisse  furores? 
„Non  ego  consueto  mortalibus  uror  amore, 
„Nec  mihi  notorum  deflectunt  lumina  vultus, 
„Nec  genitor  cordi  esl:  ultro  namque  odimus  omnes.  260 
„Nil  amat  hic  animus,  nutrix,  quod  oportet  amari, 
„In  quo  falsa  tamen  lateat  pietatis  imago ; 
„Sed  media  ex  acie,  mediisque  ex  hostibus.    Heu,  heu, 
„Quid  dicam,  quove  ipsa  malum  hoc  exordiar  ore?    264 
„Dicamequidem,  quoniam —  quid  non  tibidicere,  nutrix, 
„Non  sinis?  extremum  hoc  munus  morientis  habeto.  266 
„Ille  -  vides  -,  nostris  qui  moenibus  assidet  hostis, 
„Quem  pater  ipse  deum  sceptri  donavit  lionore, 
„Cui  Parcae  tribuere  nec  ullo  vulnere  laedi  - 
„Dicendum  est,  frustra  circumvehor  omnia  verbis  -     270 
„Ille  mea,  ille  idem,  oppugnat  praecordia  Minos. 


366  P.  VIRGILII  MARONIS 

„Quod  per  te  divum  crebros  testamur  amores, 

„Perque  tuum  memori  sanctum  mihi  pectus  alumnae, 

„Ut  me,  si  servare  potes,  ne  perdere  malis ; 

„Sin  autem  optatae  spes  est  in^cisa  salutis,  275 

„Ne  mihi,  quam  merui,  invideas,  nutricula,  mortem. 

„Nam  nisi  te  nobis  malus,  o  malus,  optima  Carme, 

„Ante  hunc  conspectum  casusve  deusve  tulisset, 

„Aut  ferro  hoc"  —  aperit  ferrum  quod  veste  latebat- 

„Purpureum  patris  demsissem  vertice  crinem,  280 

„Aut  mihi  praesenti  peperissem  vulnere  letum." 

Vix  haec  ediderat,  cum  clade  exterrita  tristi 

Intonsos  multo  deturpat  pulvere  crines, 

Et  graviter  questu  Carme  complorat  anili  • 

„0  mihi  nunc  iterum  crudelis  reddite  Minos,  285 

„0  iterum  nostrae  Minos  inimice  senectae, 

„Semper  ut  aut  olim  natae  te  propter  eundem 

„Aut  amor  insanae  luctum  portavit  alumnae: 

„Tene  ego  tam  longe  capta  atque  avecta  nequivi, 

„Tam  grave  servitium,  tam  duros  passa  labores,         290 

„Effugere,  ut  sistam  exitium  crudele  meorum? 

„Iam  iam  nec  nobis  ea,  quae  senioribus,  ullum 

„Vivere  uti  cupiam  vitae  genus.    Ut  quid?  Ego  amens 

„Te  erepta,  o  Britomarti,  mei  spes  una  sepulcri, 

„Te,  Britomarti,  diem  potui  producere  vitae?  295 

„Atque  utinam  celeri  ne  tantum  grata  Dianae 

„Venatus  esses  virgo  sectata  virorum, 

„Cnosia  heu  Partho  contendens  spicula  cornu! 

„Dictaeas  ageres  ad  gramina  nota  capellas : 

„Numquam,  tam  obnixe  fugiens  Minois  amores,  300 

„Praeceps  aerei  specula  de  montis  obisses, 

„Unde  alii  fugisse  ferunt,  et  numina  Aphaeae 

„Virginis  assignant;  alii,  quo  notior  esses, 

„Dictynnam  dixere  tuo  de  nomine  Lunam. 

„Sint  haec  vera  velim ;  mihi  certe,  nata,  peristi :        305 

„Numquam  ego  te  summo  volitantem  in  vertice  montis 

„Hyrcanos  inter  comites  agmenque  ferarum 

„Conspiciam,  nec  te  redeuntem  amplexa  tenebo. 

„Verum  haec  lum  non  sic  gravia  atque  indigna  fuere. 

„Tum,  mea  alumna,  tui  cum  spes  integra  maneret,     310 

„Et  vox  ista  meds  nondum  violaverat  aures. 

„Tene  etiam  Fortuna  mihi  cruclelis  ademit? 

„Tene,  o  sola  meae  vivendi  causa  senectae? 

„Saepe  tuo  dulci  nequidquam  capta  sopore, 

„Cum  premeret  natura,  mori  me  velle  negavi,  315 

„Ut  tibi  Corycio  glomerarem  flammea  luto. 

„Quo  nunc  me,  infelix,  aut  quae  me  fata  reservant? 

„Ah  nescis,  qua  lege  patris  de  vertice  summo 

„Edita  candentes  praetexat  purpura  canos? 

„Quae  tenuis  patrio  prae  sit  suspensa  capillo?  320 

„Si  nescis,  aliquam  possum  sperare  salutem, 

„Inscia  quandoquidem  sceius  es  conata  nefanduni; 

»,Sin  est,  quod  metuo,  per  te,  mea  alumna,  tuumque 

„Expertum  multis  miserae  mihi  rebus  amorem, 

„Per,  te  saeva  precor,  per  flumina  et  Iiithyiae,  325 

„Ne  tantum  in  facinus  tam  nulla  mente  sequaris. 

„Non  ego  te  incepto,  fieri  quod  non  pote,  conor 

„Fiectere  amore,  neque  est  cum  dis  contendere  nostrum; 

„Sed  patris  incolumi  potius  denubere  regno, 

„Atquealiquostamenessevelis  tibi,  alumna,  penates.  330 

„Hoc  unum,  exitio  docta  atque  experta,  monebo. 

„Quod  si  non  alia  poteris  ratione  parentem 

„Flectere  -  sed  poteris;  quid  enim  non  unica  possis?-, 

„Tunc  potius  tamen  ipsa,  pio  cum  iure  licebit, 

„Cum  facti  causam  tempusque  doloris  habebis,  335 

„Tunc  potius  conata  tua  atque  incepta  referto; 

„Meque  deosque  tibi  comites,  mea  alumna,  futuros 

„Polliceor-.  nihil  est,  quod  texas  ordine,  longum." 

His  ubi  sollicitos  animi  relevaverat  aestus 

Vocibus,  et  blanda  pectus  spe  vicerat  aegrum;  340 

Paullatim  tremebunda  genis  obducere  vestem 

Virginis  et  placidam  tenebris  captare  quietem, 

Inverso  bibulum  restinguens  lumen  olivo, 

Incipit,  ad  crebros  insani  pectoris  ictus 

Ferre  manum,  assiduis  mulcens  praecordia  palmis.    345 

Noctem  illam  sic  maesta  super  morientis  alumnae 

Frigidulos  cubito  subnixa  pependit  ocellos. 

Postera  lux  ubi  laeta  diem  mortalibus  almum 

Praegelida  veniens  miseris  quatiebat  ab  Oeta, 

Quem  pavidae  alternis  fugitant  optantque  puellae  -     350 

Hesperium  vitant,  optant  ardescere  Eoum  -; 

Praeceptis  paret  virg-o  nutricis,  et  omnes 

Undique  conquirit  nubendi  sedula  causas. 

Tentantur  patriae  submissis  vocibus  aures, 

Laudanturque  bonae  pacis  bona;  multus  ineptae       355 

Virginis  insolito  sermo  novus  errat  in  ore. 

Nunc  tremere  instantis  belli  certamina  dicit 

Communemque  timere  deum,  nunc  regls  amicis, 

Nunc  ipsi  verita  est,  orbum  flet  maesta  parentem. 

[Cum  Iove  communes  qui  quondamhabuerenepotes ;]  360 

Nunc  etiam  conficta  dolo  mendacia  turpi 

Invenit,  et  divum  terret  formidine  cives; 

Nunc  alia  ex  aliis,  nec  -desunt,  omina  quaerit. 

Quin  etiam  castos  ausa  est  corrumpere  vates, 

Ut,  cum  caesa  pio  cecidisset  victima  ferro,  365 

Esset,  qui  generum  Minoa  auctoribus  extis 

Iung-ere  et  ancipites  suaderet  tollere  pug-nas. 

At  nutrix,  patula  componens  sulfura  testa, 

Narcissum  casiamque  herbas  contundit  olentes, 

Terque  novena  ligat  triplici  diversa  colore  37C 

Fila ;  „Ter  in  gremium  mecum"  inquit  „despue  virg-o, 

„Despue  ter,  virg-o:  numero  deus  impare  gaudet." 

Inde  Iovi  magno  g-eminat  Styglalia  sacra, 

Sacra  nec  Aeaeis  senibus  nec  cognita  Graiis ; 

Pergit,  Amyclaeo  sparg-ens  altaria  thallo,  375 

Regis  Iolciacis  animum  defigere  votis. 

Verum  ubi  nulla  movet  stabilem  fallacia  Nisum, 

Nec  possunt  homines,  nec  possunt  flectere  divi  - 

Tanta  est  in  parvo  fiducia  crine  cavendi  -; 

Rursus  ad  inceptum  facinus  se  cingit  alumna  380 

Purpureumque  parat  rursus  tondere  capillum, 

Praelongo  quod  iam  captat  succurrere  amori; 

Non  mious  illa  tamen,  revehi  quod  moenia  Cressa 

Gaudebat,  cineri  patria  est  iucunda  sepulto. 

Erg-o  iterum  capiti  Scylla  est  inimica  paterno.  385 

Tum  coma  Sidonio  florens  deciditur  ostro ; 
Tum  capitur  Megara  et  diviim  responsa  probantur; 
Tum  suspensa  novo  ritu  de  navibus  altis 
Per  mare  caeruleum  trahitur  Niseia  virg-o. 
Complures  illam  nymphae  mirantur  in  undis,  390 

Miratur  pater  Oceanus,  et  candida  Tethys, 
Et  cupidas  secum  rapiens  Galatea  sorores ; 
Illam  etiam,  iunctis  magnum  quae  piscibus  aequor 
Et  g-lauco  bipedum  curru  metitur  equorum, 
Leucothee,  parvusque  dea  cum  matre  Palaemon;       395 
Illam  etiam,  alternas  sortiti  vivere  luces, 
Cara  Iovis  soboles,  mag-num  Iovis  incrementum, 
Tyndaridae  niveos  mirantur  virginis  artus. 
Has  adeo  voces  atque  haec  lamenta  per  auras 
Fiuctibus  in  mediis  questu  volvebat  inani,  400 

Ad  coelum  infelix  ardentia  lumina  tendens, , 
Lumina:  nam  teneras  arcebant  vincula  palmas: 
„Supprimite  o  paullum  turbati  flumina  venti, 
„Dum  queror,  et  divos,  quamquam  nil  testibus  illis 
„Profeci,  extrema  moriens  tamen  alloquor  hora.        405 
-,Vos  ego,  vos  adeo,  venti,  testabor,  et  aurae, 
„Vos,  Pandionia  si  qui  de  g-ente  venitis, 
„Cernitis :  illa  ego  sum  cognato  sanguine  vobis 
„Scylla;  quod  o  salva  liceat  te  dicere  Procne; 
„Illa  ego  sum  Nisi  pollentis  filia  quondam,  410 

„Certatim  ex  omni  petiit  quam  Graecia  regno, 
„Qua  curvus  terras  amplectitur  Hellespontus ; 
„Ula  eg-o  sum,  Minos,  sacrato  foedere  coniux 
„Dicta  tibi;  tamen  haec,  etsi  non  accipis,  audis. 
„Vinctane  tam  magni  tranabo  gurgitis  undas?  415 

„Vincta  tot  assiduas  pendebo  ex  ordine  luces? 
„Non  equidem  me  alio  possum  contendere  dignam 
„Supplicio,  quod  sic  patriam  carosque  penates 
„Hostibus  immitique  addixi  ignara  tyranno. 
„Verum  isthaec,  Minos,  illos  scelerata  putavi,  420 

„Si  nostra  ante  aliquis  nudasset  foedera  casus, 
„Facturos,  quorum  direptis  moenibus  urbis, 
„0  eg-o  crudelis,  flamma  delubra  petivi; 
virgiijus.  24 


370  P.  VIRGILII  MARONIS 

„Te  vero  victore  prius  vel  sidera  cursus 

„Mutatura  suos,  quam  te  mihi  talia  captae  425 

„Facturum  metui.  Iam  iam  scelus  omnia  vincit. 

„Ten'  ego  plus  patrio  dilexi  perdita  reg-no  ? 

„Ten'  ego ?  Nec  mirum,  vultu  decepta  puella 

„Ut  vidi,  ut  perii!  ut  me  malus  abstulit  error! 

„Non  equidem  ex  isto  speravi  corpore  posse  430 

„Tale  malum  nasci;  forma  vel  sidere  fallor. 

„Me  non  deliciis  commovit  regia  dives, 

„Curalio  fragili,  atque  electro  lacrimoso, 

„Me  non  florentes  aequali  corpore  nymphae, 

„Non  metus  incensam  potuit  retinere  deorum.  435 

„0mnia  vincit  amor:  quid  enim  non  vinceret  ille? 

„Non  mihi  iam  pingui  sudabunt  tempora  myrrha, 

„Pronuba  nec  castos  accendet  pinus  honores, 

„Nec  Libys  Assyrio  sternetur  lectulus  ostro. 

„Magna  queror;  necme  illaquidem  communiter  alma  440 

„0mnibus  iniecta  telius  tumulabit  arena. 

„Mene  inter  matres  ancillaresque  maritas 

„Mene  alias  inter  famularum  munere  fungi, 

„Coniugis  atque  tuae,  quaecumque  erit  illa,  beatae 

„Non  licuit  gravidos  penso  devolvere  fusos?  445 

„At  belli  saltem  captivam  lege  necasses ! 

„Iam  fessae  tandem  fugiunt  de  corpore  vires, 

„Et  caput  inflexa  lentum  cervice  recumbit, 

„Marmorea  .adductis  tabescunt  brachia  nodis. 

„Aequoreae  pristes,  immania  corpora  ponti,  450 

„Undique  conveniunt  et  glauco  in  gurgite  circum 

„Verbere  caudarum  atque  oris  minitantur  hiatu. 

„Iam  tandem  casus  hominum,  iam  respice,  Minos ! 

„Sit  satis  hoc,  tanlum  solam  vidisse  malorum. 

„Vel  fato  fuerit  nobis  haec  debita  pestis,  455 

„Vel  casu  incerto,  merita  vel  denique  culpa. 

„0mnia  nam  potius,  quam  te  laesisse,  putabo." 

Labitur  interea  revoluta  ab  litore  classis, 
Magna  repentino  sinuantur  lintea  Coro, 
Flectitur  in  viridi  remus  sale,  languida  fessae  460 

Virginis  in  cursu  moritur  querimonia  longo. 

Deseril  angustis  inclusum  faucibus  Isthmon. 
Cypselidae  magni  florentia  regna  Corinthi ; 
Praeterit  abruptas  Scironis  protinus  arces, 
Infestumque  suis  dirae  testudinis  exit  465 

Spelaeum  multoque  cruentas  hospite  cautes. 
Iamque  adeo  tutum  longe  Piraeea  cernit, 
Et  notas  secum,  heu  frustra,  respectat  Athenas. 
lam  procul  e  fluctu  Salaminos  suspicit  arva, 
Florentesque  videt  iam  Cycladas ;  hinc  Ceus  illi,        470 
Sunion  hinc  statio  contra  patet  Hermionea. 
Linquitur  ante  alias  longe  gratissima  Delos 
Nereidum  matri  et  Neptuno  Aeg-aeo. 
Prospicit  incinctam  spumanti  litore  Cythnon 
Marmoreamque  Paron,  viridemque  allapsaDonusam  475 
Aeginamque  simul  sementiferamque  Seriphum. 
Fertur  et  incertis  iactatur  ad  omnia  ventis, 
Cymba  velut,  magnas  sequitur  cum  parvula  classes. 
Afer  et  hiberno  bacchatur  in  aequore  turbo ; 
Donec  tale  decus  formae  vexarier  ultra  480 

Non  tulit,  et  miseros  mutavit  virginis  artus 
Caeruleo  pollens  coniux  Neptunia  regno. 
Sed  tamen  externam  squamis  vestire  puellam, 
Infidosque  inter  teneram  committere  pisces 
Non  statuit  -  nimium  est  avidum  pecus  Amphitrites  - ;  485 
Aereis  potius  sublimem  sustulit  alis, , 
Esset  ut  in  terris  facti  de  nomine  Ciris, 
Ciris  Amyclaeo  formosior  ansere  Ledae. 
Hic  velut  in  niveo,  tener  est  cum  primitus,  ovo 
Effigies  animantis  et  internodia  membris  490 

Imperfecta  novo  fluitant  concreta  calore; 
Sic  liquido  Scyllae  circumfusum  aequore  corpus 
Semiferi  incertis  etiamtum  partibus  artus 
Undique  mutabant,  atque  undique  mutabantur. 
Oris  honos  primum  et  multis  optata  labella  495 

Et  patulae  frontis  species  concrescere  in  unum 
Coepere,  et  gracili  mentum  producere  rostro; 
Tum,  qua  se  medium  capitis  discrimen  agebat, 
Ecce  repente,  velut  patrios  imitatus  honores, 

24* 

Puniceam  concussit  apex  in  vertice  cristam;  500 

At  mollis  vdrios  intexens  pluma  colores 

Marmoreum  volucri  vestivit  teginine  corpus, 

Lentaque  perpetuas  fuderunt  brachia  pennas. 

Inde  alias  partes  minioque  infecta  rubenti 

Crura  novam  macies  obduxit  squalida  pellem,  505 

Et  pedibus  teneris  ungues  affixit  acutos. 

Et  tamen  hoc  demum  miserae  succurrere  pacto 

Vix  fuerat  placida  Neptuni  coniuge  digmim. 

Nunquam  illam  posthac  pculi  videre  suorum 

Purpureas  salvo  retinentem  vertice  vittas,  510 

Non  thalamus  Tyrio  fragrans  accepit  amomo, 

Nullae  illam  sedes:  quid  enim  cum  sedibus  ilii? 

Quae  simul  ut  sese  cano  de  gnrgite  velox 

Cum  sonitu  ad  coelum  stridentibus  extulit  alis, 

Et  multum  late  dispersit  in  aequora  rorem ;  "  515 

Infelix  virgo  nequidquam  a  morte  recepta 

mcultum  solis  in  rupibus  exigit  aevum, 

Rupibus  et  scopulis  et  litoribus  desertis. 

Nec  tamen  hoc  iterum  poena  sine:  namque  deiim  rex, 

[Omnia  qui  imperio  terrarum  millia  versat,]  520 

Commotus  talem  ad  superos  volitare  puellam, 

Cum  pater  exstinctus  caeca  sub  nocte  lateret, 

Illi  pro  pietate  sua  -  nam  saepe  nitentum 

Sanguine  taurorum  supplex  resperserat  aras, 

Saepe  deum  larg-o  decorarat  munere  sedes  -  525 

Reddidit  optatam  mutato  corpore  vitam, 

Fecitque  in  terris  Haliaeetus  ales  ut  esset: 

Quippe  aquilis  semper  g-audet  deus  ille  coruscus. 

Huic  vero  miserae,  quoniam  damnata  deorum 

Iudicio  patriaeque  et  coniugis  ante  fuisset,  530 

Infesti  apposuit  odium  crudele  parentis. 

Namque,  ut  in  aetherio  signorum  munere  praestans, 

Unum  quem  duplici  stellarum  sidere  vidi, 

Scorpius  alternis  clarum  fugat  Oriona; 

Sic  inter  sese  tristes  Haliaeetus  iras  535 

Et  Ciris  memori  servant  ad  secula  fato. 

Quacumque  ilia  levem  fugiens  secat  aera  pennis, 

Ecce  inimicus  atrox  mag-no  stridore  per  auras 
Insequitur  Nisus ;  qua  se  fert  Nisus  ad  auras, 
Illa  levem  fugiens  raptim  secat  aera  pennis.  540 

CATALECTA. 

i. 

AD  TUCCAM. 

Delia,  Tucca,  tibi  venit;  sed  saepe  videre 
Non  licet:  occulitur  limine  clausa  viri. 

Delia  saepe  tibi,  non  venit  adhuc  mihi :  namque 
Si  occulitur,  lOnge  est,  tangere  quod  nequeas. 

Venerit  illa  tibi!  Sed  iam  iam  mihi  nuntius  iste 
Quid  prodest?  illi  dicito,  quae  rediit! 

II. 
IN  C.  ANNIUM  CIMBRUM  RHETOREM. 

Corinthiorum  amator  iste  verborum, 
Thucydides  Britannus,  Attice  febris, 
Tau  Gallicum,  min,  al,  sii  ut  male  elisit, 
Ita  omnia  ista  verba  miscuit  fratri. 

III. 
IN  NOCTUINUM. 

Socer,  beate  nec  tibi  nec  alteri, 
Generque  Noctuine,  putidum  caput, 
Tuone  nunc  puella  talis,  heu  tuo 
Stupore  pressa  rus  abibit?  Hei  mihi! 
Ut  ille  versus  usquequaque  pertinet: 
Gener  socerque,  perdidistis  omnia. 

IV. 
IN  EUNDEM. 

Superbe  Noctuine,  putidum  caput, 
Daturtibi  puella,  quam  petis,  datur; 

Datur,  superbe  Noctuine,  quam  petis. 

Sed,  o  superbe  Noctujne,  non  vides 

Duas  habere  filias  Atilium,  6 

Duas,  et  hanc  et  alteram,  tibi  dari. 

Adeste  nunc,  adeste :  ducit,  ut  decet, 

Superbus,  ecce,  Noctainus  herneam. 

Thalassio!  Thalassio!  Thalassio! 

V. 
IN  LUCIUM. 

Iacere  me,  quod  alta  non  possum,  putas, 

Ut  ante,  vectari  freta, 
Nec  ferre  durum  frigus  aut  aestum  pati, 

Neque  arma  victoris  sequi. 
Valent,  valent  mihi  ira  et  antiquus  furor,  5 

Et  lingua,  qua  adsiem  tibi, 
Et  prostitutae  turpe  contubernium 

Sororis.   0  quid  me  incitas? 
Quid,  impudice  et  improbande  Caesari? 

Sed  furta  dicantur  tua,  10 

Et  heluato  sera  patrimonio 

In  fratre  parsimonia^ 
Vel  acta  puero  cum  viris  convivia, 

Udaeque  per  somnum  nates, 
Et  inscio  repente  clamatum  super  15 

Thalassio,  Thalassto. 
Quid  palluisti,  femina?  an  ioci  dolent? 

An  facta  cognoscis  tua? 
Non  me  vocabis  pulchra  per  Cotyttia 

Ad  feriatos  fascinos ;  20 

Nec  dein  movere  lumbos  in  crocotula 

Prensis  videbo  altaribus, 
Flavumque  propter  Thybrim  olentes  nauticum 

Vocare,  ubi  appulsae  rates 
Stant  in  vadis  coeno  retentae  sordido  25 

Macraque  luctantes  aqua; 
Neque  in  culinam  et  uncta  compitalia 

Dapesque  duces  sordidas, 

Quibus  repletus,  ut  salivosis  aquis, 

Obesam  ad  uxorem  redis,  30 

Et  aestuantes  nocte  solvis  pantices, 

Olusque  lambis  saviis. 
Nunc  laede,  nunc  lacesse,  si  quidquam  vales! 

Et  nomen  adscribo  tuum. 
Cinaede  Luci,  an  te  reliquerunt  opes,  35 

Fameque  g-enuini  crepant? 
Videbo  habentem  praeter  igiiavos  nihil 

Fratres  et  iratum  Iovem, 
Scissumque  ventrem,  et  herniosi  patrui 

Pedes  inedia  turgidos.  40 

VI. 
AD  VENEREM. 

Si  mihi  susceptum  fuerit  decurrere  munus, 

0  Paphon,  o  sedes  quae  colis  Idalias, 
Troius  Aeneas  Romana  per  oppida  digno 

Iam  tandem  ut  tecum  carmine  vectus  eat: 
Non  ego  ture  modo  aut  picta  tua  templa  tabella  5 

Ornabo,  et  puris  serta  feram  manibus ; 
Corniger  hos  aries  humilis  et  maxima  taurus 

Victima  sacratos  tinguet  honore  focos, 
Marmoreusque  tibi,  dea,  versicoloribus  alis 

In  morem  picta  stabit  Amor  pharetra.  10 

Adsis,  o  Cytherea:  tuus  te  Caesar  Olympo 

Et  Surrentini  litoris  ora  vocat. 

VII. 

RELICTIS  ALIIS  STUDIIS  PHILOSOPHIAM  EPICUREAM 

AMPLECTITUR. 

Ite  hinc,  inanes,  ite,  rhetorum  ampullae, 

Inflata  rore  non  Achaico  verba; 

Et  vos,  Sile  Albuti,  Arquitique,  Varroque, 

Scholasticorum  natio  madens  pingui, 

Ite  hinc,  inanis  cymbalon  iuventutis.  5 

Tuque,  o  mearum  cura,  Sexte,  curarum, 


376  P.  VIRGILII  MARONIS 

Vale,  Sabine;  iam  valete,  formosi. 

Nos  ad  beatos  -vela  mittimus  portus, 

Magni  petentes  docta  dicta  Syronis, 

Vitamque  ab  omni  vindicabimus  cura.  10 

Ite  hinc,  Camenae,  vos  quoque  limite  saevae,* 

Dulces  Camenae :  nam  fatebimur  verum, 

Dulces  fuistis.  Et  tamen  meas  chartas 

Revisitote,  sed  pudenter  et  raro. 

VIII.       ■ 

DE  SABINO  PARODIA  CATULLIANA. 

Sabinus  ille,  quem  videtis,  hospites, 

Ait  fuisse  mulio  celerrimus, 

Neque  ullius  volantis  impetum  cist 

Nequisse  praeterire,  sive  Mantuam 

Opus  foret  volare,  sive  Brixiam.  5 

Et  hoc  negat  Tryphonis  aemuli  domum 

Negare  nobilem,  insulamve  Caeruli, 

Ubi  iste,  post  Sabinus,  ante  Quinctio 

Bidente  dicit  attotonse  forcipe 

Comata  coJla,  ne  qua  sordidum,  iugo  (  10 

Premente,  dura  vulnus  ederet  iuba. 

Cremona  frigida  et  lutosa  Gallia, 

Tibi  haec  fuisse  et  esse  cognitissima 

Ait  Sabinus ;  ultima  ex  origine 

Tua  stetisse  dicit  in  voragine,  15 

Tua  in  palude  deposisse  sarcinas, 

Et  inde  tot  per  orbitosa  millia 

Iugum  tulisse,  laeva  .sive  dextera 

Strigare  mula  sive  utrimque  coeperat 


20 


Neque  ulla  vota  semitalibus  deis 

Sibi  esse  facta,  praeter  hoc  novissimum, 

Paterna  lora  proximumque  pectinem. 

Sed  haec  prius  fuere;  nunc  eburnea 

Sedetque  sede,  seque  dedicat  tibi,       .  25 

Gemelle  Castor,  et  Gemelle  Castoris. 

IX. 
AD  VARIUM. 

Scllicet  hoc  sine  fraude,  Vari  dulcissime,  dicam: 

Dispeream,  nisi  me  perdidit  iste  puius. 
Sin  autem  praecepta  vetant  me  dicere ;  sane 

Non  dicam,  <sed :  me  perdidii  iste  puer. 

X. 
AD  VILLAM  SYRONIS. 

Villula,  quae  Syronis  eras,  et  pauper  agelle, 

Verum  illi  domino  tu  quoque  divitiae, 
Me  tibi  et  hos  una  mecum,  quos  semper  amavi, 

Si  quid  de  patria  tristius  audiero, 
Commendo,  in  primisque  patrem.  Tu  nunc  eris  illi,      5 

Mantua  quod  fuerat  quodque  Cremona  prius. 

XI. 
AD  M.  VALERIUM  MESSALAM. 

Pauca  mihi,  niveo  sed  non  incognita  Phoebo, 

Pauca  mihi  doctae  dicite  Pegasides. 
Victor  adest,  magni  magnum  decus  ecce  triumphi, 

Victor,  qua  terrae  quaque  patent  maria, 
Horrida  barbaricae  portans  insignia  pugnae,  5 

Magnus  ut  Oenides,  utque  superbus  Eryx; 
Nec  minus  idcirco  nostros  expromere  cantus 

Maximus,  et  sanctos  dignus  inire  choros. 
Hoc  itaque  insuetis  iactor  magis,  optime,  curis, 

Quid  de  te  possim  scribere,  quidve  tibi.  10 

Namque  -  fatebor  enim  -  quae  maxima  deterrendi 

Debuit,  hortandi  maxima  causa  fuit. 
Pauca  tua  in  nostras  venerunt  carmina  chartas, 

Carmina  cum  lingua,  tum  sale  Cecropio, 
Carmina,  quae  Pylium,  seclis  accepta  futuris,  15 

Carmina,  quae  Pylium  vincere  digna  senem. 
Molliter  hie  viridi  patulae  sub  tegmine  quercus 

Moeris  pastores  et  Meliboeus  erant, 
Du'lcia  iactantes  alterno  carmina  versu, 

Qualia  Trinacriae  doctus  amat  iuvenis.  2C 

Certatim  ornabant  omnes  herolda  divae, 

Certatim  divae  munere  quaeque  suo. 
Felicem  ante  alias  tanto  scriptore  puellam! 

Altera  non  fama  dixerit  esse  prior: 
Non  illa,  Hesperidum  ni  munere  capta  fuisset,  25 

Quae  volucrem  cursu  vicerat  Hippomenem; 
Candida  cycneo  non  edita  Tyndaris  ovo  ;* 

Non  supero  fulgens  Cassiopea  polo ; 
Non  defensa  diu  volucrum  certamine  equorum, 

Optabant  Graiae  quam  sibi  quaeque  manus,  30 

Saepe  animam  generi  pro  qua  pater  impius  hausit, 

Saepe  rubro  Eleis  sanguine  fluxit  humus ; 
Regia  non  Semele,  non  Inachis  Acrisione, 

Immitti  expertae  fulmine  et  imbre  Iovem; 
Cuius  et  ob  raptum  pulsi  liquere  Penates  35 

Tarquinii  patrios,  filius  atque  pater, 
Illo  quo  primum  dominatus  Roma  superbos 

Mutavit  placidis  tempore  consulibus. 
Multa,  neque  immeritis,  donavit  praemia  alunmis, 

Praemia  Messalis  maxima  Poplicolis.  40 

Nam  quid  ego  immensi  memorem  studia  ista  laboris? 

Horrida  quid  durae  tempora  militiae? 
Castra  foro  solitos,  urbi  praeponere  castra, 

Tam  procul  hoc  nato,  tam  procul  hac  patria? 
Immoderata  pati  iam  frig-ora,  iamque  calores  ?  45 

Stertere  vel  dura  posse  super  silice? 
Saepe  trucem  adverso  perlabi  sidere  pontum? 

Saepe  mare  audendo  vincere,  saepe  hiemem? 
Saepe  etiam  densos  immittere  corpus  in  hostes, 

Communem  belli  nec  timuisse  deum?  50 

Nunc  celeres  Afros  perituraque  millia  g-entis, 

Aurea  nunc  rapidi  flumina  adire  Tagi? 
Nunc  aliam  ex  alia  bellando  quaerere  gentem? 

Vincere  et  Oceani  finibus  ulterius? 
Non  nostrum  est,  inquam,  tantas  attingere  laudes;       55 

Quin  ausim  hoc  etiam  dicere,  vix  hominum  est. 
Ipsa,  haec  ipsa  ferent  rerum  monumenta  per  orbem, 

Ipsa  sibi  egregium  facta  decus  parient; 

Nos  ea,  quae  tecum  finxerunt  carmina  divi, 

Cynthius  et  Musae,  Bacchus  et  Ag-laie.  60 

Si  l-audes  adspirem:  humili  sit  adire  Camena; 
Si  patrio  Graios  carmine  adire  sales 

Possumus:  optatis  plus  iam  procedimus  ipsis. 
Hoc  satis  est;  pingui  nil  mihi  cum  populo. 

XII. 
IN  M.  ANTONIUM. 

Adspice,  quem  viduo  subnixum  g-loria  reguo 

Altius  et  coeli  sedibus  extulerat! 
Terrarum  hic  bello  magnum  concusserat  orbem, 

Hic  reges  Asiae  freg^erat,  hic  populos ; 
Hic  grave  servitium  iam  iam  tibi,  Roma,  ferebat  -         5 

Cetera  namque  viri  cuspide  conciderant  - : 
Cum  subito  in  medio  rerum  certamine  praeceps 

Corruit,  e  patria  pulsus  in  exsilium. 
Tale  deum  numen;  tali  mortalia  nutu  x 

Fallax  momento  temporis  hora  dedit.  10 

XIII. 
AD  ANTONIUM  MUSAM. 

Quocumque  ire  ferunt  variae  nos  tempora  vitae, 

Tangere  quas  terras,  quosque  videre  homines : 
Dispeream,  si  te  fuerit  mihi  carior  alter. 

Alter  enim  quis  te  dulcior  esse  potest, 
Cui  Venus  ante  alios,  divi,  divumque  sorores  5 

Cuncta,  neque  indigno,  Musa,  dedere  bona, 
Cuncta,  quibus  g-audet  Phoebi  chorus  ipseque  Phoebus : 

Doctior  o  quis  te,  Musa,  fuisse  potest? 
0  quis  te  in  terris  loquitur  iucundior  uno? 

Clio  tam  certe  candida  non  loquitur.  10 

Quare  illud  satis  est,  si  te  permittis  amari; 

Non,  contra  ut  sit  amor  mutuus  inde  mihi. 

XIV. 
IN  OCTAVII  MORTEM. 

Quis  deus,  Octavi,  te  nobis  abstulit?  an  quae 
Dicuntur  nimio  pocula  dura  mero? 

Vobis  si  culpa  est  bilis ;  sua  quemque  sequuntur 
Fata:  quod  immeriti  crimen  habent  cyathi? 

Scripta  quidem  tua  nos  multum  mirabimur,  et  te  5 

Raptum  et  Romanam  flebimus  historiam ; 

Sed  tu  nullus  eris.   Perversi,  dicite,  Manes, 
Hunc  superesse  patri  quae  fuit  invidia? 

XV. 

P.  VIRGILII  MARONIS 

FRAGMENTA  EX  EPISTOLA,    QUAM  AD  AUGUSTUM 

CAESAREM  SUPER  AENEIDE  SUA  SCRIPSIT. 

Ego  vero  frequentes  a  te  literas  accipio.  Ei  infra: 
De  Aenea  quidem  meo,  si,  me  Hercules,  iam  dignum 
auribus  haberem  tuis,  libenter  mitterem.  Sed  tantum  in- 
choata  res  est,  ut  paene  vitio  mentis  tantum  opus  in- 
gressus  mihi  videar:  cum  praesertim,  ut  scis,  alia  quoque 
studia  ad  id  opus,  multoque  potiora,  impertiar. 


P.  VIRGILH  MARONIS 

Copa  Syrisca,  caput  Graia  redimita  mitella, 

Crispum  sub  crotalo  docta  movere  latus, 
Ebria  famosa  saltat  lasciva  taberna, 

Ad  cubitum  raucos  excutiens  calamos. 
Quid  iuvat  aestivo  defessum  pulvere  abesse?  5 

Quam  potis  es  bibulo  decubuisse  toro ! 
Sunt  cupae  et  calices,  cyathi,  rosa,  tibia,  chordae, 

Et  trichila  umbriferis  frigida  arundinibus ; 
En  et,  Maenalio  quae  g-arrit  dulce  sub  antro, 

Rustica  pastoris  fistula  in  ore  sonat.  10 

Est  et  vappa,  cado  nuper  defusa  picato, 

Et  strepitans  rauco  murmure  rivus  aquae. 
Sunt  etiam  croceo  violae  de  flore  corollae. 

Sertaque  purpurea  lutea  mixta  rosa, 
Et  quae  virgineo  libata  Achelois  ab  amne  15 

Lilia  vimineis  attulit  in  calathis. 

Sunt  et  caseoli,  quos  iuncea  fiscina  siccat; 

Sunt  autumnali  cerea  pruna  die, 
Castaneaeque  nuces  et  suave  rubentia  mala ; 

Est  hic  munda  Ceres,  est  Amor,  est  Bromius.  20 

Sunt  et  mora  cruenta,  et  lentis  uva  racemis, 

Et  pendet  iunco  caeruleus  cucumis. 
Est  tug-uri  custos,  armatus  falce  saligna, 

Sed  non  et  vasto  est  ing-uine  terribilis. 
Huc  Calybita  veni :  lassus  iam  sudat  asellus ;  25 

Parce  illi :  vestrum  delicium  est  asinus. 
Nunc  cantu  crebro  rumpunt  arbusta  cicadae; 

Nunc  viridis  g-elida  sepe  lacerta  latet. 
Si  sapis,  aestivo  recubans  te  prolue  vitro, 

Seu  vis  crystallo  ferre  novos  calices.  30 

Eia  age  pampinea  fessus  requiesce  sub  umbra, 

Et  gravidum  roseo  necte  caput  strophio, 
Formosus  tenerae  decerpens  ora  puellae. 

Ah  pereat,  cui  sunt  prisca  supercilia! 
Quid  cineri  ingrato  servas  bene  olentia  serta?  35 

Anne  coronato  vis  lapide  ista  tegi  ? 
Pone  merum  et  talos !  Pereat,  qui  crastina  curat ! 

Mors  aurem  vellens  „Vivite"  ait  „venio." 

Iam  nox  hibernas  bis  quinque  peregerat  horas, 
Excubitorque  diem  cantu  praedixerat  ales: 
Simulus  exigui  cultor  cum  rusticus  agri, 
Tristia  venturae  metuens  ieiunia  lucis, 
Membra  levat  sensim  vili  demissa  grabato, 
Sollicitaque  manu  tenebras  explorat  inertes, 
Vestig-atque  focum,  laesus  quem  denique  sensit. 
Parvulus  exusto  remanebat  stipite  fumus, 
Et  cinis  obductae  celabat  lumina  prunae. 

Admovet  his  pronam  submissa  fronte  lucernam,  10 

Et  producit  acu  stupas  humore  carentes, 
Excitat  et  crebris  langnentem  flatibus  ignem. 
Tandem  concepto  tenebrae  fulg-ore  recedunt; 
Oppositaque  manu  lumen  defendit  ab  aura, 
Et  reserat  casulae,  quae  praevidet,  ostia  clavi.  15 

Fusus  erat  terra  frumenti  pauper  acervus : 
Hinc  sibi  depromit,  quantum  mensura  patebat, 
Quae  bis  in  octonas  excurrit  pondere  libras. 
Inde  abit  adsistitque  molae,  parvaque  tabella, 
Quam  fixam  paries  illos  servabat  in  usus,  20 

Lumina  fida  locat;  g-eminos  tum  veste  lacertos 
Liberat,  et,  cinctus  villosae  teg-mine  caprae, 
PraeverriL  cauda  silices  g-eminumque  molarem. 
Advocat  inde  manus  operi,  partitus  utrimque: 
Laeva  ministerio,  dextra  est  intenta  labori.  25 

Haec  rotat  assiduis  gyris  et  concitat  orbem: 
Tunsa  Ceres  rapido  silicum  decurrit  ab  ictu. 
Interdum  fessae  succedit  laeva  sorori, 
Alternatque  vices.  Modo  rustica  carmina  cantat, 
Agrestique  suum  solatur  voce  laborem;  30 

Interdum  clamat  Cybalen.  Erat  unica  custos, 
Afra  g-enus,  tota  patriam  testantc  figura, 
Torta  comam,  labroque  tumens  et  fusca  colore, 
Pectore  lata,  iacens  mammis,  compressior  alvo, 
Cruribus  exilis,  spatiosa  prodiga  planta;  35 

[Continuis  rimis  calcanea  scissa  rigebant.] 
Hanc  vocat  atque  arsura  focis  imponere  ligna 
Imperat  et  flamma  gelidos  adolere  liquores. 
Postquam  implevit  opus  iustum  versatile  finem; 
Transfert  inde  manu  fusas  in  cribra  farinas  40 

Et  quatit:  ac  remanent  summo  purgamina  dorso, 
Subsidit  sincera  foraminibusque  liquatur 
Emundata  Ceres.   Laevi  tum  protinus  illam 
Componit  tabula,  tepidas  super  ingerit  undas; 
Contrahit  admixtos  tum  fontes  atque  farinas,  45 

Transversat  durata  manu,  liquidoque  coaclo 
Interdum  grumos  spargit  sale.   Iamque  subactum 

Laevat  opus,  palmisque  suum  dilatat  in  orbem, 

Et  notat  impressis  aequo  discrimine  quadris. 

Infert  inde  foco  -  Cybale  mundaverat  aptum  50 

Ante  locum  -  testisque  teg-it,  super  aggerat  ig-nes. 

Dumque  suas  peragit  Vulcanus  testaque  partes, 

Simulus  interea  vacua  non  cessat  in  hora; 

Verum  aliam  sibi  quaerit  opem,  neu  sola  palato 

Sit  non  grata  Ceres,  quas  iungat,  comparat  escas.        55 

Non  illi  suspensa  focum  carnaria  iuxta, 

Durati  sale  terga  suis  truncique,  vacabant; 

Traiectus  medium  sparto  sed  caseus  orbem, 

Et  vetus  adstricti  fascis  pendebat  anethi. 

Ergo  alium  molitur  opem  sibi  providus  heros.  60 

Hortus  erat  iunctus  casiMae,  quem  vimina  pauca 

Et  calamo  recidiva  levi  munibat  arundo, 

Exiguus  spatio,  variis  sed  fertilis  herbis. 

Non  illi  deerat,  quod  pauperis  exigit  usus : 

lnterdum  locuples  a  paupere  multa  petebat.  65 

Nec  sumtus  erat  illud  opus,  sed  regula  curae. 

Si  quando  vacuum  casula  pluviaeve  tenebant 

Festave  lux,  si  forte  labor  cessabat  aratri; 

Horti  opus  illud  erat.   Varias  deponere  plantas 

Norat,  et  occultae  committere  semina  terrae,  70 

Vicinosque  apte  cura  submittere  rivos. 

Hic  olus  et  late  fundentes  brachia  betae 

Fecundusque  rumex  malvaeque  inulaeque  virebant, 

Hic  siser  et  capiti  nomen  debentia  porra, 

[Hic  etiam  nocuum  capiti  gelidumque  papaver,]  75 

Grataque  nobilium  requies  lactuca  ciborum, 

Et  gravis  in  latum  demissa  cucurbita  ventrem. 

Verum  hic  non  domini  -  quis  enim  contractior  illo?  - 

Sed  populi  proventus  erat,  Nonisque  diebus 

Venales  humero  fasces  portabat  in  urbem:  80 

Inde  domum  cervice  levis,  gravis  aere,  redibat, 

Vix  umquam  urbani  comitatus  merce  macelli. 

Cepa  rubens  sectique  famem  domat  area  porri, 

Quaeque  trahunt  acri  vultus  nasturtia  morsu, 

lntubaque  et  Venerem  revocans  eruca  morantem.        85 

Tunc  quoque  tale  aliquid  meditans  intraverat  hortum, 

Ac  primum,  leviter  digitis  tellure  refossa, 

Quatuor  educit  cum  spissis  allia  fibris ; 

Inde  comas  apii  graciles  rutamque  virentem 

Vellit  et  exiguo  coriandra  trementia  filo.  90 

Haec  ubi  collegit,  laetum  consedit  ad  ignem, 

Et  clara  famulam  poscit  mortaria  voce. 

Singula  tum  capitum  nodoso  cortice  nudat, 

Et  summis  spoliat  coriis,  contemtaque  passim 

Spargithumi  atque  abicit;  servat  cum  gramine  bulbum.  95 

Tinguit  aqua,  lapidisque  cavum  demittit  in  orbem. 

Hinc  salis  adspergit  micas ;  sale  durus  adeso 

Caseus  adiicitur;  dictas  super  ingerit  herbas. 

Et  laeva  vestem  setosa  sub  inguina  fulcit; 

Dextera  pistillo  primum  fragrantia  mollit  100 

Allia,  tum  pariter  mixto  terit  omnia  succo. 

It  manus  in  gyrum:  paullatim  singula  vires 

Deperdunt  proprias ;  color  est  e  pluribus  unus, 

Nec  totus  viridis,  quia  lactea  frusta  repugnant, 

Nec  de  lacte  nitens,  quia  tot  variatur  ab  herbis.  105 

Saepe  viri  nares  acer  iaculatur  apertas 

Spiritus,  et  simo  damnat  sua  prandia  vultu; 

Saepe  manu  summa  iacrimantia  lumina  tergit, 

Immeritoque  furens  dicit  convicia  fumo. 

Procedebat  opus;  nec  iam  salebrosus,  ut  ante,  110 

Sed  gravior  lentos  ibat  pistillus  in  orbes. 

Ergo  Palladii  guttas  instillat  olivi, 

Exiguique  super  vires  infundit  aceti, 

Atque  iterum  commiscet  opus,  mixtumque  retractat. 

Tum  demum  digitis  mortaria  tota  duobus  115 

Circuit,  inque  globum  distantia  contrahit  unum, 

Constet  ut  effecti  species  nomenque  moreti. 

Eruit  interea  Cybale  quoque  sedula  panem: 

Quem  laetus  recipit  manibus,  pulsoque  timore 

Iam  famis,  inque  diem  securus  Simulus  illam,  120 

Ambit  crura  ocreis  paribus,  tectusque  g^alero 

Sub  iuga  parentes  cogit  lorata  iuvencos, 

Atque  agit  in  segetes,  et  terrae  condit  aratrum. 

Mela  —  Rutilius  Namatianus  —  Senecae  tragoediae  —  Serenus  Samonicus  — 
Apollinaris  Sidonius  —  Publius  Syrus  —  Valerius  Flaccus  —  Varro  de  lingua 
Latina  —  Vitruvius, 


Leipzsig,  im  Juni  1859. 


B.  G.  Teubner. 


B.  0.  Teubner's 

Sclmlausgabengriecliischer  nnd  lateinischer  Hassike 

mit  deutschen  erldarenden  Anmerkungen. 

•     Bis  jetzt  (Apijl  18(51-)  fcind  ersoliieuen: 

Aeschylos  Agamemnon.     Von   Rob.   Knger     .  '    .       .      .      .  12  ^. 
Caesaris  commeataru  de  beilo  Gallico.     Vou   A.   Doberenz. 

Mit  Karte  vou  H.  Lange.     2.  Auil 20     « 

de  bello  civili  von  A..   Doberenz       .       .             .  15     « 

Ciceronis  de  officiis  libri  tres.     Von  J{  von   Gaber  12     « 

Ciceros   Cato  major.     Von  G.  Lahmeyer 5     « 

Ciceros  Rede  fiir  Cn.  Plancius.     Von  E.  Kopke  .      .      .  9     « 

Cicero  de  oratore.     Von  K.  W.  Piderit I  i$  (5     « 

Auch   einzeln  in    3  Ht-flen   a  12  Ngr. 

,       I.  Heft:    Einleltung    und    [.'  Buch.     2.    Heft:    11.    Buch. 
3.  Heft:  III.  Buch  und  erkliirende  Indices. 

Cornelius  Nepos.     Von   J.   Siebelis.      3.    Aufl 12     « 

Demosthenes  ausge-wahlte  Eeden.   I.  Band:  Philippische  Redcn. 

Von  C  Rehdant.z 22%« 

Auch  in  drei   einzelnen  Heflen  r 

I.  Heft:  Einleitung-  und  Olynthische  Reden     .      .      .      .  7l/2 « 
II,  Heft :  I — IH.Philippische  Rede.UeberdenFrieden.Ueber 

Halonnes.     Ueber  die  Angelegenheiten   im  Chcrsonnes  9     « 
III.  Heft:  IV.  Philippische  Rede.    Gegen  Philipps  Brief.  Der 

Brief  Philipps.  Kritische  Anmerkungen.  Indices  .  .  7%  « 
Homers  Odyssee.  Von  K.  Fr.  A  me  i  s.  I.  Bd.  1.  Hft.,  Ges.I— VI  12  • 
—     I.  Band.    II.   Heft,  Gesang  VII— XII    ....  10     « 

II.  Band.  I.   Heft,  Gesang.  XIII— XVfll       .      .      .  12     « 

II.  Band.     II.   [Icft,  Gesang  XIX— XXIV     ...  10     « 

Horaz,  Oden  und  Ept)den.     Von  C.  W.  Na.uck.     3.   Aufl.  .-18     « 

Satiren  und  Episteln.    Von  G.  T.  A.  Kriiger.    3.  Aufl.  22%  « 

Isocrates  ausgewahlte  Reden.    Von  0.  Schneider.    I.  Bdchn.  9     « 

Ovid'sMetamorphosen.  Von  J.  Siebel  is.  LHft.  Buch  I— IX  2.AA.  15     « 

II.  Heft,  Buch  X— XV.      2.  Aull 15     « 

Phaedri  fabulae.     Von  J.   Siebelis.     2.   Aufl. 7%« 

Platonrs  ausgewahlte  Schriften.  I.  Bdchn.:  Die  Vertheidiguugs- 

rede  des  Sokrates.      Kriton.     Von   Chr.  Cron  .      .      .      .  9     « 

II.  Bdcftn.:  Gorgias.     Von  J.  Deiischle  ...  18     « 

Plutarchs  ausgewahlte  Biographien.   Von  0.  S  iefert.  1.  Band- 

chen:   Philopoemen  und  Flamininus.  ...  .      ."....■.  7%« 

Sophocles.     Von   G.  Wolff.     I.  Theil:  Ajax 10     « 

Theokrits  Idyllen.     Von  Ad.  Th.  H.  Fritzsc  he      .      .      .  24     « 

Thukydides.     Von  G.  Bohme.     I.   Band,  Buch  I — IV    .      .  24     « 

II.   Band,  Buoh  V— VIII 24     « 

Jeder  LJaml  auch  in  zwei  einzelnen  Heften  a  12  Ngr. 

Xenophons  Anabasis.  Von  F.  Vollbrecht.  I.  Bdchn.  Buch  l — 

Ilf    Mit  Holzschn.,  2  Figurentafeln  und  1  Karte  von  H.  Lange  12     « 
II.  Bdchn.  Buch  IV— VfT 10     « 

Cyropadie.     Von  L.  Breitenbach 22%« 

Auch   in  zwei   Hoften  a  12  Ngr. 

